
PRATARMĖ 


Mūsų skaitytojai galbūt prisimena /e Mousguetaire! pa- 
skelbtus “Monako princesės memuarus"“ ir tai, kaip netikėtai 
bei savotiškai šie “Memuarai" papuolė man į rankas. 

Paprastai aš neužsiimu tokios rūšies publikacijomis, tad 
juos daviau perskaityti vienai damai iš savo bičiulių — mote- 
riai didžiai protingai; toji bičiulė turi tik vieną trūkumą, kuris 
šiuo atveju tampa privalumu: jinai tariasi esanti sena, nes per- 
skaičiusi praėjusių amžių kronikas ir memuarus, įsivaizduoja 
pažinojusi žmones, tigūruojančius tuose prisiminimuose. 

“Monako princesės memuarai", jos perskaityti, o mano 
išspausdinti /e Mousguetaire, turėjo didžiulį pasisekimą. 

Todėl ji tuoj pat mane paprašė leistis į naujų memuarų 
paieškas. 

Prisimenu, kad kartą keliaudamas per miestą***, kur man 
penkioms valandoms teko sustoti, ir nežinodamas, ką per tą 
laiką veikti, nuėjau aplankyti vieną savo bičiulių, šio miesto 
bibliotekos darbuotoją. 

Žinodamas mano pomėgį seniems raštams, jis leido susi- 
pažinti su pačiais vertingiausiais iš jų, ir padedamos nuojau- 
tos, būdingos Žmogui, pratusiam į tokius tyrinėjimus, mano 


le Mousguetaire (“Muškietininkas") — A. Diuma 1850-1857 m. 
leistas laikraštis, iš pradžių turėjęs didelį pasisekimą, bet paskiau ban- 
krutavęs. 

Monako princesė“ — A. Diuma dviejų tomų kūrinys, išleistas 
1854 m. 

akys bemaž išsyk užkliuvo už rankraščio, pavadinto “Žanos 
d'Alber de Liuin, grafienės de Veriu, pramintos Geidulių val- 
dove, memuarai" 

Deja, suspėjau perskaityti tik pirmą tomą, bet ir to paka- 
ko, kad jie paliktų mano mintyse gilų pėdsaką. 

Tad kai mano bičiulė paprašė vėlei pasiskaityti naujų me- 
muarų, tokių kaip ankstesnieji Monako princesės, aš prisimi- 
niau grafienės de Veriu memuarus. 

"Taigi parašiau savajam bibliotekininkui ir paprašiau... ne, 
nesiųsti šių memuarų, — nes Žinojau: miesto municipalinės 
tarybos nutarimu jokiam rankraščiui nevalia palikti bibliote- 
kos, — bet tuojau pat padaryti man jų nuorašą. 

Tai bent radinys buvo šis rankraštis! 

Grafienė de Veriu turėjo svarbų vaidmenį Savojos ir Pran- 
cūzijos dvaruose. 

Ji gyveno viešpataujant aštuoniems popiežiams: Kle- 
mensui X! Inocentui XI“, Aleksandrui VIII“, Inocentui XII“. 
Klemensui XI", Inocentui XIII?, Benediktui XIII! ir Klemen- 
sui XII*; trim imperatoriams: Leopoldui I?, Juozapui I!“ ir 


Klemensas X — Romos popiežius 1670-1676 m. 

Inocentas XI — Romos popiežius 1676-1689 m. turėjo rimtų 
kivirčų su Liudviku XIV dėl privilegijų aukštiems Prancūzijos dvasinin- 
kams. 

Aleksandras VIII — Romos popiežius 1689-1691 m. 

Inocentas XII — Romos popiežius 1691-1700 m. 

Klemensas XI — Romos popiežius 1700-1721 m., išleido bulę 
Unigenitus, nukreiptą prieš jansenistus, sukėlusią XVIII a. I pusėje aršią 
nesantaiką tarp pastarųjų ir jėzuitų. 

* Inocentas XIII — Romos popiežius 1721-1724 m. 

Benediktas XIII — Romos popiežius 1724-1730 m. 

* Klemensas XII — Romos popiežius 1730-1740 m. 

Leopoldas 1 — Habsburgų dinastijos atstovas, Vokietijos kara- 
lius ir Šv. Romos imperijos imperatorius, 1658-1705 m. įtraukęs Vokieti- 
ją į Ispanijos įpėdinystės karą. 

* Juozapas I — Habsburgų dinastijos atstovas, Leopoldo I sūnus, 
Vokietijos karalius ir Šv. Romos imperijos imperatorius 1705-1711 m. 

Karoliui VI!; dviem Prancūzijos karaliams: Liudvikui XIV * ir Liud- 
vikui XV*; dviem Ispanijos karaliams: Karoliui II* ir Pilypui V*; 
penkiems Anglijos karaliams: Karoliui II*?, Jokūbui II", Vilhel- 
mui III* ir Jurgiui I?. Pažinojo Vandomo kunigaikštį!?, Vilrua!!, 


Karolis VI — Vokietijos karalius ir Šv. Romos imperatorius 
1711-1740 m., antrasis Leopoldo I sūnus, Marijos Teresės tėvas. Daug ir 
su permaininga sėkme kariavo su Prancūzija ir Turkija, galiausiai užtik- 
rindamas Marijai Teresei Austrijos įpėdinystę. 

? Liudvikas XIV (Didysis) — Prancūzijos karalius 1643-1715 m. 
Absoliutinės monarchijos kūrėjas, jo viešpatavimo laikais suklestėjo Pran- 
cūzijos galybė, mokslas, menai. 

* Liudvikas XV (Numylėtasis) — Liudviko XIV provaikaitis, Bur- 
gundijos kunigaikščio ir Marijos Adelaidės Savojietės trečiasis sūnus, 
Prancūzijos karalius 1715-1774 m. Jo valdymo epocha pagarsėjo banki- 
ninkystės skandalais ir moraliniu aukštuomenės pakrikimu. 

* Karolis II — Pilypo IV sūnus, Ispanijos ir Sicilijos karalius 1665- 
1700 m. Nugyveno šalį. Tai paskutinysis karalius iš Karolio Penktojo (Kvin- 
to) giminės, bevaikis, dėl to kilo Ispanijos įpėdinystės karas (1701-1713). 

? Pilypas V — Liudviko XIV vaikaitis, iš pradžių Anžu kunigaikš- 
tis, paskiau Ispanijos karalius (1700-1746), stengėsi prikelti Ispaniją iš 
nuosmukio. 

* Karolis II (Stiuartas) — Anglijos karalius 1660-1685 m., Karolio 
I sūnus, dėl Oliverio Kromvelio revoliucijos turėjęs gyventi Olandijoje ir 
tik generolo Monko sugrąžintas į sostą. 

' Jokūbas II — Anglijos karalius 1685-1688 m., Karolio II sūnus, 
autoritarinis, ūmus valdovas, įsipyko anglams už tai, kad norėjo palenkti 
juos katalikybėn ir susidėjo sąjungon su Liudviku XIV, dėl to buvo nu- 
verstas nuo sosto Vilhelmo Oraniečio. 

* Vilhelmas III (Oranietis) — iš pradžių Olandijos statholderis, 
nuvertė nuo sosto savo uošvį Jokūbą II ir 1689 m. tapo Anglijos karaliu- 
mi, valdė iki savo mirties 1702 m. 

* Jurgis I — iš pradžių Hanoverio elektorius, vėliau Didžiosios 
Britanijos ir Airijos karalius (1714-1727). Paveldėjo sostą po Anos 
Stiuart. 

W Vandomo kunigaikštis (Louis Joseph, duc de Vendėme, 1654- 
1712) — vienas iš geriausių Liudviko XIV viešpatavimo karvedžių. Nors 
tingus ir nerūpestingas, pasižymėjo dideliu nuovokumu. 

" Vilrua (Nicolas de Villeroi, 1598-1685) — Prancūzijos marša- 
las, Liudviko XIV auklėtojas. 


Katina!, Vilarąė, princą Eugenijų?, Volterą', Marivo?, regen- 
tą“, Meno kunigaikštį ir kunigaikštienę' — visa, kas Prancūzi- 
joje buvo didu, dvasinga ir narsu. 

Dešimtį ar dvylika metų ji buvo oficiali Viktoro Amadė- 
jaus meilužė. 

Pabėgusi iš Pjemonto?, išsaugojo savo senus ryšius Turi- 
ne ir užmezgė naujus Ispanijoje. 

Žodžiu, josios gyvenimas turėjo romantišką atspalvį, pui- 
kiai atitinkantį publikacijos žanrą, kurį taip mėgsta senoji ma- 
no bičiulė. 


Katina (Nicolas de Catinat, 1637-1712) — Prancūzijos marša- 
las, vienas geriausių Liudviko XIV karvedžių, pasiekęs daug įžymių per- 
galių, kareivių vadintas Minties tėvu. Paliko “Memuarus* 

* Vilaras (Claude de Villars, 1653-1734) — Prancūzijos maršalas, 
įžymus karvedys ir diplomatas. 

*? princas Eugenijus — kalbama apie Eugenijų Savojietį-Karin- 
janą (1663-1736), žinomą kaip princą Eugenijų, įžymų Austrijos imperi- 
jos karvedį. Pasiekė pergalių per karus su Turkija. Per Ispanijos įpėdi- 
nystės karą sumušė prancūzus prie Hochštato (1704), Turino (1706), Mal- 
plakė (1709). Austrijos vietininkas Nyderlanduose. Reformavo austrų ka- 
riuomenę. Jo motina — viena iš garsiųjų kardinolo Mazarinio dukterė- 
čių Olimpija de Mančini (grafienė de Suason). 

* Volteras (Frangois-Marie Arouet, vadintas Voltaire, 1694-1778) — 
žymus prancūzų rašytojas, filosofas ir istorikas, iškili Šviečiamojo laiko- 
tarpio asmenybė, Prancūzų akademijos narys. 

> Marivo (Pierre de Marivaux, 1688-1763) — žymus prancūzų dra- 
maturgas, lengvo, kartais kiek rafinuoto stiliaus rašytojas. 

* regentas — kalbama apie Pilypą II Orleanietį, 1674-1723), re- 
gentą Liudviko XV nepilnametystės metais. 

* Meno kunigaikštis ir kunigaikštienė — kalbama apie Liud- 
viko XIV ir ponios de Montespan įteisintą sūnų (Louis-Auguste de Bour- 
ville, duc de Maine, 1670-1736) ir jo žmoną (Louise de Bourbon, 1676- 
1753), didžiojo princo de Kondė (Condė) vaikaitę; pastarosios So rū- 
muose rinkdavosi politikų salonas; įtraukė savo vyrą į Salamaro sąmoks- 
14, nukreiptą prieš regentą. 

* Viktoras Amadėjus II (1665-1732) — Savojos (sritis, po 1860 
m. atitekusi Prancūzijai) kunigaikštis (1675), paskiau (1713) Sicilijos ir 
dar paskiau Sardinijos karalius, buvo vedęs Liudviko XIV dukterėčią, 
tačiau prieš pastarąjį Kovojo, įėjo į Augsburgo lygą (sąjungą). 

* Pjemontas — Š. Italijos sritis (sostinė Turinas). Tuo metu kartu 
su Savoja ir Sardinija sudarė Sardinijos karalystę. 

Po trijų savaičių jau turėjau rankraštį. 

Tuo tarpu, kad nekamuotų nekantrumas, vėl atsiverčiau 
savąjį Sen Simoną!. 

Prisiminiau, kad jis buvo paskyręs visą pastraipą, bemaž 
skyrių poniai grafienei de Veriu. Darsyk perskaičiau, kas jo 
parašyta apie ją, ir kadangi tai, ką pakartotinai perskaičiau, 
puikiai atitiko išlikusias mano atmintyje nuotrupas iš rankraš- 
čio, išplėšiau iš Sen Simono knygos tris ar keturis puslapius, 
kur kalbama apie šią damą, ir nusiunčiau juos kaip įžangą sa- 
vajai bičiulei, kuriai, beje, jie buvo tiek pat gerai žinomi kaip ir 
man, o galgi dar geriau. 

Štai tie puslapiai: 

“Tarp visų svarbių dalykų, parengusių didžiausios reikš- 
mės įvykius, nutiko labai savotiškas, kurio keistumas nusipel- 
no šio trumpo atpasakojimo. 

Jau daugelį metų grafienė de Veriu gyveno Turine, kaip 
viešai pripažinta pono Savojiečio meilužė: jinai buvo kunigaikš- 
čio de Liuino“ ir jo antrosios žmonos duktė. Pastaroji jai buvo 
taip pat ir teta, kaipo jos tėvo motinos, garsiosios kunigaikš- 
tienės de Ševrez3, sesuo. 


Sen Simonas — kalbama apie garsiuosius prancūzų rašytojo 

(Louis de Rouvroi, duc de Saint-Simon, 1675-1755) “Memuarus", ku- 
riuose smulkiai ir pasigėrėtinai giliai aprašoma gausybė dvaro nutikimų 
ir dvariškių charakterių. 

* kunigaikštis de Liuinas — čia ir toliau autorius, matyt, supai- 
niojo du Liuinus: Šarlį d'Alberą (Charles d' Albert, duc de Luynes, 1578- 
1621), Liudviko XIII favoritą, jo apipiltą malonėmis (padarė peru, kone- 
tabliu, kancleriu) ir Luji Šarlį d'Alberą (Louis-Charles d' Albert duc de 
Luynes, 1620-1690), prancūzų religinį rašytoją. Tuo metu, kai “Memua- 
rų“ autorė (gim. 1670), būdama grafiene de Veriu, nuvyko pasimatyti su 
savo tėvu, anot jos, “Liudviko XIII favoritu“, šis jau seniai buvo miręs. O 
antrasis de Liuinas nebuvo Liudviko XIII favoritas ir jo medžioklės drau- 
gas, kaip teigiama “Memuaruose" 

> kunigaikštienė de Ševrez (Marie de Rohan-Montbazon, du- 
chesse de Chevreuse, 1600-1679) — konetablio Šarlio de Liuino našlė, 
paskiau ištekėjusi už Klodo de Loreno (Lotaringiečio), kunigaikščio de 
Sevrez. Suvaidino svarbų vaidmenį per Frondos neramumus ir sąmoks- 
luose prieš kardinolus Rišeljė ir Mazarinį. 


(Gausybė vaikų iš tos antrosios santuokos privertė kuni- 
gaikštį de Liuiną, kuris nebuvo turtingas, atsikratyti savo duk- 
terų kaip tik galėjo. Daugelis jų buvo gražios; šioji — ypač; 
visai jaunutė buvo ištekinta 1683-aisiais į Pjemontą — teturė- 
jo keturiolika metų, kai tenai nuvyko. Jos anyta buvo Savojos 
fas de Veriu — visai jaunas, gražus, gerai sudėtas, turtingas, 
nestokojantis proto ir labai doras žmogus. 

Ji taip pat pasižymėjo didžiu protu — nuosekliu, tinka- 
mu viskam ir linkusiu valdyti. Juodu labai mylėjo vienas kitą ir 
nugyveno keletą laimingų metų. 

Ponas Savojietis, irgi jaunas, dažnai matydavosi su jau- 
nąja Veriu dėl josios vyro ir motinos pareigų ir ja susižavėjo; 
pastaroji šitai pastebėjo ir pasiskundė savo vyrui bei anytai, 
tačiau tie tiktai pagyrė ją ir nė kiek to nepaemė į galvą. 

Tuo tarpu ponas Savojietis padvigubino pastangas, prie- 
šingai savo papratimui ir pomėgiams įsakė rengti šventes. Jau- 
noji moteris jautė šitai darant dėl jos ir kaip įmanydama sten- 
gėsi jų išvengti; bet senoji pyko, niurzgėjo ant jos, sakėsi no- 
rinti matyti ją reikšmingą ir kad visa tai — tik jos savimeiliškos 
vaizduotės išdava. 

Josios vyras, švelnesnis už motiną, irgi norėjo, kad jinai 
dalyvautų tose šventėse, ir jeigu esanti savimi užtikrinta, tai 
tegu ir mylima paties pono Savojiečio, savo garbės ir laimės 
labui nedera nuo ko nors nusišalinti. 

Ponas Savojietis ją šnekino; moteris pasiskundė dėl to sa- 
vo vyrui ir anytai, taip pat kiek įmanydama stengėsi kuriam 
laikui išvykti į kaimą. Šie nieku gyvu nenorėjo sutikti ir pradė- 
jo ją ūdyti; tuomet ji apsimetė serganti, pasistengė, kad jai pri- 
rašytų Burbono! vandenis ir laišku davė žinią kunigaikščiui de 
Liuinui, kuriame nedrįso užsiminti apie savo keblią padėtį, bet 
meldė jį ištaikyti galimybę atsirasti Burbone, kur turinti pasi- 


Burbonas (Bourbon-Lancy) — miestukas Prancūzijos Sonos ir 
Luaros departamente, garsėjantis gydomaisiais mineraliniais vandenimis. 

kalbėti su juo apie dalykus, itin skaudžiai ją liečiančius, nes jai 
pačiai neleidžiama keliauti iki Paryžiaus. Ponas de Liuinas te- 
nai nukako tuo pat metu kaip ir ji, lydima savo vyro dėdės iš 
tėvo pusės, kuris pagal savo namus dar buvo vadinamas abatu 
de La Skalja. Šis buvo jau metuose; perėjęs daugelį svarbių 
pareigų ir ambasadų, galiausiai tapo valstybės ministru. 

Ponas de Liuinas, didžiai aukštos kilmės ir garbingas žmo- 
gus, pakraupo išgirdęs dukters pasakojimą apie dvigubą pavo- 
jų, kokiame ši atsidūrė dėl pono Savojiečio meilės ir dėl kvailo 
jos anytos bei vyro elgesio. Sumanė pasiūlyti savo dukrai ku- 
nam laikui vykti pas 111 Paryžių, kol ponas Savojietis ją pamirš 
kamiau nei grafui de Veriu savo metuose atvykti pas jį, aplan- 
kyti Prancūziją bei dvarą, kai dabar Savojoje viešpatauja tai- 
ka. Vylėsi, kad itakingas ir prityręs reikaluose seniokas, koksai 
buvo abatas de Veriu, prisijungs prie šio plano ir padės jį įgy- 
vendinti. Įtikinėjo šį su taisiais įtaigumu, iškalba bei švelnu- 
mu, kurie jam buvo įgimti ir kuriuos jo išmintis ir pamaldumas 
turėjo padaryti dar veiksmingesniu; tačiau vargšas nė nejįtarė, 
kad patiki savo paslaptis lapinui ar vilkui, vien ir tetrokštan- 
čiam nugyvelbti jo avelę. 

Senasis abatas buvo pakvaišęs iš meilės savo dukterėčiai; 
nė nemanė taip lengvai jos atsižadėti. Privengdamas kunigaikš- 
čio de Liuino, kelionės į Burboną metu save tramdė: bijojo, 
kad tasai nesužinotų apie jo pakrikimą, tad apsiribojo vien vi- 
sokiais įmanomais rūpesčiais bei meilikavimais rengdamas sau 
dirvą; bet vos tiktai kunigaikštis išlydėtas pargrįžo Paryžiun, 
bjaurusis seniokas atskleidė savo aistrą, kuri negalėdama tapti 
laiminga virto įsiūčiu. Engė savo dukterėčią kiek tik galėjo, ir 
sugrįžus jiems į Turiną viską darė, kad šalia savo anytos 1r vyro 
jaustųsi nelaiminga; kurį laiką jinai dar kentė, bet galiausiai 
dora neatsilaikė prieš namų beprotybę ir priespaudą — gra- 
fienė išklausė pono Savojiečio ir atsidavė jam, trokšdama išsi- 
vaduoti nuo persekiojimų. 

Čia tikras romanas: bet jis vyko mūsų laikais, visų aki- 
vaizdoje. 

Kilo skandalas, visi Veriu buvo apimti nevilties, tačiau jie 
galėjo kaltinti vien save. 

Netrukus naujoji meilužė tironiškai viešpatavo visame Sa- 
vojos dvare, kurio valdovas buvo jai prie kojų, garbindamas 
nelyginant dievaitę. Dalyvavo skirstant malones, kreipė savo 
meilužio palankumą ir vertė jos bijotis bei su ja skaitytis mi- 
nistrus. Savo išdidumu sukėlė visų neapykantą. 

Bandyta ją nunuodyti; ponas Savojietis jai davė išgerti 
puikaus priešnuodžio, kurį iš kažkur buvo gavęs. 

Jinai pasveiko; jos grožis nė kiek nenukentėjo, tačiau jai 
liko nemalonūs negalavimai, vis dėlto giliau nesutrikdę svei- 
katos. 

Jos viešpatavimas tęsėsi. 

Galiausiai ji susirgo raupais; ponas Savojietis ją lankė ir 
sargino tartum kokia slaugė, ir nors grafienės veidas nukentė- 
jo, po to jis mylėjo ją nė kiek ne mažiau. Bet mylėjo ją savaip: 
laikė atskyręs nuo visų, nes ir pats mėgo nuošalumą, ir nors 
dažnai su savo ministrais dirbdavo pas ją, ši mažai tesusipaži- 
no su einamaisiais reikalais. 

Gausiai ją apdovanojo; taigi, neskaitant gaunamų išlai- 
kymui lėšų, daugybės gražių brangakmenių, visokių vertingų 
dalykų bei baldų, ji tapo dar ir turtinga. 

Pasiekus tokią padėtį, jai pabodo savojo dviprasmiško 
vaidmens suvaržymai, tad ėmė galvoti apie pasitraukimą; steng- 
damasi jį palengvinti, mygo ševaljė de Liuiną, savo brolį, kuris 
šlovingai tarnavo laivyne, atvykti su ja pasimatyti. 

Pastarojo viešnagės Turine metu juodu suderino pabėgi- 
mo planą ir jį įgyvendino, prieš tai saugiai paslėpę visa, kas 
buvo įmanoma. 

Pasinaudojo proga, kai ponas Savojietis apie spalio 15-ąją 
buvo išvykęs į Šamberi, ir slapčiomis, kunigaikščiui ničnieko 
neįtariant, apleido jo valdas, netgi nepalikdama jokio laiško. 

Apie tai jis pranešė Vernonui, savo ambasadoriui čionais, jaus- 
damasis nepaprastai įskaudintas. 

Jinai su savo broliu atvyko prie mūsų pasienio, paskiau į 
Paryžių, kur iš pradžių užsidarė vienuolyne. 

Josios vyro, taip pat ir josios pačios šeima sužinojo apie 
tai tik po visko. 

Dvylika ar penkiolika metų karaliavusi Pjemonte, čionais 
ji pasijautė visai nereikšminga. Ponas ir ponia de Ševrezai iš 
pradžių netgi nesutiko su ja matytis, paskiau, priveikti josios 
pastangų ir kilmingų Žmonių priekaištų, jog nedera neištiesti 
rankos personai, pasitraukusiai nuo išknikimo ir gėdos, šie pa- 
galiau sutiko ją priimti. 

Pamažėle ir kiti ėmė su ja matytis, ir šiek tiek įsitvirtinusi, 
jinai įsigijo namą, pradėjo kelti vaišes ir, kadangi turėjo nemaža 
iš šeimos paveldėto sąmojaus bei gyvenimiškos patirties, netru- 
kus pritraukė prie savęs Žmones ir po truputėlį atgavo savąją 
puikybę, prie kurios taip buvo įpratusi, tad pasitelkusi išmintį, 
apdairią taktiką ir mandagybes, galiausiai visus prisijaukino. 

Paskiau savo prabanga iš pastarųjų artimųjų bei bičiulių 
prisiviliojo garbintojų ir taip gerai pasinaudojo susiklosčiusio- 
mis aplinkybėmis, jog įgijo neginčijamą autoritetą ir darė di- 
delę įtaką vyriausybei; tačiau šis laikotarpis išeina už manųjų 
memuarų ribų. 

Jinai paliko Turine labai gerai aprūpintus savo sūnų ir 
dukterį, abu pono Savojiečio teisėtai pripažintus, sekant kara- 
liaus pavyzdžiu! 

Sūnus numirė, nesudaręs santuokos; ponas Savojietis jį 
labai mylėjo ir visaip stengėsi išaukštinti. Duktė ištekėjo už 
princo Karinjano“, kuris ją įsimylėjo. Tai buvo vienintelis sū- 


Turimas galvoje Liudvikas XIV. 

princas Karinjanas — Karinjanai (Carignan) — jaunesnioji 
Savojiečių namų šaka. Čia, matyt, kalbama apie princą Tomą, karvedį, 
tarnavusį Prancūzijoje su generolo leitenanto laipsniu, pirmojo princo 
Tomo Karinjano ir Marijos de Burbon, grafienės de Suason sūnų (1595- 
1656). Iš jo paeina Savojiečių-Suasonų šaka. 

nus to garsiojo nebylio — vyresniojo grafo de Suasono! (pas- 
kutiniojo grafo de Suasono ir princo Eugenijaus tėvo) brolis. 
Taigi ponas de Karinjanas tapo pono Savojiečio valsty- 
bių* paveldėtoju, tuo atveju, jeigu pastarasis neturėtų vaikų. 
Ponas Savojietis pakankamai karštai mylėjo šią bastar- 
dę*, kad su ja elgtųsi kaip karalius su Orleano kunigaikštienė“. 
Po karaliaus mirties? abu atvyko čionai, tuo padidindami 
ponios de Veriu dvarą ir begėdiškai plėšdami Prancūziją" 
Štai šios moters memuarai, mieli skaitytojai, kuriuos ma- 
no mokslingoji bičiulė pateikia jūsų akims — ne kaip savo ar 
mano darbą, bet kaip pačios ponios de Veriu sukurtąjį. 


ALEKSANDRAS DIUMA 


grafas de Suasonas — kalbama apie anksčiau minėtojo sūnų 

Eugenijų (1633-1673) bei kurčnebylį jo brolį Emanuelį Filiberą, labai iš- 
simokslinusį Žmogų. 

* valstybės — čia turima galvoje, kad Savojai priklausė Pjemon- 
tas, o paskiau ir Sardinija. 

* bastardas (ė) — vid. amžiais V. Europoje taip vadinti valdovo 
nesantuokiniai vaikai. 

* Orleano kunigaikštienė — kalbama apie Liudviko XIV bro- 
lio Pilypo Orleaniečio žmoną Anglijos Henrietę. 

3 Čia, matyt, kalbama apie Viktorą Amadėjų II Savojietį, vėliau ta- 
pusį Sardinijos, Milano ir Savojos karaliumi. 

PIRMA DALIS 


Pirmiausia privalau paaiškinti savo skaitytojams, — nors, 
tiesą sakant, rašau tik sau ir keliems bičiuliams, — priežastis, 
paskatinusias imtis šių “Memuarų", ir kokiomis aplinkybėmis 
prie jų sėdau. 

Ponas de Volteras vakar paliko mano namus pirmą po 
vidurnakčio. Vakarieniavo pas mane su dviem nereikšmingais 
gudreivomis, kuriuos sykį jis mane prašė priimti, kad šie pas- 
kiau galėtų visur tuo girtis ir kad tai suteiktų jiems nelyginant 
kokį leidimą patekti ten, kuT šiaip jau patys patekti neįstengtų. 

Šitaip ponas de Volteras visados turi savo palydoje dve- 
jetą ar trejetą antraeilių globotinių, kuriuos kiek įmanydamas 
stumia, pirmiausia norėdamas palaikyti savo populiarumą, o 
paskiau — todėl, jog yra įsitikinęs, kad šie, nors ir jo stumiami, 
toli nenužengs. Savo ruožtu aš mėgstu globoti tuos vargšus 
žmogelius, gyvenančius iš savo plunksnos. Ką gali Žinoti, kuo 
jie taps vėliau: ar liks mokyklos durininkais, ar išsimuš iki knyg- 
sėdų,; šitaip sau atsargai pasilieki gerą poelgį; jeigu jiems pasi- 
seks vargais negalais užsiropšti į Parnasą!, geras poelgis gali 
atnešti procentų. Tebus tai pasakyta tarp kitko, nes man visai 


Parnasas — kalnų masyvas Graikijoje, kur, pasak graikų mitų, 
gyvenęs dievas Apolonas ir mūzos, todėl jo pavadinimas perkeltine pras- 
me vartojamas kaip poezijos, poetinio įkvėpimo simbolis. 

nerūpi tokia padermė, nebent kaip ponas de Volteras ji būtų 
pasiekus viršūnes; o dėl tų, apie kuriuos čia kalbu, tai veikiau- 
siai visą savo gyvenimą jų daugiau nebematysiu, ir man labai 
sunku bus prisiminti šių Žmonių pavardes. Dvi pas mane pra- 
leistas valandas juodu prastūksojo it ribostulpiai priešais ma- 
no gražiuosius Pranciškaus I! epochos židinio laikiklius mal- 
koms, už kuriuos kažkada taip brangiai sumokėjau vienam žy- 
dui ir kurie man sudaro tokią gerą ir mielą draugiją, kai būnu 
viena, išgyvendama prisiminimus ir kurstydama ugnį. 

Pono de Voltero fizionomija ir ūpas visad man nepati- 
ko; bet šį trūkumą jis išpirkdavo labai retai pasitaikančiu ta- 
lentu, kurio stinga daugeliui literatų: šnekos žavesiu. Jo kal- 
ba buvo gyva ir įstabi; tie, kuriems neteko jos klausytis, susida- 
rys nuomonę, perskaitę kai kurias gražias scenas iš Naninos ir 
Sūnaus palaidūno. Tai malonus šiupinys taiklių sąmojų, įdo- 
mių apmąstymų, vykusių palyginimų, moksliškų išvedžiojimų 
be imantrybių ir pedantiškumo. Toksai tonas išlaikomas dau- 
gelyje jo raštų, ir dera pripažinti, kad jo pašnekesiai labai į 
juos panašūs. Jo kalbėjimo maniera buvo dargi pranašesnė, 
nes kai būdavo gerai nusiteikęs ar jam patikdavo draugija, ku- 
riai kalbėdavo, suteikdavo savo žodžiams gyvumo žvilgsnio jud- 
rumu, gestais ir geros nuotaikos, mandagumo bei atlaidumo 
dvasia, kuria tuomet persiimdavo. Ne vienas, apsilankęs pas jį 
su stipriu išankstiniu nusistatymu, išeidavo sujaudintas ir pa- 
trauktas jo pusėn. 

Ponas de Volteras ir aš kalbėjomės, tartum būtume buvę 
vienu du; jis deklamavo eiles, ir aš vaizdavau jas esant puikias, 
nors neatrodė itin geresnės už tas, kurias man skirdavo italų 
poetai tuo metu, kai buvau kunigaikštienė ar bemaž tokia. Mat 
tada viską regėdavau per jaunystės ir susižavėjimo prizmę. 

Tikėdamasis man suteikti didžiulį malonumą, jis perskai- 
tė ištrauką iš kažkokio Melono, regento sekretoriaus brošiū- 


Pranciškus I — Prancūzijos karalius 1515-1547 m. Skatino Re- 
nesanso menininkus, parsikviesdamas juos į šalį. 

ros, kuri vadinosi Politinis esė apie komerciją ir kurioje yra man 
skirta liaupsė: 

laikau jus, ponia, viena iš ryškiausių šios tiesos pa- 
vyzdžių. Kiek šeimų egzistuoja vien globos, kurią teikiate me- 
nams, dėka! Tegul tik liaujasi mėgę paveikslus, estampus, vi- 
sokiausio pobūdžio retenybes, ir dvidešimt tūkstančių žmo- 
nių Paryžiuje vienu ypu nusigyvens, bus priversti ieškotis dar- 
bo svetur." 

Dėl to ponas Melonas man pasirodė visiškai teisus, ir aš 
laikausi nuomonės, kad jeigu mes, aukštakilmiai, neskirsime 
pakankamai dėmesio meno Žmonėms, nesuteiksime jiems pa- 
kankamai geros padėties visuomenėje, tai kada nors jie gali 
sumanyti patys tą padėtį užsiimti ir taip sukelti mums šiokių 
tokių nepatogumų. 

Bet grįžkime prie pono de Voltero. Taigi jis man sukūrė 
eiles, perskaitė keletą eilučių iš pono Melono brošiūros, pas- 
kiau labai sąmojingai ir įžvalgiai kalbėjo apie dabartinius lai- 
kus, kurių aš nelabai tesuprantu — galbūt todėl, kad esu sena; 
be abejo, kalbėjo man apie dabartinius laikus, idant aš pakal- 
bėčiau apie praėjusius, kai visa, mano nuomone, klostėsi ge- 
riau — galbūt todėl, jog tada buvau jauna. 

Pasielgiau, kaip jis pageidavo, ir leidausi kelionėn į gėlė- 
tą savosios jaunystės sodą. 

Jis manęs klausėsi su didžiausiu dėmesiu. 

— Taip jau atsitiko, — pasakojau, — kad karo metu Sa- 
vojos kunigaikštis, susidėjęs su imperininkais, stojo prieš Pran- 
cūziją. 

Liudviko XIV pajėgos užėmė Pjemontą ir ponas de La 
Fejadas! apgulė Turiną. Kariuomenei vadovavo jo karališkoji 
šviesybė monsinjoras Orleano kunigaikštis“. 


de La Fejadas (Louis d Aubusson de la Feillade, 1673-1725) — 
Prancūzijos maršalas, pasižymėjo savo nesugebėjimu Italijos kampanijos 
metu (1706) per Ispanijos įpėdinystės karą. 
* Orleano kunigaikštis — kalbama apie Liudviko XIV brolvaikį 
Pilypą II Orleanietį, vėliau tapusį Prancūzijos regentu (1674-1723). 

Šisai princas pačią pirmąją dieną atsiuntė parlamentaru 
karininką pasiteirauti, kokią pasirinksiąs sau buveinę Savojos 
kunigaikštis, kad nereikėtų perniek eikvoti šovinių. Dar dau- 
giau, siūlė laisvos kelionės pasus princesėms, jo karališkosios 
šviesybės vaikams, kad šie galėtų saugiai pasitraukti, kur tin- 
kami. Karalius rodė visą šį didžiadvasiškumą, norėdamas įtikti 
Burgundijos kunigaikštienei! ir podraug nė kiek nepakenkti 
savo pajėgoms ar politiniams interesams. 

Kunigaikštis priėmė parlamentarą. 

— Pone, — pasakė jis, — perduokite ponui Orleano ku- 
nigaikščiui ir ponui de La Fejadui, kad aš deramai vertinu jū- 
sų valdovo poelgį. Tačiau viską atmetu. Mano buveinė visur, 
kur būtina miesto gynyba; be to, nesutiksiu, kad mane tausotų 
mano valdinių sąskaita. O dėl mano motinos, žmonos ir vaikų, 
tai jie išvyks tada, kai panorėsiu, išvyks nereikalingi niekieno 
globos, išskyrus manąją. Prašau jus, padėkokite mano vardu 
generolui, pone. 

Karininkas pagarbiai nusilenkė. 

— O dabar mes einame bažnyčion padėkoti Dievui, kad 
nutraukta Barselonos apgula*, o paskiau surengsime nedidu- 
kę šventę, kurioje suteiksite mums garbę dalyvaudamas. Ga- 
lėsite pasakyti, kad Turino dvaras nemažiau puikus švilpiant 
prancūzų kulkoms kaip ir savo didybės laikais. Jums taip pat 
parodys, kad šios šalies damos gali varžytis su pačiomis gra- 
žiausiomis pasaulyje, ir tikiuosi, kad jūs tai paliudysite tiek mūsų 
draugams, tiek ir priešams. 

Parlamentaras įsiminė tuos išdidžius žodžius ir perdavė 
Orleano kunigaikščiui, iš kurio aš tai Žinau. Dalyvavo šventė- 
se, rodydamas ten gerą miną su tuo nuostabiu prancūzišku 


Burgundijos kunigaikštienė — kalbama apie Prancūzijos do- 
fino Liudviko Burgundiečio (Liudviko XIV vaikaičio, Liudviko XV tėvo) 
žmoną Mariją Adelaidę Savojietę. 

* Barselonos apgula — 1704 m. ją bandė užimti sąjungininkai — 
anglai, austrai ir portugalai. 

lengvumu prisitaikyti prie visko. Damos demonstravo savo gra- 
Žiausius tualetus ir gundomiausias šypsenas; visų jų buvo su- 
tiktas kaip šauniausias kavalierius: mat jis tarėsi privaląs išsi- 
nešti jų grožio aromatą ir sužadinti visų prancūzių pavydą, o 
prancūzų senjorų — meilę. 

Viena tikra, kad su visu tuo susijęs Žavingas pono Orlea- 
no kunigaikščio nuotykis, apie kurį jis man papasakojo neuž- 
gindamas pakartoti. Beje, vargšas princas turėjo nemažai ir 
kitų, apie kuriuos visi žino ir kurie nebuvo nei tokie žavūs, nei 
tokie kvapnūs. 

Jis labai troško pasimatyti su savo seseria! princese, kurią 
labai mylėjo. Iš pradžių meiluže jam buvo atiduota jo sesuo, o 
paskui ir dukterys: galbūt tai ir netiesa tiek dėl vienos, tiek dėl 
kitų. Niekad joks princas nebuvo labiau šmeižiamas nei re- 
gentas; tačiau ydų jis turėjo pakankamai daug, kad į kurią nors 
vieną nebūtų pataikyta. 

Tuo metu tai buvo gražus princas — visai jaunas, jau pa- 
gedęs, bet dar romantiškas, labai sąmojingas, išsilavinęs, nar- 
sus ir geras — tasai iš Henriko IV palikuonių, kuris labiausiai 
Į jį panėšėjo, dargi savo išvaizda. Pasakyti jam šitai būtų buvę 
geriausias pamaloninimas. 

Taigi per pasiuntinį jis paprašė savo svainio, kad šis su- 
teiktų saugumo garantijas praleisti dieną pas princesę Maria- 
ną, duodamas garbės žodį, jog nematysiąs nieko, ko nederėtų 
matyti, ir jog niekam to reikalo neatskleisiąs. Kad jo neatpa- 
žintų, turėjo persirengti. 

Kunigaikščiui buvo Žinomas šio vargšo apšmeižtojo pa- 
dorumas; nusiuntė jam saugumo garantiją, pridurdamas tikįs, 
jog pasinaudosiąs ja ne vieną kartą. Ponas Orleano kunigaikš- 
tis tą patį vakarą apsivilko mikelito* (tokių buvo abiejose ka- 


Kalbama apie Viktoro Amadėjaus II žmoną Aną Mariją Orlea- 
nietę, karaliaus Liudviko XIV dukterėčią (Pilypo I Orleaniečio antrą 
dukterį). 

* mikelitas — senovės Prancūzijos samdyti kareiviai baskai. 


riuomenėse) apranga, su savuoju leidimu vienut vienutėlis pri- 
sistatė prie miesto vartų ir pasiteiravo kelio į rūmus. 

Buvo laukiamas tik rytoj, jokių įsakymų dar neduota, ku- 
rie jam padėtų patekti vidun; tad kaip tokią valandą, su tokia 
apranga pasiekti kunigaikštienę, kad jo niekas neįtartų? 

Princas pasikliovė atsitiktinumu, įžengė į rūmų sodus, dar 
atdarus dėl karščio ir todėl, kad Viktoras Amadėjus teikė juo- 
se prieglobstį tiems, kurių namams grėsė didžiausias pavojus; 
taigi čia sukiojosi dar nemažai žmonių. 

Praėjo neatkreipęs niekieno dėmesio, pakeliui tarp visų 
tų veidų be paliovos ieškodamas tokio, kuris jam sukeltų ga- 
nėtinai pasitikėjimo ir kurio savininką išdrįstų užkalbinti. 

Ponas regentas visados mėgo nuotykius, ypač tokius, ku- 
ne nepanešėtų į jokius kitus. Jam atrodė labai įdomu būti taip 
įsimaišiusiam tarp visų tų žmonių, kurie, nors ir nekęsdami, jo 
neatpažįsta. Kokį poveikį būtų padaręs toms grupelėms, jau ir 
taip sujaudintoms nuogąstavimų, garsiai ištartas jo vardas, sun- 
ku numatyti. Veikiausiai jis būtų tapęs auka, kunigaikštienė — 
kartu su juo, o aklas šių žŽmonelių tikėjimas savo valdovu ne- 
abejotinai būtų sugriautas. Taigi vien tik nuo minties apie kokį 
nors neatsargų žingsnį drebėjo ir ponas Savojietis. 

Priverstas dairytis tarp dailių merginų, kurias jam baisiai 
magėjo priėjus užkalbinti, nusižiūrėjo dvejetą gana lengvabū- 
diškai nusiteikusių, labai mielų, drauge vaikštinėjančių ir besi- 
šnekučiuojančių. Nusekė joms iš paskos, klausydamasis jų tauš- 
kėjimo — ne tam, kad pavyktų sužinoti ką jam reikėjo, o smal- 
saudamas ką nors išgirsti apie jas pačias. 

Pasisekė ir viena, ir kita, atsitiktinumas — Dievas malo- 
ningas! — jam kuo puikiausiai pasitarnavo. Tos dvi merginos 
kaip tik pasirodė esančios iš priskirtųjų kunigaikštienei: buvo 
jos kambarinės, ir viena iš jų, gražesnioji, regis, turėjo pelniusi 
jos didelį palankumą. 

Pasakojosi viena kitai gausybę rūmų nuotykėlių, nepai- 
sant visuotinio liūdesio, kvatojo visa gerkle, liežuvavo apie Sen 

Sebastjan, karaliaus meilužę — kaip ištikimos tarnaitės, besi- 
rūpinančios savo ponios laime labiau už ją pačią. 

Sodo gale jiedvi išsiskyrė, gražesnioji, pabučiavusi savo 
draugužę, sugrįžo į rūmus, o antroji toliau nuėjo savo keliu. 

Princas laukė šio momento ir prisiartinęs ją užkalbino. 

Nors ir šiek tiek naivi, ji nebuvo laukinukė ir nepuolė bėgti 
nuo šio dailaus, labai mandagaus jaunikaičio, kuris žemai nu- 
kėlęs skrybėlę pasiteiravo, ar ji negalėtų jo nuvesti į ponios 
kunigaikštienės apartamentus ir padėti jam pasišnekėti su vie- 
na iš jos freilinų ar kuria nors artimų patarnautojų. 

Mergužėlė, įtariai jį nužvelgusi, su dvejone balse atsakė: 

“Aš pati esu viena iš jos artimų patarnautojų; bet ko gi 
jūs norite iš josios karališkosios šviesybės?“' 

“Ji tikrai atsilygins asmeniui, padėjusiam man pas ją pa- 
tekti; atnešu jai žinią, kurios laukia" 

“Laišką?" 

“Ne, žodinį pranešimą, bet reikia man su ja pačia pakal- 
bėti" 

“Nuo ko jūs ateinate?" 

“Nuo jos brolio", — pakuždėjo jis. 

“Ššš! Sekite paskui mane ir tylėkite" 

“Štai pono Savojos kunigaikščio duota saugumo garanti- 
ja, kad galėčiau patekti į miestą ir laisvai jį palikti. Matote, aš 
jūsų neapgaudinėju" 

Mergina nusišypsojo, ir tai reiškė daug. Nuo minties, kad 
būsianti susijusi su didele paslaptimi, ėmė augti savo pačios 
akyse. Tad nužingsniavo pirma, davusi ženklą princui sekti įkan- 
din; taip jie pasiekė laiptus, vedančius pas kunigaikštienę ir 
tiesiai nusileidžiančius į gėlyną. 

Mergina įėjo vidun pirmoji, parodžiusi jam, kad koptų 
tyliai; jinai pasikėlė du aukštus, įvedė jį į nedidelį visiškai baltą 
kambarėlį, uždarė paskui save duris ir galutinai apsisprendusi 
paklausė: 

“Na, tai ko gi norite iš ponios kunigaikštienės?" 

Princas nusijuokė. 

“Su ja man reikia pakalbėti, ne su jumis, gražioji mergu- 
žėle" 

“Su jūsiške princese taip lengvai nepasikalbama, nors ji 
ir labai gera“ 

“Aš atvykstu nuo pono Orleano kunigaikščio, atnešu žo- 
dinį pranešimą poniai kunigaikštienei, jinai manęs laukia; te- 
reikia jai pranešti, kad aš čia, smalsuolėle" 

Mergužėlė tebedvejojo ir pūtė lūpytes, o nuo to darėsi 
tik dar gražesnė. Princui ji pasirodė dailesnė už kilmingas da- 
mas, jis baisiai geidė jai tą pasakyti, o Pilypas Orleanietis buvo 
ne iš tokių Žmonių, kad nepatenkintų savo įgeidžio, jeigu tik 
pasitaikydavo gera proga. 

“Panele, malonėkite pasakyti savo vardą", — paprašė jis. 

“Žozefa, pone" 

“Panele Žozefa, jūs man atrodote tokia pat paslaugi kaip 
ir daili, tad labai trokštu jums atvirai pasipasakoti, jeigu tik 
jūs tokia pat diskretiška, kaip man atrodote paslaugi ir esate 
daili" 

“O taip, pone, aš labai diskretiška" 

“Tuomet viską sužinosite. Bet manoji užduotis nėra to- 
kia skubi, kad prieš ją įvykdydamas negalėčiau pasirūpinti sa- 
vimi. Jau seniai klydinėju po miestą, esu pavargęs, mirštu iš 
alkio. Ar neatsirastų galimybė mažumėlę pavakarieniauti prieš 
man einant pas jos karališkąją šviesybę, kuri galbūt mane ilgai 
užlaikys ir tik labai vėlai išsiųs atgal pas mano poną?" 

“Aš tuoj pat jus nuvesiu į šeimyninę" 

“Kaip tik taip" 

“Tad eime" 

“Labai norėčiau... Bet šeimyninėje ims svarstyti: “Kas gi 
tasai pašalietis? Ką jis čia veikia?" 

“Ieisybe" 

“Ir tuomet viena iš dviejų: sukompromituosite savo po- 
nią ar save pačią" 

“Jūs teisus" 

“Ką daryti?" 

“Na kaipgi! Eikite vakarieniauti kur nors kitur" 

“Tik ne tai: manęs neturi niekur pamatyti. Jeigu atpažin- 
tų mane kaip prancūzą, sukapotų į gabalėlius. 

“Ak, Dieve mano!" — šūktelėjo mergina, išgąsdinta to- 
kios minties. 

“Bet galima pasielgti kitaip..." — pradėjo princas kiek dve- 
jodamas. 

“Kaip?" — karštai paklausė Žozefa. 

“Jūs niekad nesutiksite" 

“Vis tiek sakykite", — ryžtingai paragino ji. 

“O jeigu jūs nueitumėte paieškot man valgyt ir pamaitin- 
tumėt mane čia?" 

“Mano kambarėlyje, pone!" — nuraudo Žozefa. 

“Taip, jūsų kambaryje, gražioji Žozefa; kas čia bloga. Šiuo 
metu jaučiuosi patogiai, nesvarbu, sėdžiu aš ar stoviu" 

Šisai samprotavimas buvo sutvirtintas šypsena, žvilgsniu, 
susidūrusiu su merginos akimis, įsmeigtomis į gražų veidą — 
iš tiesų atvirą, padorų ir be klastos, kupiną pažadų, aiškiau nei 
gražiausios frazės bylojantį: “Man jūs atrodot žavinga, ir aš 
jus myliu!" 

Žozefa buvo dora mergina, tačiau koketė, mėgo patikti, 
labai pasitikėjo savimi, o be to, mėgavosi savo pačios akyse 
įgytu tam tikru reikšmingumu, priiminėdama pas save pono 
Orleano kunigaikščio pasiuntinį, galbūt jo patikėtinį. Per trum- 
pą laiką jaunos merginos vaizduotė toli nukeliauja, ir visos jos 
svajonės nukreiptos į vedybas. Taip dailiai sudėtas prancūzas 
galėtų tapti gera partija; josios ponia ir pastarosios iškilnusis 
brolis galėtų juodu sutuokti, apdovanoti kraičiu, kas žino? 

“Pagaliau, — tarė ji sau, — tai puikus poelgis: neleisti, 
kad šis jaunikaitis kentėtų ar patektų į tų trokštančių žudyti 
prancūzus piktadarių rankas. Žudyti prancūzus! Kas be ko, 
tarp jų esama ir labai mielų" 

Ji apsisprendė. 

Princas įsitaisė prie atviro į parką lango. Jau visiškai stojo 
naktis. Naktis aromatinga, žvaigždėta. Italijos naktis biržely. 

Kad jaustųsi smagiau, jis numetė į šalį apsiaustą ir skrybėlę, 
paskiau padėkojo merginai su įkarščiu, kuris anaiptol jos neiš- 
gąsdino, priešingai, tik nudžiugino. 

Jos planai, atrodė, turėjo nusisekti; kad vienas iš tokio 
paties kaip jinai luomo ketina ją suvedžioti, merginai nė į gal- 
vą nešovė; na, jeigu senjoras, tai būtų juo nepatikėjus; bet toks 
jaunas kariūnas, ir dargi iš pažiūros visai neturtingas, mikeli- 
tas! Kokia išvaizda! 

“Palaukite čia, — tarė ji princui, — aš netrukus sugrį- 
šiu, einu dėl jūsų vagiliauti. Atnešiu, ką pasiseks nugvelbti, 
turėsite tuo pasitenkinti. Pavyzdžiui, vakarieniausite be švie- 
sos, mėnesienoje; šviesa mus išduotų, ir aš būčiau pražuvusi. 
Palaukite!" 

Ji paliko poną Orleano kunigaikštį vieną vos pusvalan- 
džiui ir sugrįžo nešina puikia vakariene, kurią nukniaukė šei- 
myninėje; su visu savo amžiui būdingu grakštumu bei sąmo- 
jum papasakojo jam, kokių griebėsi gudrybių, kad apsirūpintų 
patiekalais, kuriuos dabar vieną po kito dėliojo ant stalelio prie- 
šais jaunikaitį, ir Pilypas nešykštėjo padėkų. 

“Regis, jūs dengiate stalą dviem?" — paklausė jis. 

“Taip reikia, arba aš atsigulčiau nevalgiusi. Pasakiau, kad 
liksiu jos šviesybės kabinetuose laukti įsakymų ir nenulipsiu 
apačion“ 

Juodu įsitaisė už stalo — abu jauni, gražūs, besijuokian- 
tys; vienas — toksai pagedęs, jog įtikinamai vaidino nekaltuo- 
lį; antroji — tokia nekaltuolė, jog ničnieko nejįtarė. 

Jis apsvaigino ją komplimentais, kvailionėmis; sudomi- 
no, prajuokino, giliai sujaudino; kalbėjo jai apie jam gresian- 
čius pavojus, per šią baisiąją apgulą virš galvos kybančią mirtį; 
piešė jai, kokį gražų ir brangų gyvenimą galįs prarasti savame 
amžiuje. 

“O, jeigu aš dar būčiau laimingas! Jeigu turėčiau nors porą 
saldžių akimirkų prieš palikdamas šį pasaulį!" 

Josios nelaimei, vargšė mergužėlė buvo atsinešusi viršun 
butelį siciliško vyno — to, kuris taip greitai muša į širdį ir gal- 

vą. O dar, josios nelaimei, ji gėrė — jinai, pratusi prie santūru- 
mo; ir ypač josios nelaimei, jaunas, gražus princas pasirodė 
esąs gražbylys ir aistringas. 

Vakaras buvo pritvinkęs tų svaigių kvapų, kuriuos gali su- 
tikti tik šiltuose kraštuose; jinai mąstė, kad tasai jaunikaitis 
tikrai turi teisę į truputėlį laimės šioje žemėje ir kad būtų Žiau- 
ru, barbariška atsakyti bučinį, kurio jis taip atkakliai be palio- 
vos reikalavo. O be to, įtikino, kad ją mylis, kad nuo šiolei be 
jos negalėsiąs gyventi; įtikino viskuo, kuo taip moka įtikinti 
įsimylėjėliai merginas, kurios jų klausosi ir kurios leidžiasi ap- 
gaunamos, nes visų pirma apsigauna pačios. 

Tad, užuot ėjęs vakarieniauti su ponia savo seseria, pasi- 
matyti su ja tą vakarą, jis pasirodė jai tik rytojaus dieną, kaip 
ką tik atvykęs. 

Nebedrįso pakelti akių į Žozefą, kuri sužinojusi jo rangą 
jautėsi labai sutrikusi ir nelaiminga. Vis dėlto princas ją slap- 
čia aplankydavo, ir dargi labai dažnai, nepaisant visų kautynių 
ir susišaudymų. Įgeidis jos atžvilgiu buvo paskanintas tąja pa- 
vojaus druska, kuri suteikia jam stiprumo bei patvarumo. 

Regis, mergužėlė tapo sukalbamesnė. 

Palikdamas Italiją, jis prisipažino kunigaikštienei ir pa- 
prašė, kad ši ją ištekintų, pažadėdamas kraitį. 

Žozefa ištekėjo už tokio Paolo Marjanio. 

Tasai Marjanis buvo labai turtingas, tačiau turėjo pragaiš- 
tingų aistrų ir nuo jaunystės iššvaistė didelę dalį savo turtų. 

Beje, to žmogaus istorija keista; toliau šiuose memuaruose 
aš pateiksiu baisų, kruviną pasakojimą apie įvykius, sudariu- 
sius jo šeimos likimą. 

O dėl jo paties, tai jis pateko į princo de Karinjano na- 
mus, atvyko su juo į Paryžių, kur tasai ilgai gyveno Suasonų 
rūmuose. Kaip Žinia, princas išsikovojo privilegiją įrengti pa- 
talpas Lou! banko akcijoms pardavinėti. Maranis buvo pa- 


Lou (John Law, 1671-1729) — škotų finansininkas, generalinis 


Prancūzijos finansų kontrolierius, “Indijos kompanijos steigėjas" Regen- 
tystės metais suorganizavo bankų sistemą, patyrusi4 siaubingą krachą. 

skirtas prižiūrėti kontoras, kur vyko sandėriai, ir čia jis per sa- 
vo ne itin skrupulingą charakterį staigiai praturtėjo. Tapo vie- 
nu iš kardinolo Diubua! pataikūnų; tarnavo jo malonumams 
ir kartais dalyvaudavo šio ištvirkystėse. Diubua apsilankydavo 
pas tą italą ir čia išvydo Žozefą, tuomet visame trisdešimtme- 
tės gražuolės spindesy, putnią ir gerai išsilaikiusią. Taipogi iš- 
vydo žavią, jauną keturiolikos metų būtybę — Žozefos ir Or- 
leano kunigaikščio meilysčių vaisių. Regento ministras, kuris 
nieko nežinojo apie Turino nuotykį, tučtuojau sukurpė abiejų 
jaunų moterų suvedžiojimo planą. Jam pačiam — motina, Or- 
leano kunigaikščiui — duktė. Šiam bjauriam sąvadautojui tai 
buvo gan įprasta. 

Žozefos duktė, vardu Tereza, buvo tyro, angeliško gro- 
žio: dvejetas tamsių akių, žėrinčių nekalta ugnimi, švelnus vei- 
das, dieviška šypsena, liemuo, galįs kelti pavydą porai dešim- 
čių geriausiai sudėtų kokečių. 

Žozefa kadais buvo lengvų poelgių, tokia galbūt ir liko; 
mat aš žinau, kad ji niekad nemylėjo vyro, už kurio teko ište- 
kėti, o šis, beje, už meilę, kurios nesužadino savo žmonai, ras- 
davo kompensacijų kitur. Bet Žozefa mylėjo savo dukterį, ir 
jinai veikiau būtų sutikusi regėti ją mirusią nei netgi kokio nors 
princo meiluže. 

Širdys taip jau keistai sutvertos: niekas taip karštai neko- 
voja už dorą kaip tasai, kuris jos gyvenime nesilaiko. 

Diubua, kuris žinojo, kaip lengvai pasiekiama italė, — taip 
Žozefa buvo vadinama, — pasiuntė pas ją ištvirkėlį La Farą!. 


kardinolas Diubua (Guillaume Dubois, 1656-1723) — Orlea- 
no kunigaikščio regentystės metu finansų ministras, žemo ir parsidavė- 
liško būdo, tačiau parodęs ir nemažų diplomatinių sugebėjimų (sąjun- 
ga su Olandija ir Anglija, nukreipta prieš Ispaniją), 1722 m. tapo pir- 
muoju Ministru. 
“ La Faras (Charles-Auguste, markizas de la Fare, 1644-1712) — 
prancūzų poetas, tarnavęs Orleano kunigaikščio gvardijos kapitonu, me- 
tęs tarnybą gyveno palaidai, atsiduodamas meilės nuotykiams. 

Ioji Marjani priėmė kapitoną žaviame buduare, apmuštame, 
išdekoruotame ir mebliuotame kaip kokios madingos koketės. 

Italės garbei arba La Faro gėdai, pasakykime, kad pasiū- 
lymai nebuvo priimti. 

Kapitonas atsistojo išeiti. 

“Gerai pagalvokite", — pasakė jis. 

“Jau vėlus metas, gana, — atsakė Žozefa. — Mane šau- 
kia namų reikalai, palieku jus" 

“A! Niekas nepajėgtų atspėti, dėl ko glaudžiatės šiame 
slaptame buduare“ 

“Jeigu jau spėliojama, tai spėliojama neteisingai, ir jūsų 
buvimas...“ 

“Prisiminkite, kieno vardu ateinu prašyti" 

“Noriu tai pamiršti: tikras kvailys pelno bičiuliui moterų 
širdį; didžiam senjorui ją perka niekšas" 

“Bijokite kardinolo" 

ASS 

“Juk žinote, kaip jis keršija savo priešams" 

“Savo priešams — galbūt, — niekinamai ir savimi pasiti- 
kinčiai metė Žozefa, — bet man..." 

“Bet jus, jus jis myli. Atstumta meilė tampa neapykan- 
ta" 

“Cha! Bastilijos užraktai neatsilaikytų prieš mane; beje, 
jau vėlu" 

“Taip, ponia, jau vėlu. Tiktai paskutinis žodis. Žinote kar- 
dinolo devizą: “Ko tau neduoda, pasiimk pats". Jūs atsakote, 
tad jis pasiims" 

Faras išėjo. 

Po kelių dienų Marjanis, kuris kliudė, buvo įgrūstas Bas- 
tilijon; dingsčių tam nestigo. Žozefą, išeinant iš pobūvio pas 
ponią de Tansen!, pagrobė. La Faras atėjo paguosti mažytę 


ponia de Tansen (markizė de Tencin, 1685-1749) — sąmojinga 
ir palaida rašytoja, prancūzų rašytojo d'Alambero (d'Alambert) motina, 
kardinolo de Tanseno sesuo. Garsėjo savo salonu. 

"Terezą, patardamas jai pulti į kojas Diubua ir melsti malonės 
savo motinai ir Marjaniui, kurį ji vadino savo tėvu. 

Diubua puikiai priėmė dailųjį vaikutį ir pažadėjo tą pat 
vakarą nuvesti pas princą. O kol kas ji buvo užlaikyta ministro 
apartamentuose; stojus vakarui, ją iš tikrųjų nugabeno į jaukų 
namuką, kur regentas kartkartėmis praleisdavo tuos vakarus, 
kai dažnai būdavo paaukojama nekaltybė. 

Mažoji Tereza, patikėjusi gražiais La Faro žodžiais, sekė 
paskui kapitoną su slapta gracija; šisai mielai būtų sutikęs iš- 
puoselėti jaunosios merginos širdyje besudygstančią meilės sėk- 
lą, bet regentas... 

— Bet regentas mėgo ankstyvuosius vaisius, ypač jo pa- 
ties pasėtus, — pertraukė mane Volteras, darydamas užuomi- 
ną į kunigaikščio tėvystę Terezos atžvilgiu. 

— Jūs šmeižiate kaip ir kiti, jūs, pone de Volterai, kuris 
rašote istoriją! — prikišau jam. 

— Istorija gyva melais ir šmeižtais. 

— Tokiu atveju, jums nebūtina sužinoti šio pasakojimo 
pabaigos. 

— Man bus malonu perskaityti atomazgą jūsų memua- 
ruose. 

— Vadinasi, jūs norite, kad aš parašyčiau savo memua- 
rus? 

— Jau seniai privalėjote juos pradėti; tiek paslapčių pasi- 
laikyti sau — tai apvogti istoriją. Pakankamai žmonių papasa- 
kos ateities kartoms apie mūšius, derybas, įžymius politikos 
įvykius; bet miegamųjų, alkovų ir kabinetų savitumus gali ži- 
noti ir atskleisti tik aktoriai, patys vaidinę tenai vaidmenis. 

— Rašyti, man? Gražus pokštas! 

— Kodėl gi ne? 

— Niekaip nesugebėčiau. 

— Nejau kas dieną nerašote žavių laiškų? 

— Laiškai — tai ne memuarai. 

— Ar nekuriate kerinčių eilių? 

— Esu sukūrusi tiktai keturias eilutes. 

— Argi nėra Akademijoje žmonių, tesukūrusių vieninte- 
lę, taigi trimis mažiau nei jūs? 

— Pasakykit man, ką pirmiausia reikia daryti, kad para- 
šytum? 

— Ak, grafiene, ką darė ponia de Kulanž!'? Ką darė po- 
nia de Sevinje*? Ką darote jūs pati? 

— Nesvarbu, pamokykite mane. 

— Išdėstykite popieriuje visa, ką šivakar man papasako- 
jote ir daugelį kitų dalykų, o dar, dar — visa, ką tik prisiminsi- 
te; daugiau nieko nereikia, prisiekiu jums. Jūsų stilius neprie- 
kaištingas kaip ir jūsų protas; papasakosite visa, ką regėjote 
originalaus, ką Žinojote įdomaus, ir jeigu atsitiktinai jums pa- 
sitaikys sumeluoti, tik dar labiau tapsite panaši į visų laikų is- 
torikus, kurie niekad nesivaržė pracity, nesivaržo nūnai ir juo- 
lab nesivaržys ateityje. 

Sulig tais žodžiais ponas de Volteras atsistojo, pasakė man 
sudie ir išėjo lydimas dviejų savo globotinių, jam įkandin kau- 
lyjančių, kad priimtų juos savo būste, kuris, akademišku stiliu- 
mi kalbant, — tas pat, kas Mūzų prieškambaris. 

Likusi viena, pasišaukiau tarnaites ir atsiguliau lovon; bet 
užuot miegojusi, kaip būtų derėję, visą naktį mąsčiau apie tuos 
paskutiniuosius pono de Voltero žodžius. Nūnai aš mažai mie- 
gu, kaip šitai paprastai būna žmonėms, turintiems ilgą gyveni- 
mą už savęs Ir trumpą — priešakyje. Nuo minties, kad išdėsty- 
Siu popieriuje, prieš savo pačios ir kitų akis tą jaunystę, kurios 
niekados daugiau nebeišvysiu, nebent tik savo prisiminimuo- 
se, ir padrąsinta raginimų šio Žmogaus, kuris paprastai dalija 
vien įžeidimus arba meilybes, mano sena širdis smarkiai su- 
plazdėjo, ir nusprendžiau pradėti šiuos “Memuarus" Tikriau- 


ponia de Kulanž — markizo de Kulanžo (Philippe-Emmanuel, 
markizas de Coulanges, 1663-1716) žmona, palikusi sąmojingų laiškų. 

ponia de Sevinjė (Marie de Rabutin-Chantal, markizė de Se- 
vignė, 1626-1696) — pagarsėjo žavingais “Laiškais", kuriuos rašė savo 
dukrai graficnci de Grinjan (de Grignan) ir kitiems asmenims. 

siai imsiu jų nuoširdžiai neapkęsti, kolei pasieksiu pabaigą ar- 
ba tą laiką, kai kitų akyse ir vardan kitų nustosiu gyvenusi. Vi- 
sa kita priklauso tik Dievui ir man. 

Taigi šiandien, 1734-ųjų metų spalio 8-ąją, pradedu šią 
savo gyvenimo istoriją; papasakosiu visa, kas įdomu Žinoti, ne- 
sukdama sau daugiau galvos nei dėl valdžių, nei dėl pavienių 
asmenų. Apie tiesą malonu galvoti ir būtų dar maloniau, jei 
galėtum ją sviesti į veidą tiems, kurie mums įkyri; tai malonu- 
mas, kurį šiame pasaulyje gali patirti tik tam tikromis aplinky- 
bėmis; galbūt šitai bus vienas iš rojaus džiaugsmų, nors jis mums 
ir nežadėtas. 

Nežinau, ar tas nedaugelis skaitytojų, kuriems bus lemta 
mestelėti akį į šiuos “Memuarus", netgi po mano mirties at- 
pažins tas keturias eilutes, apie kurias užsiminė ponas de Vol- 
teras, pasitraukdamas ir nelyginant partas! paleisdamas man i 
širdį puikybės strėlę; kartoju, nežinau, ar tas nedaugelis skai- 
tytojų, kuriems bus lemta mestelėti akį į šiuos “Memuarus" 
netgi po mano mirties atpažins keturias eilutes, į kurias darė 
užuominą ponas de Volteras ir kurios yra ne kas kita, kaip tik 
ketureilis, mano sukurtas prieš kokią savaitę kaip epitafija sau 
pačiai; štai ji: 


Po antkapiu tyliu 

Čia ilsisi šitoji 

Valdovė geidulių, 

Dar žemėj susikūrus rojų. 


Bet atpažins jie tas eilutes ar neatpažins, verta jiems Ži- 
noti, jog aš ne visados buvau Geidulių valdovė, kurią trisde- 


parto strėlė — partai, senovinė skitų gentis, gyvenusi Persijos 
teritorijoje ir sukūrusi 250 m. pr. Kr. karalystę, gyvavusią iki 224 m. po 
Kr. Buvo geri kariai, raiteliai, ypač pavojingi, kai apsimesdavo bėgantys 
ir per petį paleisdavo į persekiojantį priešą strėlę. Ši mirtina gudrybė 
paliko priežodį: “Paleisti parto strėlę", t.y. pasitraukiant mesti taiklų, kan- 
dų žodelį ar šiaip iškrėsti kokią šunybę. 

šimtį metų Paryžiuje taip kėlė į padanges. Kaip ja tapau, štai 
ką reikia paaiškinti. Iš tiesų tolimas atstumas nuo Žanos d'Al- 
ber de Liuin iki tosios dabartinės grafienės de Veriu, Geidu- 
lių valdovės. Jos nebepanašios viena į kitą nei mintimis, nei 
jausmais, kaip nebepanašios ir veidu; Dievas žino, kokia bu- 
vau ir kokia tapau. Kiti galbūt prisimins, kokia buvau; 0 aš, 
aš pati per dangaus malonę tą užmiršau. Taigi vienu gailesiu 
mažiau. 

O kuo aš tapau, kasdien man tą pasakyti apsiima veidro- 
dis. Jis negailestingas bičiulis, tačiau nuoširdus, ir galop, — 
labai negreitai, Žinau tai, galop dėl pastarojo privalumo, tą ydą 
jam atleidau. 


II 


Gimiau aš 1670-ųjų metų rugsėjo 18-ąją, tais pačiais me- 
tais, kuriais ponas de Bosiuė!, mano regėtas dar vaikystėje, 
metė tą garsųjį šūksnį: Ponia miršta, Ponia mirė! Taigi šią va- 
landą, tai yra 1734-ųjų spalio 8-ąją, kai aš pradedu savo “Me- 
muarus“, turiu nei daugiau, nei mažiau kaip šešiasdešimt ket- 
verius metus. 

Mano tėvas, kunigaikštis de Liuinas, Liudviko XIII favo- 
ritas ir baisiosios Končinio“* tragedijos veikėjas, kartoju, mano 


Bosiuė (Jacgues-Bėnigne de Bossuet, 1627-1704) — prancūzų 
arkivyskupas, oratorius, garsus pamokslininkas, dofino auklėtojas. 

* Kalbama apie Anglijos Henrietę, Pilypo I Orleaniečio žmoną, 
pagal dvaro etiketą vadintą Ponia, kuri, kaip spėjama, mirė nunuodyta ir 
per kurios laidotuves Bosiuė pasakė vieną iš savo įžymiųjų pamokslų. 

* Končinis (Concini) — italų avantiūristas, Marijos de Mediči 
favoritas, dar žinomas maršalo d'Ankro (d'Ancre) pavarde; tapo Liudvi- 
ko XIII ministru, pasižymėjo gobšumu ir negabumu, dėl to nesyk maišta- 
vo didikai. Buvo de Liuino nušalintas ir karaliaus gvardijos kapitono Vit- 
ri nužudytas 1617 m. 

tėvas, kunigaikščio de Liuino ir Marijos de Roan, — labiau 
žinomos kunigaikštienės de Ševrez pavarde, įgyta pagal savo 
antrą vyrą, nei kaip kunigaikštienė de Liuin ar ponia konetab- 
lienė, — pagal pirmąjį, — sūnus, mano tėvas, neturėjo kitų 
brolių, tiktai vienamotę seserį panelę de Ševrez, itin pagarsė- 
jusią Frondos! laikais savo meilystėmis su koadjutoriumi, vė- 
liau tapusiu įžymiuoju ir vaidinguoju kardinolu de Recu“. 

Kadangi ne man pritinka pasakoti apie savo šeimos blo- 
gybes, tikiuosi, iš manęs nebus laukiama, kad papasakočiau 
apie skandalinguosius savo tetos nuotykius. Beje, anų laikų 
memuarai tuo yra pasirūpinę. 

Taigi ar dėl varžovystės, ar dėl motiniško šaltumo savo 
dukters atžvilgiu, visas mano senelės kunigaikštienės de Liu- 
in-Ševrez švelnumas perėjo mano tėvui ir ji paskatino antrą 
vyrą padovanoti Ševrezo kunigaikštystę sūnui, nors tam nebū- 
ta jokio teisinio pagrindo. Iegul tai lieka tarp mūsų, mes ne- 
riečiame nosies dėl savosios kilmės — puikiai žinome, kad d'Al- 
berų giminė nesiekia anksčiau nei Liudviko XIII malonė — 
malonė, pelnyta mano senelio gabumais dresuoti medšarkes, 
su kuriomis jaunasis karalius medžiodavo paukštukus Luvro 
soduose. 

Tad mano tėvui buvo didelė garbė, neskaitant nemažes- 
nės naudos, nors ir tokia tolima įpėdinyste prisilytėti Lorenų 
namų. Idant geriau itvirtintų aukštuomenėje, mano senelė jį 
apvesdino su savo kraujo seseria — dukra josios tėvo, kuni- 


Fronda — taip vadinti (pagal vaikų žaidimą fronde — mėtymą 
akmenėliais) pilietiniai neramumai Prancūzijoje Liudviko XIV nepilna- 
metystės laikotarpiu (1648-1653), kilę tarp nesutarusių dvaro partijos 
(Ona Austrijietė ir kardinolas Mazarinis) ir parlamento. 

de Recas (Paul de Gondi, kardinolas de Retz, 1613-1679) — 
prancūzų politikos veikėjas ir rašytojas, Paryžiaus arkivyskupijos koadju- 
torius (katalikų bažnyčios vyskupo arba kito aukšto dvasininko padėjė- 
jas), didelis avantiūristas ir intrigantas, suvaidinęs Žymų vaidmenį per 
Frondos neramumus. 

gaikščio de Monbazono! ir tosios garsiosios kunigaikštienės 
de Monbazon“, kuri visaip kivirčijosi su ponia de Longvil* ir 
kurios paslaptinga, žiauri mirtis lėmė tai, jog ponas de Ransė“ 
iš paprasto abato, koks buvo, tapo trapistu? ir dargi lengvabū- 
diškesniu, negu tai leido jo abitas. 

Dabar aišku, iš kur esu kilusi, ir kad mano protėviai kaip 
ir pono Kornelio“ Sidas, tai yra neprilygstamu apsukrumu, da- 
vė pradžią galantiškam ir politiškam mūsų giminės moterų iš- 
parsėjimui; tad nereikia pernelyg manęs smerkti: jeigu pasu- 
kau tuo pačiu keliu, tai tik sekiau jų pėdomis; be to, tais laikais 
šis kelias buvo tiek išmintas, jog panėšėjo į platų vieškelį. 

Nepaisant šios giminystės, mano motina buvo šventa ir 
garbinga moteris. Mano tėvas dar labiau nei ji, jeigu tik tatai 
įmanoma, turėjo visas dorybes, kurių stokojo daugumas mūsų 
protėvių. Ioksai dvigubas papročių griežtumas lėmė santuo- 
kinę ištikimybę, iš kurios gimė gausybė vaikų. Jie buvo auklė- 
jami rūsčiais principais, kurie šiandien atrodytų labai juokin- 
gi, bet kurie kai kada buvo praktikuojami viešpataujant poniai 


kunigaikštis de Monbazonas (Hercule de Rohan, duc de 
Monbazon, 1568-1654) — Henriko IV vyr. medžioklis, Paryžiaus gu- 
bernatorius, pagarsėjęs savo vedybomis su skandalingąja Marija Breta- 
niete. 
kunigaikštienė de Monbazon (Marie de Bretagne, duchesse 
de Monbazon, 1612-1657) — viena įžymiausių Liudviko XIII dvaro mo- 
terų, pagarsėjusių grožiu, meilės nuotykiais ir intrigomis, ponios de Long- 
vil varžovė. 
ponia de Longvil (Anne Geneviėve, duchesse de Longueville, 
1619-1679) — princo Didžiojo Kondė sesuo, suvaidinusi žymų vaidmenį 
per Frondos neramumus kaip arši Mazarinio priešininkė. 
* Ransė (abatas Armand de Rancė, 1626-1700) — Trapos (žr. 
žemiau) reformatorius. 
> trapistai — Trapo vienuolyno vienuoliai, pasižymėję labai griež- 
tomis taisyklėmis. Jas reformavo (1662) abatas de Ransė. 
Kornelis (Pierre Corneille, 1606-1684) — prancūzų literatūros 
klasikas, tragedijų autorius. Viena garsiausių jo tragedijų — "Sidas" 
(1636), pasakojanti apie narsų, galantišką ispanų riterį. 

de Mentenon!. Mano tėvas ir motina jais sekė ne dėl mados, 
bet, atvirkščiai, dėl savo pačių polinkio į gera. 

"Tuo laiku, kai gimiau, karalius pats pradėjo rodyti ne, dar 
ne pavyzdį, bet kryptį šiai reformai, skirdamas Monsinjorui? 
griežtus prelatus ir krikščioniškus mokslininkus. 

Mano tėvas nebuvo labai turtingas ir, kadangi neketino 
prievarta mus nukreipti religijon, pasistengė atsikratyti mu- 
mis kaip priderėjo kilmei: kuo geriau aprūpinęs, nepaisyda- 
mas kliūčių, kurias mūsų ištekinimui kėlė turto stoka. Buvo- 
me gražios, o ypač aš, kaip sakoma, gražiausia iš visų seserų; 
mūsų bičiuliai stengėsi įrodyti, kad šis grožis, skaistybė bei 
ryšiai — pakankamas kraitis ir kad galėtume pretenduoti į 
bet ką, nors ir būdamos tokios neturtingos, netgi dar netuT- 
tingesnės. 

Taigi taip atsitiko, jog tuolaik, kai man sukako trylika me- 
tų, vienas mano motinos giminaitis buvo pasiųstas su misija į 
Savoją; tenai per derybas, kurios jam buvo pavestos, išvydo gra- 
fienę de Veriu ir jos sūnų. Pasitaikė proga pakalbėti apie mane; 
nežinau, kaip tatai atsitiko, bet jis nupiešė tokį mano mažutės 
personos portretą, jog grafas susižavėjo, ir štai abatą Leoną (taip 
vadinosi mano motinos giminaitis) pagavo mintis podraug su 
tąja savo pasiuntinyste dar ir ištekinti mane. Ponia de Veriu bu- 
vo našlė, ponios Savojietės garbės dama, labai vertinama dva- 
Te; ji ir josios sūnus buvo turtingi ne tik savo valdų dėka, bet ir 
dėl užimamų pareigų. Santuoka regėjos graži; ji buvo pasiūly- 
ta mano tėvams, kurie sutiko, o dėl manęs, tai net nepasivar- 
ginta atsiklausti — vieną gražią dieną liepta man pasisiūdinti 
vestuvinius drabužius ir būti pasiruošus išvykti. Savaime su- 
prantama, nerasta reikalo dėl nieko daugiau mane perspėti. 


ponia de Mentenon (Francoise d'Aubiguė, markizė de Main- 
tenon, 1635-1719) — poeto Skarono našlė, Liudviko XIV meilužė, vė- 
liau tapusi jo slapta žmona (1684) ir turėjusi karaliui didžiulę įtaką. 
* Monsinjoras — taip vadintas dofinas, sosto įpėdinis Prancūzi- 
jos dvare. 


34 


Niekados dar nebuvau galvojusi apie vedybas, ir pirmasis 
rūpestis, kurį man sukėlė būsimas padėties pasikeitimas — tai, 
kad turėjau didžiulę, maždaug didumo sulig manim pačia lė- 
lę, kurią buvau pratusi rengti tokiomis pat suknelėmis kaip 
save, ir pareiškiau norą, kad jai būtų sutaisytas kraitis, pana- 
šus į manąjį; O tai mano tėvui buvo tas pat, kaip ištekinti dar 
vieną dukterį. Na, kadangi mes nebuvome tokie turtingi, jog 
leistumės į kvailystes, mano tėvas padarė galą šiam vaikišku- 
mui, iškilmingai tardamas: Aš to nenoriu. 

Blaiviai pagalvojus, tėvas turėjo pasipriešinti, kad mane 
tekina tokią jauną ir ypač — kad išsiunčia taip toli. Mūsų — 
seserų ir mano pačios — būgštavimai dėl vedybinės tremties 
nesiekė toliau provincijos, kokios nors pilies ar atokios vieti- 
ninkystės, su kelionėmis kas dvejus metus į dvarą, per kurias 
palydą sudarytų freilinos, kapelionas ir vyresnysis arklininkas. 
Jau šitai buvo ganėtinai nemalonu. Bet užsienis, bet Savoja — 
man atrodė, kad pirmąlaik pateksiu skaistyklon; prisipažįstu, 
visai nesitikėjau to, kas man lemta buvo tenai atrasti. 

Nedrįsau reikšti jokių prieštarų dėl vedybų, nes žinojau, 
kad nieko nelaimėsiu. Verkiau sau viena su savo guvernante 
Babete, kuri nenorėjo su manimi skirtis ir kurią aš visur vežio- 
davaus; mano tėvai mielai su tuo sutiko, ir man buvo gera, nes 
mieloji mergužė dažnai mane slaugė bei guodė, ir, kaip vėliau 
pamatysime, aš esu jai skolinga už gyvybę. 

Man parodė pono de Veriu portretą: jis buvo jaunas, dai- 
liai sudėtas, gražaus veido ir parašė laišką, kupiną troškimo 
man patikti. Guvernantė įtikinėjo, kad į visa tai dera atsižvelg- 
ti ir taip smarkiai nesisieloti. Na, guvernantė turėjo daugiau 
patirties už mane, aš ja patikėjau ir ėmiau kas vakaras Žiūrėti 
tą švelnų veidą, kurį vėliau man buvo lemta taip pamilti ir taip 
apgailauti kiekvieną savo gyvenimo dieną. Galbūt mažai kas 
tuo patikės, tačiau tai tiesa. 

Mano tėvai, nors ir atsisakę vestuvių proga apdovanoti 
manąją lėlę, ir ponas Veriu pasirodė labai man dosnūs. Moti- 
na padovanojo nuostabų venecijietiškų nėrinių komplektą, 

išsaugotą iš savojo kraičio, su išsiuvinėtais šeimos herbais; jis 
laikytas gražiausiu, kokį per ilgą laiką buvo tekę matyti. 

Ponas de Veriu man atsiuntė puikius savo šeimos bran- 
gakmenius: mane jie apžilpino; viena akimi žvelgdama į bran- 
genybes, kita — įjo portretą, brangenybes įvertinau kaip nuo- 
stabias, 0 jį — dar gražesnį. Tą patį vakarą mano sesės pasikė- 
lė pas mane į kambarį, ištraukė deimantus iš skrynučių ir visą 
papuošė jais; buvau jų sugniuždyta, tačiau tokia išdidi, jog pa- 
sijutau visa galva ūgtelėjusi. 

— O, brangioji Žana, — sušuko mano jaunesnioji se- 
suo, — štai jūs pasidabinusi kaip karalienė ir tikrai kada nors 
ja tapsite! 

Dažnai paskiau pagalvodavau apie tuos žodžius, kurie pa- 
sirodė mažne pranašiški — iš tiesų, mano būta bemaž karalie- 
nės. 

Ponas de Veriu atvyko vedybų kontrakto išvakarėse; pri- 
sistatė mano tėvui su gražia dovana, kurios visai nesitikėta; 
motina tada pasikvietė mane pas save, ir dar šiandien prisime- 
nu jos žodžius, lyg jie būtų buvę ištarti vakar. 

— Dukra, — tarė ji man, — pasirenkite šįvakar priimti 
poną de Veriu, kaip savo būsimą vyrą; mes sutikome su jo sie- 
kiu ne vien todėl, kad yra turtingas ir iš gerų namų, bet ir to- 
dėl, kad jis geras žmogus, dievobaimingas, kad nestokoja pro- 
to ir kad turi padaryti jus laiminga, jeigu tik sugebėsite tokia 
būti. Rasite ten ponią jo motiną, kur kas vertesnę nei savąją, 
tokią pat švelniai nuoširdžią ir tolerantišką. Pildykite savo prie- 
dermes jai ir būsimam vyrui, nuolankiai tarnaukite Savojiečių 
giminei, kuri jus valdys. Tie princai yra didūs valdovai, sekan- 
tys tuojau po karaliaus. Užmirškite, kad esate prancūzė ir sa- 
vo naująją šalį mylekite tiek pat kaip ir gimtąją. Be abejo, jūs 
negreit vėl mus išvysite. Prisiminkite išauklėjimą, kurį gavote, 
ir niekad neverskite mūsų apgailestauti dėl meilės, kurią jums 
jaučiame. Mūsų linkėjimai ir laiminimai seks įkandin dukters, 
kurią netrukus prarasime; pats geriausias ir labiausiai pagei- 
dautinas iš jų — kad jūs niekad nesugrižtumėt. 

Klausydamasi šių žodžių, vos vos išturėjau nepravirkus;; 
tačiau susivaldžiau; mano motina, visiškai savimi pasitikinti, 
atrodė tokia rami, nesutrikusi, jog nė įtart neįtarė ją jaudinan- 
tis, tad mano ašaros sustingo nenuriedėjusios skruostais. 

— Dabar eikite, dukra mano, — užbaigė ji, — ir tinka- 
mai pasipuoškite; jums praneš, kai ateis laikas. 

Sugrįžau į savo kambarį, kur sesės nekantriai manęs lau- 
kė, trokšdamos sužinoti, kas kalbama jaunai merginai, besi- 
rengiančiai ištekėti. Stumdamos laiką, jos papuošė mano di- 
džiąją lėlę gražiausia suknele ir visais mano deimantais; sušu- 
kuota kaip aš, su mano nėriniais, stūksojo priešais didelį kara- 
liaus Liudviko XIII portretą. Vargšė lėlytė! Vargšė Žaklina! 
Kokia nuostabi ir taip mano mylima! Tikra Žaklina Bavarie- 
te', ne kitaip! Pagal gražią istoriją, kurią mes buvome perskai- 
čiusios. 

Aptikus savąją lėlę, aprengtą kaip aš ir į mane panašią, 
ašaros, kurias motina buvo privertusi nuryti, ėmė riedėti ma- 
no skruostais, o netrukus ir Žaklinos, kurią kūkčiodama bu- 
čiavau. Vaidmenys apsimainė: aš buvau motina, 0 ji — dukra. 

— O, brangioji Žaklina! Mano geroji Žaklina! — sušu- 
kau. — Nejau turėsiu tave palikti? 

Kodėl motina taip nekalbėjo su manimi? Gal būtų buvę 
mažiau išmintinga, bet kur kas labiau motiniška, man regis. 

Seserys, regėdamos mane verkiant, irgi pravirko ir susiki- 
busios rankomis apsupo aplinkui. 

— Ne, sesyt, — sušuko vyresnioji didžiadvasiškai, — ka- 
dangi išvykstate, turėkite Žakliną sau viena. 

Privalau paaiškinti tą prieveiksmį didžiadvasiškai, kurį iš- 
skyriau. - 

Žaklina buvo mano nedaloma nuosavybė, kaip sakydavo 
Dampjero ūkvedys apie nedidelį lauką, kuris priklausė mums 
ir kuris nežinia kaip tapo trijų jo sūnų nuosavybė. 


Žaklina Bavarietė — Prancūzijos karaliaus Karolio VI sūnaus 
Žano, kunigaikščio de Beri (1398-1416) žmona (ištekėjo 1406 m.), ro- 
mantiška asmenybė. 

— Jūs turėsite Žakliną pati sau viena, mes jums ją ati- 
duodame. 

— AK, šiaip ar taip, — atsakiau, — aš jos nežadu palikti. 

— Jūs turite vyrą, — vaidingai įsiterpė antroji iš mano 
Seserų, — 0 mes — ne. Vyras, dovanojantis tokius deimantus, 
vertas Žaklinos, kuri niekados nieko nedovanoja ir kuriai, at- 
virkščiai, visąlaik reikia ką nors dovanoti. 

Du išskirti prieveiksmiai tiksliai apibūdina dvi mano se- 
seris. 


III 


Taip virkaujant ir erzelėjant, atėjo Babetė su tarnaitė- 
mis — turėjo padėti mums apsirengti. Dėl manęs teko Bavan- 
jos princesę apiplėšti. Tiesą sakant, papuošta buvau mažai ką 
didesnė už ją, o kaip sužadėtinė neatrodžiau bent kiek gražes- 
nė. Tačiau įsivaizdavau savąją mažutę personą esant dvigubai 
svarbesnę. Pasisukau į veidrodį. Padariau tūpsnį priešais kara- 
liaus portretą. Pasilenkusi pamėginau pailginti suknelės valktį 
ir nutaisyti kunigaikštienės de Rišeljė! pozą, kai ši pristatinėjo 
damas karalienei. Visa tai dariau norėdama, kad greičiau pra- 
bėgtų laikas. Man atrodė, kad ponas de Veriu niekad neuž- 
kops viršun. 

Atsiųsta mane perspėti. 

Iš pradžių išsigandau, tačiau tuojau pat atgavau drąsą, 
pagalvojusi, kad esu pasidariusi kaip ir mano motina flandriš- 
kų nėrinių apykaklaitę, ilgu sijonu ir posukniu, o tai, be abejo, 
darė mane nemenka persona. Nusekiau paskui kunigaikštie- 
nės vyresnįjį rūmininką, kuris vadinosi ponas de Magluaras, ir 


kunigaikštienė de Rišeljė (Marie-Elisabeth-Sophie de Guise, 
duchesse de Richelieu, ? — —1740) — Prancūzijos maršalo Rišeljė ant- 
roji Žmona, graži ir sąmojinga, turėjusi daug meilės nuotykių ir pasiseki- 
mų Versalyje, aukštai vertinta Voltero. 

savo guvernantę Babetę, atidarinėjančią pirma manęs duris; 
pagaliau pasiekiau skliautuotąją salę, kur pagal iškilmingų pri- 
ėmimų tradiciją visi buvo susirinkę. 

Mano vedliai išnyko. 

Aš žengiau vidun. 

Kolei lenkiausi tūpsniui, motina atėjo mane pasitikti, 
paėmė už rankos ir nusivedė prie aukšto, lieso žmogaus su 
visa violetine apranga, netvarkingais plaukais, kumpa it sa- 
kalo snapas nosimi, pasipūtėliško, rūstaus veido ir naršių, tie- 
siog ant kaktos lipančių akių, suteikiančių jam kuo įžūliausią 
išvaizdą. 

Mirksnį mane pagavo siaubas, pamaniau, kad man paki- 
šo netikrą portretą ir kad stoviu priešais savo vyrą. Violetinis 
drabužis būtų turėjęs mane nuraminti; bet anais laikais dar 
nebuvau susipažinusi su įvairia apranga; Šiaip ar taip, aš suviT- 
pėjau. Nejau smilktelėjo nuojauta nelaimių, kuriomis šisai žmo- 
gus vieną dieną turėjo mane užgriūti? 

— Pone abate de La Skalja, — tarė motina, — štai pane- 
lė d'Alber, mano duktė. 

Nepakėliau akių; supratau, kad šis violetinis ponas — tai 
grafo de Veriu dėdė, jo tėvo brolis; abatas de La Skalja de Ve- 
riu, privalėjęs atlydėti savo sūnėną Prancūzijon ir drauge su Sa- 
vojos kunigaikščio ambasadoriumi bei keletu kilmingų asmenų, 
turinčių garbę jam priklausyti, nuvesti prie altoriaus. Abatas kal- 
bėjo prislopintu balsu, kuris visados atrodė sujaudintas ir labai 
klaidino; išgirdęs jį, palaikytum geru žmogumi. Išvydęs — ma- 
žiau tuo tikėtum; o kai pažintum — jau visiškai netikėtum. 

Beje, čia pateikiu tik eskizą. Vėliau pasistengsime jį nu- 
tapyti išsamiau. 

— Panelė kur kas gražesnė nei portrete, — pasakė jis, — 
ir neabejoju, kad tokia pat protinga kaip ir josios laiškai. Jau 
ir taip buvome sužavėti, o dabar pasijausime laimingesni nei 
tikėjomės. 

Tai mano brolis vėliau man atkartojo šiuos komplimen- 
tus; 0 aš pati, aš nieko negirdėjau. Laukiau, kas bus toliau. 

Beje, šis dvasininkas žvelgė į mane kažkaip keistai, ir jo Žvilgs- 
nis trikdė. 

Savo ruožtu abatas paėmė už rankos poną de Veriu ir 
atvedė jį prie manęs. 

— Panele, štai laimingiausias iš mirtingųjų, — tarė jis su 
karčios ironijos šypsenėle. 

Toksai būdas pristatyti būsimąjį sutuoktinį buvo mažų ma- 
žiausia drąsus: kas turėjo po to sekti? Ar paskelbtoji laimė tik- 
rai ateis? Deja! Abatas de La Skalja niekados netiko į didžius 
pranašus. 

Pasibaigus šioms mandagybėms bei įžanginėms šnekoms, 
susedome ratu, ir pokalbis prasidėjo. 

Abatas man uždavė keletą perpintų pagyrimais klausi- 
mų, bet motina pasiskubino atsakyti už mane. Mat baimintasi 
dėl mano drovumo ar pernelyg didelės drąsos. Motina pakan- 
kamai gerai manęs nepažinojo, kad galėtų jaustis šiuo požiū- 
riu rami. Dvaro rūpesčiai, pasaulietiški reikalai bei aibė kitų 
dalykų jai nepalikdavo laiko mus prižiūrėti ir stebėti, kaip ta- 
tai būtų, be abejo, dariusi užimdama bet kurią kitą padėtį. 

Ponas de Veriu užkalbino mane; pakėliau į jį akis, ketin- 
dama atsakyti, ir likau sužavėta, todėl visai be žado. Tuolaik jis 
turėjo maždaug dvidešimt dvejus metus, gražiausias akis, pui- 
kiausius plaukus visoje Italijoje, pasigėrėtiną stotą, perlinę šyp- 
seną ir rankas, kuriomis galėtų patarnauti karalienei. Apsiren- 
gęs buvo kaip madingiausias puošeiva; galėjai nujausti rūpestį 
man patikti — man, kuri ligi šiol niekam nerūpėjo. Taigi šisai 
žavingas vyras gerokai paglostė mano mažutę savimeilę. La- 
bai panorau palikti jį ir išeiti pasigirti, kaip tą darydavo ponas 
ševaljė de Gizas' per savo meilės nuotykėlius; tačiau iš suža- 


ševaljė de Gizas (Francois-Alexandre-Paris de Lorraine, che- 
valier de Guise, 1589-1614) — 1588 m. nužudytojo kunigaikščio de Gizo 
jauniausias (trečias) sūnus. 1613 m. Paryžiuje atvirai nužudė baroną de 
Luzą (Luz), o paskiau dvikovoje ir jo sūnų, norėjusį atkeršyti už tėvo 
mirtį. Kitais metais mirė nuo nelaimingo atsitikimo, kuris laikytas kaip 
Dievo bausmė. 

dėtuvių bei vedybų sutarties pasirašymo vakarienės ne taip 
lengvai pasprunkama. 

Prasėdėjome iki dešimtos valandos. 

Rytojaus diena buvo paskirta šeimyniniams vizitams, po- 
rytojaus — artimų draugų lankymui, dar kita — Versaliui ir 
ponams kraujo princams, kur visur mano tėvas vedžiojo savo 
būsimą žentą. Buvau įtraukta į svaiginantį sūkurį ir nuo šios 
minutės iki pat vestuvių dienos neturėjau laiko susivokti. Pali- 
kau savo seserų kambarį ir kartu su Babete užsiėmiau ponios 
de Ševrez, skirtą tik ypatingoms progoms. Mišios laikytos rū- 
mų koplyčioje. Karalius nemėgo, kad svetimšaliai būtų tuo- 
kiami pas jį. Svečių buvo daug. Abatas de Veriu išsigynė nuo 
sutuoktuvių mišių, teisindamasis artima giminyste. O iš tikrų- 
jų tai jis apskritai nelaikydavo mišių, ir dvasininko luomas jį 
teužimdavo atliekamu laiku; buvo nors tiek sąžiningas. 

Po pietų, vakarienės ir visa kita pagal seną tradiciją atėjo 
metas gultis, ir kiekvienam iš mūsų iškilmingai įteikta po nak- 
tinius marškinius. 

Mudu likome vieni. 

Man buvo didelė naujiena išsivaduoti nuo vaikiškų pa- 
vadėlių. Ponas de Veriu pasirodė kaip padorus ir išmintingas 
žmogus. Buvau dar pernelyg jauna ir pernelyg neišmanėlė, 
kad galvočiau apie meilę arba kad ji man rūpėtų. Vis dėlto 
esu įsitikinusi, kad tai, ką jam jaučiau paskiau, savo šaknimis 
prasidėjo nuo šios dienos. Mes ilgai kalbėjomės, ir aš jo ne- 
bebijojau, atvėriau jam savo vaikišką širdelę. Pasižadėjau sek- 
dama paskui jį į jo gražiąją šalį Italiją dėl nieko paliekamo už 
savęs negailauti; mylėti jo motiną, kaip myliu ji patį. Deja! 
Nežinojau, kaip toli šis pažadas mane nuves ir kiek man kai- 
nuos ji tesėti. 

Taigi, jeigu ir ne iš tikrųjų, tai visuomenės akyse tapau 
grafiene de Veriu; neliko nieko iš panelės d'Alber, netgi var- 
do, kuris dėl mūsų santuokos perėjo mano jaunesniajai sese- 
riai. Keletą dienų mane dar užlaikė Paryžiuje, Versalyje, 

Dampjere, idant visiems parodytų. Paskiau prašnekta, kad 
laikas krautis skrynias, ir buvo paskirta diena, kada turėsiu 
išvykti. 

Ponas de Veriu buvo atkakęs didžiuliu ekipažu. Turėjo- 
me keliauti karieta, traukiama šešeto arklių. Abatas su savąja 
laikėsi iš paskos, o dar toliau sekė trečioji — su mano moteri- 
mis; ir dar gausybe palydos raitomis, netgi pažų, kas Prancūzi- 
joje pritikdavo tik tituluotiesiems, tačiau Savojos senjorai to 
neėmė į galvą. Susijaudinau ir apsiverkiau kartu su visa savo 
šeima: mano motina ir netgi tėvas, pamiršę gerą toną, susig- 
raudino; seserys skendo ašarose, ir kai jau sėdėjau karietoje, 
išvydau atbėgant paskutiniąją — šešerių ar septynerių metų 
vaikelį, vargais negalais tempiančią savo glėbyje Žakliną Ba- 
varietę su iškilmių drabužiais — tais pačiais, kuriais buvo ją 
apvilkusios mano vestuvių dieną — ir sutaršytais plaukais. Pa- 
bandė pasilypėti ant pakojos, kad pasiektų mus, ir kai jai šitai 
nepavyko, suskato šaukti: 

— Imkite, ponia grafiene de Veriu, rūpinkitės Žaklina, 
meldžiu jus. 

Savo ruožtu ir ponas de Veriu šūktelėjo klausdamas, ką 
reiškia šis pasirodymas. 

— O, pone, — sušukau aš visa apsiašarojusi, — tai Žak- 
lina. 

Niekados tragiškesnis tonas nebuvo pavartotas nuo to lai- 
ko, kai nelaimių prislėgtam Pilypui Gerajam! buvo pranešta 
apie tikrąją princesę. 

— E! Kamgi mums reikia kelionėje Žaklinos? — kuo rim- 
čiausiai paklausė manęs grafas. — Atsisveikinkite su ja, ponia, 
ir narsiai išsiskirkite. 

— Pone, — atsakiau, — mano seserys man padovanojo 
Žakliną, aš vežuosi Žakliną, palikit man ją! 


Pilypas Gerasis — Jono Bebaimio, Burgundijos kunigaikščio 
sūnus ir paveldėtojas (1390-1467). Kovojo su Karoliu VII, bet galop su 
juo susitaikė. 

Babetė, išgirdusi mano šauksmus, iššoko iš vežimo, kuria- 
me jau sėdėjo, atbėgo prie karietos ir išvydo, kas per reikalas. 

Spaudžiau Žakliną sau prie krūtinės. 

— Ponia grafiene, — tarė Babetė, — ponui grafui nerei- 
kalingas toks vaikiškumas; tik pagalvokite, kas esate ir kur ke- 
liaujate! 

Pravirkau dar stipriau. Bet ponas de Veriu anaiptol ne- 
pyko, visiškai atvirkščiai — buvo sujaudintas mano sielvarto. 

— Aš visai ne prieš, kad pasiimtume kartu Žakliną, po- 
nia, — tarė jis, — kadangi jūs taip karštai to trokštate. Tiktai, 
jums leidus, galima būtų įdėti ją skrynion; man neatrodo būti- 
na, kad ji keliautų karietoje drauge su mumis. 

— Skrynion! — sušukau. — O, pone, skrynioje ji labai 
blogai jausis! 

Ponas de Veriu neišturėjo nesusijuokęs ir pasiūlė kom- 
promisą; įkelti Žakliną į mūsų žmonių karietą. 

Sutikau su šia auka tik dėl to, kaip jos buvo paprašyta 
pono de Veriu lūpomis ir ypač akimis. 

Pono de Veriu žvilgsnis buvo iš tokių, prieš kuriuos neat- 
silaikoma. 

Žakliną, gerai suvystytą, patikėta Babetei, kuri pasižadė- 
jo visą kelią kuo rūpestingiausiai ją globoti. 

Aš nusiraminau: su Babete Žaklinai nieko nestigs. 

Štai kokia buvau, kai mane ištekino! 


IV 


Kelionės metu abatas de La Skalja dažnai įsėsdavo pas 
mus karieton. Apipylė mane ledinukais, skanėstais ir mora- 
lais; tiek vieni, tiek antri, tiek treti man ne per daugiausia 
patiko. Esama žmonių, kurių kvepalai — be aromato, dei- 
mantai — be spindesio, atidumas — be žavesio. Visa per juos 
tampa nemalonu, netgi meilė. 

Mano garbusis dėdė buvo kaip tik vienas iš tokių. 

Instinktas manęs neapgavo. 

O kalbant apie mano vyrą, tai jis turėjo tik vieną trūku- 
mą — Savo šeimą; jei ne jo šeima, būtų tobulybė, tokį žmogų 
gali įsimylėti netgi pačios nenuolankiausios. Jo kantrybė ir švel- 
numas tos ilgos kelionės metu nė mirksnį neatslūgo, o tačiau, 
kai dabar apie tai pagalvoju, aš turėjau būti nepakenčiama 
bendrakeleivė. Tenkindavo mano menkiausias užgaidas, iš 
anksto atspėdavo mano mažiausius norus; saugojo mano mie- 
gą; buvo linksmas, vaikiškas, mielas, žaidė su manimi, lyg būtų 
to paties amžiaus. Netgi vieną dieną pasisodino greta savęs 
Žakliną, ir kadangi man pasivaideno, kad rodo jai per daug 
švelnumo, tai aš pati ją sugrąžinau į kitą karietą. Turbūt ėmiau 
jai pavyduliauti. 

Taigi visa ėjosi kuo puikiausiai, ir pradedant trečiąja ar 
ketvirtąja kelionės diena aš jau dėl nieko nebesigailėjau. 

Kirtome Alpes per Mon Seni!. Visa širdimi troškau su- 
laukti momento, kai atsidursiu gilumoje šio tarpeklio, kurį ma- 
čiau atsiveriant du ar tris tūkstančius pėdų žemiau savęs. 

Pasiekiau jį kaip — deja! — pasiekiami labiausiai nutolę 
dalykai, ir netrukus prieš mano akis plytėjo tasai nuostabusis 
kraštas, kur viešpatauja Turinas. Buvau sužavėta, nes visados 
mėgau gražius kraštovaizdžius. 

"Tačiau, kaip priešingybę sau, išvydau savo vyrą labai liūd- 
ną, rūškaną. Nebeatsakinėjo į manąsias paikystes, netgi iš ma- 
nęs pačios atėmė linksmumą; dar daugiau, pasidarė šiurkštus 
su Bavarijos princese, ir kai aš jo pasiteiravau, kokia viso to 
priežastis, atsakė man, kad tai tik šiaip sau nuotaikos permai- 
na. Viena iš manųjų tarnaičių, vardu Mariona, kurią po Babe- 
tes užvis labiausiai mėgau ir kurios pašto pastotėje pasiteira- 
vau, pažadėjo šitai sužinoti ir kitąsyk, sustojus keisti arklių, 
man pasakyti, kas kaltas dėl tokio persimainymo. 


Mon Seni — Alpių perėja tarp Kotijaus ir Grajaus Alpių, kuria 
ėjo didysis Liono-Iurino kelias. 

Laukiau nekantraudama. 

Gi abatas de La Skalja, tolydžio augant mano vyro liūd- 
numui bei susirūpinimui, atrodė dar linksmesnis ir ironiškes- 
nis. 

Sustojus paskutinei nakvynei, Mariona persigandusi at- 
bėgo pas mane į kambarį. 

— O, mieloji Mariona, — paklausiau, — kas gi yra ir kas 
atsitiko, kad atrodai tokia paklaikusi? 

— Ponia, ponia, — atsakė vargšė mergina, — daug kas 
nauja, taigi ir jūs neklydot, kad taip nerimavot. 

— Cha! Kas gi nutiko? 

— Ponas grafas ką tik įsakė uždaryti Žakliną į kaustytą 
skrynią. 

— Betgi kaustyta skrynia — tai karstas! 

— Dieve mano, taip! Neskaitant visa kita. 

— Visa kita! Kas gi kita? Sakyk, aš reikalauju. 

— Ką gi, atrodo, kad našlaujančioji ponia grafienė nuo- 
lat būna blogos nuotaikos, nuo ryto iki vakaro niurzga, ponas 
grafas jos baisiai bijosi, o ponas abatas de La Skalja visados 
stoja ponios savo brolienės pusėn. 

— "Tu tikrai tą Žinai, Mariona? 

— Tiek pat tikrai kaip ir tai, jog kada nors numirsiu, po- 
nia grafienė; pono abato kamerdineriui, vos tik paklausiau, iš 
karto atsirišo liežuvis, o tai jam neatsitikdavo nuo pat tada, 
kai palikome Paryžių. 

— O varge! Kas dabar mums bus? Štai kodėl ponas gra- 
fas nuo vakar toks pasikeitęs! Artėja prie motinos: jau jaučia 
jos įtaką. 

Nuo šios minutės man buvo labai sunku slėpti, jog viską 
žinau. Ėmiau dėtis atgailaujančia mergyte. Nenusižeminau 
tiek, kad verkšlenčiau dėl pašalintos Žaklinos, nors ir labai siu- 
tau, tik nusprendžiau vaizduoti nepatenkintą, idant galėčiau 
pagalvoti. 

O! Kaip visa tai šiandien toli nuo manęs! Kiek įvykių 1š- 
gyventa nuo tada, kiek kančių, ašarų, būgštavimų, aukų, taip 

pat ir klaidų! Negaliu susilaikyti nesustojusi prie šių paskuti- 
niųjų vaikystės akimirkų, ties tąja riba tarp dviejų epochų. 

Tą patį vakarą atvykau į Turiną. Našlaujančioji ponia gra- 
fienė de Veriu pasitiko mane nuo savo rūmų laiptų viršaus. 

Nemėgstu portretų, retai jie būna tikslūs: žmonės atsi- 
skleidžia veiksmais. Išvysite ponią de Veriu besidarbuojančią 
ir patys apie ją spręsite. 

Šiek tiek apie išvaizdą: tai buvo graži ir impozantiška 
penkiasdešimties metų amžiaus persona; ištekėjo vėlai ir iš- 
saugojo senmergiškus stingį bei gaižatį. Galvą laikė nelygi- 
nant karalienė, geltonos akys žvelgė įsakmiai, gestai lėti, ta- 
čiau griežti — visa, ko reikia, kad valdytum ir stelbtum kitus, 
O ypač — vaikus. 

Pabučiavo mane šaltai, kaip tikra anyta. Mano vyras pač- 
mė jos ranką ir veikiau pridėjo ją sau prie lūpų, o ne pabučia- 
vo; man pasirodė, kad jis dreba. 

Svarsčiau, ar tai dėl savęs, ar dėl manęs. 

Paskiau aiškiai pamačiau, jog dėl mūsų abiejų. 

Abatas susilaukė bičiuliško gesto, į kurį atsakė išdidžiai 
nusilenkdamas. Iškart sumojau, kad jie vienas kito nemėgo. 

Tačiau privengė vienas kito, vėliau supratau. 

Toji moteris ir tasai žmogus apsimainė žvilgsniais, kurie 
tik vėliau man paaiškėjo. Abatas tartum sakė: “Štai varžovė, 
kurią jums atgabenu, labiau nei kada nors būsite manęs reika- 
linga". Ponia de Veriu priėmė paramą su karčiu apmaudu, bet 
vis dėlto priėmė. 

— Sveika atvykusi, ponia, — tarė mano anyta, — nors ir 
ilgai privertėte laukti. 

— Ponia, keliai buvo prasti ir nepalankūs mūsų nekan- 
trumui, — įsiterpė mano vyras, teisindamasis už mus abu. 

— Vis tiek užtrukote kelionėje keturias dienas per ilgai; 
buvo galima atvykti anksčiau: karališkoji ponia dar vakar va- 
kare man tą sakė. 

— Kai pakeliui žaidžiama, — tarė abatas, — kartais gali- 
ma užsimiršti. 

— Kas pi žaidė? — plykstelėjo ponia de Veriu. 

— Tai aš, ponia, gyvai prisiėmė kaltę grafas. 

— Tai jie abu, — pridūrė mielasis abatas. 

— Oho! Kaip skubintasi vėlei susitikti su savo motina! 
Aš tai prisiminsiu. 

Grafas de Veriu nuleido galvą ir nė nesirengė ką nors at- 
sakyti. Stovėjau nustebinta ir labiau suglumusi už jį patį — 
toks dalykas man buvo naujiena: manieji tėvas su motina, kad 
ir kokie griežti bei tvarkingi, niekad taip nešnekėdavo nė su 
vienu iš mūsų. 

Šie namai, dideli, erdvūs, niūrūs, su marmurinėmis grin- 
dų plokštėmis ir laiptais, stingdė man širdį; kadangi jau buvo 
naktis, pirma mūsų nešė rūkstančius deglus, kurie apšvietė ke- 
lią čia pat, bet paliko patamsyje milžiniškas galerijas, ir todėl 
jos iš tiesų kėlė baimę. Ponia de Veriu žengė greta ir apžiūri- 
nėjo mane kaip nupirktą prekę ar paradinį žirgą, kurį rytoj 
teks užsėsti. Ji pirma įėjo erdvion menėn, kur buvo susirinkę 
dvidešimt ar trisdešimt asmenų — visi artimesni ar tolimesni 
de Veriu giminiečiai, kuriems derėjo pareikšti pagarbą. 

Kostiumai man pasirodė keisti, o veidai rimti: sakytum, 
tai šeimos portretai, gavę pilies valdytojo leidimą trumpam nu- 
lipti iš savų rėmų. Šiaip ar taip, visi tai buvo žmonės aukščiau- 
sios kilmės ir užimantys pirmąsias dvaro pareigybes. Pati ma- 
no anyta buvo ponios Savojietės, dar regentės ar mažų ma- 
Žiausia tebeišlaikiusios įtaką, garbės dama; tai teikė poniai de 
Veriu didelį autoritetą, kuriuo ji plačiai naudojosi — ne tiek 
pasitarnauti savo draugams, kiek pakenkti tiems, kurie jai ne- 
patiko. 

Tą dieną visiškai neįsidėmėjau žmonių, kurie man buvo 
pristatinėjami, žvelgiau tartum pro ūkus — tokią baimę man 
kėlė anyta savo didelėmis akimis. 

Privesdama mane prie kiekvieno, įvardydavo jį tardama: 

— Pasisveikinkite, grafiene!.. Tai ponas jūsų dėdė... Pasi- 
sveikinkite, grafiene!.. Tai ponia jūsų pusseserė... 

O Dieve mano, kiek aš jų — tų dėdžių ir pusseserių — 
turėjau pasveikinti! Tai truko ilgiau nei pusantros valandos. 
Miniau iš alkio ir vos tramdžiau ašaras. 

Mano vyras sekė įkandin mūsų nelyginant įsikibęs ; sijo- 
nus vaikas. Atrodė man visai mažiulis, ir nežinau, dėl kokios 
mergiškos ar neprotingos moteriškos užgaidos aš stipriai prie 
jo prisirišau, o to galbūt nebūtų atsitikę, jeigu Visame šiame 
sambrūzdyje jis būtų įsakinėjęs, o ne paklusęs. 

O tuo tarpu vis gręžiojau godžias akis į bufetą, nukrautą 
stiklais ir vaisiais, prie kurių visi kiti, išskyrus mane, nuolat pri- 
eidavo, vaišindamiesi skanėstais. Tikros Tantalo! kančios! 

Mane apėmė maištingumas, ir dar dabar nesuvokiu, kaip 
aš tam ryžaus: palikusi septintą savo trečios eilės pusbrolį stūk- 
soti it stulpas salės vidury, nudrožiau tiesiai prie to didžiulio 
baldo, šalia kurio, priešais lėkštes ir stiklus, stovėjo labai pa- 
dorus, solidžios išvaizdos bajoras, ir paprašiau jo, kad mane 
aptarnautų. Jis pasiskubino paduoti man apelsiną ir dar kažką 
gražiausiamce, kokį tik gali pamatyti, sidabriniame inde. Anyta 
apstulbusi stebeilijo į mane; neabejoju, kad po šio poelgio nu- 
sprendė, jog iš manęs galima visko tikėtis. Šis įvykis paskatino 
ją būti budresnę su manimi ir pasirengti griežtai valdyti, ka- 
dangi tik taip buvo galima mane sutramdyti. 

Galbūt nuo šio dūkulio, kurį sukėlė tuščias skrandis, pač- 
jo Visos mano gyvenimo negandos! 

Kai sulapnojau apelsiną ir dar nežinia ką, kas kartu su 
juo buvo, sugrįžau pas ponią de Veriu, kuri manęs laukė kietai 
susičiaupusi, bemaž kramtydama lūpas. 

— Nežinau, ponia, — iškošė ji pro dantis, — ar Prancūzi- 
jos dvare toks paprotys — neatsakyti į savo giminaičių pasveiki- 


Tantalo kančios (gr. mit.) — nepakeliamos kančios dėl to, kad 
trokštamas dalykas yra arti, 0 jo pasiekti neįmanoma (Tantalas, Lydijos 
ar Frygijos Sipilo miesto karalius, užrūstinęs dievus ir pasmerktas Hade 
kentėti, stovėdamas iki kaklo vandenyje, negalėdavo atsigerti, nes van- 
duo nusekdavo, ir pasiekti virš galvos kybančių vaisių, nes medžių šakos 
pakildavo aukštyn). 

nimą, tačiau Turino dvare mes tokių dalykų nepakenčiame, 
įspėju jus. 

Abatas de La Skalja nutaisė miną ir gestą, kurie bylojo: 
“O ką aš jums sakiau?" 

Nežinau, kas būtų atsitikę, jeigu patarnautojai nebūtų pa- 
skelbę vakarienės — dėl to aš džiugiai atsidusau. Didybė buvo 
man sunkiai pakeliama, ir vėl gręžiau kuo švelniausius žvilgs- 
nius atgalios — į savo mažutį kambarėlį, seseris, į mūsų gra- 
žiąsias svajones ir laisvę! 

Atrodė, vakarienė niekad nesibaigs: buvo patiekta į stalą 
dar kunigaikštiškai prašmatniau nei mūsiškiuose didžiausiuo- 
se namuose; Savojos didžiūnija nebuvo išsekinta kaip mūsoji 
Lygos karų!, pono Rišeljė ešafotų ir Frondos karų; tad dauge- 
lis šių šeimų galėjo semtis iš lobių, sukauptų per kartų kartas. 
Galop atsikėlėme nuo stalo, ir visi subruzdo skirstytis. Iškil- 
mingai buvau palydėta į garbinguosius apartamentus: anyta 
man juos užleido norėdama, kad suprasčiau, jog aš privalė- 
sianti už tai atsidekoti paklusnumu. 

Štai pačios anytos žodžiai: 

— Nuo šiolei aš niekas šiuose namuose, — tarė ji, — tai 
jūs čia įsakinėsite. 

Paskiau, man išsižiojus atsakyti, pridūrė: 

— Nepaliksiu jūsų be savo patarimų, ir kai juos duosiu, 
malonėkite jais sekti. Pažįstu šį kraštą, ir pažįstu jį labai gerai. 
Jūs — toli gražu ne, be to, esate jauna, o aš jau sena; taigi 
daug priežasčių, kad į mano žodžius įsiklausytumėt. 

Likau be žado; nežinojau, ką atsakyti. Vyras atskubėjo 
man į pagalbą. 

— Ponia de Veriu jausis itin laiminga, kaip ir aš paklus- 
dama jums, motuše, mudu abu būsime vienodai nuolankūs, 
vienodai pagarbūs. 


Lygos karai — kalbama apie XVI a. Prancūzijoje susiformavu- 
sią sąjungą (lygą) katalikų prieš protestantus. Ją 1576 m. įkūrė ir jai va- 
dovavo kunigaikštis de Gizas, pretendavęs į Prancūzijos sostą. 

Buvau nustebinta; tai, ką mačiau, mane trikdė: man, kad 
ir tokiai jaunai, ši prabanga, šie turtai greta neginčijamos ver- 
gystės atrodė keistai. Supratau, kad ponui de Veriu tokia lai- 
kysena nėra tinkama. Jaučiau, kad jam nepatogu prieš mane 
ir turėjo būti dar nepatogiau prieš kitus. Man norėjosi kuo 
greičiau likti vienai su juo ir pasiaiškinti. Jis nusekė paskui 
motiną, tačiau tikėjausi, kad sugrįš. Kurį laiką laukiau sta- 
čiomis, nesiguldama; paskiau išmušė vidurnaktį, ir tarnaitės 
mane nurengė. Pasilikau prie savęs Marioną, jinai paguldė 
mane lovon, ir mudvi šnekėjomės be maža ko iki dviejų nak- 
ties. Vargšė mergina leipo iš nuovargio. Išsiunčiau ją. Dar 
kelias minutes kovojau su miegu. Galiausiai nejučia mano 
akys užsimerkė. 

Ponas de Veriu neatėjo. 


V 


Pabudusi apsidairiau aplinkui; buvau viena, visiškai vie- 
na. Paskambinau. Įėjo Mariona ir atitraukė užuolaidas. Buvo 
jau gana vėlus rytas. 

Mariona apsižvalgė aplink mažų mažiausia su tokiu pat 
smalsumu kaip aš ir su dar didesniu nerimu; paskiau ant pirš- 
tų galų prisiartino prie mano lovos, lyg bijodamasi, kad kas 
nors neišgirstų jos žingsnių, ir labai paslaptingu veidu man pra- 
nešė, kad ponas de Veriu turėjo užėmęs apartamentus greta 
manųjų ir beveik tokius pačius, ir kad prieš mums atvykstant 
našlaujančioji ponia de Veriu įsakiusi užmūryti visas visutėles 
jungiančiąsias duris. 

— Ak, ponia, — labai išsigandusi pasakė man Mariona, — 
čia būsite kur kas mažesnė mergytė nei buvote de Liuinų na- 
muose! 

— Iš ko tu spėji, Mariona? — paklausiau. 

— Ponia, visai aš ne spėju, — nesu tokia įžvalgi, — bet 
žinau iš namiškių. Ponia našlaujančioji grafienė nepakenčia, 
kad kas jai priešintųsi; nori įsakinėti viena pati, ir ponas grafas 
yra pirmas tarp jos tarnų. 

— O aš! — sušukau. — Kas gi būsiu aš? — ir pritvinku- 
siomis ašarų akimis kalbėjau toliau: — O! Dieve mano! Dieve 
mano! Kaip man čia pakyrės! Nors galėčiau likti užsidariusi 
savo kambaryje! Bet ne, privalau pasiruošti pusryčiams, pas- 
kiau apsirengti iškilmingais drabužiais ir vykti į dvarą pasvei- 
kinti karališkąją ponią ir Savojos kunigaikštį. 

— Ką darysi, ponia, juk tekama ne vien pramogai. 

— O, tikrai taip, vargšele Mariona! Eik, dabar Žinai, ko- 
kio sijono, kokio posuknio, kokių brangakmenių man reikia; 
paruošk viską ir atnešk Žakliną, tai mane nors kiek paguos. 
Pasikalbėsiu su ja apie Prancūziją. O Dieve, kodėl aš vis dar ne 
tenai, mano vargšėj Prancūzijoj! Ar Babetė jau atsikėlė? 

— Regis, taip, panele. 

— Tai tegul ir jinai ateina. 

Vykdydama mano įsakymą, Mariona pasišalino. 

Vargšė mano Babetė nuo kelionės pradžios manęs ven- 
gė; nenumaniau, kokia to abejingumo priežastis. Paskiau aš su- 
žinojau: ši puiki moteris tausojo save nepalankesniam metui. 
Bijojo įsiterpti tarp manęs ir mano vyro kaip pašalietė; numa- 
tė jaunos merginos, atsidūrusios toli nuo visų saviškių, atiduo- 
tos svetimiems, laukiančias ilgas graužatis. Bet pirma nei teik- 
dama patarimus, norėjo sužinoti, kurlink juos kreipti. Ši rytą ji 
pasirodė tik pasiteirauti apie mano sveikatą ir peržiūrėti išdė- 
liotus papuošalus; veltui bėriau jai gausybę klausimų. Baigusi 
savo triūsą, apsiribojo tik trumpais, banaliais atsakymais. 

— Bet ponas de Veriu, bet ponas de Veriu, — nekantriai 
kartojau, — ar tu jo nematei? Eik ir suieškok ji man, Babete; 
eik ir pasakyk, kad aš jo laukiu. 

Triskart siunčiau ją tuščiai; galiausiai, ketvirtąsyk nuėju- 
si, Babetė sugrįžo man pasakyti, kad grafas pas motiną ir ap- 
lankys mane ją palikęs. 

— Visąlaik jo motina, Babete! Juk jinai jam ne žmona. 

— Be abejo, ponas grafas turi aptarti su ja svarbių reika- 
lų, — pasakė Babetė. — Reikia šiek tiek apie tai pagalvoti, 
ponia, kad nesikankintumėt pati ir neverstumėt jo kankintis. 

Deja! Maža turėjau šios dorybės, tokios būtinos mote- 
rims, O ypač — mano padėties moterims. Buvau gyva, ūmi ir 
pavydi — ir pavydi kaip tigrė. 

Tuo metu jau mylėjau poną de Veriu: šis jausmas buvo 
pakankamai stiprus, kad leistų nuspėti, kokiu tapsiąs vėliau, 
ir kad man sužadintų polinkį pavydui, kuris galbūt kaltas dėl 
visų mano klaidų. Susidūrusi su tokiu mano laimės pasisavi- 
nimu, degiau nekantrumu ir pykčiu, tad veikiausiai vel bū- 
čiau panašiai kaip vakar išsišokusi — iki pat jo motinos nuė- 
jusi susiieškoti pono de Veriu, jeigu šis pagaliau nebūtų pasi- 
rodęs. 

Šaltai pabučiavo mane į kaktą; daviau ženklą Babetei ir 
Marionai, kad paliktų mudu vienus. Jis vaikštinėjo po kam- 
barį ir atrodė labai sutrikęs. Žvelgiau į šitaip šmėžuojantį pir- 
myn ir atgal ir tuo pat metu apibėriau jį pora dešimčia klau- 
simų. Bet ponas de Veriu vis žingsniavo, nieko man neatsa- 
kydamas. 

— Bet, pone, paaiškinkit pagaliau, — nesilioviau aš, vis 
gniaužydama Žakliną, į kurią perkėliau savo susitvenkusį pyk- 
tį. — Kodėl nuo vakar jūsų nemačiau? Kodėl ponia jūsų moti- 
na, kuri paskelbė mane namų šeimininke, tiek išlaikė jus savo 
valdžioje, jog mus perskirtų? Ką aš jai padariau? Sakykit! 

— Brangioji grafiene, — atsiliepė mano vyras, — reikės 
sugrąžinti Bavarijos princesę atgalios. 

— () kodėl? Ieturiu vienintelę draugę, o jūs norite mane 
nuo jos atskirti! 

— Tegul ji lieka vienoje iš jūsų nuošaliausių spintų, ku- 
rią tik mudu vieni atidarinėtume, gerai? Tebūnie taip, aš mie- 
lai sutinku, bet saugokitės, kad jos niekas nepamatytu, netgi 
jūsų tarnaitės italės. 

— Kodel? 

52 


Užuot atsakęs, ponas de Veriu nusijuokė. 

— Taip, kodėl? Aš jūsų klausiu kodėl? 

— Dieve mano, aš jums pasakysiu kodėl, brangioji gra- 
fiene: todėl, kad Pjemonte ištekėjusios moterys nežaidžia su 
lėlėmis. 

— Pakaks, pone. Čia kalbama visai ne apie Žakliną, o 
apie jus, apie jūsų permainą mano atžvilgiu. Laikote mane to- 
kia maža mergyte, jog tikitės, kad nieko nepastebėsiu, neat- 
spėsiu priežasties? Ponia jūsų motina manęs nemyli, stengiasi 
sutrukdyti jums būti kartu su manimi; ponia jūsų motina trokšta 
likti šių rūmų valdove, turėti mane kaip klusnią savo dideny- 
bės tarnaitę. Ką gi, šito nebus, girdite, pone grafe? Jos dideny- 
bė lai pasisaugo, aš to nepakęsiu, nes užvis labiausiai mėgstu 
laisvę. Bet jūs, jūs esate mano vyras, aš — jūsų žmona; tai ma- 
ne privalote mylėti, o ne savo motiną, ir jeigu tik nenuspren- 
dėte padaryti mane nelaimingą, turėsite elgtis su manimi taip, 
kaip elgėtės Paryžiuje, kaip elgėtės kelionės pradžioje, o ne 
jos pabaigoje. Ar to norite? 

Niekad nebuvau mačiusi labiau sutrikusio žmogaus kaip 
vargšas grafas per šį santuokinį iškalbį. Vis dėlto jis galbūt bu- 
vo beketinąs pasiaiškinti su manimi, bet įėjo ponia de Veriu su 
savo vyresniuoju rūmininku, atidarinėjančiu pirma jos duris, 
ir lydima dviejų panelių. 

Buvo iškilmingai apsirengusi ir taisėsi vykti į dvarą. 

Nė nemaniau teisintis, kodėl dar su ja nepasimačiau, ne- 
pareiškiau jai savo rytinės pagarbos; šią akimirką atrodė man 
itin šlykšti, ir veikiau būčiau bloškus jai į veidą įžeidimus nei 
komplimentus. 

— Tikiuosi, dukra mano, — tarė ji įžengdama, — kad jūs 
netrukus būsite pasirengusi ir nepriversite laukti jos karališ- 
kosios šviešybės. Vykstu į rūmus; bet perspėju jus: po dviejų 
valandų privalote prie manęs prisijungti. 

Tuodu žodžiai dukra mano smeigė tartum dūris, o priva- 
lote galutinai užbaigė jų reikšmę. 

Jeigu būčiau buvusi nors trejais ar ketveriais metais vy- 
resnė, būčiau geriau susivokusi; užuot tylėjusi, būčiau atsikir- 
tusi ir galbūt išgelbėjusi savo ateitį. 

Bet ar galima reikalauti iš turinčios trylika su puse metų 
atkirčio? 

Per tylą, stojusią po šio nurodymo, mano anytos žvilgsnis 
užkliuvo už vargšės Žaklinos, ir pamačiau savo vyrą suvirpant, 
kai šis pastebėjo, kur nukrypo grafienės akys. Našlė nudrožė 
prie kanapos, ant kurios gulėjo nekaltoji princesė ir su panie- 
ka ją pakėlusi paklausė manęs, ar tikiuosi netrukus susilaukti 
dukters. 

— Pagirtinas apdairumas, — varė ji toliau, — ir įrodo, 
kadjūs galvojate: atsigabenti iš Paryžiaus Žaislų savo vaikams, 
kai dar esate vos tik susituokusi. Na, na! Matau, kad iš jūsų 
išeis puiki motina: juo geriau mano vaikaičiams. O tuo tar- 
pu, — pridūrė pasigręždama į pažą, — išneškite ją į kokį nuo- 
šalų kambarį ir lai uždaro tą cacę iki jos prireiks. 

Ponios de Veriu tonas neleido jokių prieštaravimų. Ba- 
varijos princesę paėmę išnešė, ir aš daugiau niekad jos nebeiš- 
vydau. 

Dievas težino, kas nutiko vargšei Žaklinai. 

Jeigu aš taip apsistojau prie šio ivykio, iš pažiūros tokio 
nereikšmingo, tai tik todėl, kad jis rimtai įtakojo visą tolimes- 
nį mano gyvenimą; kad apskritai paėmus, šis mano anytos va- 
lios protrūkis buvo pirmas ženklas neapykantos, kuri nuo šios 
dienos įsiplieskė tarp mūsų. Atimdama paskutinįjį mano sese- 
Tų švelnumo įrodymą, tąjį vaikystės prisiminimą, priversdama 
mane įžengti į moters gyvenimą pro ašaromis sulaistytas du- 
ris, anyta giliai mane įskaudino: pademonstravo savo ryžtą nie- 
kad manęs negailėti, palenkti mane savo jungui, galiausiai at- 
imti iš manęs vieną po kito visus džiaugsmus. 

Savo ruožtu nebuvau tiek prityrusi, kad slėpčiau šią ne- 
apykantą, maskuočiau šį maištingą nusiteikimą, ir nuo šiolei 
tarp manęs ir anytos nebeliko jokio atlaidumo. Tad štai kaip 
smulkutė smėlio smiltelė tampa povandenine uola! 

Dabar kuriam laikui paliksime visa, kas susiję su ponu de 
Veriu, Žaklina Bavariete bei manimi, ir užsiimsime Savojos 
dvaru, tuo, kas tada tenai dėjosi, įvairiais jo personažais ir ypač 
didžiuoju princu, kuris išgarsino savo viešpatavimą, vos tik jį 
pradėjęs. 


VI 


Viktoras Amadėjus II, kurį Prancūzijoje vadinome ponu 
Savojiečiu, dar buvo globojamas karališkosios ponios, apie ku- 
rią pakalbėsime pirmiausia; mat ji buvo svarbiausia šio dvaro 
figūra. Prisiėmė karališkosios ponios titulą — nelabai Žinau 
kodėl, kadangi ji anaiptol nebuvo karaliaus duktė — pagal tą 
žavųjį Nemuro kunigaikštį!, kurį dievino visos moterys pirmo- 
sios regentystės“ laikais — tuo geruoju metu, kada nuo ryto 
ligi vakaro buvo nieko kita neveikiama, kaip tiktai kaunamasi 
ir mylimasi, kada keičiant meilužį ar meilužę buvo keičiama 
taip pat partija ir kada drauge buvo dūsaujama, neskaitant vi- 
sa kita, tam, kad rytoj išsirengtum į dvikovą arkebuzomis, ga- 
vęs patarimą nesišaudyti į veidus; mat labiau buvo vertinamos 
savo akys nei gyvybė, ir žmogus subjaurotu veidu nieko nega- 
lėjo tikėtis iš fortūnos, tą paliudys ponas de La Rošfuko“. Jis 


Nemuro kunigaikštis — kalbama apie Karolį Amadėjų Savojietį 
(Charles-Amadėe de Savoie, duc de Nemours, 1624-1652); buvo kuni- 
gaikštienės de Šatijon (de Chatillon) meilužis ir leidosi jos įtraukiamas į 
Frondos neramumus, kur pasižymėjo Sen Antuano priemiesčio puoli- 
me. Po mėnesio iššaukė dvikovon kunigaikštį de Boforą (de Beaufort), 
kuris jį nušovė. 

? Čia, matyt, kalbama apie Onos Austrijietės regentystę Liudviko 
XIV nepilnametystės laikotarpiu. 

* de La Rošfuko (Francois, duc de La Rochefoucauld, princas de 
Massillac, 1613-1680) — vaidino svarbų vaidmenį per Frondos neramu- 
mus, kur po šautinio sužeidimo neteko regėjimo; paskutiniąją savo gyve- 
nimo dalį praleido dvare, įžymiausių savo meto moterų draugijoje. Su- 
kūrė garsiąsias “Maksimas" 

tapo filantropu ir parašė tas gražiąsias “Maksimas", kurių nie- 
kad nebūtų sukūręs princas de Marsijakas!: 

Ponas de Nemuras kovėsi su savo svainiu ponu de Bofo- 
ru“, kuris, nesukdamas sau galvos dėl giminystės, gražutėliai jį 
nušovė iš pistoleto, užtaisyto trimis kulkomis. Ponas de Ne- 
muras paliko dvi dukteris, kurių viena ištekėjo už pono Savo- 
jiečio, ponios Prancūzijos Kristinos? sūnaus, o antroji — už 
dono Alfonso“, Portugalijos karaliaus. Pastaroji buvo persona 
labai sumani. Pasirodė, kad jos vyras, nors ir kaip norėjo, ne- 
pajėgė būti nei sutuoktiniu, nei karaliumi. Jinai pasistengė, kad 
santuoka būtų nutraukta, Alfonsas — patalpintas į vienuoly- 
ną, O pati ištekėjo už tikro šio nušalintojo brolio, sosto pavel- 
dėtojo. Laimėjo tiek, jog išsaugojo tą pačią karūną ir įsigijo 
kitą vyrą. 

Abi seserys labai mylėjo viena kitą: nuo seno buvo su- 
dariusios planą kuo tvirčiau sujungti savo vaikus ir jų valsty- 
bes. Tad karališkoji ponia, regentė, ir Portugalijos karalienė, 
visagalė savo namuose, nusprendė apvesdinti Viktorą Ama- 
dėjų su Portugalijos infante*, numatomąja sosto paveldėto- 
ja. Jaunasis kunigaikštis vos tebuvo sulaukęs penkiolikos me- 
tų. Todėl regentystės taryba iš pradžių kėlė kai kurių sunku- 
mų; šioji taryba, įkurta pagal velionio kunigaikščio testamen- 
tą, turėjo savo sudėtyje tiek žmonių sąžiningų, sumanių bei 
gabių, tiek ir menkystų. 


princas de Marsijakas — de La Rošfuko antroji pavardės dalis. 

de Boforas (Francois de Vendėme, kunigaikštis de Beaufort, 
1616-1669) — Henriko IV vaikaitis, vienas iš Frondos vadų, dėl savo po- 
puliarumo pramintas “Halių karaliumi“ Vėliau pasižymėjo kaip admi- 
rolas karuose su berberais. 

Prancūzijos Kristina — Henriko IV ir Marijos de Mediči duktė 
(1606-1663). Ištekėjo už Viktoro Amadėjaus I, Savojos kunigaikščio. 

* Alfonsas VI — Portugalijos karalius 1656-1667 m., pagarsėjęs 
savo negabumu ir paleistuvystėmis; dėl to buvo nuverstas nuo sosto ir 
ištremtas. 

? infantas (ė) — Ispanijoje, Portugalijoje princų ir princesių, sos- 
to įpėdinių titulas, tuos titulus turintys asmenys. 

Labiausiai priešinosi šiai machinacijai pagrindinis veikian- 
tysis joje asmuo — patsai jaunasis princas. Mintis iškeliauti 
valdyti Portugalijon jo visiškai neviliojo; būtų tekę palikti savo 
valdinius, savo kraštą ir ypač savo pirmąją meilę — tą, kuriai 
vėliau dar buvo lemta taip keistai iškilti: markizę de Sen Se- 
bastjan, anuomet jauną ir gražią, pačiam spindesy to baisaus 
intrigantiško ir ambicingo proto, kurio dėka jį suvaidino tokį 
svarbų vaidmenį. Ponia de Sen Sebastjan pasižymėjo nepapras- 
tu apsukrumu bei gudrumu. Buvo grafo di Kumjanos, kuni- 
gaikštiškųjų namų valdytojo ir Anonsjados! riterio, duktė; pri- 
klausė regentės freilinų svitai. Juodbruva ir guvi, ji atrodė ge- 
rokai jaunesnė nei buvo iš tikrųjų, ir niekad neatspėtum giliai 
šioje gražioje galvelėje tūnančių minčių. 

Panelė di Kumjana savo tėvo buvo įtaisyta pas karališką- 
ją ponią freilina. Princas buvo dar labai jaunas, ji — taip pat. 
Kunigaikštis ėmė ją pastebėti ir skyrė jai tokį dėmesį, jog iš- 
gąsdino savo šeimą ir regentę. 

Freilinos rūmuose turėjo kambarius atskirai viena nuo 
kitos; teigiama, kad jos tuo naudodavosi, ir panelė di Kumja- 
na nebuvo griežtesnė už savo drauges, bet ji, ko gero, turėjo 
vienu pasiteisinimu daugiau už jas. Mat mylėjo, mylėjo visą 
savo gyvenimą, — mano paliudijimas negali kelti abejonių, — 
tą, kuris buvo ne tiktai visavaldis, ne tiktai vienas iš įžymiausių 
Europos princų, bet ir visokeriopai įstabus Žmogus. 

Vargšė Kumjana, regėdama, kad prieš princą niekas ne- 
atsilaikydavo, pasidavė kaip ir kitos; turėjo silpnybę parodyti 
jaunajam kunigaikščiui kelią į savo kambarį; šis pasistengė 
anaiptol jo neužmiršti, ir nuo antrojo apsilankymo neatsar- 
gioji nebeturėjo ką jam atsakyti. 

Viktoras Amadėjus buvo pačiame pirmųjų aistrų prover- 
žyje, dar tepradėjęs jas pažinti. Jo meilužė mylėjo jį be išlygų, 


Anonsjada — žymiausias Italijoje riterių ordinas, įsteigtas 
1362 m. kunigaikščio Amadėjaus Savojiečio, pavestas Svenčiausiosios 
Mergelės globai. 

ir nors vienas kitu labai susižavėjo, abiem pakako gudrumo 
slėpti savo ryšį iki tol, kol pasekmės tapo pavojingos ir aiškiai 
pastebimos. Išgąstis buvo didžiulis. Kumjana pažinojo savo tė- 
vą; garbės troškimas jam negalėjo nuslopinti padorumo, ir duk- 
ters suvedžiotojas, ar tai būtų princas, ar prastuolis, negalėjo 
tikėtis nei jo atlaidumo, nei pasigailėjimo. 

Atsidūrusi tokioje itin sunkioje padėtyje, vargšė mergina 
parodė tvirtą būdą: nusprendė griebtis kraštutinumo. Pirmiau- 
sia pasikviesdino pas save gydytoją Petekiją, norėdama galuti- 
apsisprendė, nieko nepasakiusi apie savo pasiryžimą meilu- 
Žiui, kuris gal būtų tam pasipriešinęs. 

Viktoras Amadėjus tuo metu buvo visas pasinėręs į mei- 
lę jaunajai Kumjanai ir nė įtart neįtarė freilinos ketinimų. Kaip 
tik toji meilė vertė jį priešintis savo vedybų planams, kuriuos 
brandino jo motina. 

Tačiau šios priežasties jis, žinoma, nenurodė; pateikė ai- 
bę kitų, tik ne ją; suklaidino karališkąją ponią netgi meile, ku- 
rią neva jai jautė. Ši buvo didžiai tuo sugraudinta, bet nepa- 
keitė savojo nusistatymo; karūnos tviskesys žilpino jos žvilgs- 
nį, ir tie spinduliai netgi apakino jos širdį. 

Prieš papasakodami apie avantiūrą, kurios padedama pa- 
nelė di Kumjana pasistengė išsisukti iš sunkios padėties, ku- 
rion įklimpo per savo meilę, tarkime keletą žodžių apie tą gar- 
siąją politinę komediją, kurią Viktoras Amadėjus suvaidino ir 
privertė suvaidinti savo motiną dėl šių planuojamųjų vedybų 
su Portugalijos infante. 

Viktorui Amadėjui jau buvo pradėjęs reikštis tasai cha- 
rakterio atkaklumas, kuris taip išryškėjo vėliau, valdydamas jį 
ir kitus. Pradžiai jis ėmė vilkinti laiką; paskiau ieškojo visokių 
dingsčių, tiesiogiai neatsisakydamas vesti, tik laviruodamas. Ka- 
rališkoji ponia iš pradžių parodė kantrybę, paskiau pakėlė bal- 
są; pareiškė esanti regentė ir motina; tada jaunasis princas su- 
lošė su ja atvirai ir atskleidė savo ketinimus. 

— Jūs esate mano motina, ir aš tuo džiaugiuosi, ponia, — 
pasakė jis tonu, kuriame pirmąsyk pagarba užleido vietą va- 
liai, — bet regentė tik todėl, jog aš dar nenusiteikęs valdyti. 
Nuo keturiolikos metų amžiaus aš jau suaugęs; sakau tai tik 
todėl, kad suprastumėte, jog pastarasis jūsų argumentas šian- 
dien jau nebegalioja. 

Kunigaikštienė išsigandusi pažvelgė į jį. 

— Kas gi čia, — tarė ji, — ką tatai reiškia? 

— Tai, ponia, kad aš nenoriu vesti infantės, kaip to reika- 
laujate; tai, kad nenoriu palikti tų žmonių, kurie mane myli ir 
kuriuos aš myliu; tai, kad Savojos namų paveldimosios valsti- 
jos turi būti valdomos vyriausiojo iš Savojiečių ir kad aš liksiu 
ištikimas savo giminei. 

— Tačiau, sūnau, ši santuoka puiki, netikėta, ji pranoksta 
mano karščiausius ketinimus; nesuprantu, kodėl jai priešina- 
tės; pirmąsyk su manimi šitaip kalbatės. Maištauti — ne jūsų 
prigimčiai, tai paeina iš kitur. 

— Tai, ką jūs vadinate maištu, ponia, 0 aš — savo teise, 
niekas man neįtaigojo: paeina iš manęs ir iš nieko kito. Esu 
tasai vaikas, kuris dvejų metų amžiaus pats pasiėmė Anonsja- 
dos antkaklį, o ne laukė, kol jį jam suteiks; paprasčiausiai ta- 
pau jaunu žmogumi, pakaks jums tą pasakyti. 

— Bet, pone, Prancūzija!.. Liudvikas XIV... 

— Ponia, jūs esate prancūzė ir Liudvikui XIV jaučiate 
didesnę pagarbą nei pritiktų Savojos kunigaikštienei. Bet aš 
italas, savarankiškas, nepriklausomas princas; iki šiolei priklau- 
siau tik nuo Dievo ir jūsų. Ateity tikiuosi priklausyti nuo Die- 
vo ir savo špagos. 

Ponia Savojietė buvo pernelyg nuovoki, kad spyriotųsi; ji 
susimąstė; puikiai jautė, kad savo sūnui nebevadovaus, kaip 
anksčiau ketino, kad jis pirmiausia pasipriešins jai tylomis ir 
tik tarp juodviejų, o paskiau aukštai iškels maišto vėliavą ir 
elgsis kaip tinkamas. 

Nepaisant begalinio troškimo įgyvendinti sau mielą su- 
manymą, užklausė savęs, ar sūnaus pasitikėjimas ir meilė nėra 
verti didelės aukos ir ar ne geriau dar kelerius metus ramiai 
viešpatauti Savojoje, negu rizikuoti tąja valdžia ir galiausiai 
likti be nieko. 

Syki priėmus tokį sprendimą, dar lieka keblumas dėl ne- 
tesėtų pažadų, o ypač lieka Prancūzija, kuri buvo išsakiusi 
savo valią; reikėjo gudrumu pašalinti visus tuos sunkumus, 
kad neliktum vien su šukėmis. Karališkoji ponia buvo iš tų 
personų, kurios greitai apsisprendžia ir moka rinktis priemo- 
nes. Sugalvojo vieną tokią, teikiančią jai garbę tarp politikų, 
apie kurią mažai žinoma ir kurios tikriausiai istorija neatžy- 
mės. 

Šiuos faktus man papasakojo pats Viktoras Amadėjus. 

Rytojaus dieną ji paprašė pakviesti poną jos sūnų. No- 
rinti po mišių pasikalbėti su juo apie svarbius dalykus. Šis at- 
ėjo toks pat užsidaręs šarvuose, kuriais vakar buvo prisidengęs, 
priimdamas sprendimus. Išvydusi jį tokį ryžtingą, motina ne- 
jučia vėl nustebo. 

Tasai geibus vaikas jau tampa vyru — tasai vaikas, kurį 
regėjo ant savo rankų bemaž mirštantį, kaip auką aklos jos 
meilės ir ekstravagantiškų vaistų, kuriuos gėrė. Nuo pat jo gi- 
mimo iki devynerių metų amžiaus kunigaikštienė konsultuo- 
davosi su geriausiais Europos daktarais; vartojo iš eilės visus 
jų prirašytus vaistus: jaunasis princas geso. 

Sykį donas Gabrielis, jo dėdė, senolio bastardas, atėjo 
pas karališkąją ponią ir jai pasiūlė nepažistamą žmogų, išgy- 
džiusį jį nuo sunkios skrandžio ligos ypatingais rūpesčiais ir 
režimu. 

— Tai nuostabus, puikių puikiausias daktaras, kuris ne- 
turi reputacijos tarp mokslininkų, tačiau turi ją didžiulę tarp 
paprastų turiniečių, tikrai. Ponia, žinote, kaip aš myliu poną 
savo sūnėną, kaip man rūpi tokia brangi jo sveikata, ir jūs ma- 
nimi patikėsite, kai išbandysite manąjį Petekiją. 

Ponia Savojietė, sužavėta radusi dar vieną gydytoją, su 
kuriuo dar nesikonsultavo, ir kaip ponas Arganas! tikinti gar- 
bingojo Medicinos fakulteto orakulais, taigi ponia Savojietė 
kuo primygtiniausiai pareikalavo Petekijos. Donas Gabrielis jį 
laikė visai netoliese ir pristatė tą patį vakarą. Šis ištyrė, apžiū- 
rėjo, pagręžiojo ligoniuką ir vietoje visų gydalų, vietoje senos 
lapų ir eliksyrų liepė jam vartoti ne viralus, bet valgyti tas pui- 
kiąsias pailgas bandutes, Turine vadinamas grissini. Du mėne- 
sius po to, kai vardan grissini buvo pašalinti vaistai, karališka- 
sis kūdikis sustiprėjo, atgavo jėgas ir atrodė, kad gyvens šimtą 
metų. lartum atsidėkodamas, kunigaikštis išsaugojo ypatingą 
pomėgį šioms bandutėms, nevalgydavo jokių kitų. 

Po mano papasakotojo pokalbio ponia regentė pirmąsyk 
pamatė, kad turės skaitytis su savo sūnumi. 

Priėmė jį su neįprastu ceremoningumu, tačiau šis dėjosi 
to nepastebis, kad nereikėtų nuo jo atsisakyti arba už jį dėkoti. 

— Nuo vakar aš daug mąsčiau, sūnau. 

— Aš labai džiaugiuosi tuo, ponia; esate pernelyg išmin- 
tinga, kad jūsų apmąstymai neatneštų naudos. 

— Jūs labai ryžtingas, pone, ir, atrodo, labai užsispyręs. 

— Ponia, bandau daryti tai, ką kada nors privalėsiu — 
įsakinėti kitiems; todėl aš įsakinėju sau pačiam; ar tai ne ge- 
riausia, ką galiu daryti? 

— Įsakinėjate sau pačiam?.. Tačiau šiuo atveju jūs prieši- 
natės man; atsisakote karūnos, nes viena garbės trokštanti ir 
koketiška mergina žaidžia, kurstydama jūsų jaunus geidulius, 
kad paskiau galėtų jus valdyti ir kreipti. Nemanykite, kad aš 
apsirinku; esu jūsų motina, esu šeimininkė Turine, Žinau vis- 
ką: nuo manęs nieko nepaslėpsi. 

Princas nuraudo supratęs, kad yra demaskuotas, tačiau 
anaiptol nepasimetė. 


Arganas — pagrindinis personažas iš paskutinės Moljero ko- 
medijos “Tariamasis ligonis“ (1673), kurį suvaidino pats Moljeras. Kelios 
valandos po ketvirtojo spektaklio rašytojas mirė. 

— Na gerai, ponia, — paklausė jis, — tai ką man pasaky- 
site? 

Tuo tartum parodė, kad iki šiol ji nieko nepasakė arba 
bent kad jos žodžiai nuėjo negirdomis. Motina suprato, bet šia- 
me susitikime abu stengėsi vienas kitą kuo labiau pergudrauti. 

— Iš tiesų norėjau su jumis pasikalbėti, pone; širdyje aš 
stengiaus jums įtikti, ir kadangi ši santuoka su savo pussesere 
jums nemaloni, išvengsite jos. 

Kunigaikštis nusilenkė. 

— Man nereikėjo jūsų šviesybės sutikimo, kad būčiau dėl 
to garantuotas. 

Dar vienas būdas atstumti savo motiną, kuri gavo tai nu- 
ryti su viskuo kitu. Netgi neleido, kad ji suteiktų malonę, pats 
pasiėmė ją. 

— Nežinau, ar buvote toks garantuotas kaip manote, po- 
ne; šiaip ar taip, laikau, kad tai priklauso nuo manęs, ir būsiu 
pagerbta, jei tai pripažinsite. 

Princas darsyk nusilenkė, bet šįsyk tylomis. 

— Norite apie tai sužinoti? — pridūrė karališkoji ponia, 
nesulaukusi atsakymo. 

— Klausau jūsų, ponia. 

— Turime elgtis atsargiai, kadangi esame davę žodį, tiesa? 

— Jūsų žodį — taip, ponia. 

— Tebūnie. Bet mano žodis iki šiolei buvo ir jūsų, tai yra 
Savojos kunigaikščio, neužmirškite. Taigi mums reikia elgtis 
apdairiai ir, jei kalbėt atvirai, tai Visa našta gali tekti mūsų val- 
diniams. 

— Aš taip nemanau kaip jūs. 

— Tad būkime apdairūs. Prancūzijos karalius mums ne- 
atleis; jis — labai artimas kaimynas, labai galingas, jo reikia 
bijotis! 

— Aš nemėgstu Prancūzijos karaliaus, motuše; jisai su- 
įžūlėjęs nuo sėkmės, kadangi su juo nemokama kovoti; paliki- 
te tai man, greitai aš pamėginsiu. 

— Ak, saugokitės! 

— Aš dar nevaldžiau pats, ponia; palaukite, kol pamaty- 
site mane veikiant, užuot gąsdinusi. 

Visais atžvilgiais gavusi atkirtį, regentė apsiribojo planu, 
kurį buvo sudariusi; iš visų pusių aiškiai, nuosekliai supažindi- 
no su juo sūnų, ir šis paskiau neišturėjo jos nepagyręs. Paskirs- 
tyti vaidmenys: išskyrus ją ir jį, aktoriai ničnieko neįtarė, veikė 
sąžiningai, nė kiek neabejodami savo laisva valia ir įsitikinę, 
jog paklūsta grynai savo jausmams. 

Šia proga ponas Savojietis žengė pirmuosius žingsnius po- 
litikoje, vadovaujamas savo apsukrios meilužės ir tokios pat 
apsukrios motinos; tai buvo gera mokykla. Šie įvykiai nutiko 
tik metai prieš man atvykstant, ir visas smulkmenas sužinojau 
tiek iš apgautųjų, tiek iš apgavikų. 

Į 1680-ųjų metų pabaigą Portugalija iškilmingai atsiun- 
tė savo sutikimą dėl vedybų. Kai ši žinia pasklido po Turiną, — 
o tai buvo keletas dienų prieš mano persakytąjį pokalbį, — 
kartoju, kai ši žinia pasklido po Turiną, sunerimo visas kraš- 
tas. Regėta, kaip senieji ispanų karaliai valdė Neapolį ir Mi- 
laną, ir buvo aišku, ko galėtų tikėtis Pjemontas iš portugalų 
vicekaraliaus. 

Regentės rūpesčiu šie gandai iš pradžių buvo nuslopin- 
ti. Bet nuo aprašytojo momento, priešingai, apsukrūs agen- 
tai visur patylom skleidė kalbas, kad, girdi, negalima leisti 
princui išvykti; kad reikia energingai protestuoti prieš toki jo 
žygį; kad, pagaliau, Viktoras Amadėjus, jų kunigaikščių sū- 
nus, priklauso savo tautai; kad neturima teisės jo atimti iš jos 
ir kad pjemontiečiai veikiau privalą visi sukilti, nei pakęsti 
savojo princo tremtį. 

Markizai di Pjandžia ir di Parola tapo šio pasipriešinimo 
vadais; tai buvo garsiomis pavardėmis ir labai įtakingi senjo- 
rai. Karališkoji ponia ir jaunasis kunigaikštis to tik ir geidė, iš 
jų pačių visa šitai ir paėjo. 

Šie taip vykusiai intrigavo, jog Pjemonto ir Savojos Iuo- 
mai susirinko pasipriešinti ir visi kaip vienas prisistatė rūmuos- 
na įteikti savo prašymą regentei, kuri į jį neatsižvelgė, atsaky- 
dama, jog vedybos sutartos, jog visa Europa apie jas Žino ir 
joms pritaria, jog nenorinti girdėti jokių prieštarų. 

— "Taip, ponia, — sušuko markizas di Pjandžia, — visa 
Europa išsakė savo nuomonę, bet ne Pjemontas, ne Savoja, 
kuriuos vienus tai liečia. Taigi, ponia, jeigu nenonte, kad atsi- 
tiktų kokia nors didelė nelaimė, pasigailėkit mūsų ir neužsi- 
spirkit, taip Žiauriai spręsdama. 

Karališkoji ponia atsakė, esą atvirkščiai: tasai sprendimas 
jau priimtas ir jinai jo laikysis; luomų atstovai išėjo nusivylę. 
bemaž įtūžę, ir susirinko pas Parolą, kur iškelta bent šimtas 
viena kitai prieštaringų nuomonių. 

— Tai regentė, tai ji viena rengia tas vedybas, — šūkauta 
iš visų pusių. — Bet mūsų kunigaikštis, jis pats juk nenori mū- 
sų palikti. 

— Taip, — atsiliepė kažkuris kitas, — ar nematėte? Jo 
akyse spindėjo ašaros, kai karališkoji ponia šitaip su mumis 
kalbėjo. 

— Reikia pasimatyti su juo vienu, — sušuko dvejetas ar 
trejetas balsų. 

— Taip, su juo vienu, tegul jis mus išklausys ir paaiškins, 
ko iš tikrųjų trokšta; šiaip ar taip, jis čia šeimininkas. ir jeigu 
įsakys mums, kad jį suturėtume, mes suturėsime, netgi nepai- 
sydami karališkosios ponios. 

Ir visi drauge it paklaikę suskato šaukti: 

— Mūsų kunigaikštį! Mūsų kunigaikštį! 

Šie šauksmai nuaidėjo per visą miestą; princas ir regentė 
stebėjo šį bruzduli ir, kai laikė jį jau tinkamai pribrendusį, pa- 
darė paskutinį ėjimą. Karališkoji ponia išsirengė į Veriu pra- 

leisti keturias dienas pas mano anytą, neva ją pagerbti ir sykiu 
apžiūrėti tvirtovę, kurią tektų ginti kilus galimam karui. O Vik- 
toras Amadėjus pasiliko Turine, ir tą pat vakarą senjorų depu- 
tacija, vadovaujama šio mielojo Pjandžios ir šio nuostabiojo 
Parolos, — kilmingųjų marionečių, kurias už siūlelių tampė 
karališkoji ponia, — prisistatė į rūmus ir pareikalavo pasima- 
tyti su jaunuoju princu. Šis ilgai prašydinosi. nors pasislėpęs 
už užuolaidos matė juos atvykstant ir nekantriai laukė. 

Jie kone jėga įsiveržė pro duris — tokie buvo isikarščia- 
vę — ir puolė jam į kojas maldaudami: 

— O, monsinjore! Monsinjore! — šaukė visi vienu bal- 
su. — Susimylėkit, likite su mumis! Vardan dangaus. neapleis- 
kite mūsų! 

Tarp visų šių balsų galėjai išskirti markizo di Pjandžios, 
verksmingai meldžianti: 

— Monsinjore, ponia regentė pernelyg myli jūsų šviesy- 
bę; isikalusi sau siekių, kurie pražūtingi Savojai, jums pačiam, 
monsinjore. Tame svetimame krašte. be abejo, gailėsitės, kad 
palikote savo Žmones, ištikimai tarnaujančius jūsų namams. 
Monsinjore, pagalvokite apie mus! Monsinjore, pagalvokite 
aple mus! 

Kunigaikštis dėjosi giliai sujaudintas; nusišluostė ašaras, 
tartum verktų, pralemeno, lyg nepajėgtų kalbėti: 

— Ponai! Mano bičiuliai! Markize di Pjandžia! — stena- 
vo jis. — Aš suprantu, žinau... Bet, bet... ką daryti? 

— Jūs valdovas, monsinjore, visagalis valdovas; jūsų valia 
čia lemia galutinį sprendimą. Pasakykite, kad nesutinkate. 

— Tosios vedybos nuspręstos, ponai, — atsakė princas, — 
visa sutarta; apsimainyta žodžiais. Laivai, turintys mane nuga- 
benti Portugalijon, jau išplaukę. Kordobos! kunigaikštis ne- 
trukus išsilaipins Nicoje ir ten manęs lauks, kad palydėtų Lisa- 
bonon. Ponai, klausiu jūsų, ar jau ne per vėlu? 


Kordoba — miestas Ispanijos pietuose prie Gvadalkivyro upės, 
provincijos centras. 

— Atsisakykite, pone, — atsiliepė princas de La Čister- 
na. — Savoja ir Pjemontas vieningai pakils jus palaikyti. 

— Bet mano motina, ponai? — sušuko Savojos princas. 

— Mes tai žinome, — energingai atkirto markizas di Sim- 
janas. — Kaip tik karališkoji ponia jus verčia. 

— Kas gi mane verčia?.. Ponai, — tarė Viktoras Amadė- 
jus, — Žodis per stiprus. 

— Atleiskite, monsinjore, atleiskite, — įsiterpė grafas 
Provana di Briunas, buvusysis kunigaikščio auklėtojas, — at- 
leiskite ponui Simjanui, gal jis ir nuėjo per toli, bet išsakė 
mūsų visų mintis. Jūsų garbingoji motina teikėsi patikėti man 
jūsų šviesybės auklėjimą: viską padariau, stengdamasis ug- 
dyti prigimtus polinkius ir sukurti iš savo valdovo didį princą 
ir dorą žmogų. Darbavaus dėl mūsų visų; rengiau savo šalies 
laimę ir šlovę. Tad mano šaliai priklauso naudotis savo geru, 
ir tie, kurie bandys tam kelti kliūtis, privalo būti pašalinti, 
kad ir kas jie būtų. 

— Pone mano auklėtojau, — pasakė jaunasis princas, — 
atkreipkite dėmesį, kad mokote mane nepaklusnumo. 

— Mokau jus pareigos, monsinjore, mokau jus teisės, ku- 
rnią suteikia jums patsai Dievas. Princas nepriklauso savo mo- 
tinai, priklauso savo liaudžiai. Jums nevalia nusikrauti šią naš- 
tą, privalote ją nešti ligi galo. Atsakote už savo valdinius prieš 
mūsų visų viešpatį — prieš Dievą! Jūs liksite! 

— Jūs liksite, liksite! — pakartojo visi. 

— Negaliu, ponai, iš tiesų negaliu. 

— Ir vis dėlto privalote mums tai pažadėti. 

Visi atsiklaupė, tiesdami rankas į princą ir šaukdami: 

— Likite, likite! 

Kurį laiką tasai gerasis princas dar prašydinosi; paskiau 
apsimetė pasiduodąs ir galiausiai leidosi, kad iš jo būtų “išpeš- 
tas“ pažadas, kurį be galo troško ištarti. Iš rūmų džiugesys iš- 
plito į gatvę, o iš tos — užmiestin ir galiausiai po visą Savoją ir 
Pjemontą. 

Išplėšti pažadą — tai dar ne viskas. 

Kunigaikštis staiga neva prisiminė motiną ir suvaidino iš- 
gąstį. 

— O regentė? — vėl prašneko jis. — Ponai, ponai, kai ji 
sugriš, kaip jai šitai pranešti?.. 

— Poniai regentei? — pakartojo kunigaikščio auklėto- 
jas. 

— Taip, pone di Provana. 

— Ar jūsų šviesybė leis duoti patarimą? 

— Aš juos visados išklausau, jūs tai Žinote, pone, — nusi- 
juokė princas, — tik nebūtinai jais vadovaujuos. 

— Tad štai, ponia regentė seniai turi didelę itaką jūsų pro- 
tui, pone; yra pratusi jus valdyti, jums vadovauti; kai ją vėl iš- 
vysite, dėl savo tos įtakos užsiplieks, ir tada jūs mus pamiršite. 

— Tad ką daryti' — paklausė princas. 

— Reikia su ja nepasimatyti. 

— Neimanoma, pone: po dviejų dienų ji sugrįžta. 

— Nesugriš, jeigu teiktumėtės pritarti mano pasiūlymui. 

— Sakykit. 

— Veriu tvirtovė — viena iš geriausiai saugomų Savojo- 
je. Tik brūkštelėkite kelias eilutes, monsinjore, ir regentė bus 
ne areštuota, bet padaryta kaline — ar tvirtovėje, ar netgi savo 
namuose, kur bus laikoma, kol Portugalijon nebus išsiųstas nei- 
giamas atsakymas. 

— Ak, ponai, juk tai mano motina' 

— Patikėkite, monsinjore, mes didžiai gerbiame karališ- 
kąją ponią. su ja bus elgiamasi tarsi gvventų savo rūmuose, 
išskyrus laisvę. 

— Išskyrus laisvę! 

— Karališkosios ponios prisirišimas prie jūsų šviesybės 
pernelyg gerai žinomas, jog kiltų abejonė, kada ji jums atleis. 

— Ne, ponai, ne, negaliu sutikti. — spyriojosi princas. 

Pastarieji žodžiai buvo ištarti silpnai: didikai suprato, kad 
tereikia dar šiek tiek paspausti; jeigu princas ir gynėsi. tai tik 
norėdamas pasilikti sau pasipriešinimo garbe. Galiausiai prin- 
cui de Ia Čisternai. ios artimiausiam bičiuliui, kilo mintis, jog 

reikia parašyti įsakymą grafienei de Veriu ir grafui jos sūnui, 
kad šie užlaikytų ponią našlaujančiąją Savojos kunigaikštienę 
iki naujų nurodymų savo tvirtovėje; kad jokia dingstimi ne- 
leistų jai išvykti ir kad visiškai paklustų tik Viktoro Amadėjaus 
parašui ant pergamento, sutvirtintam valstybės antspaudu. 

Įsakymą sukūrus, beliko jį pasirašyti. Princas pasirašė nu- 
sukdamas akis ir atsidusdamas. 

Kurjeriui įteikta depeša; jis buvo pasiųstas tiesiu keliu. 
Tuo tarpu regentė važiavo atgalios aplinkui; atvyko į Turiną 
aštuonias valandas po to, kai susirinkimas išsiskirstė. Idant at- 
liktų komediją iki atomazgos, kunigaikštis suvaidino nustebu- 
sį, priblokštą; puolė ant kelių verkdamas, savaime aišku, prie 
liudytojų, prisipažino savo padarytą kaltę ir pasidavė jos ma- 
lonei, kai ši rinksis sau tinkamą kerštą. 

— Neigiamas atsakymas jau išsiųstas į Portugaliją? — pa- 
klausė regentė. 

— Taip, ponia, — atsakė jaunasis princas, nuleisdamas 
akis. 

— Vadinasi, nieko nebegalima padaryti? 

— Neįmanoma, jie jau per toli. 

— Ką gi, sūnau, jeigu taip, tebus jūsų valia! Tiktai kad 
paskui niekad jums netektų gailėtis! Tačiau aš iš jūsų reikalau- 
ju vieno paklusnumo įrodymo. 

— Viską, ponia, viską, kad tik susigrąžinčiau jūsų palan- 
kumą. 

— Prasikaltusieji, — tie, kurie jus suklaidino, — privalo 
atpirkti jūsų ir savo kaltę. Įsakysiu rytoj pat juos suimti. 

— O, ponia, saugokitės! Jų partija labai stipri. 

— Pinjerolyje yra prancūzų; jie mums padės. 

— Ar nesibijote parodyti jiems kelią į mūsų miestus? Jie 
nebeužmirš jo. 

— Sūnau mano, esu jums įteikusi jūsų tevo kardą; tai jū- 
sų pareiga juo pasinaudoti prieš savo namų priešus; O aš, aš 
pritraukiu draugus, pasikviečiu sąjungininkus, tad man nėra 
ko bijotis. 

Markizai di Pjandžia ir di Parola, taip pat grafas Provana 
di Briunas buvo suimti ir uždaryti į kalėjimą, itūžę ir keikian- 
tys savojo princo silpnumą. 

— Kokią ateitį ir kokią viešpatystę mums tai pranašau- 
ja! — kalbėta visuos pašaliuos. — Išduoti savo draugus! 

Vėliau ir draugai, ir priešai išvydo, su kokiu princu turi 
reikalą; tasai, kuris kadais juos išdavė, mokėjo juos vesti ir gin- 
ti. Šis miklus politinis triukas buvo vienas iš labiausiai nusise- 
kusių, ir kunigaikštis juo išgarsėjo, lyg būtų patsai sugalvojęs. 

— Matote, — pasakė jis man vėliau, tuo metu, kai viską 
sakydavo, — kaip gražiai būčiau apsišovęs vesdamas tą infan- 
tę Izabelę. Dviem metais vėliau Portugalijos karalienė pa- 
gimdė sūnų, ir man būtų tekę parsidanginti namo it musę 
kandus, o per tai į mane keistai žiūrėtų Europoje. Nežinau 
nieko kvailesnio už išvytą karalių, ypač kūdikio. Man būtų 
buvę sunku ryžtis. Ko gero, būčiau nepripažinęs mažojo svai- 
nio, o iš to — karas su visa žmonių gimine, nes mano vargšė 
pusseserė 1690-aisiais pasimirė, tuo nusinešdama mano tei- 
ses. Ar ne geriau, kad šitaip atsitiko? 

O visam šitam reikalui suteikia pikantiškumo, — mat po 
rimtąja puse visad slypi ir juokingoji, — tai, kad kardinolas 
d'Estrė, Prancūzijos ambasadorius Turine, kaip tik tą dieną, 
kai visas tas reikalas iširo, atsiuntė karališkajai poniai progi- 
nę zapata!, kuri juos abu labai sutrikdė: buvo atgabenta iš Pa- 
ryžiaus ir sugalvota ne kieno nors kito, kaip tik ponios de La 
Fajet'. Zaidės ir Klėvės princesės autorės. 

Toji zapata tai buvo širma, kurioje švytėjo nutapyta kara- 
liškoji ponia, supama Dorybių su joms būdinga atributika. Prie- 
šais jas — Ponas Savojos kunigaikštis, gražesnis, nei iš tikrųjų 
buvo. Viduje — Juokas, Žaismas ir Meilė (matyt, ponia de 
Sen Sebastjan), princesė, rodanti jam tolyn į Lisaboną ir už 


zapata — širma. 
ponia de La Fajet (Madelaine de La Fayett, 1643-1693) — 
prancūzų literatė, “Klėvės princesės“, “Memuarų" ir kt. kūrinių autorė. 

jos jūrą, o viršuje — Šlovė ir Garsas, pučiantys savuosius tri- 
mitus, mojantys laurais apie ši devizą, kaip man sakoma, pasi- 
skolintą ir poeto Vergilijaus': 
Matre deū mostrante viam- 

Širma buvo išpuošta brangiausiais deimantais bei rečiau- 
siais perlais. 

Taigi kardinolas d'Estrė per savo netaktą išleido daug pi- 
nigų. 


VIII 


Tačiau nepaisant pono kardinolo zapata, nepaisant spy- 
nų, kuriomis buvo užrakinti maištingieji didikai, nepaisant 
prancūzų kareivių Pinjerolyje, portugališkoji santuoka neivy- 
ko, ir Pjemontas išsaugojo savąji princą. Kaip tik to ir norėta 
pasiekti. 

Vis dėlto, kadangi ponas markizas di Pjandžia su savo 
nelaimės draugais tebesėdėjo kalėjime, likę laisvi jų bičiuliai 
nuo ryto ligi vakaro nedavė kunigaikščiui ramybės, kad įsaky- 
tų juos paleisti. 

— Niekas jums nebetarnaus, monsinjore. — plyšojo prin- 
cas de La Čisterna. — jeigu toksai atlygis už tarnystę jums. 

— Iš tikrųjų, brangusis prince, atsakydavo princas Ama- 
dėjus su savąja šypsenėle, — nejau taip manote? O aš labai 
dedu viltis į jus. 

— Jeigu tik jūs teiktumėtės pasigailėti kalinių, monsin- 
jore? 

— Tai motinos. ne mano. reikalas. 


Vergilijus — garsiausias lotynų poetas (71-19 m. pr. Kr.), “ Bu- 
kolikų“, “Georgikų" ir "Eneidos" autorius. 
* Matre dead monstrante viam (lot.) — paž. “Motinai deivei ro- 

dant kelią" — 483-a strofa iš "Eneidos" I giesmės. 

— Na, tai užsistokite juos prieš karališkąją ponią. 

— Kadangi mane to prašote, brangusis prince, šį vakarą 
pasistengsiu. 

Iš tiesų, tą pat vakarą kunigaikštis su Visa gausia svita nu- 
kako pas karališkąją ponią ir nutaisė tą sutrikusią miną, kuria 
taip gerai mokėjo maskuoti savo suktumą: 

— Ponia, — prašneko jis, — kaip asmeniškos malonės 
ateinu paprašyti laisvės senjorams, pasitarnavusiems man, nors 
aš ir nusižengiu savajai priedermei. Neatsakykite jos: jau esu 
ganėtinai nubaustas tuo, kad turėjau nelaimę jums neįtikti, ir 
neteisinga, kad kiti kenčia per mane. 

Karališkoji ponia suprato, kad josios sūnus jau išaugęs iš 
pažo amžiaus, kad, anot Karolio IX pasakymo rytojaus dieną 
po Baltramiejaus nakties!, atsikėlęs iš lovos prisimintų savo 
nediduką vaidmenį, idant parodytų, ką gali. 

Bet kai kaliniai atėjo nusilenkti princui, jo šviesybei jie 
pasirodė labai santūrūs, šalti ir kone pasipūtę. 

— Ką gi, — tarė Viktoras Amadėjus, tartum nieko nepa- 
stebėdamas, — man regis, kad nebevykstu Portugalijon ir kad 
regentės nebėra. 

Senjorai, matyt, suprato, nes jų veidai išsyk persimainė, 
ir nuo šiolei jie tapo tokie uolūs, tokie atsidavę savo valdo- 
vui, lyg nė nebūtų per jį atsėdėję kelis mėnesius kalėjime. 
Niekados Viktoras Amadėjus daugiau su jais nesiaiškino; nie- 
kados neatskleidė jiems šios intrigos užkulisių, ir paslaptis 
liko gerai išsaugota, nors ją žinojo kelios moterys: regentė, 
ponia de Sen Sebastjan ir aš. Viktoras Amadėjus atsiverdavo 
tik savo meilužėms. O dėl ponios jo motinos, tai ji turėjo tei- 
sę viską Žinoti. 

Ką tik užsiminiau apie ponią de Sen Sebastjan. Grįžkime 
prie jos delikačios padėties ir prie avantiūros, apie kurią keti- 
nau papasakoti. 


Šventojo Baltramiejaus naktis — protestantų žudynės 1572 08 23, 
valdant Karoliu: IX ir sukurstytos Kotrynos de Mediči ir Gizų giminės. 

Sužinojau apie šią avantiūrą iš Petekijos, kuris buvo šia- 
me reikale patikėtinis — ir ne be pagrindo. Kunigaikštis man 
apie tai nekalbėjo. Tarp mudviejų tai visad buvo tyli paslaptis. 
Tam jis turėjo savo priežasčių, ką vėliau puikiai įrodė. 

Jaunoji Kumjana buvo pasiryžusi įgyvendinti savo suma- 
nymą, turėdama galvoje tris dalykus: 

Pirma, norėjo bet kuria kaina išgelbėti savo garbę, kad 
jokiu būdu nepakenktų savo padėčiai ir kada nors galėtų vėl 
pasirodyti dvare su visais viešai nepriekaištingos reputacijos 
teikiamais pranašumais bei prisidengusi pavarde gerbiamo ir 
tarp diduomenės šeimų aukštai iškilusio vyro. 

Antra, ką ji buvo sumaniusi, įrodo, kad nors ir kokia jau- 
na, freilina pasižymėjo įžvalgumu bei patirtimi. Apsvarstė, kad 
princas tuo metu dar buvo pernelyg jaunas, jog karštomis ves- 
tų savo pirmąją meilę, dėl kurios nugalėtos visos kliūtys, kai 
aplinkui gražiausios dvaro moterys nešykštėjo rodyti palanku- 
mo galingam, jaunam ir dailiam valdovui. Meilė, kuri susilau- 
kia atomazgos, — sakė ji sau, — niekad vėl nesusimezga; an- 
tra vertus, tvirčiau ir glaudžiau pririšama meilė, kuri sudūžta. 

Trečia, į ką ji atsižvelgė — tai svarbiausia padaryti taip, 
jog kunigaikštis ir karališkoji ponia patikėtų, kad tai tvirta ir 
nesavanaudiška meilė, nuoširdus įsimylėjimas, o ne protingas 
apskaičiavimas. 

Jaunoji garbėtroška ryžtingai apsisprendė. 

Vieną rytą po mišių paprašė regentę, kad teiktųsi ją ke- 
lias minutes išklausyti. 

Princesė įleido ją į savo kabinetą. 

— Kalbėkite, panele, — paliepė karališkoji ponia. 

Atrodė rūsti, nes nujautė kažkokią kaltę, senosios kuni- 
gaikštienės dorovė buvo griežta; maža teturėjo atlaidumo sil- 
pnybėms, kurių visą gyvenimą nepažino. 

Panelė di Kumjana puolė jai į kojas raudodama: 

— Ponia, — sušuko, — pasigailėkite manęs! 

— Jūsų pasigailėti! Dėl ko? — paklausė regentė. 

— Ponia, ponia, ketinu jums prisipažinti didelę kaltę. 

— Kaltę, man, panele? Aš ne jūsų nuodėmklausys. 

Pradžia nieko gera nežadėjo, bet panele di Kumjana, sy- 
kį priėmusi sprendimą, nesitraukė. Vis tebeverkdama aima- 
navo toliau: — Ponia, esate visų savo valdinių motina, vardan 
dangaus, apsaugokit mane! Išgelbėkit! 

— Jus išgelbėti! Nuo ko gi? 

— Nuo savęs pačios, ponia, ir nuo princo, jūsų sūnaus. 

— Ak! — sušuko karališkoji ponia. — Ar jau ne per vėlu? 

Šioje vietoje vargšės būtybės nusižeminimas padvigubė- 
jo: ji dar žemiau nuleido akis, lyg maldai sudėjo rankas ir plūs- 
dama ašaromis vėl prašneko: 

— Be abejo, ponia, jau per vėlu išgelbėti mano skaistybę, 
bet ne per vėlu išgelbėti reputaciją, vienos seniausių Italijos 
pavardžių garbę ir galbūt princo Amadėjaus ramybę. Meldžiu 
jus, neatstumkite manęs! 

Ir tuojau pat ji papasakojo savo poniai apie visas tos mei- 
lės peripetijas bei nelaimes, keblią padėtį, kurioje atsidūrusi, 
neviltį, užgulusią jos širdį, ir baisias pasekmes, kurių galėjo su- 
silaukti. 

— Ponia, — kalbėjo jai, — teiskite mane kaip rasite tin- 
kama, bet aš neapleisiu savojo kūdikio. Jeigu jam nebus suras- 
tas tėvas, visai Europai paskelbsiu, kas jo tikrasis tėvas. Nepa- 
bijosiu skandalo, kad tik užtikrinčiau šiam pasigailėtinam ma- 
no nusikaltimo vaisiui globą, kuri jam priklauso. Ponas Savo- 
jos kunigaikštis padorus princas, nepriekaištingas didikas, kal- 
bėjo, kad pripažins šį vaiką ir jo motinai suteiks šiame dvare 
tvirtą padėtį. Pavyzdžių jam netruks, ypač iš Prancūzijos. 

— Tad kam gi manęs prašote, panele, jeigu jūsų likimas 
nuspręstas, — atrėmė karališkoji ponia, — jeigu mano sūnus 
iš anksto viską sutvarkė? Nukreipėte jį nuo santuokos, kuri 
buvo mano didžių didžiausias tikslas, jūs privertėte jį maištau- 
ti ir nepaklusti man, galiausiai jūs išmėginote savo įtaką jam. 
Ko dar norite? 

— Kaip tik aš ir noriu, ponia, ko prašau, kad jis vėl susi- 
grąžintų tą klusnumą, kurio niekad neprivalėjo prarasti, kad 

jis atsisakytų maištavimo, dėl kurio nepagrįstai kaltinate. Pra- 
šau, ponia, vyro, kuris mane visam laikui atskirtų nuo jo, kuris 
pridengtų mano kaltę savo vardu ir kuris mano vaikui suteiktų 
tėvą, per mane prarastą. Tad atleiskite man, ponia, vardan pa- 
garbos sau pačiai, vardan šiltų jausmų mano tėvui, taip pat ir 
man, vardan meilės šaliai, kuriai monsinjoras yra vienintelė 
viltis... 

Prašymas buvo keistas, ir nedaugelis merginų, nepaisant 
Prancūzijos dvaro duoto pavyzdžio, gebėtų tokį pareikšti. Ja- 
me susimaišė kilnumas ir ambicija, išdidumas ir menkystė, įžū- 
lumas ir drovumas, atspindintys visą markizės charakterį. Svar- 
biausia pasakiusi, ji įsidrąsino ir tęsė: 

— Neslepiu nuo savęs, kad galbūt šis mano planas jūsų 
akimis pasirodys kaip viena kaltė. Žinia, apgauti dorą žmogų — 
tai daugiau negu kaltė, tai nusikaltimas, ir vis dėlto būtina jį 
apgauti! O kalbant apie mane pačią, tai nenorėčiau nė koja 
prisiliesti Žmogaus, galinčio vesti princo meilužę, kai jam Ži- 
noma tiesa, bet ši kaltė, šis nusikaltimas, ponia, bus paskutinis 
mano gyvenime. Prisiekiu jums, kad kai tik prie altoriaus bū- 
siu pasižadėjusi paskirti savąją egzistenciją šio žmogaus lai- 
mei, priklausysiu vien jam, vien savo vaikui, užmiršiu savo mei- 
lužį, dorybingumu atitaisysiu klaidas, kurias aš smerkiu ir į ku- 
rias nusikalstamas silpnumas mane pastūmėjo. O, ponia, pati- 
kėkite manimi, auka bus pakankamai didelė, kad iš manęs dau- 
giau nieko nebūtų reikalaujama. Niekados nebesimatysiu su 
princu, moteris, ganėtinai nelaiminga tuo, jog atneša kitam 
praeities nešlovę, privalo palikti prie santuokinio būsto slenks- 
čio visą praeitį ir atsakyti už ateitį garbe, kurią prisiima. Ak! 
Patikėkite manimi, ponia! Teikitės manimi patikėti, nusipel- 
niusia paniekos ir perdėm pagedusia! Žinoma, aš suklydau, 
bet pasitaisysiu, klūpodama meldžiu jus atleisti, grąžinu jūsų 
sūnų, padarau jį laisvą savosios laisvės ir laimės kaina. Verta 
už tai man atleisti, tad atleiskite, ponia, atleiskite man! 

Karališkoji ponia, klausydamasi savo freilinos, nenorom 
pajautė gailestį ir susižavėjimą. Matyt, atvirumas buvo visiš- 

kas, o atgaila — nuoširdi. Ji pakėlė merginą nuo Žemės, pa- 
sodino, pasistengė nuraminti, galiausiai pažadėjo visa sutvar- 
kyti, kiek tai susiję su kunigaikščiu ir ponia di Kumjana, bet 
nuo šios pat dienos pastaroji privalo nutraukti ryšius su jo švie- 
sybe ir matytis su juo tik būtiniausiomis progomis, netgi ne- 
pranešti jam apie savo sprendimą ir palikti poniai Savojietei 
visa sutvarkyti savo nuožiūra. 

— Betgi, ponia, — sušuko vargšelė. — jis mane apkal- 
tins! 

— Juo geriau!.. Jeigu palaikys jus kalta, greičiau pamirš. 

— Ak, ponia, kad tik greičiau aš atpirkčiau savąjį silpnu- 
mą!.. Paklusiu jums. 

— Iki rytojaus aš parinksiu ir nurodysiu jums mano nu- 
matytą vyrą, — tęsė karališkoji ponia. — Tik pagalvokite, pa- 
nele, aš tampu jūsų klastos bendrininke, prisijungiu prie ap- 
gaulės; nuo jūsų priklauso, kad mudvi abi liktume pateisintos. 

— Nieko nesibijokite, ponia, turiu tik vieną žodį, ir jūsų 
šviesybė gali manimi pasikliauti!.. 

Tą patį vakarą karališkoji ponia liepė pakviesti savo pir- 
mąjį arklininką, poną grafą Sen Sebastjan, padorų žmogų, 
šiurkštoką ir gan pasipūtėlišką, tačiau garsėjanti gera širdimi 
bei sąžiningumu; todėl pasirinko jį, nes buvo iš tų, kurie nesuka 
sau galvos dėl garbės ir yra pakantūs visokiems temperamen- 
tams. Išgyrė jam panelę di Kumjaną, pašnekėjo apie jos šeimą, 
grožį, netgi dorybingumą... Princai ir dvariškiai yra neitarūs. 

Ponas de Sen Sebastjanas su sau iprastu rimtumu klausė- 
si, ką jam kalbėjo kunigaikštienė. 

Nepreštaravo ne vienu žodžiu. Jai baigus, paklausė, ar su- 
teikianti jam garbę, pasiūlydama panelės di Kumjanos ranką. 

— Taip, pone, tikiuosi, jog suteikiu jums garbę ir kartu 
dideli džiaugsmą. 

— AI ponas grafas di Kumjana sutiko su šia santuoka? 

Karališkoji ponia išsitiesė visa savo didybe. 

— Aš sakau, pone. kad pageidauju šių vedybų: nežinau, ar 
to jums pakanka, tačiau tikrai to pakaks gratui di Kumjanai. 

Ir šie žodžiai veikiau buvo mesti kaip įsakymas, o ne 1š- 
tarti kaip paaiškinimas. 

Ponas de Sen Sebastjanas nusilenkė su tuo nuostabiu šal- 
takraujiškumu, kuris būdingas savimi pasitikintiems ir neprie- 
kaištingo gyvenimo Žmonėms. 

— Tą dieną, kai vesiu panelę di Kumjaną, — pasakė jis, — 
su gailesčiu turėsiu įteikti jūsų šviesybei prašymą mane atleisti 
iš pareigų. 

— Ir kodėl gi, pone? — paklausė kunigaikštienė, išsigan- 
dusi, ar jis ko nors neįtaria. 

— Todėl, kad grafienė de Sen Sebastjan, jauna ir graži, 
ištekinta jūsų šviesybės įsakymu, o ne pagal savo širdies pasi- 
rinkimą, galbūt atsitiktinai pamils savo vyrą, jeigu nebematys 
jūsų dvaro gražeivų; bet jeigu, irgi atsitiktinai, jinai jo nepa- 
miltų, tai mūsų giminėje, pati suprantate, ponia, nepakęstų 
nūdieniško gyvenimo būdo... Tad verčiau mums — mano žmo- 
nai ir man — pasitraukti į kurią nors iš pilių, kolei mane pa- 
mils tiek, jog aš nebebijočiau... 

Grafas de Sen Sebastjanas ėjo priešpriešiais karališko- 
sios ponios norams. 

— Jūs teisus, pone, — sutiko ji, — tad esate laisvas. 

Per kelias valandas visa buvo sutarta: grafas di Kumjana 
ne kiek neprieštaravo, panelė jo duktė — juolab. 

Rytojaus dieną Savojos kunigaikštis atsibudęs viską suži- 
nojo iš karališkosios ponios; jinai atėjo į jo kambarį, ir nema- 
Žai gavo pavargti, kol jį privertė nusileisti. Turėjo įrodyti, kaip 
jam svarbu nežengti Liudviko XIV pėdomis ir nepradėti kar- 
toti panelės de Mančini! istorijos; visos tos meilystės baigiasi 
žeminančiais kivirčais, išsiskyrimais, sugadintomis ar mažų ma- 
žiausia sukompromituotomis ateitimis ir galiausiai nelaime jau- 
nai princesei, kuri, naivi ir nepatyrusi, atvyko valdyti viršum 
visų tų skeveldrų. 


panelė de Mančini (Marie de Mancini, 1640-1715) — kardi- 
nolo Mazarinio dukterėčia, buvo sužadinusi pirmąją didžiulę Liudviko XIV 
aistrą. Vėliau ištekėjo už italų princo Kolonos. 

Princas leidosi nugalimas motinos apsukrumo, taip pat 
galbūt iš apmaudo; šiaip ar taip, šis nutrauktas ryšys paliko jo 
širdyje neišdildomą pėdsaką — tą pėdsaką, kuris pasilieka, kai 
jausmai staiga nukertami pačiame šviežume, kai dar niekas jų 
nebuvo atšipinęs, kai bodulys ir sotumas dar nebuvo jų palie- 
tęs savo juodais sparnais. Visada jie pasirengę vėl įsiliepsnoti; 
žarija teberusena, reikia tik žvilgsnio, kad vėl ji įsipliekstų. 

Po savaitės įvyko jungtuvės. Vakare pagal ceremonialą 
nuotaka buvo pristatyta jų šviesybėms. Rytojaus dieną sutuok- 
tiniai išvyko į savo žemes, kur pasiliko iki pono de Sen Sebast- 
jano mirties 1703-aisiais metais. Be abejo, jis niekad nelaikė 
savęs tiek mylimu, jog rizikuotų grįžti į dvarą. 

Kūdikis numirė ateidamas į šį pasaulį. Grafienė elgėsi ne- 
priekaištingai; išsaugojo orumą ir išmintį, pranokstančius bet 
kokius pagyrimus. 

Niekas jos nebeprisiminė, išskyrus tą, kuriam nelemta bu- 
vo ją užmiršti. 

Ši istorijėlė ir smulkmenėlės apie ponią de Sen Sebasijan 
mažai kam Žinomos. Jos man buvo atskleistos Petekijos, kuris 
nepajėgdavo nieko nuo manęs nutylėti ir kuris tačiau būdavo 
toks diskretiškas su kitais. 

O Viktoras Amadėjus mano akivaizdoje nė karto neužsi- 
minė apie ponią de Sen Sebastjan. 


IX 


Štai kaip dalykai klostėsi Savojos dvare, kada aš tenai 
atvykau, išskyrus keletą detalių, apie kurias bus kalbama sa- 
vo laiku ir savo vietoje. O dabar grįžkime prie manęs ir mano 
padėties pas anytą, prie to, kas mane ištiko, ir prie vienas po 
kito manęs laukusių netikėtumų. Kaip tatai nepanėšėjo į de 
Liuinų rūmus! 

Sustojau ties manuoju pristatymu; jisai sukėlė įprastą 
įspūdį. Svetimšalė visados būna labai apžiūrinėjama, kriti- 
kuojama, o ypač — klausinėjama; pasistengiau pasirodyti kaip 
įmanoma geriau; laimei, visi mokėjo prancūziškai. Didžiai Ža- 
vėtasi manaisiais venecijietiškais nėriniais ir brangakmeniais. 
Karališkoji ponia mane priėmė kuo puikiausiai, uždavė galy- 
bę klausimų apie Prancūzijos dvarą — klausimų, į kuriuos aš 
nesugebėjau atsakyti, nes žinojau apie dvarą tik tiek, kiek at- 
sitiktinai apie jį būdavo kalbama prie mano seserų ir prie ma- 
nęs, kai nulipdavome apačion į saloną; 0 tą mums retai leis- 
davo. 

Dvaras buvo rimtas, ceremoningas, suvaržytas. Neapti- 
kau čia mūsiškiam prancūzų dvarui būdingų šmaikštumo ir lais- 
vumo. Akstiną tam davė karališkoji ponia savo rimtu elgesiu; 
buvo didžiai pamaldi ir, kaip to galėjai tikėtis, dvariškiai sten- 
gėsi ją tuo pranokti. Nera reikalo nė sakyti, kad mano anvta 
visus pralenkdavo. 

Karališkoji ponia, savojietiškos kilmės. buvo perdėm su- 
italėjusi; visiškai negailavo dėl Paryžiaus arba, jeigu kada ir 
gailaudavo ar dar ir dabar tą pat jautė, niekuo neišsidavė. Man 
ji ne kiek nekėlė baugulio; bet ponas Savojietis — labai, netgi 
šiek tiek nepatiko. Kol regente su manimi kalbėjosi, jis dėbso- 
jo į mane savo įdėmiomis akimis, paskiau irgi tarė man kelis 
žodžius. ir nueidama išgirdau, kaip gana garsiai pasakė ponui 
di Santinai, vienam iš savo namų pareigūnų: 

— O! Tasai vargšas grafas de Veru! Kas per kvailyste jam 
šovė į galvą vesti šią mergaičiukeę ? 

Tas žodis mergaičiukė mane taip pažemino. jog mažne ap- 
siverkiau. 

— Egi! Egi' — atsiliepė abatas de La Skalja, kuris irgi 
nugirdo šiuos žodžius. — Mergaičiukė gali užaugti: pamiršta- 
ma, kad jos gyslomis teka d'Alberų. de Sevrezų ir de Logvilių 
kraujas. 

Abatas de La Skalja jau pajautė pirmastas liepsnas tos 
meilės. kuria vėliau jis taip atkakliai mane persekiojo. Aš jo 

nemylėjau, tad pastaba, užuot nuraminusi, tik dar labiau su- 
stiprino mano apmaudą. 

O, tos širdies paslaptys! Iš nekenčiamojo burnos niekas 
neįtinka; visa žavu mylimojo lūpose! 

Netoliese Turino yra miestukas Kivasas. Jo pavadinimas 
dar sugrįš į šiuos memuarus dėl kraupių ir baisių įvykių, apie 
kuriuos mes jau užsiminėme šios knygos pradžioje ir kurių he- 
rojai ir aukos buvo keletas Marjanių šeimos narių. 

Bet kol kas čia kalbama ne apie tą kruviną dramą, o apie 
vieną iš tų menkų nutikimėlių, su kuriuo privertė mus susidur- 
ti, siekdamas nedoro tikslo, abatas de La Skalja — suintere- 
suotasis mano anytos pakalikas. 

Miestelio vidury stūkso kapucinų vienuolynas. Jo įnamiai 
yra davę neturto įžadą; tačiau tai nesutrukdė Savojos kuni- 
gaikščiams ir daugeliui senjorų gausiomis aukomis praturtinti 
šių vienuolių buveinę. Minėtieji vienuoliai gyvena prabangoje 
ir pertekliuje. Vis dėlto liaudis tiki jų skurdumu; mat, kas rytą 
brolis rinkliavininkas, toksai Luidžis, žmogus protingas, apsuk- 
rus, energingas, išeina iš vienuolyno mūrų purvinais drabužiais, 
su maišu ant nugaros maldauti tikinčiųjų dosnumo. Ši aukų 
sistema. dažnai tampanti visokių intrigų paskata, palaiko žmo- 
nių atsidavimą ir pamaldumą. 

Tasai Luidžis buvo vienos iš gerų Pjemonto šeimų jau- 
nesnioji atžala. Nuvilta ambicija pastūmėjo jį priimti įšventi- 
nimą. Tad alkovų ir buduarų žygiams naudojo savo guvų, ne- 
nustygstantį intelektą, kuriuo likimo buvo apdovanotas. 

Nežinau, kokiomis aplinkybėmis jisai susipažino su aba- 
tu de La Skalja. Šiaip ar taip, juodu gan artimai bendravo. 
Tuodu žmonės buvo tinkamai sukurti vienas kitą suprasti. 

Jau kuris laikas gyvenau Turine. Iškilo reikalas paskirti 
man dvasios vadovą, ir abatas de La Skalja teikėsi prisiimti 
rūpestį parinkti man nuodėmklausį. 

Tai labai delikatus dalykas, ir tais laikais Pjemonte nuo- 
dėmklausys nesunkiai įgydavo įtaką jaunos moters širdžiai. 

Kaip Žinia, tuomet teturėjau vos keturiolika metų. Aba- 
tas būgštavo dėl mano nepatirties ir nenorėjo, kad mano pro- 
tas patektų besąlygiškon įtakon, kuri būtų visiškai pašalinusi 
jojo. 

Jis manipuliavo mano anyta, tad norėjo manipuliuoti ir 
mano dvasios vadovu. 

Tasai žmogus turėjo savų užmačių. 

Paliepė nuvežamas į Kivaso vienuolyną ir tenai pareika- 
lavo pokalbio su broliu rinkliavininku. Pasivadino, kas esąs, ir 
tuojau pat su didele pagarba buvo priimtas. 

Brolio Luidžio celė atrodė savotiškai. Buvo nelyginant 
kokia laboratorija, visa prigrūsta keistų retortų ir buteliukų. 
Speliota, kad Luidžis buvo atsidėjęs didžiam darbui. Abejoju, 
ar kada nors jis išgavo auksą. Tačiau tikra viena — tai, kad jis 
gamino gausybę gėralų, nuostabių arba baisių. Tie ypatingieji 
sutaisalai grąžindavo sveikatą, grožį (bent šitaip kalbėta), pra- 
ilgindavo jaunystę, gyvenimą, pagal norą sukeldavo miegą, lė- 
tą arba staigią mirtį. 

Nežinau, su kokiomis žolelėmis darbavosi Luidžis, išgau- 
damas vertingąją esenciją tuo metu, kai įžengė abatas de La 
Skalja. 

Vienuolis, paprastai pasipūtęs, sušvelnino savąją didybę 
ir mano vyro dėdei tapo kone pataikūniškas. 

— Čia jūs, pone abate? 

— Tai tave stebina? 

— Taip, nes jei atvykstate i šią varganą celę, vadinasi, ar- 
ba man jūsų reikia, arba... 

— Arba man pačiam tavęs reikia. 

— A! — Luidžis nepastebimai šyptelėjo. 

— Juk Žinai, kad esu išgelbėjęs tau gyvybę. 

— Taip, buvau jaunas, apsėstas aistrų... aistrų, kurių ne- 
pajėgiau sutramdyti! Mylėjau moterį; jinai mane apgavo, ir aš 
ją nužudžiau. 

— Ir mano dėka buvo konstatuota ne nusikaltimas, o sa- 
vižudybė. 

— "Taip, esu jums skolingas už gyvybę, už garbę! Paskiau 
aš vel pamilau, šį sykį kilmingą damą. Buvau pernelyg nežy- 
mus bajoras. Jinai ištekėjo už didelio senjoro. Norėjau nusi- 
žudyti. Persigalvojau ir pasirinkau tariamą mirtį bei užtikrintą 
gyvenimą. 

Tariant pastaruosius kelis žodžius, vienuolio žvilgsnis keis- 
tai sužaibavo. 

— Taip, taip, Luidži; įsišventinti — tai šiam pasauliui nu- 
mirti. Kvailiai! Jie nežino, kad po kapucino abito prieglobsčiu 
galima džiaugtis visais žemiškais malonumais, tik dar saugiau 
ir ramiau. 

— Galbūt!.. — su abejone veide sutiko vienuolis. — Bet 
ką gi galiu dėl jūsų padaryti? 

— Tris dalykus. 

— Pirmas? 

— Tarp tų paslaptingųjų gėralų, kuriuos tu moki gaminti, 
ar galėtum man duoti tokį, kuris kelioms dienoms subjaurotų 
pati gražiausią veidą? 

Kapucinas nusišypsojo. 

— Jūs lankotės dvare, pone abate? — paklausė jis. 

— Mano šeima ten užima aukščiausias pareigas. 

— Na tai kurios nors šventės dieną gerai isižiūrėkite į vi- 
sus tuos gražius veidus, spindinčius jaunyste, elegancija, linijų 
tobulumu, akinančiai šilkinės odos baltumu, šmaikštumu, ko- 
ketišikumu moterų, besijaučiančių gražiomis bei dievinamo- 
mis, ir tarkite sau: “Vienuolis Luidžis galėtų užleisti ant visų 
šių bruožų šlykščiausią bjaurastį"' 

La Skalja krūptelėjo. 

— O! Nieko nesibijokite! Čia, šiuose krištolo flakonėliuo- 
se tūno visos baisybės, kurias tik pajėgia išsunkti pragaras. Lem- 
tis pripildė mano širdį nuodų, kuriems nėra priešnuodžio; o 
aš, aš esu stiprus kaip lemtis, ir čionai, po šia sutana, atverian- 
čia man visas duris, turiu nuodų sielai, 0 šiuose mano garina- 
muose augaluose, šiuose mano sunkiamuose mineraliniuose 
syvuose — nuodų kūnui, prieš kuriuos mokslas nežino vaistų. 

La Skalją bemaž išgąsdino ryžtas ir klasta, kuriais buvo 
pritvinkę Luidžio tariami žodžiai. Mirksniui liko be žado. 

Luidžis palaikė šią tylą nepatiklumu. 

— Jūs abejojate? — su kartėliu nusišypsojo jis. — Ką gi, 
pasiklausykite manęs, pasiklausykite šios istorijos. Ji nutiko 
man; esate pakankamai susipažinęs su mano gyvenimo įvykiais, 
todėl nelėpsiu nuo jūsų tų, kurių dar nežinote. 

— Klausaus tavęs, — tarė abatas de La Skalja, kurį visa- 
dos domino slaptos intrigos, — tavęs — tylių klastų meistro. 

Štai toji istorija, kurią čia papasakoju pati: anuomet ji bu- 
vo nežinoma; skandalingas teismo procesas iškėlė ją viešumon 
vėliau. 

Luidžis, žinoma, pasakojo glausčiau nei aš; bet leidžiu 
sau šiokį tokį malonumą vėl atgaivinti visų savo prisiminimų 
smulkmenas; juk rašau memuarus, o ne tikrąją istoriją. 

Beje, galbūt pasakoju šiek tiek nenuosekliai; bet lai bus 
atsižvelgta, kad rankioju pabiras iš plataus savosios praeities 
lauko. 


X 


Pradėjo aušti diena, ir Kivaso kapucinų vienuolyno laik- 
rodis išmušė keturias, kai brolis rinkliavininkas su kelionmai- 
šiu ant pečių žengė laukan pro vartus. 

— Anksti išsirengėte kelionėn, broli Luidži, — žiovauda- 
mas tarstelėjo vartininkas, kai jį išleido. 

— Taip reikia, Pjetrai; krikščioniškoji mielaširdystė vis la- 
biau vėsta, ir dvylikos valandų ne per daug, kad surinktum už- 
tektinai provianto. Praėjo tas laikas, kai per vieną rytą priau- 
kodavo mulo nešinį, ir aš jausčiaus laimingas, jei iki dienai bai- 
giantis nors perpus užpildyčiau savo kelionmaišį. 

— Ir Dievas žino, kad žodžių nestokojate; mokate kalbė- 
ti su visais, mažais ir dideliais... Švenčiausioji mergele! Kaip 

jums kadaise sekdavosi! Šešias mylias aplinkui nebuvo ūkio, 
kuris jūsų intencifai kasdien ko nors neatidėtų į šalį, ir man vis 
dar seilės varva prisiminus visas tas puikias provizijas, kurias 
per kelias valandas surinkdavote... Kaip tik tada broliui Lui- 
džiui netekdavo ilgai laukti už vartų, kad jį įleistų! 

— Tauškalius! Kokią giesmelę man dar užtrauksi po anks- 
tyvųjų mišių? 

— Ak, broli, tai todėl, jog mano širdis ilgai prisimena! 

— Nori pasakyti — tavo skrandis... 

— Dar ir todėl, kad buvau jums atsidavęs!.. 

Vienuolis apsisuko ir sugrižo pora žingsnių brolio varti- 
ninko link. 

— Pjetrai, — tarė jam pusbalsiu, — išsaugok šį atsidavi- 
mą, ir galbūt mums griš kai kurios iš tų gražiųjų dienų... Bet 
svarbiausia, laikyk liežuvi už dantų. 

— Tylėsiu kaip kapas. 

— Ir visados klausysi manęs" 

— Visados, broli Luidži... Dėl jūsų — su raktu rankoje, 
kad ir kokia būtų tvarka. 

— Taigi ligi vakaro. 

Ir brolis rinkliavininkas guviu žingsniu patraukė tolyn; 
nors ir buvo ikopes i penkiasdešimt. atrode dar pačiame jegu 
suprume. Vos tik vienuolyno sienos dingo iš akių. kapucinas 
pastebėjo už kokio šimto žingsnių prieš save sparčiai besiarti- 
nantį aukštą vyriški; dešiniojoje rankoje jis buvo ginkluotas sun- 
kia lazda, kairiojoje laike skepetaitę, kuria be paliovos šluvs- 
tėsi kakta srūvanų prakaitą. 

— Ak, — tarė sau vienuolis, — taip ir bus: tai Bernardas 
Gavadza. Visa labai paprasta: grafui Marjaniui nusprendus gv- 
venti vienam pačiam Turine, Bernardas, savaime suprantama. 
tapo Santonio vilos šeimininku. Savo nelaimei, jis nepaisė ma- 
nes ir tarėsi esąs pakankamai stiprus. kad nebotu mano pata- 
rimo. Vis dėlto ta ilgai užsitęsusi paleistuvvstės paslaptis turi 
susilaukti atomazgos, ir. tikiuos!, ji jau nebcetoli. 


8 


Paskiau, pagarsinęs balsą ir kreipdamasis į priartėjusį ke- 
liauninką, brolis rinkliavininkas prašneko: 

— Anksti išsirengei į kelią, bičiuli Bernardai! 

— Kas gi čia nepaprasta? Jūs irgi, garbusis tėve, ir niekas 
tuo nesistebi. 

— Man tai savaime suprantama: vienuolynas likęs be duo- 
nos, jau seniai Dievas nebesiunčia savo vaikams manos rasos 
pavidalu. Taigi aš keliauju iš vienuolyno, Viešpaties man su- 
teikto prieglobsčio, o tu, regis, eini iš Santonio vilos, iš kur 
tave grafas Marjanis išvijo daugiau nei prieš dešimtį mėnesių 
ir kur aš tau uždraudžiau vėl pasirodyti... Juk droži iš tenai, 
prisipažink! 

— Šįryt jūs labai smalsus, dvasiškasis tėve, — atšovė Ber- 
nardas, suraukdamas antakius ir tuo pat metu tvirčiau pirštais 
sugniauždamas trumpą lazdą, kuria buvo ginkluotas. 

— Ką darysi, sūnau mano! Tokiame amžiuje įpročių ne- 
pakeisi, o aš bandau spėti, ko nenorima man pasakyti. 

— Saugokitės, tėve, per tai galite susilaukti nelaimės. 

— Vaike! — metė dvasininkas, išdidžiai atsitiesdamas. — 
Teapsaugo tave Dievas, kad kovotum su manimi; paklausyk 
išmintingo patarimo, kurį tau duodu, ir nebepasirodyk dau- 
giau Santonio viloje, iš kurios trauki ir kur, aš tuo neabejoju, 
praleidai naktį. 

Sulig šiais žodžiais Bernardo veidas apniuko, po juodais 
antakiais jo akys sužaibavo, ir lazda, kuria buvo ginkluotas, 
sušvilpė ore; bet vienuolis jau buvo užėmęs ginties stovėseną: 
viena ranka, apsaugota kelionmaišio, kurį nešėsi, atmušė nu- 
taikytą smūgį, 0 tuo pat metu kita sugriebė priešininką už ger- 
klės ir parbloškė sau prie kojų. 

— Galėčiau tave nudėti, niekše! — sušvokštė jis, išsitrauk- 
damas iš po abito peilį. — Netgi privalėčiau ta padaryti... 

Bernardas sukniubo priveiktas, dūstantis; mirtis jam pa- 
sirodė visu baisumu: juk teturėjo vos dvidešimti metų. 

— Pasigailėkit! Pasigailėkit! — kimiai sumurmėjo. 

— Ką gi, taip, aš tavęs pasigailėsiu, bet su sąlyga, kad nuo- 
širdžiai atsakysi į visus klausimus, kuriuos tau užduosiu. 

— Garbusis tėve, atliksiu jums išsamią savo išpažintį. 

— Tai užtruktų per ilgai, o vieškelis nelabai patogus to- 
kiai procedūrai. Kelkis, sėskimės ant šio griovio krašto, ir atvi- 
rai atsakyk į mano klausimus; daugiau nieko iš tavęs nereika- 
lauju. 

Su tais žodžiais vienuolis ištiesė jaunikaičiui ranką, šis vik- 
riai atsistojo, ir abu nuėjo atsisėsti grėsmingojo brolio rinklia- 
vininko nurodyton vieton. 

— Pirmiausia, — tarė tasai, tebelaikydamas rankoje savo 
ilgąjį peilį, — man aišku, kad Santonio viloje įvyko kažkas ypa- 
tinga. 

— (Garbusis teve, įvyko tik visai paprastas ir natūralus da- 
lykas: ponia grafienė Marjani pagimdė vyriškos lyties kūdikį. 

— O tu — jo tėvas? 

— O, dvasiškas tėve, kokia baisybė! 

— Atvirkščiai, pamatysi, kad tai visai paprasta. Prieš dve- 
jus metus ponas grafas Karlas Marjanis vedė Andželą, marki- 
zo Spendzo dukterį. Markizas po kelių mėnesių pasimirė. Iš 
tų jungtuvių gimė sūnus, kuriam šiandien šiek tiek daugiau 
nei metai... Tada tu buvai Spendzų namuose tik paprastas gal- 
vijų piemuo... 

— Visa tai tiesa, mio padre!: aš ganiau galvijus; bet mo- 
kėjau ir kai ką geresnio ir tą įrodžiau. 

— Šiek tiek geresnio ir kur kas blogesnio, Bernardai! Ne- 
skubėkime: saulė vos tik rodosi iš už horizonto, tad klausykis 
ir turėki kantrybės, aš to noriu! Andžela Spendzo, šešiolikme- 
tė, buvo gyva, karšta, aistringai mėgstanti malonumus. Jos tė- 
vas, bemaž mirštantis, nepajėgė įvesti jos į aukštuomenę. Jau- 
nosios merginos siekiai pakito; užuot žvelgusi aukštyn, savo 
akis nukreipė žemyn, ir jos užkliuvo už tavęs... 

— O! Padre! Padre! 


mio padre (it.) — mano tėve. 

— Nuo tada lioveisi buvęs piemuo: tave išmokė skaityti, 
rašyti, IT tu tapai Santonyje patikėtiniu. 

— Tas tiesa, dvasiškasis tėve, bet kas čia bloga? 

— Tuojau prie to prieisime, sūnau. Taip dalykams klos- 
tantis, grafas Marjanis paprašė Andželikos rankos, ją gavo ir, 
kaip ką tik sakiau, į pirmųjų šios santuokos metų pabaigą gi- 
me kūdikis; bet jau seniai abu sutuoktiniai ėmė nebesutarti; 
po to grafas išvyko ilgon kelionėn; gi šiandien jau septyni me- 
nesiai kaip jis vėl pasirodė Santonio viloje, kurią po trijų die- 
nų darsyk paliko ir apsigyveno Turine, kur ir dabar tebesilai- 
ko... Visa tai tiesa, Bernardai? 

— Deja, garbusis teve... 

— laip, visa tai tiesa, tačiau turi liautis tokia buvus: sveti- 
moterystės kūdikis privalo išnykti. 

— O! O! 

— Privalo. Bernardai; viskas tuo ir pasibaigs, ir tuomet 
galbūt taika beigi sutarimas atgims šioje šeimoje. 

— O), teve! Betgi tai vaikas, kupinas gyvybės, stiprus ir 
sveikas... 

— Tai nusikaltimo kūdikis, Bernardai, ir Dievas jį pasmer- 
kė dar negimusį. O be to, ką reiškia gyvybė vos tik gimusio 
kūdikio, dar nesuvokiančio, kam priklauso... Šį vakarą tau duo- 
siu, kas reikalinga, kad tas klausimas daugiau nebeiškiltų; pri- 
sistatysi prie vienuolyno vartų; juk tu ateisi, tiesa? 

Turiu paklusti savo besalygiškam šeimininkui. 

— Ir tu išnyksi iš Santonio vilos, niekad jon nebesugriši? 

Su pastaraisiais žodžiais Bernardas pašoko kaip tigras; 
bet brolis rinkliavininkas atsistojo vienu metu su juo. 

— Aš to noriu ir taip turi būti, — pabrežė jis. kraipyda- 
mas peilį. 

— (rcral, tebūnie, — atsakė Bernardas, nuleisdamas gal- 
vą ant krūtinės kaip palaužtas žmogus. — Bet. šiaip ar taip, 
dabar turiu nukakti i Kivasą — nors ir tam. kad nukreipčiau 
įtarimus. 

— Na tai eik; daugiau tavęs nesulaikau. 

— Ak, garbusis tėve, gerai Žinau, kad priklausau jums; 
jau ketvirtį valandos jaučiuos tik savo paties šešėlis. 

— Taip ir privalai jaustis, Bernardai; lik toksai, jeigu nori 
gyventi. 

Šitai taręs, brolis rinkliavininkas pasijudino eiti: gestu pa- 
rodė Bernardui kelią, vedantį į Kivasą, o pats pasuko Santo- 
nio vilos linkui. 

Kokiu jausmu, kokiu interesu vadovavosi Luidžis šiame 
reikale? Kodėl jis taip ryžtingai ir su tokia aistra įsikišo į Ber- 
nardo ir Santonių likimus? Iš tolimesnių įvykių tai sužinosime. 

Kai brolis rinkliavininkas tenai atvyko, Santonyje viešpa- 
tavo kuo giliausia ramybė; pirmų pirmiausia jam pasakyta, jog 
ponia grafienė Marjani pernelyg nesveikuoja, kad galėtų jį pri- 
imti kaip visados. 

— Gerai, gerai, — tarė jis, ranka nustumdamas į šalį su 
juo kalbėjusį tarną. — Noriu pasimatyti su markize Spendzo, 
O juk gerai žinote, jog nereikia jai nei apie mane pranešinėti, 
nei man rodyti kelią. 

Taip kalbėdamas jis pasuko į laiptus ir mažiau nei po mi- 
nutės įžengė į markizės di Spendzo kambarį. Pastaroji buvo 
šiuo metu taip nesveikuojančios grafienės Marjani motina. 

— Kaip jūs mane išgąsdinote! — sušuko našlaujančioji 
dama, išvydusi jį įeinant. — Siaubinga užklupti Žmones taip 
netikėtai. 

— E, brangioji Paola, ar nesate pratus šitaip išvyti mane 
visomis rimtomis aplinkybėmis? 

— Na, nežinau... Bet šiandien... 

— Šiandien, ponia, iškilminga diena — metinės nuo ta- 
da, kai jūs dangaus akivaizdoje ir skatinama Dievo atsidavėt 
man, kaip aš atsidaviau jums... Galbūt šis prisiminimas jums 
ne toksai ryškus, tačiau jis neišblėso iš mano atminties. 

— Ak, Luidži, koks jūs Žiaurus, kad šitaip su manimi kal- 
bate tokiu metu! 

— Betgi šitaip kalbu, Paola, visą savo gyvenimą — savęs 
atsižadėjimo ir pasiaukojimo gyvenimą. Ar privalau darsyk pa- 

tikslinti dalykus?.. Jau dvidešimt metų kaip turėjau laimę ar 
nelaimę sutikti jus Venecijos dožų rūmuose: buvote didžio sen- 
joro duktė, o aš — tik paprastas ambasados atašė; meilė padė- 
jo įveikti mus skiriantį nuotolį, jūs tapote mano; bet, prakeiki- 
mas! Po dvejų metų, paklusdama tėvui, jūs ištekėjote už mar- 
kizo di Spendzo... O! Kokia tai buvo baisi man kančia! Tačiau 
tarp mūsų ne viskas dar buvo baigta: savo įsčiose nešiojote 
mūsų meilės vaisių, ir išvykus jūsų vyrui su svarbia diplomati- 
ne misija likau vienas prie jūsų, kai padovanojote pasauliui 
savąją Andželą. 

— O, pasigailėkit, pasigailekit, Luidži, tai siaubinga. 

— Jums, ponia, tikrai taip, aš tuo tikiu; 0 man tai vienin- 
telis prisiminimas, palaikantis norą gyventi... Jūs buvote čia, 
silpna, bet šypsanti; vos tik pasigirdo pirmieji kūdikio klyks- 
mai. keista mintis atėjo man į galvą — man, slapčia jums pa- 
dėjusiam: nedvejodamas išsitraukiau iš po drabužių tą spaudą 
su mano šeimos, kurios paskutinioji atžala esu, herbu; palai- 
kiau jį virš žvakės liepsnos ir, kai įkaito, prispaudžiau po deši- 
niuoju mūsų kūdikio speniu. 

— Jūs tai padarėte!.. 

— Aš, ponia, numatydamas tai, kas šiandien vyksta; iš 
tiesų, kokia būtų buvus nauda iš mano patarimų ir maldų, jei- 
gu jie nebūtų buvę sutvirtinti šia parama? 

— Luidži, meldžiu jus, nebūkite negailestingas! 

— Ė, ponia, ar nejaučiate, kad mūsų vaiko laimė — ma- 
no svarbiausioji mintis? Argi čia stovėčiau, jei būtų kitaip? 

— Tad padėkite mums, gerasis Luidži, nes matau, kad 
žinote visą tiesą. 

— Vadinasi, vėl tampu jūsų geruoju Luidžiu? 

— Ak, Luidži, ar galite patikėti, kad niekada nesiliovėte 
man toks buvęs? Ar nesama tarp mūsų ryšio, kurio niekas ne- 
pajėgtų nutraukti, netgi mirtis?.. Taip, Andžela kalta, labai kal- 
ta... bet argi aš, argi mes drįsime ją pasmerkti? 

Maldaujantis šios taip jo mylėtos moters balsas stipriai 
paveikė brolį rinkliavininką. 

— Nusiraminkite, Paola, — tarė jis markizei, paimdamas 
ir švelniai suspausdamas jos rankas, — aš ją išgelbėsiu... Kūdi- 
kis gimė anksčiau laiko, tad... 

— Tai klaida, Luidži.. 

— Reikia ją ištaisyti. 

— Bičiuli, jūs mane bauginate. 

— A! štai tos moterys! Juk matėte, kai dėl jūsų nedvejo- 
damas aukojau savo laisvę, ateitį, visą gyvenimą; ir šit jūs, pa- 
gauta baimės dėl gemalo, dar neišvydusio dienos šviesos ir, be 
abejo, jūs tai suprantate, neprivalančio jos išvysti. 

Luidžis bloškė pastaruosius žodžius tokiu valdingu tonu, 
jog markizė pristigo drąsos toliau priešintis; drebėdama laukė 
dvasininką tariant galutinį žodį dėl šio nelaimingo naujagimio, 
kuriam nuosprendis jau buvo paskelbtas, bet Luidžis nuščiu- 
vo ir tik po ilgos tylos pasiteiravo, ar parašyta grafui Marja- 
niui, pranešant apie Andželos gimdymą; markizė atsakė, jog 
dar nesuspėjusi. 

— Ką gi, — tarė jis, — tai šiandien ir nerašykite; rytoj 
jūsų laiškas keliomis eilutėmis bus ilgesnis, ir jums nebeteks 
daugiau tuo kvaršinti sau galvos. 

— Ar liksite čia iki rytojaus, kad visiškai man vadovautu- 
mėte šiomis nemaloniomis aplinkybėmis? 

— Ne, Paola, tai nebūtina; bet vienas žmogus, kurio atsi- 
davimu esate pratusi pasikliauti, paskutinį sykį praleis šiame 
būste nakti; paskiau jis griš i jūsiškes valdas Kivase, kurias, at- 
rodo, tvarko kaip šeimininkas, — nebent užsigeistumėte pa- 
skirti jį savo prašmatnios buveinės Turine ūkvedžiu, — kol ap- 
linkybės leis visiškai sugrąžinti vyrioką į pirmykštę nežinią, iš 
kurios taip nelemtai jūsų buvo ištrauktas. 

— O, suprantu, kalbate apie Bernardą Gavadzą... Dieva- 
ži, Luidži, būkite atlaidesnis tam žmogui, kuris mums toks at- 
sidavęs, kuris, neabejoju, nesiskųsdamas dėl mūsų paaukotų 
savo gyvybę. Ar negana to, kad grafas di Marjanis, mano žen- 
tas, išvijo jį iš čia, uždrausdamas kada nors pasirodyti ? 

— Draudimas, kurio Bernardas labai paisė, tiesa? 

— Ne, jis nepakluso: žinojo, kad tam tikrais atvejais mes 
galėjome pasikliauti tik jo stiprumu, jo ryžtu ir atsidavimu, tad 
sugrįžo... O! Neskubėkite mūsų smerkti; jūs nežinote, kas per 
vienas tasai tariamas grafas Karlas Marjanis, prisistatęs mums 
kaip bajoras, kai iš teisybės buvo paskutinis storžievis. Argi 
nenorėjo visų pirmiausia primesti mums prastuolišką mieste- 
lėnų gyvenimą, prie kurio buvo pratęs? Iš arklidžių su mėšli- 
nais batais ateidavo pas savo jaunąją žmoną, o kai atsisėsdavo 
prie stalo, vien tekalbėdavo apie darbus, pašarus, galvijus ir 
avis, 0 jo valdų valstiečiai buvo jam artimiausi draugai, jeigu 
tik laiku mokėdavo nuomą, nes niekad jo bjaurus šykštumas 
nepalikdavo vietos gailesčiui. Tad su kokiu džiaugsmu sužino- 
jome, kad jis ne bajoras, kad pavardė, kuria puikuojasi, paeina 
nuo žemių, nupirktų jo tėvo, kad porą dešimčių metų jį maty- 
ta prekiaujant po atviru dangumi Genujos uoste. Po šio atra- 
dimo sekė procesas: reikalavome teismo panaikinti šią šlykš- 
čią santuoką ir įteikėme prašymą mūsų šventajam tėvui po- 
piežiui, kuris vienintelis gali visiškai nutraukti saitus, sumegz- 
tus prie altoriaus. Nesiteikdamas gintis, Marjanis staiga išvy- 
ko ilgon kelionėn; paskiau prieš kelis mėnesius sugrįžo; turėjo 
įžūlumo vėl įsikurti šioje viloje, sudarančioje mano dukters krai- 
čio dalį, ir mėgino atsikovoti Andželos palankumą. Nepajėgęs 
to padaryti, visokeriopai ėmė grasinti vargšelei; Gavadza, vie- 
ną dieną išgirdęs, drįso jam pasakyti, kad jo žodžiai — geriau- 
sias įrodymas, jog neturi savo gyslose kilmingo kraujo. Marja- 
nis jį išvijo; bet aš, finansiškai nepriklausoma, aš jį priėmiau 
atgal ir patikėjau tvarkyti savo turtą Kivase. Šiandien Marja- 
nis mums grasina sugrįžti ir paimti savo nuosavybėn Santonio 
vilą, kuri, kaip jisai sako, esanti jo ir jo žmonos žemių centras 
ir jis ketinąs pats asmeniškai ją valdyti. Dabar teiskite mus, 
Luidži: ar galime tokiomis sunkiomis aplinkybėmis atsisakyti 
paramos nuoširdaus Žmogaus, gebančio mus apginti nuo kū- 
niškos prievartos, kuria buvome grasomos? 

— Aš visa tai suprantu, markize; bet kaip tik todėl, kad 
Marjanis pasirodo esąs grėsmingas, svarbu visais atžvilgiais tu- 
Tėti prieš jį argumentus, kaip tik todėl po to, kas praeitą naktį 
atsitiko Santonio viloje, Gavadza privalo išsinešdinti ir nebe- 
sugrįžti... Taip reikia, Paola, ir jis tai padarys, jums nereikės jį 
maldauti, galiu jus užtikrinti... O dabar, ponia markize, Lui- 
džis išnyksta; čia tiktai vargšas brolis rinkliavininkas. prašantis 
jūsų, kad palieptumėte kuo geriau pripildyti kelionmaišį, kurį 
jis nešiojasi atpirkdamas savąsias kaltes. 

— Tai jau padaryta, brangusis broli, ir tikiuosi, kad nieko 
jame netrūksta; taigi jūs taip greitai mus paliekate? 

— Tuojau pat, Paola; būtina, kad prieš sugrįždamas į 
vienuolyną pasirodyčiau nors kokiame gretimame kaimely- 
je... Tokių smulkmenų nevalia nepaisyti, kada nors pati tai 
pripažinsite. 

Šią minutėlę tarnas atnešė sunkiai prikrautą kelionmai- 
šį; nors buvo sunkus, vienuolis mikliai užsimetė jį ant peties; 
paskiau, ištiesęs ranką, tylomis ištarė palaiminimo žodžius ir 
išėjo. 

— Na, Pjetrai, — pasakė garbusis tėvas Luidžis. ižengda- 
mas į vienuolyno vartininko kambarėlį, — duodu tau dešimti- 
nę nuo viso to; bet paskubėk ją pasiimti, nes visa kita nekan- 
triai laukiama šeimyninėje. 

Pjetras kibo į darbą su visu įkarščiu medžioklio, sugrie- 
busio seniai lauktą grobi. Tačiau netrukus susidūrė su šiokiais 
tokiais sunkumais. 

— Penki buteliai puikaus vyno. — tarė jisai sau. — kaip 
nuo to paimti dešimtine?.. Neturiu laiko skirstyti dalimis. ati- 
dedu viena i šali. o nuo kitu iš kuklumo nieko nepasiliksiu... 

Penki kumpiai, trys gaidžiukai, du kiškiai, viso labo dešimt gaba- 
lų: taigi vienas atitenka man; bet kuris?.. Paimsiu visų po vie- 
ną, kad neapsirikčiau... 

Jis vis dar buvo užsiėmęs šiomis sąžiningomis dalybomis, 
kai pasigirdo plaktuko dūžiai į vartus; nors ir gan bjauriai nu- 
sivaipęs, Pjetras pasiskubino atidaryti, ir ant slenksčio pasiro- 
dė Bernardas Gavadza: buvo išblyškęs, jo akys, tamsesnės nei 
visados, regis, skelbė pasiryžimą — skausmingą, tačiau nepa- 
lenkiamą. 

— Štai aš, — tvirtai, trumpai pasakė jis. 

— Gerai, — atsiliepė Luidžis, — toks punktualumas — 
geras ženklas... Na, Pjetrai, paslėpk visa tai, kurią kitą dieną 
tiksliau suskaičiuosi. 

— Kaip teiksitės, garbusis tėve, — atsakė vartininkas, vik- 
riai ištuštindamas į vieną kampą pusę kelionmaišio turinio. 

Užbaigęs šią sąžiningą procedūrą, pasiskubino nunešti kas 
likę maiše šeimyninėn, o Luidžis, Bernardo lydimas, pasuko 
ligoninės linkui, kur buvo saugoma aibė jo mokslinėms žinioms 
patikėtų vaistų. Mat Luidžis buvo labai mokytas: nors chemija 
tuo metu dar tebegyveno savo kūdikystę, jis čia turėjo svar- 
biausius elementus ir dažnai išgaudavo junginius, kuriuos de- 
ramai įvertinti tegalėjo jis vienas. 

— Še, — tarė Bernardui, išimdamas iš spintutės buteliu- 
ką didumo sulig piršto storiu, — pakaks ant kūdikio lūpų tik 
vieno lašo skysčio iš šio flakonėlio, kad vakar atsiradęs šian- 
dien išnyktų. 

— O, tėve! — nuliūdusiu balsu pratarė Gavadza, — vadi- 
nasi, jūs neatleidžiate jam, tam nelaimingam kūdikiui? 

— Neįmanoma, Bernardai! Visi suinteresuoti, o ypač tu, 
kad jis išnyktų kuo greičiau. Nejau tu nežinai, kad grafas Mar- 
janis labai įtarus ir jau užuodžia bemaž visą tiesą? Kas atsitiks, 
jei mes nepasielgsime ryžtingai? Bus konstatuota, kad jis gimė 
gyvybingas, atėjo į pasaulį mažiau nei per septynis mėnesius 
po Marjanio sugrįžimo, pradėtas tuo metu, kai šis buvo už aš- 

tuonių šimtų mylių nuo Italijos... Kaip mes paneigsime visus 
šiuos įrodymus?.. Padarei blogybę, Bernardai, turi rasti nuo 
jos vaistų; O vaistas štai čia, kitokio nėra... Sutinku, tai kraštu- 
tinumas, nuo kurio atšlytų šiaudadvasis, bet aš tikiu, Gavadza, 
kad tu ne bailys. 

Bernardas perbraukė ranka sau per kaktą, tartum steng- 
damasis nuvyti įkyrią mintį. 

— Ne, tarė jis kiek patylėjęs, — aš ne bailys, ir jeigu ją 
galima išgelbėti tik tokia kaina... 

— Tują išgelbėsi, taip? 

— Tikiuosi, man užteks drąsos. 

— Tad paimk šį buteliuką ir atminki: kad ir kas atsitiktų 
per tavo kaltę, atsidursi kape greičiau, nei nuo Andželos gal- 
vos spės nukristi nors plaukas. 

— Tėve! Jūs taip ją mylite, jog neįmanoma mums nesu- 
prasti vienas kito; tad paklusiu jums kaip jai pačiai; teatleidžia 
man Dievas, jei elgsiuosi neteisingai. 

Paėmęs buteliuką, Bernardas pasišalino; tačiau ilgai už- 
truko, kol įveikė kelią nuo vienuolyno iki vilos. Žingsniavo lė- 
tai, atsiduodamas savo liūdnoms mintims. Kartkartėmis stab- 
telėdavo jausdamas, kaip visa jo valia priešinasi primestajai 
aukai; bet netrukus jo širdį ir protą tartum atitverdavo bronzi- 
nė siena, ir būtinumas paklusti lemčiai pasirodydavo dar įsak- 
mesnis ir nenumaldomesnis. 

Kai pasiekė Santonio vilą, — dar galutinai neapsispren- 
dęs, tačiau širdyje jausdamas pakankamą tvirtybę ir ryžtą, kad 
paklustų lemčiai, kuri rodėsi be išlygų ir neįveikiama, — buvo 
jau vėlu. Išmušė vidurnaktį; bet vėlus metas — tai ne kliūtis 
žmogui, jau seniai turinčiam veiksmų laisvę namuose, kurio 
gyventojus kuo puikiausiai pažinojo. Susimąsčiusiu veidu, de- 
ginančių ašarų sudrėkintomis blakstienomis, jis tylomis per- 
ėjo keletą kambarių ir netrukus atsidūrė tame, kur prie nauja- 
gimio lopšio miegojo žindyvė. Čia jam teko sustoti, nes linko 
kojos. Vis dėlto, kiek luktelėjęs, įstengė nuslinkti iki lopšio ir 

blausioje gretimais ant komodos spingsinčios lempos šviesoje 
su lig šiol nepatirtu šiltu jausmu stebėjo giliai įmigusį kūdikį; 
galiausiai parpuolė ant kelių: 

— Ne, — tarė sau, lyg maldai sudėjęs rankas ir plūsda- 
mas ašaromis, — Dievas nenori, kad aš daryčiau tokią didelę 
auką... Tu gyvensi, vargšas kūdiki, niekados nepažinsiants sa- 
vojo tėvo... 

Ir paklusdamas vien širdies balsui, Bernardas paliko kam- 
barį, kur buvo atėjęs padaryti nusikaltimą. 

Vis dėlto po trijų valandų sugrįžo su gležnu nešulėliu ran- 
kose; padėjo jį į lopšį, kuriame gulėjo Andželos kūdikis, jo kū- 
dikis. 

Po mirksnio jis dingo nešinas daiktu, panašiu 1 tą, kuri 
paliko. 

Už dviejų mylių nuo Santonio vilos per laukus pasiekė 
ūkeli; ant kaimiškos pirkios slenksčio jo laukė moteriškė; itei- 
kė jai savąji nešulį ir gausiai apdovanojęs auksu, kažką tyliai 
pasakc. 

Paskiau nueidamas dar atsigręžė 

— Patariu laikytis kuo griežčiausios paslapties; jūsų kū- 
dikis nemirė; stebuklingas vaistas jį šiąnakt išgelbėjo beiške- 
liaujanti 1 aną pasauli. Prašneksite ir atskleisite tiesą tiktai tuo- 
met, kai jums pranešiu. 

Ir jis pasišalino. 

Rytojaus diena Santonio viloje kalbėta. kad Andželos sū- 
nus nakti numire; ir iš tikrųjų, lopšyje gulėjo naujagimio lavo- 
nėlis. 

luo pat metu, kai konstatuota ši netiketa mirtis, nauja 
nelaimė ištiko Marjanių še:ma. Staiga numirė ir vyresnysis gralo 
sūnus, paktirstas nežinomos ligos. 

Negali sakyti, kad su šia mirtimi neturėjo ryšio Luidžio 
nuodai: tai Gavadza sugalvojo šį nusikaltimą ir ji slapčia 1gy- 
vendino. 

— Ak. tėve Luidži. — tada sukuždėjo Bernardas. — tu 
kalbėjai tik apie manaji: kodėl kito tau turėtų būti brangesnis 

Taigi Marjanis bemaž tuo pat metu sužinojo apie savo 
vyresniojo sūnaus ir to vargšo kūdikio, gimusio po jo sugrįži- 
mo Italijon, mirtį. 

Iš pradžių grafas buvo priblokštas siaubo: mirtis tartum 
sklandė apie jį; tačiau ilgai netruko nusikratyti šiuo laikinu iš- 
gąsčiu. 

— Norima mane įbauginti, — sakė jisai sau, — bet nepa- 
vyks; mano pusėje sumani taktika ir įstatymas; teisingumas pa- 
darys visa kita, jis neapsiriks; po savaitės atsirasiu Santonio 
viloje, ir lai dreba kaltieji! Be atvangos ieškosiu tų žmonių, 
kurie, nežinau kodėl, tapo mano priešais. Visa turės išaiškėti. 
Mannieko nereikia bijoti, nes visados veikdavau viešai. A! Ma- 
ne niekina ir ginčija tą grafo titulą, nors jis ir buvo suteiktas 
mano dėdei, kurio esu vienintelis paveldėtojas? Ne per dau- 
giausiai jį ir branginu; gerai, tėvas Marjanis buvo Genujos pir- 
klys, nesiginčiju; tačiau jis buvo nuoširdus, garbingas žmogus, 
ir Spendzų šeimos garsenybės neprivers balti Marjanį. Nuvyk- 
siu į Santonio vilą, skendinčią nusikaltimuose ir niekšystėse, o 
tada pamatysime, ar padorumas bei garbė nėra stipresni! 


XII 


Pono Marjanio ryžtas buvo pernelyg rimtas, kad kas nors 
galėtų jam sutrukdyti įgyvendinti tai, ką sumanė; tad ėmęsis 
būtinų priemonių paliko Turiną, tvirtai ketindamas įsikurti San- 
tonio viloje, per daug nekvaršindamas sau galvos dėl barnių ir 
priekaištų, kurie galėtų jį pasitikti. Jautė, kad susilauks para- 
mos iš gerbiančių jį krašto Žmonių ir tarnų, kuriuos samdys; 
nuo pirmųjų dienų, kai apsigyveno Santonio viloje, savo žem- 
dirbystės ir žemėtvarkos žiniomis buvo įsigijęs gausybę drau- 
gų tarp aplinkinių smulkiųjų savininkų. Jį mėgo, gerbė ne kaip 
senjorą, bet vieni — kaip gerą kaimyną, kiti — kaip gerą šei- 
mininką, mielai kalbantį varguolių tarme, idant būtų geriau 

suprastas, ir nevengiantį valgio valandomis prisėsti kaip tikrą 
patriarchą prie savo tarnų stalo. 

Taigi Marjanis žinojo, kaip bus sutiktas krašto Žmonių ir 
savo valdų darbininkų; tačiau nerimavo dėl to, kaip jį priims 
uošvė ir žmona; aiman, pastarosios nelaukė, iki jis atvyks: per- 
spėtos, kad grafas paliko Turiną, jos apleido Santonio vilą ir 
pasitraukė į Kivasą, tokiu būdu atsiduodamos jų ūkvedžiu ta- 
pusio Bernardo Gavadzos globai. 

Dabar padėtis išaiškėjo: skirtingos pozicijos buvo ryškiai 
nužymėtos; tačiau abi moteris, deja, slėgė pinigų klausimas — 
blogiausias klausimas iš visų, kokie iškyla šeimoje. Markizė di 
Spendzo, nors ir netekusi didesniosios dalies savo nuosavybių 
ištekindama dukterį už grafo Marjanio, vis tiek dar buvo labai 
turtinga; bet jos išlaidos nuolatos pranokdavo įplaukas, tad 
labai greitai Kivase ėmė reikštis stygius, o Santonyje. suma- 
niai ir mokslingai tvarkomame pono Marjanio. viešpatavo per- 
teklius. 

Bernardą Gavadzą kamavo neviltis; tai buvo žmogus nuo- 
vokus, protingas, gerai sugebąs išgauti iš tvarkomų valdų visas 
iplaukas. kokių tik imanoma tikėuis, ir jis tai darė; tačiau to 
nepakako. ir teko griebtis paskolų. 

— Galų gale, — syki neiškentė Bernardas, kai markizė ir 
jos duktė su kartėliu ėmė skųstis savo finansine padėtimi, — 
ar tai mano kaltė, kad trys ketvirtadaliai jūsų įplaukų atitenka 
į to Marjanio rankas, teprasmenga jis pragaran! Ar ta santuo- 
kos anuliavimo byla niekad nesibaigs? 

— Šventasis tėvas, — atsakė markizė, — deja, persiuntė 
reikalą ištirti administracinei valstybės tarybai, kuri, kaip 
iprasta, duos atsakymą ne anksčiau nei po dvylikos metų; o 
kadangi Turino teisėjai yra pasiryžę laukti Romos dvaro 
sprendimo... 

— Sangue mio!' Tad nuolatos turėsiu regėti jūsų turtą to 


Sangue mio! (it.) — po šimts! 

nago rankose?.. O! Corpo di Dio! Pernelyg daug tektų kentė- 
ti; visa tai privalo baigtis; pakaks vienos išganingos kulkos, o 
tai ne toks retas dalykas... 

— Nutilk, Bernardai! — pertraukė jį markizė. — Per sa- 
vo uolumą pamirštate pagarbą, kurią mums esate skolingas. 

— Teisybė, ponia markize, — atšovė Gavadza, kuriam šie 
žodžiai nenumaldė įniršio, — aš jums tiek skolingas!.. Bet jam 
irgi kai ką, ir prisiekiu savo siela, ilgai jam neteks laukti!.. 

Darjam nebaigus kalbėti, pasirodė kapucinas Luidžis, ku- 
ris senu papratimu įeidavo, iš anksto nepranešęs apie save. 

— Nusiraminkite, Bernardai, — griežtai sudraudė jis. 

— O! Garbusis tėve, jeigu tik žinotumėte... 

— Žinau visa, ką privalau žinoti, ir sakau, kad verčiau 
turėti išmintingą priešą negu panašų bičiulį kaip jūs... Tad nie- 
kad neateisite į protą? 

Pastarieji žodžiai buvo palydėti tokiu reikšmingu žvilgs- 
niu, jog Bernardas suvirpėjo.. 

— Nejau esi kaltas, jei myli savo šeimininkus? — nuže- 
mintai paklausė jis. 

— Galimas daiktas, Gavadza, ir dabar kaip tik toksai at- 
vejis. 

— O, garbusis tėve, vadinasi, norite mane iš čia išvyti, kaip 
išvijote iš Santonio vilos? 

— Gal ir privalėčiau tai padaryti! — sušuko vienuolis, ir 
jo akys sužaibavo. 

— Būkit jam gailestingas, — pasiskubino įsiterpti marki- 
ze. Paskiau, prisilenkusi prie Luidžio ausies, pridūrė: — Jis čia 
vienintelis mūsų gynėjas; dėl Dievo meilės, neatimkite jo! 

Tuojau pat vienuolio žvilgsnis užgeso. 

— Tad niekados nepamirškite, — metė jis atsainiai, — 
kad pyktis — prastas patarėjas, ir priminkite tai pernelyg uo- 
liam savo tarnui... O dabar, ponuli Bernardai, tikiuosi, jūs ne- 
bekalbėsite apie išganinga kulką? 


Corpo di Dio! (1.) — Dievuliau! 

Gavadza nieko neatsakė; nusvėrė galvą ant krūtinės ir, 
atrodo, giliai susimąstė. Luidžis iškart atspėjo, kas šiam da- 
rOSI. 

“Nori nužudyti Marjanį, — tarė sau, — įsikalė šitai į gal- 
vą, ir paprastomis priemonėmis ir jos neišmuši; ir vis dėlto bū- 
tina, kad atsisakytų šios minties" 

Mat iš tikrųjų į vienuolio planus neįėjo įtvirtinti neapy- 
kantą tarp Spendzų ir Marjanių: atvirkščiai, jis siekė juos visiš- 
kai sutaikyti; po to ketino kreiptis su prašymu į popiežių, kad 
šis panaikintų jo įžadus, ir per vedybas su markize di Spendzo 
taptų dviejų įtakingų, gerbiamų šeimų galva — juolab, kad jo 
visagališkumas būtų paremtas baisiomis paslaptimis, užtikri- 
nančiomis, kad jam besąlygiškai paklustų. Tai gana graži pa- 
baiga varganam ambasados atašė, kurį meilės graužatys pa- 
stūmėjo tapti kapucinu; Luidžis liūliavo save šia svajone kaip 
atlygiu, kurį jam buvo skolinga fortūna ir kurio tikrai turėjo 
susilaukti. 

Spėjo, kad Bernardas Gavadza savo ruožtu skaičiavo pa- 
našiai. Iš tiesų, Bernardas turėjo užvaldęs Andželos širdį; gra- 
fui Marjaniui mirus, jis taptų absoliučiu šeimininku Santonyje 
ir Kivase; mat Gavadza irgi žinojo vieną baisią paslaptį. 

Atsižvelgiant į tai, nesunkiai suprantama, kad Gavadzos 
kalba apie išganingą kulką negalėjo Luidžiui patikti; reikėjo 
bet kuria kaina sutrukdyti Bernardui įgyvendinti savo pragaiš- 
tingą pasiryžimą; mokslas, kurį Luidžis buvo igijęs, jam čia pat 
suteikė tokią galimybę. 

Gavadza pasišalino į šeimyninę pasirūpinti, kad tenai pri- 
krautų kapucino kelionmaišį; pastarasis tuomet pasiėmė laz- 
dą, kuria visad būdavo ginkluotas, ir su aštriu įnagiu padarė 
joje daugybę įpjovėlių, visą paviršių pašerpetuodamas atplai- 
šėlėmis ir dygliais. Šitai atlikęs, vienuolis pastatė lazdą kam- 
pan menės, kur buvo paprašęs valandėlę palikti ji vieną, idant, 
kaip sakėsi, galėtų netrukdomas pasimelsti, o paskiau nuėjo į 
markizės di Spendzo apartamentus. 

Praslinko maždaug ketvirtis valandos, kai Bernardas, gei- 
džiantis, kad kapucinas kuo greičiau išsidangintų, pranešė jam, 
esą kelionmaišis pilnut pilnutėlis maisto atsargų. 

— Dėkoju, sūnau mano; bet malonėkite paprašyti, kad 
man atneštų lazdą, kurią palikau kambaryje, kur kalbėjau sa- 
vo maldas. 

— Einu ir pats jums ją suieškosiu, — gyvai pasisiūlė Ber- 
nardas ir tučtuojau sugrįžęs padavė Luidžiui prašytąjį daiktą. 

Kapucinas staigiai sugriebė lazdą, truktelėdamas už galo 
iš Gavadzos rankų. Smulkūs medžio šipulėliai atliko savo pa- 
skirtį — kai kurie susmigo į Bernardo pirštus. 

— Corpo di Baccho“! — šūktelėjo Gavadza, susiraukda- 
mas. — Tai dygliuota ši lazda! Subadė man visus pirštus! 

— Tai aš nevikrus, — atsiprašė Luidžis, — malonėkite 
man atleisti. Pasižiūrėsime jūsų ranką; jei keletas rakščių įsmi- 
go jums į odą, aš jas ištrauksiu. 

— O, niekai. 

— Nagi, parodykit; kartais pavojinga palikti įsmigusį mė- 
son svetimkūnį. E! Tik pažvelkite, — nesiliovė Luidžis, sugrieb- 
damas Bernardo plaštaką, — jūsų ranka keliose vietose krau- 
juoja. Per porą sekundžių jus išgydysiu. 

Šitaip kalbėdamas, vienuolis iš vienos savo kišenių ištraukė 
krištolinį dėklą, išėmė iš jo nepaprastai ploną adatėlę ir įsmei- 
gė jos galiuką į Gavadzos odos paviršių. 

— Štai, — vėl tarė jis, dėdamasis ištraukęs rakštį, kurią 
neva numetė ant grindų: daugiau jūsų nebevargins šis nepato- 
gus įsibrovėlis. 

Bernardas padėkojo garbiajam tėvui; bet po kelių sekun- 
džių pasijuto taip blogai, jog turėjo nueiti ir atsigulti į lovą. 
Rytojaus dieną jį ėmė kamuoti baisus karštis; jo veidas tamsiai 
paraudo, ir visą kūną nubėrė pūslytės... Brolis rinkliavininkas 
jam įskiepijo pačius sunkiausius raupus! 


Corpo di Baccho! (it.) — po perkūnais! 

Buvo tada pats vidurvasaris; veikiama karščio, baisioji 
liga, kuria susirgo Gavadza, sparčiai progresavo, ir, nors slau- 
gomas, nelaimingasis netrukus atsidūrė mirties akivaizdoje. 
Kaip matėme, tai buvo žmogus drąsus, ryžtingas, gebąs viską 
iškęsti, kad tik patenkintų savo kerštą ir gobšumą; tačiau jis 
turėjo išsaugojęs ir religinius jausmus, kuriuos netruko at- 
gaivinti gresiantis pavojus; Luidžis, lankęs jį kasdien, nedel- 
sė pasidomėti šio nusiteikimu, kadangi tarp jo ir to Žmogaus 
tvyrojo paslaptis, kuriai išaiškėjus buvo galima tikėtis baisiau- 
sių pasekmių, o ligonis jau kelissyk pakartojo, jog norįs atlik- 
ti išpažintį. 

— Nusiraminkite, Bernardai, — guodė jį vienuolis, — dar 
turėsite laiko apie tai pagalvoti. 

Šie žodžiai toli gražu nepaguodė Gavadzos, tik dar la- 
biau sustiprino jo religingą pasibaisėjimą. 

“Šis žmogus, — galvojo jis, — nenori, jog aš atlikčiau iš- 
pažintį, nes bijo, kad kunigas panorės sužinoti, iš kur atsiradę 
nuodai, kuriais jis privertė mane taip baisiai pasinaudoti. Jei- 
gu taip, tai juo blogiau jam; kiekvienas ten aukštai, jeigu tik 
nesusilaukė atleidimo, privalės atsakyti už savo darbus, ir aš 
negaliu rizikuoti amžinuoju pasmerkimu vien tam, kad jam 
užtikrinčiau nebaudžiamumą. Nebekalbėsiu daugiau apie tai 
jo akivaizdoje, nes jis nestokoja priemonių, kad aš numirčiau 
be išpažinties" 

Savo ruožtu Luidžis tarėsi jį pakankamai nuraminęs, kad 
nebegalvotų apie mirtį; tad kokį netikėtumą bei išgąstį jis pa- 
tyrė, kai rytojaus rytą, rengiantis jam užeiti pas ligonį, pastarą- 
ji slauganti moteriškė paprašė minutėlę palūkėti. 

— Vargšas Bernardas baigia išpažintį, — pridūrė mote- 
riškė. — Tai tikras kankinys, numirs kaip šventasis. 

— Jis šiuo metu atlieka išpažintį? — sušuko vienuolis, 
nepajėgdamas iki galo paslėpti savo išgąsčio. 

— Dieve mano, tai aš jo paprašyta atvedžiau vieną iš pa- 
rapijos vikarų, šventą Žmogų, būkit ramus, jis geriau negu bet 
kuris kitas nukreips Bernardą keliu į dangų... 

Ji dar kalbėjo, kai vienuolis, daugiau nebesiklausydamas, 
jau atplėšė duris ir puolė prie Gavadzos lovos. 

— Ė, tėve! — sušuko jis garbiam kunigui, atidžiai klau- 
sančiam savo atgailautojo žodžių. — Argi nematote, kad šis 
nelaimingasis klejoja ir nesuvokia, ką šneka? 

— Jis visiškai sveiko proto, — atsakė nuodėmklausys, 
kuris atrodė giliai sujaudintas. — Jo atmintis nė kiek neapsi- 
rinka, ir negerai, gerbiamasis, kad ateinate jį pertraukti tuo 
metu, kai baigia išvaduoti savo sąžinę nuo baisaus ją slegian- 
čio svorio. 

Luidžis suprato, kad Bernardas viską pasakė. 

— Kartoju, jis klejoja, — vėl prašneko kapucinas, — ir 
per savo uolumą susilauksite pražūties, nes ketvirtį valandos 
alsavote jo kūno išgaromis, ir tai jums mirties nuosprendis. 

Senukas išblyško; mat Luidžis kalbėjo taip įtikinamai, jog, 
atrodė, neįmanoma nepatikėti jo žodžių teisingumu. 

— Ir žiūrėkit, — varė toliau vienuolis, neduodamas lai- 
ko senukui susivokti, — štai jau jūsų kaktą muša lipnus pra- 
kaitas — lemtingas požymis... šiaip ar taip, leiskite, aš pamė- 
ginsiu jums pagelbėti... 

Ir išsitraukęs iš kišenės nosinę, jis pasiskubino pasausinti 
nuodėmklausio smilkinius, iš tiesų sudrėkintus šalto prakaito 
iš išgąsčio, kurį senukui sukėlė ką tik išgirsti žodžiai; bet — 
keistas dalykas! — nosinei slankiojant šlapia kunigo kakta, iš 
jos pasklido tokios nelyginant dulkės, kurios pakilo debesėliu 
ir nuslinko per kambarį. 

— Aš dūstu, — silpstančiu balsu pratarė nuodėmklau- 
sys, — man trūksta oro! 

Vienuolis nubėgo prie vieno iš langų ir jį atidarė; tą pat 
akimirką pasigirdo duslus garsas; tai senasis kunigas be gyvy- 
bės požymių krito ant parketo. 

“Kaipsyk! — mintyse sau tarė Luidžis. talkindamas senu- 
tei slaugei. — Nuo šiol neabejosiu šios pudros veiksmingumu; 
ji — tikrai vienas iš mano vertingiausių atradimų“ 

Šio monologo metu jam pavyko, padedant slaugei, už- 
kelti senuką ant krėslo, bet visa kita pagalba pasirodė tuščia: 
gyvybė šį apleido, ir slaugė galvą pametusi nuskuodė pranešti 
namų šeimininkėms apie nemalonų įvyki. Luidžis, likęs vienas 
su ligoniu, prisiartino prie pastarojo ir parodė jam pirštu į ku- 
nigo lavoną: 

— Bernardai, — tarė, — tai tu jį nužudei. Jeigu būtum 
palikęs man rūpestį parinkti sau nuodėmklausį, šisai nebūtų 
numiręs... 

— Ak, — pasibaisėjęs suvaitojo Bernardas, — jis nedavė 
man išrišimo, o aš jaučiu, kad mirštu! 

— Ne, tu nenumirsi, jeigu liksi man paklusnus visados ir 
visa kur... 

— (GGarbusis tėve, nejau jūs — įsikūnijęs blogio angelas"? 

— Esu tas, kas noriu būti, Gavadza, ir tau mažiau nei 
kitiems dera tuo abejoti; vis dėlto pateiksiu tau naują įrody- 
mą, ką aš galiu. Ar nori numirti? Paliksiu tave lovoje, ir nepra- 
ėjus nė valandai būsi išleidęs dvasią... Ar nori gyventi? Paimk 
šį maišelį, kurį parengiau dėl tavęs; uždėk jį sau ant krūtinės ir 
kelias akimirkas nejudėk; tave deginantis karštis išnyks; pūsly- 
tės, kuriomis nubertas tavo kūnas atlėgs; kojos ir rankos vėl 
taps lanksčios, ir po savaitės galėsi kaip anksčiau užsiiminėti 
savo įprastais darbais. Tave tai stebina, tiesa? 

— Ne, garbusis tėve, tai mane baugina, nes esu priverstas 
pripažinti, kad turite teisę į supančią jus Žmonių gyvybę ar mirtį. 

Ligoniui tariant pastaruosius žodžius, laiptinėje suskam- 
bo Žingsniai. 

— Tai šį nelaimingąjį ateina išnešti, — vėl prašneko vie- 
nuolis. — Tegul keliauja ramybėje... O tu, Bernardai, tu grei- 
čiau pasveik, ir paskiau žengsi keliu, kurį tau nurodysiu, nie- 
kad nuo jo nenukrypdamas; tada mano globa nesiliaus tave 
lydėjusi. 

Gavadza tepajėgčė sumurmėti lyg kokią padėką, nes bai- 
mę nuo to, ką pamatė ir išgirdo, dar padidino nepaprastas silp- 
numas. Luidžis pasišalino. Kunigo lavonas buvo išneštas. Ber- 
nardas atsikvėpė lengviau, mažiau slegiamas baimės. 

Jam atrodė, kad vienuolio vaistai jau veikia. 

— Dieve mano, — atsiduso jis, — regis, man sugrįžta gy- 
ao a a A 


— Tad ar vis dar abejojate šių nuodų galia, pone de La 
Skalja, — tuomet tarė vienuolis, šioje vietoje panoręs užbaigti 
savo pasakojimą, ir ištiesė pašnekovui krištolinį ilakonėlį, skli- 
diną baisaus toksiško skysčio, ir mažutėlį dėklą su adata, pa- 
našia į tą, kurios siaubingą veikimą buvo patyręs Gavadza. 

Abatas de La Skalja išsigando ir delsė paimti šiuos pavo- 
jingus blogio ir naikinimo įnagius. 

— Nieko nebijokite, pone abate, — šyptelėjo Luidžis, — 
ne skrupulingumas jus gi sulaiko, ir šie nuodai tėra skirti jūsų 
priešams, nes, jeigu teisingai spėjau, jums reikia trejeto daly- 
kų: pirma — nuodų, kurie nužudo grožį, antra — nuodų, ku- 
rie nužudo visą kūną. Bet koks gi trečias? 

— Trečias? 

— Taip? 

— Nuodų, kurie nužudo sielą. 

— Vadinasi, tikite meilės eliksyrais? — paklausė vienuo- 
lis su vos pastebima ironija. 

— Ne. 

— Šėtono įtaka? 

— Juolab ne. 

— Tai kokių nuodų tikitės gauti, kuriais įsiskverbtumėte į 
sielą? 

— Žodinių nuodų. 

— Rašytinių, knygomis? 

— Ne, kalbamaisiais žodžiais; man reikia Žmogaus ap- 
sukraus, nepaprasto proto, gebančio užvaldyti jaunos mergi- 
nos širdį. 

— Nuodėmklausio? 

— Taip, nuodėmklausio... Jėzuito. 

— Suprantu jus. Rytoj atsiųsiu žmogų, kuris kuo puikiau- 
siai moka klastingais žodžiais patraukti savo ganomųjų avelių 
širdis ir sielas, o paskiau joms vadovauti kaip tinkamas. 

— Ir tas žmogus vadinasi?.. 

— Tėvas d'Obentonas. 

— Puiku; pasikliaukite mano parama ir dėkingumu. 

Abatas de La Skalja paliko Kivaso vienuolyną apsirūpi- 
nęs savaisiais trejopais nuodais. 

Tėvas Luidžis tesėjo pažadą. 

Kitą dieną po savo apsilankymo pas jų šviesybes aš pri- 
ėmiau abatą d'Obentoną, man priskirtąji nuodėmklausi. 

Tasai tėvas d'Obentonas buvo garbus jėzuitas, vėliau la- 
bai pagarsėjęs Prancūzijoje ir Ispanijoje. Man jis nepatiko; tai 
buvo bjaurus vienuolis, gobšus ir šykštus, nudelbtomis akimis 
ir veidmainiškai žvelgiantis iš po vokų. 

Nusilenkė man sukryžiuotomis ant krūtinės rankomis pa- 
gal savo ordino paprotį, suteikiantį visiems šitiems sutanotie- 
siems dar pasalūniškesnę išvaizdą nei kitiems, nesvarbu, kad 
tarp jų esama didžių šventųjų ir iškilių žmonių. Gerai pasiži- 
nojo su kunigaikščio nuodėmklausiu, tėvu vyresniuoju didžių- 
jų jėzuitų, geru ir puikiu žmogumi, vėliau mirusiu keistomis 
aplinkybėmis. 

Karalius — Viktoras Amadėjus tuo metu jau juo buvo — 
apipylė jį malonėmis ir nuoširdžiai mėgo. 

Tėvui susirgus, karalius nuvyko jį aplankyti. Kadangi pas- 
kutinioji jo valanda jau buvo visai čia pat, po pirmųjų kompli- 
mentų, kuriuos, reikia manyti, ligonio būklė labai sutrumpi- 
no, mirštantysis paprašė savo karališkojo atgailautoją, kad įsa- 
kytų visiems pasišalinti. 

Karalius davė ženklą; visi paliko kambarį. 

Tuomet, sunkiai pasirėmęs alkūne, jėzuitas tarė: 

— Sire, jūs buvote geras, nuostabus man, negaliu geriau 
pareikšti jums savo dėkingumo kaip tik duodamas paskutinį 

patarimą, tačiau patarimą tokį svarbų, kad galbūt jo pakaks 
man atsilyginti su jumis: niekados neturėkite nuodėmklausio 
jėzuito! 

Karaliui sujudėjus, jis kalbėjo toliau: 

— Neklauskite, kokie šio patarimo motyvai, man nevalia 
juos pateikti. 

Jis vel nukrito ant pagalvės ir tą pat vakarą pasimirė. 

Maždaug tą patį ponas de Mazarinis buvo pasakęs Liud- 
vikui XIV dėl pirmųjų ministrų. 

Žinau tą faktą iš paties Viktoro Amadėjaus; jis daugelį 
kartų man apie tai pasakojo. 

Iš tikrųjų, nuo tada karalius nebeturėjo nuodėmklausio 
iš to ordino ir nesutiko, kad jėzuitai turėtų savo rankose mo- 
kymą koležuose. 

Tėvas d'Obentonas buvo jaunas — labai jaunas kaip nuo- 
demklausys, teturėjo vos trisdešimt metų; nežinau, kodėl man 
ji parinko ar tikriau puikiai žinau. Mat jis palaikė gerus santy- 
kius su mano anyta, o šioji buvo įsitikinusi, kad per jį galės 
mane valdyti. 

Kreipėsi į mane dviem ar trim sakiniais ir atsakymo klau- 
sėsi dar ilgai po to, kai tas nuskambėjo. Tartum ieškojo pa- 
slėptos prasmės ir tyrinėjo mane pagal pasakytus žodžius. Pas- 
kiau pasiteiravo, ar aš dažnai lankau šventąjį tribunolą'. Ma- 
no motina buvo labai pamaldi ir ten mus vesdavo kas mėnesį; 
pasakiau tai, ir jis patenkintas linktelėjo, pažvelgdamas i po- 
nią de Veriu; mat ši irgi dalyvavo pokalbyje; bet į tą ženklą ji 
sureagavo ne daugiau kaip ir per visą likusį susitikimą. 

Prie visų šitų Žmonių mano vyras atrodė it visai mažas 
berniukas: negalėjo įterpti nė žodžio ir tikriau jam neleido 
įterpti; jis labai kentėjo, bet nedrįso to parodyti. Ioksai proto 
ir širdies nusiteikimas man visados atrodė didžiausia nelaimė, 
kokia tik gali ištikti šioje žemėje; toji silpnumo, nedrąsos kova 


šventasis tribunolas — čia, matyt, turima galvoje išpažintis. 

prieš valią, išmintį bei puikybę man yra nepakenčiama, atrodo 
tikras pragaras. 

Tėvas d'Obentonas pasiliko iki pietų meto, kuriems jis 
buvo sulaikytas, taip pat ir jo draugas vienuolis; tas valgė pasi- 
baisėtinai daug ir mane labai linksmino: mat rado čia geresnį 
valgį nei vienuolyne. 

Per šiuos pietus svarstyta, ką reikės daryti su tokiu abatu 
Petitu, Sen Ležė klebonu, labai gerbiamu šeimoje ir numatytu 
mano sąžinės vadovu. 

— Velionis ponas de Veriu jį laikė nelyginant orakulu, — 
paaiškino mano anyta, — ir buvo suteikęs jam teisę šiuose na- 
muose viską turėti savo Žinioje; aš visados kreipdavausi į jį. 
Mano sūnus nuo jauniausio amžiaus buvo savo tėvo atiduotas 
abato Petito globai; jisai su nekantrumu laukė mano marčios, 
kad galėtų jai dvasiškai vadovauti. Ką aš jam pasakysiu? Kertu 
lažybų, šį vakarą jis ateis. 

— Ponia, — atsakė tėvas d'Obentonas, nutaisydamas iš- 
raišką, kurios buvo neįmanoma suprasti, — aš pasiskubinsiu 
pasišalinti, kad čia būdamas nesukelčiau jums nepatogumų. 
Garbieji tėvai troško susisieti su ponia grafiene de Veriu ir ju- 
mis kuo didesniam religijos labui ir vildamiesi prisidėti prie 
jūsiškio; bet ponas Petitas — šventas kunigas, labai garbingas 
ir religingas, visai gebantis jums abiem vadovauti šiame ir kita- 
me pasauliuose. Taigi aš pasišalinu. Tiktai derėjo, manau, iš 
anksto perspėti mūsų tėvus iš šventųjų namų; be abejo, jie ne- 
būtų pritarę išsišokimui, kad paskiau būtume atstumti. 

Nemokėčiau nutapyti jo veido, kai kalbėjo, nei kokių pa- 
žadų ir grasinimų buvo pritvinkę jo judančios lūpos ir šnervės, 
kurios plėtėsi ir vėl traukėsi nelyginant dumplės. O dėljo akių, 
tai jų visiškai nebuvo matyti — nei baltymų, nei vyzdžių; slėpė 
jas po ilgomis blakstienomis it po krepo užuolaidomis. 

Mano anyta suvirpėjo. 

Tuo metu draugija Savojoje buvo visagalė. Abato de La 
Skaljos dėka ji gavo labai gerą progą įsitvirtinti mūsų namuo- 
se kaip kokiame forposte, iš kur galėtų stebėti dvarą ir mus 

įtraukti į skaičių tų, kuriuos troško valdyti — be abejo, dėl naš- 
laujančios gralienės ir josios garbės damos pareigybės, kuri, 
buvo tikimasi, ateity turčtų pereiti man. Tad jie prašė kaip ma- 
lonės, kad mano sąžinė būtų patikėta tėvui d'Obentonui, vie- 
nam iš jų šviesulių; tą jis vėliau puikiai patvirtino, perpus su 
kardinolu Sapraniu padovanodamas žemei bulę Unigenitus!. 

Mano anyta neįstengė atsisakyti, bijojo. Šioji tokia išpui- 
kusi moteris linko it nendrė; abatas de La Skalja padėjo jai 
numatyti atsisakymo pasekmes; klebonas Petitas ir draugystė 
su juo nevaliojo kovoti prieš šią ordino galybę, kurią tik vienas 
Viktoras Amadėjus pajėgė pažaboti, tačiau galutinai nenu- 
traukdamas su juo ryšių. 

Šiuo klausimu aš buvau visai pasyvi, man neliko nieko 
kita kaip tik sutikti. Nors ir gavau galimybę pareikšti savo nuo- 
mong, nežinojau, ką pasakyti. Mano supratimu, nuodėmklau- 
sys teįkūnija išpažintį, tai yra tik sąvoką, pačią savaime mažai 
malonią; įsivaizdavau tik grotuotą langutį su grėsminga lenti- 
ke, nuodėmes, kurias privalu prisipažinti, ir už jas skiriamą at- 
gailą. 

O abatas (mano dėdė pagal vyrą) išpažintį vaizdavosi vi- 
sai kitaip: kaip slaptą įtaką — neturinčią sau lygių, prieš kurią 
sunku atsispirti; ir nesyk aš būdavau nustebinta bei sutrikdyta 
keistų dalykų, diegiamų mano vaizduotėn, tvirkinančių jaus- 
mų, liejamų mano sielon. 

Mat abatas de La Skalja išbandė ant manęs visus nuo- 
dus, kuriuos gavo iš Luidžio, baisiojo kapucino. 

Diskusija truko gana ilgai; tėvas privertė primygtinai jo 
prašyti, kad pasiliktų. Netgi mano vyras, davus motinai žen- 
klą, nutraukė savo tylėjimą ir paprašė šios malonės vardan ma- 
no jaunumo. 


bulė Unigenitus — bulė, kuria popiežius Klemensas XI 1713- 
aisiais metais pasmerkė jansenizmą (katalikybės srovė, artima kalviniz- 
mui ir religinis judėjimas Prancūzijoje, kurio pradininkas — olandas K. 
Jansenas); žr. t. p. “Pratarmės" 6-4 psl., 5-4 paaišk. 

Galiausiai tėvas linktelėjo galva ir sutiko: 

— Bet prisiminkite, pone, kad tai jūs mus privertėte. 

Po pietų atvyko keletas asmenų. Paprastai tokiu laiku 
ponia de Veriu būdavo rūmuose; bet pirmosiomis dienomis 
po mano pasirodymo jos šviesybė leido jai laikinai pasitrauk- 
ti nuo pareigų. Lošta kortomis, ir iš labai didelių sumų; susi- 
domėjau, kaip lošia abatas de La Skalja, nepaisant sutanos, 
vienas geriausių savo laikų lošėjų. Jis turėjo itin dideles paja- 
mas iš pareigybių, kurias užėmė prie velionio kunigaikščio ir 
kurias tebeužėmė prie dabar valdančiojo, bei iš keletos aba- 
tijų. Dėl valstybės sekretoriaus posto buvo aukštai vertina- 
mas; laikyta, kad jis turėjo didelių sugebėjimų tvarkyti reika- 
lus; tačiau Žmonių ir saviškių buvo nelabai mėgstamas. O aš, 
aš jo bijojau. 

Valandą iki vakarienės senas mažordomas, gimęs šiuose 
namuose, kuriuos mylėjo kaip nuosavus, atėjo mano anytai 
pranešti, jog ką tik atvykęs ponas Sen Ležė klebonas ir iš anks- 
to prašąs paklausti, ar ponia grafienė teiksis jį priimti. 

Grafienė pasiskubino atsakyti teigiamai. 

— Be abejo, jis čia vakarieniaus? — paklausė mažordo- 
mas. 

— Žinoma, — suirzus atsakė anyta, nes jai įkišo čirvų va- 
letą. 

Iš tiesų, po kelių sekundžių vidun įžengė ponas Petitas. 
Geras, dvasingas jo veidas iškart mane nuteikė palankiai; plau- 
kai, jau beveik visai Žili, nors jis buvo vos keturiasdešimt pen- 
kerių-penkiasdešimties metų amžiaus, rėmino tikro patriar- 
cho fizionomiją; geraširdiška šypsena, ramus ir švelnus žvilgs- 
nis atspindėjo jo nuotaiką ir charakterį. 

Nusilenkė poniai de Veriu familiariai ir podraug pagar- 
biai, kas man padarė įspūdį. Paėmė už rankos mano vyrą, pri- 
sitraukdamas jį prie savęs, kad šis nuvestų jį prie manęs, ne- 
pratariančios nė žodžio, bet spoksančios, savaime supranta- 
ma, išpūstomis akimis. 

— Sveika atvykusi, ponia, — pasakė jis man, — tesugrą- 
žina Dievas jums visą gėrį, kurį su savimi atnešate namams! 

Šie žodžiai ėjo iš pačios tėviškiausios širdies, kokią man 
lig šiol teko sutikti po to, kai palikau Prancūziją, ir jie mane 
giliai sujaudino. Atsistojau ir garbingajam kunigui nusilenkiau 
tokiu pat tūpsniu kaip ir jos šviesybei. Pridūrė man dar kelis 
malonius žodžius — apie mano šeimą, apie gerai žinomą ma- 
no motinos reputaciją, o paskiau nuėjęs atsisėdo greta grafo, 
kuris, kaip man pasirodė, pirmąsyk pasijautė laisvai, nusitei- 
kęs kalbėti nesivaržydamas. 

Šalia klebono laikėsi nedidelis žmogutis, greitai atkrei- 
pęs mano dėmesį, nors niekas nepasakė jam nė žodžio, nors 
jis liko stovėti ir atrodė esąs kambaryje vien palaikyti pono 
Petito skrybėlę ir didelę lazdą, kurios bumbulas prasikišo aukš- 
čiau ją laikančiojo galvos. 

Tai buvo maždaug aštuonerių ar dešimties metų amžiaus 
berniukas, storulis, putlus, su spirale susuktomis plaukų sruo- 
gomis, stamboka, labai apvalia ir raudona nosimi, jukia ir pa- 
šaipia burna su puikiais dantimis, vos matomomis, tačiau Žė- 
ninčiomis it žarijos ir nepaliaujamai besisukinėjančiomis aki- 
mis. Prisiektum, kad jis žiūri iškart į visas puses. Vilkėjo gero- 
kai susmaugtu juodu žiustokoru'; trumpos kelnės, tokios pat 
spalvos kaip ir žiustokoras, bei violetinės kojinės ryškino rie- 
bias kojas su neturinčiomis sau lygių blauzdomis. Žodžiu, tai 
buvo sumažintas abatas ar veikiau kanauninkas — gerokai ap- 
tukęs, žydintis, juokingas. Nepasakytum, kad atrodė dabitiš- 
kai — buvo pernelyg negražus; tačiau į jį žiūrėdamas negalėjai 
likti blogai nusiteikęs. 

Beje, menėje niekas į jį nekreipė dėmesio; buvo čia kaip 
banalus, įprastas daiktas, kuris niekam nerūpėjo. Ponas Peti- 
tas kartkartėmis jį pakumščiuodavo — be abejo, kad laikytųsi 


žiustokoras — siekiantis kelius vyriškas švarkas, dėvėtas XVIII a. 
Prancūzijoje. 

tiesiai; ir tuomet šis perkeldavo svori nuo vienos kojos ant ki- 
tos — tarsi beužmingąs paukštis, kuri laiku pažadina. 

Vos tik jį pastebėjau, nebenuleidau nuo jo akių ir apti- 
kau, kad savo spindinčiais, žybsinčiais vyzdžiais irgi mane tyri- 
nėja. Pasilenkiau prie abato de La Skaljos ir, kol mano anyta 
dalijo kortas, tylutėliai paklausiau, kas toksai tas mažutis žmo- 
gutis. 

— Tenai? — tarė jis, truktelėdamas pečiais. — Tai Mišo- 
nas. 

— Taip; bet kas gi toksai tas Mišonas? 

— Mišonas, po šimts!.. Tai Mišonas... Atsargiai, pone ko- 
mandore, jūs rodote kortas! 

Tik tiek pajėgiau iš jo išpešti. 

Tačiau aš nė kiek nemažiau smalsavau dėl tos mįslės, ku- 
rios atsakymo man nenorėta duoti. Dar kiek palaukiau; pas- 
kiau padariau tai, kas patariama vaikams, kai šie bijosi: drąsiai 
atsistojau ir nuėjau tiesiai prie savojo smalsumo objekto, kuris 
išvydęs mane prisiartinant nė kiek nesutriko. Ponas klebonas, 
pamanęs, kad aš noriu kreiptis į jį, atsistojo su pagarbia gera- 
širdiška mina, kuri šią akimirką man visai nepatiko, nes keti- 
nau padaryti ką kita. 

Mano amžiaus esama nutrūktgalviškos ir mažai galvo- 
jama. Tūptelėjau prieš poną Petitą, atsakydama į jo manda- 
gybę, ir tiesiai kreipiausi į vaiką, paklausdama, kas jis toks ir 
kuo vardu. Atsakė vien tik nulenkdamas galvą, tačiau tai man 
anaiptol nepasirodė netaktiška, nors šisai sutvėrimas ir už- 
ėmė kur kas žemesnę nei aš padėtį. Regėdamas, kokia likau 
nustebusi, gerasis klebonas metė į jį tėviškai geranorišką, švel- 
nų žvilgsnį. 

— Kas jis toksai, ponia? Tai mano sūnus, mielasis Mišo- 
nas! Atleiskit jam, kad stokoja dvaro manierų, niekad nėra ma- 
tęs ką nors kita kaip tik senus kunigus, mano tarnaitę ir senjo- 
rus, kuriuos sutinka ponios de Veriu svetainėse, kur jį teikiasi 
priimti, tačiau jo nepastebi. 

— Oaš, aš jį pastebėjau, pone, — atsakiau, — ir noriu su 
juo pasišnekėti. Mane jis domina, iš tiesų atrodo protingas. 

Gerojo klebono veidas nušvito, kai pagyriau tą vaiką, ku- 
rį jis mylėjo kaip savo nuosavą. 

— Protingas, ponia? Taip, jis protingas, ir jeigu toks ne- 
būtų, jo akivaizdoje to nepripažinčiau; bet jis gerai Žino, jog 
nedera didžiuotis gerojo Dievulio suteiktomis dovanomis; rei- 
kia jam už tai dėkoti, tarnauti jo šlovei ir stengtis daryti gera 
kitiems šiame pasaulyje, kad susilauktum išganymo aname. 

Mišonas paėmė savo globėjo ranką ir pagarbiai ją pabu- 
čiavo, tuo įrodydamas savąją meilę; bet jis vis tiek neprašne- 
ko, ir tai mane stebino, dar labiau kurstė. 

Nejau tai nebylys, o gal tik tokį vaizduoja iš užsispyrimo? 

— Pone abate, — neatlyžau, — dėl kokios priežasties jū- 
sų globojamasis ne tiktai nieko nekalba, bet ir neatsiliepia klau- 
siamas? 

— Ponia, jis nedrįsta; aš jam esu užgynęs kištis į bet kokį 
pokalbį. 

— Vis dėlto pageidaučiau, kad jis man atsakytų, pone kle- 
bone, prašau jūsų, atriškite dėl manęs jam liežuvį. 

— Dėl jūsų, ponia! Jis jausis be galo pamalonintas, jei 
teiksitės jo klausytis. 

Prisėdau šalia gerojo kunigo. Berniukas sustingęs nė kiek 
nesujudėjo; vis dėlto jo akys bylojo daugelį dalykų, ir aš ėmiau 
ji klausinėti. Jis šiek tiek nuraudo ir tuojau pat laibu, akcen- 
tuotu balsu atsakė glaustai ir tiksliai, kas man buvo visai neti- 
kėta. 

Klebonas nusišypsojo ir atrodė neapsakomai laimingas. 

— Ponia, — pertraukė jis, kai aš pasiteiravau Mišono, ar 
esąs pono Petito giminaitis, — leiskite man už jį kalbėti; ge- 
riau nei jis žinau, kas kadais atsitiko. Vargšas vaikas teprisime- 
na mano švelnumą jam, bet yra pamiršęs savo ištakas. Mišo- 
nas nėra iš mano šeimos, aš jį įvaikinau. Jis gimė vargšei naš- 
lei, labai dorai ir gerai, kuri kasryt prieš darbą atsilankydavo 
išklausyti mano mišių: niekados jų nepraleisdavo ir visad už- 

imdavo tą pačią vietą — altoriaus kairėje; žodžiu, aš negalėjau 
jos nepastebėti. Kai gimė jai sūnus, atnešė man pakrikštyti ir 
paprašė, kad parinkčiau jam vardą. Pavadinau ji pagal savo 
tėvą, tikėdamas, kad tai atneš jam laimę. Nuo to iaiko motina 
ateidavo nebe viena, ir aš gėrėjausi, kaip mielas rubuiliukas 
ramiai laikosi ir nesyk nepravirksta. Taip tęsėsi kokius metus. 
Staiga vargšės moters nebeišvydau, praėjo trys dienos, 0 jis vis 
nesirodė. Žinojau, kur turi palėpę, mano parapijoje ta mote- 
ris buvo viena iš skurdžiausiųjų. Po bažnyčios nuėjau pas ją, 
aptikau gulinčią, bemaž mirštančią varganame guolyje, spau- 
džiančią sau prie krūtinės šį nekaltą mažylį, kuris anuomet ne- 
turėjo šitų gražių rausvučių skruostų. Išvydusi mane, ji laimin- 
ga sušuko: 

“O, pone klebone, dangus išklausė mano maldų, nes jūs 
čia" 

“Reikėjo man pranešti, geroji moterie, — tariau jai. — 
Kas jums?" 

“Ak, pone klebone!.." — atsiduso ji. 

“Jums reikalinga pagalba, — toliau kalbėjau aš, — kodėl 
manęs nepaprašėte?“" 

“Jau per vėlu, pone klebone! Seniai tą žinau, mano liga 
nepagydoma; kai mirė mano vyras, tai buvo toks smūgis, nuo 
kurio nebeatsigaunu. Visa, ką galėjau padaryti — tai suteikti 
gyvybę šiam našlaičiui ir prižiūrėti pirmuosius jo žingsnius; o 
dabar jį apleisiu ir paliksiu Dievo bei jūsų globai, pone klebo- 
ne, nes jūs čia" 

Reikėjo turėti akmens širdį, kad atsispirtum šiam prašy- 
mui, ir nuo tada... 

— Ir nuo tada, ponia, — gyvai pertraukė jį žmogutis, — 
aš nebepalikau pono klebono nei dienai, nei nakčiai ir jo nepa- 
liksiu, kol būsiu gyvas. Jis tapo man tėvu, mane mylėjo, prižiū- 
rėjo, brangino — tiek pat, kiek ir aš jį myliu bei branginu. Štai 
kodėl aš esu čia ir štai kodėl išgirdote visa tai, ką mano gerasis 
tevužis jums papasakojo. Puikiai suprantate, kad jeigu ne tai, 
vargšas Mišonėlis niekados nebūtų atėjęs pas senąją ponią. 

Nuo šios dienos abatas Petitas ir jo globotinis išpūsta- 
žandis Mišonas mane nepaprastai sudomino. Jeigu būčiau tu- 
rėjusi laisvę ir žinojusi, kas nutiko mano vargšelei Žaklinai Ba- 
varietei, tikrai jai būčiau pristačiusi mažylį Mišoną. Be jokios 
abejonės, iš visų mano pažinčių, atvykus į Savojos dvarą, šioji 
labiausiai mane domino. 

Bet laukė dar viena, ir pastaroji turėjo palikti žymų pėd- 
saką mano jausmų istorijoje. 


XIV 


Nežinau, ar pamenate vieną tokį bajorą, kurį tądien, kai 
atvykau, aš, mirštanti iš alkio, paprašiau apelsino: regėdama 
taip paprastai apsirengusį, kad ir malonios išvaizdos, palaikiau 
ji namų patarnautoju. Niekas nepataisė mano klaidos. 'Ieisy- 
bė, niekieno ir nepasiteiravau, kol neišvydau jo sėdantis už sta- 
lo, dargi vienon iš-garbingiausių vietų; prisipažįstu, tai mane 
didžiai nustebino. Tada neiškenčiau ir paklausiau savo vyro, 
aI Italijoje toksai paprotys, kad patarnautojai valgytų prie vie- 
no stalo su šeimininkais. Jis nusišypsojo. 

Pono de Veriu šypsena nepanėšėjo į jokio kito žmogaus. 
Jo lūpos vos prasiverdavo; ta šypsena buvo liūdna, ir atrodė, 
kad, nė nespėjus jai išryškėti, jis jau gailisi, kad šypsosi. 

— Tasai senjoras, — atsakė man ponas de Veriu (ir jis 
pabrėžė žodžius tasai senjoras), — toli gražu nepanašus į pa- 
tarnautoją, ponia: tai jaunas aukštos kilmės vokietis, keliau- 
jantis dėl savišvietos. Vienoje numatomas svarbioms pareigoms 
ir buvo ką tik rekomenduotas mano dėdei abatui de La Skaljai. 
Štai kodėl ji matote pas mano motiną šią šeimos susibūrimo 
dieną. Tai princas fon Darmštatas. Jo šeima turi daug senjori- 
jų, kurios laikomos tam metui, kai jis taps reikšminga persona. 
Mūsų, jo paties ir jo šventenybės dvaruose yra labai vertinamas. 

Nežinau, ar aš papasakojau, jog buvau nustebinta šio 
jaunikaičio lipšnumo, gražaus veido ir orios laikysenos. Sa- 
kytum, tai persirengęs princas, juolab kad jis buvo linkęs vil- 
kėti itin nekrintančiais į akis, paprastais, be jokių siuvinėji- 
mų, su kukliausiais kaspinais drabužiais, visados tamsių spal- 
vų, nuostabiai gerai atspindinčiais jo blyškų gymį ir mėlynas 
akis. 

Dvare jį vadino Rūškanuoju gražuoliu, prisimenant Ama- 
dį', į kurį panėšėjo ne vienu požymiu; tad jis man nieko nepa- 
sakė, ir aš daugiau apie jį nebegalvojau. Kai man kalbantis su 
klebonu buvo pranešta jo pavardė, aš pakėliau galvą; jis įėjo 
laikydamasis labai galantiškai ir kartu kukliai. Nusilenkė vi- 
siems, bet ypač man — bent aš buvau taip įsitikinusi. 

Iš tiesų, apsimainęs keliais žodžiais su ponia de Veriu ir 
abatu, jis artėjo prie tos vietos, kur sėdėjau aš, ir vėl žemai 
nusilenkė, tuo pat metu pasikreipdamas ir į poną Petitą. 

Mišonas, nuo kurio nusisukau, nuolankiai pasitraukė ir 
daugiau neberodė gyvybės ženklų. Bet, princui Darmštatui pra- 
dėjus mūsų trijų pokalbį, mačiau, kaip mažasis Mišonas pa- 
statęs ausis klausosi. 

Kalbėta apie viską — apie Prancūziją, Imperiją, Savoją, 
Ioskaną, taip pat nemažai apie tai, kas dėjosi Turine, kai ku- 
riuose jo dvaro sluoksniuose. Princas buvo toks pat kandus, 
kaip gerasis klebonas — nuosaikus ir atlaidus: vienas turėjo 
pirmosios jaunystės polėki ir gyvumą, kitas — brandos am- 
žiaus romumą, kurį teikia širdies rimtis ir gryna sąžinė. 

— Pone klebone, — pasakė jis, ar žinote, kad bandoma 
apvesdinti poną Savojos kunigaikštį su Parmos princese, kai 
dabar jau tikras dalykas, jog portugališkoji santuoka iširo? 

— Visai gali būti, prince, — atsakė klebonas, — Aš netgi 


Amadis Galietis — ispanų riteriško romano, suredaguoto 
(1508) Montelvo pagrindinis personažas, įkūnijantis pastovų ir pagarbų 
įsimylėjėlį, klajojantį riterį. 


114 


mačiau vieną tokį paikuolį, kuris giriasi, neva čia atvykęs pir- 
ma ambasadoriaus ir esąs monsinjoro vyskupo faktotumas! 

— Ak, ak, Žinau, ką norite pasakyti. 

— Toksai abatas... Albero... 

— Alberonis! 

— Kaip tik! 

— A! Taijūs jį pažįstate? 

— Įkyri man savo vizitais; laiko mane įtakingesniu, nei 
esu iš tikrųjų. Kad ir kokiam galingam, kaip man atrodo, jam 
visai neprošal būtų susirasti Turine padėtį; mano parapijoje 
vakuoja nedidelė kanauninkystė; varvina seilę dėl jos, geidžia 
kaip savo ambicijų mec plus ultra. 

— Aš manau, dievaži! Skambina visais varpais! Tik ar jis 
yra įšventintas? 

— Šito aš nežinau; šiaip ar taip, jis tą tvirtina. Beje, nesi- 
stengė mane įtikinti: sakosi esąs Parmos apylinkių sodininko 
sūnus; tad, atsižvelgiant į kilmę, atseit tik tokios vietos ir tega- 
lėjęs siekti. Abejodami mes neleidome jam užimti šių pareigų. 
Kanauninkas — tai princo de La Čisternos fundacija; kai maž- 
daug prieš šimtą metų jo žmonės išniekino šią šventą vietą, jis 
čia pastatydino koplytėlę, aptarnaujamą, kai apskritai tenai kas 
nors vyksta, kanauninko, kuriam nėra kas vcik: kuris turi dai- 
lų namą, sodą ir gauna gan apvalias papildomas pa:amas; kaip 
tik dykinėtojo amatas! Tačiau taip pat ir tikra skylė! Tenai esi 
užmirštas, palaidotas. Tas vargšas Alberonis nieko daugiau ne- 
prašo, ir jau būtų gavęs, jeigu būtų galėjęs įrodyti savo įšventi- 
nimą. Princas paliko šią beneficiją? mano nuožiūrai; tai aš pa- 
renku kandidatą. 


faktotumas — įgaliotinis, besąlygiškai vykdantis kieno nors pa- 
vedimus. 
* nec plus ultra (lot.) — viršūnė (paž. “niekas negali būti aukš- 
čiau“). 
? beneficija — pelninga tarnyba, kurią dvasininkams teikdavo 
katalikų bažnyčia. 

— Saugokitės, pone klebone! Paikšis yra gudrus ir suktas 
kaip dešimtis jėzuitų kapitulų. Pasistenkite gauti Žinių iš pati- 
kimų šaltinių, nepasikliaukite jo tvirtinimu. 

Ką reiškia atsitiktinumas ir kaip pakrypsta likimai! Jeigu 
princas fon Darmštatas nebūtų perspėjęs klebono Petito dėl 
Alberonio, tasai tikriausiai būtų gavęs savąją kanauninkystę, 
nebūtų atsidūręs ten, kur mes jį matėme, ir dalis šio amžiaus 
įvykių būtų pasukę kita linkme. 

Taigi atsigręžusi į savo gyvenimą, pamačiau, kad daugelis 
svarbių pasekmių turėjo menkas priežastis; pastaroji nėra iš 
mažiausiai įsidemėtinų bei įdomių. 

Pono Darmštato protas buvo didžiai lankstus ir visapu- 
siškas; tačiau tuo pat metu jis buvo, anot jo paties, su juodu 
atspalviu; nieko nematė taip kaip kiti, neturėjo nei savo am- 
žiui būdingų vilčių, nei džiaugsmų, 0 jam tebuvo apie dvide- 
šimt metų; žodžiu, jau pasižymėjo rimtumu bei išmintimi, iš 
kurių kiti jaunieji senjorai šaipėsi. Nuolat atsisakydavo eiti su 
jais į lebavimus, gyveno vienas, nuošalumoje, tarp savo knygų, 
vakarais lankydamas dvarą ir damas, o dar dažniau — rimtus 
pokalbius su valstybės vyrais. Kartais girdėdavau kalbant, kad 
princas nemėgo moterų, kad savo jaunam amžiui buvo per pro- 
tingas ir kad tikriausiai būta slaptų priežasčių dėl tokio nepa- 
aiškinamo ir neišaiškėjusio elgesio; vėliau aš būčiau galėjusi 
atsakyti į šias dvejones ir viską paaiškinti. 

Šie 1683-ieji regėjo prasidedant keletą šlovingų karjerų. 
Štai tuo pat metu kaip ir aš į Turiną atvyko ir čia išbuvo vos 
kelias savaites viena asmenybė, kuri vėliau iš tiesų pelnė garsą 
ir kuri Liudvikui XIV pirmąsyk parodė, kad jis nėra nenugali- 
mas ir kad gali klysti — du dalykus, kuriais jo didenybė ligšiol 
netikėjo. Noriu pakalbėti apie princą Eugenijų Savojietį; tuo 
laiku jis teturėjo dvidešimt metų ir ketino pasiūlyti savo pa- 
slaugas imperatoriui. 

Mačiau jį dvare, kai buvo priimtas karališkosios ponios; be- 
maž ištisai laikėsi greta manęs, kad galėtų pasikalbėti apie Pran- 
cūziją, apie savo gailesį ją apleisti ir apie ten paliktus bičiulius. 

Jis vyko į karą su turkais, kur taip pat išsirengė ponai prin- 
cai de Konti!, nepaisydami karaliaus, kuris jiems nedovanojo 
už šį pabėgimą; juodu dėl to gailėjosi visą savo gyvenimą. 

Princas Eugenijus — tai sūnus garsiosios ponios de Su- 
ason“, kardinolo mazarinio dukterėčios, taip mylėtos Liudvi- 
ko XIV savo jaunystėje ir vėliau jo taip apgautos. jinai turėjo 
1680-aisiais metais palikti Prancūziją po La Vuazen ir La Vi- 
gurė proceso“, kurios buvo apkaltintos raganavimu ir dar blo- 
giau. Ponia de Suason, jų sukompromituota, buvo apkaltinta 
daugeliu nunuodijimų, ir jeigu karalius, atsižvelgdamas į jų bu- 
vusius ryšius, nebūtų leidęs jai pabėgti, ji būtų teisiama Arse- 
nalo menėje“, kur, kaip teigiama iš to, kas sužinota, rastas pa- 
grindas ją gyvą sudeginti. Karalius buvo tuo toks įsitikinęs, jog 
kartą pasakė kunigaikščiui de Bujonui, jos svainiui, prie mano 
motinos, kurią daugelį sykių girdėjau tai pasakojant: 


vrincai de Konti — čia kalbama apie jaunesniosios Burbonų 
giminės atstovus: Armaną de Konti (Armand de Conti, 1629-1668), Di- 
džiojo Kondė (de Condė) brolį, vedusį vieną iš Mazarinio dukterėčių, 
dalyvavusį Frondos neramumuose; jo sūnų Fransua Luji (Frangois-Lou- 
is de Conti, 1664-1709), kuris 1697 m. buvo išrinktas Lenkijos karaliumi, 
bet negalėjo užimti sosto. 

* ponia de Suason (Olympia Mancini, grafienė de Soissons, 1639- 
1708) — kardinolo Mazarinio dukterėčia, viena iš seserų Mančinių; ište- 
kėjo už princo de Kondė sūnaus grafo de Suasono; pagarsėjo savo nuo- 
tykingu gyvenimu ir buvo įsivėlusi į skandalingą Nuodų aferą (žr. “Pra- 
tarmės“ 8-3 psl., 3-ą paaišk.). Buvo Liudviko XIV vaikystės žaidimų drau- 
gė, vėliau karalius karštai ją įsimylėjo, netgi norėjo vesti, bet ši atsisakė; 
dar vėliau karalius buvo įsimylėjęs ir jos jaunesniąją seserį Mariją (žr. 
VIII skyr. 76-ą psl., 1-4 paaišk.) 

La Vuazen (la Voisin) — Žiniuonė ir nuodytoja, pagarsėjusi 
Nuodų afera (1672) ir 1680 m. gyva sudeginta ant laužo (Nuodų afera — 
serija skandalingų nunuodijimų Paryžiuje 1670-1680, į kuriuos be La Vu- 
azen dar buvo įsipainiojusios grafienė de Brenviljė La Vigurė. 

* Arsenalo menė — Paryžiaus arsenale buvo įsteigtas ir tribuno- 
las dėl Nuodų aferos, vad. Liepsningoji menė — ypatingasis teismas nuo- 
dijimo atvejais — aptraukta visa juodai ir netgi dienos metu apšviesta 
deglais. 

— Aš leidau poniai grafienei (jinai taip vadinta) pabėgti 
iš Prancūzijos; tesusimyli dangus, kad man nereikėtų atsiskai- 
tyti Dievui ir savo paties žmonėms už tai, kad neatidaviau jos 
teismui. 

Sprendžiant pagal tai, ką ji padarė po to ir ką mes vėliau 
pamatysime, nesunku atspėti jos sugebėjimus ir, atvirai kal- 
bant, negalima manyti, jog La Vuazen ją apšmeižė. Ponui jo- 
sios sūnui šitai ne itin patiko. Tuo metu jinai buvo Briuselyje, 
rengdamasi keliauti Ispanijon. 

Kai pasiteiravau princo Eugenijaus, ar nevyksiąs pasima- 
tyti su ja, šis atsakė: 

— Ne, aš vykstu tiesiai į Vieną, o iš tenai — į armiją. Ne- 
jaučiu jokio noro būti bažnyčios apmėtytas akmenimis šalia 
ponios de Suason, kaip tatai atsitiko kitiems. Regis, f lamandai 
nelinkę juokauti velnio ir jo talkininkų atžvilgiu. 

Princas Eugenijus, nors ir neaukštas, šiaip buvo gerai su- 
dėtas, tačiau liesokas ir itin tamsaus gymio, labai malonaus 
veido, gražių bruožų ir ugningų akių. Puikavosi juodais plau- 
kais be peruko, kas atrodė keistenybė. Laimėjo daugybę ga- 
lantiškų pergalių Prancūzijos dvare, triumfuodavo visuose sa- 
lonuose; bet šito jam nepakako, troško išgarsėti, susikurti sau 
puikesnę padėtį nei tenkančią valdovų giminės jaunesniosioms 
atžaloms, o toksai buvo jo tėvas, kurį menkai kas tevertindavo. 

Pirmiausia jis paprašė kavalerijos pulko, ir kad girdėtu- 
mėt, kaip apie tai pasakojo! Norėdamas užsitikrinti sėkmę, 
kreipėsi tiesiai į karalių. Ir kaip tik tai jį pražudė. Ponas de 
Luvua!, tuo metu visagalis ir pratęs prie dvariškių niekšysčių, 
palaikė, kad jaunam Žmogui labai įžūlu apsieiti be jo sutikimo 
bei paramos, tad užsidegė jam mirtina neapykanta. Kai valdo- 
vas užsiminė apie tą reikalą, jis nutaisė niekinamą miną ir 


de Luvua (Michel de Tellier, markizas de Louvois, 1639-1691) — 
prancūzų valstybės veikėjas, karo pasekretoris, laivyno superintendan- 
tas. Puikus administratorius, reorganizavęs Liudviko XIV armiją, turėjęs 
didelę įtaką užsienio politikai. 

linguodamas galva, — tas gestas, nelemiantis nieko gera, buvo 
žinomas visiems armijos karininkams, — atsakė: 

— Princas Eugenijus Savojietis, sire! Betgi jūsų didenybė 
visai nepagalvojo; jis per silpnas, per delikatus, kad taptų geru 
kariu, neatlaikys nė vienos kampanijos. 

— Tačiau, pone, negalima taip paprastai atsakyti grafie- 
nės de Suason sūnui, kardinolo Mazarinio sūnėnui, tos nedi- 
dukės malonės — suteikti kuopą. Reikia jam numesti kaulą, 
nors ir kokį mažą. 

— Jūsų didenybė nepažįsta šio jauno žmogaus, jis pavo- 
jingas, trokšta šlovės ir garsaus vardo, kuriuos nori įgyti bet 
kuria kaina. 

— Bet kuria kaina! — pakartojo karalius. — Juk jis, man 
regis, menkysta? 

— Ne,jis priklauso Diunua! palikuonims ir yra susijęs su 
Savojiečių namais. O svetimšaliai niekad neatneša sėkmės pa- 
reigoms, kurias užima. 

Tų kelių žodžių pakako — jie galutinai nugręžė Liudvi- 
ką XIV, jau ir taip blogai nusiteikusį jo atžvilgiu, nuo princo 
Eugenijaus. Kai šis prisistatė pas jo didenybę ir tyliai nusilenk- 
damas, kaip šitai buvo praktikuojama Prancūzijos dvare, mel- 
dė atsakymo, karalius tad jam atsakė: 

— Man gaila, pone, bet jūs esate per silpnas mano tarnybai. 

Ir praėjo pro šalį. 

Jaunikaitis nepasidavė; nukreipė savo mintis kita linkme 
ir dūsaudamas apsisprendė stoti Bažnyčios prieglobstin. 

“Jeigu nesu pakankamai stiprus karaliaus tarnybai, — tarė 
sau, — tai man pakaks jėgų tarnauti Dievui" 

Ir šit jis jau tėvo Lašezo“, kurio rankose buvo beneficijų 


Diunua (Jean Dunois, —1403-1468), — pravarde Orleano Bas- 
tardas — Liudviko Orleaniečio, Karolio VI brolio, nesantuokinis sūnus. 
Kovojo su anglais greta Žanos d'Ark ir po jos mirties. 

" Lašezas (pėre Frangois de La Chaise, 1624-1709) — jėzuitas, 
Liudviko XIV nuodėmklausys. Jo garbei pavadintos gražiosios Paryžiaus 
Kapinės. 

sąrašas, prieškambariuose; įsimaišęs tarp visokiausių abatų, šia- 
me rate atrodė labai savotiškai. Lankydavosi čia taip dažnai, 
jog ponas de Luvua, kerštingiausias iš visų žmonių, pastebėjo 
ji netgi po sutana ir darsyk užtvėrė kelią. Mat jis gviešėsi išly- 
ginti sąskaitas su Eugenijaus motina, kuri savo galybės laikais 
buvo pridariusi jam nemaža nemalonumų. Kai abatas Savo- 
jietis stojo prieš karaliaus nuodėmklausį, vėl susidūrė su kliū- 
timi, ir dėl pastarosios netgi neturėjo teisės ką nors pasakyti. 

— Pone, — tarė jam tėvas Lašezas, — jūs esate pernelyg 
laisvamanis, kad galėtumėte tarnauti Dievui. 

— Ak, atleiskite, tėve, reikėjo bent susitarti, — atkirto prin- 
cas, netekęs kantrybės ir tokio atsakymo išmuštas iš vėžių, — 
karalius man pasakė, jog esu pernelyg kapucinas, kad iš manęs 
išeitų karys, o jūs, jūs man dabar sakote, jog esu pernelyg karys, 
kad iš manęs išeitų kapucinas. Katra iš tų dviejų priežasčių? 

Būta abiejų, nes jie nepakeitė savo nuomonės. Bergždžiai 
prašytojas griebėsi visų įmanomų gudrybių, visur gavo neigia- 
mą atsakymą; tai gerokai jį užpykdė ir pastūmėjo persiimti bai- 
sia neapykanta karaliui, mūsų valdovui. 

Ponai princai de Konti svarstė apie nutrūktgalvišką išvy- 
ką Vengrijon, tad jis nusprendė pasekti jais. 

— Tiktai, — kalbėjo savo bičiuliams, — aš nebegrįšiu! 

Taigi, daugiau neprašydamas, pavargęs nuo patirtų paže- 
minimų, jis išvyko. Apie tai sužinojęs, ponas de Luvua pašai- 
piai sumurmėjo: 

— Juo geriau! Šiame krašte jis mums nebeįkyrės! 

— A! —sušuko princas, kai išgirdo šią jam atkartotą kan- 
dybę, — kitur aš jam įkyrėsiu visai kitaip. Sugrišiu į šią šalį, iš 
kurios mane veja, ir sugrįšiu su ginklu rankoje! 

Jis tesėjo žodį; Liudvikui XIV ir Luvua teko nesyk gailė- 
tis, kad nenuspėjo, kokį karvedį jie siunčia savo priešui. 

Princas Eugenijus jautė ypatingą, neturinčią sau lygių an- 
tipatiją poniai de Mentenon. Dažnai su juo matydavausi ir 1a- 
bai įvairiomis aplinkybėmis, bet visada jis buvo apniktas tų pa- 
čių jausmų ir vis šaukdavosi keršto jai ir karaliui. 

— Ir jeigu aš būčiau galėjęs atžygiuoti iki Paryžiaus, — 
kalbėjo man, kai paskutinįsyk ji mačiau, — jeigu maršalas de 
Vilaras nebūtų manęs sustabdęs prie Deneno, jeigu anglai ne- 
būtų pagadinę man kampanijos, būčiau įsakinėjęs didžiojo mo- 
narcho sostinėje; būčiau įsakęs uždaryti Mentenon iki gyveni- 
mo galo vienuolynan. Dievas to nenorėjo! 

Galbūt per daug kalbėjau apie princą Eugenijų prieš jam 
išgarsėjant; tačiau maniau, jog jau dabar tinkama nurodyti jo 
pradžią ir pirmuosius žingsnius, kadangi mes jį vėl sutiksime 
didį ir įžymų. 

Jaučiau ir dar tebejaučiu jam tikrą draugiškumą ir, ne- 
abejoju, jis man atsako tuo pačiu. Kartkartėmis mudu vienas 
kitam parašome. Kai imsiuos apsakinėti jo mūšius ir didžią- 
sias pergales, pasistengsiu tai padaryti kuo geriau, nors mote- 
Tys Visai neišmano tų kariškų pasakojimų; teisybė, aš juos įsi- 
miniau iš kitų, 0 ypač — iš paties pono Savojiečio, kuris labai 
mėgo apie tai kalbėti. Žudyti savo artimą — polinkis, daugiau- 
siai teikiantis garbės herojams. Karybos, jos gudrybių bei stra- 
tegijų mokomasi tarsi groti teorba!; tai kartu ir mokslas, ir me- 
nas. O jeigu kalbėsime apie mane, tai aš pernelyg mėgstu poil- 
sį, savo būsto jaukumą bei rimti, savo patogumus, kad pakęs- 
čiau vargus ir kovas. 


XV 


Ponas Savojos kunigaikštis dar buvo visai jaunas ir per- 
dėm pasinėręs į savąją meilę panelei di Kumjanai; tad po 
pirmosios dienos į mane visai nežiūrėjo; o aš, aš negalvojau 
apie jį. Du dalykai man rūpėjo: pirmiausia mano vyras, 0 
paskiau — anyta. 


teorba — liutnios rūšis su dvigubu postygiu, paplitusi XVI ir XVII a. 

Turiu nuoširdžiai ir naiviai prisipažinti: galbūt, jeigu po- 
nia de Veriu būtų buvus gera ir švelni, jeigu būtų man leidus 
mylėti jos sūnų, jeigu nebūtų užsimojusi savo valdingumu ir 
užgaidomis įsiterpti tarp mūsų, galbūt tasai jausmas būtų likęs 
ramiai tūnoti, neįaudrintas ir neišdidintas; bet anytos pastan- 
gos atimti iš manęs man priklausomą vietą pono de Veriu šir- 
dyje ir gyvenime tik dar labiau sustiprino mano užsispyrimą ir 
padarė mane reiklesnę. Jos įtakojamas ir valdomas, mano vy- 
ras už manąjį švelnumą atsimokėdavo šaltumu. Tai buvo tikra 
kova tarp manosios širdies ir jo baugulių. Nuo pat lopšio jis 
buvo išauklėtas motinos, įpratęs visame kame jai paklusti, ne- 
drisdavo netgi pakelti į ją akis, jeigu tik ši jam neleisdavo. Pri- 
siminęs ją, drebėdavo netgi mūsų kambario slaptyje. 

Tačiau prie visko priprantama, ypač jaunystėje; išgyvenu- 
si Turine šešis mėnesius, ir pati buvau priversta paklusti jun- 
gui. Nė negalvojau juo nusikratyti, ir jeigu kai kada pasirody- 
davo per sunkus, stengdavausi save nuraminti vis kartodama, 
jog taip ir turi būti. Susilaukėme ypač artimo draugiškumo iš 
karališkosios ponios, kuri man rodė motinišką gerumą ir neri- 
mavo matydama mane tokią rimtą. Dažnai sakydavo man: 

— Kur padėjote savo linksmumą, contessina'? 

Šis vardas prigijo ilgam, kad padėtų atskirti mane nuo 
anytos. 

Nedrįsdavau princesei atsakyti: “Deja, ponia, palikau sa- 
vo linksmumą su laisve, kurią iš manęs atėmė, su vaikystės iliu- 
zijomis, kurias man sugriovė! Taip, esu contessina, bet likau 
Žana d'Alber tik Dievui ir savo vyrui!" 

Šios pastarosios eilutės kupinos paslapties, kurią sunku 
paaiškinti, bet prie kurios aš tuojau turėsiu prieiti. Faktas ga- 
na įdomus, kad būtų vertas paminėti, nors tema ir delikati, 
ypač kai aš — jos herojė. Anaiptol nesu drovuolė, Dieve ser- 
gėk! Šiame krašte ir dabartiniu laiku tai atrodytų juokinga pa- 
čia blogiausia prasme. 


contessina (it.) — grafienė. 

Vis dėlto yra dalykų, kurių nepajėgiu pasakoti, 0 ypač, 
kurių nežinau kaip rašyti. Daugių daugiausia galima pabandy- 
ti juos prastumti po rimtos išpažinties priedanga tarp poros 
šypsenų ir juokelių. Jeigu ponas de Veriu nebūtų miręs, man 
sunkiau būtų kalbėti apie ji, kaip nūnai kalbu ir kaip dar toliau 
kalbėsiu; nors šiems memuarams ir ilgai nėra lemta išvysti die- 
nos šviesą, jausiu jo atžvilgiu drovius gailesius. Pakanka pasa- 
kyti, kad buvau įtraukta, netgi pastūmėta į tą kelią, kuriame 
dabar esu, ir kad jis mane taip įžeidė, jog daugiau nebegerbiu 
jo atminimo. Nors ir tapau geidulių valdove, vis tiek jaučiu 
tuos gailesius, netgi pačius delikačiausius, kurie anaiptol ne 
patys menkiausi. 

Ponas Savojos kunigaikštis buvo beveik visą laiką su mu- 
mis; neieškojo sau jokios moters, ir dvaras nuobodžiavo, kad 
jis nerodė damoms daugiau galantiškumo. Jo dėdė donas Gab- 
rielis jas labai vertino ir be paliovos jį traukė per dantį dėl pa- 
stovumo, kaip pavyzdį nurodydamas jo senolį. 

— Jeigu mano šlovingasis tėvas būtų panėšėjęs i jus, po- 
ne sūnėne, nūnai nebūčiau jūsų kavalerijos generolas leitenan- 
tas ir nebūčiau patyręs šiame pasaulyje tokių malonių akimir- 
kų. Savaime suprantama turėti širdies damą ir ją mylėti labiau 
už viską; bet kai ji tave palieka, darai tą pat, ką ir ji. Jeigu po- 
nia de Sen Sebastjan suteikė pirmenybę tam stambiam stuob- 
Tiui, 0 ne jaunam ir dailiam princui kaip jūs, tai nėra verta, kad 
dėl jos būtų gailaujama. Reikia ją pamiršti. Ar maža jūsų šir- 
džiai kitų? Niekados ji dar neturėjo tokios pasiūlos. Ak! Jeigu 
aš būčiau jūsų amžiaus! 

— Pone, aš visai negalvoju apie meilę; galvoju, kad grei- 
tai man sukaks dvidešimt metų, būsiu sulaukęs pilnametystės, 
nereikalingas globėjo, ir labai norėčiau pats įsakinėti. 

— Kas jums to neleidžia? Tik tarkite Žodį, regentystė baig- 
sis, garantuoju jums; karališkoji ponia anaiptol ne iš tų gar- 
bėtroškų, beatodairiškai besistengiančių išsaugoti valdžią. Jeigu 
norite, aš pats pasišnekėsiu su ja apie tai! 

— Ne, dar nereikia. 

— Vis laukti ir vilkinti — tai netikęs metodas. 

Donas Gabrielis buvo keistas žmogus. Atrodė tartum kup- 
rotas, bet iš tikrųjų toksai nebuvo; bet jaunystėje patirtas su- 
žeidimas (jis pasižymėjo didele narsa) vertė jį lenktis į vieną 
šoną. Labai mėgo muziką ir brangiai mokėdavo smuikinin- 
kams, kurie jam grodavo per pietus. Kitas jo potraukis — dre- 
suoti šunyčius. Versdavo jų ieškoti po visus kraštus, ir kasmet 
jam atgabendavo didelę daugybę, iš kurių jis pasirinkdavo sau 
tinkamus. 

Dono Gabrielio šunys iš tiesų buvo mokyti ir įdomūs pa- 
žiūrėti. Šokdavo, žaisdavo pagal savo šeimininko komandą, ap- 
rengti labai padoriais drabužiais ir apdovanoti gražiausiais i1s- 
toriniais vardais: tarp jų buvo Cezarių, Pompėjų, Karolių Di- 
džiųjų, Bajardų!. Kalytės turėjo deivių vardus: Venera, Juno- 
na, Flora, Pomona — visas Olimpas. Kiekvienas iš personažų 
turėjo elegantišką būdą; favoritas buvo Idomenėjas“, kurio bū- 
da vadinosi Kreta. Jie visi gyveno viename dideliame kamba- 
ryje, Iš kurio išeidavo tik aplankyti savo šeimininką. Visas dva- 
ras susirinkdavo jais grožėtis; didysis prioras*, — taip vadino 
doną Gabrielį, save pasiskyrusį tarnauti didžiajam Maltos kry- 
žiui*, — didysis prioras buvo sužavėtas savo auklėtinių sėkme; 
dėkojo ir lankstėsi kaip tie komediantai, kai jais patenkinta 
publika. Ir vis dėlto tai buvo didaus proto žmogus ir tikras kar- 
vedys, tasai šaunuolis bastardas. Kaudavosi kaip padūkęs! My- 
lėjo mano vaikus ir nesyk tai buvo įrodęs iki pat savo mirties. 


Bajardas (Pierre de Terrail, senjoras de Bayard, 1473-1523) — 
garsus prancūzų karvedys, pasižymėjęs per Karolio VIII, Liudviko XII ir 
Pranciškaus I karus. Savo drąsa pelnė “bebaimio ir nepriekaištingo rite- 
rio“ epitetą. 

" Idomenėjas — Kretos salos karaliaus, Mino vaikaičio, vardas. 
Jis buvo vienas iš Trojos karo herojų. Per audrą davęs dievams įžadą 
paaukoti pirmą sutiktą asmenį, gavo nužudyti savo sūnų. 

prioras — čia: katalikų vienuolių riterių ordino pareigūnas, ran- 
gu žemesnis už didįjį magistrą. 

* didysis Maltos kryžius — tai Maltos riterių ordino (vieno se- 
niausių, įsisteigusio per Kryžiaus karus) simbolis. 

Ponas Savojos kunigaikštis dar aštuonerius metus kentė- 
jo tokią padėtį, nors tai labai slėgė. Niekam neatskleidė savo 
minčių, tačiau tylomis svarstė sprendimą, kuriuo neva leidosi 
įtikinamas princo de La Čisternos ir dviejų ar trijų jaunų gal- 
vų, pasidavusių visai jo genialumo įtakai. Tą didijį sprendimą 
valdyti jis padarė 1688-aisiais metais, ir mes prie to prieisime. 


XVI 


Jau minėjau, kad panelė di Kumjana gavo slėpti po grei- 
tų vedybų priedanga savo meilysčių su Savojos kunigaikščiu 
pasekmes. Palikusi dvarą, ji gyveno labai izoliuotai ir niekieno 
neprisimenama vienoje iš grafo de Sen Sebastjano pilių. Dva- 
re apie ją mažai tekalbėta — ar iš apdairumo, ar kad greičiau 
būtų užmiršta moteris, vos netapusi visagale favorite. 

Sykį Savojos kunigaikštis gavo slaptą pranešimą ir dėl su- 
žinotų naujienų labai susirūpino. Donas Gabrielis buvo susi- 
pažinęs su savo sūnėno nuotykiais ir man visa tai papasakojo. 

— Gerai, — tarė kunigaikštis pasiuntiniui, — aš pagal- 
vosiu. 

Pasiuntinys pasišalino, o Viktoras Amadėjus liko itin su- 
sijaudinęs, Žirgliojo po savo kabinetą, kurdamas aibę planų, 
kurių tuoj pat atsisakydavo. 

Štai kas nutiko: 

Praėjo vos šeši mėnesiai, kai panelė di Kumjana buvo ta- 
pusi ponia de Sen Sebastjan, ir ji jau rengėsi duoti pasauliui 
vaisių, sunokusį pagal visus terminus, kuriuos nustato gamta, 
taigi galintį išduoti laiką, kada jis buvo pradėtas. 

Ponia de Sen Sebastjan meldė kunigaikštį atskubėti į pa- 
galbą ir ją išgelbėti. 

Būtų galėjusi su apsukrumu, kuriuo pasižymėjo, išsigel- 
bėti pati. Bet anaiptol nenorėjo praleisti progos atgaivinti Vik- 

toro Amadėjaus širdyje prisiminimą, meile, kuria laikas galop 
užgesina, jeigu nepasirūpinama ją pakurstyti. 

Beje, laiškas, kurį pasiuntė kunigaikščiui, buvo sumaniai 
sudėliotas ir vykusiai nutaikytas karštam jausmui dar mylin- 
čioje širdyje prižadinti. 

Rašė jam, kad savo meilei būtų paaukojusi gyvybę, bet 
yra svarbesnis dalykas už meilę — tai jos garbė; kad jeigu ka- 
dais, priveikta meilės, jinai galėjusi rizikuoti savąja reputacija, 
tai dabar nebegalinti — nūnai, kai josios garbė yra tuo pat 
metu ir pono de Sen Sebastjan garbė. Jeigu ji kenčianti — tai 
tik tam, kad atgailautų už savo kaltę; šioji auka išperka josios 
silpnumą. Bet jai daugiau nedera statyti gėdos ar nevilties pa- 
vojun to, kuris ja tikėjęs ir kuris jai suteikęs pavardę be ma- 
žiausios dėmės. 

“Jūs privalote mane išgelbėti, — tęsė ji, — mane, kuri jus 
taip mylėjo; privalote tai padaryti ir dėl pono de Sen Sebastja- 
no, kuris be galo atsidavęs tarnavo Savojos namams" 

Kunigaikštis buvo tokio amžiaus, kai vaizduotė nestoko- 
ja veikimo būdų, nes nesibijoma nieko. Tad netrukus jisai su- 
darė planą. 

Nedelsiant išsikvietė Turinan poną de Sen Sebastjaną, kurį 
šis valdovo įsakymas gerokai nustebino. Vis dėlto senasis gra- 
fas pasiskubino nuvykti į Savojos kunigaikščio jam paskirtą 
slaptą susitikimą. Pastarasis, perspėtas jį atvykstant, vakarui 
atėjus, vienas ir persirengęs nukako į nuošalų namą Turino 
priemiestyje. Ponas de Sen Sebastjanas jo jau laukė. 

— Jūsų šviesybė mane iškvietė, — pasakė grafas, — ir aš 
laukiu jo įsakymų, dėkodamas, kad teikėsi prisiminti seną tar- 
nautoją. 

— Ne, atsidavusį bičiulį, grafe, ir tai ne įsakymas, 0 pra- 
šymas, su kuriuo noriu į jus kreiptis. 

— Prašymas — tai man įsakymas. 

— Žinau jūsų ištikimybę ir už ją dėkoju. Todėl nedvejo- 
jau pagalvodamas apie jus kaip apie labiausiai vertą bajorą įvyk- 
dyti misijai, kuri svarbi Savojos namų didybei. 

— Misija — man, gyvenančiam vienam, užmiršusiam rei- 
kalus ir diplomatiją? 

— Kaip tik todėl, kad gyvenate pasitraukęs iš dvaro, la- 
biau kaip niekas kitas tiksite tai misijai, kurią esu jums numa- 
tęs. Siunčiu jus į Veneciją pas dožą; tačiau tenai neturėsite 
oficialaus titulo. Laikykite tai pramogine kelione poniai de Sen 
Sebastjan. 

— Jūsų šviesybe, jos būklė neleidžia ryžtis ilgai kelionei. 

— Tad manykite, jog tai piniginiai reikalai — visa, ką tik 
norite. Štai laiškas Respublikos dožui; lauksite manęs atvyks- 
tant į Veneciją. Nuvažiuosiu tenai keliom dienom, neva daly- 
vauti karnavalo šventėse. Jūs suprantate... 

Ponas de Sen Sebastjanas išvyko nieko neįtardamas. 

Grafienė de Sen Sebastjan, kupina dėkingumo savo vy- 
rui, privertė šį pasiimti drauge jos gydytoją. Galės jam pra- 
versti kelionėje; taip pat būtų galėjęs tapti jai labai pavojingu. 

Grafui išvykus, po dviejų dienų grafienė pajuto pirmuo- 
sius sąrėmius. Pranešta kunigaikščiui. Šis paliko Turiną ir atsi- 
rado netoliese ponios de Sen Sebastjan pilies. 

Nusiuntė grafienei gydytoją, kurį pats buvo parinkęs, 
žmogų patikimą ir atsidavusį. Ponia de Sen Sebastjan pagim- 
dė stambų berniuką, gražiausią, koks tik galėjo būti. Gimdy- 
mą ilgai laikyta paslaptyje: Savojos kunigaikštis pasirūpino, 
kad grafas užtruktų Venecijoje daugiau nei tris mėnesius, nes 
tais metais nenuvyko į karnavalo šventes, kaip buvo žadėjęs, 
ir tiktai prieš kelias dienas iki sugrįžtant į savo pilį ponas de 
Sen Sebastjanas sužinojo tapęs savo titulų ir turtų paveldė- 
tojo tėvu. 

Grafienė turėjo proto nesikelti iš lovos arba rodytis ma- 
žai kam iš savo Žmonių; tik vienintelė iš jos tarnaičių Žinojo 
paslaptį. 

— Šiam vaikeliui ne daugiau kaip savaitė, — kalbėjo jis, 
žvelgdamas į gražiąją Sen Sebastjanų atžalą, — o regėdamas jį 
tokį stiprų, duotum jau trejetą mėnesių! 

Nė manyt nenumanė, kad taip teisingai spėjo. 

Kalbama, kad ponia de Sen Sebastjan nepajėgė nuslėpti 
šypsenos, kurią grafas palaikė motiniško pasitenkinimo ir iš- 
didumo šypsena. 

Aš nepasakiau, kad Savojos kunigaikštis, kol grafas buvo 
išvykęs, slapčia pasimatė su savo buvusiąja meiluže. 

Pasimatymas buvo graudus ir aistringas. Jau rašiau apie 
didį panelės di Kumjanos apsukrumą. Apsukrumas ir aistra 
čia sutarė kuo puikiausiai. 

Kunigaikštis prisiminė juodviejų taip lemtingai sudužu- 
sią meilę; kalbėjo apie tas kitados drauge praleistas naktis, to- 
kias kupinas žavesio ir saldybių. Troško atgaivinti praeitį ir pa- 
sirodė dar karštesnis nei pirmiau. 

Grafienė dėjosi sujaudinta, stinganti kvapo, įskaudinta. 
Simuliavo polėkius, slopinamus staiga užeinančių sąžinės prie- 
kaištų. Netekusi galvos tartum užsimiršdavo, paskiau išsiplėš- 
davo iš kunigaikščio glėbio, šaukdamasi pagalbon Dievą, gar- 
bę, padorumą. Puldavo prie kunigaikščio kojų, liejo ašaras — 
tikras ašaras — mušdamasi į krūtinę, raudamasi plaukus, mels- 
dama kunigaikštį pasigailėti josios silpnumo ir svyruojančios 
doros. 

Kunigaikštis dvejojo, tačiau žavėjosi ja vis labiau ir la- 
biau — tokia atrodė iš tiesų gundanti. 

Savo ruožtu jis maldavo ją ir kalbėjo apie patirtas ilgas 
kančias, nepaliaujamą gėlą, bemieges naktis. kai buvo palik- 
tas. 

— Sakote, kad mane mylite, — dūsavo kunigaikštis, — o 
norite leisti man numirti! 

Ji gražiai krūptelėjo — tai, žinoma, turėjo padaryti Vik- 
torui Amadėjui įspūdį. 

— Numirti! Jums, kuriam aš atiduočiau visą savo kraują, 
visą savo esybę? E! Argi svarbu dora, jeigu tik jūs gyvensite! 

— Vadinasi, tu mane myli, priklausai man! 

— Taip, tau, dar sykį tau; bet pasigailėk! Prašau tavęs ma- 
lonės! 

— O! Kalbek, kalbėk! Nori mano valstybių, gyvybės? 

— Ne, ne. Bet po to, kai vėl tau atsiduosiu, štai durklas, 
nužudyk mane! 

Ir ji padarė kupiną energingo ryžto judesį. 

Lig šiol ji dar gyvena. 

Taip buvo įleistos pirmosios šaknys to beribio pasitikėji- 
mo, kurį vėliau Viktoras Amadėjus jautė šiai naujajai Mente- 
non. 

Šiandien man norisi, nežinau kodėl, palikti šioje vietoje 
dvarą bei politiką ir jums pakalbėti apie savo namus, vyrą, apie 
tuos pirmuosius savo santuokos žingsnius, padariusius tokią 
didelę įtaką visam likusiam mano gyvenimui. 

Ponas de Veriu anaiptol nenumanė, kad atima iš manęs 
laimę ir kad elgiasi taip, jog perskirtų mus visiems laikams... O 
be to, mano anyta, — čionai aš pareiškiu, ir teleidžia Dievas, 
kad šios eilutės pakliūtų,po akių visoms moterims, įsiterpian- 
čioms tarp savo sūnaus ir jaunos marčios, kurią jam parūpi- 
no! — mano anyta buvo tiesioginė kaltininkė, neginčijama prie- 
žastis mūsų išsiskyrimo ir žalos, kurią padariau ponui de Ve- 
ru, jeigu tik tai, ką padariau, yra žala — tą gali spręsti vien 
Dievas, o aš, aš nežinau. 

Jau sakiau, kaip susitaikiau su savąja vergija ir kaip aš, 
jauna mergaičiukė, ne daugiau spyriojaus prieš ponios de Ve- 
riu valdžią nei ponas josios sūnus, visai tokio amžiaus, kad ga- 
lėtų pats už save ir juolab už mus abu atsakyti. Buvau pripra- 
tinta prie nuolankumo Liuinų rūmuose, net prie dekoratyvaus 
nuolankumo, aš pasakyčiau. Man niekad neįsakinėdavo tie- 
siogiai, atrodydavo, neva visai natūralu padaryti tai, kas įsako- 
ma, nes esą tai mano priedermė: kilo įspūdis, jog vykdau savo 
noru, ir tai man nieko nekainuodavo. Mano motina buvo griež- 
ta, impozantiška, bet kartu gera bei maloni moteris. Ponia de 

Veriu atšiaurumą laikė orumu, o tuodu dalykai visai nepana- 
šūs; visus aplinkui pajungdavo sau; vienu gestu priversdavo jai 
paklusti... Ji buvo nusprendus, kad ir vyresnio amžiaus aš vis 
dar liksiu maža mergyte — ir maža mergyte tikra tų žodžių 
prasme. 

Beje, negali pasakyti, kad prie šio nusistatymo nebūtų pri- 
sidėjęs ir abatas de la Skalja; keista meilė, kuria man užsilieps- 
nojo, vertė jį šalinti bet kurią įtaką, galinčią užvaldyti mano 
širdį bei mintis. 

Ir jisai suvokė, kad buvau dar per jauna, idant galėtų ban- 
dyti mane suvilioti. Tad laukė, kol tėvas d'Obentonas atliktų 
savo darbą, veikdamas mano širdį ir protą... 

Be to, sukurdamas aplinkui mane vienatvę, suvaržymus 
bei nuobodulį, jis vylėsi, kad kada nors aš sutiksiu su bet kokia 
man pasiūlyta proga ištrūkti iš tokios padėties. 

Savo ruožtu ponia de Veriu baiminosi įtakos, kurią mei- 
lė, be abejo, padarytų jos sūnaus širdžiai; kaip imanoma toliau 
atidėliojo numatomą kovą, nes tikrai žinojo neturėsianti joje 
pranašumo; laimėdama laiko, ji tikėjosi įtvirtinti savo įtaką ne- 
sugriaunamai ir pasidaryti tokia galinga, jog jos nebūtų gali- 
ma nušalinti. 

Aš buvau kliūtis: pamatė, kad esu ne tokia kvaila, kaip ji 
būtų troškusi; jau buvau ganėtinai graži, kad galėtum nujaus- 
ti, kokia tapsiu vėliau, ir jai svaigo galva nuo minties, kad savo 
namuose atsidursianti antraeiliame vaidmenyje, kad būsianti 
priversta pripažinti tikrąją grafienę de Veriu valdančiąja na- 
mų šeimininke, kai ji teliksianti patarėja, labai dažnai igno- 
ruojama. Tad ji stengėsi mane užgožti, slopinti. 

Manau, jai tai būtų pavykę, jeigu ne viena aplinkybė, su- 
kurta ne mano pačios, — tam buvau nepajėgi, — bet suteikta 
atsitiktinumo ir gamtos. Taip jau esti su žmogiškaisiais planais 
bei kombinacijomis: jiems išardyti užtenka tik sekundės. 

Kai atvykau į Turiną, buvau apie keturiolikos metų. Pra- 
leidau pirmuosius dvejus metus tokia suvaržyta, jog maža be- 
trūko, kad tapčiau idiote ir, ko gero, mano anytos metodai 

būtų susilaukę sėkmės. Mūsų gyvenimas buvo reglamentuo- 
tas nelyginant vienuolyne. Mano vyras savo kambaryje užsii- 
minėjo mineralogija, kuria pamėgo nuo vaikystės, laipiodamas 
po kalnus; aplankydavo mane tik tam tikromis valandomis ir 
niekad — vakare. 

Mes užėmėme dvejetą apartamentų, sujungtų bendru 
prieškambariu. Nors ir mylėjau savo vyrą, mano vaizduotė ne- 
siekė toliau gana švelnaus pokalbio, rankos spustelėjimo, ap- 
simainymo žvilgsniais, taigi visų smulkių nekaltybės teikiamų 
atlygių. O dėl pono de Veriu, tai jis, aišku, buvo labiau prity- 
ręs; bet šioji patirtis buvo nelyginant užantspauduota knyga, 
atsiverčianti tik šeimininkui panorėjus. 

Bemaž kasdien mudu valgydavome vieni — mano anytą 
sulaikydavo pareigos rūmuose. Kartkartėmis susilaukdavome 
svečių: abato de La Skaljos — dažniausiai; mielojo klebono 
Petito, mano mažojo Mišono, stūksančio it įbesto už jo kėdės; 
keletos giminaičių ar draugų; o paskiau dar ta daugybė patar- 
nautojų ir liokajų, kuriuos randi didžiuosiuose Italijos namuo- 
se. Tad šitai atrodė labai iškilmingai. Kai nevykdavome į dva- 
rą, priiminėdavome gausybę vizitų. Išmokau palaikyti ratelį — 
mokslas gan retas, ypač už Prancūzijos ribų, kur velionis kara- 
lius savo iškilnumu ir didybe privestinai įteigė šiek tiek tų sa- 
vybių visoms damoms. 

Nuobodžiavau mirtinai! Gyvenau, jeigu tai vadinasi py- 
venimas, supama ledo. Vienintelės mielos akimirkos, — kai 
apsilankydavo Mišonas, atsiųstas savo šeimininko pasiteirauti 
apie mane naujienų ar su kokiu nors pavedimu; elgiausi su juo 
kaip su Žaklina: versdavau jį užsibūti, žaisdavau drauge, kai 
niekas nematydavo; žvelgdama į jį, juokdavausi, dargi iš visos 
širdies — aš, teišdrįsdavusi juoktis prieš savo veidrodį. Jis my- 
lėjo mane bemaž taip pat kaip mieląjį abatą; manau, kad dėl 
manęs būtų jį palikęs, tiktai paskiau to būtų gailėjęsis. 

Babetė ir Mariona manęs nebeatpažindavo: kai prašnek- 
davo apie Prancūziją, paliepdavau joms nutilti; bijojau savo 
gailesių ir palyginimų. Babetė nedrįso manęs klausinėti — ge- 

riau už mane pačią suprato, kad esu nelaiminga, nes aš to dar 
nesuvokiau. 

Vis dėlto pasiekiau amžių, kada mintys pasikeičia ir tam- 
pa jausmais. Turėjau šešiolika metų, buvau graži, mėgau puoš- 
tis, mėgau savo veidą, kuris man atrodė dailus ir giedras. Bū- 
čiau norėjusi tai išgirsti iš kitų; be abejo, jie taip galvojo; bet 
etiketas! Tokių metų dėl šio žodžio nesukama sau galvos. 

Pradėjau skirti daugiau laiko savo tualetui, rūpintis jo pri- 
derinimu, keisdavau jį trissyk per dieną ir dūsaudavau regėda- 
ma save visai vieną savajam erdviame kambaryje, kas be ko, 
tokiame linksmame, kai saulė pašviesdavo pro didžiulį langą 
ir paauksuodavo plaukus gražių kryžiuočių riterių, nutapytų 
sienų freskose pagal šio krašto madą. Dažnai praleisdavau vie- 
natvės valandas, tyrinėdama šiuos personažus ir vaizduotėje 
kurdama jų istorijas. Man kildavo noras juos paklausinėti — 
atrodydavo, kad jie atsakys; iš jų susikūriau sau bičiulius, kom- 
panionus, ir su savąja iliuzija nueidavau taip toli, jog įsivaiZ- 
duodavau juos judant. 

Tarp tų figūrų dvi buvo man ypač brangios, nors gal ir ne 
tokios puikios: dvejetas vargšų vaikelių, piemenėlis ir pieme- 
naitė, sėdintys su šunimis prie kojų po ąžuolu ir ramiai prižiū- 
rintys bandą. Susikabinę rankomis žvelgė į pravažiuojantį pro 
šalį kažkokio Prancūzijos karaliaus kortežą, kurio svitoje išsi- 
skyrė trejetas La Skaljų su savais herbais ant šlaunies ir ant 
krūtinės. Maniesiems įsimylėjėliams nė kiek nerūpėjo auksi- 
niai šarvai ir brokato apsiaustai! — jie buvo įsimylėję: jų ran- 
kos, akys ieškojo vienas kito. Su nuostabia panieka jie siuntė 
žvilgsnį į tuos žemės didžiūnus, keliaujančius tolybėn ieškoti 
garbės ir turtų, tuo tarpu kai juodu, vargani šiaudinės pirkelės 
gyventojai, galėjo dalytis meilės džiaugsmais. A! Kokie jie bu- 
vo turtingesni! Aš tuo neabejojau, tą jaučiau; ir negalėdama 
išsakyti savo jausmų, vien tylomis grožėjaus šiais laimingaisiais; 
pavydėjau jiems, troškau nors truputėlio jų laimės, nežino da- 
ma, kas tai per laimė, kurios aš laukiau taip nekantriai ir kuri 
vis nėjo pas mane. 

Taip pat pasitaikydavo, kad gražiomis vasarvidžio nakti- 
mis, kurios tais metais anksti stojo, aš nueidavau pasvajoti mė- 
nesienoje po gaubiamais aitrių kvapų dideliais medžiais, kurie 
prabildavo į mano sielą. Susikurdavau chimerų, vizijų; pramo- 
gaudavau patraukdama ilga mėnesienos užlieta alėja ir galop 
atsisukdama, lyg išgirdusi už savęs mylimojo žingsnius; klau- 
sydavaus lapų šnarėjimo ir paukštukų bruzdulio savuose liz- 
deliuose, kai pragysdavo lakštingala; klausydavaus fontanų 
čiurkšlių baseinuose ir krintančių ant kriauklelių kaskadų 
šniokštimo; o ypač klausydavausi savo širdies, antrinančios lakš- 
tingalos giesmei — ir aš būdavau viena! 

Skainiodavau savo mėgstamas gėles, dėliodavau į puokš- 
tes con amore! ir paskiau svaidydavau tolyn nuo savęs, nes 
negalėdavau sau atsakyti, kai paklausdavau: “Kam gi šitai?" 

Galiausiai sugrįždavau į namus. Mėgindavau užmigti; ne- 
pajėgdavau užmerkti akių; jos vis regėdavo tuos šešėlius, tuos 
mėnesienos blyksnius ant vandens, tas alėjas be pabaigos, kur 
joks balsas neprisijungdavo prie manojo, ir tuos didžiuosius 
medžius, kurie aimanavo švelniai linguodami. Šie vaizdiniai 
maišėsi su mano sapnais ir paskiau persekiojo mane per miegą. 

Dabar nebebuvo nė kalbos apie Žakliną Bavarietę! 

Karališkoji ponia ketino netrukus surengti rūmų soduose 
didelę šventę, norėdama atžymėti savo iškilniausiojo sūnaus 
sužadėtuves su mūsiške princese Ana Marija d'Orlean, Liud- 
viko XIV dukterėčia, Pono“ dukra, taigi pono regento“ sese- 
ria, tačiau ne iš tos pačios motinos: ši princesė buvo Ispani- 
jos karalienės* sesuo, kaip ir pastaroji tos nelaimingosios Ang- 


con amore (it.) — su meile. 
Ponas — taip būdavo tituluojamas jaunesnysis Prancūzijos ka- 
raliaus brolis. 

* regentas — čia kalbama apie Pilypą II Orleanietį, Liudviko XIV 
sūnėną, buvusį Liudviko XV nepilnametystės laikotarpiu (1715-1723) 
Prancūzijos regentu (žr. t.p. “Pratarmės" 8-4 psl., 6-4 paaišk.) 

* Ispanijos karalienė — čia kalbama apie Luizą Mariją d Orle- 
an, Ispanijos karaliaus Karolio II žmoną. 

glijos Henrietės! duktė, nunuodytos ševaljė de Loreno“ ir mar- 
kizo d'Efja“ 

Šios jungtuvės tenkino visų norus; buvo podraug tvirtos 
ir naudingos. Jaunasis kunigaikštis, kad ir pernelyg jų netrokš- 
damas, galiausiai su jomis sutiko, pasilikdamas sau teisę veikti 
mus ir vėliau šitai įrodė. 

Šiaip ar taip, našlaujanti ponia kunigaikštienė troško su- 
teikti toms vedyboms visą įmanomą spindesį. Su šia pirmąja 
švente, kurioje princesė dar nedalyvavo, turėjo prasidėti pra- 
mogos. Ta proga buvo bemaž įsakyta apsirengti kuo turtin- 
giau. Mano anyta nesusiturėjo neperspėjusi manęs, kad kuni- 
gaikštienės de Monbazon venecijietiški nėriniai būtų šią die- 
ną visai tinkami, drauge su brangakmeniais ir gražiaisiais per- 
lais, kuriuos jos šviesybė regentė neseniai man buvo padova- 
nojusi. Siekė mane priversti, kad visu tuo pasidabinčiau pagal 
jos skonį, kurį aš niekinau ir visai pagrįstai. Kadangi buvo svarbu 
atrodyti gražiai, įsidrąsinau — pasielgiau savaip ir nuėjusi pas 
siuvėją apverčiau aukštyn kojom anytos nurodymus; ponia de 
Veriu nematė manęs rengiantis, nes nuo vakardienos buvo ša- 
lia ponios kunigaikštienės; ir aš tuo pasinaudojau, išsičiusty- 
dama pagal savo fantaziją. 

Deja! Aš vis dar tai prisimenu. Regiu tą prašmatnų apda- 
rą — pirmąjį, kurį užsivilkau, trokšdama patikti, pirmąjį, kurį 


Kalbama apie pirmąją Pilypo I Orleaniečio žmoną, Anglijos ka- 
raliaus Karolio II seserį, kuri staiga mirė neaiškiomis aplinkybėmis, spė- 
jamai nunuodyta (1644-1670). 

* ševaljė de Lorenas (Claude, chevalier de Lorraine) — jaunes- 
nioji Gizų-Lorenų (Lotaringiečių) šeimos atžala, Pilypo I Orleaniečio 
favoritas, manoma, sukurstęs šį pavyduliauti dėl savo žmonos Henrietės 
ir prisidėjęs prie spėjamo jos nunuodijimo. 

d'Efja — (Antoine de Ruzė, markizas d'Effiat, 1638-1719) — 
Prancūzijos maršalo Antuano d 'Efja vaikaitis, Pilypo II Orleaniečio vy- 
resnysis rūmininkas. Sen Simonas savo “Memuaruose" tvirtina, kad tai 
jis buvo vienas iš princesės Henrietės nunuodytojų, apie ką turėjo įrody- 
mų ir Liudvikas XIV, tik nenorėjo garsinti. 

dėvėjau su džiugesiu moters, išsivadavusios iš mažos mergytės 
vystyklų! 

Pirmiausia tai buvo sniego baltumo sijonas iš storo mua- 
TO su spaustomis tokiomis pat gėlėmis. Ant šio sijono leidosi 
posuknis iš sidabrinio ir rožinio brokato su labai ilga valkti- 
mi, pakaišyta į šoną, su gražiais venecijietiškais nėriniais, klos- 
tytais nuo viršaus iki apačios, prilaikomais ir parauktais dei- 
mantinių segtukų bei daugybės pakabukų. Šie papuošimai 
sukosi daugeliu eilių aplinkui. Vėrinys ir auskarai buvo pa- 
našūs, taip pat ir galvos padabinimai. Plaukus buvo nubarstę 
ant siūlo suverti perlų grūdeliai trisdešimties tūkstančių liv- 
rų vertės, kurie atrodė tartum pasėti ir mirgėjo tarp briliantų 
bei smaragdų. 

Kaip tvirtinta, tie papuošalai man labai tiko, ir kai įžen- 
giau vidun, išgirdau tą negarsų pritariamą murmesį, kurio klau- 
sydamasi jauti džiaugsmą ar pasididžiavimą. Perkirtau menę 
iki jų šviesybių, kurios sėdėjo jos gale. Anyta paraudo iš pyk- 
čio, išvydusi mane tokią: be storarumbės kepuraitės, kurią bu- 
vo numačiusi ir ant kurios aplinkui, daugmaž simetriškai, tu- 
rėjo būti išdėstyta bent tuzinas stambių perlų; pastaruosius ji 
vadino Veriu namų mazarinais — be abejo, mėgdžiojant dvy- 
lika mazarinų. Aš juos apdairiai palikau savo brangenybių skry- 
nutėje. 

Karališkoji ponia kone šūktelėjo. 

— A! Štai tikra prancūzė! — pastebėjo ji. 

Ponios de Veriu akys svaidė žaibus. Jų šviesybių kompli- 
mentas jai suteikė tiek pat malonumo, kiek katei, atsigėrusiai 
pasaldinto acto. Ponas Savojietis žingtelėjo man priešpriešiais 
tris žingsnius ir kreipėsi į mane su pirmuoju komplimentu, tartu 
damai nuo to laiko, kai išvyko markizė de Sen Sebastjan. Dva- 
re tai sukėlė šurmulį. 

— Laukdamas žmonos, nori išmėginti savo sugebėjimus, — 
tarė donas Gabrielis. — Taigi būsime buvę teisūs, ir šit iš su- 
kriošėlio vėl turime jaunikaitį. 

Mano vyras buvo sužavėtas, jam apsisuko galva. Iš visų 
pusių kalbėta vien apie mane; tapau dienos įvykiu. Susilau- 
kiau garbės būti du kartus pašokdinta Viktoro Amadėjaus, ir 
kai baigiau su juo paskutinį menuetą, šisai nusilenkė su mina, 
privertusia mane susimąstyti. Vėliau prisipažino man, kad nuo 
tos dienos pajautęs pirmuosius požymius meilės, sukėlusios 
toki triukšmą Europoje. 

Nuo tada nuspręsta, jog aš esu gražiausia moteris dvare. 
Šitai paskelbta, šitai kartota visais balsais. Pradėjau tuo įtikėti. 
Ponas de Veriu buvo nustebintas, galbūt sužavėtas, o mano 
anyta su savaisiais pamokslais ir reikalavimais tik veltui ėmė 
gaišti laiką; nuo šiolei kirvis atsimušdavo į akmenį. 

Po pokylio grįžome namo, tačiau ne vieni: mus lydėjo po- 
nia de Veriu, atsilaisvinusi nuo tarnybos rūmuose; mat bijojo 
mano triumfo pasekmių. Jaučiausi pavargusi, troškau likti vie- 
na; nusilenkiau poniai de Veriu, pamojau atsisveikinimo žen- 
klą savo vyrui; šis paėmė mano ranką, pabučiavo ją ir kiek il- 
giau nei būtina sulaikė savojoj; paskiau lydėjo akimis mane 
nueinančią į savo kambarį, bet motina sugriebė jį ir nusitem- 
pė, neva norėdama parodyti svarbų laišką — trečią valandą 
paryčiui! 

Atsigulė ji rami, tačiau ilgų metų skiriama nuo savo pir- 
mosios jaunystės, jeigu išvis kada nors turėjo tokią! Užmiršo 
apie rytojų, užmiršo, kad mintys siekia toli ir kad kliūtys tik 
sustiprina meilę. 

Atsikėlė sau įprastu laiku ir vėl stojo prie savo pareigų 
pas jos šviesybė; taigi paliko mudu laisvus. Likimas lėmė, kad 
ji ilgai to gailėjosi. 

Mariona įėjo į mano kambarį ir atitraukė užuolaidas; sau- 
lės spinduliai užliejo mane lovoje: jaučiausi smagi, ir pirmieji 
žodžiai, išslydę man iš lūpų, nuskambėjo tarsi daina. 

— Ak, ponia, kaip lauke gražu! — sušuko tarnaitė. — 
Tik pažvelkit į gėlyną: visas tviska žiedais ir rasa. Jeigu dar jau- 
čiatės pavargus, tai kiek pasivaikštinėjusi atsigausite. 

— "Tu teisi, Mariona, tik užsimetu viršum peniuaro šį ba- 
tisto gaubčiuką ir einu trupučiuką palakstyti alėjomis. 

Galvotrūkčiais iššokau iš lovos; susisiaučiau pirmu pakliu- 
vusiu man po ranka drabužiu ir išpuoliau laukan, krykšdama 
tartum paukštytė, ištrūkusi iš narvelio. 

Priešais namo langus plytėjo gėlynas, o toliau — skrob- 
lais apsodinta alėja, vedanti į giraitę, suformuotą ir apkarpytą 
pagal prancūzišką madą. Leidaus tiesiai į ją, trokšdama būti 
pavėsyje ir netrukdoma siausti. Užsukusi už medžių guoto, iš- 
vydau poną de Veriu — ėjo namo linkui, tačiau manęs dar 
nematydamas. Nežinau, kodėl nejučia nuraudau, ir tik pas- 
kiau tai suvokiau iš mano skruostus nutvilkiusio karščio. 

Pirmiausia, kas man atėjo į galvą, — tai sprukti atgal, kad 
manęs nepamatytų, lyg jausčiausi kalta, ir lyg jis turėtų už ką 
mane supeikti. 

Artinosi manęs link nuleista galva, nusvirusiomis ranko- 
mis — kaip žmogus, kuris mąsto ir svajoja. Stebėjau jį pro la- 
pus; mano širdis stukseno! Artinosi pamažu, bet vis dėlto arti- 
nosi, turėjo praeiti pro mane. Ko gero, nebūtų manęs paste- 
bėjęs; ištiesiau ranką ir paliečiau jį; krūptelėjo lyg nuo stai- 
gaus smūgio, ir mudviejų akys susitiko. Abu vienu metu nu- 
kaitome. 

— A, tai čia jūs, ponia? — drebančiu balsu pratarė jis. 

— Taip, pone, ir jūs! 

Buvome tokie kvaili, kiek leistina įsimylėjėliams. Tatai sal- 
di ir žavi kvailybė, tikrai. Jos visad gailiesi, ypač kai atgauni 
protą, kurį buvo atėmusi. 

Tartum pirmusyk vienas kitą išvydome ir aptikome daly- 
kus, kurių nė neįtarėme esant, ir tai įvyko akies mirksniu. Stai- 
ga mus užliejo daugybė minčių; troškome prašnekti vienas ant- 
ram, tačiau iš pradžių tylėjome, nes turėjome pernelyg daug 
ką pasakyti. Žingsniavome abu greta, aš skaičiavau smėlio grū- 
delius takutyje. Regis, slapčia jis į mane vis žvilgčiojo, tačiau 
stengėsi neišsiduoti. 

— Ponia, — staiga prašneko jis, lyg žmogus trūks plyš 
apsispręsdamas, — vakar jūs buvote iš tiesų graži! 

Anoks čia apsisprendimas — pasakyti komplimentą savo 
žmonai! Atsakiau jam žemu tūpsniu ir linktelėdama galva, kas 
reiškė: “Jūs labai malonus, pone!" 

Dar viena kvailystė, tokia savaime suprantama ir nesun- 
kiai padaroma, jog, visi papuola į šiuos žabangus. 

Jis vėl prašneko: 

— Bet šiandien jūs dar gražesnė. 

Štai kodėl jums pasakiau, kad jis, matyt, mane žiūrinėjo. 

Šįsyk nepadariau tūpsnio, nepasakiau kvailystės, išvis nie- 
ko nepasakiau: buvau pakerėta. Stojo minutėlė tylos. Vėlgi ją 
nutraukė ponas de Veru: 

— Mano motina šiandien negrįš. 

Tai reiškė: “Mudu esame laisvi ir galime nesiskirti" 

Nieko kita ir netroškau; kuo giedriausia mano šypsena 
jam suteikė pasitikėjimo savimi. 

— Gal norėtumėte pasivažinėti karieta iki mūsų vasaros 
vilos? — nedrąsiai paklausė jis. — Jums reikia kveptelti oro, o 
šiuo laiku miškai, sodai labai gražūs. 

— Labai norėčiau, bet... 

— Ar suteiksite man garbę jus lydėti? 

— Jeigu neturite ką kita veikti. 

— O! Mes išvyksim tuoj pat, po pusryčių; aš duosiu nuro- 
dymus. Jūs sutinkate, taip? 

Pratrūkau kvatotis it pakvaišus ir padariau vaikišką ne- 
taktą, kuris vos visko nesugadino. Neturėjau nei patirties, nei 
suktumo, tad nežinojau, jog kai vyrai užmiršta savo grandinę, 
nevalia ją purtyti jiems panosėj: garsas juos pažadina ir priver- 
čia prisiminti. 

— Ak! — sušukau aš. — Jeigu ponia de Veriu sužinos 
apie šią iškylą, tuo nepasidžiaugs ir sugrįžusi į rūmus užkurs 
mums pirtį. 

Tartum šliūkštelėjau ant pono de Veriu galvos kibirą le- 
dinio vandens; atšlijo nuo manęs, visas išbalo ir nieko neatsa- 


138 


kė į mano pajuokavimą. Tuomet supratau jo poveikį ir prikan- 
dau liežuvį. 

Jis liko toksai kelias minutes, ir tatai galėjo tęstis dar il- 
giau, bet aš nutariau griebtis gudrybės. Netgi pačios kvailiau- 
sios ir nekalčiausios turi koketiškumo ir pergalės išsaugojimo 
instinktą. Mikliai užmečiau savojo batistinio dezabijė kraštą 
ant kryklės šakelės ir Žengiau žingsnį priekin. Batistas įplyšo; 
pasilenkiau jį atkabinti irįsidūriau pirštą — žinoma, labai leng- 
vai, tačiau pakankamai, kad pasirodytų lašelis kraujo ir kad aš 
turėčiau teisę šūktelti. 

Mano vyras atsigręžė. 

— Matote, — tariau, — aš susižeidžiau. 

Būtinai reikėjo, kad jis į mane pažvelgtų. Šis žvilgsnis pa- 
dėjo mums išeiti iš padėties ir atvedė prie viso kito; kai į mane 
pažvelgė, jo akys daugiau nebenusileido. Suėmė mano padur- 
tą pirštą, laikė jį drebėdamas, pabučiavo, norėjo aprišti savo nosi- 
naite, kurią būtų suplėšęs į skyvytus, jeigu būčiau jam leidusi. 

Nuo šiol jo motina buvo vėl užmiršta, ir aš pasidariau vi- 
siška padėties šeimininke. Jis atgavo savo pasitikėjimą. Tapo 
linksmas, laisvas, įdomus. Palydėjo mane į mano apartamen- 
tus, kur labai pagarbiai paliko tvarkytis tualetą, o pats nuėjo 
užsiimti savuoju, davęs įsakymą pakinkyti arklius. 

Buvau gerokai padūkus ir linksma, tad likusi viena su sa- 
vo tarnaitėmis ėmiau ploti rankomis, sukdama ratus po kam- 
barį ir kalbėdama Marionai: 

—-Vykstu pasivažinėti po laukus viena su ponu de Veriu. 
Mano anyta apie tai nežino ir nesužinos; mes būsime vieni, 
niekas mums netrukdys. Pasistengsim ten likti iki rytojaus, kad 
pargrižusi jinai mūsų nerastų ir lieptų ieškoti. Matysite — tai 
atrodys labai juokinga. Kai parvažiuosiu, man papasakosite. 

Visame tame įžvelgiau tik tai, kad galiu iškrėsti šunybę 
poniai de Veriu, atkeršyti jai, ir vis dėlto mano širdis gniaužė- 
si, buvau apimta nepažįstamo ir žavaus jaudulio; vienu metu 
džiūgavau ir kentėjau, bijojau ir vyliaus; aš laukiau... nežinau 
ko, bet kažko laukiau; jaučiausi stovinti prie laimingos savo 

likimui permainos slenksčio; nuo tada, kai jam pasirodžiau gra- 
Ži, ponas de Veriu man regėjos dailesnis, puikiau sudėtas ne- 
gu kada nors anksčiau. O! Kokią malonią praleisime dieną! 

Tačiau kliūtys man dar buvo nesibaigę, ir nemalonus nu- 
tikimas rengėsi mums sutrukdyti. 

Vadinasi, dangus užsispyrė mudu amžinai perskirti! 

Pranešta, kad atvyko pono de Veriu dėdė, abatas de La 
Skalja. 

Nejau pats velnias jam pranešė apie mūsų planus, ir negi 
jis atvyksta paversti juos niekais? 

Abatas pasiteiravo apie ponią de Veriu; jam atsakė, kad 
ši pas karališkąją ponią, visai dienai užlaikyta savo pareigų. 

Pamatė kinkomą karietą ir paklausė, kas rengias išvykti. 
Paaiškino, kad arklių pareikalavo ponas de Veriu. Regis, jį pa- 
tenkino tai, ką sužinojo. Kiek padvejojęs, pasuko mano apar- 
tamentų link ir paprašė apie jį pranešti. 

Tik pamanykit, kaip troškau jį priimti! Liepiau pasakyti, 
kad guliu lovoje, kankinama baisiausios migrenos, — migre- 
na — visados gelbstintis šiaudas moterims! — ir man reikia 
visiškos ramybės. 

Nekantravau, kad jis greičiau išsidangintų. Ypač drebė- 
jau, kad nesusitiktų pono de Veriu. Pasirodęs dėdė galbūt vėl 
primintų mano vyrui motiną, kuriai abatas deramai atstovavo, 
ir tada sudie mano įtakai bei galiai! O ypač sudie mūsų pasiva- 
žinėjimui po laukus ir saldiems bei žaviems dalykams, kuriuos 
paslaptinga intuicija regėjau priekyje. 

Nežinau, ar jis mano atsakyme įžvelgė apgaulę — aistra 
gyva vien dvejonėmis ir palaikoma paslapčių. Šiaip ar taip, jis 
dar kiek pasisukiojo mano prieškambaryje. 

Pagaliau išvyko. 

Lengviau atsikvėpiau. Mano vyras su abatu nepasimatė. 

Paskubomis papusryčiavome kiekvienas savam kambary- 
je; aš beveik nieko nevalgiau ir nukūriau iki menės, kur manęs 
laukė ponas de Veriu. Vilkėjo rausvai rusvu paauksuotu Žius- 
tokoru su mėlynų gėlių arabeskomis, balta juosta su perlų ku- 

tais ir puikavosi gražiausiu visoje Savojoje peruku. Aš taip pat 
buvau nerūpestingai apsirengusi, irgi žydrai, nors mudu ne- 
buvome vienas kitam apie tai prasitarę nė žodžiu. Apsisiau- 
čiau itin prabangia mantija — kelionei per miestą mūsiškė 
karieta su perregimais stiklais. Vienas iš mano principų, ku- 
riam labai pritarė ir ponas Savojietis — niekad be tinkamos 
aprangos nesirodyti žmonėse, kad jiems nekiltų noras stoko- 
ti mums pagarbos. 

Atimkite iš Jupiterio jo paauksuotą debesį, ir kas tuomet 
ji prilaikys? 

Taigi kaip visados išvykome didžiuoju ekipažu. Miestą per- 
kirtome kalbėdamiesi labai mažai — per daug žmonių į mus 
žiūrėjo; važiavome apimti drovumo, būdingo pirmajam jaus- 
mui, pratusiam slėptis, lyg būtų kaltas. 

Į mirtingųjų reikalus dažnai įsikiša velnias; jis panoro ir 
šiame išleisti savo nagus. Tuo metu, kai jau turėjome prava- 
Žiuoti pro miesto vartus, vedančius mūsų vilos linkui, išvydo- 
me dulkių sūkurį, ilgą arklių ir tarnų vilkstinę; žmonės šaukė 
pasitraukti iš kelio; tai buvo jo šviesybė kunigaikštis. 

Mano vyras pagalvojo apie savo motiną, kuri tikriausiai 
lydėjo karališkąją ponią, ir šit vėl ėmė drebinti kinkas. 

— Ak! — tarė, garsiai mąstydamas. — Mano motina čia!.. 

— Nair kas, pone? Argi jums nevalia šiame kelyje kvėp- 
telti šiek tiek oro? 

Jis nutylėjo, išlipo iš karietos, — mat buvo toks potvar- 
kis, — kad matytų pravažiuojantį princą ir jam nusilenktų. Po- 
nas Savojietis buvo nuo to atleidęs damas; karieta praskriejo 
it žaibas, ir mano anyta nepamatė, kad mes čia; jeigu būtų nors 
itarusi tai, manau, būtų privertusi sustabdyti jo šviesybės žmo- 
nes ir mus išbarusi viešajam kelyje. 

Trenksmui nutilus, dulkėms išsisklaidžius, ponas de Ve- 
riu lengviau atsikvėpė. Toliau tęsėme kelionę ir pradėjome vie- 
nas su kitu apsiprasti. Aš juokiausi, vos pajėgiau suturėti 
džiaugsmą, kad taip gerai apmovėme mudviejų budriąją sargę. 

Važiavome labai greitai; oras buvo puikus, pro šalį slinko 
kerintys vaizdai; kurgi rasi geresnes sąlygas, kad jaustumeis 
laimingas? 

Kai tau dvidešimt metų, gyvenimas gražus. Regėjome jį 
pasipuošusį aibe Žžavesių; jie Žaižaravo prieš mūsų akis tarsi 
tos prizmės, į kurias saulė meta savo ryškias spalvas. 

Deja! Dažnai spalvos išblunka, prizmė sudūžta; lieka tik 
tuščias paveikslas, tuščia atmintis. 

Namas, į kurį važiavome, gražus ir patogus, pastatytas kal- 
no papėdėje ant upės kranto, supamas vešlių krūmų, aukštų 
medžių ir kvapnių gėlių. Šiuose kraštuose ir šių metų laiku čia 
randi labai mielą atgaivą. Ponas de Veriu visados turėjo pa- 
kankamai tarnų kiekvienoje iš savo pilių; galėdavo atvykti, ne- 
perspėjęs iš anksto; taigi viloje nieko nestigo. Nekilo netgi ma- 
žiausio sąmyšio. Taip jis išleisdavo milžiniškas ir tinkamai ne- 
panaudotas sumas; bet kitaip elgtis negalėjai. 

Tądien man tereikėjo tarti žodį: mūsų laukė pietūs ir va- 
karienė. Prisimenu menkiausias smulkmenas, nes tai buvo ma- 
no tikrasis vestuvių vakaras ir, žinoma, laimingiausias mano 
gyvenime. 

Kaip sakiau, mūsų vila stovėjo ant upės kranto, kalnų pa- 
pėdėje, žavingoje vietoje, kur vienu metu randi nuostabų vaiz- 
dą, pasigėrėtiną klimatą ir kerintį kraštovaizdį. Buvo puikus 
metas ir saulė, galėjo įkvėpti gyvybę marmurui. Niekados ne- 
buvau patyrusi panašaus jausmo. 

O kalbant apie poną de Veriu, tai tikrai manau, kad ir jis 
jautė tą patį. Naujumas jam buvo bemaž toks pat: neskaitant 
kelių ištrūkių pas kambarines ir kameristes, tai buvo pirmas 
kartas, kai jis atsidūrė akis į akį su jauna, gražia ir aukštos kil- 
mės moterimi — su moterimi, kuriai reikėjo patikti, kad ją 

gautum, ir toji moteris jau trejus metus priklausė jam. Sutiki- 
te, kad jei kalbėtumėte apie intrigas, tai šioji buvo pikantiška. 
Kaip pradedančiajam, ponui de Veriu pasisekė. 

Pietūs buvo paruošti greitai — didžiosiose italų šeimose 
turime dėl visa ko parengtą kiekvieną savo pilį, kaip kunigaikštis 
de Mazarinis' — Prancūzijoje. Žinau netgi vieną tokią, kurio- 
je esu mačiusi kai ką iš tiesų jaudinančio. Jos šeimininkas Vik- 
toro Amadėjaus buvo ištremtas už sąmokslavimą ar veikiau 
nediskretiškumą Prancūzijos karaliaus atžvilgiu. Aš jo neįvar- 
diju, kadangi griežčių griežčiausiai esu pasižadėjusi kunigaikš- 
čiui to nedaryti ir nedrįsčiau sulaužyti šią priesaiką; tasai sen- 
joras dar tebegyvena; čia viena iš tų paslapčių, kurios pražudo 
giminę negrįžtamai, 0 aš jaučiu atsakomybę dėl savo vaikų. 

"Taigi tasai senjoras buvo ištremtas; ir nepaisant šito, kas- 
dien, įprastomis valandomis būdavo padengiamas stalas ir 
metrdotelis su patarnautojais atnešdavo valgius. Giliausioje 
tyloje ir su didžiausia pagarba išdėliodavo lėkštes ant staltie- 
sės, palikdavo jas čia minutėlei, lyg markizas būtų kambaryje; 
paskiau stalą nudengdavo ir valgį išdalydavo vargšams, papra- 
šydami šių melstis už jo ekscelenciją; rytojaus dieną visa vėl 
pasikartodavo iš pradžių. Šis faktas papasakotas ponui Savo- 
jiečiui; tai jam iš tiesų padarė tokį įspūdį, jog jis netrukus par- 
sikvietė tą ištremtąjį atgalios, pasakęs, kad toks geras šeimi- 
ninkas negali blogai jam tarnauti. 

Grįžtu prie mūsų pietų. Jų belaukdami pasivaikštinėjo- 
me, ir gratas suteikė sau malonumą aprodyti namų grožybes, 
kurias menkai tepažinojau, nes atvykome čia su ponia de Ve- 
riu, o tai reiškia, kad likdavome kaip prikalti prie savo krėslų ir 
su visais pasisveikinę klausydavomės komplimentų. Jinai tai 


kunigaikštis de Mazarinis — norėdamas savo dukterėčią Hor- 
tenziją Mančini ištekinti už kilmingo Žmogaus, mėnesį prieš savo mirtį 
kardinolas Mazarinis ją išleido už vyro — beprotiškai ją įsimylėjusio mar- 
kizo de La Mejerė (Armand de La Porte, markizas de La Meilleraye), 
kuriam suteikė kunigaikščio de Mazarinio titulą ir kurį padarė savo turtų 
paveldėtoju. 


143 


vadino reprezentuotis. Išvydau paveikslus — privalomą kiek- 
vienų itališkų rūmų būtinybę; išvydau puikius baldus; išvy- 
dau sidabrinių indų ir brangakmenių lobius; o ypač — išvy- 
dau kambarį, kurio apmušalai su vengriškais siuvinėjimais ant 
brokato imitacijos atrodė šviežut šviežutėliai, tarsi būtų čia 
pirmą dieną. 

— Ak, — nusišypsojo man grafas, — šis kambarys visai 
naujas, nes mano tėvas jo vengė. 

— Kodėl vengė, pone? Ir ko? 

— Taip, jis buvo įrengtas mano senolio savo vestuvėms 
su jauna ir gražia grafiene de La Spedzija, kurią buvo aistrin- 
gai įsimylėjęs. 

— Na ir?.. 

— Na ir vestuvių išvakarėse čion atėjo nukaršusi senė, 
kuri paprašė jai leisti aplankyti namus ir ypač vestuvinį kam- 
barį — ta dingstimi, esą norinti tenai sukalbėti maldas ir už- 
leisti kerus, kurie pašalintų piktas dvasias; mano senolis suti- 
ko: buvo pernelyg įsimylėjęs, tad ir lengvatikis. Senė apėjo rū- 
mus nuo viršaus iki apačios, užkeikinėdama, murmėdama, tar- 
dama kažkokius žodžius, kol galiausiai susitiko jaunąjį, džiu- 
gų ir sužavėtą savo dalia, dėl kurios tarėsi esąs laimingiausias 
pasaulyje. 

— Kadangi jis mylėjo tą gražiąją damą, tai visai supran- 
tama. 

— Taip, bet senė suskato žvelgti į jį su gailesčiu, kartoti 
Deja! Dieve! Nejau tai įmanoma! ir jaunikis paklausė, kas jai 
yra. 

“Tas, kad aš matau", — atsakė ji. 

“Ir ką jūs matote tokio baisaus?" 

“Jūsų nelaimę, ekscelencija, o jūs jos nenusipelnote" 

“Mano nelaimę! Nelaimę man, šiandien? Ak! Negali bū- 
ti!" 

“Labai gali būti! Jūs nevesite mylimiausios sužadėtinės ir..." 

“Nevesiu savo sužadėtinės, nors jau rytoj einu su ja prie 
altoriaus?" 

“Ne: kai nueisite jos pasiimti, neberasite; ir šis gražus kam- 
barys..." 

“Kaip, prakeiktoji sene! Šis kambarys?.. 

“Tarnaus tik neištikimai meilei. Moterys, kurios jame gy- 
vens, apgaudinės savo vyrus" 

Mano senolis įsiutęs įsakė išmesti senę už durų. 

Rytojaus dieną, vos išaušus, jis nuskubėjo pas grafienę, 
bet ši, persirengusi pažu, buvo pabėgusi su savo pusbroliu. Taigi 
ta gražia lova, tuo puikiu tualetiniu staleliu, tais brangiais bal- 
dais dar niekas nesinaudojo — taip bijojosi mano tėvas ir se- 
nolis pranašystės. Plono batisto drapiruotės, pakabintos ne- 
dėkingajai grafienei de La Spedžzijai, vis dar čia. Visa likę kaip 
buvę iki iširusių vedybų. Pati pažiūrėkite. 

— Labai įdomu, aš noriu užimti šį kambarį. 

— Jūs, ponia? — susijaudino mano vyras. 

— "Taip, aš netikiu pranašystėmis, o be to, esu pakanka- 
mai rami dėl savęs ir dėl jūsų, kad jas paneigčiau. 

Šią akimirką pranešė, kad pietūs patiekti. Mes nulipome 
apačion. Valgėme tylomis kaip per sutuoktinių pietus; neturė- 
jome ką pasakyti vienas kitam visų šių mums patarnaujančių 
žmonių akivaizdoje, taigi ilgai neužtrukome: pasiskubinau at- 
sikelti iš savo vietos ir leistis į šį man taip malonų pasivaikščio- 
jimą. Susėdome valtin; buvome nelyginant mokinukai, laisvi 
nuo pamokų, besiskubinantys išmėginti viską, kol jų auklėtojo 
nera. 

Ponas de Veriu turėjo gražų balsą ir tą pomėgį muzikai, 
kuriuo pasižymi visi italai. Užtraukė Venecijos gondoljerų dai- 
nelę, kokią šie dainuoja plaukiodami po lagūnas. Daug jų pri- 
siklausiau per kelionę, kurion vėliau buvau išvykusi su Vikto- 
ru Amadėjum, tačiau maža — taip gerai atliekamų. Ši daina ir 
valties lingavimas mane užliūliavo. 

Atrėmiau galvą į visur turkišku pavyzdžiu išdėliotas pa- 
galvėles; akys man užsimerkė, apėmė geibulys; nemiegojau, 
tačiau nebuvau šioje žemėje. Tas balsas, burkuojantis, karto- 
jantis žodį “meilė" taip švelniai ir tąja kalba, kuri pati savaime 

ištisai yra meilė ir melodija; tie vandens augalų kvapai, tos aro- 
matingos palei upę nusidriekusios gyvatvorės, tos girliando- 
mis virš vilnelių svyrančios, kupinos žiedų medžių šakos, tie 
dūzgiantys aplinkui vabzdžiai, tie paukštukai, pasislėpę lapijoj 
ir retsykiais prabudę tarp dviejų sapnų paleidžiantys keletą sa- 
vosios harmonijos trelių, gniuždantis dienos karštis — visa, net- 
gi tylias vilnis skrodžiančio irklo pliauškesys, visa mane kerėjo, 
visa mane nešė linkui tų nepažįstamų malonumų, kurių aš nie- 
kad galbūt daugiau nebeatradau, kolei gyvenau šio pasaulio 
gyvenimą, kur visa tikra, kur nebeturi tų pažadintų svajonių, 
kurias mielai pavadinčiau atradimais! 

Mano vyras prisislinko prie manęs, priartino savo lūpas 
man prie ausies ir pakuždėjo... Ką? Aš nežinau... Bet jis kalbė- 
jo ilgai, žodžiai smigo man į širdį, jon skverbėsi, ją gaivino, 
nelyginant rasa gėlėles. 

Nieko neatsakiau, tiktai klausiaus ir klausiaus. Jo ranka 
surado manąją ir spustelėjo. Pasirėmiau į jį; mūsų žmonės bu- 
vo toli, kitame valties gale; pavėsinės brokato užuolaidos mu- 
du slėpė, ir sulaukiau jo pirmojo bučinio, kurio įspūdis nepa- 
simirš ir niekad nebepasikartos. Iš visų nekaltybių šioji grei- 
čiausiai prarandama — ir tiek pat malonu ją paimti kaip ir 
atiduoti! 

Šito nepasakojau ponui de Volterui, jis būtų iš manęs pa- 
sišaipęs. Šis amžius nesupras, jog mes tartum atskiromis dali- 
mis išsklaidome jaunystę. Jis gyvena greičiau ir plačiau. Re- 
gentystė išgydė nuo meilės ilgesių; ponas regentas buvo pui- 
kus tokių ligų gydytojas. Mano galva, tai nelaimė, bet nieko 
nepadarysi, ir negaliu sugrąžinti tam laikui to, ko jis neturi — 
širdies jausmų subtilumo; jis teieško faktų bei tikrumo ir už 
mūsų svajas neduotų nė surūdijusio skatiko. Kiekvienam pa- 
gal skonį. O man tie malonumai užvis mieliausi ir iš ilgų savo- 
sios jaunystės metų, beje, labai nekaip išnaudotų, tų švelnys- 
čių kaip tik labiausiai gaila. 

Stojo naktis; laikas buvo grįžti į Turiną, prie savo nerei- 
kalingų įpročių ir tokių sunkių grandinių. Ponas de Veriu vis 

tebežvelgė į mane, o aš nebesukau akių į šalį. Man šovė galvon 
sumanymas, kilęs dar iš mažos mergaičiukės: iškrėsti poniai 
de Veriu išdaigą ir tokiu būdu mums abiem suteikti malonumą. 

— Mano bičiuli, — pasakiau (aš išdrįsau pasakyti Mano 
bičiuli/) — O jeigu liktume čia vakarienei? 

— Jūs to labai norite? — su džiugiu ir kartu sutrikusiu 
žvilgsniu paklausė jis. 

— Būčiau sužavėta! Nagi, paliepkite. 

Įsakymai buvo greitai duoti ir greitai įvykdyti. 

Mums padengė stalą ne iškilmių valgomajame, bet gėlė- 
toje pavėsinėje, prie deglų šviesos; iš tolumos sklido muzikos 
garsai, po mūsų kojomis tekėjo Po, atspindėdama šviesas.. bu- 
vo nuostabu! 

Gėrėme vyną Lacrima Cristi' iš taurių, kurių krištolas 
buvo išgautas iš mūsų Žemių uolienų, ir po vaišių, kai atsikėlė- 
me nuo stalo, jau buvo vienuolika valandų. Gerokai per vėlu 
grįžti į Turiną! Ponia de Veriu bus jau atsigulusi arba pasiliku- 
si dvare; tad kurių galų grįžti? Būtume apibarti — nei dau- 
giau, nei mažiau. Padovanokime sau kuo ilgiau šias brangias 
laisvės akimirkas. 

Tie apmąstymai vyko in petto*, nebylomis; rezultatas bu- 
vo toks pat, savitarpio supratimas — spontaniškas. 

— Kad mes pasiliktume! — sušukome abu vienu metu. 

— Ar tai įmanoma? — pridūriau aš. 

— Rizikuosite mano senelės kambariu? — paklausė ma- 
no Vyras. 

— Tuojau pat. 

Tie gražieji vengriški siuvinėjimai, tie auksiniai tualeto 
reikmenys, ta angeliška lova pirmąsyk priėmė jauną moterį, 
Veriu namų nuotaką. Deja! Turiu prisipažinti, kad senės pra- 
našystė išsipildė visu tikrumu. Jeigu ji būtų sumelavusi, vei- 
kiausiai šie memuarai nebūtų buvę parašyti. 


Lacrima Cristi (it.) — “Kristaus ašara“, populiaraus baltojo 
vyno rūšis. 
* In petto (it.) — širdyje. 

Ką būčiau galėjusi apie save papasakoti? Griežtai dory- 
bingos moterys maža ką turi apie save pasakyti. O kitais užsi- 
imti jos gali tik ypatingomis aplinkybėmis, iškilusios į padėtį 
ar pareigas, kurios suteikia progą susipažinti su įdomiausio- 
mis paslaptimis. Ponios de Sevinjė laiškai nebūtų tokie įdo- 
mūs, jeigu juose ji kalbėtų vien apie save ir apie tą ponią de 
Grinjan!, kurios niekad negalėjau pakęsti. Laimė, Liudvikas XIV 
turėjo meilužių, damos — mylimųjų, ir jinai buvo itin susipa- 
žinusi su visu tuo. 

Rytojaus dieną buvome pažadinti mano įsiutusios anytos 
pasiuntinės — jos pirmosios tarnaitės, kuria visiškai pasitikė- 
jo. Nurodė jai sužinoti apie mano darbus, keikdama savąsias 
pareigas, verčiančias likti prie jos šviesybės ir neleidžiančias 
jai savo pačios akimis įsitikinti tuo, kuo jau neabejojo. Toji mer- 
gina, kuri vadinosi panytė Liusė, buvo švetcarė, charakteriu ir 
gaižia išvaizda verta savo ponios ir visu kuo našlaujančiąją da- 
mą megdžiojanti. 

Mariona, kurią buvome atsivežę drauge, jos negalėjo pa- 
kęsti. "T'ą rytą, išvydusi šią atvykus, pasakė einanti sužinoti, ar 
ponas grafas ir ponia grafienė jau atsibudę, kad galėtų jiems 
perduoti žinią. 

— Atsibudę! — pakartojo Liusė. — Nejau būtų atsibudę 
tuo pat metu? Šitai jiems niekad neatsitikdavo. 

— Tikriausiai šitai jiems atsitiks šiandien, — pergalingai 
atšovė Mariona. — Kai užimi tą pati kambarį... 

— Vadinasi, ponas grafas miega tame pačiame kambary- 
je kaip ir ponia grafienė? 

— Ar tai ne visai normalu? 

— Gerai, meilute, — atsakė Liusė, jau šiek tiek atsitokė- 
jusi, — tai mums neturi rūpėti — nei vienai, nei kitai; čia mūsų 
šeimininkų reikalas. Prašau jus pažiūrėti, ar jie galėtų mane 
priimti. 

de Grinjan (Margueritte-Frangois, grafienė de Grignan) — po- 
nios de Sevinjė (žr. I skyr. 29-4 psl. 2-ą paaišk.) duktė, Provanso guber- 


natoriaus de Grinjano Žmona. 

Mariona neturėjo ką atsakyti. Buvo čia todėl, kad aš ją 
padariau tartum kokia nuolatine savo palydove, nes Bebetė, 
dažnai pasiligojusi, likdavo namie. Italės man jau kakle stojos. 
Pasiimdavau jas kartu tik etiketo verčiama; jos baisiai mane 
erzino; laikiau jas savo anytos šnipėmis ir nė kiek neklydau. 

Taigi tą rytą Mariona atsargiai praskleidė paauksuotas šios 
angelų lovos užuolaidas ir dailiai mums tūptelėjo pridurda- 
ma: 

— Ponia našlaujančioji grafiene siunčia pasiteirauti apie 
jūsų ekscelencijas. Čionai panytė Liusė, jos įgaliota. 

O meilės galia! Mano vyras neišsigando, tik pratrūko juok- 
tis. 

— Paprašykite panytę Liusę įeiti, Mariona, kad ji galėtų 
pasakyti motušei, jog niekad per visą gyvenimą geriau nesijau- 
čiau. 

Panytė Liusė įėjo gelsvesnė už savo gaubčiuko kaspiną ir 
sustojo apstulbusi, priblokšta. 

— Pone grafe!.. — suvebleno ji. — Ponia grafienė... 

— Našlaujančioji/ — atsiliepė mano vyras, pabrėždamas 
šį žodį. — Našlaujančioji, panyte Liuse. 

— Ponia našlaujančioji grafienė, — gaižiai pakartojo pa- 
tikėtinė, — pageidauja sužinoti, ar jūsų ekscelencijos gerai pra- 
leido naktį ir kodėl vakar vakare nesugrįžo į Turiną; gal svei- 
kata sukliudė?.. 

— Sukliudė malonumas, panyte Liuse, niekas kitas, — 
atsakiau aš. — Mums čia buvo smagu, todėl ir likome, tik tiek. 
Patikinkite ponią de Veriu mūsų gilia pagarba ir pasakykite, 
kad po... dviejų ar trijų dienų tikrai sugrįšime į Turiną. 

— Tačiau, ponia, jos šviesybė karališkoji ponia neper- 
spėta. 

— Nusiųsiu pas ponią kunigaikštienę vieną iš savo bajo- 
rų, — įsiterpė mano vyras, kuris, nesant našlaujančiosios da- 
mos, buvo tapęs grafu de Veriu visa tų žodžių prasme, — jums 
nėra ko jaudintis, panyte Liuse. 

Paslėpiau veidą po antklode — taip man norėjos juoktis 
ir taip mane linksmino ištįsusi panytės Liusės nosis. Mano vy- 
ras man atrodė trisdešimties uolekčių augumo, kaip Šventaja- 
me Rašte Nabuchodonosaro! statula. Panytė Liusė pasišalino 
atatupstom, sutrikusi, rengdamasi raportui apie mus, turėsian- 
čiam sukelti poniai de Veriu tikrą perversmą. Mariona ją paly- 
dėjo su ironišku, pašaipiu ceremoningumu, kone iki galo atla- 
podama abi durų puses. 

Įkandin skardėjo mūsų juoko papliūpos, galutinai įvary- 
damos jai neviltį. Vėliau gavome už tą susimokėti, bet ar jau- 
nystė nors ką skaičiuoja? 

Toji diena prabėgo kaip sapnas, paskiau kita ir dar viena. 
Pasiuntėme pas jų šviesybes bajorą, tad ponia de Veriu netu- 
rėjo ką pasakyti, nes karališkoji ponia perdavė esanti sužavė- 
ta, jog apsistojome mūsiškėje Smaltos viloje, ir leidžianti ten 
pasilikti, kiek tik mums patiks. 

Vis dėlto teko sugrįžti — ne, ne į manuosius namus, bet 
pas našlaujančiąją grafienę, nes visa valdžia buvo jos rankose. 

Patenkinta, kad užkariavau savo vyrą, neketinau jo iš jos 
atimti; tatai buvo didelė klaida. Jinai nebūtų išsaugojusi savo 
galios, kurią visąlaik turėjo, ir kas žino? Gal ponas de Veriu 
būtų buvęs laimingas su manimi, kuni tikrai nebūtų tapusi gei- 
dulių valdove. 

Mano anyta mus priėmė kaip visada. Tik jos įdėmus žvilgs- 
nis tykojo mūsų mažiausių šypsenų — mat ji buvo pernelyg 
klastinga, kad atidengtų savo kėslus ir prikaišiotų. Kalbėjo vien 
apie bendrus dalykus — apie jo šviesybės kunigaikščio vedy- 
bas, princesės tualetus, būsimas priedermes, žodžiu, apie vis- 
ką, išskyrus tai, kas jai rūpėjo. Vis dėlto ji manęs pasiteiravo, 
ar norėčiau būti jaunosios princesės garbės dama. 


Nabuchodonosaras — čia kalbama apie Babilonijos karalių (605- 
562 m. pr. Kr.) Nabuchodonosarą II, užkariavusį Judėją ir sugriovusį 
Jeruzalę. Sapne jis regėjo statulą molinėmis kojomis. Pranašas Danielius 
jam išaiškino, jog sapne regėtoji statula — tai jo imperija, sugriūsianti 
nuo pirmo sukrėtimo. 

— Pasistengsiu, kad jus paskirtų, jeigu pageidaujate. Ka- 
dangi princesė yra prancūzė, neabejoju, būsite jai labai miela, 
jums nieko kita nereikės veikti, tik su ja kalbėtis. 

Aš griežtai atsisakiau. Dvaro vergystės, kad ir kokios pa- 
auksuotos, ne mano skonio. Nemėgau niekam tarnauti, labiau 
patinka, kai tarnaujama man; prie princų tuodu dalykai nesu- 
derinami. Ilgą laiką ponas Savojietis buvo man tik meilužis, 
panašus į kitus. Kai užsimanė mane valdyti, nutraukiau su juo 
ryšius, betampančius grandinėmis. 

Visa tai matysime vėliau. Jums leidus, grįžkime į dvarą, 
kurį buvome palikę, prie princo vedybų ir prie visa, kas dėjosi 
anksčiau šio įvykio ar sekė po to. Laikas pakalbėti apie Vikto- 
rą Amadėjų, imtis jo charakterio, dar labiau neeilinio nei pa- 
sakojama, ir kurio būsimieji istorikai nesugebės perteikti. Pa- 
žinojau jį geriau nei kuris kitas, galiu gerai nutapyti ir nutapy- 
siu nešališkai. Buvau jam vienu metu bičiulė ir patarėja; kar- 
tais mane išklausydavo; aš jam pasakydavau viską: jeigu dar 
tebebūtų šiame pasaulyje, man neaileistų. 

Deja! Jis išėjo pirma manęs!.. 


XIX 


Prieš pradedant kalbėti apie Savojos kunigaikštį ar vei- 
kiau apie pirmąjį Sardinijos karalių, būtina paminėti dar vieną 
personažą, apie kurį iki šiol nieko nepasakėme, tačiau kuris 
nusipelno ypatingo dėmesio dėl savo charakterio ir padėties 
įdomumo. Nesunku suprasti, kad tai princas Filiberas Ama- 
dėjus!, Karinjanų atšakos galva ir Viktoro Amadėjaus tikrasis 
pusbrolis. 


Filiberas Amadėjus — čia, matyt, autorius apsirinka ir kalba apie 
Emanuelį Filiberą (žr.“Pratarmės" 14-4 psl. 1-4 paaišk.). Iš tikrųjų jis 
buvo Viktoro Amadėjaus II tėvas. 

Dangus jam nedavė klausos ir kalbos, — nelaimingasis 
princas gimė kurčnebylis, — bet apipylė jį visomis kitomis do- 
vanomis, ir jeigu ne šis luošumas, tai, be jokios abejonės, jis 
būtų tapęs vienu iš žymiausių šio amžiaus žmonių. Tai buvo 
inteligencijos bei išminties stebuklas; turėjo didelį savo pus- 
brolio pasitikėjimą, pastarasis su juo tardavosi, ypač savo jau- 
nystėje, dėl visokių slaptų dalykų; pakakdavo jam parašyti Žo- 
dį, visa kita jis išskaitydavo iš žvilgsnio, vos tik jį būdavo šiek 
tiek supažindinę su reikalu. Kai atvykau į Pjemontą, jis jau bu- 
vo metuose, ir vis dėlto aš jį gerai pažinojau. Jo sūnus vedė 
mano dukterį: apie tai, kas mus su jais suartino — toliau. 

Išsilavinimą, kurį gavo šis princas pagal princo Tomo!, jo 
tėvo, įsakymus, buvo gerai kreipiamas ir krito į tokią derlingą 
dirvą, jog jis beveik viską suprasdavo iš lūpų judesių ir kelių 
gestų. Prieš prieidama prie Viktoro Amadėjaus, aš specialiai 
užsiminiau šiais keliais žodžiais apie jį, nes iš pat pradžių jis 
dalyvavo mažne visuose tos viešpatystės įvykiuose. Grįžkime 
prie pagrindinio šių memuarų herojaus. 

Vos tik gavęs karūną, Viktoras Amadėjus ėmė rodyti, jog 
ją niekina. Nuo šiol metodiškai pradėjo apsimetinėti ir slėpti 
savo mintis. Tasai princas buvo apsukrus ir gudrus iki dvivei- 
dystės; kiti sako — iki apgaulystės ir klastos; didžiavosi, kad 
yra nenuspėjamas, kad moka maskuoti savo planus, suklaidin- 
ti savo priešus ir netgi draugus. Jausdamas didelę neapykantą 
Liudvikui XIV, tarp savo artimųjų netgi jį niekindamas, mėg- 
džiojo tuos dalykus, už kuriuos mažiausiai būtų galima girti. 
Ne jo kaltė, kad Turino dvaro nepadarė panašaus į Versalio; 
be paliovos stengėsi tą pasiekti: iš pradžių turėjo savąją Mon- 
tespanŽ — tai yra mane; savąją Mentenon — visi ją pažįsta. 
"Turėjo savąjį Meno kunigaikštį — tai buvo mano sūnus; savąją 


princas Tomas — žr. “Pratarmės" 13-43 psl. 2-4 paaišk. 
Montespan (Francoise-Athėnaise de Rochechouart, markizė 
de Montespan, 1641-1707) — Liudviko XIV favoritė. 

Orleano kunigaikštytę — mano dukterį. Savo vyresniojo sū- 
naus asmenyje turėjo Monsinjorą. Vienintelis dalykas, kurį sau 
primetė savo paties valia — tai atsisakymas nuo sosto, ir dėl to 
ne kartą gailėjosi. Dar jis turėjo galvoje ir Karolį Penktąjį! — 
mėgo didžius pavyzdžius. 

Buvo gana šykštaus būdo, nors podraug didžiadvasis ir 
kilnių minčių. Dėl savęs nė neišleisdavo, kiek buvo būtina jo 
rangui. Išskyrus tuos atvejus, kai norėdavo man įtikti ir pasi- 
puikuoti, pasižymėjo paprastumu, nelabai derančiu tokiam di- 
džiam princui. Man išvykus, jis nusileisdavo net ligi gobšumo. 
Per visus tuos metus jis dėvėjo tik kavos spalvos drabužius, be 
aukso ar sidabro, paprastus kaip kalniečio batus; žiemą — dra- 
po, vasarą — nertas kojines; niekados šilkinių, net iškilmingo- 
mis progomis. O dėl nėrinių, tai jis nenorėjo apie juos nė gir- 
dėti, motyvuodamas tuo, jog jo valstybėse jie negaminami, to- 
dėl tektų pirkti užsienyje. Nepritarė. kad jam būtų parenkami 
marškiniai kitokie nei iš tvirtos Gibero“ drobės. Juos papuošė 
plisuotu batistu, kaip seminaristų. 

Kai aš dėl to pasakiau jam keletą pastabų, atrėždavo: 

— Mano sveikatai tinka tik taip. 

Jo kardas, taip dažnai pergalingas, buvo iš aprūdijusio 
plieno. Drausdavo jį valyti. Be to, įsakė visą rankeną aptraukti 
oda, kad nesidėvėtų drabužio skvernas. 

Niekados nesinaudodavo kitokia kaip tik nendrine su ko- 
koso bumbulu lazda; o jo tabokinė, vienintelė, kurią turėjo, 
buvo iš vėžlio kiauto, papuošta dramblio kaulo apvadu. Kart- 
kartėmis man užeidavo noras padovanoti jam išpjautą iš pliaus- 
kos — ta dingstimi, kad šioji buvo per graži. 


Karolis Penktasis [(Kvintas), 1500-1588] — Pilypo Gražiojo ir 
Chuanos Pasiutėlės, Kastilijos karalienės sūnus, iš Habsburgų dinastijos. 
1516 m. tapo Ispanijos karaliumi (vadinosi Karoliu I), nuo 1519 m. Šv. 
Romos imperijos imperatorius. Pavargęs valdyti, 1555 m. atsisakė sosto 
ir pasitraukė į vienuolyną, kur ir mirė. 

? Giberas — miestukas Pjemonte, kur buvo gaminami tvirti audiniai 

Vienintelė jam rūpėjusi aprangos dalis — tai perukas ir 
skrybėlė. Perukas buvo iš kuo rinktiniausių ir kuo kruopščiau- 
siai sugarbiniuotų ir aukštyn sukeltų plaukų. Jo skrybėlė — 
puikaus bebro plauko, papuošta plunksnomis ir antsiuvais, 
keistai vainikavo visą tualetą, visai su juo nesiderindama. 

Per pasivaikščiojimus apsigaubdavo plačiu mėlynu ap- 
siaustu, kokie nešiojami lyjant. Tai vienas iš tų beformių dra- 
bužių, kurie dengia, bet Žmonių nepuošia. 

Jis turėjo vieną vienintelį kambarinį chalatą — ir vasa- 
rai, ir žiemai. Buvo iš žalios taftos su baltos lokenos pamuša- 
lu. Žiemą lokena būdavo iš vidaus, vasarą — iš viršaus, su- 
teikdama jam keistą išvaizdą. Per stiprius karščius ne taip re- 
tai pasitaikydavo jį matyti po šiuo apsiautalu visą išpiltą pra- 
kaito. Niekad nesutikdavo jo padėti, kad ir kaip būdavo su 
juo nepatogu. 

Jo stalo išlaidos buvo griežtai reglamentuotos kaip kokio 
smulkaus miestelėno. Turine jos sudarydavo dešimt luidorų 
per dieną; užmiesčio namuose išaugdavo iki penkiolikos lui- 
dorų, nes čia maitindavo ministrus, pirmuosius savo rūmų di- 
dikus ir svetimšalius. Ir dar: dėl didesnio taupumo, per daug 
nesigėdydamas, šiems pateikdavo likučius iš savo servizo — 
jau pradėtus gabalėlius. Tekdavo matyti, kad jų kartais pritrūk- 
davo, ir tada skubiai būdavo atnešamas papildomas kepsnys. 
Karalius (tada jau toks buvo) paskiau apie tai juokaudavo su 
savo stalabendriais: 

— Ašjus prastai vaišinu, ponai, bet juk nesu Liudvikas XIV; 
nereikia reikalauti to, kas pranoksta mano galimybes. 

Vyresnysis jo sūnus toli gražu neturėjo tokių polinkių, o 
nūnai valdantis karalius — juo labiau. Viktoras Amadėjus lai- 
kė, jog tai labai blogai. 

— Ar briliantai suteiks jums daugiau spindesio? — saky- 
davo jiems. — Nejau manote, kad valdovas savo didybę ma- 
tuoja pagal išlaidas? Tebus jūsų žmonės turtingi, tebus jie tur- 
tingi, ir nešiokite milinį bakalaurų drabužį — vis tiek būsite 
labiau didūs nei Indijos karaliai su visais savo brankakmeniais. 

Tvirtinama, kad dabartinis karalius galų gale tuo įtikėjo, 
bet jo vyresniojo brolio, kuris taip apgailėtinai pasimirė, nė 
kiek netenkino tos bakalaurų milinės ir tie menki daviniai. Jis 
turėjo savybių tapti didžiu princu, ir jo netekdamas Pjemon- 
tas patyrė išties nemenką nuostolį. 

Iškiliosios Viktoro Amadėjaus savybės spindėjo tiek tai- 
kos metu, tiek ir prireikus kariauti. Drauge jis buvo ir gabus 
administratorius, ir gudrus politikas, ir narsus karvedys. Turė- 
jo užėmęs Europoje vietą, kokios niekas kitas nebūtų pasie- 
kęs. Ir niekas kitas taip gerai nebuvo perpratęs vyriausybinių 
kabinetų ir intrigų. Žinojo visų valdovų, visų jų meilužių, visų 
valstybės sekretorių, visų įtakingų asmenų charakterius, po- 
mėgius ir įpročius. Kai ši apgailaujamoji Burgundijos kuni- 
gaikštienė', jo duktė, išvyko Prancūzijon, jis ją pamokė ir iš 
anksto supažindino su šio dvaro užkulisiais, lyg ten būtų gyve- 
nęs visą amžinybę. Ji darė įtaką karaliui, poniai de Mentenon 
ir šeimininkavo šioje šalyje, kai tuo metu buvo taip sunku val- 
dyti — ir visa tai karaliaus, jos tėvo, dėka. 

Dažnai turėdavau šio gudrumo ir šio gilaus kitų pažini- 
mo įrodymų. Toliau apie tai geriau sužinosime. 

Kaip jau matėme, princas de La Čisterna, grafas Prova- 
na, kunigaikščio auklėtojas, donas Gabrielis, netgi princas de 
Karinjanas kiekvieną dieną jam nedavė ramybės, kad paimtų į 
savo rankas valstybės vadžias. Žinoma, šis baisiai to troško, 
bet norėjo būti mygiamas, kad neįžeistų karališkosios ponios 
ir kad atrodytų tiktai paklusęs savo valdinių norams bei aplin- 
kybėms. Kasryt vykdavo nesibaigiantys pasikuždėjimai, per ku- 
riuos jis pasufleruodavo, ką šie turį pasakyti, idant palenktų jį 
apsispręsti. Iškeldavo prieštaras, kad jos jam būtų paneigia- 
mos; priversdavo nejučiomis išsikalbėti ponią savo motiną ir 
kukliai išklausydavo atsakymus. 


Burgundijos kunigaikštienė — čia turima galvoje Prancūzijos 
dofino Liudviko Burgundiečio (Liudviko XIV vaikaičio, vyresniojo didžio- 
jo dofino sūnaus, Liudviko XV tėvo) žmona Marija Adelaidė Savojietė. 

Grafas de La Turas, vienas iš svarbiausių jo patikėtinių, 
karštakošis, nekantrus irbeatodairiškas drąsuolis, po kelias va- 
landas trukusio pasitarimo su savo jaunuoju valdovu, palikda- 
mas jį, pasakė princui de La Čisternai: 

— Matau, kad jį reikia priversti, tad aš priversiu, ir teiki- 
tės manimi patikėti, tai bus padaryta rytoj pat. 

Juodu drauge nuvyko į Rivolį ir sukurpė aplinkraštį vals- 
tybės ministrams, karūnos grandams, generolams, karinių įgulų 
komendantams, juos informuodami, kad nuo šios dienos nu- 
spręsta, jog kunigaikštis prisiimsiąs teises, jam priklausančias 
pagal amžių ir kilmę. 

Paskiau triumfuodami jie sugrįžo su dokumentu rankose 
ir atnešė princui pasirašyti. Pastarasis jų nekantriai laukė, ta- 
čiau prieš pasiduodamas vis tiek iškėlė aibę kliūčių. 

— O mano motina? — kartojo be paliovos, — O mano 
motina? Jai bus toksai smūgis, nenoriu prisiimti kaltės. Aš ją 
pažįstu. 

— Tik tas jus jaudina? — be ceremonijų pertraukė do- 
nas Gabrielis. — Einu, susirasiu karališkąją ponią ir atnešiu 
jos sutikimą; aš irgi ją pažįstu. 

Iš tikrųjų, nubėgo pas ją. Ponia regentė jo išklausė nė ne- 
susiraukdama; kad ir kokios audros šėlo jos širdyje, neleido 
jam užbaigti savo kalbos. 

— Mano sūnus trokšta valdyti, — pasakė ji, — ir nedrįsta 
man to parodyti. Valdiniai jį įkalbinėja, ir bijodamas mane 
įskaudinti priešinasi jų prašymams. Jūs teisus, pone, geriau už 
juos pažįstate mane, ir aš tuojau visus sutaikysiu. 

Ji paėmė plunksną ir parašė ponui savo sūnui tikrą buk- 
lumo ir nesavanaudiškumo šedevrą. Aš ilgai jį saugojau, bet 
ponas Savojietis liepė, kad sugrąžinčiau jam. Dėl to dvigubai 
apgailestauju, nes šiandien tai būtų istorinis dokumentas. Vie- 
nu plunksnos brūkšniu ji neperskaičiusi pasirašė. 

Juk sakydavusi sūnui, kad juodviejų amžiuje jis turįs pats 
valdyti, ji — taisyti savo pašlijusią sveikatą. Primygtinai pra- 
Šiusi jį suteikti jai tą poilsį ir meldusi, kad leistų palikti viešus 

reikalus, kuriuos taip ilgai tvarkiusi jo vardu ir vildamasi su- 
laukti šios taip trokštamos dienos. 

Negalėjo būti nieko švelnesnio, kuklesnio nei jos veido 
išraiška, nieko kilnesnio — nei jos Žodžiai. 

Donas Gabrielis sugrįžo triumfuodamas. Sąmokslas pa- 
vyko. Viktoras Amadėjus gavo savo tėvų karūną. 

— Jūs to norite, mano motina prašo, tad aš sutinku. Kad 
sugebėčiau valdyti taip šlovingai kaip ji ir padaryti savo žmo- 
nes tokius laimingus kaip prie jos! To aš trokštu. Teišklauso 
mane dangus! 

Tuo laiku aš jau gyvenau Turine. Prisimenu šios naujie- 
nos padarytą įspūdį ir dygų mano anytos nusiteikimą, nes po- 
draug su savo šeimininke prarado galią. Laikė poną Savojietį 
labai nedėkingu ir labai pasinešusiu į puikybę, jei ateina pa- 
keisti princesės, kuri tiek metų gaubė jį savo rūpesčiu ir paty- 
rimu. 

Per mūsų asmeniškus pokalbius ji labai man skųsdavosi, 
nors viešai to neparodydavo. 

Mano vyras, dar priklausomas nuo globos kaip jaunasis 
princas, nedrįsdavo nieko atsakyti; bet jis būtų labai norėjęs 
pasekti tokiu pavyzdžiu ir nusimesti jungą. 

Ponia de Veriu labai sunkiai rado sau paguodą. Ypač ją 
siutino perspektyva regėti paskirtą būsimajai kunigaikštienei 
kokią nors garbės damą, o pačiai atsidurti nuošaly su našlės 
palikimu. Štai kodėl taip troško, kad užimčiau šią vietą; būtų 
išsaugojusi savo valdžią ir per mane viskam vadovavusi. 

Nors ir buvau dar vaikas, supratau tai ir nepapuoliau į 
šiuos spąstus. 

Princui tapus valstybės valdovu, kai jau buvo nuspręstos 
jo vedybos, karališkajai poniai teliko tūnoti rūmuose ir užsii- 
minėti labdaringa veikla. Pakankamai gerai pažinojo savo sū- 
nų, kad suprastų, jog nuo šiolei jis neleis jai nė kiek kištis į 
savo reikalus. Turėjo sveikos nuovokos pasitraukti savo valia 
ir laukti, kad jis paprašytų patarimo; tą jis darydavo tik tais 
atvejais, kai būdavo tvirtai apsisprendęs veikti savaip. 

Jau aš buvau užsiminusi apie Viktoro Amadėjaus vedy- 
bas su princese Marija Ana d'Orlean. 

Ne man spręsti apie šią princesę, tai kalbėsiu labai glaus- 
tai; mano padėtis pernelyg delikati, nors niekad nestokojau 
jai pagarbos ir niekad niekuo kitu jai nenusikaltau, kaip tik 
savo klaida ir josios vyro meile man. Žinau, kad ji dėl šios va- 
gystės negriežė ant manęs danties: jai maža terūpėjo meilė, 
maža terūpėjo valdžia. 

Gailavo Prancūzijos, gailavo savo šeimos ir Savojoje iš 
tikrųjų mylėjo tik savo vaikus. Atvykusi man buvo gera ir ma- 
loni, troško nuolatos turėti greta savęs, ir mudvi praleisdavo- 
me begalines valandas besišnekučiuodamos apie Versalį, Sen 
Klu', pagaliau apie dvarą, kuriame dėl savo amžiuus dar nega- 
lėjau buvoti. Beje, turėjau garbę būti dažnai nuvežama į Palė 
Ruajalį“ žaisti su Pono dukterimis, tarp kurių ponia Savojietė 
buvo jaunesnioji; vyresnioji ištekėjo už Ispanijos karaliaus — 
deja, savo nelaimei! Nepaisant santuokos didingumo. 

Prancūzų princesės visados sudaro didelių keblumų už- 
sienio santuokose. 

Šios dvi Pono dukterys tikėjosi ištekėti už Monsinjoro; 
buvo sau tai įsikalusios į galvą ir abi slapčia jį mylėjo, viena 
kitai to neprisipažindamos. Vargšė Ispanijos karalienė mė- 
nesį šliaužiojo prie Liudviko XIV sosto papėdės, melsdama 
jį, kad nepasmerktų jos šiai kankynei — santuokai, kuria taip 
bodėjosi! 

— Kuo jūs skundžiatės, ponia? — atkirto jis. — Dėl savo 
dukters nieko daugiau nepajėgčiau padaryti. 

— Ne, sire, bet galite daugiau padaryti dėl savo dukterė- 
čios. 


Sen Klu — rūmai Paryžiaus priemiestyje, kur buvo Orleano 
kunigaikščių rezidencija. 
* Palė Ruajalis — rūmai Paryžiuje, 1629 m. pastatydinti Lemers- 
jė (Lemercier) kardinolo Rišeljė užsakymu; ilgą laiką buvo Orleano ku- 
nigaikščių miesto rezidencija. 

Ponia Savojietė buvo tokia pat nusiminusi kaip ir ji, netgi 
dar labiau, nes Savoja — ne Ispanija. Tuo metu ji su manimi 
būdavo atvira. Meldė mane tapti jos garbės dama. Aš atsisakiau 
ir paskiau dėl to džiaugiausi. Tai, kas įvyko, būtų vis tiek atsitikę, 
ir tada laikyčiau save kalta, kad piktam išnaudojau pasitikėjimą 
tos, kuri buvo mano šeimininkė; tai tas pat, kas namų vagystė. 

Princesė nebuvo tokia graži kaip Ispanijos karalienė. Ta- 
čiau iš vargšės ponios Henrietės buvo paveldėjusi žavų gracin- 
gumą. Šoko geriau nei kuri nors kita; turėjo jaudinantį ir švel- 
nų balsą; jos tartis ypač įsismelkdavo į širdį. ĮŽymusis sutuokti- 
nis jos visai nemylėjo, ji buvo per daug gera ir paprasta. Žiūrė- 
j01jį pernelyg tiesmukiškai. O jis, nuolat gudraujantis, netikė- 
jo kitų nuoširdumu. Netgi paprasčiausiuose žodžiuose ieško- 
davo užslėptos prasmės, ir todėl dėl šios priežasties, taip pat 
dėl aibės kitų, santuoka nebuvo laiminga. 

Vis dėlto princesė turėjo šešetą vaikų. Išskyrus dabar val- 
dantį karalių, iki šios dienos jie visi pasimirė jauni. 

Man regis, jau sakiau, kad ponas Savojietis Liudviko XIV 
atžvilgiu turėjo labai skirtingų jausmų. Prieš savo valią juo Ža- 
vėjosi, tačiau kiekvieną sykį vis tiek stengėsi jam pakenkti, kai 
nei; siekė savo iškilimo ir Prancūzijos karaliaus pažeminimo, 
ir dėl to aš dažnai pagalvodavau, prisipažįstu, jog juo Žavėjosi 
net ligi pavydo. 

Kaip žinia, buvau tarp damų, artimų abiem princesėms; 
taigi dažnai pas jas susitikdavau su ponu Savojiečiu. Tuo metu 
jis neturėjo meilužės, taigi retai kada palikdavo kunigaikštie- 
nių ratelį. Nors neskyrė kuriai nors damai atskirai ypatinges- 
nio dėmesio, nuo tada rodydavo daugiau palankumo man. 

Šito palankumo dar nebuvo matyti, niekas jo nė neįtarė, 
aš pati nenorėjau sau to prisipažinti; tik tartum koks instink- 
tas padėjo man jį suvokti. 

Kalbėtasi apie Venecijos malonumus, karnavalą, drabu- 
Žių prašmatnumą ir kaip žavu būtų visa tai pamatyti. 

— O aš tai ketinu tenai nuvykti, — staiga pasakė ponas 
Savojietis. 

— Jūs, sūnau? — nustebo ponia kunigaikštienė. 

— Aš pats, ponia, nejau mano amžiuje nevalia šiek tiek 
pasilinksminti? 

— Nesakau, kad jums užginta; vis dėlto atrodytų keista; 
ar neįžvelgtų tame kokių politinių tikslų ? 

— Politinius tikslus įžvelgia visuose valdovų poelgiuose, 
ponia; būtų kvaila kreipti dėmesį į visas tas paikystes. 

— Bet, sūnau, jeigu Prancūzijos karalius... 

— Bet, ponia, Prancūzijos karalius niekaip negali man 
sutrukdyti nuvykti į pokyli; aš jam netrukdau eiti išpažinties ir 
meilintis poniai de Mentenon. Vis pamirštate, kad este nebe 
panelė de Nemur, o motina Savojos kunigaikščio, kuris tikisi, 
jog su juo Europoje bus skaitomasi. Na, ponios, kurios iš jūsų 
leistųsi sugundomos gražių Venecijos senjorijos pažadų? Kuri 
vyktų su manimi? 

— Aš, — atsakė valdančioji kunigaikštienė, — jeigu to 
nonte. 

— Jūs, ponia, tai be jokių kalbų, nes aš ten vykstu; bet 
kuri iš šių damų? 

Kunigaikštienė grįžtelėjo į mane: 

— Ponia de Veriu, ar norėtumėte mane lydėti? — pa- 
klausė. 

Savo ruožtu aš pasisukau i anytą, kas visus prajuokino, ir 
atsakiau: 

— Mielu nomu, ponia, bet... 

— Bet kas gali jums sutrukdyti, jeigu taip to norite? — 
rūgščiai atsakė našlaujančioji dama. — Nejau mano sūnus ir 
aš būtume tokie nenuovokūs, kad nejaustume, kokią garbę jos 
šviesybė mums teikia? 

— Vadinasi, aš vyksiu, ponia. O! Kaip puiku! 

Ponia de Veriu metė į mane naikinantį žvilgsnį. Šis atos- 
togoms ištrūkstančios mažos mergytės šūksnis pernelyg aiš- 
kiai rodė mano vergovę. Nesukau sau dėl to galvos ir likusį 
laiką galima buvo jausti mano džiaugsmą. Grįžusi namo ga- 
vau išklausyti visą prakalbą. 

— Jūs vyksite viena, ponia; mano sūnus lieka čia. Jo švie- 
sybės nebuvo pakviestas jį lydėti. Jums teks pasistengti prisi- 
žiūrėti savo elgesi ir laikytis kaip dera jūsų kilmės ypatai. 

Atsakiau tik tūpsniu. Šitaip visados išsisukdavau nuo po- 
kalbio, kai nenorėdavau priešgyniauti. O dėl pono de Veriu, 
tai jis niekados nieko neatsakydavo. 

Trys dienos po šio pokalbio mes jau buvome pakeliui į 
Veneciją. Ponas Savojietis nemėgo ilgų prisirengimų. 

Ponia kunigaikštienė vežėsi drauge penkias ar šešias da- 
mas; tačiau vis tiek ilga vilkstinė nesusidarė, ir niekados iš to 
skurdaus ekipažo nebūtum atpažinęs valdovo, vykstančio ap- 
lankyti respublikos. Nežymiausias iš Venecijos patricijų buvo 
jo svitoje ištaigingiausias. 

Kelionė darėsi vis linksmesnė, bet man buvo liūdna. Tai, 
kad greta neturėjau anytos, neišlygino tuštumos, kurią jaučiau 
be savo vyro. Tačiau po keleto mylių graužatis išsisklaidė. 

Įvažiavome i Veneciją gražų vasario rytą ir apsistojome 
pas jo šviesybės ambasadorių, kuris mus puikiai priėmė. 

Nutarta tą patį vakarą eiti su kaukėmis į Šventojo Mor- 
kaus aikštę. 

— Ponios, — pasakė mums princas, — esame čia, kad 
linksmintumės, ir mes linksminamės iš visos širdies. O aš, aš 
ketinu atakuoti visus ir jums patariu daryti tą pat. Pone, — 
pridūrė jis, pasigręždamas i Prancūzijos ambasadorių, atsku- 
bėjusį pasveikinti princesę, — jūs pasiūlysite ranką poniai Sa- 
vojos kunigaikštienei. Noriu, kad kiekvienas žinotų, kaip jau- 
čiuosi pagerbtas sąjungos su jo didenybe Liudviku XIV ir kaip 
man svarbu įtvirtinti jos pasekmes. 

Šie komplimentai pono d'Avo nesuklaidino: patsai suma- 
nus diplomatas, jis lengvai įžvelgė slaptas valdovo užmačias; 
arba mažų mažiausia jas įtarė, ir tarp jų užsimezgė kova. 

Gondola nuplaukėme į Šventojo Morkaus aikštę, kur to- 
ji juoda ir visokiausių spalvų minia greitai mus apsvaigino, nes 
nebuvome prie jos įpratę. 

Nuo dožo ir iškilniausios respublikos ateita pasveikinti 
jo šviesybę; taigi tapo visiems žinoma jį atvykus, ir mus jau 
supo inkvizicijos policija. 

Viktoras Amadėjus ilgai laikėsi šalia kunigaikštienės ir 
ambasadoriaus; paskiau jis pradėjo, nuosekliai nesirinkda- 
mas, užkabinėti kai kurias kaukes. Šios jam atsakydavo labai 
pagarbiai, lyg jį pažinotų. Jisai susierzino, o dar labiau su- 
sierzino pastebėjęs, kad grafas d'Avo nenuleidžia nuo jo akių. 
Vis išdykaudamas, jis paėmė mane už rankos ir nusitempė 
tolėliau. 

— Ponia, — tarė man, — jūs esate prancūzė, ar nesuge- 
bėtumėte patraukti pono d'Avo žvilgsnius kur kitur, ne vien 
mano pusėn? Atvykau į Veneciją ne tam, kad negaučiau pasi- 
kalbėti nė su viena dama, ir niekuo nenusidedant poniai kuni- 
gaikštienei man būtų smagu sužinoti, ar patricijos tokios są- 
mojingos, kaip apie jas šnekama. 

— Kas jums trukdo, monsinjore? Grafas d'Avo juk ne 
jūsų sąžinės vadovas. 

— Ne, bet Prancūzijoje nūnai šiuo požiūriu opūs, ir jeigu 
išdykystes palaikytų neištikimybe, įžymusis ponios mano žmo- 
nos dėdė galėtų man iškalbėti. Visa tai tarp mūsų, ponia de 
Veriu, prašau kaip bičiuliškos paslaugos. 

Grafo d' Avo akys žvelgė į mane klausiamai ar veikiau sten- 
gėsi išskaityti, ką aš galvoju. Tariausi esanti neižvelgiama ir pa- 
sijaučiau išdidi, kad princas manimi taip pasitiki. 

Šitaip besilinksmindami, praleidome visą naktį; Viktoras 
Amadėjus — vis išradingesnis, be paliovos pristojantis netgi 
prie kolombinų ir arlekinų, sutinkamų savo kelyje, ir nuolat 
pasprunkantis su šiais. 

Paryčiui dožo pasiuntinys atėjo pranešti, kad nakties už- 
kandis paruoštas jo šviesybei kunigaikštiškuose rūmuose — 
mat Respublikoje esama papročio vaišinti savo karūnuotuo- 
sius svečius. 

— Bet aš dar nepasimačiau su dožu, — tarė princas po- 
nui d'Avo. 

— Ir jūsų šviesybė nepasimatys, monsinjore. Jums bus 
patiekta į stalą kambaryje, kur galbūt aptiksite kokį provedi- 
torių! ar netgi messere Grande“, lydimą keleto patricijų; jus 
pnims karališkai ištaigingai, žiūrės, kad apsčiai turėtumėte rink- 
tiniausių ir šviežiausių visų kraštų valgių, kokių tik galima rasti 
Venecijoje; bet jums neikyrės. Visa daroma tyloje ir paslaptin- 
gai: regimai būsite vienas, o iš tikrųjų pora dešimčių akių jus 
stebės, pora dešimčių ausų klausysis kiekvieno jūsų žodžio. O 
dėl dožo, tai su juo pasimatysite ceremoningai, prisilaikant eti- 
keto ir kur kas sudėtingiau nei viešint pas karalių, mano val- 
dovą. Esate čia nežiniomis. kaip keliauninkas. Tad priims jus, 
kaip jie tai čia vadina, paprastai. Bet kokią būtų surengę pom- 
pą, jeigu būtumėt įžengęs i Veneciją su karūna ant galvos ir 
supamas savo gvardijos! 

— Tai tie iškilnūs pirkliai labai turtingi? 

— Iškilnesni didžiūnai nei princai, didesni pirkliai nei Žy- 
dai, turtingesni nei Indijos lobynai! Reikia pagyventi Veneci- 
joje, kad ją pažintum. 

— Deja, tam neturiu laiko, — su gailesiu tarė princas. 

Ponas d'Avo nužvelgė jį taip, lyg norėtų duoti suprasti, 
jog visai netikįs šiuo gailesiu. 

Tad mes įžengėme į tuos puikius ir įdomius dožų rūmus; 
užkopėme milžinų laiptais, praėjome pro liūto nasrus, kur 


proveditorius — aukštas senovės Venecijos respublikos parei- 
gūnas, Kuriam pavesta inspekcija, administracija ir t.t. 
7 messere Grande (it. istor.) — meseras (ponas) Grandas — 
Venecijos didiko titulas. 

mė tomi įskundimai Dešimties tarybai!, tie baisūs įskundimai, 
apie kuriuos vien pagalvojęs imi drebėti. Dar ir dabar nepajė- 
giu atsikratyti baimės jausmo, prisiminusi tą miestą, kur visa 
žinoma, kur nedrįstama mąstyti netgi užsidarius savame kam- 
baryje. Tik su šiurpuliu prisimenu tas juodas, sandariai užda- 
rytas gondolas, slepiančias nežinia ką, plaukiančias nežinia kur. 
Girdžiu tuos gailius susitinkančių valtininkų šūksnius kiekvie- 
name kanale, regiu tuos sbirus“, ateinančius suimti jus pokyly- 
je, per patį šventės ikarštį jo šviesybės dožo ir iškilniausios res- 
publikos vardu; ir tas vienutes, kurios lieka nežinomos ir kur 
patenkama vien tam, kad iš jų nebeišeitum. Šitai mirtina. Ne- 
paisant visų šio krašto Žavesių, nenorėčiau jame gyventi. 

Nesiimu pateikti ataskaitą apie mūsų kelionę į Veneciją, 
nei apie priėmimą, kokį dožas su dožiene iškėlė jų karališko- 
sioms šviesybėms. Tai per ilgai užtruktų ir išeitų už mano atsi- 
minimų rėmų. Tik du dalykai verti paminėti, ir aš apie juos 
pasakysiu. 

Pirmas — tai grynai susijęs su politika, ir aš nūnai galiu jį 
atskleisti nesibijodama pasekmių. Ponas Savojietis čia susiti- 
ko su keliajs atstovais iš Augsburgo lygos“, prie kurios jam pa- 
vyko prisijungti, nors ir buvo šnipinėjamas iš dviejų pusių — 
dožo ir Prancūzijos ambasadoriaus. Kaukės ir karnavalas jam 
puikiai pasitarnavo. 


Dešimties taryba — slapta dešimties narių taryba senojoje Ve- 
necijos respublikoje. Turėjo teisę kontroliuoti netgi pačius dožus ir buvo 
pagrindinis, slaptas venecijietiškosios aristokratijos valdymo įrankis. Eg- 
zistavo 1310-1797 m. 

sbiras — senųjų laikų Italijoje slaptosios policijos agentas, pla- 
tėsne prasme — galvažudys. 

* Augsburgo lyga — šiame Bavarijos mieste buvo pasirašyta nu- 
kreipta prieš Liudviką XIV slapta sutartis tarp Olandijos, Šv. Romos im- 
perijos, Ispanijos, Švedijos, Bavarijos, Pfalco ir Saksonijos, o vėliau — ir 
Anglijos. Šios lygos (kurią inicijavo Vilhelmas Oranietis) pasekmė — de- 
vynerių metų karas (1688-1697), per kurį Prancūzija neteko kai kurių 
savo teritorijų. Baigėsi Risviko taika. 


164 


Tik praėjus daug laiko po to, aš sužinojau, kokį vaidmenį 
ponia kunigaikštienė ir aš nejučia suvaidinome šioje komedi- 
joje. Vieną vakarą mudvi užiminėjome poną d'Avo, 0 tuo tar- 
pu kunigaikštis su kauke, persirengęs liokajumi savo paties liv- 
rėja, lydimas dviejų irgi persirengusių atstovų, sekė mums iš 
paskos; su tokia palyda apsukome visus teatrus ir visus Šven- 
tojo Morkaus aikštės marionečių vaidinimus. O tuo metu prin- 
cas de La Čisterna, susisupstęs jo šviesybės apsiaustu, visiškai 
tokio pat stoto kaip šis, paradavo prieš mūsų akis su karnava- 
linėmis kaukėmis. Su mumis nesikalbėjo ir dėjosi nepriklau- 
sąs mūsų kompanijai, o idant dar geriau pasilinksmintų, išsi- 
skirdamas garsiai ištarė mūsų vardus. 

Buvome suklaidintos, taip pat i1r ambasadorius. Tačiau vė- 
liau šisai sužinojo tiesą, ir pamatysime, kokios buvo to pasek- 
mės. 

Kitas faktas dar keistesnis ir dar mažiau žinomas. Pasa- 
koju apie jį kaip tik šiais sumetimais ir todėl, kad padės išryš- 
kinti pono Savojiečio charakterį naujoje, mažai kieno regėto- 
je, šviesoje. 

Šis didus protas, šis įžvalgus politikas, šis narsus karys buvo 
patiklus kaip vaikas ir pasiduodavo juokingiausiems prieta- 
rams. Bijodamas nesėkmės, nieko nesiimdavo penktadieniais; 
niekad nežengdavo iš namų kairiąja koja, blykšdavo pabėręs 
druską ant stalo ir tikėjo apžavais bei burtininkais. Daugeliu 
savo gyvenimo atvejų vadovaudavosi jais. 

Kaip tik tokio pobūdžio istoriją noriu jums papasakoti. 
Kad ir kaip stengiaus pamiršti, išliko mano atmintyje ir neju- 
čia vis dar apie ją pagalvoju. Iš tikrųjų keistas tai prisiminimas. 

Jau sakiau, kad princas man rodė šiokį tokį dėmesį; ke- 
lionės metu jis atrodė užsiėmęs kitomis mintimis ir pirmąsias 
dvi savaites niekuo neišsidavė. 

Vieną vakarą buvome su dožiene pasiplaukioti atvira gon- 
dola. Jau rengėmės sėstis prie stalo, kai pasirodė kunigaikštis, 
kurio nematėme nuo pat ryto. 

Atrodė susirūpinęs, nejučia raukė antakius, nieko nekal- 
bėjo ir po vakarienės, neprataręs nė žodžio, grįžo į savo kam- 
barį, o jam tai niekad nepasitaikydavo. 

— Kas gi monsinjorui? — kvailokai paklausė priekvailė 
jos šviesybės garbės dama. 

— Ko gero, leidosi suviliojamas kokios nors nežemiškos 
gražuolės, kuri veikiausiai bus iš jo pasijuokusi ir lemiamu mo- 
mentu palikusi, — šyptelėjo princesė. 

Ji buvo nepavydi. 

— Tikriausiai buvo Gete ar Slovėnų krantinėje, — atsi- 
liepė jaunasis Kontarinis, vėjavaikiškiausias iš visų Venecijos 
vėjavaikių. 

— Ir ką ten veikė, pone? — paklausė ponas d'Avo, įbes- 
damas žvilgsnį į tą besmegenį. 

— Dievaži, pone ambasadoriau, Dešimties taryba ir jūs 
tą Žinote geriau už mane, nes liepiate jį sekti kasdien. 

Būta dėl ko visiems sutrikti. 

Ir taip atsitiko. 

Išskyrus poną d'Avo, visi liko be amo. Šis buvo pernelyg 
vėtytas ir mėtytas bei apsukrus, tad nepasimetė. 

— Iš tikrųjų, pone, — atsakė jis, kuo natūraliausiai nusi- 
juokdamas, — nežinau, ar Dešimties taryba jums davė tokią 
užduotį; aš tai nedrįsčiau jos imtis. Atrodo, jūs patį reikėtų 
šnipinėti, nes šiame krašte tas žodis madingas. 

— Kaip! Ponas Savojietis nešnipinėjamas Gete ar Slovė- 
nų krantinėje? Ak! Na jau, pone ambasadoriau. Mano tėvas 
vakar tai slapčia sakė meserui Grandui, kuris davė jam ženklą 
nutilti, nes pastebėjo mane esant šalimais. 

— Ką gi, pone, jeigu man reiktų kirsti lažybų, lažinčiaus, 
jog taip nėra, turint omeny, kad senjoras jūsų tėvas tai pasakė 
meserui Grandui, nepastebėdamas jūsų šalimais, kaip nepa- 
stebima Venecijoje nieko! 

Pokalbis tuo ir baigėsi, nors kiekvienas liko prie savo nuo- 
monės. Pamažėle visi išsiskirstė. Kai sugrįžau į savo kambarį, 

manęs laukė Mariona, nutaisiusi slaptingą miną. Pridėjo pirš- 
tą sau prie lūpų ir paprašė manęs, kad sekčiau ją i jos kamba- 
rėli antresolėje. Prie slenksčio pasakė man: 

— Ponia, jo šviesybė kunigaikštis jau seniai jūsų čia lau- 
kia. 

— Manęs? 

— Taip, ponia, ir jis man įsakė likti prie durų ir saugoti, 
kai jus įleisiu vidun. Prašom, ieikit greičiau, jau vėlu. 

Įėjau — nustebusi, be žado. 

Man prisiartinant, kunigaikštis atsistojo. Prieš tai sėdėjo 
prie stalo, parėmęs ranka galvą. 

— Ponia, — tarė man, — nepalaikykite keistenybe, ko 
jūsų paprašysiu. Neabejoju jūsų prisirišimu prie savo namų ir 
laukiu, kad šitai įrodytumėte. Ar teiksitės mane lydėti rytoj, 
gerai prisidengusi kauke bei persirengusi, ir leisitės nuvedama 
ten, kur aš pageidauju? 

— Monsinjore, nežinau, ar gerai suprantu, bet man atro- 
do... 

— Nieko nebijokite, ponia, mano globojama esat saugi, 
ir duodu princo garbės žodį, kad jums nebus pasakyta, nebus 
padaryta nieko, kas galėtų jus įžeisti. 

— Iš tiesų, monsinjore... 

— Sutikite, ponia, sutikite: kalbama apie pačius svarbiau- 
sius interesus, kalbama apie valstybę, mano laimę. Ničniekas 
to nesužinos. 

Ilgai prašydinaus; bet jis neatlyžo, mygo mane, kol galų 
gale gavau pasižadėti. 

Sutarėm, kad rytoj apsimesiu serganti, liksiu savo kam- 
baryje ir artinantis nakčiai prisistatysiu pasirengusi ir su kauke 
netoliese rūmų pusrūsio durų, kur jis manęs lauksiąs. Visa ki- 
ta — tai jo reikalas. 

Galite suprasti, kad kiaurą naktį, kiaurą dieną nerima- 
vau. O ypač man buvo smalsu, netgi labai. Nejaučiau kuni- 
gaikščiui jokio potraukio; bet jis man pakankamai atskleidė 
savąji, ir aš jo bijojau. 

Kalbėjomės ne daugiau kaip visados, ir aš būčiau pamir- 
šusi apie savo išankstinę ligą, jeigu vienas iš jo mestų žvilgsnių 
nebūtų manęs perspėjęs. Nuo aušros ilgai užtrukome bažny- 
čioje, kur klausėmės pamokslo ir mišių. Apsimečiau labai pa- 
vargusi ir išsisukau nuo pasivaikščiojimo. 

Viktoras Amadėjus buvo punktualus, aš irgi; jis jau ma- 
nęs laukė ir pasiūlė ranką; padaviau savąją. Leidomės į kelią, 
abu nepratarę nė žodžio, lydimi princo seno kamerdinerio, ku- 
ris nuo jo niekad nesitraukdavo. 

Perėjome tris ar keturis tamsius skersgatvius, paskiau pa- 
siekėme nedidelį niūrų kanalą, kur laukė gondola. Vis nesi- 
kalbėdami įsėdome jon. Princas davė man ženklą įsitaisyti greta 
jo, ir netrukus mes skrodėme vandenis skriejančios per nak- 
ties sutemas strėlės greičiu. Man mažne užėmė kvapą. 

Kelionė ilgai netruko; gondola sustojo, ir liokajus pra- 
skleidė užuolaidą, tyliai tardamas: 

— Monsinjore, jau atvykome. 


ANTRA DALIS 


Išlipome iš gondolos kaip ir jon įsėdome — taip pat tylo- 
mis. Šiame kanale, siaurame ir tamsiame it požemis, vandenys 
teliuškavosi į aukštą juodą sieną, kurioje buvo vienintelės du- 
rys su dviem purvinais stulpais abipus. Pamanytum atsidūręs 
už tūkstančio mylių nuo tos tviskančios Šventojo Morkaus aikš- 
tės, tokios pilnos Žmonių ir šviesų, jeigu ne retsykiais šią tylą 
pertraukiantys muzikos instrumentų garsai ir balsų pliūpsniai. 

Durys atsidarė, Bepui į jas savotiškai pabeldus. Suėjome 
koridoriun, kur rūkstanti lempa vos vos mums teapšvietė ke- 
lią. Reikėjo turėti šešiolika metų; reikėjo būti Žana d'Alber. 
tokiai suvaržytai ir tokiai saugomai nuo tada, kai tariamai ta- 
po grafiene de Veriu, kad šitaip leistumeis jauno princo nuve- 
dama į panašią landynę. Šiandien nebesuprantu, kaip aš galė- 
jau sutikti. 

Tikrai šiek tiek drebėjau; bet aš visados buvau drąsi. Tuoj 
pat atsitokėjau ir sekiau paskui jo šviesybę, žengiantį priekyje 
užtikrintai, lyg jam būtų žinomas kelias. 

Negaliu jums apsakyti, kas tai pasirodė per būstas. Drėg- 
mė sunkėsi nuo viršaus iki apačios; sienos buvo pažaliavusios 
ir apsamanijusios; žengėme kažkokiomis purvinomis grindi- 
mis, riebaluotomis ir slidžiomis. Turėjau pasiremti į jo šviesy- 
bės man pasiūlytą ranką. 

Šio koridoriaus gale buvo kitos durys, bemaž perdėm aky- 
tos — tokios apgraužtos laiko. Į mūsų žingsnių garsą šios du- 
rys prasivėrė, ir išvydome baltabarzdį senį, vilkintį ilga žalia 
tunika. Ištarė princui kelis žodžius svetimšališka kalba, į ku- 
riuos šis atsakė parodydamas į mane. Senis pakėlė iki mano 
veido lempą, kurią turėjo rankoje, ir, atrodo, sunerimo išvy- 
dęs mano kaukę. Piktai pasigręžė į princą. Tasai didžiai nusi- 
žemino, ir aš supratau, jog atsiprašinėja. Senis treptelėjo ko- 
ja — kaip žmogus, nenorintis nieko klausytis, ir ponas Savo- 
jietis dvejodamas atsisuko į mane. Vis dėlto man tarė: 

— Atleiskite, ponia, bet prašau jus nusiimti kaukę; šisai 
mokytas asmuo, prieš įsileisdamas vidun, turi pamatyti jūsų 
veido bruožus ir su jais susipažinti. 

Jau kurį laiką, nuo tada, kai įŽžengiau į šiuos pasigailėti- 
nus namus, mane buvo pagavusi baimė. Kai išvydau aukštą 
senį, ji tik dar sustiprėjo. Taip pat pernelyg pasidavusi siau- 
bui, kaip prieš tai — patiklumui, ėmiau bijotis dėl savo gyvy- 
bės. 

Buvau girdėjusi kalbant apie raganius, kurių kerams rei- 
kia jaunos moters kraujo; ėmiau drebėti kaip epušės lapas, ir 
prašymas nusiimti kaukę manęs anaiptol nenuramino. 

— Monsin... — suveblenau. 

Kunigaikštis neleido man užbaigti: 

— Jums neverta nieko čia bijotis, ponia; esate globojama 
mano garbės žodžio, ir šio mokslininko laboratorija nėra lan- 
koma nei velnio, nei Venecijos patricijų; svarbiausia, kad čia 
esu aš, tad galite nusiimti kaukę. 

Aš dar dvejojau; tačiau, vėl paprašyta, pasidaviau. Senis 
pakėlė savąją lempą ir ilgai tyrinėjo mane, raustančią nuo jo 
žvilgsnio; paskiau jis ėmė šypsotis ir pasakė itališkai, tikriau- 
siai per išsiblaškymą: 

— Bene!! 


Bene (it.) — gerai. 

Kokia toji jo šypsena! Dvi eilės Ofiro! perlų! Ir kokia iro- 
nija! Koksai sarkazmas! Kokia neprilygstama pašaipa šiose su- 
spaustose ir rausvose it koralas lūpose! Nesuprantu, kaip Vik- 
toras Amadėjus galėjo dėl jų apsirikti. Nuo šios akimirkos aš 
nebebijojau. 

Įėjome į didžiuli apgriuvusį kambarį, aplinkui kurį buvo 
išdėliota visokiausių įmanomų dalykų pavyzdžiai, pradedant 
deimantais ir baigiant tiesiog šlamštu. Čia galėjai matyti gin- 
klų, brangakmenių, paveikslų, medžiagų, gyvūnų iškamšų, sta- 
tulų, gyvų gyvūnų, fajansų, krištolų, sidabrinių indų, šiionų, 
medalių, žodžiu, visko. Iš kampų, kur neprasiskverbė šviesa, 
sklido neįtikėtini garsai, nežinau, kokie sutvėrimai tenai kir- 
bėjo. 

Prisiartinome prie kreivakojo stalo, supamo trijų nuo se- 
numo blizgančių taburečių. Šeimininkas pastatė ant jo lempą 
ir davė mums ženklą atsisėsti. 

Pokalbis tęsėsi mano minėtąja nesuprantama kalba. Dak- 
taras šnekėjo daug, ponas Savojietis klausėsi, klausinėjo, kart- 
kartėmis pritardavo. Vėliau sužinojau, kad šnekėtasi graikiš- 
kai. Princas buvo labai gabus kalboms, ir visomis kalbėjo kaip 
savo gimtąja. 

Atėjo mano eilė: raganius paėmė mano ranką, šiek tiek 
man besipriešinant atvertė ją, ilgai žiūrinėjo ir lyg įdėmiai tyri- 
nėjo. Atkreipė savo mokytinio, nekantraus ir smalsaujančio, 
dėmesį į kai kuriuos ženklus. Paskiau nuėjęs susiieškojo negy- 
vos kiaunės maitą ir davė man prisilytėti prie jos galvos. Po to 
pasižiūrėjo jos vidun, ištyrinėjo vidurius, širdį, akis, parašė ke- 
letą kabalistiškų eilučių ir atsisukęs į poną Savojietį bei paro- 
dydamas šiam į kabantį ant sienos skydą su Prancūzijos herbu 
tarė, šįsyk puikia prancūzų kalba: 

— Nepaisant visko, jūs čia sugrįšit. 

Princas nieko neatsakė. 


Ofiras — neapibrėžta Rytų šalis, kur karalius Saliamonas siųs- 
davo ieškoti aukso ir brangenybių. 

Daugiau nei dvi valandas užtrukome šioje konsultacijo- 
je, iš kurios ničnieko nesupratau, nors buvau jos objektas ir 
tikslas. Kai pokalbis baigėsi, mes atsistojome, ir kunigaikštis 
paprastais žodžiais kreipėsi į mane: 

— Niekados nepamiršiu šio paslaugaus ir gero poelgio, 
ponia, — pasakė, — o dabar turiu paprašyti jus tik vieno daly- 
ko: niekam nė žodžio apie tai, kas čia dėjosi. Pati to nė neįtar- 
dama, labai pasitarnavote Savojai. 

— Jaunoji dama, — pridūrė Žiniuonis prancūziškai, — ar 
pageidaujate sužinoti savo ateitį? 

— Taip, jeigu ji turėtų būti graži. 

— Gera ar bloga, kaip visa šiame pasaulyje; veikiau gera 
negu bloga: jūs esate gimusi po ypatinga žvaigžde ir to negalė- 
site išvengti. Prieš savo valią jums teks tapti tuo, kuo nenorė- 
tumėt būti. Teks palikti mylimąjį ir susitaikyti su gyvenimu, to- 
li gražu nepanašiu į tokį, koks jums priderėtų. Noriu duoti jums 
dovaną — neįkainojamą dovaną, kokios niekas nesugebėtų pa- 
siūlyti. Imkite šį paketėlį miltelių ir saugokite jį labiau nei savo 
akis; čia slypi pirmiausia jūsų pačios gyvybė, o paskiau — vai- 
ko, kurį išgelbėsite nuo nuodų, pražudysiančių visą šeimą. Tas 
vaikas bus pats brangiausias, pats reikalingiausias visam pa- 
sauliui, o be jūsų jis išnyktų kaip visi jo artimieji. Gerai saugo- 
kite šiuos miltelius, girdite? 

Paėmiau popierinį maišelį tartum nenorom ir būgštau- 
dama; įsidėjau kišenėn ir nusekiau paskui poną Savojietį, ku- 
ris tempėsi mane vis kartodamas, kad niekados nepamirš, ko- 
kią didžiulę paslaugą padariau jam ir jo valstybėms. 

Buvau visa suglumusi, nustebusi, nežinojau, ką atsakyti; 
mašinaliai spaudžiau rankoje stebuklingąjį priešnuodį ir, ko! 
pasiekėme kanalą, vis nepajėgiau surasti nė žodžio savo kara- 
liškajam vedliui. 

Apie Žiniuonio namų prieigas nebuvo nė gyvos dvasios; 
viršum vandens tvyrojo ramybė, mus gaubė nakties tamsa, ir 
aplinkui niekas nepasirodė. 

Vis dėlto mūsų valčiai tolstant, dešinėje išgirdau tartum 

prislopintą įsiūčio šūksnį, o kairėje — atodūsį, kuris privertė 
mane sudrebėti ir sukėlė princo nepasitenkinimą. 

— Nejau buvome sekami? — sumurmėjo kunigaikštis. — 
Ak! Niekai! Juk negaliu būti taip stebimas pono d'Avo arba 
įtariosios Respublikos policijų. O be to, Venecija — paslapčių 
ir naktinių dramų miestas. Be abejo, visa tai mūsų neliečia. 

Vėliau aš sužinojau, kas šūktelėjo ir kas atsiduso. 

Tenai būta dviejų Žmonių, kurie mane sekė nelyginant 
šešėlis. 

Vienas — veriamas švelnios, nebylios, slaptos meilės, ku- 
pinos savęs atsižadėjimo ir ištikimybės. 

Antras — liepsnojantis nesutramdoma aistra, nepaken- 
čiančia kliūčių, einančia tenai, kur stumia ją kraujo karštis, netgi 
per nusikaltimus! 

O! Jaudinantys prisiminimai! Koks keistas kontrastas! 
Angele ir piktoji dvasia, kiek paguosmių ir nusivylimų jūs man 
atnešėt! 

Princas parlydėjo mane iki pat slenksčio. Išsiskyrėme prie 
durų. Nusigavau į savo kambarį bei lovą, kur miegojau ne dau- 
giau nei praėjusią naktį — taip jaučiausi keistai sujaudinta. 
Tai buvo mano pirmasis nuotykis, kupinas daugybės įvykių; te- 
ko už juos mokėti duoklę. 

Paskiau man paaiškino, kas atsitiko pas žiniuonį. Štai: 

Tasai Žiniuonis buvo vienas iš tų senų žydų kosmopolitų, 
klajojusių po visas keturias pasaulio šalis. Negaliu nuneigti jo 
tikrų Žinių ir turiu tam pagrindą: visa, ką jis išpranašavo, išsi- 
pildė, ką jau kalbėti apie skolą už savo gyvybę. Jis iš anksto 
pranešė Viktorui Amadėjui apie jo karus, neryžtingumą su s4- 
jungininkais, žodžiu, visus jo valdymo įvykius. Bet dar labiau jį 
nustebino pasakydamas: 

— Yra dalykų, kurių nepajėgiu ryškiai įžvelgti ir kurie ro- 
dosi mano galvoje sujauktai. Galime juos išsiaiškinti, jeigu tik 
jūs manimi tikėsite. Didelė dalis tų faktų nutiks įtakojant mo- 
teriai, kurią jums lemta mylėti, kurią jūs jau mylite. Tik jos 
ranka man gali įteikti šių paslapčių raktą ir netgi padėti duoti 

patarimą, kurio manęs prašote. Pasistenkite, kad aš ją pama- 
tyčiau, kad su ja pasikalbėčiau, ir tada aš žinosiu visa, ką reikia 
žinoti. 

Princas buvo dar pakankamai jaunas, tad nuraudo. Kol 
kas nesuvokė to jausmo, kuriuo vėliau suliepsnojo man; ta- 
čiau giliau patyrinėjęs savo širdį sumojo, kad esu nurodyta aš, 
ir perpus iš politinio smalsumo, perpus iš meilės potroškio jis 
panoro įsitikinti. Tad paprašė mane eiti su juo, kaip aš jau pa- 
pasakojau. Burtininkas jį patikino, esą aš tikrai toji spėjama 
būtybė, kad princas mane labai mylįs ir kad aš jį irgi mylėsian- 
ti, kad mudu drauge turėsime vaikų ir kad tai aš jį paliksianti. 

Aš daug plėtojuos apie šią pranašystę, nes ji tikrai pavei- 
kė mano ateitį, ir dar nesyk apie tai kalbėsiu. 

Rytojaus dieną po šios ekskursijos Mariona man įteikė 
nuo jo šviesybės labai gražią dėželę su auksiniu filigranu ap- 
linkui, nusagstytą brangakmeniais ir iš vidaus išklotą krištolu. 
Kabojo ant žiedo ir grandinėlės iš kažkokio metalo, spindin- 
čio kaip nušveistas plienas. Tai buvo žydo dovana, kad jon už- 
daryčiau savuosius miltelius ir nuolatos nešiočiaus ant kaklo. 
Ta brangenybė buvo nežinomo amžiaus seniena ir viena iš re- 
čiausiai pasitaikančių, kokias tik gali pamatyti. 

Aš ją dar turiu; nuo to laiko su ja nesiskyriau. 


II 


Po kelių dienų, kai sugrįžo į Turiną, Viktoras Amadėjus 
gavo pono d' Avo akylumo įrodymą. Sužinojo, kad buvo šnipi- 
nėjami jo veiksmai, susekti jo ryšiai su Anglijos karaliumi Vil- 
helmu! ir su Bavarijos elektoriumi“. Jo ambasadorius Vene- 


Kalbama apie Vilhelmą Oranietį (žr. “Pratarmės" 7-ą psl. 8-ą 
paaišk.) 
* elektorius — vokiečių kunigaikštis, turėjęs teisę rinkti impera- 
torių. 

cijoje praneš apie vieną iš savo pokalbių su ponu d'Avo, apie 
pokalbį, per kurį pastarasis diena dienon jam pateikęs ataskaitą 
apie kunigaikščio Žygius tenai, nors šis manėsi juos taip gerai 
įslaptinęs — oO tai įrodė, kad ir senjoras Kontarinis! buvo gerai 
informuotas. Kartu ambasadorius nuo Viktoro Amadėjaus ne- 
slėpė, kad šisai sukėlęs nemažą įtarimų Versalio dvare ir kad 
jam reikėsią nemaža nuveikti, idant juos paneigtų. Galima ti- 
kėtis primygtinų užklausimų ir reikia būti pasirengusiam į juos 
atsakyti, jeigu tik nenorįs visiškai nutraukti santykių. 

Tatai darėsi rimta. 

Tad, norėdamas Liudviką XIV nuraminti, kunigaikštis 
pradėjo karą prieš vodiečius* arba barbetus' — nepolitišką ir 
nepopuliarų karą, kurio pragaištingas pasekmes buvo numa- 
tęs jo tėvas. Ta dingstis, o ji buvo tikra, leido jam surinkti ka- 
riuomenę ir apginkluoti savo valdinius, neduodant pagrindo 
galingajam kaimynui skųstis. 

Jau seniai Viktoras Amadėjus rengėsi atsikovoti iš jo Pin- 
jerolį ir Kazalį“. Ieškojo tik progos ir pasistengė, kad ta atsi- 
rastų tariamai be jo pastangų. 

O Liudvikas XIV, kuris dar nepažinojo savo jaunojo są- 
jungininko, įsivaizdavo, kad nesunku bus padaryti šiam įta- 
ką, ir kol kas tik tiesė liūto letenas savo globojamųjų valsty- 
bių link, galbūt tikėdamasis vėliau jas užgrobti. Manėsi turįs 
reikalą su dvidešimtmečiu, be patirties ir be talento. Veneci- 
jos afera privertė jį susimąstyti, padėjo atidžiau įsižiūrinėti, 
ir ambasadoriai gavo griežtus įsakymus stebėti poną Savojie- 
tį bei jo kėslus. 


Kontarinis (Contarini) — tuometinis Venecijos dožas iš garsios 
Kontarinių giminės. Čia, matyt, kalbama apie jo sūnų. 
vodiečiai — Šveicarijos Vo (Vaud) kantono gyventojai, kalban- 
tys prancūziškai. 
* barbetai — Alpių kontrabandininkai iš Dofinijos srities (Pran- 
cūzijos Alpių sritis su sostine Grenobliu). 
* Pinjerolis ir Kazalis — dvi tvirtovės Italijos Pjemonto srityje, 
kitados priklausiusios Prancūzijai. 


175 


Kunigaikštis anaiptol nesnaudė, suvokdamas, kad tvir- 
čiausias Italijos atramos punktas yra Prancūzijos karaliaus ran- 
kose, vadovaujant ponui de Iresanui, žmogui tokiam pat drą- 
siam, kaip ir sumaniam. 

Kazalis buvo parduotas karaliui Mantujos kunigaikščio — 
princo tingaus ir gašlaus. Lygiai taip pat pardavė ir likusias 
savo valdas, idant galėtų patenkinti savo malonumus ir apmo- 
kėti meilužes, kurios buvo pačios prasčiausios rūšies ir visiškai 
nevertos jo. 

Viktoras Amadėjus labai būtų norėjęs pasiimti šį gardų 
kąsnelį, bet jam stigo jėgų. Dar visiškai nebuvo tikras impera- 
toriumi ir konfederatais!, tad nė nemanė atidengti savo kortų, 
neužsitikrinęs pakankamos paramos bei pagalbos. Tad visų pir- 
miausia jis rizikavo susipykti, — iš to negaudamas jokios nau- 
dos, — su kunigaikštienės dėde, kuris galėjo ji taip lengvai su- 
naikinti. 

Jo išmintis jau buvo pradėjusi skleistis. 

Maršalas Katina atstovavo karaliui, vadovaudamas Doti- 
nijoje ir Sevenuose“. Parašė ponui Savojiečiui, pareikšdamas 
norą su juo pasikalbėti ir daug ką išsiaiškinti. “Ne savo valdo- 
vo vardu, — teigė, — bet iš asmeninių paskatų būsiąs laimin- 
gas susipažinti su princu, teikiančiu tokių gražių vilčių" 

Ponas Savojietis, gavęs šį laišką, parodė jį poniai savo mo- 
tinai ir pasiteiravo, ar nebūtų jai malonu priimti Turine poną 
de Katina. 

— Vadinasi, jūs jį pakviesite čion atvykti? 

— Galbūt, ponia; bet ar jį pažįstate? 

— Aš jo nepažįstu. Kai gyvenau Prancūzijos dvare, po- 
nas de Katina niekuo neišsiskyrė iš kitų. Buvo nežymus bajo- 
ras, prasisiekęs savo jėgomis. 


konfederatai — turima galvoje Reino konfederacijos nariai — 
šešiolika Vokietijos kunigaikštysčių, sudariusių politinę sąjungą. 
* Sevenai — kalnuota Prancūzijos sritis Centrinio Masyvo pietry- 
čiuose. 

— Labai trokščiau turėti daug tokių nežymių bajorų sa- 
vo tarnyboje... Šiaip ar taip, jeigu jis atvyks, tas atsilankymas 
bus ypatingas, nes aš tuo pat metu laukiu ir kito: savo pusbro- 
lio Eugenijaus, pelniusio šlovę Vengrijoje ir, jeigu tik Dievas 
leis, būsimo pirmojo Europos herojaus. 

— Sūnau mano, saugokitės! Mano šaly esama patarlės, ku- 
ri man visad atrodė išmintinga: “Daug norėsi — maža turėsi" 

Princas nusišypsojo, tik tiek. Nieko neatsakydavo, kai lai- 
kydavo, jog nėra reikalo. Karališkoji ponia prie manęs pasida- 
lijo savaisiais nuogąstavimais su mano anyta; taigi sužinojau 
apie tą dalyką iš pirmo šaltinio ir labai apsidžiaugiau, kad išvy- 
siu maršalą ir princą Eugenijų, su kuriuo buvau susipažinusi per 
jo pastarąją kelionę ir kuris man pasirodė labai įžymus prin- 
cas. O dėl maršalo, tai jis man papasakos apie Prancūziją, ma- 
no tėvus, dvarą, apie visa, ką aš mylėjau ir ko vis dar gailavau. 

Tokiomis aplinkybėmis vieną rytą, man bežaidžiant su ma- 
žuoju Mišonu, šisai staiga manęs paklausė, ar grafas ir aš ne- 
trukus aplankysime poną Petitą, kaip jam buvome pažadėję. 

— Kodėl klausi, mažasis Mišonai? Prisipažįstu, mes apie 
tai nebegalvojame. 

— Todėl, kad ponas klebonas nori surengti jums gardžias 
vaišes, prie kurių ir aš prisidėsiu. 

— Vadinasi, tau taip svarbu? 

— Man ir šitam Alberontui, kuris trokšta pameilikauti ir 
visa kita. Kasdien atsilanko pas poną kleboną ir jo teiraujasi, 
kada tai bus nuspręsta, nes tada, kaip sakosi, jam atsivers ke- 
lias į sėkmę. 

— Vadinasi, kelias į sėkmę eina pro cukrinius ir pyragi- 
nius vartus? — nusijuokiau. 

— Aš visai nesuprantu to Žmogaus, ponia; jo pasisaky- 
mai ir postringavimai nėra labai aiškūs. Kaip tvirtinama, jisai 
sodininko sūnus, o sakosi tapsiąs pirmuoju ministru. Tai jam 
išpranašavo vienas žiniuonis, ir jis tuo tiki. 

— Nejau jis tikisi tapti pirmuoju pono Savojos kunigaikš- 
čio ministru? 

— Cha! Tai pernelyg mažai! Jis tvirtina būsiąs didelės ka- 
ralystės pirmasis ministras. 

— Na, nelabai nutuokiu, kuo mūsų dalyvavimas vaišėse 
galėtų jam pasitarnauti. 

— Šiaip ar taip, ponia, jis vien tik apie tai svajoja. Gyvena 
visiškai vienas savo koplyčioje ir kasryt išradinėja vis naujus 
patiekalus, kad sukurtų tokį, kokiu jūsų ekscelencijos būtų pa- 
tenkintos. 

Tą patį vakarą pas jos šviesybę prasitariau apie savo ma- 
žąjį Mišoną, kuris čia buvo gerai Žinomas, taip pat ir abatas 
Alberonis su savaisiais gardumynais. Krališkoji ponia buvo 
smagurė: nustojusi valdyti, rengdavo ilgus pasitarimus su savo 
patarnautojais ir virėjūkščiais. 

Tačiau ji buvo paprasta ir dažnai gyvenimo privatumo dė- 
lei vengdavo aukštos padėties įpareigojimų. Labai mėgdavo 
nuošalius pašnekesius su savo favoritais ir favonitėmis. Kolbuvo 
regentė, atsisakydavo šio pomėgio. Bet po savo abdikacijos 
jinai atsigriebdavo už prarastą laiką. 

— Ar abatas Petitas turi namus kaime? — paklausė ji 
ponios de Veru. 

— Taip, ponia, labai žavius, su daugeliu paveikslų ir įvai- 
nių retenybių. Jie visai šalia mano sūnaus. 

— Ką gi, contessina, perspėkite savąjį Mišoną, kad atei- 
nantį antradienį mes vyksime į tuos kraštus pasivažinėti ir kad 
aš sustosiu jo viloje poilsio. Jeigu ten atsiras parengtas koks 
nors užkandis, aš neatsisakysiu suteikti jam garbę. 

Nė kiek nenustebau: karališkoji ponia dažnai rengdavo 
tokias iškylas. Anytai ir man tai suteikdavo didelį malonumą, 
ne tokį dažną dvare. Nors kunigaikštienė ir nebeturėjo visuo- 
tinai pripažįstamos valdžios, tebedarė labai apčiuopiamą įta- 
ką savo įžymiojo sūnaus nuomonei. Jis laikė savo priederme 
būti jai malonus ir retai atsakydavo dalykų, susijusių su dvaro 
privilegijomis. O dėl valdymo, tai jis išklausydavo jos patari- 
mų, bet pasilikdavo sau teisę spręsti ir darydavo tik tai, ką lai- 
kydavo tinkama, niekad nenurodydamas priežasties. 

Rytojaus dieną klebonas buvo perspėtas ir paskirtu laiku 
mus priemė su sau įprastu gerumu bei kuklumu. Alberonis 
pasižymėjo. Jį išvydome tik po vaišių; padavus į stalą vaisius, 
atėjo išklausyti jos šviesybės komplimentų ir atnaujinti savo 
ateities viltis. Karališkoji ponia, mano informuota, pakvietė jį 
pasišnekėti, teikdamasi paklausinėti ir išklausyti. Šis buvo ap- 
dovanotas nepaprastu sąmojumi, labai subtiliu ir šmaikščiu; 
įsižiūrėjęs į jo akis, pamatydavai netikėtą jų gelmę, to paiko 
apvalkalo paslėptą nuo eilinių Žmonių. 

Tokio amžiaus, kokio tada buvau, aš nieko daugiau jame 
neįžvelgiau kaip tik juokdarį. Vėliau, kai jis atsiskleidė labiau 
ir pasiekė kitokią padėtį, prisiminiau šio pirmojo susitikimo 
ypatumus. 

Karališkoji ponia užsigeidė, kad jis papasakotų apie savo 
gyvenimą ir planus. Jis atvirai jai pasisakė esąs Parmos sodi- 
ninko sūnus ir nuo mažumės troškęs labai aukštai iškilti. 

— Pasirinkau dvasininko kelią, kad patekčiau tenai, kur 
mano drobinė palaidinė nebūtų nuvedusi, ponia. Tėvas ir mo- 
tina laikė mane kvailiu; bet jei aš nebūčiau buvęs abatas Albe- 
ronis, jei užuot skiepijęs kriaušes nebūčiau išmokęs gaminti 
naujų padažų, šiandien aš negalėčiau prie jūsų karališkosios 
šviesybės kojų padėkoti jai už malones ir paprašyti, kad jos 
nenutrūktų ir toliau tęstųsi. Štai ką reiškia sumanumas. 

— Jūs teisus, abate, visa tai tiesa, bet kad galečiau jums 
padėti, norėčiau sužinoti, kuo tikitės kada nors tapti. 

— Deja, ponia, pirmuoju ministru, nieku kitu, tik pirmuo- 
ju ministru, — kukliai ir nusižeminęs atsakė jis. 

— Mano sūnaus? 

— One, ponia, didesnio valdovo. Gal imperatoriaus, gal 
Prancūzijos ar Ispanijos karaliaus, nežinau. 

— Ą! Jūs dar nepasirinkote, suprantu. Bet ar jums neat- 
rodo šuolis pernelyg didelis — nuo kanauninkystės iki tokios 
padėties? Ar nėra tarpinių pakopų? Ir kokią pageidautumėte 
šiuo momentu pasirinkti? 

— AK, ponia, tai sunkiausia, nes būtų pirmoji. 

— Ar negalima jums padėti? Pažiūrėkime, pažadu dėl 
jūsų pasikalbėti su kunigaikščiu. 

— Su Parmos kunigaikščiu? — gyvai paklausė jis. 

— Ą! Jūs turite omeny Parmos kunigaikštį?.. Veikiausiai 
čia būsiu ne tokia galinga. Vis dėlto aš pasistengsiu. 

Su juo kalbėdama princesė labai juokėsi, 0 gudrusis lan- 
dūnas sumojo galis išdrįsti. 

— Jo ekscelencijos kanauninkystė neblogas postas, po- 
nia; čia užsidirbi pragyvenimui nieko neveikdamas, tik sukal- 
bėdamas keletą maldų, labai mielų ir lengvų; giedi mišparus 
vienas su savo klapčiuku; laikai mišias trim senoms damoms ir 
jų boloniniams šunyčiams; ir tylutėliai nukeliauji į rojų, paly- 
dėtas gailaujančių kaimynų, kas savaitę dosniai vaišintų mie- 
lais pusryčiais. Tai visais atžvilgiais pavydėtina beneficija, iš- 
skyrus... 

— Išskyrus teikiančius vilčių pirmuosius ministrus, su- 
prantu. Toliau? 

— Toliau, ponia, kadangi jūsų šviesybė teikiasi taip grei- 
tai suprasti, jinai taip pat supras, kad aš norėčiau iš čia išvykti. 

— Puikiausiai. 

— Turiu du siekius, ponia: tapti pirmuoju ministru, — O 
tai negali manęs aplenkti, — ir važinėtis Parmos gatvėmis mon- 
sinjoro vyskupo karieta; pastaruoju siekiu kaip tik reikėtų pra- 
dėti. 

— Norite, paprašysiu Parmos monsinjorą jus pavėžinti 
šalia savęs karietoje po miestą? Nepažadu jums, kad ką nors 
laimėsiu, nes reikia nurodyti tokio pasivažinėjimo priežastį. 

— Ir aš ją surasiu, jeigu ponia bus nepaprastai maloni 
išklausyti mane iki galo. Jo namuose yra vakuojanti kapeliono 
pareigybė; jeigu aš galėčiau gauti tą vietą, tai pirmoji pakopa 
būtų įveikta, ir aš turėčiau pirmojo ministro vaidmenį. 

— Jeigu aš būčiau Parmos kunigaikštiene, suteikčiau jums 
tą vietą; o Savojos kunigaikštienė tegali jums pažadėti, kad jos 
paprašys rytoj. Taip ji ir padarys. Tikiuosi, kad Parmos mon- 
sinjoras man neatsakys, jis pats yra sąmojingas ir jam patiks 

sąmojingas žmogus, toksai kaip jūs, esu tuo tikra. Abate, jūs 
būsite kapelionas. 

— Teišklauso ir tepalaimina jus Dievas, ponia kunigaikš- 
tiene! Būsite suteikusi postūmį gražiai karjerai, ir jums neteks 
dėl to gailėtis. 

Jis palydėjo šiuos žodžius aibe grimasų ir beždžionysčių, 
nuo kurių draugija leipo juokais, o jos šviesybe labiau už visus. 
Išsyk pametė dėl jo galvą, liepė jam pakartoti savo paikystes ir 
iki ašarų kvatojo iš jo namų ir vyriausybės sudėties, kai tapsiąs 
pirmuoju ministru. Ar jis prisiminė šią dieną, kai iš tiesų tokiu 
tapo!? Dažnai man kildavo noras jį to paklausti. 

Karališkoji ponia pasirūpino, kad būtų parašytas laiškas 
Parmos vyskupui, šisai suteikė Alberoniui kapeliono vietą, iš 
tikrųjų pradėdamas jo iškilimą. 

Prieš išvykdamas ten, jis atėjo nusilenkti poniai kunigaikš- 
tienei, mano anytai ir man. Siųsdavo mums iš Parmos puikių 
uogienių, ir tai darė iki pat tos dienos, kai paliko Italiją. Aš 
visad stebėjaus, kaip jis galėjo iškilti ir būti toks dėkingas. Pa- 
prastai pirmučiausia tam sąlyga — nedėkingumas tiems, kurie 
tau padėjo. 


III 


Man regis, aš daug kalbėjau apie kitų reikalus. Laikas grįŽ- 
ti prie savųjų ir jus su jais supažindinti. Regėjau visa, ką jums 
papasakojau. Regėjau nemaža kitų dalykų; tačiau jei kalbėsi- 
me apie mano pačios patirtį, apie manosios širdies paslaptis, 
tai man jas malonu prisiminti; malonu jas perkelti į šį popie- 
rių, nekaltą ir ištikimą patikėtinį, kuris neniurzga, nė kiek ne- 
priekaištauja, visa vertina vienodai ir kuris manęs neišduos, 


' Alberonis (Gulio Alberoni, 1664-1752) buvo Ispanijos karaliaus 
Pilypo V pirmasis ministras, labai apsukrus diplomatas. 

bent kol aš esu gyva. Jeigu išduos mane, kai numirsiu — nebe- 
būsiu čionai ir nesužinosiu; man mažai terūpi ateinančios kar- 
tos: nelabai jomis tikiu. 

Beje, galbūt šie puslapiai pateks į gero, šviesaus proto 
Žmogaus rankas, ir jis pajėgs suprasti, kodėl aš juos parašiau, 
bei įvertins jausmus, mintis vargšės būtybės, kurios klaidos nie- 
kados nepadarė niekam blogo, išskyrus jai pačiai. Apie šitai 
man malonu pagalvoti; norėčiau pažinti tą būsimąjį dangaus 
man skiriamą bičiulį, laiminu jį iš anksto ir tariu: “Dėkui jums, 
padėsiančiam kitiems geriau mane pažinti; jums, pasakysian- 
čiam būsimiems amžiams, kad geidulių valdovė nebuvo nei gar- 
betroška, nei goduolė turtų; jinai buvo švelni, dažnai nelai- 
minga, nors gal kitiems taip ir neatrodė, ir jeigu Dievas būtų 
davęs grafui de Veriu tokią pat širdį kaip josios, juodu būtų 
tapę modeliu ir pavyzdžiu visiems šio pasaulio sutuoktiniams; 
aš tą jau kartojau ir galėčiau vėl pakartoti. 

Nėra reikalo nė sakyti, kad pabuvę kaime tapome nepa- 
prastai, be išlygų laimingi. Ponia de Veriu užmerkė akis, dėjosi 
nieko nepastebinti ir neateidavo nei pas savo sūnų, nei pas 
mane, iš anksto neperspėjusi. 

Abatas de La Skalja buvo išvykęs su kažkokia misija: ka- 
rališkoji ponia dažnai jam pavesdavo tokias užduotis; labai jį 
gerbė ir patikėdavo jam daug paslapčių. Mudu su vyru gyve- 
nome ramiai, niekieno netrukdomi; stengėmės prieš kitus ne- 
išsiduoti savo švelnumo vienas antram ir atrodyti kaip visados. 
O tai buvo sunkiau. 

Mano anyta mažiau matydavosi su savo sūnumi; dėjosi 
šaltai griežta, taip tikėdamasi jį sau susigrąžinti ir priversti pri- 
pažinti savo kaltę. Iš tikrųjų, kai būdavo be manęs, jis imdavo 
svyruoti; bet vos tik aš pasirodydavau, vos tik susidurdavome 
su juo žvilgsniais, jam sugrįždavo drąsa ir viltis. Mudu vykda- 
vome visur drauge; dažnai vėl aplankydavome mūsų brangiąją 
vilą ir kambarį su vengriško rašto siuviniais. Vis prisimindavo- 
me tas pirmąsias laimės akimirkas ir tikėjome, kad jos tęsis 

amžinai. Labai natūralus įvykis, paprastai šeimas pripildantis 
džiaugsmo, o mūsų atveju ir viešai atskleidęs mudviejų atsi- 
naujinusį ar veikiau susiformavusį ryšį, sukėlė mums dar di- 
desnių rūpesčių. 

Reikėjo pasisakyti poniai de Veriu. Anaiptol neketino- 
me slėpti šio vargšo mažylio, tai buvo mūsų meilės kūdikis; 
jautėmės laimingi, kad jį turėsime. O be to, reikėjo, jog senelė 
ji sutiktų tartum gerojo Dievulio palaimą, kaip tatai sutikome 
mes, tačiau aš nežinojau, ar toji taip lengvai pasiduos. 

Slėpėme jį tol, kol buvo įmanoma. Prasikaltusi mergina 
nesiima kruopštesnių atsargos priemonių. Mane išdavė nega- 
lia. Ponia de Veriu viską atspėjo iš mano blyškio, nuolat besi- 
kartojančios prastos savijautos. Kassyk jai į mane pažvelgus, 
aš nurausdavau. O mano vyras nurausdavo dar labiau, nusuk- 
davo akis ir gėdingai pasišalindavo. Bijojo pasiaiškinimų. Ne- 
trukus ir aš juo pasekdavau — bijojau ne mažiau nei jis. 

Kartą, kai jau buvau besprunkanti, ponia de Veriu mane 
pašaukė atgalios. Nebedrįsau toliau žengti, jaučiau, kad reikia 
grįžti ir kad tiesos akimirka artinasi. Anyta darsyk mane pa- 
šaukė; atsisukau į ją. Pervėrė mane pntvinkusiu neapykantos 
žvilgsniu ir be jokios įžangos paklausė: 

— Jūs nėščia, ponia? 

Nieko neatsakiau — man pasirodė, kad šiurkštu taip tie- 
siai šviesiai pareikšti. 

— Tai kada gi ketinate prisipažinti? Kada manote apie 
tai pasisakyti jų šviesybėms? O gal kartais tikitės nuslėpti ?.. 

— Ponia... 

— Visa tai labai juokinga, įspėju jus. Po to, kai savo am- 
žiui nepadoriai netinkamai susidėjote su mano sūnumi; po to, 
kai gvvenote tokiu būdu, kurį tikrai pasmerktų didžiausias be- 
gėdis, nejau norite vaizduoti drovuolę ir nuslėpti pasekmes? 
Iš tiesų gražus kuklumas! Tartum neprivalėtumėte didžiuotis, 
suteikdama de Veriu namams įpėdinį! Jei ne šitai, kam jūs bū- 
tumete tikusi? 

Taip įžeidinėjama, aš pasišiaušiau. 

— Atleiskite, ponia, nejau nesu ištekėjusi? Kuo aš nusi- 
dėjau kuklumui? Kuo pasirodžiau begėdiška? Jeigu aš sutei- 
kiu įpėdinį de Veriu namams, tai, man regis, kilusi iš d'Alberų 
namų... 

— Iš d'Alberų namų! — sušuko ji apsidžiaugusi, kad ga- 
vo tinkamą temą mane pažeminti. — Tikrai, iš d'Alberų na- 
mų... Gal jūs manote, kad tai tolygu? Kas gi tie d'Alberų na- 
mai? Beje, argi tai namai ir todėl argi suteiktina ši pavardė 
šeimai? Jūsų senolis buvo sakalininkas, gražioji mano panele 
de Liuin; jūsų prosenelis buvo dar menkesnė persona, isidė- 
mėkite tai, jeigu dar negirdėjote, ir kiekvienas žino, kokiu bū- 
du šisai sakalininkas tapo kunigaikščiu, negalėdamas tapti ba- 
joru. 

— Tuomet, ponia, — atšoviau aš, perbalusi iš pykčio, — 
kodėl šio sakalininko vaikaitė buvo išplėšta iš savo krašto, iš 
tųjų de Liuinų rūmų, kur taip gera gyventi, iš tosios šeimos, 
kurią gaubia tokia pagarba, ir atvežta kentėti šalia jūsų? Ko- 
dėl de Veriu namų įpėdinis tapo mano vyru? Juk ne manasis 
kraitis jus sugundė, aš jo negavau. Taip pat nei manasis grožis 
ar nuostabus protas: trylikos metų amžiaus neturi nei vieno, 
nei kito. Be to, jūs manęs nepažinojote. Tad kas gi galėjo jus 
pastūmėti į giminystę su tuoju kunigaikščiu de Liuinu, kuris 
nera bajoras ir kurį jūs taip niekinate? 

Ponios de Veriu nuostaba nustelbė jos pyktį. Iš pradžių 
netrukdė man kalbėti, nes mano drąsos visiškai nesuprato. Iki 
šiol tokia nuolanki, aš pirmąsyk pakėliau maištą. Šiuo metu 
tai aš buvau jos namų pirmagimio motina; tai aš buvau grafo 
de Veriu Žmona, o ne pašalietė, kurią galima nebaudžiamai 
įžeidinėti. Ji ėmė nujausti priešininkę, kurią bus sunku nuga- 
lėti, ir nuo šiol sau prisiekė mane pražudyti. Šiaip ar taip, troš- 
ko kovoti ir nepalikti manęs, neišliejusi visos savo tulžies. 

— Jeigu būčiau jus pažinojusi, ponia, jeigu būčiau numa- 
čiusi, kuo trylikametė mergiotė vėliau taps, jūsų čia nebūtų, 
prisiekiu. Bet aš patikėjau tuo abatu de Leonu; pasikliauda- 
ma jo draugiškumu, o ypač trokšdama užtikrinti laimę sūnui, 

kurį myliu labiausiai už viską, sutikau priimti jus, elgetą, kaip 
ką tik pasakėte, aprūpinau jus viskuo, mainais tereikalauda- 
ma vienos iš seniausių Italijos šeimų įpėdiniui jūsų jaunystės, 
jūsų nekaltybės, jūsų grožio, ir tuo pat metu tardama sau, idant 
pateisinčiau šią nelygią santuoką: grafas de Veriu pakankamai 
didis senjoras, jog sugebėtų damą padaryti kilmingą, nepasi- 
telkdamas jos pačios kilmės, ir jog užvis garbingiausia viską 
duoti, nieko negaunant atgal. Kadangi klausėte, štai kodėl aš 
jus priėmiau ir štai kodėl jūs šiandien mane įžeidinėjate, atsi- 
dėkodama už gerumą. 

Nukritau ant fotelio, dusinama įsiūčio, bejėgiškumo, vi- 
sų nuslopintų aistrų ir negalėdama leisti šiems jausmams pra- 
siveržti. 

Jinai būtų tęsusi dvi valandas, jeigu aš nebūčiau persto- 
jus atsakinėti; man stigo oro, jaučiau, kad mirštu. Jinai manęs 
visiškai nesigailėjo; taigi dabar, patenkinta, jog privertė mane 
nutilti, atsistojo, nusilenkė ironišku tūpsniu ir tarė: 

— Atsiųsiu jūsų moteris, ponia, idant palaisvintų jūsų si- 
jono korsažą, ir patariu jo nebenešioti. Tai darosi nebereika- 
linga, juk aš viską Žinau. 

Mariona ir Babetė, kurioms mane palikusi liepė prisis- 
tatyti, atbėgo aikčio damos ir šūkčiodamos be galo be krašto. 
Kai buvau parvesta į savo apartamentus, Mariona nuėjo su- 
ieškoti pono de Veriu, pranešdama jam, kad piktoji našlė mus 
abu — mano kūdikį ir mane — užmuš, jeigu jis nesiteiksiąs 
įvesti tvarką. 

Ponas de Veriu didžiai susigraudeno, bet buvo ne iš tokių 
žmonių, kursai sugebėtų bet kur įvesti tvarką savo motinos aki- 
vaizdoje. Tarp mūsų abiejų jautėsi labai kebliai. Pareiškiau, kad 
po tokio elgesio su manimi nebepasiliksiu jo rūmuose ilgiau 
nė vienos valandos; kad parašysiu savo šeimai ir paprašysiu 
tėvą atvykti pasimatyti su manimi. 

— Koljis atvyks, palauksiu kokiame nors vienuolyne, — 
pridūriau. — Būtų ne visai tinkama, jei gyvenčiau šiuose na- 
muose, į kuriuos ponia jūsų motina mane priėmė iš gailestin- 

gumo. Prancūzijos kunigaikščio ir pero dukterys nepakęs to- 
kio elgesio su jomis. 

— O aš? O aš? Kas man bus? — kartojo jis verkdamas. — 
Ir mano sūnui? 

— Jūs, pone, jūs paguodai turėsite ponią savo motiną. O 
dėl savo sūnaus, tai būkit ramus, tuoj pat jums atsiųsiu, kai tik 
nuo jo išsivaduosiu. 

Mano įsiūtis panėšėjo į prakeikimą Šventajame Rašte — 
siekė ligi trečiosios kartos. Ponas de Veriu puolė man prie ke- 
lių, maldavo, prašė atleisti, bučiavo mano rankas, jam pasise- 
kė mane suminkštinti, nes ji mylėjau; savo ruožtu ji pabučia- 
vau, savąsias ašaras maišiau su jojo, aš jam atleidau, atleidau 
jo sūnui; bet dėl našlaujančios damos niekas nepajėgė manęs 
numaldyti. 

Jam tuojau pat derėjo pareikšti, kad ši pasiieškotų kito 
būsto, kad paliktų mus laisvus mūsų namuose ir savo asmeniu 
bei valdingumu daugiau mūsų nebevaržytų. 

Mano vyras būtų veikiau numiręs, nei sukėlęs toki maiš- 
tą; dar labiau pravirko ir kaip įmanydamas ėmė mane mal- 
dauti. Nesileidau sušvelninama ir vis jį bučiuodama kartojau: 

— Esu taip pat susikrimtusi kaip ir jūs, tai ne mano kaltė; 
reikia rinktis iš mūsų dviejų: jeigu ji lieka, tai aš išvykstu. 

Išvargusi po šios scenos, aš užmigau. Ponas de Veriu ne- 
matė jokios kitos priebėgos kaip tik mūsų mieląjį abatą Petitą, 
dėjo viltis vien į jį, ir vos tik aš užmerkiau akis, jis nuskubėjo į 
jo namus, manydamas esą šitaip bus greičiau ir tikriau, nei ką 
nors pasiųsti jo suieškoti. Klebonas viską išklausė, pats įtarė 
esant tokią padėtį. Nuo seno pažinojo ponią de Veriu; buvo 
mane perpratęs, numatęs tokią nesantaiką ir pasirengęs su ja 
kovoti. 

— Sprendžiant visą šį reikalą, derėtų pasinaudoti kara- 
liškąja ponia, — pasakė jis. — Jinai vienintelė turės galios ir 
valios paveikti ponią jūsų motiną. Jinai vienintelė sugebės su- 
prasti ponios jūsų Žmonos jausmus, nes ši yra jos tėvynainė ir 
dukra namų, kuriuos ji visada pagerbdavo savo palankumu. 

Eikite pas princesę, ponia, arba, jeigu nedrįstate, aš nueisiu už 
jus, iš visos širdies apsiimu tą padaryti. 

Mano vyras su dėkingumu, laimingas sutiko; perdavė vi- 
sus savo įgaliojimus nuostabiajam kunigui, kuris, jį palikęs, nu- 
drožė tiesiai į rūmus — su sau įprastu paprastumu, kukliais 
drabužiais ir romiu veidu, kur kas labiau pažįstamu vargšams 
nei turčiams. Kai tik sužinojau atvykus kleboną, karališkoji po- 
nia liepė jį ileisti — jinai, kuri dažnai atsakydavo šią malonę 
prašmatniausioms damoms ir kilmingiausiems senjorams. 

Kaip visados ponas Petitas dėstė reikalą labai sumaniai. 
Papasakojo jos šviesybei apie mūsų namų permainas, nušvie- 
tė, į kokią padėtį mane stato ponia de Veriu, ir meldė ją nu- 
maldyti audrą, kuri be jos įsikišimo grėsė viską sugriauti. 

Kunigaikštienė gerai pažinojo mano anytą, tad nė kiek 
nenustebo; pažadėjo ponui Petitui užsiimti jo prašymu, ir ka- 
dangi laikė mane lengviausiai įkalbama, panoro pradėti nuo 
manęs. 

Nekreipdama dėmesio į elgesio normas bei etiketą, ku- 
rių po savo regentystės ne itin paisė, jinai pasiėmė savo arkli- 
ninką, vieną svitos panelę ir iš karto išvažiavo pas mane karie- 
ta, kuria vykdavo į miestą. 

Suprantama, aš jos nelaukiau ir dar miegojau. 

Ši nesutiko, kad mane kas pažadintų; priešingai, panoro 
pati tai padaryti. Niekieno nuostaba negalėtų prilygti mana- 
jai: kai ją išvydau prie savo lovos, netekau žado. 

— Taip, tikrai, tai aš, — nusijuokė ji. — Nesistebėkite. 
Mudvi šiek tiek pasišnekėsime, jeigu tik norėsite manęs klau- 
sytis ar veikiau jeigu pajėgsite; kalbama, kad jūs nesveikuoja- 
te; tikiuosi, nieko rimta. 

Ji neleido man atsikelti iš lovos ir įsitaisė greta. Savo Ža- 
vingu sąmojumi ir begaliniu gerumu privertė mane išsipasa- 
koti apie savo padėtį, kančias, pyktį ir ryžtą palikti vyro na- 
mus, jeigu anyta užsispirtų gyventi su mumis. Jai nė neprirei- 
kė manęs iprašinėti, kad išliečiau visas savo nuoskaudas. 

— Jūs pažįstate mano motiną, ponia, — šaukiau aš, — 
pažįstate kunigaikštį de Liuiną ir žinote, ar jų duktė atvyko į 
šią šalį kaip elgeta! 

Princesė kantriai manęs klausėsi nepertraukdama. Tai bu- 
vo vienintelis būdas kaip nors mane paveikti. 

Kai baigiau, ji nuo pradžios iki galo išnagrinėjo mano kal- 
bą ir vieną po kito paneigė visus argumentus. Nurodė mano 
klaidas, kartu nesistengdama pateisinti grafienės padarytųjų; 
kalbėjo apie mano vyrą, mano kūdikį, mano gerą vardą — apie 
visa, kas galėtų mane sujaudinti. 

Iš pradžių likau kurčia jos įtikinėjimams; bet nors ir nuo- 
širdžiai švelni, ji neatlyžo, tad aš pagaliau pasidaviau ir suminkš- 
tėjau. Jinai tuo pasinaudojo ir išgavo iš manęs pažadą, kad 
neišvažiuosiu ir kad elgsiuos su ponia de Venu, lyg nieko ne- 
būtų įvykę. 

Nežinau, ką karališkoji ponia pasakė poniai de Veriu, ta- 
čiau šią visiškai nuramino. Nuo tada tarp mūsų nebekildavo 
jokių ginčų; užtat ji manęs dar labiau nekentė ir užsibrėžė man 
slapčia atsikeršyti. 

Ji veikė taip klastingai bei sumaniai, meilikaudama ir sa- 
vo sūnui, jog netrukus atgavo visą savo įtaką jam. Laikė jį savo 
valdžioje, kaip sako poetai; pirmiausia girdama jo jausmus ma- 
no atžvilgiu, o paskiau versdama jį abejoti manaisiais jo at- 
žvilgiu. 

Tad pagal motinos valią jis buvo paeiliui švelnus, malo- 
nus, patiklus ir pavydus. Iš pradžių buvo mano meilužis, pas- 
kiau — mano vyras, bet draugas — niekad. Ji užmušė jo širdy- 
je tą prieraišumą, kuris atlaiko visus išbandymus, pamažėle 
įteigdama jam baimę dėl mano charakterio, nuolat mane pieš- 
dama, — su įvairiais atspalviais ir labai atsargiai, — mane pieš- 
dama, kartoju, vėjavaike, kvaile, garbėtroška, užsispyrusia val- 
dyti, siekiančia tik jį pažeminti, sumenkinti ir viską palenkti 
savo valiai. 

Baigėsi tuo, kad mums, išgyvenus pirmąsias savo akimir- 
kas, nebeliko meilės, apskritai nieko nebeliko. Aš jam tapau 

ne, ne bjauri, — tatai būtų per stipriai pasakyta ir pranokę, jai 
pačiai to nesitikint, našlaujančiosios damos tikslus, — bet vi- 
siškai neįdomi. Į mane žvelgdamas tematė moterį, nešiojančią 
jo vardą, užimančią savo vietą prie stalo ir princų namuose, 
pakankamai gražią ir sąmojingą, kad neįžeistų jo, kaip vyro, 
savimeilės, bet netinkamą niekam kitam — kiaurą nulį, turint 
omeny jo namų sėkmę ir šlovę. 

Mano gražiosios viltys viena po kitos išsisklaidė; mat aš jį 
vis dar mylėjau, būčiau mylėjusi dar labiau, jeigu tik jis būtų 
norėjęs. Nepaisant regimybės, nepaisant mano suklupimų ir 
klaidų, jis man išliko vienintelė gyvenimo meilė. Reikėjo būti 
tvirtai. Deja! Aš tokia nebuvau. 

Štai ką ponia de Veriu iš mudviejų padarė ir štai tie ke- 
liai, kuriuos ji nutiesė Žžengiančiai į mane pagundai. Ak, any- 
tos, tesaugo jus nuo šito Dievas! 


IV 


Kaip matome, ponas de Veriu labai greitai sugrįžo po po- 
nios motinos padu. Nelaimei, mano kūdikis atėjo į šį pasaulį 
ne laiku. Pagimdžiau jį penkių mėnesių, nors nebuvau neat- 
sargi, niekuo neišprovokavau tokio pasiankstinimo, papras- 
čiausiai, kaip sakė gydytojas, aš neturėjau jėgų ilgiau jį nešioti. 

Kartoju, tai buvo didelė nelaimė; jeigu būčiau susilauku- 
si sūnaus, anyta būtų praradusi visą savo įtaką mano vyrui, bū- 
čiau tapus visagale. O dabar likau priveikta. grafo vergystės 
įprotis paėmė viršų. 

Stengiausi save paguosti pramogomis. Įnikau lankyti po- 
kylius ir šventes; eidavau visur, stengiaus dažniau buvoti pas 
jų šviesybes, kad tik pabėgčiau iš namų, kur terasdavau nuo- 
bodulį. Ponas Savojietis pradėjo atidžiau į mane įsižiūrėti. Netgi 
du ar tris kartus netikėtai mane aplankė kaime, kur kartkartė- 

mis pasišalindavau pailsėti. Imta patyliukais apie tai kuždėtis; 
bet aš stengiaus nesuteikti tam pagrindo, ir apkalbos, vos pra- 
sidėjusios, nuščiuvo. 

Syki sėdėjau salone, per kurį praeidavo labai nedaug žmo- 
nių, žaidžiau su beždžionėle, kurią karališkoji ponia buvo ga- 
vus dovanų ir kuri buvo gražiausias pasaulyje sutverimėlis; iš- 
girdau čia pat bruzdesį — tokį sukeldavo princas de Karinja- 
nas, kai norėdavo atkreipti į save dėmesį. 

Bematant pasisukau; jis man davė ženklą prieiti ir atsi- 
sėsti ant kanapos tokioje tartum nišoje su stiklais, ir čia prasi- 
dėjo mudviejų nebylus pokalbis. 

Norėjo pasišnekėti apie savo įžymųjį pusbrolį, apie šio 
spėjamą meilę man, ir kai aš sušukau, jog tai netiesa, jis ne- 
kantriai treptelėjo koja. Pakartojo, jog, tai visiška tiesa, jis ge- 
rai žinąs. 

— Ne, pone, — savo ruožtu pakartojau aš. 

— Jo šviesybė jus myli, — parašė jis labai greitai, — aš tai 
žinau; bet jeigu esate išmintinga, tai jo nesiklausysite ir paro- 
dysite, kad neketinate nusidėti savo vyrui. Reikia, ponia, lai- 
kytis padorumo, antraip visada tampi nelaimingas. Tai žmo- 
gus, kuriam norom nenorom tenka daug mąstyti, duoda jums 
ši patarimą. Pasekite juo. 

— Pone, būkit ramus, — atsakiau, — aš noriu likti išti- 
kima ponui de Veriu — ne tiktai iš pareigos, bet ir iš draugiš- 
kumo. 

— Tuomet viskas gerai, iš tiesų aš esu ramus. 

— Be to, Savojos kunigaikštis turi žmoną, tokią pat jau- 
ną kaip ir aš, tik dar gražesnę; be abejo, privalėtų ją mylėti ir 
tikrai myli; kodėl turėčiau drįsti manyti, kad jis gali atkreipti į 
mane savo akis? 

Nebylys papurtė galvą ir savąja nepaprastai vaizdinga kal- 
ba pabrėžė dvi ar tris eilutes, esą saldžiausi vaisiai ant medžio 
atrodo tie, kurie sunkiai pasiekiami. Tam garsiajam nebyliui iš 
tiesų aš rūpėjau; vėliau jis man priminė šiuos perspėjimus; ir 
be jo aš labai gerai juos prisiminiau, bet, deja, kas iš to! 

Viktoras Amadėjus man nepasakė nė vieno žodžio, ku- 
rio nebūčiau galėjusi klausytis. Bet jis įprato stebėti, kaip aš 
lošiu, prisėsti greta, per savo bajorus teirautis apie mane nau- 
jienų, jeigu kurią nors dieną nepasirodydavau jų šviesybių ap- 
linkoje. Tai tebuvo pastebima vien man ir dvariškiams, pasižy- 
mintiems labai gera uosle; kiti čia galėjo matyti vien tik proto 
trauką ar norą įtikti poniai savo Žmonai, kuri teikėsi su mani- 
mi elgtis kaip su bičiule ir tėvynaine. Tačiau aš savęs dėl to 
neapgaudinėjau ir palengva slydau iš kelio. 

Sykį princas nesislėpdamas pasiteiravo apie mane ponios 
de Veriu, kuri nepraleido geros progos pabrėžti, kokia esu aikš- 
tinga, nemalonaus būdo ir kaip jai sunku su manimi gyventi. 

Karališkosios ponios tąkart šalia nebuvo; antraip mano 
anyta nebūtų išdrįsusi šitaip kalbėti apie mane prie jos, žinan- 
čios tikrąją dalykų padėtį. Kunigaikštis nebandė manęs ginti, 
jau tada buvo pakankamai gudrus. 

Rytojaus dieną prasidėjo Didžioji savaitė — metas, kai 
visi užsidaro vienuolynuose ar pasitraukia į savo namus, pusę 
laiko praleisdami bažnyčiose. Pamaldos ir mišparai užsitęsia 
iki vėlumos. Kiekvienas turi žibintą ar uždegtą žvakę maldoms 
skaityti; bet palikdami bažnyčią, visi juos užgesina vienu me- 
tu; stoja neapsakoma tamsybė ir smarvė. 

Stropuoliai lieka melstis šiuose patamsiuose, kuriais pa- 
sinaudoja nemaža įsimylėjėlių susitikimams ir slaptoms prie- 
saikoms altoriaus papėdėje, nors dėl to pastarosios nebūna 
ištikimiau tesimos. Ypač Didįjį ketvirtadienį giesmės trunka 
be galo, ir kiaurą nakti budima prie švento kapo. 

Man buvo liūdna, ir taip pat panorau pasimelsti, lydima 
vien savo tarnų ir Marionos, kuri tądien tapo tikra kompanio- 
ne, nes drauge vežiausi tik ją. Nukakome priklausančion de 
Veriu šeimai koplyčion, kurioje šiuo metu nieko nebuvo arba 
bent mes taip manėme. Čia, pačioje tamsiausioje vietoje, glau- 
dėsi mano anytos klausykla — mat nemėgo, kad kas ją matytų 
klūpančią, netgi prieš Dievo atstovą. 

Nuėjau koplyčios gilumon ir ėmiau melstis, Mariona liko 
kiek atokiau nuo manęs. Pasinėrusi į poterius, klūpojau visai 
šalia klausyklos. Išgirdau kažką įeinant vidun, tačiau nekrei- 
piau dėmesio, tik nepasukdama galvos pastebėjau greit pro 
mane šmėstelint ilgą juodą palaidinį, panašų į tuos, kokiais 
paprastai vilki maldininkai ar vienuoliai. 

Tomis dienomis bažnyčiose jų būdavo tiek daug, jog tai 
man nepasirodė kas nors nepaprasta. Po mirksnio iš klausyk- 
los pasigirdo tylus balsas, kuris mane išgąsdino, ir aš mažne 
riktelėjau, tačiau tas balsas pasakė: 

— Nieko nesibijokit ir klausykitės. Kalbama apie jūsų pa- 
čios interesus. 

Pasisukau, stengdamasi pamatyti šitaip šnekantį, bet ap- 
linkui tvyrojo tokia tamsa, jog aš nieko neižiūrėjau. Man buvo 
labai baisu. 

— Jūs esate nelaiminga, — vėl prabilo balsas, — turite 
blogą anytą. 

Nieko neatsakiau — pagalvojau, kad čia jos klausykla ir 
kad gali būti joje pasislėpusi ji pati arba kas nors jos pavestas 
mane šnipinėti. 

— Be reikalo manimi nepasitikite, esu jūsų bičiulis. Jeigu 
norite, laimė jums gali būti sugrąžinta. 

Kiek labiau įtempiau klausą, tačiau tebetylėjau. 

— Galite išsivaduoti nuo tos de Veriu ir susilaukti geres- 
nio likimo, — pridūrė paslaptingasis balsas. 

— Na taip! — atšoviau pyktelėjusi ir karščiau nei būtų 
derėję. — Aš nenoriu išsivaduoti nuo savo vyro. 

— Kaip! Jūs jį mylite? 

— Ašjį myliu, žinoma, myliu; ir kas tasai, kuris tuo abejoja? 

— Vadinasi, nesutiksite, kad jus mylėtų? 

— Sutiksiu, jeigu tik man nereikės atsakyti tuo pačiu. 

— Kaip! Jeigu galantiškas, turtingas, galingas jaunas įsi- 
mylėjėlis ateitų pas jus, jį atstumtumėt? 

— Nežinau, kas jūs toks, nei kodėl teikiuosi jums atsaki- 
neti. Įsakysiu savo Žmonėms, kad jus sugriebtų ir išmestų iš 

šios koplyčios, kuri priklauso mano vyrui ir į kurią jūs neturite 
teisės įžengti. 

— Būkite Žiauri ligi galo; padarykite tai, bet po to gailėsi- 
tės. 

Ioksai užtikrintumas pakišo man minti, kad šis nepažįs- 
tamasis gali būti pats ponas Savojietis, norintis mane išbandy- 
ti, ir kad įsakiusi jį išmesti, sukelčiau nutikimą, kuris paskiau 
nuvestų mane toliau nei aš norėčiau ir kurio derėtų išvengti 
dėl mano namų laimės. Tad nusprendžiau pasitraukti, nieko 
daugiau nepratarusi. 

Žmogus klausykloje tai pastebėjo ir pasiskubino pridurti: 

— Prašau pasilikite, aš dar ne viską pasakiau. 

— Man jau gana, ir taip jau per daug išgirdau. 

— Ne, minutėlę, meldžiu jus! Nepalikite manęs šitaip. 

— Aš nesikalbu su nepažįstamaisiais, galbūt su piktada- 
niais. 

— Ak, ponia, dėl jūsų žus žmonės. Bet, nepaisant visko, 
mes dar susitiksime, ir tada... 

Nenorėjau daugiau jo klausytis; pašaukiau Marioną ir lie- 
piau perspėti tarnus, kad išvykstu. 

Mano arklininkas buvo beužrakinąs koplyčios duris; be 
abejo, tai būtų buvęs neblogas kerštas, bet galėjo nukentėti 
mano geras vardas; dar gal mane apkaltintų jį čia paslėpus ir 
su juo susimokius. Daviau ženklą palikti grotų duris neužra- 
kintas, pridurdama, kad vienas maldininkas prašęs, jog leis- 
čiau jam pasimelsti šventajam de Veriu patronui, o be to, galį 
čia atvykti grafas ar jo motina. 

Grįžau namo labai suintriguota, sukdama galvą ir klausi- 
nėdama savęs, kas buvo tasai nepažistamasis ir kokiu tikslu 
būtų mane kalbinęs, jeigu tik ne jo šviesybės įgaliotas. 

— Niekas kitas neišdristų, — pridūriau sau. — Tiktai bū- 
damas visagalis galėtų šitaip prie manęs prieiti, nors pati aš 
neieškau jokių pažinčių. 

Vis dėlto klydau, buvau mažiau neprieinama nei maniau. 
Greitai tuo įsitikinau. 

Tais metais Didžioji savaitė išpuolė į balandžio pabaigą; 
tokiu metų laiku Italijoje pats gražumas. Visur pilna įvairiau- 
sių gėlių, pagret su tąja tokia šviežia jauna žaluma, dovano- 
jančia malonių kvapų ir saldžių minčių. 

Velykų išvakarėse bemaž visą vakarą pasilikau bažnyčio- 
je, supama giesmių, smilkalų ir karštų maldų. Jaučiaus nesvei- 
kuojanti ir pavargusi. Pavakarieniavau viena savo kambaryje, 
Žavi mėnesiena vertė šypsotis prieš mano akis gėlyno rožes, ir 
leidausi jų sugundoma — nuėjau pasivaikštinėti alėjomis. 

Vaikštinėjau taip ilgai, jog išaušo rytas — tas prisikėlimo 
rytas, pasveikintas varpų, patrankos šūvio, jau pasklidusios po 
visas gatves minios šūksnių. 

Liaudis eina atsigavėti į smukles ir mažas krautuvėles, be- 
siglaudžiančias namų apačioje. Nieko nėra gražiau už šį regi- 
nį. Gausybė damų ir senjorų, neatpažįstamų, pasislėpusių po 
apsiaustais ir plačiomis ispaniškomis skrybėlėmis. Tai viena iš 
gražių orų teikiamų pramogų. Man irgi kilo noras joje daly- 
vauti. Pašaukiau Marioną, kuri ne daugiau miegojo nei aš ir 
kuri buvo su mažuoju Mišonu, atskubėjusiu čionai, kad galėtų 
pirmas man palinkėti linksmų švenčių. 

Liepiau mane aprengti tinkamais šiam nutrūktgalviškam 
ištrūkiui drabužiais. Sau palyda pasiėmiau tiktai kambarinę ir 
savo mažąjį abatiūkštį ir įsimaišiau tarp prastuomenės, laimin- 
ga, kad niekas manęs nepažįsta ir kad galėsiu kaip maža mer- 
gytė smagintis viskuo, ką pamatysiu. 

Mišonas juokėsi ir strykčiojo. Jį visur pažinojo, kur tik 
pasirodydavo, savo geru spindinčiu veidu sukeldavo juoką. Da- 
viau jam keletą monetų, kurias išleido dešrelėms ir sūdytiems 
lašiniams. Sustojau su juo prie vienos iš cukrainukių, kur buvo 
puikiausių kepinių, ir jau rengiausi jų paragauti, kai pamačiau 
savo pusėn kyštelint ranką. Ji nustūmė storžievį, kuris kliudė 
mane praeidamas. Atsisukau padėkoti savo gynėjui ir po pla- 
čiais juodos skrybėlės kraštais išvydau spindinčias princo fon 
Heseno akis; jis buvo vienas iš mano ištikimiausių ir uoliausių 
gerbėjų. Paprašė, kad leisčiau jam pasilikti greta ir mane sau- 

goti; neatsisakiau, ir mudu suskatome žingsniuoti vienas šalia 
kito su Mišonu ir mano kambarine iš paskos. 

Iš pradžių jis kaip visi vyrai ėmė kalbėti apie save, pas- 
kiau — apie mane, o dar vėliau — apie mudu abu, tai yra sten- 
gėsi mane įtikinti, jog mirštąs iš meilės man, jog niekad netu- 
rėjęs progos tai pasakyti ir jog nusitvėręs šios bijodamas, kad 
tokios daugiau nebepasitaikys, nors ir kaip šis atkaklumas man 
atrodytų keistas. 

Man, prancūzei, Didžioji savaitė atrodė ne itin tinkamas 
metas būti gundomai, kad nusidėčiau; ir vis dėlto Italijoje tai 
viena iš patogiausių aplinkybių, nes lengva susitikti bažnyčioje 
vilkint drabužiais, maskuojančiais žmones. Bet nesvarbu, kad 
ir kas dabar būtų — Didžioji savaitė ar karnavalas — aš nelin- 
kau nusileisti prašymui, man jis atrodė labai nepadorus ir aš 
šiurkščiai išbariau tą vargšą Heseną. Tai buvo puikus žmogus, 
visai ant manęs nesupyko, tiktai atsiduso ir pasakė: 

— Gal dar ne laikas, aš pamėginsiu vėliau. 

"Tačiau per visą pasivaikščiojimą jis nesiliovė taip garsiai 
dūsavęs, jog aš galiausiai ji palikau ir grįžau namo kur kas anks- 
čiau nei ketinau. Jaučiausi be galo pavargusi, tad kritau lovon 
pailsėti iki mišių katedroje, kur su visu dvaru, ten vykstančiu 
labai pompastiškai, privalėjau dalyvauti. 

Aš neužmigau. Tuodu žmonės su savąja gražbylyste nėjo 
man iš galvos. Galbūt jų tėra vienas; galbūt princas ir buvo 
tasai nepažistamasis koplyčioje. Tačiau jeigu ten buvo jis, koks 
tikslas jam apie tai nepasisakyti? O jeigu ne jis, tai kas tenai 
galėjo būti? 

Neradau atsakymo į šiuos klausimus. Turiu prisipažinti, 
užtrukau ilgiau prie savo tualeto, labiau juo rūpinaus. Norė- 
jau būti žavinga, ir išvydau save gražesnę, negu ligi šiol isivaiZ- 
davau esanti. Mano vyras taip greitai nuo manęs pailso, jog 
emiau savimi nebepasitikėti. 

Išvykau su juo ir savo anyta į rūmus. Mums buvo suteik- 
ta garbė lydėti jų šviesybes ir privalėjome jų laukti, kiek šie 
ras tinkama. 

Keletą savaičių buvau nesirodžius rūmuose. Kai tik po- 
nas Savojietis mane pastebėjo, išvydau, kad jo veidas nušvito 
džiaugsmu, ir nusukau savąjį, nes pajutau, kad raustu. 

Ceremonija vyko kaip įprasta. Princai priėjo komunijos 
išvakarėse, taip pat ir kone visi dvariškiai. Toje šalyje komuni- 
ja lengviau suteikiama nei pas mus. Nesismulkinama dėl mei- 
lės. Beveik visos damos turi mažų mažiausia po vieną kavalie- 
rių; griežtesnės tuo ir pasitenkina, bet kitos anaiptol nesivar- 
žo, ir nelaikoma, kad jos elgiasi blogai. Jeigu kunigai atsisaky- 
tų suteikti šios nuodėmės išrišimą, bažnyčios liktų tuščios. 

Paskiau visi susirinko pas ponią kunigaikštienę, kur buvo 
surengtos puikios vaišės su damomis prie stalo. Čionai ne per- 
nelyg paisoma rangų, ir, laimei, nėra kunigaikščių ir perų, ku- 
rie tironizuoja kaip mūsiškiai. 

Viktoras Amadėjus neatsisedo su visais; sukinėjosi aplink 
stalą, pašnekindamas kiekvieną damą. Kai priėjo mano eilė, 
didžiai sujaudintu balsu pasiteiravo, ar mano sveikata pagerė- 
jo, ar galėsiu dalyvauti šventėse, kurias ketinąs surengti netru- 
kus, tai yra iki sekminių. Beje, jis pridūrė, kad jas atidėtų, jeigu 
aš nesijaučiu pakankamai gerai, nes jokiu būdu nenorįs pra- 
rasti jų gražiausios puošmenos. 

Kunigaikštis, neišklibinamo šykštumo, neturėjo įpročio 
rengti šventes; tad aiškiau negalėjo pasakyti, kad skiria jas man. 
Likusią vaišių dalį likau užsisvajojusi, nors ir stengiaus atrody- 
ti kaip visados, ir aš niršau, kad ponas Savojietis be paliovos į 
mane spokso, matyt, mėgaudamasis šiuo užsiėmimu. Tačiau 
toji nebuvo tokia, kokios jis tikėjosi. Aš paprasčiausiai ieško- 
jau būdo, kaip nuo jo išsivaduoti, nepadarant žalos mūsų pa- 
dėčiai dvare. Gerai jį pažinojau: buvo kerštingas kaip visi to- 
kio charakterio Žmonės. 

Šis pasisėdėjimas, didžiam mano džiaugsmui, baigėsi miš- 
parais, į kuriuos reikėjo vykti. Regėdama prie altoriaus šį ge- 
rąjį poną Petitą, nepaliaujamai mąsčiau ir galiausiai nuspren- 
džiau papasakoti jam visą reikalą, ir nedelsiant. Tad po pamal- 

dų tuoj pat jį pakviesdinau pas save; apsimečiau pavargusi, kad 
netektų eiti pas jų šviesybes į vakarienę, ir likau viena savo 
kambaryje, nekantraudama kuo greičiau atverti širdį garbia- 
jam abatui. 

Ilgai laukti neteko. Jokiam nelaimingajam niekad netek- 
davo jo laukti. Aptikęs mane išblyškusią ir liūdną, pasiteiravo, 
kas man yra, paskatindamas atsiverti. 

— Deja, aš kankinuosi, gerasis tėve, ir kaip tik noriu tuo- 
jau pat jums tai apsakyti. 

— Kalbėkite, ponia; pasikliaukite Dievu, jis jūsų klausosi. 

Papasakojau jam visą istoriją nuo pirmosios dienos, kai 
ją atspėjau, įskaitant klausyklą ir Heseno princą. 

Abatas klausėsi manęs nepertraukinėdamas; galiausiai pa- 
gyrė už atvirumą, už būgštavimus, už tai, kad iškart kreipiausi 
i ji, nepalikdama laiko blogiui įsigalėti. 

— Šiuo metu galima padaryti tik viena, nes pavojingiau- 
sia yra jo šviesybės meilė; tegul pamato, kad veltui gaišta laiką, 
tad jo žvilgsnis nukryps kur kitur. Atsisakykite švenčių. 

— Deja! Vien to ir norėčiau, bet kaip tai padaryti? 

— Nereikia apgaulės; pasistenkite, kad jis jums vėl pasiū- 
lytų, ir tada drąsiai pasakykite ne... 

— O jeigu jis užpyks ant manęs, o ypač jeigu užpyks ant 
pono de Veriu, jeigu pražudys jo padėtį dvare ir ateitį? 

— Žinau, tatai sunku; jeigu būtumėt vyresnė, galbūt reiktų 
laviruoti; tačiau tokiai jaunai moteriai nevalia save statyti pa- 
vojun; būkite tiesi ir atvira. 

— Ar turiu teisę prarasti vyrą, jam nežinant tikrosios prie- 
žasties? 

— Sergekitės, ponia, derėtis su priederme; nuodėmė ma- 
nyti, kad ponas de Veriu galėtų sutikti su kuo nors panašiu. 

— Aš irgi apie tai negalvoju; bet jam nušviesčiau dalykų 
esmę, gal jisai surastų kokią nors išeitį, kurios mes nematome. 

Klebonas papurte galvą. 

— Delsti — tai viską prarasti, ponia. Pagalvokite apie mei- 
lišiaus padėtį, valdžią, nuopelnus. 

— Aš myliu savo vyrą, pone, — paprastai atsakiau. 

— Tai geriausias argumentas, ponia; šiaip ar taip, jeigu jo 
nėra, irgi nieko tokio. 

Ilgai kalbėjomės, svarstėme klausimą iš visų pusių. Pri- 
ėjome išvadą, kad reikia atimti iš princo viltį, ir jeigu priverstų 
mane dalyvauti šiose šventėse, visa prisipažinti savo anytai — 
šiame reikale tai būtų geriausia mano gynyba ir užtvara. 

Todėl rytojaus dieną nutaisiau rimtą veidą ir ryžtingai 
emiau laukti pono Savojiečio, nusiteikusi jam pareikšti, kad 
nieko iš manęs nesitikėtų. 

Priėjo prie manęs, kai stovėjau pasitraukusi prie lango, ir 
paklausė, ar aš jau atsigavus nuo to ūmaus nuovargio, sutruk- 
džiusio vakar man vėl pasirodyti per vakarienę. 

— Ne, monsinjore, priešingai, jaučiuosi pavargusi labiau 
negu bet kada. 

— Būtina jus išgydyti šventėms, kurios netrukus prasi- 
dės, ponia. 

— Tuo laiku aš dar labiau negaluosiu, monsinjore. 

— Ką norite tuo pasakyti, ponia? 

Mačiau jo akyse ironiją ir tikėjimą savo pergale, kurie ma- 
ne piktino. 

Atrėžiau jam nepaprastai išdidžiai: 

— Noriu tuo pasakyti, monsinjore, kad nemėgstu šven- 
čių ir kad nesirengiu jose dalyvauti. 

— Bet jeigu, tarkim, sveikata jums netrukdys? 

— Taip, monsinjore, netgi fr tuo atveju, ir ypač tuo. 

— Gerai, ponia, — atsakė jis įsiŽeidusiu tonu. 

Maniau pakankamai pasakiusi ir nelaukdama, kolei jis 
leis man pasišalinti, padariau kuo nuolankiausią tūpsnį ir pa- 
sitraukiau. 

Šis šiurkštumas bylojo aiškiau už viską. Princas dar minu- 
tėlę užsilaikė prie lango, stengdamasis atsigauti. Buvo stipriai 
ipykęs; sugrįžo prie damų ir dėjosi malonus, nors vis dar tebe- 
širdo. T'ą dieną jam buvo gana; daugiau manęs nepakalbino ir 
keletą savaičių pūtėsi. 


198 


Nepatikėjau šios paslapties savo oficialiajam nuodėm- 
klausiui tėvui d'Obentonui. Jaučiau tam jėzuitui tik pasišlykš- 
tėjimą, ir jo šventeiviška išvaizda toli gražu negalėjo manęs 
patraukti ir paskatinti atvirumui:. Labai dažnai jisai stengda- 
vosi ištyrinėti visas mano sielos kerteles. Tačiau išvysdavo tik 
tai, ką aš leisdavau pamatyti. Darydavo keistų užuominų. No- 
rėjo sužinoti, ko aš verta ir kiek pasiduosiu vadovaujama. Ne- 
žinau, ar jis darbavosi dėl šventosios draugijos įtakos ar dėl 
abato de La Skaljos meilysčių. Šiaip ar taip, supažindino ma- 
ne su dvaro intrigomis, apie kurias dar nieko iki šiol nežino- 
jau, manydamas, kad aš galinti į jas įsivelti ir klausdamas, ar 
jose nedalyvauju. Taip pat jis man kalbėdavo apie slaptas aist- 
ras, įsiliepsnodavusias tarp įvairių vienos šeimos narių. 

— Brolis ir sesuo, pusbrolis ir pusseserė, dėdė ir dukterė- 
čia kai kada nebūna išimtis, — sakė jis man. 

Matydamas mane apstulbusią ir papiktintą šių jo atskleis- 
tų faktų, toliau nėjo. Bet jis buvo pabrėžęs žodžius dėdė ir duk- 
terėčia. 

Baigė, pamokydamas mane laikyti širdį uždarą visoms 
šioms neteisėtoms meilėms. 

Niekšystė! 

Vėliau sužinojau, kad po šio pokalbio jis pasimatė su aba- 
tu de La Skalja. 

Tai buvo vienas svarbiausių jų susitikimų tuo laikotarpiu, 
apie kurį dabar dėstau savo memuaruose. 

Nepaisant mano tylėjimo ir santūrumo, tėvas d'Obento- 
nas suuodė Savojos kunigaikščio meilystes ir padarė išvadą, 
kaip svarbu jam ir jo draugijai atskleisti tokią paslaptį. 

Ateityje aš galėčiau tapti jėzuitų galios įrankiu. Tad tėvas 
d'Obentonas užsibrėžė pasidaryti pono Savojiečio pagalbinin- 
ku ir pamokslavo mano širdžiai apie meilę, kuri anaiptol nėjo 
iš Dievo. 

Abatas de La Skalja su savo persenusiomis aistromis bu- 
vo labai gražiai atstatydintas. Tėvas nuodėmklausys, nutaisęs 
pasipiktinusį veidą, sugėdino jį dėl puoselėjamų kėslų. Abatas 

suprato, kad vėjas papūtė iš kitos pusės, ir sau pasižadėjo tik- 
rai išsiaiškinti, kokiom svetimom įtakom paklūsta mano dva- 
sios vadovas, kurį, kas be ko, pats pasirinko, pasitikėdamas vie- 
nuoliu Luidžiu. 

Jis ilgai mąstė. 

— Prarandu dvasios nuodą, — pagaliau tarė sau, — ta- 
čiau, šiaip ar taip, turiu kitų, baisių nuodų. A, tėve d'Obento- 
nai, įsivaizduojate kreipiąs vien dėl savo galios contessinos šir- 
dį; ką gi, kol spėsite ja pasinaudoti, aš sulaužysiu, sunaikinsiu 
įrankį, kuriuo tikitės veikti. 

Manau, kad tuo metu abatui de La Skaljai nebuvo neži- 
nomi slapti pono Savojiečio siekiai. Mano dėdė buvo šiek tiek 
diplomatas ir gyveno tarp daugybės intrigų. Tad turėjo ižval- 
gią ir patyrusią akį. 

Bet grįžkime prie Viktoro Amadėjaus. 

Vieną vakarą ponia di Pedzija, labai familiariai su juo juo- 
kaudama paklausė, kas gi pasidarė tom garsiosiom šventėm, 
apie kurias taip seniai paskelbęs, ir nejau niekad nenusišypsos 
laimė jose dalyvauti? 

— Tai ne mano kaltė, ponia; dievybė, kuriai siūlau jas, 
atsisako. 

— Monsinjore, ji sutiks, jeigu pasiūlysite iš visos širdies. 
Taip ją suminkštinsite ir priversite jus išklausyti. 

— Jūs taip manote, ponia? 

— Dar jūs tuo abejojate, monsinjore? Laikiau jus labiau 
išmaniu damų atžvilgiu. Jinai atsisako, nes prašydinasi. Jūsiš- 
kė nežemiškoji nėra labiau neįveikiama nei kitos. 

Ponia di Pedzija buvo pagyvenusi moteris, labai protin- 
ga, turinti teisę dvare atvirai reikšti savo nuomonę. Kadaise 
gana laisvo elgesio, tą slėpė tik tiek, jog nepasirodytų visai ci- 
niška. Mielai pasakodavo apie savąją jaunystę ir buvo atlaidi 
kitų nugyventajai. Anaiptol nepasidarė šventeiva iš įpročio; ta- 
čiau meldėsi Dievui, vaikščiojo į bažnyčią ir kalbėjo, kad Vieš- 
pats vertesnis už savo tvarinius ir kad šiajai jos meilei vieninte- 
lei nėra ko bijotis skaudaus rytojaus ir apleistumo. Kunigaikš- 
tis ją mėgo ir priskyrė prie savo šalininkių. 

Klausiaus šio pokalbio drebėdama. Maniau išsisukusi, 0 iš 
tikrųjų — toli gražu; manęs laukė naujos kovos, taip pat ir savo 
pačios viduje. Stengiaus nenusiminti. Man tas gan gerai sekėsi. 

O ponas Savojietis nė nežiūrėjo mano pusėn, niekuo ne- 
išsidavė, ir pats įdėmiausias stebėtojas nebūtų galėjęs įtarti, 
kad aš viena jam terūpiu. 

Po dviejų dienų buvome kaip ir visas dvaras perspėti, kad 
jo šviesybė rengia nuostabias šventes ir kad reikia pasiruošti 
bei pagerbti jas savo dalyvavimu. 

Padėtis darėsi kritiška. Vėl kreipiausi į savąjį abatą. Mu- 
du ilgai tarėmės, ir buvo nuspręsta, kad aš nevyksiu į šiuos po- 
kylius, motyvuodama savo sveikata, ir kad nepaisant visko tvir- 
tai laikysiuos šio nusistatymo. 

Ponia de Veriu nepraleido progos rytojaus dieną manęs 
paklausti, kokia suknele ketinu vilkėti. 

— Jokia, ponia, — atsakiau. 

— Kaip, jokia? — sušuko ji. — Vadinasi, nonte būti kito- 
kia nei visi ir padaryti gėdą mūsų namams? 

— Ne, ponia, bet aš nesirengiu eiti nė į vieną iš tų pokylių. 

— Iš kur toksai įnoringumas, ponia, malonėkite pasakyti? 

— Jau seniai nesveikuoju, ilgos vakarienės mane vargina 
ir šokių salių karštis man labai kenksmingas. 

— Iš tiesų nesuprantu jūsų. Kaip! Maivotės, kad jus pra- 
šytų, ir pamirštate, jog jo šviesybės kvietimas — tai įsakymas! 
Įspėju jus, mes su tuo nesitaikstysime, ir jums teks su manimi 
vykti be viso to prancūziško pasipūtimo, kuris čia visai ne vie- 
toje, girdite? 

— Atleiskite, ponia, bet aš nevyksiu. 

— Vyksite, sakau jums! 

— Nevyksiu, — pakartojau taip tvirtai, jog juodu nuste- 
bę susižvalgė. 

Niekaip nepajėgiau jų pripratinti prie tokio savo spren- 
dimo. 

— Nevyksite, ir tik jūsų sveikata to priežastis? 

— Taip, ponia. 

— Kitų priežasčių nėra? 

— Nėra, o jeigu ir būtų, verčiau jas nutylėčiau. 

— Nepasitikite mūsų diskretiškumu ? 

— Anaiptol, ponia, tačiau nepasitikiu jūsų gera valia ma- 
no atžvilgiu. 

Kurį laiką tokiomis saldžiarūgštėmis kalbomis puldinėjo- 
me viena kitą; mano vyras kaip paprastai nepratarė nė žodžio. 
Arjis nors kiek apie tai galvojo? Nemanau; mano ginčuose su 
jo motina buvo pratęs likti neutralus, nepasikeitė nė dabar. 

Našlaujančiai damai buvo metas vykti į rūmus. Pasišalin- 
dama dar paleido į mane parto strėlę. 

— Atminkite, ponia, kad vyksite į jų šviesybių pokylį, nes 
tokia jūsų pareiga, ir aš to noriu. 

Nieko neatsakiau. Kuo tai padėtų? 

Ponas de Veriu palydėjo žvilgsniu savo motiną, paskiau 
atsainiai kreipėsi į mane: 

— Taigi, brangioji grafiene, jūs nenorite vykti į dvaro-po- 
kylį? Kodėl gi? Kokia jums šovė užgaida? Kas jums trukdo? 

— Aš jau sakiau, pone, mano sveikata. 

— Esate skaisti ir rausva kaip rožė, ponia; nieko nejįtikin- 
site, kad nesveikuojate. 

— Argi svarbu, jeigu tuo ir nepatikės? 

— Vis dėlto paruoškite savo tualetą; mano motina mo- 
kės jus priversti, noIS jai ir prireiktų paprašyti jo šviesybę kara- 
binierių, kad jus ten pristatytų. 

Ir apsisukęs ant kulnų, kokia dabar buvo paplitusi mada 
tarp visų to meto jaunųjų senjorų, mėgdžiojant Heseno prin- 
cą, jis mane paliko vieną. 

Aš atkakliai niekuo neužsiėmiau. Tačiau siuvėjai ir dygs- 
niuotojos, juvelyrai ir auksakaliai — visi plušėjo, niekas ne- 
snaudė. 

Buvo pirmadienis; šventė turėjo įvykti lygiai po savaitės. 
Iš ryto pasimačiau bent su dešimčia damų; visos troško suži- 
noti, kaip būsiu pasipuošusi. 

— Turiu jau visai paruoštus drabužius, — atsakydavau 
aš. — Be to, jaučiuosi tokia nesveika, jog tikriausiai išvis ne- 

vyksiu. Būsiu priversta nedalyvauti ir šįvakar karališkosios po- 
nios ratelyje. 

Manęs gailėtasi, nešykštėta daugiau ar mažiau nuoširdžių 
komplimentų. Kiekvienas kartojo, kad aš sergu, kad nevyksiu 
į dvarą, ir visa paskleidė taip gerai, jog tapo aukštuomenės nau- 
jiena, kurią kunigaikštis kartu su visais išgirdo atkartotą. 

Markizė di Pedzija, pastebinti viską, atspėjo, koks reika- 
las ir kokios gali būti pasekmės. Laikė užspeitusi Viktorą Ama- 
dėjų kampe, bandydama išplėšti iš jo prisipažinimą — pagal 
charakterį mėgo patikėtinės vaidmenį; o be to, italės meilei 
priskiria tiek Žavumų, jog jos netekusios vien tik ir stengiasi 
vėl ją atrasti tegu ir kitų sąskaita. 

Princas nieko neatsakinėjo, tik šypsojosi; jai nieko dau- 
giau nė nereikėjo. 

— Monsinjore, — pridūrė markizė, — tęskime mūsų pa- 
sitarimą, jeigu tik jūs ne prieš. Dama, kuri atsisako dalyvauti 
šventėse, gali užsispirti. Ar žinote, kas tuomet daroma? 

— Ne, ponia, paaiškinkit man, aš mėgstu mokytis. 

— Jinai nesiims jokių pasirengimų, iš anksto užsidarys 
savaitei savo kambaryje; kartos esanti prie mirties iki pat tos 
akimirkos, kai reikės vykti, ir tada prašymai ją galbūt priveik- 
tų; aiman, jokių brangenybių, jokių drabužių — niekas nepa- 
ruošta, tad tenka likti namie. Jeigu tik esi pakankamai apsuk- 
rus, galima šitai atremti. 

— Betgi pasakykite kaip, markize! Aš jau dvi valandas 
kaip laukiu. 

— Ką gi, monsinjore, tai visai lengva: tereikia turėti sese- 
rį, motiną, žmoną, kurią įtikintum, neva pokylis be šios gra- 
žuolės — ne pokylis, kad būtina ją priversti atvykti, jog būtina 
jai slapčia pasiūdinti iš tiesų spindinčius, prašmatnius drabu- 
žius, — siuvėjos juk turi užsispyrėlės matmenis, — ir dvi va- 
landos iki pokylio nusiųsti princesės vardu. Tuomet jokio gali- 
mo pasiteisinimo, ir nors dvėsk — jai teks pasirodyti. 

— Patarimas geras, markize. 

— Kitokių aš neduodu, monsinjore. 

Juo buvo pasekta papunkčiui. Ponia kunigaikštienė re- 
gentė dvi valandas iki pokylio man atsiuntė vieną iš savo pažų 
su trim estafjerais', nešinais pintine, kurioje ant vatinio paklo- 
to gulėjo sijonas, korsažas, suknelė — visa žydros spalvos, su 
smulkių perliukų siuviniais; jais taip pat buvo nusėti nėriniai, 
ir tai sudarė prašmatniausią ir žaviausią naujieną, kokią tik 
buvo galima išvysti. 

Mano anyta, priblokšta tokios dovanos, prarado žadą; ga- 
liausiai savo rėksmingu balsu man metė: 

— Tikiuosi, jog dabar vyksite į pokylį, ponia! 

Nežinojau, ką daryti, mane ėmė apmaudas, pasakyčiau, 
dar daugiau — siutas. Buvau priveikta, nugalėta. Vyras žvelgė 
į mane juokdamasis ir vieną po kito kilnojo suknią puošian- 
čius perlinius kutus; teikė sau pramogą suspindindamas juos 
prieš šviesą. 

— Tai labai gražu, ponia, labai gražu! Iš tiesų, ponia ku- 
nigaikštienė pasielgė su jumis kaip su karaliene — matyti, kad 
esate jos tevynainė ir bičiulė. Greičiau renkitės, juk vykstate 
pas jų šviesybes. 

Nieko neatsakiau. Nebebuvo kaip spyriotis: teko paklus- 
ti arba griebtis kokios nors iš tiesų drastiškos priemonės; pa- 
vyzdžiui, paprašyti, kad man nuleistų kraują; antraip — jokios 
dingsties išsisukti. Tad apsisprendžiau ir pasigręžusi į poną de 
Veriu pasakiau: 

— Pone, pasiųskite kuo greičiau suieškoti gydytoją; aš 1a- 
bai sergu, man tuoj pat reikia nuleisti kraują. 

Grafas nusikvatojo. 


estafjeras — augalotas ginkluotas tarnas (istor.) 

— Gydytoją? Jums nuleisti kraują? Ką nors kita, ką nors 
kita, gražioji grafiene! Be abejo, esate sukirtusi lažybų ir nori- 
te jas laimėti. Bet aš negaliu jums talkinti šioje kvailystėje. 

— E, pone, — nekantriai sušukau, — tai ne aš pražūsiu, 
o jūs! 

— Aš? Kaipgi aš galiu pražūti? Man regis, nesu čia suin- 
teresuotas asmuo. 

Užuot atsakiusi, truktelėjau pečiais ir nusisukau. 

— Užteks pilstinėti iš tuščio į kiaurą, ponia, baikime. Ei- 
nu, pašauksiu jūsų moteris. 

— Kaip norite, jos padės man atsigulti į lovą. 

Ginčijomės ilgai, aš gyniaus. Galiausiai jis privertė mane 
pareikšti, kad turiu rimtą priežastį ir tuojau pat paklausė ko- 
kią. Mintyse ieškojau žodžių, ką atsakyti. Nebeliko laiko. 

— Dabar, ponia, aš jūsų nebepalieku, neišeisiu, kol ne- 
pasakysite man visko. 

Tiesiog nuo manęs neatstojo. 

Nepasižymėjau kantrybe. Supykus atrėžiau; 

— Ką gi, pone, kadangi to reikalaujate, žinokite, kas de- 
dasi. Ponas Savojos kunigaikštis teikėsi atkreipti akis į mane; 
nori mane turėti savo meiluže, ir tos šventės, į kurias užsispy- 
rėte mane vežti — tai mūsų susitarimo preliudija. 

Ponas de Veriu mirksnį neteko amo, bet labai greit atsi- 
peikėjo. Tik jo veide liko šioks toks nuoraudis. 

— Jūs tuo tikra, ponia? 

— Jeigu nebūčiau tikra, argi būčiau pasakius, pone? 

— Pasielgėte kaip garbinga moteris, labai garbinga mo- 
teris, ponia; jūsų amžiuje — nurodyti tokią neįprastą priežas- 
tį! Dėkoju jums. 

— Dieve mano! Juk aš myliu, pone, ir motina mane iš- 
mokė taip pat mylėti savo priedermę, kurią esu pasižadėjusi 
vykdyti. Už tai nereikia nei manęs girti, nei man dėkoti. 

— Taip, pasielgėte kaip garbinga moteris, — pakartojo 
jis, tartum nenugirdęs, — tokia garbinga, jog nėra ko bijotis — 

galima jus išstatyti pavojun, atlaikysite jį. Renkitės, ir vyksta- 
me į pokylį. 

Be galo nustebau ir to neslėpiau; jis mygo dar labiau, sa- 
kydamas, esą visiškai pasitiks ir nė kiek neabejojąs manimi, 
kad laikytų save stokojantį pagarbos man, jeigu pats manęs 
nepalydėtų pasitikti šio pavojaus, kuris manuoju atveju neke- 
lia jokios grėsmės. 

— Kaip! Jūs viską Žinote, pone, ir vis tiek norite?.. 

— Noriu, kad jūs įrodytumėte nusipelniusi visokeriopų 
pagyrimų — pavedu jums rūpestį dėl mano garbės; esate to- 
buliausia moteris visame pasaulyje. 

— Pone, nesu apie save tokios geros nuomonės kaip jūs, 
tad meldžiu mane nuo to atleisti. 

— Ponia, savo užsispyrimu mane skaudinate, tikiuosi, kad 
šitai tuojau pat liausis. 

— Pone, jūs tikrai to norite? Sutikite, mažų mažiausia tai 
keista. 

— Noriu nestoti atviron kovon su savo valdovu, ponia, ir 
nei vardan mano garbės, nei vardan mano sėkmės nederėtų, 
kad jums dėl viso šito būtų galima ką nors prikišti. Taigi vyksite. 

— Ką gi, paklūstu, pone. 

Smulkiai papasakojau šią sceną, norėdama parodyti, kaip 
aš buvau stumiama, bemaž verčiama eiti tuo keliu ir kaip atsi- 
dūriau ten, kur buvau nukreipta prieš savo pačios valią. 

Jo įsakyta apsirengiau. 

"Turiu prisipažinti, kad atrodžiau gražiai ir kad keletą mi- 
nučių užtrukau kalbėdamasi su veidrodžiu, ir šis mūsų pokal- 
bis baigėsi šypsena bei komplimentu. 

Ponas Savojietis, visados gebantis tvardytis, pasitiko ma- 
ne kaip ir kitas damas. Tik lengvas raudonis man leido atspėti 
jo jaudulį. Nieko nepasakė dėl mano puošnumo ir šitaip nuty- 
lėjo jis vienintelis. Mat norėjo, kad aš tai pastebėčiau ir su- 
prasčiau, iš kur paeina visos tos grožybės. 

Pokylyje buvau visąlaik paniurus. Anksti iš jo pasišalinau. 
Nors ponas fon Hesenas man asistavo, nesutikau šokti su juo 

menuetą. Atsisakinėjau kurančių! ir kotiljonų“, kas nustebino 
visą dvarą, nes jie man labai gerai sekdavosi ir mane mėgdavo 
matyti šokančią. Žodžiu, kaip įmanydama stengiausi parodyti 
savo blogą nuotaiką. 

Ponas de Veriu grįžo namo kartu su manimi ir man pa- 
priekaištavo, tiesa, švelniai, bet vis dėlto papriekaištavo. Pa- 
sak jo, pernelyg daug teikiau reikšmės tam, kas visai nereikš- 
minga; tuo tik leidau princui manyti, kad aš jo bijau, ir šis tuo 
gali pasinaudoti. 

— Šiaip ar taip, — pridūrė jis, — aš pasikalbėsiu apie tai 
su savo motina. 

— Dėl Dievo, pone! Nedarykite nieko, kaip tik to aš bi- 
jau ir todėl nepasipasakojau anksčiau. Turiu garbės pažinoti 
jūsų motiną — ji viską atgręš prieš mane. 

Jis beveik man pažadėjo tylėti; bet buvau įsitikinusi, kad 
to nepadarys; negalėjau miegoti, nujausdama, kas atsitiks, ir 
kas iš tiesų rytoj pat netruko atsitikti. 

Vos tik sugrįžusi iš rūmų, ponia de Veriu atėjo pas mane 
į kambarį — tai vėl buvo pradėjusi daryti nuo tada, kai jos 
sūnus liovėsi čion lankęsis. 

Pasirodė aukštai iškelta galva, žybsinčiomis akimis, kupi- 
nomis ironijos ir tos saldžios pašaipos, kuria paprastai slėpda- 
vo savo pyktį ir įsiūtį. 

— Ką aš sužinojau, ponia? — metė ji. — Už vakarykštį 
tokį jūsų irzlumą turime būti dėkingi jūsų absurdiškiems svai- 
čiojimams! Tik pamanykite, įsivaizduojate, kad ponas Savo- 
jietis, tobuliausios princesės vyras, nerado nieko geriau, kaip 
tik dūsauti dėl jūsų žavesių! Vadinasi, tai dėl jūsų jis rengia 
šventes? Tai jūs pakeitėte jo pomėgius, jo įpročius, jo sumany- 
mus! Ir kaip mes viso to nė neįtarėme? Kaip jūs viena gebėjo- 
te atskleisti tokį didų įvykį? Pernelyg jus myliu, ponia, kad 


kurantė — senovinis balinis greitas šokis. 

kotiljonas — pramoginis šokis, sudarytas iš valso, polkos, ma- 
zurkos, kadrilio figūrų; šokamas poromis, turi humoristinių Žaidimo ele- 
mentų. 

nepatarčiau atsikratyti šių kvailų minčių ir ypač — neleisti, jog, 
jas kas nors įžvelgtų. Ne tik pati apsijuoktumėte, — tai dar 
būtų pusė bėdos, — bet ir užtrauktumėte gėdą savo vardui, 
savo vyro namams. Pakenktumėte jo ir mūsų sėkmei, o aš to 
jums nedovanočiau. Taigi patarčiau grįžti į protą, privalote tai 
padaryti ir nesistengti taip kvailai išsiskirti, bet paklusti savo 
padėties priedermėms. 

Buvau pasipiktinusi, norėjau atsakyti, tačiau nesuspė- 
jau — ji pasišalino. 

Turiu pridurti, kad jeigu ponas Savojietis būtų čia buvęs, 
net jeigu man būtų buvę įmanoma šią pat minutę prisiartinti 
prie jo, būčiau ryžusis viskam, kad tik įrodyčiau, jog tai ne ma- 
no absurdiški svaičiojimai, jog juos galėtų perimti ir kiti. 

Laimei, turėjau laiko pagalvoti, tad sau pasižadėjau, at- 
virkščiai, santūriu elgesiu įrodyti, kad jeigu aš ir apsirikau, tai 
ne iš ankstinio nusistatymo ir ne iš blogos valios, anaiptol. 

Ponas de Veriu neužsiminė man apie šį incidentą; dau- 
giau nesispyriodama sugrįžau į tris jo šviesybės surengtas šven- 
tes ir visa dėjosi Kaip pirmojoje. 

Pradėjau manyti, kad ponas Savojietis, nors niekuo neiš- 
sidavė, savo geismus nutaikė kur kitur, arba kad jis mažų ma- 
Žiausia atsižadėjo juos kreipti į mane. Buvo paskelbta apie ket- 
virtą šventę su raitelių pasirodymais ir daugybe kitų puikių pra- 
mogų. Ruošiausi jai be jokios baimės, nors kaip tik ji turėjo 
tapti labai svarbi mano gyvenime. 

Aple šią šventę visu garsu buvo paskelbta Turino gatvėse, 
pasitelkus trimitus ir šauklius. Jo šviesybė nutarė ją surengti 
senovės riterių turnyrų pavyzdžiu uždarojoje arenoje, su dvi- 
kovomis bukais ginklais, su raitelių pasirodymais kaip Liudvi- 
ko XIV jaunystėje, su įvairių tautų kadriliais. Kunigaikštis, nors 

niekas nenuspėjo priežasties, pageidavo persirengti bohemie- 
čiu. Kaip tik jam buvo pritaikytas tasai kadrilis, kuris žadėjo 
atrodyti labai nuostabiai. Ponas de Veriu paties Viktoro Ama- 
dėjaus buvo paskirtas vienu iš šokio vedlių. Damoms taip pat 
įsakyta pasirinkti stilizuotus drabužius; buvo įpareigotos su- 
sigrupavusioms po kelias vaizduoti istorinius ar romanų per- 
sonažus. Kunigaikštienė pasirinko kostiumą vienos iš tosios 
gražiosios, grynai itališko siužeto Taso! poemos herojų ir pa- 
geidavo, kad aš vilkėčiau analogišku. Taigi ji buvo Klorinda ir 
būtinai norėjo, kad aš vaizduočiau Armidę. 

Tai sužinojęs, ponas Savojietis paklausė, ar paladinas Ri- 
naldas nebuvo trumpam iškeliavęs kovoti su turkais į Bohemi- 
ją“, ką ponia di Pedzija patvirtino. Išskyrus mane, niekas į tai 
neatkreipė dėmesio. Bet aš pastebėjau viską. 

Toji Armidė — tai tokia burtininkė, pagonė, viliojanti 
krikščionis, žūtbūt besistengianti užtraukti jiems prakeikimą. 
Tam tikslui turi pasitelkusi meilės gėrimų ir apžavų; ji amžinai 
graži, amžinai jauna ir valdo velnius pragare. Šiam personažui 
vaizduoti reikėjo grynai rytietiško puošnumo. Anyta man pa- 
skolino savo brangakmenius, jie buvo sujungti su manaisiais ir 
dar dviejų senų tetų, kurios jų turėjo neišsenkamus lobius, tad 
aš žėrėte žerėjau. Mano suknia buvo auksu ir sidabru atausta 
sultanė“, nuo viršaus iki apačios išsiuvinėta rubinų rožėmis su 
smaragdų lapeliais. Tai svėrė tiek, jog troškau turėti trejetą as- 
menų, kurie ją prilaikytų. Deja, teturėjau savo mažylį Mišoną, 
trumpai apkirptą, nudažytą juodai, aprengtą turku, tai yra su 
trumpais šarovarais, karoliais ir raukta apykakle kaip veneci- 
jiečių paveiksluose. Visas dvaras atkreipė dėmesį į jo blauz- 


Tasas (Torguato Tasso, 1554-1594) — garsus italų poetas, svar- 
biausias jo veikalas — poema “Išvaduotoji Jeruzalė“, apie kurią čia užsi- 
menama. 

* Bohemija — senovės Europos sritis, užėmusi vakarinę dalį da- 
bartinės Čekijos teritorijos, laikyta čigonų tėvyne. 

> sultanė — ilga, laisva, iš priekio atvira labai brangios medžiagos 
suknelė. 

das. Įdomiausia, kad jis nė kiek neaugo ir visąlaik atrodė lyg 
septynerių metų vaikas, nors jam jau buvo dvylika. Vėliau pa- 
matysime, kodėl aš tai pabrėžiu. 

Suknia, kuria vilkėjau, iš šono žemai buvo atvira, ir galė- 
jai matyti apatinę mano kojos dalį bei pėdą, apautą antikine 
koturna, o viršuje siuvinėta begale brangakmenių. Taip pat vil- 
kėjau sidabrinės medžiagos švarkeliu, papuoštu mažyčiais ta- 
lismanais iš tų mėlynų, auksu inkrustuotų akmenų, kuriuos, 
man regis, vadina turkiais. Šiame krašte jų turima daug. Mano 
šukuosena buvo ypatinga. Plaukai garbanomis krito ant pe- 
čių, iš dalies prilaikomi deimantų tinklelio; ant galvos turėjau 
rečiausių brangakmenių diademą ir karbunkulą!, vertą kara- 
lienės. Diademos viduryje puikavosi pelėda, raganų paukštis, 
nuostabiai padaryta iš plunksnas imituojančių brangakmenių, 
su rožinių rubinų akimis. Aš ją dar tebeturiu. Iš šios diademos 
aukštyn kilo plunksnos, pabrėždamos tosios Armidės lauki- 
niškumą; ir visa kita — mano ausys, rankos, kaklas — tiesiog 
srūte sruvo brangakmeniais; jais perdėm nusagstyta buvo ir 
juosta. Kai pasirodžiau ant pakylos, man imta ploti. Po ponios 
Savojietės aprangos tai buvo pats gražiausias ir labiausiai tin- 
kamas drabužis iš visų šiame maskarade. Dargi manasis, aš taip 
manau, buvo vertesnis. Moterys mirė iš apmaudo ir pavydo. 

Princas įžengė į areną priekyje savo bohemiečių raitas ant 
puikaus balto žirgo, kurio gūnia ir pakinktai buvo vien auksas 
ir deimantai. Į princo drabužį, šviečiant saulei, irgi negalėjai 
žiūrėti. Supratau tokio persirengimo paslapti, išvydusi ant jo 
krūtinės dėžutę, visiškai panašią į tą, kurią turėjau aš pati ir 
kurią man buvo padovanojęs raganius Venecijoje; tiktai ši bu- 
vo kiek didesnė ir turėjo užrašytą devizą: 


Apsaugau nuo visko. 


Tasai amuletas buvo gražiausias jo kostiumo, ir šiaip jau 
turtingo, papuošalas. Kiekvienas pastebėjo tą dėžutę, ir dva- 


karbunkulas — raudonasis granatas. 

riškiai ieškojo čia paslapties. Jų nosis tokia jautri, jog geba 
užuosti iš tolo. Pražygiuodamas pro mus, Viktoras Amadėjus 
nuleido savo ietį ir pasveikino princeses bei damas. Tada mes 
išvydome raides, išsiuvinėtas ant jo vėliavos. Buvo tokios, jog 
dvaro sfinksui galėjo užduoti darbo: 
Nepažįstamajai! 
O žemiau — laikrodis su tokiu paaiškinimu: 
Ramus iš lauko, nenustygstąs viduje. 

Ponia Savojietė pasigręžė į mane, — aš stovėjau šalia jos 
fotelio, — ir tyliai pasakė: 

— Contessina, reikia šįvakar ieškoti tos nepažįstamosios 
ir išsiaiškinti, vardan ko kunigaikštis mane aukoja. 

Tonas, kokiu ištarė šiuos žodžius, man parodė, jog nejau- 
čia didelio apmaudo. O aš daugiau nebegalėjau savęs apgau- 
dinėti: amuletas — tai nebylus prisipažinimas, kurio nevalia 
nematyti ir kurio toliau nebeįmanoma atmetinėti. 

Taigi visos tos atvirai demonstruojamos grožybės, praban- 
ga, gausybė Žmonių, toji puiki šventė, tokia ne pono Savojie- 
čio skonio — visa tai dėl manęs. Aš buvau šio dvaro herojė, 
karalienė; teturėjau tarti žodį, ir visi pultų man prie kojų kartu 
su pačiu valdovu. Mirksnį man susvaigo galva; užsimerkiau; 
atrodė, kad tuoj tuoj krisiu iš labai aukštai. Pirmąsyk man pra- 
budo garbės troškimas, aistra valdyti, buvau apimta iki šiol dar 
nepatirto jausmo ir sekiau tolstantį princą žvilgsniu, kuriame 
atsispindintys gailesys bei išraiška būtų jį padarę didžiai lai- 
mingą, jeigu būtų juos matęs. 

Raitelių pasirodymai buvo gražūs ir užsitęsė ilgai. Kaip ir 
privalėjo būti, ponas Savojietis tapo nugalėtoju: valdovas nie- 
kam neperleidžia jokios pergalės. Šiuo metu Turine viešėjo 
princas Eugenijus ir vadovavo indėnų grupei. Gavo nusileisti 
savo giminės galvai kaip ir kiti; tačiau po pastarojo buvo la- 
biausiai pagerbtas iš visų. Viktoras Amadėjus juo pasinaudojo 
savo užsibrėžtam tikslui pasiekti. Kai abu atėjo į damų pakylą 
atsiimti apdovanojimų už savąją drąsą, ponas Savojietis pač- 
mė princą Eugenijų už rankos ir tarė Klorindai: 

— Gražioji kariūne! Štai jaunas svetimšalis, kuriam, nors 
ir labai apgailestaudamas, perleidžiu nepaprastą garbę būti ap- 
dovanotam jūsų. Jis atvyksta iš toli toli ir yra toksai jos vertas, 
jog nedrįsčiau mėginti iš jo tai paveržti. Tad sutikite, kad viena 
iš šių damų, kurių akys spindi aplink jus, man uždėtų šią per- 
petę — dovaną tokią brangią mano širdžiai ir atminčiai. 

Princesė jam atsakė trumpa, labai grakščiai suregzta pra- 
kalbėle, kurią užbaigė pasakydama Rinaldui, jog pati jam nu- 
rodysianti gražiąją damą, į kurią turįs kreiptis, ir tuo būdu ap- 
saugosianti jį nuo sunkumo rinktis iš tiekos nuostabiausiųjų. 

Iš visų aplinkui ją, nė kiek tuo neabejoju, aš buvau gra- 
žiausia ir dailiausiai pasipuošusi; ji man perdavė prizą už per- 
galę. Princas palenkė galvą, atsiklaupė, ir aš jam viršum šarvų 
uždėjau perpetę. 

Buvo pasilenkęs, tad jo veido niekas negalėjo matyti. Pa- 
ėmė mano šiek tiek drebančią ranką ir pabučiavo su aistra, 
kurios neimanoma buvo nepastebėti net labiausiai tokiuose 
dalykuose nepatyrusiai. 

Skubiai pasitraukiau atgal; mano griežta išvaizda visai ne- 
tiko pareigai, kurią buvau priversta vykdyti. Karališkoji ponia, 
šiek tiek negaluojanti, čionai nedalyvavo; antraip būtų viską 
atspėjusi. 

Suėjome į pokylio salę. Ta dingstimi, jog esąs mano rite- 
ris, kunigaikštis panoro man patarnauti; tai atrodė visai natū- 
ralu ir atitiko papročius, kuriuos mes stengėmės vaizduoti. Nie- 
kas tai nepalaikė keistenybe; bet kai kas jau perprato tiesą, ir 
aš atsidūriau apsupta daugiau žmonių nei paprastai. Jeigu ma- 
no anyta nebūtų turėjusi savų planų, ar įtikėtina, kad tokia 
įgudusi dvaro intrigose moteris, ir dar iš anksto perspėta, būtų 
stokojusi ryžto suprasti tai, kas darėsi aišku visiems? O dėl po- 
no de Veriu, tai jis pasikliovė tik savo motina, ir jeigu atsitikti- 
nai jam šovė galvon kokia nors abejonė, jis tiek pasitikėjo ma- 
nimi, tiek mane gerbė, jog jam niekad nebūtų kilus mintis ma- 
ne apkaltinti ar dėl ko nors būgštauti. 

Aš svyravau tarp pykčio ir išdidumo; o dėl švelnumo, tai 
jis visas buvo skirtas mano vyrui. 

Ši diena man labai prailgo. Troškau greičiau atsirasti na- 
mie, laisva, kad galėčiau pagalvoti. Ponas Savojietis neleido 
sau ne žodžio, nė gesto, nė žvilgsnio, dėl kurių aš turėčiau pa- 
grindą skųstis; bet aiškiau už viską bylojo nesiliaujančios užuo- 
minos, netiesioginės man skirtos pagyros ir pastangos būti su- 
prastam tik manęs vienos. Dusyk pakvietė mane šokti, bet aš 
išėjau tik vienam menuetui, o antrusyk paprašiau jį nesupykti, 
kad atsisakysiu šios garbės, nes be galo esu išvarginta savo suk- 
nelės svorio. 

Jis nieko nepasakė. 

Nuo šios dienos tapau ponios de Veriu juokų ir pašaipų 
taikiniu, nešykštėjo jų man ir pilte apipylė dygiomis užgaulė- 
mis. Nesiliovė patyčios iš didžiuoklių, kurios įsivaizduoja esan- 
čios garbinamos garsenybių, kurių garbės troškimas nepasoti- 
namas ir kurios dedasi tigrėmis, kai jų niekas nė nemano pulti. 
Visa tai buvo sakoma tikriausiai vienu vieninteliu tikslu — iš- 
vesti mane iš kantrybės. Bet kuria kaina norėjo manimi atsi- 
kratyti. Vargšė moteris už tą taip ilgai brandintą siekį buvo 
pelnytai nubausta visu tuo, kas atsitiko jos namuose ir ko būtų 
išvengusi, jeigu būtų mane palaikiusi. 

Užmiršau pasakyti, kad per šiuos vedybinio gyvenimo su 
ponu de Veriu metus aš pagimdžiau vieną po kito dvi dukras 
ir sūnų. Čia vienintelė vieta, kur noriu pakalbėti apie vaikus, 
gimusius iš mano santuokos; tai skaudi mano širdies kertelė, 
vienintelė, kelianti man gailesį, bemaž sąžinės priekaištus. Pa- 
likau juos kamuojama sielvarto ir daugiau jų nebeišvydau. Ma- 
no sunus numirė netrukus po savo tėvo, o dukros, auklėtos 
vienuolyne, jame ir pasiliko. 

Mergaičių senelė, turbūt iš neapykantos man, negalėjo 
jų pakęsti ir padarė nelaimingomis; jos prisirišo prie savo be- 
ginių! ir nebenorėjo jų palikti. Mes visiškai atsiskyrėme. 


beginė — taip vadintos Nyderlandų vienuolės, kurios nedavu- 
sios įžadų gyvena tokiuose tartum vienuolynuose, kur kiekviena atskirai 
turi mažą ūkelį. 

Vargšelės nusistačiusios prieš mane, bet aš jų nesmerkiu: 
joms nepasakyta, kieno galėjau būti užgauta. Vis dėlto jau- 
nesnioji man kartkartėmis, priedermės dienomis, parašydavo; 
aš jai atsakydavau labai draugiškai; ją tai sujaudindavo, ir ne- 
abejoju, kad jeigu mudvi būtume galėjusios matytis, galop bū- 
tume viena kitą pamilusios, bent ji, nes aš, aš ją visąlaik labai 
myliu. Dabar daugiau apie tai nebekalbėsime. 

Taip praėjo du ar trys mėnesiai. Abatas de La Skalja su- 
grįžo gyventi į mūsų namus. Prie jo ponia de Veriu nepasaky- 
davo nieko, dėl ko būčiau galėjusi skųstis. Elgėsi su manimi 
taip pat šaltai ir sausai, tačiau niekuo neišsiduodama savo ne- 
apykantos. Šventės baigėsi, bet ne progos matytis su ponu Sa- 
vojiečiu. Jam įsakius netgi praleidome keletą savaičių su juo ir 
poniomis kunigaikštienėmis Rivolio namuose. Jis pasirodė la- 
bai dėmesingas ir malonus. Tryško sąmojumi, itin mielu ir įvai- 
riapusišku. Mokėjo daug kalbų ir buvo perskaitęs kone visas 
knygas. Karališkoji ponia didžiavosi sūnumi ir turėjo tam pa- 
grindą. 

— O be to, — būdavo, sakys ji man, — jo senelė buvo 
Henriko IV, ponia; jis toks pat artimas Henriko IV palikuonis 
kaip ir karalius jūsų valdovas. Tai man teikia vilčių, kad irgi 
bus panašus į savo senelį. 

Šis princas iš tikrųjų buvo Henriko IV provaikaitis ir su- 
sijęs su Prancūzijos karališkaisiais namais iš daugelio pusių; 
nors ir dėjosi tam neteikiąs jokios reikšmės, širdies gilumoje 
buvo labai tuo patenkintas; dažnai galėdavai girdėti jį karto- 
jant: 

— Mano prosenelis Henrikas IV sakydavo taip... 

Arba: 

— Kaip darydavo mano prosenelis Henrikas IV. 

Geresnio pavyzdžio nebuvo galima pasirinkti. 

Regėdama, kad tiek daug laiko praslinko jam nerodant 
jokių naujų pastangų, įsivaizdavau, jog pavojus man nebegre- 
sia arba mažų mažiausia tikėjaus, kad princas atsižadėjo ne- 
įmanomo siekio, bet štai kartą vakare, kai važinėjaus karieta 

viena pati, tik su dviem kompanionėmis italėmis, viena iš jų 
pasijutus blogai paprašė leisti jai užeiti į namą Po upės pa- 
krantėje, kur gyveno josios sesuo. Likau viena su antrąja, kuri 
tuojau pat išsitraukė iš kišenės laišką ir padavė man. 

— Ponia, — tarė ji, — man įsakyta jums įteikti štai šitą. 

— Kieno gi, panele? 

— Ponia, prašau jus, perskaitykite ir sužinosite. 

Ničnieko neįtardama atplėšiau laišką; būdas, kaip jis bu- 
vo įteiktas, man abejonių nekėlė. Išvydau popieriaus lapą, — 
be parašo, tas tiesa, — su labai švelniais ir labai pagarbiais žo- 
džiais, parašytais braižu, kuris visiškai nepanėšėjo į princo. Vis 
delto laiškas buvo suformuluotas taip, jog negalėjo palikti jo- 
kių abejonių dėl to, kas jį parašė. Man buvo priekaištaujama, 
kad nesuprantu nei jo tylėjimo, nei santūrumo. 

Sakiniai buvo sudėlioti taip, jog niekaip negalėjai dėl jų 
supykti ar įsiŽeisti. 

Čia pat išklausinėjau panelę, kuri vadinosi Džulija Mas- 
karonė, ir griežtai pasiteiravau, ar jai žinomas šio laiško turi- 
nys; atsakė, jog visiškai nieko nežinanti. 

— Na, tai kas jums jį įdavė? 

— Viena iš jos šviesybės karališkosios ponios kambari- 
nių, kurį jinai surado, kaip mane patikino, princesės kabinete 
po to, kai jūs paskutinįjį kartą dalyvavote prie jos tualeto; pa- 
manė, kad jį pametėt, ir paprašė jums perduoti. 

— Tuomet kodėl reikėjo laukti, kolei pasiliksite su mani- 
mi viena? Kodėl iškart neatidavėte jo man? 

Nuo šio klausimo ji šiek tiek suglumo ir mygiama galiau- 
siai prisipažino, kad kambarinė, jos bičiulė, paprašė pasižadė- 
ti tai padaryti. O ji pati nieko daugiau nežinanti. 

— Ką gi, Maskarone, bičiulė iš jūsų pasijuokė ir padarė 
jus labai nekokio pokšto tarpininke. Jeigu teirausis, kaip aš 
priemiau laišką, o ji tikriausiai teirausis, pasistenkite jai pasa- 
kyti, kad suplėšiau tą laiškpalaikį, — šitai darau, — ir kad jums 
įsakiau niekados daugiau nesiimti panašių užduočių, antraip 
tučtuojau išvysiu jus iš namų. 

Suprantama, šis reikalas uždavė man didelį rūpestį. Prin- 
cas buvo ne toks žmogus, kad pasitenkintų šiuo nepavykusiu 
mėginimu. Tikriausiai vėl pradės mane persekioti, ir jeigu įsi- 
kals į galvą neduoti man ramybės, tai visai nesunkiai galės tą 
daryti. 

Vos tik suplėšiau šį laišką, ėmiau gailėtis. Tai būtų buvęs 
įrodymas, kurį galėčiau pateikti abejojantiems. Susiradau di- 
doką jo skutą savo mantijos raukšlėse ir sugniaužiau jį rankoje 
tam atvejui, jei tektų įtikinėti nepatikliuosius ir palengvinti sau 
gynybą. O kol kas nusprendžiau tylėti, tai buvo išmintingiausia. 

Aš neapsirikau: mėginimai atsinaujino — netgi per Pran- 
cūzijos ambasadą, kuri nieko neįtardama pasitarnavo kaip pa- 
što dėžutė! Sykį rytą vieną tokį man įteikė kardinolas d'Estrė — 
buvo atkeliavęs iš Paryžiaus, ir jis pamanė, kad yra atsiųstas 
mano tėvo. O iš tikrųjų buvo nuo princo, kuris pasirinko tokią 
gudrystę. Kas minutę turėjau bijoti. Saugojau tuos laiškus iki 
to laiko, kol pasijausiu taip persekiojama, kad nustočiau drą- 
sos ir panorėčiau žūtbūt išsisukti iš tos nemalonios padėties. 
Daug naktų nemiegojau. Žinojau, kokius turėsiu įveikti sun- 
kumus. Žinojau, su kokiais priešais teks kovoti ir kaip, užuot 
suteikus pagalbą, bus stengiamasi man pakenkti ir pakirsti va- 
lią. Privalėjau pasirinkti ryžtingą sprendimą; prieš jį priimda- 
ma, nuėjau ir susiradau savo šventąjį ganytoją. Parodžiau jam 
tuos laiškus. Pasakiau, kad esu pasirengusi«pabėgti ir kad šį 
pat vakarą viską atskleisiu savo vyrui, paprašydama, kad mane 
išsivežtų. 

— Čia vienintelė išeitis, — sutiko jis. — Jeigu jums nepa- 
siseks, tuomet aš pabandysiu; galiausiai, jeigu mums abiem ne- 
pasiseks, liks jūsų šeima ir Prancūzija. Tai paskutinė galimybė. 

Grįžau namo padrąsinta, ponia de Veriu buvo išvykusi 
praleisti su jos šviesybe keletą savaičių Šamberi vienuolyno nuo- 
šalumoje. Man nereikėjo jos bijoti, momentas buvo palankus; 
taigi po pietų, prieš tą laiką, kai paprastai priiminėdavome sve- 
čius, pakviečiau savo vyrą ateiti pas mane į biblioteką, kur no- 
rėjau rimtai su juo pasikalbėti. 

VII 


Ponas de Veriu buvo pernelyg geras bajoras, kad neišpil- 
dytų įsipareigojimų moteriai. Mano paprašytas, nusilenkė ir 
atsekė iš paskos į biblioteką; buvo aiškiai susirūpinęs, nors to 
ir neišsidavė; tai galėjai atspėti iš jo elgesio. 

Kai likome vieni, pristūmė man fotelį ir pats atsisėdo gre- 
ta. Matydamas mane tylint, labai mandagiai prašneko: 

— Kągi, ponia, kuo galiu jums pasitarnauti? Laukiu, kad 
malonėtumėte man paaiškinti. 

Galite suprasti, buvau susijaudinusi. Vis dar tylėjau; ga- 
lop suvokiau, jog privalu pasiaiškinti. 

— Pone, — pasakiau, — laikiau savo priederme jums pa- 
rodyti tai. 

Ir išsitraukiau iš kišenės visus laiškus, tarp jų ir skiautelę 
pirmojo, padaviau juos jam į rankas. Grafas paėmė ir pradėjo 
skaityti vieną po kito. 

— Kas tai, ponia? — paklausdavo jis kaskart. 

— Pats matote, pone: meilės laiškai. 

— Ir nuo ko gi, teikitės pasakyti? 

— Nuo jo šviesybės monsinjoro Savojos kunigaikščio jū- 
sų nevertai žmonai grafienei de Veriu. 

Jis krūptelėjo iš nuostabos ir nekantrumo. 

— Vėl! — sušuko. 

— Čia ne mano kaltė; ir jeigu būtumėte mane išklausęs, 
jau seniai dėl to nebūtų buvę jokios šnekos. Pavyzdžiui, esama 
ponios de Sen Sebastjan. 

— Ir ko gi laukiate iš manęs, kad aš padaryčiau? 

Šis klausimas mane didžiai suerzino. Vadinasi, jisai savo 
vergovės tiek atbukintas, jog netgi jo savigarba, jau nekalbant 
apie širdį, nesureagavo į atskleistą tiesą. 

— Tikiuosi, kad leisite man pasitraukti į Veriu valdas ar 
jūsų žemes Savojoje, kol jo šviesybė malonės pamiršti dėmesį, 
kuriuo teikėsi mane pagerbti. 


217 


— Ponia, tai neįmanoma, mano motina... 

— Vėl! — savo ruožtu sušukau aš. — Ponia jūsų motina 
turi savas pareigas, gali jomis užsiimti, o mus palikti elgtis kaip 
tinkamus, pone. Paklausykite ir sužinokite, ką aš galvoju, dau- 
giau prie to nebegrįšiu; paskutinįsyk aiškinuos su jumis šiuo 
klausimu. Ponia jūsų motina turi į jus teisę ir įtaką, kurios pri- 
valėtų priklausyti jūsų vaikų motinai: jinai atėmė iš manęs jū- 
sų širdį, švelnumą, netgi mintis, ir vis dėlto, taip mane apiplė- 
šus, jūsų motina manęs nekenčia, pavyduliauja man; netgi še- 
šelis mūsų ryšio, kuriam ilgai trukdė ir kurį galiausiai sugebėjo 
išardyti, netgi tasai šešėlis jai kelia baimę. Tai jinai, padariusi 
jus kurčią saviems interesams, netgi savigarbos balsui, neleido 
jums išgirsti mano skundų ir prašymų. Tai jai privalau dėkoti 
už savo nelaimę, tai jai jūs privalėsite dėkoti už savąją, jeigu 1r 
toliau labiau klausysitės jos, o ne manęs. 

— Ponia! 

— Dar laikas, išklausykite mano prašymą, parašykite po- 
niai de Veriu, kad visiškai paliekate šiuos rūmus iki to laiko, 
kol pasirodys tinkama čia sugrįžti su savo vaikais ir žmona; 
kad apleidžiate dvarą; kad ketinate keletą metų gyventi vien 
dėl savęs. Kam jums reikalingas jo šviesybė? Kas jums iš jo 
geradarysčių ir malonių? Ko jums bijotis jo galios? Esate tur- 
tingas, didis senjoras, savo žemėse toks pat visagalis, turite 
dvariškių, užuot pats buvęs dvariškis. Aš jus myliu, ir nieks 
nepajėgs to pakeisti. Jūsų vaikai auga, yra gražūs, stiprūs, pro- 
tingi, žodžiu, žavūs; jie irgi jus mylės, ir būsite ponas savo 
namuose, nusikratysite to jungo, jus taip ilgai slegiančio ir 
žeminančio. Ak, pone, laimė čia pat prie jūsų, tereikia išties- 
ti ranką ir ją sugriebti. Kodėl jūs, atvirkščiai, stumiate ją nuo 
savęs? 

Vyras žvelgė į mane nepertraukdamas, bet aš mačiau jo 
akis sublizgant, mačiau ant jo blakstienų suvirpant ašaras. Ti- 
kėjau pasiekusi pergalę ir prisišliejau prie jo. Leido man tai 
padaryti, tačiau neprisitraukė prie savęs. 

— Mano bičiuli, grafe, — pasakiau, — paklausykite šio 
balso; gelbėkite savo garbę, gelbėkite savo ir mūsų laimę, pra- 
šau jus atsiklaupus ant kelių. 

— Ak, stokitės, ponia! — sušuko jis, — nes tai aš norėjau 
atsiklaupti, stokitės, niekad nepakęsiu, kad žemintumėtės, net- 
gi prieš mane. 

— Meldžiu jus vardan visko, kas man brangu, aš anaiptol 
nesižeminu, bičiuli! Būsiu be galo laiminga, jeigu man pavyks 
jus įtikinti. 

— Žinoma, kalbate tiesą... Bet mano motina? 

— Akgi! Kaip sunku nusikratyti vergystės įpročio! Iki ko 
žmogus yra sumenkintas nuolankaus paklusnumo! Kaip man 
jūsų gaila, jeigu neturite širdies, stipresnės už baimę! 

Jis nieko neatsakė. Labai panorau pasitraukti, palikti rei- 
kalą, kuris buvo jo ir kurį jis taip menkai tegynė; mane užvaldė 
pyktis. 

— Ak, pone, — sušukau, — saugokitės! Ponia de Mon- 
tespan irgi taip pradėjo! 

— Ačiū Dievui, jūs nesate ponia de Montespan! 

— Ne, pone, bet aš esu moteris, ir žmogiškoji kantrybė 
turi savo ribas; bekovojant jėgos eikvojasi. 

— Tik ne doros moters, kovojančios už savo vyro garbę ir 
už savo priedermę. 

Šis gražus posakis jam pasirodė iškalbos viršūnė; nusisu- 
ko nuo manęs, tartum slėpdamas ašaras. Tačiau tokiomis rim- 
tomis aplinkybėmis manęs netenkino Žodžiai; norėjau viską 
užbaigti. 

— Nakaip, pone, ką nusprendžiate? — vėl pradėjau puo- 
limą. 

— Aš parašysiu savo motinai ir jums perduosiu jos atsa- 
kymą; o kol kas, patikėkite manimi, nekeiskime nieko savo gy- 
venime ir neišsiduokime, kas kelia mums nerimą, nesuteikime 
niekam pagrindo juoktis. 

— Tai jūsų paskutinis žodis, pone? 

— Visiškai. 

— Puiku, tad atsisakau savo pastangų, žinau, kas man 
lieka išbandyti. 

Nusilenkiau jam tūpsniu, nelyginant prieš karalienę, ir iš- 
ėjau iš kambario tokia pasipiktinusi, jog nesugebu aprašyti, ta- 
čiau, manau, būsiu suprasta. Skubiai parašiau abatui Petitui; 
jis atvyko tuojau pat. 

Jam viską papasakojau; jis nuėjo pasikalbėti su ponu de 
Veriu ir sugrįžo ne ką daugiau pešęs už mane. 

— O, dėl Dievo, ponia, — sušuko jis, visai nusiminęs, — 
parašykite savo šeimai. 

Man bjauru, kad turiu pasakoti apie šią kovą, parodyti, kaip 
dėl mano pralaimėjimo buvo deramasi ir kaip jėga buvau pa- 
stūmėta į pražūtį, prieš kurią neatsilaikiau. Nenoriu diena po 
dienos prisiminti šią nemalonią istoriją. Ponia de Veriu įtikino 
savo sūnų, kad laiškai ne nuo jo šviesybės. Ji nuėjo net ligi to, 
jog teigė, neva aš, bėgdama nuo netikro kavalieriaus, stengiuosi 
nuslėpti tikrąjį. Mano vyras galbūt šituo netikėjo, bet dėjosi 
tikįs, idant parengtų sau pasiteisinimą ir priemonę išsisukti. 

Nugalėta Pjemonte, tegalėjau kreiptis į Prancūziją. Para- 
šiau savo motinai, kad paprašytų mano vyrą išleisti mane ke- 
liems mėnesiams pas ją. Savaime aišku, šis atmetė tą pakvieti- 
mą. Aš iš tiesų jaučiaus nesveika, nes persekiojimai tęsėsi — 
tiek princo, neatstojančio nuo manęs nė per žingsnį, tiek ir 
kitų, neduodančių man nė minutės ramybės. 

Mano anyta suuodė pono fon Darmštato meilę ir bema- 
tant jam priskyrė spėjamojo meilužio vaidmenį. Uždraudė jam 
pas mus lankytis, kas šį baisiai nustebino ir labai nudžiugino 
poną Savojietį, kuris teikėsi pavyduliauti. Atrodė, kad ponia 
de Veriu darbuojasi jo šviesybės naudai, ir kas žino? Ji visai 
galėjo taip elgtis. 

Mano gydytojas buvo Žmogus protingas: sykį, jam apsi- 
lankius, netyčia man išsprūdo pasakyti, kad mane kankina tė- 
vynės ilgesys. Šie žodžiai nenuėjo veltui. Jis atspėjo kažką vyks- 
tant, tačiau nenumanė priežasties. Rytojaus dieną man pasky- 
rė Burbono vandenis. 

— O, Daktare, — sušukau, — jūs išgelbėjote man gyvybę! 

— Aš Žinau, ponia, tai mano amatas. Ačiū Dievui, visad 
sąžiningai jį atlieku! 

Parašiau savo tėvui, kad esu priversta gydytis vandenimis, 
ir meldžiau jį atsirasti Burbone, kur turiu su juo pasikalbėti 
apie labai svarbius man dalykus, kadangi negavau leidimo vykti 
iki Paryžiaus. 

Šis laiškas dėl didesnio tikrumo buvo išsiųstas per Babe- 
tę, ir neabejojau, jog kunigaikštis išklausys mano prašymą; Ba- 
betė be mano žinios pridūrė keletą labai svarbių žodžių. Jie 
turėjo sukelti mano šeimai didelį rūpestį, ir todėl geroji mer- 
gina tikėjosi, kad aš susilauksiu pagalbos. 

Jinai tiek pat kentėjo kaip ir aš; nepajėgiau slėptis nuo 
jos, nei nuo Marionos, ir dažnai jodvi kartu mane guosdavo. 

Nors ir labai norėjo, ponia de Veriu nedrįso uždrausti 
man vykti į Burboną. Tiktai sugalvojo, kad jos sūnus negalės 
važiuoti su manimi ir kad netinka man keliauti vienai, tik su 
savo tarnais. 

Čia, kai mažiausiai to tikėjausi, abatas de La Skalja pasi- 
siūlė mane lydėti. 

— Noriu suteikti šį malonumą savo brangiajai dukterė- 
čiai, — pasakė jis. 

Pasiskubinau priimti pasiūlymą; priemonės man buvo ne- 
svarbu, kad tik pasiekčiau tikslą. Anyta buvo išmušta iš vėžių. 

Sužinojęs apie mano išvykimą, ponas Savojietis išblyško; 
kaip tik išvakarėse su juo atsisveikino ponas fon Darmštatas, 
keliaujantis keliems mėnesiams Ispanijon. Princas įsivaizda- 
vo, kad šitai esame tarpusavy suderinę. Kai atėjau atsisveikinti 
su juo, taip pat su poniomis kunigaikštienėmis, aptikau jį liūd- 
ną ir rimtą. 

Paklausė manęs, ar greit sugrišiu, ir aš atsakiau, jog ne- 
žinau. 

— Ą! Jūs vėl išvysite mūsų gražiąją Prancūziją; nežiūrė- 
kite į ją, jau beveik pamirštą, per ilgai, nes nebegalėsite jos 
palikti. 

Šis jaunajai kunigaikštienei ištrūkęs šūksnis sutrikdė vi- 
sos kompanijos rimtį. 

Sakė, jog esu išblyškusi, sumenkusi; aiškino, neva man 
reikalingas rūpestis; mane guodė, manęs gailėjosi — visos tos 
dvaro užuojautos, kuriomis netiki, žinodamas, ko jos vertos, ir 
kurios dalijamos kaip smulkios monetos. 

Radusi dingstį, jog pati parvešianti namo, ponia de Veriu 
privertė mane išvykti paskutinę. Mačiausi su kunigaikščiu ligi 
pat galo; taigi atsisveikinimas užsitęsė, kiek tik buvo įmano- 
ma. Manęs nesujaudino Savojiečio melancholija, nors jis el- 
gėsi labai pagarbiai. 


VIII 


Rytojaus dieną kartu su abatu de La Skalja, Babeta, Mas- 
karone ir savo arklininku sėdau karieton. Mariona ir mano 
tarnaitės sekė iš paskos briku, kuris turėjo man pasitarnauti 
grįžtant, kai būsiu pasveikusi. 

Visą kelionę dėdė buvo labai paslaugus. Kai atvykome į 
tą Burbono kraštą, kur taip troškau patekti, puolusi į savo nuo- 
stabiojo tėvo glėbį, patyriau vieną didžiausių džiaugsmų per 
visą savo gyvenimą. 

Pirmąją dieną ponas de La Skalja nepaliko manęs vienos 
su tevu nė akimirkos. Ar buvo gavęs kokių nurodymų? Ar vei- 
kė iš savo paskatų? Manau, jog ir viena, ir kita; pakankamai 
klausydavo savo svainės, kad drauge su ja mane kankintų, kiek- 
vienas savaip. 

Tėvas nekantravo mane išklausinėti, o dar labiau aš — 
atverti jam savo širdį; taigi, vos tik galiausiai pargrįžau į savo 
kambarį, pasiunčiau Babetę, kad paprašytų jį ateiti pas ma- 
ne, nors jau buvo vėlyvas metas. Norėjau netrukdoma su juo 
pasikalbėti. 


222 


Didžiai garbingas žmogus buvo tasai mano tėvas — ne- 
paprasti doras, kiekvienas tą žinojo, ir mano visa šeima laikėsi 
taip pat griežtų, kaip ir nepriekaištingų papročių bei principų. 
"Tačiau ponas de Liuinas podraug buvo toks pat geras, atlaidus 
ir teisingas kaip ir pamaldus. 

Motina buvo visai kitokia: sausa ir manieringa, tad kur 
kas labiau tikėjaus, jog mudu su tėvu suprasime vienas kitą. 
Vos tik pašauktas, tuoj pat atskubėjo ir atsisėdęs prie lovos 
nedelsdamas mane pasiteiravo, koks reikalas. 

— Pone, — sušukau, — aš pražuvus, jeigu jums nepavyks 
manęs išgelbėti! 

— Pražuvus?.. Dukra, nejau neturite gero vyro, kurį my- 
lite, puikios padėties, kur kas pranokstančias viltis, atsižvel- 
giant į turtą, kurį galėjome jums duoti? Nejau neturite, ačiū 
Dievui, gerai pagimdytų, sveikų vaikų? 

— Taip, tėve, taip, visa tai tiesa; vis dėlto išklausykite ma- 
ne, ir tada suprasite. 

Papasakojau jam smulkiai visa, kas dėjosi nuo mano ves- 
tuvių, ką aš iškentėjau, apie pažeminimus ir blogą elgesį, ku- 
riuos gavau patirti. Nupiešiau jam ponios de Veriu pasipūti- 
mą, ižeidimus, kuriais mane apipylė, ir galiausiai priėjau prie 
princo meilės, prie to, ką dariau, stengdamasi nuo jo pabėgti, 
prie jo pakartotinų persekiojimų, prie neįtikėtino mano vyro 
ir jo motinos aklumo, privertusio mane kreiptis į jį apsaugos. 

Ponas de Liuinas pertraukė mane, pagirdamas už tokią 
išmintį; apkabinęs sušuko, kad mano padėtis sunki ir kad jis 
nematąs kitokio būdo iš jos išsisukti, kaip tik man lydėti jį į 
Paryžių, kur ponas de Veriu atvyktų pas mane. 

Tai pats natūraliausias dalykas: juk mano vyras nepažįsta 
Prancūzijos ir jos dvaro, išskyrus tas dvi savaites, kai tenai bu- 
vojo per mūsų vestuves. 

Savojoje viešpatavo taika, ir jam nebuvo būtina laikytis 
savo vadovaujamajam pulke, tad galėjo, privalėjo atvykti; ta- 
čiau patikinau savo tėvą, kad jis vis dėlto neatvyks. 


223 


— Niekad motina jo neišleis iš po savo pado, bijos, kad 
neimtų maištauti; o be to, drįstu jums pasakyti, nežinau, ar ji 
labai užpyktų, jei aš neatsilaikyčiau; norėtų man ką nors pri- 
kišti, nes manęs nekenčia. 

— Tik ne tiek! Juk tai reikštų nekęsti savęs pačios, užtrauk- 
ti nešlovę savo namams; negali to būti, jūs apsirinkate, dukra. 

Per daug nesispyriau, tai buvo mano nuomonė, tačiau vė- 
liau išaiškėjo, kokia ji — deja! — buvo teisinga. Bet mano tė- 
vas buvo ne iš tokių Žmonių, kurie galėtų net numatyti pana- 
šią prielaidą. Taip mudu šnekėjomės daugiau nei dvi valandas. 
Neslėpiau nuo jo nieko, ką jaučiau, neslėpiau, kaip buvau blo- 
gai atlyginta už švelnumą savo vyrui. Tėvas labai manęs gailė- 
jo, tačiau laimino dangų, kad man suteikė šią gintį. Pagaliau 
nusprendė pakalbėti su abatu de Veriu, neabejodamas, kad 
šio asmenyje ras pagalbininką ir pritarėją. 

— Taiįtakingas ir patyręs reikaluose seniokas, turėjęs svar- 
bių pareigų; buvo ambasadorius, valstybės ministras, tad pri- 
valo perprasti dalykų esmę ir susirūpinti mums visiems gre- 
siančiu pavojumi. 

— Nelabai pasitikiu jo šventumu, tėve. 

Jis paliko mane nelaimingas ir nusiminęs. Mano tėvas bu- 
vo toks geras! Tesėjo savo pažadą ir nuėjo pas abatą de La 
Skalją, kai tik padorumas tą leido. Nuodugniai jam papasako- 
jo visa, kas dedasi. Abatas didžiai nustebo, pasakė, kad visai to 
dalyko nežinojo, negirdėjo apie tai kalbant ir kad, girdi, jo svai- 
nę ir sūnėną mažiausiai galima dėl to apkaltinti. 

— Palikti jauną moterį vilionėms princo, tokio kaip šis, ku- 
riam pirmiausia nieko nestinga, kad galėtų patikti, ir kuris, be 
to, pasižymi nepalenkiamu ketinimų tvirtumu! Aš nesupran- 
tu!.. Laimė, štai esu perspėtas ir valiosiu viską sutvarkyti. 

— Geriausias sutvarkymas — tai nebūti po akių. Ponas 
Savojietis, nebematydamas mano dukters, ją pamirš ar nu- 
kreips savo žvilgsnius kitur, ne kitaip. Išsivešiu ponią de Veriu 
į Paryžių, jos vyras netrukus atvyks pas ją; ten juodu praleis 
metus ar dvejus, ir kai sugrįš, nebus likę jokių problemų. 

IX 


Juodu svarstė ilgai: mano tėvas — su paties garbingiau- 
sio žmogaus pasaulyje atvirumu ir sąžiningumu; abatas — su 
savuoju itališku suktumu bei įžvalgumu, pagret su begaliniu 
ištvirkimu ir apskaičiuotu blogumu. Juodu padarė vienas ki- 
tam nuolaidų, kurių ponas de Liuinas būtų laikęsis, o ponas 
de La Skalja tesistengė laimėti laiko. Buvo sutarta, kad jis pra- 
neš poniai de Veriu apie mūsų planą patraukti iki Paryžiaus, o 
savo vyrą perspesiu aš. Jeigu jie tam nepritars — juo geriau; 
jeigu atmestų šį pasiūlymą, tuomet mes išvyksime į Turiną, ir 
abato įtakingumas podraug su mano prašymais tikriausiai pa- 
dėsią pasiekti mūsų trokštamą rezultatą. 

Ponas de Liuinas patikėjo šiuo jauku; aš ant jo neužki- 
bau; pernelyg jau gerai pažinojau abatą ir pradėjau nepasiti- 
kėti šiuo dėde, taip lengvai su viskuo sutinkančiu ir tokiu dos- 
niu gražių žodžių. Vis dėlto bandžiau save nuraminti, atgau- 
ti pasitikėjimą ir viltį, džiaugtis ramybe, kol čia buvo tėvas ir 
keletas kitų mano šeimynykščių, atvykusių pasimatyti su ma- 
nimi. 

Pasirodžiau jiems esanti labai graži; mano reputacija pa- 
siekė netgi Prancūzijos dvarą, kur karalius malonėjo pasakyti 
mano broliui, kunigaikščiui de Ševrezui, jog pageidautų mane 
pamatyti. Aš pageidavau to dar labiau už jį, bet kokiu būdu tai 
padaryti? 

Šešios savaitės pralėkė kaip sapnas. Su Turinu apsikeista 
laiškais gana greitai. Mano tėvas pats parašė, idant nebūtų at- 
sakyta neigiamai, tačiau vis tiek taip atsitiko; kad ir kaip gud- 
ravo, buvo perprantamas. 

Jo prašė mane parlydėti atgalios, o neišsivežti toliau; ma- 
no vyras atseit jokia dingstimi negalįs palikti Savojos dvaro ir 
vien nuo minties apie tokią ilgą mano viešnagę svetur jis bai- 
minasi dėl savo švelnių jausmų. Negalįs daugiau gyventi toli 
nuo manęs; bet jeigu ponas de Liuinas panorėtų atvykti, jeigu 

būtų toksai malonus priimti pasiūlytą kvietimą, būtų galima 
pasikalbėti ir nutarti dėl ateities. 

Gerą ir garbingą senuką pasisekė įtikinti kartojant jam 
vis tą patį. Jis negalėjo manęs lydėti, bet pažadėjo ne vėliau 
kaip po mėnesio atvažiuoti Turinan. 

Purčiau galvą, tuo netikėdama. Tėvas mane smerkė, net- 
gi kaltino, tad gavau tylėti. Artėjo laikas skirtis; man buvo sunku 
išsiplėšti iš pono de Liuino glėbio — šis nuo mano raudų net 
susigraudino. 

— Ak, tėve, — sakiau jam, — niekad jūsų nebeišvysiu! 

Jis iškeliavo su kunigaikščiu de Ševrezu ir mano seseri- 
mis, kurios irgi buvo atvykusios; visi jie tikėjosi, kad praleisime 
žiemą drauge; bet aš, aš buvau įsitikinusi, kad išsiskiriame 11- 
gam, ir likimas pasistengė patvirtinti manąsias spėliones. 

Jiems išvykus, tą patį vakarą paklausiau abato, ar ir mes 
neketiname leistis kelionėn; šis man atsakė, kad niekas mūsų 
neskubina, kad turime dar keletą tinkamų vandenims dienų 
ir derėtų jomis pasinaudoti. Man spiriantis, jis pakeitė po- 
kalbio temą ir pasiteiravo, ar aš mėgstu keliauti, matyti gra- 
žias vietas. Pasiūlė mums vykti sausuma, pamažu, idant galė- 
tume daugiau pamatyti ir pažioplinėti. Geriau būti nė nega- 
lėjo — vien tetroškau negrįžti Savojon, kuo ilgiau pasilikti 
Prancūzijoje, toli nuo savo persekiotojų. O be to, tikėjausi 
sukelti savo vyrui tam tikrą nerimą ir priversti, kad mane su- 
sigrąžintų; galėčiau rizikuoti ir kunigaikščiu, jeigu tik tikė- 
čiau ponu de Veriu. 

Tris dienas mūsų kelionė vyko kuo sklandžiausiai. Kaip ir 
nuo pat tada, kai palikau Turiną, dėdė rodė man visokeriopą 
rūpestį, kokį tik įmanoma atidumą. Pamanytum, kad tai vei- 
kiau įsimylėjėlis -prie savo mylimosios, o ne senas abatas prie 
savo sūnėno žmonos. 

Lione, kur prabuvome visą savaitę, jis mane apipylė dau- 
gybe dovanų — brangakmeniais, puikiomis medžiagomis, netgi 
baldais, kuriuos nusiuntė trumpiausiu keliu į Turiną. Tarp kitų 
jis man padovanojo gražiausią laikrodį, koks buvo kada nors 

padarytas — emaliuotą, puikaus metalo, gausiai papuoštą tur- 
kiais ir deimantais. Tai buvo nepaprastai puikus daikčiukas, 
kuri ir dabar dar turiu, kuriuo visi žavisi, kurio labai norėtų 
mano duktė, tačiau gaus jį tik po mano mirties; tikiuosi, kad 
priversiu ją laukti kuo ilgiau. 

Nesyk man atrodydavo, kad kai abato akys žvelgdavo į 
mane, jos užsižiebdavo jaunatviška liepsna, nederančia nei jo 
padėčiai, nei amžiui. Tačiau aš pati negalėjau tuo patikėti ir 
vijau šalin tokius įtarimus, galiausiai pasiteisinusius po to, ką 
Mariona man papasakojo pasipiktinusi iki sielos gelmių. 

Išvakarėse prieš mums išvykstant iš Liono, ponas de La 
Skalja jai pasiūlė stambią sumą už tai, kad šią naktį jį įleistų į 
mano kambarį; paskiau turėjo atsistoti sargybon ir saugoti, kad 
niekas jam nesutrukdytų, kol mane prikalbins ar įveiks. Jinai 
pasipiktinusi atsisakė, pagrasindama mane perspėti, bet jis at- 
šovė jai, kad jeigu turėsianti tiek įžūlumo, neliksianti nė dviejų 
valandų man tarnauti — jis ją išvysiąs. 

Kone apvirtau aukštielninka, tai išgirdusi. Kas būtų įta- 
ręs meilę šiame sename kunige, iš pažiūros tokiame šaltame, 
tokiame menkame, tokiame stokojančiame žavesio? Kaip jis 
tikėjosi būti priimtas? Kaip jis galėjo manyti, kad atsispyrusi 
ponui Savojiečiui aš klausysiuos žmogaus, niekuo negalinčio 
man patikti. 

Šiaip ar taip, tos nemalonios naujienos buvau įstumta ne- 
viltin, supratau, kodėl jis taip gražiai kalbėjo mano tėvui: ne- 
norėjo manę paleisti. Geidė mane pasilaikyti sau — tasai vil- 
kas, tasai lapinas — vildamasis, kad gelbėdamasi nuo kitų pul- 
siu į jo glėbį. 

— Jis nenutuokė, į ką kreipiasi. 

Kiek pagalvojusi, nusprendžiau neišsiduoti, ką sužinojau, 
nė kiek nepakeisti savo elgsenos ir veikiau ieškoti prieglobsčio 
vienuolyne, jeigu sugrįžus į Turiną persekiojimai vėl prasidėtų 
ir jeigu aš tapčiau naujo priešo taikiniu. Svarbiausia buvo su- 
grįžti. Apsimečiau ligone ir atsisakiau toliau tęsti kelionę. 


227 


Abatas de La Skalja atrodė labai nepatenkintas; pakvies- 
dino tris gydytojus, kurie panašiai kaip tieji Moljero! kiek- 
vienas man prirašė skirtingą vaistą. Jie sutarė tik dėl vieno 
dalyko: jeigu aš tikrai nenoriu pasilikti Lione jų atidžiam rū- 
pesčiui, kas, šiaip ar taip, būtų išmintingiausia, tai man rei- 
kia pasiskubinti grįžti namo, pailsėti ir gyventi visiškoje ra- 
mybėje. 

— Ko poniai grafienei reikia, — pasakė tos šutvės Pur- 
gonas?, — tai geros baržos nusileisti žemyn Rona, o po to lai- 
vo, kuris ją nugabentų iki Genujos, kad jai nereikėtų vargintis. 
Štai mano nuomonė. 

Buvau nugalėta. Patys galite spręsti, kaip greitai šis įs1- 
mylėjęs šliužas sutiko keliauti tokiu būdu, paliekančiu mudu 
vienu du dienos metu ir labai suartindamas naktį! 

Kad ir kaip atsikalbinėjau, skundžiaus, prašiau šių moks- 
linčių, kad pasiūlytų kitokį kelią, jie nenusileido; mūsų karietą 
įkėlė į vieną baržą, tarnaičių — į kitą, ir šit mes vienu du toje 
didžiulėje dėžėje — mat jis nė už ką nesutiko, kad su mumis 
dieną būtų nei Mariona, nei Babetė. 

Vos tik mes įsitaisėme ir barža pajudėjo, jis iš pradžių tars- 
telėjo keletą žodžių, vildamasis, kad aš suprasiu užuominas; 
nuleidau juos negirdom; tai jį privertė pasisakyti aiškiau. Ne- 
sistengė mane itikinėti, kad privalau jį mylėti savo pačios va- 
lia, bet nurodė, kad tai turiu daryti dėl jo įgeidžio ir savo pa- 
čios interesų, nupiešdamas manęs laukiantį pasibaisėtiną liki- 
mą, jeigu atsisakyčiau jį išgirsti, ir, atvirkščiai, pažadėdamas 
visa, kas tik man būtų malonu, jeigu jį išklausyčiau. 

— Jūs nekenčiat pono Savojiečio, — kalbėjo jis man, — 
trokštate grįžti Prancūzijon — jūsų norai bus patenkinti. Pa- 
žadu jus išsivežti, ir netgi tuojau pat, jeigu pageidaujate, mes 
pasuksime atgalios į Paryžių, ir iš ten apsiimu taip sudraus- 

Turima galvoje Moljero komedija “Tariamasis ligonis“ 
Purgonas — Moljero “Tariamojo ligonio" personažas — gydy- 


tojas formalistas ir nemokša, teikiantis didžiulės svarbos savo paties ne- 
reikšmingiems nurodymams. 

minti savo svainę ir sūnėną, jog jiems daugiau nebekils noro 
jus kamuoti. 

— Vadinasi, jūs tai galite padaryti? 

— Ar aš galiu! Jūs, matyt, pamiršote, kad de Veriu rū- 
muose mane gerbia, man lenkiasi, manęs privengia; kad man 
yra likę gražaus turto, kurį jūsų vyras ir jo motina būtų labai 
laimingi turėti. Norėdami išsaugoti savo garbę, jie privalės ma- 
ne išklausyti; man priešindamiesi, save sužlugdytų. 

— Ką gi, pone, jeigu jūs toks visagalis, kodėl atsakėte ma- 
no tėvui? 

Mirksnį jisai sutriko. Paklausta buvo tiesiai. Tačiau tuo- 
jau pat atsigavo. 

— Nejau galėjai sutikti, kad jus prarasčiau? Ar galėjau 
jus palikti taip toli nuo savęs? Vadinasi, nepažįstate meilės — 
jūs, kuri vis dėlto teigiate mylinti savo mulkį vyrą, neturintį 
proto nei tą matyti, nei atsiliepti tuo pačiu? 

Leidau jam išsikalbėti, leidau jam atskleisti savo pažadus 
bei grasinimus, tačiau nė kiek nebuvau paveikta nei vienų, nei 
kitų; kai jis viską baigė, nugrimzdau giliau karieton, užsimer- 
kiau ir grįžtelėjusi į jį tariau: 

— Labanakt, pone! Dabar aš miegosiu. 

— Kaip, miegosit! Tai tiek jums tereiškia mano žodžiai? 

— Pone, miegas padeda užsimiršti, ir viskas, ką šiuo me- 
tu galiu dėl jūsų padaryti — tai užmiršti, ką vos tik išgirdau. 
Priešingu atveju privalėčiau jums atsakyti kitaip, o pagarba jū- 
sų amžiui, kilmei, padėčiai neleidžia man to daryti. Tačiau ne- 
bepradėkite iš naujo, nes mano kantrybė dusyk neištvers pa- 
našios kalbos. 

Niekad nebuvau regėjusi tokio įsiūčio. Užraudo, atrodė, 
kad tuoj tuoj jį trenks apopleksija; akys užsiplieskė neapykan- 
ta —sakytum, čia pat mane nužudytų, jeigu galėtų. Vel suskato 
man grasinti su grynai itališku įkarščiu; paskiau, staiga sušvel- 
nėjęs, puolė man prie kojų, verkė, raudojo, tikino numirsiąs iš 
sielvarto, jeigu aš jį atstumsiu, prašė, kad atleisčiau už posa- 
kius, dėl kurių gailėjosi, tvirtino esąs mano vergas, ir menkiau- 

sias mano noras jam tapsiąs aukščiausiu įstatymu. Paskiau lei- 
dosi į visokius kraštutinumus, kurie paaiškinami ir pateisinami 
didele aistra, tačiau kurie žmogaus, sulaukusio daugiau kaip še- 
šiasdešimties metų, atrodo visiškai kitoje šviesoje, tai yra juo- 
kingoje. Mane suėmė toks juokas, jog neišturėjau — nusikvato- 
jau senajam ištvirkėliui stačiai į veidą, taip nevaržomai, taip links- 
mai, jog veikiau būčiau numirusi, nei įstengusi susitvardyti. 

Pažvelgė į mane dar nuožmesnėmis akimis nei anksčiau, 
tačiau tatai manęs anaiptol nenumaldė; atvirkščiai, kvatojau 
dar garsiau ir stipriau, pasiduodama savo siautuliui. Paga- 
liau, kai tik pajėgiau, teikiausi jam atsakyti, bet atsakyti kaip 
dera — kad jam nebekiltų pagunda prie to sugrįžti. 

— Kaip! — tariau šluostydamasi ašaras, kurias buvo iš- 
spau dęs mano beribis linksmumas. — Kaip, pone, jūs, tinkan- 
tis man į senolius, nors mirksnį galėjote pamanyti, kad aš prie- 
šinaus ponui Savojiečiui, kad aš noriu nuo jo — ir visų kitų — 
pabėgti vien tam, jog išsaugočiau save jūsų malonumui? Iš tie- 
sų jūs šito tikėjotės? O, jeigu būtumėte prancūzas, patarčiau 
paskaityti Moljerą, jo “Žmonų mokyklą"; bet jūs nenorėtu mė- 
te pamatyti tos tikslios savo kopijos; juk vengi veidrodžių, jeigu 
žinai, jog išvysi jame save negražų. Tad likite pačiu savimi, po- 
ne; pagalvokite apie tai, kas aš tokia ir kas jūs toks, ir nesukit 
sau galvos tais meiliškais paistalais. Atgailaukite, pagalvokite 
apie gražią mirtį, nenusidėkite ir neverskite nusidėti kitų. 

Jis klūpojo prie mano kelių; kai prapliupau kvatotis, iš 
pradžių atšlijo, paskiau pamažu atsikėlė nuo grindų, įsmeigęs 
akis į mane, ir kol Žiūrėjo, jo veido išraiška ir žvilgsnis visiškai 
pasikeitė. 

Man kalbant, jis klausėsi, nesistengdamas pertraukti; kai 
baigiau, ėmė šypsotis, tačiau baisia, šiurpinančia šypsena, kuri 
mane sustingdė. Paskiau atsitiesė ir atsisėdo ton pačion vie- 
ton, kurią buvo palikęs, tai yra greta manęs. 

— Ar tai jūsų paskutinis žodis, ponia? — paklausė jis ra- 
miu balsu, kuris mane išgąsdino — taip pat ir jo blyškumas bei 
sukrėstas veidas. 

— Taip, pone, žinoma. 

— Neatšaukiamai? 

— Neatšaukiamai. 

Manęs jau nebeėmė juokas, tikrai. Jis atsilošė karietos 
gilumon, sukryžiavo rankas ant krūtinės ir nuleidęs galvą bent 
ketvirtį valandos mąstė. 

To laiko jam pakako suregzti niekšiškam planui. 

Prisiminė, kad vienuolis Luidžis jam buvo davęs kartu su 
pragaištingu nuodu ir galingą narkotiką. 

Nusprendė pasinaudoti šiais migdomaisiais ir įveikti bet 
koki pasipriešinimą. 

Padedamas sutaisyto gėralo, jis galėjo patenkinti bjaurią 
aistrą, paskiau mane užvaldyti ir sulaikyti mano lūpose bet ko- 
kį pasiryžimą kaltinti. 

Laukė ateinančios nakties, kad galėtų įvykdyti šį suma- 
nymą. 

Ką tik paminėjau vienuolį Luidžį. Matau, kad seniai apie 
jį nekalbėjau ir kad pamiršau pateikti jo istorijos tęsinį. 

Tad trumpam palikime abatą de La Skalją su jo tamsio- 
mis užmačiomis ir grįžkime prie kapucino. 

Įžūlaus vienuolio valdžia dar labiau sustiprėjo ir apėmė 
visus Spendzų namus. Bet vis dėlto dar daug reikėjo, kad Ber- 
nardas jam pasidarytų toks nuolankus, koks dėjosi esąs. Tas 
žmogus jautėsi pažemintas; nuo to laiko, kai vienuolis vis daž- 
niau ėmė lankytis pas damas Spendzo, su gilia širdgėla matė 
savo įtaką mažėjant: nebebuvo jau toks nepamainomas žmo- 
gus, vienintelis, kuriuo galėtų remtis šios dvi moterys, kovoda- 
mos prieš Marjanį, kuris, antra vertus, pasirodė labiau kaip 
niekad pasiryžęs nė kiek neužleisti savo viršenybės ir priversti 
visus gerbti jo teises. O be to, ar toji Gavadzą ištikusi baisi liga 

nepaliks bjaurių pėdsakų? Ar Andžela, kuri atsidavė jam vien 
iš įgeidžio, iš polinkio 1 lengvus malonumus, neatstums jo, re- 
gėdama visą nuženklintą randų, paliktų odoje raupų, kuriais 
persirgo? Tad jis jautė būtinybę iškilti tų lengvabūdžių moterų 
akyse; pastarųjų vis didėjantis išlaidumas grėsė ateičiai, nuo- 
lat vis didindamas jų finansų deficitą. Norėdamas sustiprinti 
savo susvyravusią padėtį, atgauti buvusią įtaką, kuri pastaruo- 
ju metu žymiai sumenko, turėjo kirsti lemiamą smūgį, padė- 
siantį užtvirtinti tarp jo ir šių moterų solidarumo ryšį, kurio 
jau nebeįmanoma būtų nutraukti. Į tai nuo šio momento buvo 
nukreiptos visos jo mintys, niekas jų negalėjo išblaškyti. Be 
abejo, baisusis brolis rinkliavininkas jo akyse buvo visąlaik grės- 
minga galia; bet su sveikata grįžtant ir jėgoms, ši atrodė ne 
tokia neįveikiama, ir netrukus jis apsisprendė. 

— A! Vargšeli Bernardai, kas iš jūsų pasidarė! — sušuko 
Andžela, pirmąsyk sveikstančiam Gavadzai pasirodžius pas 
ją. — Kodėl veikiau toji baisi liga neištiko šio storžievio, kuris 
viešpatauja mūsų valdų tvartuose? 

— Nesirūpinkite, — atsakė Bernardas. — Kaip matote, 
nuo maniškės ligos pasveikstama; bet Žinau vieną tokią, kuri 
nepagydoma ir kuri galėtų netrukus jį aplankyti. 

Anžela suvirpėjo — kad ir kokia nusidėjusi ji buvo, min- 
tis apie nusikaltimą, į kuri darė užuominą Gavadza, matyt, jai 
dar nebuvo atėjus į galvą; vis dėlto tosios baisios minties ji ne- 
nustūmė į šalį ir neparodė nei savo nuostabos, nei pykčio, iš- 
girdusi ją garsiai pasakytą. 

Anžela nebuvo tiek tvirta, kad svarstytų nusikaltimo gali- 
mybę; bet būdama pagedusios sielos juolab neturėjo tvirtumo 
atstumti naudą ar bendrininkystę. 

— Greičiau baikite sveikti, bičiuli, — tiek tepasakė ji, — 
ir vargindamas protą nestatykite savęs pakartotinio antkryčio 
pavojun. Nežinia, kas gali atsitikti; pagyvensim — pamatysim! 

— Taip, bet kol kas metai buvo blogi, ir mūsų valstiečiai 
moka duoklę sunkiai; man teliko parduoti vienintelį miško kir- 

tinį, o paskiau turėsime paimti naują paskolą, kad galėtume 
išmokėti procentus už ankstesniąją, 0 tuo tarpu tasai kuilys, 
kuris jus taip niekšiškai apgavo ir apiplėšė, dedasi kišenėn 
nuompinigius už žemę ir juokiasi iš jūsų su tarnais, sudaran- 
čiais jam draugiją — tasai nenusisekėlis bajoras, kurio tėvas 
basas moklinėjo Genujos gatvėmis... O! Tai turi baigtis, ir jei- 
gu tik aš Žinočiau kunigą, kursai sutiktų palaiminti mano jam 
skirtas kulkas... 

— Kalbėkite tyliau, Bernardai! — gyvai pertraukė jį gra- 
fienė. — Nejau nesuvokiat, kad tokie neatsargiai pasakyti žo- 
džiai gali mus čia sukompromituoti? 

Mirksnį stojo tyla; paskiau Andžela nusišypsojusi vėl pra- 
šneko tartum juokais: 

— Be to, nemanau, jog būtinos palaimintos kulkos mūsų 
padėčiai pataisyti. 

— Teisybė, — atsiliepė Bernardas, kuriam šie žodžiai pri- 
šaukė baisų prisiminimą, — esama ir nemaža kitų dalykų, nuo 
kurių greitai numirštama!.. 

— Mano mielas, būkite atsargus, meldžiu jus'.. Pagalvo- 
kite: kaip savo gynėją, teturime vien jus, o pernelyg rizikingas 
žygis galėtų jus pražudyti. 

Šie žodžiai parodė Gavadzai, jog jis buvo suprastas ir jog 
teliko pasirinkti priemones. 

— Anžela, — pusbalsiu pratarė jis, pripuldamas prie gra- 
fienės kojų, — juk žinote, kad mano gyvenimas priklauso jums; 
visad būsiu pasirengęs išlieti dėl jūsų savo paskutinį kraujo la- 
šą; tad štai, tik tarkite, tarkite, kad priimate manąjį atsidavi- 
mą, ir kas beatsitiktų, aš išsaugosiu — gyvas ar miręs — kerte- 
lę jūsų širdyje. 

Grafienė drebėjo; bet vyras buvo jau atsiuntęs jai įsaky- 
mą sugrįžti į santuokinę buveinę, ir vien mintis, kad turės pasi- 
duoti šio žmogaus valdžiai, kėlė jai siaubą; josios vaizduotė 
staiga užsiplieskė. 

— Taip, — sušuko ji, — tau — mano širdis, jam — ne- 
apykanta! 

— Nuosprendis tartas, — pasakė Bernardas atsistoda- 
mas, — visa kita — mano reikalas. 

Ir išėjo, palikęs Andželą giliai sujaudintą. 

Dvi dienos po tosios scenos kažkoks jaunas piemuo už- 
ėjo į Santonio vilą pasiteirauti, anot jo, savo šeimininko nuro- 
dymų. Iš tikrųjų, ponas Marjanis nelaikė žeminančiu dalyku 
užsiimti menkiausiomis žemdirbystės smulkmenomis ir visa- 
dos buvo pasirengęs priimti savo žmones, kurie visi jį dėl tokio 
patriarchališko familiarumo mylėjo. Tad piemeniui leista pa- 
tekti į pirmo aukšto valgomąjį, kur jo šeimininkas laukė patie- 
kiant į stalą pusryčius. 

— "Tu, matyt, sukaitai, mielasis Zarka, — tarė jam gra- 
fas, — nes aš vakar vakare mačiau tave genantį aptvaran gy- 
vulius — šalia Katano lauko, daugiau nei mylią nuo čia. Ta- 
čiau tu nebuvai vienas; kas tas žmogus, su kuriuo tąsyk kal- 
bėjai? 

Zarka nuraudo, kažką suvebleno, vartydamas rankose ke- 
puraitę, ir galiausiai pasakė, jog tai kažkoks keliauninkas tei- 
ravosi kelio. Grafas jaunikaičio sumaištį palaikė nedrąsumu 
bei nurodęs, kaip šiam toliau elgtis su banda, liepė nueiti į šei- 
myninę ir papusryčiauti. Zarka pakluso su aiškiu pasitenkini- 
mu; nusigavo virtuvėn ir užuot paprašęs pavalgyti ėmė slam- 
pinėti apie viryklę, kur buvo ruošiami pusryčiai šeimininkui. 
Jo elgesys, judesiai atrodė kažkokie suvaržyti, ir akylesnis ste- 
bėtojas iškart būtų atkreipęs i tai dėmesį, bet namų tarnai nie- 
ko nepastebėjo; jam betiesiant ranką pastatyto ant ugnies puo- 
do link, didžiulė beždžionė, saviškė tiek tarnams, tiek šeimi- 
ninkui, užšoko piemeniui ant peties; šis šūktelėjo iš netikėtu- 
mo ir paleido iš delno mažutį flakonėlį, kuris nukritęs ant grin- 
dų sudužo. Tuomet beždžionė puolė prie krištolo šukių, bet 
vos tik tas pauosčius, ją ištiko smarkūs traukuliai, ir kelias mi- 
nutes pasitampiusi galiausiai išleido kvapą. Šiame įvykyje pa- 
sirodė keisčiausia tai, kad Zarką pagavo siaubas, trumpam tar- 
tum atėmęs iš jo protą: veido raumenys jam ėmė trūkčioti, plau- 


234 


kai pasišiaušė, paklaikusios akys gręžėsi į duris, ir jis jau buvo 
besprunkąs, bet virtuvėje pasirodė ponas Marjanis, prišauktas 
per tą nutikimą kilusio triukšmo. 

Panoro išklausinėti Zarką, bet pastarasis jau buvo suspė- 
jęs atitokti: pasakė, neva rado šį flakonėli ant vieškelio, kad 
prisiartino prie ugnies stengdamasis jį kaip nors atkimšti, ko 
iki šiol nepajėgė padaryti, ir kad visiškai nežinojo, kas jame yra. 

Ponui Marjaniui nepasisekė ką nors aiškiau sužinoti, ir 
nesiryždamas suteikti šiam įvykiui, iš pažiūros visiškai atsitik- 
tiniam, kokios nors didesnės reikšmės, jis išsiuntė piemenį at- 
gal prie savo bandos. Tačiau instinktyviai mintyse jam kilo kaž- 
kokia neaiški nuojauta ir tą pačią dieną po vakarienės, kurią 
buvo pratęs valgyti kartu su tarnais už vieno stalo, pastarie- 
siems pasakė: 

— Nežinau, kas atsitiks; manau, kad kėsinamasi į mano 
gyvybę, Ir esu pasiryžęs ją ginti, nepaisant visko ir visų. Vis dėl- 
to galiu žūti; tokiu atveju, mielieji, atkeršykite už mane, nes 
bus nužudytas doras žmogus, trokštantis jums visiems tik gero. 

Ir liūdnas, prislėgtas, bemaž nusiminęs, jisai sugrįžo į sa- 
vo kambarius. 

— Ką gi aš padariau tai moteriai? — klausė savęs. — My- 
lėjau ją iš visos širdies: iš kur toji neapykanta, kodėl mane per- 
sekioja, atsidėkodama už troškimą, kuriuo norėjau... ir tebe- 
noriu padaryti ją laimingą? 

Tuo pat metu atsakymas į tuos klausimus buvo duoda- 
mas prie piemens Zarkos pirkelės. 

— "Tu grynas mulkis ir bailys! — sakė jaunajam pieme- 
niui aukštas vyriškis rumbuotu ir pūslėtų žymių subjaurotu vei- 
du, — ir blogai, kad lemiamu momentu išsigandai, nes jeigu 
būtum buvęs drąsus, dabar būtum gavęs iš manęs daugiau ekiu 
nei uždirbtum per dešimtį metų. 

— Teisybė, — sušuko Zarka, — man pristigo ryžto! 

— Ir tau visad jo stigs!.. 

— Ne, tikrai, dabar, po tokio išbandymo... Pamėginkite 
dar, duokite man darbo, ir tada pamatysite! 

— Ką gi, taip, pamatysime! 

Tris valandas vėliau Bernardas kalbėjo grafienei Marjani: 

— Palaimintų kulkų nedera taip niekinti kaip jums atro- 
do; jeigu šiandien vieną tokią būčiau turėjęs, visos jūsų kan- 
čios būtų pasibaigusios. 

— Aš apie tai galvojau, mielasis, — ryžtingai atsakė An- 
džela, — ir štai dvejetas jų; mano nuodėmklausys patikino, 
kad jos tikrai nepraskries pro šalį. 

Bernardas pastvėrė jas su neapsakomu džiaugsmu. 

— O, dėkui, dėkui! — sušuko. — Jūs dabar nuėjote pusę 
kelio; likęs priklauso man. 

Ir jis išlėkė kaip ant sparnų, nešinas tomis kulkomis, ku- 
rių galia tikėjo. 

Nors atrodė, kad Bernardas sveiks labai greitai, pavojin- 
gos ligos pėdsakai dar laikėsi švieži, labai ryškūs ir bemaž ke- 
liantys pasišlykštėjimą. Bet kuris kitas dėl pastarosios aplinky- 
bės būtų sielojęsis, o jis džiaugėsi; po to, kas nutiko tarp jo ir 
Andželos, buvo svarbu, kad jis vis dar būtų laikomas ligoniu, 
silpnu, nepajėgiu imtis jokio reikalo. Todėl jis iš pažiūros labai 
sunkiai sugrįžo į savo kambarį ir, vos tik atsidūręs tenai, visai 
uždusęs krito ant lovos. 

— Ak! Švenčiausioji Mergele! — tai pastebėjusi sušuko 
slaugytoja. — Kaip neišmintinga!.. Tokios būklės atsikelti iš 
lovos!.. Juk prisiekėte, kad nenorite atkristi. 

— Tai tiesa, Marta, — mirštančiojo balsu atsakė jis, — 
tikrai, pasielgiau labai neišmintingai; bet juk gerai žinpte, kaip 
sunku ištikimam tarnui būti prikaustytam prie lovos... Norė- 
jau išbandyti savo jėgas... Beje, man labai skauda kojas. 

— O! Jėzusmarija! — vėl sušuko slaugytoja, pasiskubin- 
dama jį nuauti. — Ar galimas daiktas, kad pajėgiate nužengti 
bent žingsnį! 

— Daugiau taip nebebus, geroji Marta. 

— Aš manau! Bent šešias savaites nepajėgsite vaikščioti 
be ramentų. 

— TIesie Dievo valia! 

— O! Senjore Gavadza, esate pernelyg garbingas žmo- 
gus, kad Viešpats jūsų nepasigailėtų, — atsakė senoji Marta, 
kaip įmanoma švelniau guldydama ligonį lovon. — Tačiau ne- 
paisant visko aišku, kad jeigu per mėnesį Kivase nutiktų kas 
nors ypatinga, ne jūs nukeliausite pranešti apie tai į Romą. 

Po kelių minučių, kai viską sutvarkiusi senoji pasišalino, 
tyliai, atsargiais žingsniais vidun įslinko brolis Luidžis. 

— Hm! — sumykė jis, išvydęs ligonį sunkiai kilstelint 10- 
voje. — Tikėjaus tave rasti ant kojų, Bernardai. 

— Garbusis tėve, kaip tik todėl, kad pamėginau tai pada- 
ryti, štai aš vel priverstas nesikelti iš lovos... Ir tai mane varo į 
neviltį, nes neilgai truks čia pristigti pinigų, kai Santonyje ta- 
sai kuilys grafas kraunasi pinigus, elgdamasis su mūsų valdo- 
mis kaip nukariautojas. 

— Šitai įrodo, — rimtai pasakė vienuolis, — kad tenai 
protingi, o čia kvailiai, bet kuria proga besišvaistantys pasakiš- 
kais pinigais. Kaip! Ponia markizė di Spendzo, nepriklausomai 
nuo to, ką davė kraičio savo dukteriai, turi žemių, vertų dau- 
giau nei tris milijonus romietiškų ekiu, ir jinai stokoja pinigų! 

— Bent jūs, garbusis tėve, esate teisingas ir pripažįstate, 
kad ne dėl mano kaltės taip yra. 

— Galbūt, Gavadza; bet, man regis, čia labai geidžiama 
pinigų, kurie pelnomi tenai. Ką gi, drauguži, štai geras patari- 
mas: nugudrauk su manimi. Neabejoju, tu brandini kokią nors 
piktą mintį. 

— O, mio padre! Ką tokios būklės aš galiu padaryti? 

— Puikiai suprantu, ko tu nori, ir tiksliai Žinau, ką gali; 
bet aš noriu, kad grafas būtų visiškas Santonio šeimininkas, o 
tu čia kol kas pasitenkintum pagrindinio ramsčio vaidmeniu. 
Vėliau tau bus sukurta nepriklausoma padėtis, tačiau reikia 
laukti; tai mano galutinis žodis. 


237 


Gavadza buvo įsiutęs; kandžiojo lūpas, kad nepratrūktų 
pykčiu, bet galop save įtikino, kad šis vienuolis, nors ir koks 
būtų stiprus, nėra neįveikiamas; kad šio, kaip dvasininko, pa- 
dėtis esamomis aplinkybėmis daro jį pažeidžiamesnį nei bet 
kurį kitą, tad pasižadėjo sau susitaikyti su Luidžio jam primes- 
ta veiksmų programa. Tuo pat metu mintyse įsipareigojo kaip 
įmanoma greičiau sutraukyti saitus, kuriais vienuolis bandė jį 
supančioti. 

— (Garbusis tėve, — mintyse sakė jisai sau, — tegu ir 1a- 
bai gražiai kalbate, puikiai jaučiu, kad mudu priešai; bet ko- 
dėl?.. Nieko apčiuopiamo negalite laimėti, dvasininko padėtis 
jums to neleidžia; markizė nuolanki jūsų valiai, nors ir negalite 
išpešti iš to jokios naudos, ir jūs nedrįstate prieštarauti Andže- 
lai net dėl menkiausių šios norų... Viską gerai pasvėrus, garbu- 
sis teve, esu stipresnis už jus, ir netrukus turėsite tai pripažinti. 

Nuo rytojaus dienos, nors slaugytoja Marta ir draudė, Ber- 
nardas, ramstydamasis pora ramentų, pasirodė Kivaso gatvė- 
se: priiminėjo vienų pasveikinimus, kitų — komplimentus bei 
užuojautas, tačiau visus labai stengėsi įtikinti, jog nepajėgus 
vaikščioti ir kelis kartus suvaidino turįs iš silpnumo ir skausmo 
atsisėsti ant žemės. Tą patį vakarą virš Kivaso miestuko pra- 
trūko smarki audra; dangus liepsnote liepsnojo, perkūnas 
trenksmingai skaldė debesis; srautais pliekė kruša ir lietus. 

Piemuo Zarka saugojo savo bandą kalnuose. Išgasdintas 
šių atmosferos konvulsijų, prie kurių keliamo triukšmo prisi- 
dėjo avių bliuvesys ir šunų lojimas, paniuręs ir tylus jis gūžėsi 
savo pirkelėje, kai sykį, skaisčiai tvykstelėjus žaibui, jam lyg 
pasivaideno, kad tolumoje per lauką jo linkui žengia žmogus. 

— Jėzau! — tarė sau, dar labiau išsigandęs ir žegnoda- 
masis, — pamanytum, kad tai Bernardas Gavadza! Ką jis čia 
veikia?.. Nejaugi dar nepakanka maloningojo Dievo pykčio?.. 
Ne, ne, aš iš čia nesijudinu... Ir vis dėlto maloningasis Dievas 
man blogas: mano pirkelės stogas perpus įgriuvęs, praleidžia 
lietų; neturiu nė pluoštelio sausų šiaudų; ką tik suvalgiau pas- 
kutinį kąsnelį duonos, tačiau alkio nepasotinau... 

Šiuos skundus pertraukė perkūno trenksmas, sudrebinęs 
žemę. 

— O! —vėl prašneko Zarka, — žinau, kad negerai darau 
skųsdamasis; juk daug yra žmonių, nelaimingesnių už mane. 

— Ką gi, — tarė balsas iš tamsos, — pasirodyk esąs tvir- 
tas, ir nieko tau netruks. 

Tą pačią akimirką žaibas perskrodė debesis, ir Zarka at- 
pažino Bernardą Gavadzą. 

— O, metre Bernardai, — nustebo jaunasis piemuo, — ir 
jūs nebijote! 

— Juo blogiau tau, corpo di Dio! Žmonės, kurie bijo — 
niekam tikę, ir su šia yda tu ganysi avis vėjų pagairėje, kol nu- 
dvėsi iš skurdo, nuobodulio ar baimės. 

— Ak, juk toks oras... 

— Nesiskųsk, Zarka; nė pats labiau tinkamo nebūčiau 
galėjęs sau užsakyti. 

— Tuomet, metre Gavadza, mūsų skirtingi skoniai. 

— Galbūt! Dėl to nesiginčijama... Bet štai čia turiu kele- 
tą gražių romietiškų ekiu, tik ir laukiančių, kad iš mano kiše- 
nės patektų į tavąją. 

— Lai greičiau jie keliauja, — sušuko jaunasis piemuo, 
kurio džiaugsmu suspindusį veidą vėl apšvietė žaibas. 

— Jie tai padarys, Zarka, jeigu turėsi pakankamai tvir- 
tybės jų nenubaidyti... Štai, matai, jie visai pasirengę leistis 
žygin. 

— O, metre Bernardai, dabar aš vyras... Šit, žiūrėkit, aud- 
ra manęs negąsdina labiau nei krintanti žvaigždė. Kiekvienas 
sau, san Dio'! O gerasis Dievulis — visiems. 

— Puiku! Na, tuščiai neaušinkime burnos: juk nuo čia iki 
Santonio vilos ne daugiau kaip dešimt minučių kelio? 

— Daugių daugiausia — penkios. 

— O ponas Marjanis kartu su savo tarnais tikriausiai sėdi 
už stalo didžiajame valgomajame. 


san Dio! (it.) — Dieve šventas! 


239 


— Tikrų tikriausia, niekad nepraleidžia vakarienės su 
jais... O, tai iš tiesų geras šeimininkas... 

— O! Damos di Spendzo irgi savaip geros šeimininkės, ir 
štai šie ekiu — tik pavyzdys tų, kuriais apdovanos joms pasi- 
tarnavusiįjį. 

— (O ką reikia dėl to daryti?.. Na, sakykit, metre Bernardai. 

— Reikia prisiekti, kad klausysi manęs, Zarka, ir tesėti 
savo priesaiką. 

— Mielai sutinku, — tarė jaunasis piemuo, apimtas per 
ankstyvo godulio. 

— Prisieki? 

— Prisiekiu. 

— Ką gi, — tarė Gavadžza, išsitraukdamas iš po apsiausto 
dvivamzdį šautuvą, — štai teisėjas, kuris šį pat vakarą turn tarti 
nuosprendį damų di Spendzo ir Marjanių byloje. 

— Ak! — išgąstingai sušuko Zarka. 

— Na, kas gi? — ramiai atrėmė Bernardas. — Manai, šis 
draugužis gali nesurasti adresato?.. Nagi, atsikratyk to vaikiš- 
ko silpnumo... Be to, veiksiu aš. Eime. 

— Gerai, — vis dar virpėdamas sutiko Zarka. 

— Taigi patrauksime į Santonio vilą. Ten yra sargis šuo, 
kuris tave pažista, nes draugavo su tavaisiais bandšuniais. 

— Mirkas?.. O taip, geras gyvulėlis! Vos tik jam pavyksta 
ištrūkti, atbėga pas mane į laukus. 

— Aš tai Žinau, todėl ir atėjau ieškoti tavo pagalbos. Tad 
tu galėsi lengvai perlipti neaukštą pirmojo kiemo sieną, nuvi- 
lioti šunį ir sutrukdyti jam loti, kai atkaksiu aš. Seksiu tuoj pat 
įkandin tavęs, tu atidarysi nekeldamas nė mažiausio triukšmo 
vienus iš mažųjų vartukų, ir reikalas greitai bus baigtas. Taigi 
ženk priekin ir paskubėk! 

Sunerimęs kaip niekad, Zarka nepajudėjo iš vietos. 

— Nejau atsisakytum eiti, kai dabar tiek žinai, kad mane 
įklampintum? — grasinamu tonu prašneko Bernardas. — Sau- 
gokis! Iš dviejų kulkų, kuriomis užtaisytas mano šautuvas, vie- 
na skirta išdavikui, kuris užsimanytų mane parduoti. 

Ir taip kalbėdamas, jis horizontaliai nuleido ginklą. Zar- 
ka sušuko: 

— Ne, ne, metre Bernardai, aš niekad jūsų neišduosiu; 
bet maniau, kad prieš mums leidžiantis į kelią, teiksitės mane 
supažindinti su tais romietiškais ekiu, kuriuos suspėjau pama- 
tyti tik plykstelėjus žaibui. 

— Še, — tarė Gavadza, — įteikdamas jam kapšą, — čia 
tik nedidelis pavyzdys; likusieji netruks atbėgti; bet jau prara- 
dome daug laiko; vykstame. 

Piemuo paėmė kapšą, atrišo jį, pažvelgė vidun ir strykte- 
lėjęs iš džiaugsmo pasuko linkui vilos, kur tuo metu jo šeimi- 
ninkas kartu su tarnais sėdėjo už stalo. 

Audra aprimo, bet toliau tebelijo — smulkiai ir tankiai. 
Du Žmonės su kuprinėmis ant pečių sunkiai klampojo per lau- 
kus; tai buvo dvejetas kareivių, Savojos kunigaikščio kariuo- 
menės dezertyrų, traukiančių per Pjemontą ieškoti priebėgos 
Venecijoj. 

— Prisiekiu Šventuoju Januarijum! — sakė vienas. — 
Pradedu manyti, Lorencai, kad mudu blogai padarėme, pali- 
kę pulką. Tenai ne kas, tas tiesa, bet vis dėlto kartkartėmis 
valgoma, o dabar jau mažne dvylika valandų kaip mes žen- 
giame tuščiu pilvu: netoli tenueisime, laikydamies tokio re- 
žimo. Aš tai tikrai neaplenksiu sodybos, kuri antai matyti, 
joje nesustojęs. 

— Klysti, Džiakomai, — atsakė kitas, — aš pažįstu šį kraš- 
tą; toji sodyba priklauso vienai šeimai, susijusiai su kunigaikš- 
čio Karinjano gimine; tai būtų tas pat, kas patekti vilkui į nas- 
rus, O juk lengvai galime rasti prieglobstį Kivase, iki kurio ne 
toliau kaip ketvertas mylių. 

— Ketvertas mylių! Tai baisiai daug. Ar negalėtume pa- 
bandyti, nesikreipdami į šeimininkus, gauti iš kokio gailestin- 
go šių namų tarno kąsnelį duonos ir gniūžtę šiaudų kur nors 
arklidėje? 

— Mes rizikuojame, jeigu tu taip labai nori. 

— Ir noriu juo labiau, jog, man regis, vieni iš vartų pra- 
viri... 

— Tad įeikime, — atsakė Lorencas. 

Ir jis pirmas peržengė slenkstį; bet vos tik atsidūrė per 
žingsnį viduje, atsigręžė į savo draugelį ir pakuždėjo: 

— Tylos! Už kelių žingsnių esama žmonių, kurie kalbasi 
ir, regis, mažų mažiausia kaip mes bijosi, kad jų neišgirstų. 

Juodu iš pradžių sustojo, paskiau patylom įsmuko vi- 
dun — į kampą tarp pravirų vartų ir atraminės sienos. Lietus 
jau buvo perstojęs ir tapę šviesiau, tad jiems iš čia pavyko pa- 
matyti du žmones, kurių vienas buvo ginkluotas šautuvu, o ant- 
ras laikė už saito sarginį šunį, glostydamas, kad neurgztų. 

— Laikyk jį tvirtai, Zarka, — kalbėjo Žmogus su šautu- 
vu, — ir per minutę damos di Spendzo visiems laikams bus 
išvaduotos nuo to paršo, kurį markizas turėjo silpnybę įsileisti 
į savo šeimą. 

— Juk tai kilmingas žmogus! — atsiduso Zarka. 

— Kilmingas, jis?.. Pavogė kilmingumą, kaip jau perne- 
lyg ilgai vagia ir šių valdų pajamas; bet daugiau nebevogs... 
turiu jį! 

Su šiais žodžiais jis prisidėjo prie peties šautuvą ir nusi- 
taikė į didelį pirmo aukšto langą; žybtelėjo žaibas, palydėtas 
trenksmo, ir tuoj pasigirdo iš namo vidaus išgąstingi šūksniai. 

— Bėgame! — pusbalsiu pasakė Žmogus su šautuvu. — 
Kad ir kas atsitiktų, nepamiršk: damos di Spendzo visad tau 
duos daugiau už tai, kad tyletum, nei bus pasiūlyta už tai, kad 
kalbėtum. 

Ir jie nuskuodė, kiek nešė kojos. 

— Jeigu čia dar nors mirksnį pasiliksime, mes žuvę! — 
savo ruožtu pratarė Lorencas. 

Kaip ir žudikai juodu pasileido į laukus ir kuo greičiau- 
siai paspruko. 

— Tai bent keistas nuotykis! — tarė Džiakomas, kai juo- 
du atsidūrė pakankamai toli, idant galėtų sustoti ir atsipūsti. 

— Ir kuris galbūt pasirodys mums naudingas, — atsakė 
Lorencas. — Nugirdau vardą to, kuris laikė šunį, 0 šūvio švie- 
soje pamačiau antrojo veidą, visą nusėtą gyjančiomis pūslytė- 
mis. Tikrų tikriausiai padarytas nusikaltimas, ir galbūt duotų 
gerą atlygį nurodžiusiajam kaltuosius. 

— Pamatysime; o pirmiausia susiraskime vakarienę ir būs- 
tą nakčiai. 

Kai visa šitai dėjosi, garbusis brolis Luidžis traukė savojo 
vienuolyno link. Nors jo kelionmaišis buvo pakankamai pil- 
nas, vienuolis atrodė neramus; kelissyk buvo užsukęs į Spen- 
dzų rūmus ir tenai neaptiko Bernardo, kuris, kaip jam pasaky- 
ta, pasiramsčiuodamas ramentais, vaikštinėjo po kaimynystę, 
ir to pakako, kad Luidžis imtų būgštauti dėl kokio nors rimto 
įvykio. 

— Tas Žmogus įžūlus, — kalbėjo jis sau, — nekantrus pa- 
siekti užsibrėžtą tikslą, o markizė ir Andžela tik dar labiau jį 
skatina išbandyti laimę kokiu nors didžiu užmoju. Tos mote- 
rys nenori suprasti, kad kartu su juo pražus, jeigu nukreips 
vaikiną tokiu keliu. Laimė, moku laukti ir ne taip lengva mane 
apgauti. 

Sutrukdytas per savo apmąstymus sunkių Žingsnių. vie- 
nuolis staiga pakėlė galvą, nuolankumo ženklan nulenktą i že- 
mę, ir atsidūrė akis į akį su dviem kareiviais, toliau besikalban- 
čiais apie savąjį nuotykį Santonyje. Regėdamas tokį išsipūtusi 
vienuolio kelionmaišį, Džiakomas, alkanesnis iš juodviejų, ne- 
susiturėjo: 

— Garbusis tėve, — tarė, — meldžiame jus, pasigailėkite 
dviejų vargšų kareivių, paklydusių iš kelio ir nuo vakar neval- 
giusių. 

— Ir kaipgi taip atsitiko, kad atkakote iki čia, nerasdami 
pagalbos? — atšovė Luidžis. — Sprendžiant iš krypties, kuria 

traukiate, į dienos pabaigą turėjote praeiti pro Santonio vilą, 
O prie jos vartų nelaimingasis niekad tuščiai nesibeldžia. 

Sulig šiais žodžiais dvejetas kareivių susižvalgė lyg tarda- 
miesi, paskiau Džiakomas vėl prašneko: 

— Mes iš tikrųjų sustojome prie šios sodybos, bet nieko 
nepasisekė gauti, baimė privertė mus iš ten pasišalinti grei- 
čiau negu įėjome. 

— Baimė! Jus, kareivius?.. 

— Garbusis tėve, — savo ruožtu atsiliepė Lorencas, įžeis- 
tas tų žodžių, — geri kareiviai gali nenorėti susidurti su žmog- 
žudžiais. 

— Santonyje aptikote žmogžudžių? — sunerimęs paklau- 
sė brolis rinkliavininkas, pasidėdamas kelionmaišį prie kojų, 
tartum norėdamas labiau sutelkti dėmesį. 

— O, broli, tokie dalykai nepasakojami ant viešojo ke- 
lio... 

— Ypač, kai miršti iš alkio, — pridūrė Džiakomas. 

— Teisybė, vaikai mano, — tarė Luidžis, vėl užsimesda- 
mas kelionmaišį ant peties. — Laimė, iki vienuolyno ne dau- 
giau kaip šimtas žingsnių, kur, man nurodžius, rasite kuo visiš- 
kai atstatyti savo jėgas. 

Visas trejetas pasuko vienuolyno link; vartininkas, at- 
pažinęs Luidžį iš plaktuko trinksnių, tuojau pat atidarė du- 
reles, nors jau buvo po taisyklėmis nustatytos valandos; ta- 
čiau ne be baimės išvydo paskui brolį rinkliavininką įžengiant 
du kareivius. 

— Klausyk, Pjetrai, — tarė brolis Luidžis, statydamas sa- 
vąjį kelionmaišį ant stalo, — imk dvigubą ar trigubą dešimti- 
nę, jeigu tau reikia, tačiau tik greičiau duok mums pavakarie- 
niauti ir negailek savo rūsio atsargų; pasistengsiu nedelsiant 
užpildyti mūsų padarytas jame spragas. 

Pjetras iš pradžių atnešė stiklus ir vyno; paskiau, ištyrinė- 
jęs kelionmaišio turinį, ėmėsi ruošti vakarienę — su didesniu 
įkarščiu, nes ir pats turėjo joje dalyvauti. Taip jam triūsiant, 
brolis rinkliavininkas vėl atnaujino pokalbį, kurį buvo pradė- 

jęs vieškelyje ir kuris dabar darėsi juo turiningesnis, kuo grei- 
čiau sklidinos stiklinės sekė viena po kitos. Ištuštinę antrą bu- 
telį, dvejetas dezertyrų tapo labai šnekūs; vos suspėta atkimšti 
trečiąjį, kai brolis Luidžis jau viską žinojo, kas atsitiko prieš 
dvi valandas Santonio viloje, o dviejų pasakotojų girtybė jau 
buvo tokia, jog brolis rinkliavininkas kelissyk sugebėjo apmai- 
nyti savo stiklinę su jų, šiems nieko nepastebėjus. 

— Garbusis tėve, — staiga sušuko vartininkas, įnešda- 
mas lėkštę, nuo kurios kilo gundantis kvapas, — štai omletas, 
už kurį mane pagirsite. 

Bet iškart sustojo vietoje, išvydęs dvejetą kareivių, padė- 
jusių galvą ant stalo ir giliai įmigusių. 

— Garbusis teve, — kiek patylėjęs tarė jis, — kertu lažy- 
bų, kad šie žmogeliai neužmigo be jūsų paskatinimo. 

— Teisybė, Pjetrai: man visad lengva užmigdyti žmones, 
kurie atrodo pernelyg budrūs. Bet pakalbėkime apie tai kitą 
kartą; o dabar negalima gaišti nė sekundės: reikia tvirtai suriš- 
ti tuos du žmones... /n pace' tuščia, tiesa? 

— Visąlaik tuščia, garbusis; ar tevas mūsų rūpintojas no- 
rėtų užsikrauti rūpestį, naudodamasis ta bjaurastim? Tai gali 
sutrikdyti virškinimą. Taigi ji tuščia, ši šlykšti vienutė, ir štai 
įrodymas: turiu jos raktą, kurį paėmiau savo žinion, kadangi, 
tarp mūsų kalbant, aptikau šioje skylėje slaptą praėjimą, jun- 
giantį su asmeniniu tėvo vyresniojo rūsiu... 

— Aš tai žinojau, Pjetrai, — pertraukė jį Luidžis šyptelė- 
damas. — Klystų tas, kuris norėtų ką nors čia nuo manęs nu- 
slėpti. O dabar atnešk virves... 

— Taip gerai nusisekęs omletas! — sušuko Pjetras, sopu- 
lingai sudėdamas rankas. 

— Suvalgysime jį po ketvirčio valandos, štai ir viskas, ir 
kiekvienas gausime po dvigubą porciją, kuri galės būti juo ge- 
riau apšlakstyta, kadangi iš tosios in pace, kur mudu nuneši- 


in pace (lot.) — “ramybėje" Taip vienuolyne vadinamą tokia 
vienutė, kur uždaromi prasižengę vienuoliai. 

me šiuos miegalius, tu trumpam apsilankysi asmeniniame tė- 
vo vyresniojo rūsyje, kurian taip mokėjai surasti kelią. 

Šitaip kalbėdamas, Luidžis paėmė brolio vartininko at- 
neštąsias virves; pastarojo padedamas užtruko vos keletą mi- 
nučių, suraišiodamas du kietai įmigusius kareivius, kuriuos 
juodu paskiau be didesnio vargo pernešė į vieną iš tų baisių- 
jų kamerų, vadinamų i» pace ir būdavusių tais laikais bemaž 
visuose vienuolynuose, iš kur vienuoliams, ten uždarytiems 
po devyniais užraktais kažkokiu panašiu į teismo sprendimu, 
gyviems nebuvo lemta išeiti. Kivaso kapucinų vienuolyne ja 
jau seniai nesinaudota — gausos metu nuotaikų būta labai 


gerybiškų. 

Naktis Spendzų rūmuose praėjo kupina baisaus neri- 
mo; sėdėdamos prisispaudusios viena prie kitos ant sofos, 
markizė ir jos duktė nedrįso apsimainyti nė žodžiu: abi Ži- 
nojo, kad per audrą Gavadza slapčia išėjo; iš pradžių jiedvi 
norėjo melstis dėl jo žygio sėkmės; bet nuo pirmųjų šios 
šventvagiškos kalbos žodžių balsas ėmė strigti joms gerklė- 
je iš baimės, ir nuo šio momento, ištiktos neapsakomo siau- 
bo, nebylios ir drebančios, įtempusios klausą, jos gaudė men- 
kiausius garsus. 

Apie vidurnaktį išgirdo atsidarant ir vėl užsidarant lau- 
kujas duris; paskiau jas pasiekė žingsnių garsas, kuris netru- 
kus nutilo, ir pradėjo slinkti valandos, lėtos ir baisios šioms 
dviem nusidėjėlėms, kurių bausmė jau prasidėjo. 

Galiausiai auštant į grafienės Marjani duris kažkas tyliai 
pabrazdino, ir ši pasiskubino atidaryti. 

— "Tai jis! — sušuko ji sujaudintu balsu. — Ak, Bernar- 
dai, kiek mes dėl jūsų prisikankinome! 

Taip kalbėdama, ji vis tebedrebėjo, ir jos jaudulys buvo 
toks didelis, jog Gavadza, vesdamas atgal atsisėsti prie moti- 
nos, turėjo ją prilaikyti. 

— Nejau šitaip, — tarė jisai, stengdamasis nusišypsoti, — 
sutinkamas gerų naujienų nešėjas?.. Jūs laisva, ponia! Niekas, 
primetęs jums savo pavardę, kad galėtų nebaudžiamas jus plėš- 
ti, daugiau nebekels jokių nepatogumų. 

— Kaip! — suvebleno markizė. — Marjanis?.. 

— Negyvas, ponia! Ir taip mirs visi, kurie drįs pasikėsinti 
į jūsų laimę. Bet kodėl tas išgąstis jūsų veide? Kas ryšis parei- 
kalauti iš jūsų atsakomybės už poelgį, kurio atlikėjas — aš vie- 
nintelis? Argi nežinote, kad aukoju jums savo gyvenimą? Jis 
priklauso jums, tad nors ir kas atsitiktų, ginsiu jį tik tiek, idant 
nenukentėtų jūsų garbė. Bet kam kvaršinti sau galvą neįma- 
nomomis galimybėmis? Prieš mane negalės rasti jokių įrody- 
mų, ėmiaus visų atsargumo priemonių; tai Dievo ir mūsų pa- 
slaptis; vargas tam, kuris pasikėsintų ją atskleisti! 

— Veikiau sakyki, kad vargas tau pačiam! — sušuko vie- 
nuolis Luidžis, staiga išdygęs lyg iš po žemių it angelas keršy- 
tojas. 

Perkūnas, trenkęs prie trejeto susimokėlių kojų, nebūtų 
labiau jų išgąsdinęs nei šio vienuolio žybsinčiu, kupinu grasi- 
nimų ir prakeikimų žvilgsniu pasirodymas. Dvejetas moterų 
liko nustėrusios ir nebylios; praslinko kelios akimirkos, ko! Ber- 
nardas susivokė, kas aplink dedasi; bet buvo pernelyg įžūlus, 
kad šis jo suglumimas tuojau pat neužleistų vietos tam pasiti- 
kėjimui savimi, kurio jam veik niekad nestokodavo. 

— Garbusis tėve, — tarė jis, ūmai atgaudamas tariamą 
ramumą, — toksai karščiavimasis, leiskite man pasakyti, ma- 
žai tinka jūsų charakteriui ir drabužiui; manau, kad jums bus 
nelengva paaiškinti man mestą iššūkį. 

— O! Tokio įžūlumo jau per daug! — atkirto vienuolis. — 
Nežinau, kas mane sulaiko, kad neleisčiau tau eiti į kartuves! 
Kurią valandą šiąnakt sugrįžai? Ką per tą laiką veikei?.. Tyli? 
Ką gi, aš tau pasakysiu. 

Ir Luidžis papasakojo apie grafo Marjanio nužudymą, ne- 
praleisdamas nė menkiausios smulkmenos. Šįsyk Gavadza buvo 
nugalėtas; norėjo atsakyti, bet žodžiai nėjo jam iš lūpų. 

— Tad tu drįsai ką tik šioms nelaimingosioms tvirtinti, — 
vėl prašneko vienuolis, — kad tasai nusikaltimas — Dievo, jų 
ir tavo paslaptis!.. Argi nežinai, kad aš pratęs atspėti visa, kas 
norima nuo manęs nuslėpti? Bet čia man nė nereikėjo tokio 
sugebėjimo: tu taip kvailai veikei, palikai paskui save tiek daug 
pėdsakų, jog jeigu man nebūtų pavykę sulaikyti dviejų pagrin- 
dinių liudytojų pakeliui pas kriminalinį prokurorą, šie namai 
jau būtų pilni ginkluotų žmonių, šios nelaimingosios, iš kurių 
susilaukei tiek malonių, būtų sekusios įkandin tavęs į ešafotą. 

Vos tik jis ištarė tuos žodžius, Andžela šaižiai suspigo ir 
parkritusi ant parketo suskato tampytis. 

— Luidži, — tuo tarpu sušuko markizė, atsiklaupdama 
prieš vienuolį, — išgelbėkite mus, meldžiu jus! 

— Argi ne tam aš čia ir esu tokiu laiku, Paola? — atsakė 
jis, pakeldamas nuo žemės moterį. 

Paskiau, pasilenkęs prie grafienės, ištiktos stipraus nervų 
priepuolio, davė šiai pauostyti kažkokių ypatingų druskų ir ši- 
taip tarsi kokiais burtais ją pagaliau nuramino. 

— Dabar, — prašneko jis vėl, — atmeskime į šalį nerei- 
kalingą baimę, kad galėtume pergalingai atlaikyti kovą, taip 
neprotingai pradėtą. Toji kova bus ilga: mat, kad ir kokia Mar- 
janio kilmė, jo šeima didelė ir galinga. Kaip ką tik sakiau, du 
pagrindiniai liudytojai yra mano valdžioje ir neprašneks, jei 
neleisiu. 

— Luidži, — karštai tarė markizė, paimdama jo rankas, — 
pasitikime jumis, esate vienintelė mūsų viltis. 

— Kaip žinote, Paola, pasitikėjimas, viltis — labai trapūs 
dalykai, — atsakė vienuolis su karčia šypsena, — bet nepai- 
sant šito, aš narsiai atliksiu man pavedamą misiją ir neabejoju, 
kad sėkmė vainikuos mano pastangas, jeigu tik, viliuosi, tiks- 
liai pildysite mano patarimus. 

— Garbusis tėve, — tarė Bernardas, kurio ryžtas, regis, 
nuo šios scenos susilpnėjo, — aš jūsų nepaklausiau ir dėl to 
nuoširdžiai gailiuosi. Atleiskite man, ir prisiekiu nuo šiol pri- 
klausyti jums kūnu ir siela. 

— Užteks, — valdingai nutraukė ji Luidžis. — Jau ir taip 
pernelyg daug laiko prarasta. Netrukus tikrų tikriausiai ateis 
damoms Spendzo pranešti apie grafo Marjanio mirtį. Niekas 
nežino apie nesusipratimus, egzistavusius tarp jų ir grafo, tad 
reikės tą Žinią sutikti oriai, rimtai, iš anksto nerodant bepro- 
tiško sielvarto, o tiktai nuostabą ir santūrų liūdesį; paskiau be 
baimės, be dvejonių bus pereita prie materialinių klausimų. 
Ponia grafienė, ponia markizė pasikvies savo notarą ir paves 
jam dalyvauti užantspauduojant Santonį, kas veikiausia įvyks 
šią pat dieną. Tu, Bernardai, lydėsi notarą, kaip šių damų pati- 
kėtinis. 

— O, garbusis tėve, tokios būklės kaip dabar esu! 

— Štai kaip tik Čia gelbstintis šiaudas: nuvyksi su notaru 
karieta į Santonį; tenai tam tikru mastu dalyvausi veiksmuo- 
se, kurie bus atliekami; paskiau, tariamai priveiktas nuovar- 
gio, nualpsi, prieš tai leidęs visiems pamatyti tavo kraujuo- 
jančias kojas. 

— O) paskiau? — nuolankiai paklausė Bernardas. 

— O paskiau tu sugrįši čionai ir atsigulsi į lovą, kur liksi 
mažų mažiausia savaitę. 

— (GGarbusis tėve, tai baisi užduotis. 

— Kaip tau patinka, Bernardai, jeigu atrodo mieliau eiti 
į kartuves... 

Gavadza išsigandęs riktelėjo; markizė ir jos dukra pra- 
trūko raudoti. 

— Tylos! — valdingai įsakė Luidžis atsistodamas. — Į na- 
mų duris beldžiasi; lemiama valanda išmušė. Bet nereikia, kad 
mane čia pamatytų... Tad kol kas! Ir prisiminkite mano žo- 
džius. 

Tai taręs, jis puolė iš kambario ir išsmuko iš namų pro 
sodo duris. 

XIV 


Spendzų rūmuose buvo pernelyg reikalingi vienuolio Lui- 
džio paramos, kad jam aklai nepaklustų; niekas nebūtų išdrį- 
*sęs nukrypti nuo jo nužymėto veiksmų plano; taigi padaryta, 
kaip jo liepta: markizė ir grafienė, kai joms buvo pranešta apie 
grafo Marjanio mirtį, pasitiko šią žinią kuo deramiau, pasiro- 
dė vienu metu nuliūdintos ir orios; o pats Bernardas šio krau- 
paus įvykio dėjosi prislėgtas kaip tik reikiamu mastu, taigi iš 
pradžių negalėjo kilti nė menkiausio įtarimo, nes išvakarėse 
matyta Gavadzą skausmingai klibikščiuojantį ant ramentų rū- 
mų kaimynystėje esančiomis gatvelėmis. 

Vis dėlto teisminis šio paslaptingo reikalo tyrimas ėjo sa- 
vo keliu, spartinamas sinjoro Marko Marjanio. Iš tiesų, pasta- 
rasis prisiekė atkeršyti už savo brolį ir galiausiai ėmė telkti kuo 
baisiausias prielaidas. 

Antra vertus, Zarka bastėsi po Kivaso smukles, saujomis 
samstydamas iš kišenės pinigus ir apgirtęs šūkaudamas: 

— Gerkime! Gerkime! Kai jų nebeliks, atsiras daugiau. 

Galiausiai iš aukos kūno išimtos kulkos, abi su kryžiaus 
ženklo žyme, buvo atpažintos vieno choro vaikiščio, kuris pa- 
reiškė jas padėjęs ant altoriaus, kur turėjo būti aukojamos šven- 
tosios mišios, kad taip būtų palaimintos kunigo. Iš viso to Mar- 
kas Marjanis rinko šapelį po šapelio, kasdien jų daugėjo ir su- 
sikaupė tiek, jog teisingumas nebegalėjo likti neveiklus. 

Vieną rytą, kai dar namų šeimininkės ilsėjosi lovoje, San- 
tonio vilą apsupa lankininkų būrys; paskiau keletas teisingu- 
mo pareigūnų įžengia vidun ir sugriebia Bernardą Gavadzą. 
Pastarasis protestuoja, pareiškia esąs nekaltas; kviečiasi liudy- 
tojomis markizę, grafienę, kurios, to viso aplinkui kilusio triukš- 
mo pažadintos, prisistato vos apsirengusios ir bando įsikišti 
savo autoritetu. 

— Aplinkybės rimtos, ponios, — pasakė joms vyresnysis 
teisingumo pareigūnas, — ir jos gali tapti dar rimtesnės dėl 
netinkamo įsikišimo. 

— Brangiosios ir gerosios mano ponios, — savo ruožtu 
kalbėjo Bernardas, stengdamasis rodytis visiškai ramus, — jūs 
kaip ir aš žinote, kad mane kaltina nepagrįstai; užslinkę debe- 
sys trukdė ir tebetrukdo matyti geriausiems aiškiaregiams. Iei- 
singumas apsirinka, tačiau netrukus turės pripažinti savo klai- 
dą. O tuo tarpu veikiau kęsiu daugybę mirčių, nei regėsiu nors 
ašarą nuriedant iš jūsų akių, ir šį jausmą, kad ir kas atsitiktų, aš 
išsaugosiu, kol būsiu gyvas. Pasilikite savo pagarbą man ir dau- 
giau dėl manęs nesirūpinkite, tai vienintelė malonė, kurios jus 
prašau... O dabar, — pridūrė, kreipdamasis į jį apsupusius sar- 
gybinius, — aš pasirengęs, eime. 

Tuo metu, kai Gavadza buvo gabenamas į Turino kalėji- 
mą, kur turėjo laukti tebevykstančio tyrimo pabaigos, Kivaso 
kapucinų vienuolyne brolio Luidžio tykojo slogus atradimas: 
jis buvo padaręs vartininką Pjetrą dviejų uždarytųjų in pace 
kareivių kalėjimo sargu ir iš šios pusės jautėsi visai ramus — 
toji sulaikymo vieta buvo patikima, nepasitaikė nė vieno atve- 
jo, kad kuris nors iš kitados uždarytųjų vienuolių būtų bandęs 
pasprukti — tai atrodė neįmanoma. Kai dalykai taip nemalo- 
niai pakrypo, Luidžis pagalvojo, kad, užuot visai pradanginus 
šiuos atsitiktinumo jam patikėtus žmones, ko gero, būtų įma- 
noma juos atgręžti prieš kaltinimą, priverčiant duoti parody- 
mus, visiškai priešingus faktams, kurių liudytojais buvo. Su šia 
sąlyga jiems būtų galima pažadėti malonę kaip dezertyrams, 
greitą išlaisvinimą ir ganėtiną pinigų sumą, kad galėtų ramiai 
grįžti į savo šeimas. 

— Tokioje padėtyje, kokioje dabar yra, — kalbėjo sau vie- 
nuolis, — neįmanoma, kad jie neskubėtų griebtis menkiausio 
gelbstinčio šiaudo. 

Taigi, šitaip pasikliaudamas, jog nesutiks šiuo atžvilgiu jo- 
kios kliūties, vieną vakarą jis pasišaukė Pjetrą, liepė šiam pasi- 
imti žibintą ir kartu su juo nusileisti in pace. Bet kokia jį ištiko 
nuostaba, kai patekęs į požemį apvedė Žibintu apie sienas: rū- 
sys buvo tuščias!.. 

Paaiškinkime, kaip dvejetas kalinių apleido in pace, kur 
juos buvo uždaręs Luidžis, ir kas jiems nutiko. 

Kai abu dezertyrai, Lorencas ir Džiakomas atsibudo po 
švininio miego, kurian juos buvo nugramzdinęs brolio Lui- 
džio įmaišytas į vyną narkotikas, juodu pirmiausia instinkty- 
viai pabandė atsiplėšti nuo sąlyčio su drėgna žeme, ant ku- 
rios buvo paguldyti. Bet kaip nustebo išvydę, jog yra supami 
kuo tirščiausių tamsybių ir negali žengti nė Žingsnio, nes per 
juosmenį buvo prirakinti prie dviejų į jų kameros sieną įmū- 
rytų žiedų. 

— Ak! — tarė Džiakomas savo draugeliui, — juk aš tau 
sakiau, kad mes dar gailėsimės pulko. 

— "Tai tu čia kalbi, Džiakomai?.. Ką gi, vaikine, prisipa- 
žįstu, kad esu atsidūręs gana keblioje padėtyje, ir jeigu su tavi- 
mi pasielgta ne geriau nei su manimi... 

— Aš prirakintas. 

— Kaip ir aš... Bet ką gi mes padarėme tam prakeiktam 
vienuoliui, kad taip su mumis pasielgė? Kai pagalvoji, aš lin- 
kęs manyti, jog turėjome kiek per ilgą liežuvį. 

— Tu linkęs manyti, o aš, aš esu įsitikinęs; dabar prisime- 
nu, kad tam prakeiktam broliui rinkliavininkui papasakojome 
apie visą mūsų nuotykį Santonio viloje, ir todėl buvome kvaili 
kaip avinai. Brolis rinkliavininkas, sužinojęs mūsų paslaptį, pa- 
noro iš jos gauti naudos ir sumanė mus nukišti belangėn. 

— Tikriausiai tu teisus, — sutiko Lorencas, — tačiau tuo- 
met ne viskas beviltiška: pirmiausia, jeigu būtų norėta mumis 
visai nusikratyti, jau būtume negyvi; juk tai padaryti buvo taip 
lengva! O tai įrodo, kad norima mus palikti gyvus, ir šit pilnas 
vandens asotis, kurio vos neišverčiau koja, o tai būtų buvę la- 
bai apmaudu, nes aš mirštu iš troškulio. 

— Lygiai kaip ir aš. 

— Na, tai tiesk čion ranką... Žiū, štai krežinė, o kojomis 
užčiuopiau kažką panašaus į nemenką duonos kepalą... turiu 
ji! Gerkime ir valgykime! Velniai rautų, tiek dienų to negalė- 
davome pasakyti pulke! 

— Teisybė, — liūdnai atsiduso Džiakomas, — bet mums 
šviesdavo saulė ir galėdavome žygiuoti. Ak!.. 

— Nereikia nukabinti nosies, po šimts velnių! — tarė Lo- 
rencas. — Klausyk, tu kaip ir aš prirakintas už juosmens? 

— Ir dargi taip tvirtai, kad grandys man įsispaudę į odą 
virš klubų. 

— Kaip tik tokį malonumą ir aš juntu; bet pasikliauk Die- 
vu, šitai ilgai netruks. 

— Į ką dedi viltis? 

— Į save patį, po perkūnais! Nagi, drąsos! Mirštama tik 
sykį; pasistenkime, kad tatai įvyktų kuo vėliau. 

Šitaip kalbėdamas ir daugiau nebesiklausydamas savo 
draugelio dejonių, Lorencas suvilgė vandenyje vieną iš savo- 
sios grandinės Žiedų ir ėmė įnirtingai jį trinti į smiltainio ąsotį. 

— Girdi tą muziką? — po kuno laiko paklausė jis Džia- 
komą. 

— Puikiausiai, bet nematau, kuo tai mums padės; tikriau- 
siai nesitiki dingti per šio rūsio skliautą? 

— Nežinau, kas atsitiks. Svarbiausia, kad mūsų judesiai 
būtų laisvi, o dabar neabejoju, kad po dviejų valandų taip ir 
atsitiks. 

Iš tiesų, mažiau kaip per valandą Lorencas taip nudilino 
į smiltainį vieną iš savo grandinės žiedų, jog tapo nesunku 
jį perlaužti; po to jis tokiu pat būdu išlaisvino Džiakomą. 
Jam baigiant šią procedūrą, pasigirdo kažkokie duslūs toli- 
mi garsai. 

— Būkime pasiruošę, — vėl prašneko Lorencas, — ir ryž- 
tingai pulkime pirmąjį čionai pasirodžiusį; priversime jį kalbė- 
ti ir mums išlaisvinti kelią. 

Garsai nesiliovė, netgi sustiprėjo, prie jų prisijungė raktų 
žvangesys ir Žmogaus balsas, sumurmėjęs kelis žodžius, kurių 
kareiviai aiškiai nenugirdo; bet niekas nepasirodė, ir dvejetas 
dezertyrų jau pajuto, kaip nyksta jiems gimusi viltis, bet čia 
juos gaubiančią tamsą staiga perskrodė plonas šviesos ruože- 
lis. Lorencas atsargiai ėmė slinkti tos švieselės linkui ir netru- 

kus pamatė, kad ji sklinda iš vietos, gretimos tai, kur jie buvo 
įkalinti, pro sienos plyšį; jis atidžiai apžiūrėjo tą plyšį. 

— Dabar, — sukuždėjo jisai savo draugeliui, — savo gal- 
va prisiekčiau, jog būta čia kur kas didesnės angos negu šiuo 
metu yra. 

— Galbūt čia šios kameros durys, — atsiliepė Džiako- 
mas. 

— Ne, durys priešingame gale; apčiuopiau jų apkaustus, 
ir toksai buvusysis kalvis kaip aš negali dėl to apsirikti... A! 
Jeigu tik turėčiau geležėlę, kad ir ilgumo sulig pirštu!.. 

— Garbė Dievui! — šūktelėjo Džiakomas. — Kaip šau- 
niai sutampa! Aš ką tik aptikau, kad tie niekšai vienuoliai pa- 
miršo iš manęs paimti peilį. 

— Greičiau, greičiau duokš... Prisiekiu Šventojo Jenuari- 
jaus krauju! Mes vėl išvysime dienos šviesą! 

Lorencas paėmė peilį ir atsargiai įkišo geležtę į šviesą pra- 
leidusį plyšį; netrukus pro padidintą tarpą jo žvilgsnis paniro į 
erdvų rūsį, kur Žaviai rikiavosi statinės ir buteliai, teikiantys 
akiai itin viliojantį vaizdą. Vienas iš vienuolių su raktų ryšuliu 
prie juostos ir lempa rankoje pamažu vaikštinėjo tarp šios ty- 
lios, skystimingos armijos eilių, tartum vykdydamas jos apžiū- 
rą. Kartkartėmis sustodavo suskaičiuoti praretėjusių kuopų 
gretas ir nepatenkintas palinguodavo galvą; nors kalbėjo pus- 
balsiu, kareivio paplatintas tarpas buvo pakankamas, kad kali- 
niai aiškiai girdėtų jo žodžius. 

— Štai kas iš tiesų keista! — kalbėjo jis. — Šiame kam- 
pe tikrai buvo trys tuzinai butelių maderos, dabar terandu 
trisdešimt, nors jau daugiau kaip savaitė aš jo neragavau... 
Išnykęs mano paskutinysis Reino vyno butelis ir žiojėja tuš- 
tumos mūsų geriausių Prancūzijos vynų eilėse! Neįtikėtina, 
kad buvau toks greitas, o be to, niekad nepasiimu nesuskai- 
čiavęs. Dabar neabejoju, kad koks nors brolis slapta piktnau- 
džiauja manosiomis ekonomo pareigomis. Bet aš jį išsiaiš- 
kinsiu, ir tada vargas jam!.. 

Klausydamasis tų žodžių, Lorencas toliau atsargiai dar- 
bavosi peiliu sienos plyšyje; staiga geležtė susidūrė su tvirta, 
kieta kliūtimi. 

— Čia geležis, — tarė sau buvusysis kalvis. — Pamėginki- 
me sužinoti, kas tai — spynos liežuvėlis ar skląstis. 

Su šiais žodžiais jis iš visų jėgų užgulė geležtę, kartu ke- 
liais įsirėmęs į mūrą. Staiga sutiktoji kliūtis pasidavė, ir didžiu- 
lis akmuo pasisuko tartum ant ašies. — Paskui mane! — sušu- 
ko Lorencas savo draugeliui. 

Ir abu, įpuolę pro prasivėrusią angą, sugriebė brolį eko- 
nomą, iš išgąsčio nustėrusį ir be žado. 

— Atsipeikekite, broli, — pasakė Lorencas, — mes ne 
tokie velniai kaip atrodome ir tik ne šitaip įrengtame pragare 
mums galėtų ateiti galvon juodi kėslai prieš tokį linksmuolį, 
koks jūs atrodote. 

— Ko jūs norite? Kas esate? 

— Pirmiausia norime, kad jūs nusiramintumėte, nes mū- 
sų nereikia bijotis; paskiau — kad pasakytumėte, kur mes esa- 
me. 

— Šioji vieta, vaikai mano, — atsakė brolis, jau šiek tiek 
atsigavęs, — ne kas kita, kaip tik asmeniškas mūsų garbaus 
tėvo vyresniojo rūsys, kurio nevertas tvarkytojas aš esu... bet- 
gi, pagaliau, kas jūs patys tokie ir kaip čia patekote? 

— Kas mes tokie, garbusis tėve? Neįsižeiskite, tačiau tai 
tik mūsų reikalas; o dėl to, kaip mes patekome į šias požemi- 
nes patalpas, tai ketinau paprašyti, kad teiktumėtės mums pa- 
aiškinti; mat, prisiekiu jums, visiškai to nežinau, ir mano drau- 
gužis žino ne daugiau už mane. 

— Bet vis dėlto turėjote čia ateiti, jeigu jau esate? 

— Jeigu nebūtų čia atgabenę prieš mūsų valią, — atsilie- 
pe Džiakomas. 

— Iylėk! — sudraudė Lorencas, atbula koja įspirdamas 
draugeliui. — Šis gerasis tėvas dėl pavartotos prieš mus prie- 
vartos niekuo dėtas, esu tuo tikras, tačiau visi tokios šventos 
vietos kaip ši gyventojai privalo būti solidarūs: nė kiek neabejo- 

ju, kad garbusis tėvas sutiks kuo slapčiausiai mus iš čia išvesti, 
už ką mes liksime jam amžinai dėkingi. 

— Bent leiskite man susivokti, — paprašė tėvas ekono- 
mas. — Negaliu patikėti savo akimis ir ausimis: man atrodo, 
kad tai blogas sapnas. 

Brolis buvo didžiai sutrikęs: aiškiai turėjo reikalą su per- 
nelyg stipriais oponentais, kad manytų priešintis; jeigu imtų 
šauktis pagalbos, vos tik prasižiojęs rizikuotų būti šių Žmonių 
papjautas, vienas iš jų laikė rankoje peilį; bet, antra vertus, 
kaip ryžtis nesipriešinti šio turtingo rūsio — jo vienintelės mei- 
lės per tieką metų — apiplėšimui! 

— Paklausykite, garbusis tėve, — vėl prašneko Lorencas, 
kuris neišleido iš akių vienuolio ir sekė visus jo judesius, — 
sudarykime abiem pusėms naudingą sandėrį. Be keturių bute- 
lių, kuriuos išsinešime, mes ištuštinsime dar du, nes norime 
turėti garbės išgerti su jūsų šventenybe; paskiau slapčia nuo 
visų išvesite mus iš vienuolyno, ir palydėti jūsų švento palaimi- 
nimo leisimės į kojas... Ką jūs laimėsite, atiduodamas mus prie- 
šams, kurių nepažįstame ir juolab tikriausiai nepažįstate jūs? 
Iurėtumėt prisipažinti apie savo naktinius atsilankymus i as- 
menišką tėvo vyresniojo rūsį. 

Brolis ekonomas atrodė pasinėręs į gilius apmąstymus. 

— Štai ką aš galiu padaryti, — pasakė jis po gana ilgos 
tylos, — įvesiu jus pro zakristiją į bažnyčią; po valandos durys 
bus atidarytos, kad žmonės galėtų rinktis į pirmąsias mišias; 
tada tik auš rytas, ir nesunkiai niekieno nepastebėti išsmuksi- 
te laukan. 

— Jūsų asmenyje atspėjau mūsų išgelbėtoją, tėve! — pa- 
sakė Lorencas. — Gerkime, nežinia, kas gali atsitikti: galbūt 
kada nors sugrįšime kitokiomis aplinkybėmis, ir tada pamaty- 
site, kad esame geresni kompanionai, nei šiandien atrodome. 

— Tad sekite paskui mane, — tarė brolis ekonomas, — 
ženkite tyliai, neapsimainydami nė žodžiu, ir kai ištrūksite iš 
čia, telydi jus Dievas! 

Netrukus dvejetas kareivių paliko vienuolyną ir leidosi į 
kojas per laukus. 

Manau, laikas dabar sugrįžti prie to, kas man yra asme- 
niška, ir papasakoti tąsą nuotykio, susijusio su abato de La 
Skaljos meile. 

Abatas palauke nakties, kad galėtų įgyvendinti savo niek- 
šišką sumanymą. 

Kaip Žinia, leidomės žemyn Rona. Metas buvo nuosta- 
bus: oras šiltas, tačiau išilgai Ronos slėnio dvelkiantis vėjelis 
šiek tiek gaivino atmosierą. Saulė jau buvo besislepianti už 
horizonto. Aplink mus visur tvyrojo ramybė. Galėjai girdėti 
tik irkluotojų šūksnius ir kartkartėmis vairininko pajudinamos 
vairalazdės girgždesį. 

Pamažu saulė pranyko, sutemos sutirštėjo, ir vėjas VIsiŠ- 
kai nurimo. Oras tapo slogus ir drungnas. 

Užsiėmęs savo juodais planais, abatas nieko nekalbėjo. 
Slegiama gaubiančios atmosferos, aš irgi tylėjau. Mane apė- 
mė didžiulis nuovargis ir deginantis troškulys. Paprašiau Ma- 
rioną, kad atneštų man apelsiną. Abatas gyvai pašoko ir nu- 
skubėjo baržos link, kuria plaukė mano moterys ir mūsų tar- 
nai. Sugrįžo ir pats man pasiūlė keletą gaivių vaisių bei šalto 
kaip ledas limonado. 

Godžiai atsigėriau. 

Mano sąstingis nesiliovė; priešingai, tapo dar gilesnis, ir 
netrukus aš nebepajėgiau atsispirti nenu galimam mieguistumui. 

"Tai buvo abato darbas, ir jis laukė šios akimirkos su nusi- 
kaltėlio nekantrumu. 

Paėmė mano ranką, papurtė, norėdamas įsitikinti, ar kie- 
tai miegu; aš nepajudėjau; jis keistai nusišypsojo ir pažiūrėjo i 
mane gašliu, godžiu žvilgsniu; geidė savo aukos, pasirengęs 
pulti ir numalšinti jį apėmusią šlykščią aistrą. 

Staiga karietos durelės atsilapojo; kaukėtas vyriškis su- 
griebe abatą už rankos, ir šis pašoko, piktai šūkteldamas. 

— Nė garso! — valdingai isakė nepažistamasis. — Ir jei- 
gu nenorite žūti, Išeikite! 

Abatas atsistojo — įsiutęs ir grieždamas dantimis. 

Viena vertus, regėjo savo viltį sužlugdytą, kita vertus — 
atsiveriant po kojomis prarają. 

Tačiau jis pasižymėjo stipria valia, mokėjimu apsimesti, 
tad tuojau pat atsipeikėjo. 

— Kas jūs ir ko norite? — paklausė nepažįstamąjį. 

Ir siekė ranka pistoletų, padėtų prie savęs. 

— Kas aš? — atsakė kaukėtasis žmogus. — Niekad nesu- 
žinosite. Pakaks jums išgirsti, kad esu pasirengęs pralieti savo 
kraują, jog išgelbėčiau gyvybę ar gerą vardą moters, kurią no- 
rite suteršti. Jūsų planuotasis pasikėsinimas, mano įsikišimas 
privalo visiems laikams likti užmarštyje. Tad nieko nesibijoki- 
te. Bet aš budžiu prie tos nelaimingos jos pačios šeimos blogų 
aistrų aukos, ir jeigu prieš atvykstant į Turiną jūs dar ką nors 
mėginsite jos atžvilgiu, manau, nudėsiu jus kaip šunį. 

Abatas, kuriam tvirti, ryžtingi nepažįstamojo žodžiai pa- 
dėjo apsispręsti, nuleido galvą ir nieko neatsakęs išlipo lau- 
kan. 

Mariona atėjusi atsisėdo greta, idant saugotų mano mie- 
84. 

Kaukėtasis Žmogus liūdnas ir užsisvajojęs pastovėjo mi- 
nutėlę, mane stebėdamas; tylios ašaros riedėjo jo veidu. 

Verkė dėl mano nedalios, apleistumo, dėl mano vyro šei- 
mos neteisybių ir grafo de Veriu aklumo. 

— Kaip visa tai žema! — dūsavo jis. — Vargšė moteris! 
Galiausiai įveikė savo sielvartą, nusišluostė akis, paėmęs vieną 
mano ranką, karštai pabučiavo ir išnyko — labai nenorom, lyg 
atsiplėštų nuo visos savo laimės. 

Kai atsibudau, Mariona man viską papasakojo; iš jos aš 
sužinojau ir savo išgelbėtojo vardą. 

Tai buvo princas fon Darmštatas. 

Dienai išaušus, La Skalja sugrįžo prie manęs. Buvo ra- 
mus ir linksmas; jo veide neatsispindėjo nakties išgyvenimai. 

Mane išgelbėjo princas fon Darmštatas! Tačiau šis nuo- 
tykis mane stūmė Skaljos malonen. Iš tiesų, jam nesunku iti- 

kinti kitus, neva esama nusikalstamų ryšių tarp princo ir ma- 
nęs, o tuo tarpu niekas nepriimtų už gryną pinigą abato nusi- 
kaltimo, neįtikimo dėl jo charakterio, amžiaus, padėties. 

— Ponia, — pasakė jis man tvirtu, aiškiu balsu, — aš jūsų 
nebijau, o jums reikia dėl visko bijotis manęs. Pradžiai aš jus 
įspėju, kad jeigu brandinate fantaziją mane apkaltinti ar su 
savo vyru iš manęs pasijuokti, privalote gerai pasirinkti, su kuo 
kalbėtis. Galite papasakoti scenų, kurios pasirodys juokingos, 
sutinku, faktų, kuriuos jūs galbūt pavadinsite gėdingais. Papa- 
sakokite juos, ir juokingumas bei gėda atsigręš prieš jus; aš 
atmesiu tokius jūsų teiginius, ir niekam nekils mintis jais pati- 
kėti. Išklausykite dabar visa, kas liko, ir gerai įsidėmėkite. 

Aš linktelėjau galvą, dėdamasi išdidi, nes norėjau paro- 
dyti, kad jis man nebaisus, ir paslėpti savo baimę. 

— Aš klausaus, pone. 

— Mano asmenyje jūs turite mirtiną priešą — priešą, ku- 
ris jums niekad neatleis, kuris jums kenks, kiek įmanoma kenkti 
nekenčiamai būtybei! Nuo šiol tai bus mano vienintelis tiks- 
las, kuris nieko nekainuos. Parvešiu jus į Turiną pačiu trum- 
piausiu keliu. Jūsų liga man mažai terūpi, matyti jus — gryna 
kančia. Jeigu geriau mane pažinotumėt, drebėtumėte iš bai- 
mės, suvokdama tą neapykantą, kurią šiandien man įžiebėte. 
Nuo šiol tarp mūsų — gyvybės ar mirties klausimas. Aš jūsų 
neužklumpu iš pasalų; esate perspėta, tad saugokitės! 

— Jūsų žodžiai atitinka veiksmus, pone, bet aš jūsų nebi- 
jau ir tiek teteikiu reikšmės jūsų grasinimams, kiek ir meilys- 
tėms. Pulkite, aš ginsiuos. Turiu savo ginklų. 

Pati pirmą vakarą palikome baržas ir vėlei leidomės keliau- 
ti sausuma. Pasikviečiau karieton vieną iš savo moterų. Abatas 
sekė paskui mus kita karieta. Persikelėme per Mon Seni ir po 
kelių dienų pasiekėme Turiną. Mano sveikata pridengė viską. 

Regėdamas mus paliekant Roną, princas galutinai nu- 
sprendė pasukti Ispanijon, ir aš nutaikiau progą pasiųsti jam 
žvilgsnį ir šypseną, kurie, be abejo, pasirodė jam labai iškal- 
bingi, nes jaunikaičio veidas nušvito iš laimės. 

Jis mane tikrai mylėjo... kaip dera mylėti! 

Tą patį vakarą, kai sugrįžome, teko patirti, kad abato de 
La Skaljos pinkles sekė greiti ir baisūs padariniai. Mano anyta 
parvyko iš rūmų taip gerai primokyta, jog aš buvau jos sutikta 
kaip priešo, ir dargi negailestingo priešo. Ieškodamas jos, aba- 
tas buvo nukakęs net iki pačios karališkosios ponios, su kuria 
jis, be abejo, taip pat pasimatė ir kurią atitinkamai nuteikė. 
Manęs laukė persekiojimai ir iš šios pusės. 

Ponia de Veriu, kai prisiartinau ją pabučiuoti, mane at- 
stūmė. 

— Ne, ponia, ne, aš negaliu taip priimti personos, kuri 
planuoja mūsų namams pražūtį, kuri nori išvežti svetur mūsų 
protėvių gerą. Kol dar neėmėte puoselėti dar labiau nusikals- 
tamų ketinimų, pareiškiu jums, kad nei jūs, nei mano sūnus iš 
čia nebeišvyksite; pareiškiu, jog tampate de Veriu garbės, sėk- 
mės belaisve, ir aš jus gerai saugosiu! O dabar galite mane ap- 
kabinti, jei vis dar norite. 

— "Taip pat, kaip ir prieš jus išgirsdama, ponia, — atkir- 
tau. — Kadangi neturite man ką pasakyti, leiskite prisijungti 
prie pono de Veriu, kuris manęs laukia. 

Ir išėjau — dar išdidesnė nei ji. Tie žmonės čia vis už- 
miršta, kad savo gyslose turiu kunigaikštienės de Ševrez krau- 
jo. Roanų namų dukterys nepratusios būti įžeidinėjamos, net- 
gi savo anytų, ir nenorėjau, kad ponia de Veriu atsidurtų tarp 
tokių. 

“Greitai atvyks mano tėvas, — pamaniau, — ir niekas man 
nesutrukdys išvykti su juo. Išjudinsiu patį Prancūzijos karalių! 
Jis galingas!" 

Kai apsilankiau pasveikinti karališkosios ponios, ši tei- 
kėsi man pasakyti, bemaž rimtai, kad jai apie mane pasakota 
daug bloga. 

— Aš tuo patikėsiu, jeigu jūs priversite mane patikėti; tai 
priklausys nuo jūsų, — pridūrė ji. — Kai tampi grafienė de 
Veriu, reikia pamiršti, jog buvai panele d'Alber. 

Paskiau, nepalikusi man laiko jai atsakyti, pasiteiravo 
apie savo bičiulius Prancūzijoje, apie karalių, apie Versalio 
dvarą — kaip Savojos kunigaikštienė, vis dėlto prisimenanti 
buvus panele de Nemur. 

O princas, vos tik mane išvydo, nors ir mokėjo tvardytis, 
persimainė iš veido, tapo rimtas, bemaž griežtas. Matyt, jis ir- 
gi buvo girdėjęs skundus ir dėjosi jais tikįs. Dėl jo negalėjau 
apsirikti: buvo laimingas mane išvydęs; norėjo, kad aš tai pa- 
stebėčiau ir kad būčiau vienintelė tai pastebėjusi. 

Atlikusi šią priedermę, pasisakiau nesveikuojanti ir pasi- 
šalinau, kai tik tai buvo įmanoma. Persekiojimai ir kamavimai 
prasidėjo dar aršesni, dar nuožmesni; savo ruožtu Viktoras 
Amadėjus toliau stengėsi mane suvilioti, padedamas visų tų, ku- 
riais manė galįs pasitikėti. Gyvenau tarp šių dviejų pavojų — 
viena, be draugų, iš nieko negalėdama tikėtis paramos, neskai- 
tant savo tėvo. 

Gerasis ponas Petitas, taip pat ir mažasis Mišonas paliko 
Turiną ir išvyko į Šamberi, kur turėjo likti kelis mėnesius. Uo- 
lųjį ganytoją tenai šaukė svarbūs parapijos reikalai. Ponas fon 
Darmštatas buvo Madride, kaip sakoma, labai išskiriamas Is- 
panijos karalienės. Jis buvo sutvertas karalienėms! 

Laukiau savo tėvo nekantraudama, ir tai atsiliepė sveika- 
tai; tik jis vienas galėjo mane išplėšti iš šio pragaro. 

Netrukus netekau ir tos vienų vienintelės vilties: per ka- 
raliaus medžioklę jis nukrito nuo žirgo, stipriai susižeidė koją 
ir turėjo keletą mėnesių nesikelti iš lovos. 

Gavusi šią Žinią, puoliau depresijon ir nejučia persiėmiau 
prietaringa baime abatui de La Skaljai, kuris prieš savaitę su- 
sitikęs mane galerijoje akis i akį, praeidamas tarė šiuos žodžius: 

— Jūs laukiate savo tėvo, bet jis neatvyks. 

Ar jis žinojo? Ar atspėjo? Nejau įvykiai jo nujaučiami iš 
anksto, 0 gal netgi parengiami? 

To niekad nesužinojau, bet visados įtariau! 

Ką daryti? Kas dabar bus? 


Pasitariau su savo ištikimosiomis tarnaitėmis, kurias ne- 
laimė iškėlė iki bičiulių rango. Babetė verkė drauge su mani- 
mi; Mariona, narsesnė, įkalbinėjo gintis, pačiai ropštis iš pra- 
rajos, į kurią norėta mane įstumti. 

— Yra tik viena galimybė, ponia; ponas kunigaikštis ne- 
gali atvykti, bet atvyks kunigaikštis de Ševrezas arba ševaljė de 
Liuinas. Parašykite, aš nunešiu laišką į paštą, ir po kelių savai- 
čių vienas ar kitas prisistatys čia. Tuomet, taip padedamos, tu- 
rėsime gelbėtis, antraip visi šie piktadariai privers jus numirti 
iš sielvarto. 

Parašiau, kaip man ir patarė šaunioji mergina, kunigaikš- 
čiui de Ševrezui ir ševaljė de Liuinui. Su ašaromis akyse mel- 
džiau man padėti ir dėl didesnio tikrumo pavedžiau Marionai 
nunešti laiškus į Prancūzijos ambasadą: tokiu būdu tikėjaus, 
kad jų nesulaikys. 

Tačiau planavau neatsižvelgdama į abatą de La Skalją; 
jis buvo įsakęs dieną naktį sekti mano moteris, ypač tas, ku- 
riomis labiausiai pasitikėjau. Pastebėjo, kaip Mariona su pa- 
ketėliu rankoje išėjo iš rūmų, ir tuojau pat laiškus kontiska- 
VO, O Vargšę merginą išvijo iš namų, uždrausdami vėl atgal 
įkelti koją — už tai, kad tarnavo mano nepaklusnumui ir 
maištui. Jinai šaukė, verkė, grasino, prisiekė nepaliksianti 
Turino ir sugebėsianti mane išlaisvinti; šie tik juokėsi iš tų 
grasinimų ir paliepė tarnams italams be jokio gailesčio ją 
išmesti už durų. 

Scena sukėlė triukšmą, atbėgo Babetė; tapo to žiaurumo 
liudytoja ir visa apsipylusi ašaromis sugrįžo man apie tai pra- 
nešti, pagauta naujų būgštavimų. Buvo grasoma išvyti Mario- 
ną iš miesto ir išsiųsdinti į Ameriką su tremtiniais, kad ji nenu- 
keliautų pasiskųsti mano tėvams, kaip su ja pasielgta ir kas 
laukia manęs. 

— Mariona pražuvo, ir mes taip pat, ponia! Dieve mano, 
kas atsitiks su mumis! Ką dabar darysime? 

Aš nežinojau; vis dėlto tikėjau Mariona: mergina buvo 
protinga, drąsi, atsidavusi, nepailstanti. taigi vyliausi, kad 

gali ko nors imtis; bet anaiptol nepagalvojau apie tai, ką ji 
sumanė. 

Mane laikė bemaž kaip kalinę, sakydami esą nesveikuo- 
jų; atsisakiau grįžti į kunigaikščių rūmus, ir ponia de Veriu sten- 
gėsi išvesti mane iš kantrybės. Jaučiaus be galo nelaiminga, 
vos gaudavau pamatyti savo vaikus, ir tatai man kėlė didžiau- 
sią graužatį. O dėl savo vyro, tai man buvo gėda, kad jį mylė- 
jau, ir kaip įmanydama mėginau nuo to išsigydyti. Turiu pasa- 
kyti, kad man tai nepavyko ir kad dar dabar tebemyliu prisimi- 
nimą apie jį, negalėdama mylėti jo paties. 

Man buvo įsakyta vykti ton vilon, kur aš praleidau savo 
pirmąsias ir beveik vieninteles laimės akimirkas. Mat kai kas 
buvo sunerimę dėl manęs, apie mane teiravosi karališkoji po- 
nia; veikiausiai bijotasi smalsumo, kurio nenorėta tenkinti. 

Ponas de Veriu mane paklausė, ar nenorėčiau praleisti 
keleto savaičių kaime. Tokiame sielvarte, kokiame skendėjau, 
man visa buvo tas pat; be to, pagalvojau, kad mažiau matysiu 
anytą; tad sutikau vykti, nepaisydama Babetės šauksmų, kuri 
be paliovos kartojo: 

— Mus tenai išveža norėdami, kad dingtume. 

Žinojau, kad ponas de Veriu niekad negalėtų pasielgti 
niekšiškai ar piktadariškai. Tikriausiai jisai smerkė tuos nie- 
kingus veiksmus, tačiau dėl savo silpnumo nepajėgė jų su- 
trukdyti. Ir vis dėlto jis mirė kaip garbingas žmogus — mūšio 
lauke. Buvo labai drąsus, nebijojo patrankų, tik bijojo savo 
motinos! 

Mes išvykome; jis pats mane palydėjo ir vakare sugrįžo 
atgalios; likau saugoma ir prižiūrima savo mažojoje Bastilijo- 
je. Su manimi buvo Babetė; dėl Maskaronės bijotasi — ši bu- 
vo kilusi iš to krašto ir galėjo užmegzti su kuo nors ryšius. Ba- 
betė siuto, bet jos niekas nesiklausė. Galėjau pasitikėti tik ja; 
visi mano tarnai buvo parsidavę savo ponui, vieni dėl naudos, 
kiti — iš baimės. Nežinojome, kas nutiko Marionai, daugiau 
nieko apie ją negirdėjome, ir aš drebėjau, kad ponia de Veriu 
ir abatas de La Skalja nebūtų įvykdę savo grasinimų. 

Vėliau sužinojau, kad mane apskelbė pamišėle, idant pa- 
aiškintų, kas dedasi; mano tarnai tuo tikėjo, 0 Visuomenė — 
juo labiau: visad patikima blogu. 

Kol manęs nekentė viena anyta, situaciją dar buvo gali- 
ma ištverti, nors ir sunkiai; bet kai prisidėjo ir tasai dvasinin- 
kiškas kerštas, tai tapo mano jėgas pranokstančia žūtbūtine 
kova, kurioje buvau ne itin sumani. Turbūt iš tiesų būčiau iš- 
protėjusi, jeigu man į pagalbą nebūtų atėjusi Apvaizda. Kai 
kas pasakys, kad čia veikiau įsikišo velnias; galimas daiktas, 
nesiimčiau jiems prieštarauti. 

Kaip jau minėjau, ponas de Veriu tą pat vakarą sugrįžo į 
miestą; turėjo įvykti karo taryba, kurios jis negalėjo praleisti. 
Taigi mes — Babetė ir aš — likome vienos; jinai nuo manęs 
nesitraukė nei dieną, nei nakti. Vakarai buvo vėsūs — šiuose 
kraštuose dėl kalnų dažnai būna labai šalta. Pro langą grožė- 
jaus plytinčiu prieš mane slėnio ir miesto reginiu. 

Susisupsčiusi apsiaustu, buvau pakankamai paslėpta, kad 
iš tolo manęs niekas neatpažintų. Klausiausi triukšmo, kurį 
kėlė tarnai, vaikydamiesi vienas kitą apie namus; mačiau pa- 
mažu gestant šviesas ir iki giraičių bei alėjų gilumos smelkian- 
tis naktį. Buvo liūdna ir vis dėlto gražu, man norėjosi verkti ir 
melstis Dievui. 

Babetė laikėsi kambario gilumoje. Išsikišęs balkonas sky- 
rė mane nuo visų; aplinkui įsivyravo ramybė: tarnai sugrįžo 
vidun ir nuščiuvo; ši akimirka man atrodė podraug maloni ir 
kankinanti. 

Staiga tylą pervėrė pažįstamas balsas: tai buvo Mariona, 
kuri iš apačios mane perspėjo, kad netrukus užkops viršun vi- 
diniais tarnų laiptais, vedančiais į mano kabinetus, ir prašė ne- 
išsigąsti. 

Mažne sušukau apsidžiaugus ir puoliau iš kambario jos 
pasitikti. Durys atsivėrė, ir išvydau įžengiant ne Marioną, o 
žmogų, ispanų mada apsigaubusį apsiaustu. 

Įsivaizduokite! 

XVI 


Persigandusi atšlijau; pamaniau, kad įsiveržė banditai! 
Laimei, iš baimės netekau žado; jeigu ne tai, būčiau sukėlusi 
ant kojų visus namus. 

Nepažįstamasis pagarbiai nusivožė plačiakraštę skrybė- 
lę, ir prieblandoje atpažinau poną Savojietį... 

Ėmiau visa virpėti; dar šiandien aš negalėčiau pasakyti 
kodėl. Be abejo, dėl daugelio priežasčių; nesu tikra, ar labai 
supykau, nors iki šiolei jam rodydavau įžeidžios doruolės griež- 
tumą. 

Princas ėmė mane prašyti, kad jam atleisčiau ir nieko ne- 
bijočiau — nei jo, nei kas beatsitiktų. 

— Esu pirmasis iš jūsų tarnų; jūsų norai — man įstaty- 
mai; o dėl kitų, tai aš čia, kad jus apginčiau. 

Jaučiausi labai sutrikusi; nedrįsau ir nenorėjau pykti; o 
vis dėlto derėjo: poelgis buvo gerokai akiplėšiškas, gerokai įžei- 
džiantis. Likau stovėti laukdama, kad jis pasiaiškintų. Ilgai lauk- 
ti neteko. 

— Atėjau jus išgelbėti, — pasakė jis. — Turite tik mane, 
ir jeigu nenorite pražudyti savo grožio, savo jaunystės, galbūt 
savo gyvenimo, pasitikėkite princu, kuris visų pirma bus jūsų 
bičiulis. 

— Monsinjore... 

— Atsisėskime, ir išklausykite mane. Aš viską Žinau. Jū- 
siškė Mariona, kurią ketino kuo paprasčiausiai išsiųsdinti Ame- 
rikon numirti, rado būdą mane perspėti, grafienės de Veriu 
vardu puldama man priešpriešiais su prašymu, kurį perskai- 
čiau visą ištisai. Tą pat vakarą ji atsidūrė saugi rūmuose, kur 
paslėpiau ją pas vieną iš savo kamerdinerių, ir nuo tada maty- 
davausi su ja kasdien; liepdavau jai kuo smulkiausiai pasakoti 
apie jūsų kančią, dėl kurios nesyk apmirdavau, vis ieškojau ga- 
limybės jus išgelbėti. Ieškojau, neturėdamas vilties, kad man 
pasiseks, 0 pirmiausia reikėjo pasiekti, kad jūs su tuo sutik- 

tumėte. Tačiau, laimei, jūs atvažiavote čia; tuomet neabejo- 
jau, kad ištikimos tarnaitės padedamas prasibrausiu iki jūsų. 

Klausiausi ir vis galvojau, mano mintys skriejo gan toli! 

Kunigaikštis labai aiškiai ir neginčijamai man išdėstė, jog 
tik jis vienas pajėgus išvaduoti mane iš tos negandos ir jog aš 
turėčiau jį patenkinti, leisdama atsiduoti mano tarnystei. 

Naudodamasis proga, kurios taip ilgai laukė, pasipasa- 
kojo man apie savo meilę, kurios niekas nepajėgė užgesinti. 
Pasiūlė man savo širdį, galią, šlovę, turtus, meldė mane juos 
priimti, ateiti valdyti greta jo, užimti aukščiausią padėtį jo vals- 
tybėje ir atsikeršyti savo priešams, juos pažeminant. Ryškio- 
mis spalvomis nupiešė gyvenimą, kuriam nūnai buvau pasmerk- 
ta, ir tą, kurį troško man pasiūlyti. Žodžiu, pasitelkė iškalbą ir 
įtakingumą, kurie pagrįstai ateityje turėjo jį išgarsinti, ir puo- 
lęs man prie kelių pareiškė neatsikelsiąs, kol aš nesutiksiu su 
tuo, ko jis taip aistringai geidė. 

Aš nemylėjau pono Savojiečio, mano širdį vis dar turėjo 
užėmęs manasis vyras; sėdėjau tame garsiame kambaryje su 
vengriškais raštais, apie kurį egzistavo tokia baisi pranašystė... 
Kiek paskatų priešintis! 

Bet buvau ipykdyta, nelaiminga, išvesta iš kantrybės, vie- 
noje pusėje regėjau pražūtį, vargą, kančias; kitoje — karūnos 
spindesį ir keršto perspektyvą; aš dvejojau... 

Tai jau buvo daug! Viktoras Amadėjus tą pastebėjo ir pa- 
dvigubino pastangas. 

— Ak! Eikite, sekite paskui mane! — įkalbinėjo, paim- 
damas mano rankas, kurias aš silpnai tepatraukiau. — Niekas 
mūsų nemato; jie bus pamiršę tokią galimybę ir ramūs miega, 
saugomi savo sargybinių. Netoliese yra mano Žmonės, karieta 
už kelių žingsnių. Rytoj jūsų lauks rūmai, jūsų engėjai sužinos, 
kad esate Savojos kunigaikščio bičiulė; triumfuosite, priversi- 
te juos nusilenkti, tapti jūsų laimės liudytojais. Nekalbu jums 
apie savąją; nemylite manęs tiek, jog tai padėtų jums apsispręs- 
ti; tačiau, Dieve, koks aš būčiau laimingas! Ir kaip man nieko 

nekainuotų tai jums įrodinėti kiekvieną mūsų gyvenimo aki- 
mirką! 

Aš tylėjau; bijojau atsisakyti, bijojau ir sutikti — juk tai 
nešlovė man, mano vyrui ir visiems maniškiams! 

Princas atspėjo, kad mane sulaiko vien ši mintis, ir pakilo 
lemiamon atakon. Kėlė į padanges Liudviko XIV meilystes, 
atskleidė man prieš akis garsą, šlovę, kuriais buvo apsuptos 
šio meilužės, piešė jų džiaugsmus, sėkmę, malonumus. Nuro- 
dė man į ponią de Montespan, dievinamą savo šeimos, visų 
gerbiamą ir vertinamą, priiminėjančią netgi griežtąją Fontev- 
ro! abatę, savo seserį; galop jis iš visų pusių pasukiojo tą spin- 
dinčią ambicijos prizmę, kuri smarkokai mane žilpino, ir jam 
pavyko man susukti galvą tiek, jog tepamėginau dar vieną sil- 
pną gynybos priemonę: 

— Betgi, monsinjore, — suveblenau (ir tai buvo paskuti- 
nis mirštančios dorybės šauksmas), — aš myliu savo vyrą! 

— Savo vyrą! Savo budelį! Arjis jūsų vertas? Ar myli jus?.. 
Akgi, kad sugebėčiau priversti jus pamiršti jį! 

Jis nupiešė man pono de Veriu charakterį, koks iš tiesų 
buvo, tikromis spalvomis, nieko nepridėdamas, tačiau su 
meistro potėpiais; apsimesdamas tik teisingai jį vaizduojąs, 
kaltino viskuo. 

Grafienė de Veriu buvo suvedžiota, moters širdis ren- 
gėsi pasiduoti; ilgiau spyriojosi toji, kuri plakė motinos krū- 
tinėje. 

— O mano vakai! Mano vaikai! — sušukau. — Aš jų ne- 
bepamatysiu! 

— Matysite juos visąlaik! Kas gi drįstų iš jūsų juos atim- 
ti?.. Beje, ar matote juos dabar? Kur jie? Ar turite prie sa- 
vęs'.. Priversiu, kad juos jums grąžintų! Būkit rami, negalės 
man nepaklusti! Jau įrodžiau, kad aš čia šeimininkas. Nebesi- 
priešinkit, atsiduokite meilei, kuri jus šaukia... Eime! Eime! 


Fontevro — garsūs moterų vienuolynas Meno ir Luaros depar- 
tamente, įsteigtas 1099 m. 

Ką aš jums pasakysiu? 

Jis mane nusitempė... Veik nesuvokdama, kaip tatai atsi- 
tiko, aš atsidūriau greta jo karietoje; Mariona kartu su Babete 
sekė įkandin tosios, su kuria atvažiavo. 

Buvome vieni gražioje Italijos naktyje; princas mane die- 
vino, buvo visagalis, ir tačiau jo pagarba prilygo jo švelnumui; 
netgi nepaėmė mano rankos, kaip šitai buvo padaręs tame 
nelaimingame kambaryje, kuris negalėjo nepateisinti savo 
lemties. 

Pasakojo, ką ketinąs su manimi daryti, apie globą, kuria 
mane apgaubsiąs ir apie pagalbą, kurios iš manęs laukiąs. Nu- 
vešiąs mane į vieną žavingą vilą šalia savųjų Rivolio rūmų, jau 
seniai slapčia rengiamą. Tą pat dieną norėjo pranešti mano 
anytai, kad nuo šiolei esu jo globoje, kad jai nereikia daugiau 
manimi rūpintis ir kad jis laikys išpuoliu prieš save bet kokį 
pasikėsinimą į mano ramybę ir atilsį. 

Nuleidau akis: tartum kokiais apžavais man prieš jas iški- 
lo toksai garbingas ir orus mano tėvo veidas; pajutau skruos- 
tus užliejant raudonį; be puikios ateities, kuri buvo man paža- 
dėta, išvydau gėdą ir nešlovę, tad paslėpusi veidą tarp rankų 
sušukau, graudžiai ašarodama: 

— Ak! Aš pražuvusi! 

Prireikė viso Viktoro Amadėjaus iškalbingumo, visos mei- 
lės mano ašaroms nudžiovinti; jos riedėjo nepaisydamos jo pra- 
šymų, maldavimų bei pažadų. 

Atskleidė man jausmus, kuriems negalėjau likti abejinga, 
ir pažadėjau ateityje būti ramesnė ir išmintingesnė. 

Pats įkurdino mane tame žaviajame name, kuriame ilgai 
gyvenau, pastatė prie jo sargybinius. Aptikau čia daug liokajų 
ir tarnaičių; aptikau gražiausių brangakmenių, puikių balti- 
nių, nuostabių drabužių, pasiūtų pagal mane, gausybę įman- 
triausių baldų; aptikau visa, ką mėgau, žodžiu, visa, kas atiti- 
ko mano skonį, ką tikra meilė gali įteigti Žmogui, kurio val- 
džia neribota. 


268 


Babetė ir Mariona pasiliko prie manęs likusią nakties 
dalį. 

Aš nesilioviau verkusi; mano prašomas princas pasišali- 
no, kad ir kiek tai jam kainavo, nes norėjo įrodyti savo paklus- 
numą ir troškimą visame kame man įtikti. 

Rytą per kurjerį gavau nuo jo laišką, patį švelniausią ir 
pagarbiausią, koksai tik gali būti, podraug su labai gražia do- 
vana iš brangakmenių ir žavingų gėlių puokšte. Nuolankiai pra- 
še, kad leisčiau jam atvykti ir pavakarieniauti su manimi. 

Savaime suprantama, aš jį priėmiau — atvyko su geidžian- 
čiojo skuba ir buvo toks pat švelnus, dėmesingas bei atsidavęs, 
kaip ir žadėjo laiške. 

Princas pareiškė poniai de Veriu, jog manęs daugiau ne- 
beieškotų, ir — oO tai dar geriau patvirtino mano įtarimus — jis 
prisipažino, kad pažvelgęs į ją buvo apstulbintas vargiai sulai- 
komos šypsenos tame veide, kurį tikėjosi išvysti tokį rūstų. Ji- 
nai paprastai atsakė: 

— Manęs tai nestebina, monsinjore; to ir turėjome ti- 
kėtis! 

Lūpose man virpėjo mano vyro vardas, bet neišdrįsau 
jo ištarti. Sužinojau iš dono Gabrielio, kad jis ipuolė nevil- 
tin; kad jo motina kaip imanydama stengėsi numalšinti sū- 
naus sielvartą, bet tik sukėlė prieš save inirši. Ją apkaltino, 
prisiminė mano pastangas, kovą, kentėjimus. Dabarjis nega- 
lėjo nuneigti, kad prieš savo valią buvau pastūmėta į princo 
glėbį. 

— Tai ne ji kalta, — pridūrė jis, — bet aš, o ypač jūs, 
mane padariusi aklą, užvėrusi mano klausą ir širdį jos meldi- 
mams ir skundams! Ir štai aš našlys, mano vaikai našlaičiai, 
man nuplėšta garbė — visa tai todėl, kad jūs įstūmėte dorą 
moterį neviltin. Teatleidžia jums Dievas, jeigu nori, o aš, aš 
jums niekad neatleisiu ir daugiau jūsų nebematysiu! 

Paskiau jis paėmė plunksną ir parašė Savojos kunigaikš- 
čiui kupiną orumo ir kilnumo laišką, kuriuo atsisakė visų savo 

pareigų ir pareiškė norą apleisti tėvynę. Nenurodė priežasties, 
bet jos įspaudu buvo pažymėtas kiekvienas sakinys. Deja, su- 
žinojau apie tą laišką ir jį lydėjusias aplinkybes tik gerokai vė- 
liau; galbūt, jeigu būčiau sužinojusi tuo metu, būtume visi išsi- 
gelbėję. Nepaisant regimybės, tada dar buvo laikas, dar buvau 
jo verta; princas neišgavo iš manęs nei meilės prisipažinimų, 
nei pažadų. Aš priėmiau jį kaip ramstį, gelbėtoją, bet kol kas 
ne kaip meilužį. 

Ponas Savojietis šitai numanė! Tad griežtai uždraudė, kad 
kas nors būtų apie tai man pranešta. Mažų mažiausia po metų 
visą tą dalyką man papasakojo donas Gabrielis. 

Sužinojau apie grafo išvykimą ir Žvelgiau į tai kaip į pa- 
lengvėjimą. Mintis, kad turėsiu jį susitikusi rausti, man buvo 
nepakeliama. O dėl ponios de Veriu, tai jos nekenčiau visu 
savo kaltės didumu. Esu kerštinga ir, prisipažįstu, suteikiau 
ponui Savojiečiui tai, ko jis taip atkakliai reikalavo, tik po to, 
kai jis liepė ją išvyti iš tarnybos karališkajai poniai ir ištremti 
vienon iš atokiausių jos valdų. 

Nebodama mano prašymų, ji išsivežė mano vaikus; prisi- 
dengusi mano vyro įsakymu, nesutiko jų atiduoti, kai nusiun- 
čiau suieškoti. 

Viktoras Amadėjus, pasiutusiai pavydus ir jau tikras savo 
pergale, dėjosi nedrįstąs jos apeiti; širdies gilumoje džiūgavo, 
kad vaikai šitaip atitolinti. Norėjo mane izoliuoti nuo visko, o 
ypač — nuo prisiminimų apie savo varžovą, nuo to, kuri ka- 
dais taip mylėjau, kurį vis dar tebemylėjau! 

— O, kad galėčiau atiduoti ponui de Veriu pusę savo vals- 
tybės už tą dalį jūsų širdies ir gyvenimo, kurią iš manęs atėmė! 
Šitai mielai padaryčiau, — kartojo jis man. 

Ponia kunigaikštienė pirmoji sužinojo apie tai, kas nutiko. 

— Jeigu jau ponas kunigaikštis privalo turėti meilužę, — 
paprastai pasakė ji, — džiaugiuosi, kad pasirinko ponią de Ve- 
riu, nepykstu ant jos dėl to. 

XVII 


Ponia Savojos kunigaikštienė anaiptol nepamiršo kažka- 
da buvusi panele d' Orlean; man regis, jau sakiau, kad jinai kaip 
ir josios sesuo, Ispanijos karalienė, tikėjosi savo ruožtu tapti 
karaliene, ištekėdama už Monsinjoro. 

O nepasakiau jums, kad netgi po savo santuokos su Vik- 
toru Amadėjumi, netgi po savo pusbrolio vedybų su Viktorija 
Bavariete!, ji širdyje išsaugojo šią meilę. 

Ispanijos karalienė leidosi nuo jos prablaškoma, o kuni- 
gaikštienė — niekad. Galvojo vien apie dofiną; jos kambaryje 
buvo pilna jo portretų; vieną, paslėptą apyrankėje po didžiu- 
liu smaragdu, papuoštą briliantais, ji nešiojosi prie savęs die- 
ną ir naktį. Rašydavo jam visomis įprastomis progomis, šis at- 
sakydavo jai labai retai. 

Ponas Savojietis tatai Žinojo, ir jis, toksai visame kame pa- 
vydus, nekreipė dėmesio į šią nekaltą pramogą, jausdamasis už- 
tikrintas, kad ji negali turėti pasekmių, o be to, mažai tesukda- 
mas galvą dėl išskirtinių jausmų moters, kurios visai nemylėjo. 

Ponia Savojietė būgštavo, kad jis nepapultų į rankas ko- 
kiai valdingai būtybei, kuri jai pačiai apkartintų gyvenimą, ku- 
ri stengtųsi jai kenkti ir užimti jos vietą. Viso to ji dėl manęs 
nesibijojo ir slapčia pakvietė mane pasikalbėti, norėdama nu- 
raminti ir paprašyti, kad palikčiau ją ramiai rutulioti savąjį laiš- 
kų romaną; nieko daugiau ji neprašė. 

Taigi mano padėtis Turino dvare buvo kuo puikiausia. 

Princas, užvaldęs ir įpratęs, ne tiktai kad nepersisotino, 
bet vis labiau ir labiau klimpo šion aistron. Lenkėsi man prie 
kojų su tokia pagarba, lyg aš būčiau dievaitė, ir paklusdavo 
kiekvienam mano mostui. 


Viktorija Bavarietė — kalbama apie Liudviko XIV sūnaus, 
dofino (Prancūzijos Liudviko) žmoną iš Bavarijos kunigaikščių giminės 
Mariją Aną Kristiną Viktoriją Bavarietę. 

Buvau ambicinga, to nė kiek neslėpiau; tad su įkarščiu 
leidaus šiuo naujuoju keliu ir norėdama užpildyti tuštumą, ku- 
rią jaučiau nepaisant uolaus mano meilužio dėmesingumo, ki- 
bau į valdymo reikalus. 

Per trumpą laiką įgijau patirties ir įgūdžių, kurie stebino 
netgi ministrus. O ponas Savojietis buvo sužavėtas ir nepajėgė 
to nuslėpti. 

Rafinuotesnio keršto dėlei palikau abatą de La Skalją Tu- 
rine. 

Nesutikau, kad jį išsiųsdintų, norėdama mesti iššūkį jo 
neapykantai, pasidžiaugti jo bejėgiškumu ir parodyti, kaip jį 
niekinu. Šis kurstė intrigas prieš mane nuo ryto ligi vakaro, 
ieškojo mano priešų ir visaip stengėsi man pakenkti, supran- 
tama, nesėkmingai. 

Buvau visagalė! 

Trypiau po savo kojomis žaltį, nė nesiteikdama į jį pa- 
žvelgti. Švirkštė putas ir nuodus, bet nevaliojo manęs pasiekti. 

Princas Tomas ir toliau nesiliovė uoliai mane lankęs; teik- 
davo man puikių patarimų, keletą sykių pasirodė labai nau- 
dingas, turiu tai pripažinti. Išmokau su juo kalbėtis, ir mudu 
puikiai vienas kitą suprasdavome. Jis ir donas Gabrielis atei- 
davo pas mane kasdien. Kunigaikščiui patikdavo juos čia rasti 
ir matyti mane supamą jo šeimynykščių. 

Kai atėjo į pasaulį mano sūnus, buvo sutiktas kaip karū- 
nos paveldėtojas. Ponas Savojietis jį pripažino, velionio kara- 
liaus pavyzdžiu įteisino, nenurodydamas motinos. Suteikė jam 
markizo de Suros titulą su labai stambiu apanažu', kurio pa- 
likta man naudotis iki jo pilnametystės. 

Vilą, kurioje gyvenau ir kuri buvo pastatydinta dono Gab- 
rielio motinai, man irgi padovanojo. Žodžiu, neįstengiu apsa- 
kyti visa, kam įkvėpė princą meilė man, ką jis padarė ir ką lei- 
do man daryti: aš niekad nepabaigčiau. 

apanažas — Prancūzijoje (iki 1832 m.) ir kai kuriose kt. šalyse — 
karaliaus valda arba išlaikymas, kurie buvo teikiami nekarūnuotiesiems 


Karaliaus šeimos asmenims. 

Nieko man neatsakydavo; savo žinioje turėjau pasky- 
rimus į postus; ministrai didžiai su manimi skaitėsi ir netgi 
ambasadoriai man meilikavo. Įteigdavau Viktorui Amadė- 
jui savo palankius ir kerštingus jausmus. Tardavosi su mani- 
mi dėl visko; jeigu karališkoji ponia ar ponia jo žmona no- 
rėdavo ką nors iš jo išgauti, pirma perspėdavo mane. Taigi 
buvau absoliuti Savojos valdovė. Karaliavau čia Viktoro Ama- 
dėjaus vardu — politiko tokio gudraus, tokio apsukraus, to- 
kio sunkiai pakreipiamo — ir šitai kaip moteriai buvo ne- 
menka pergalė! 

Ar aš piktnaudžiavau valdžia? Daugelis sako, kad taip; 
tačiau aš tuo netikiu. Teisybė, buvau išdidi, valdinga; bet visa- 
dos teisinga, ir kai galėdavau, nekompromituodama savo val- 
džios bei padėties, — gera. Turėjau kovoti su stipriais priešais, 
šalinti piktadariškas įtakas, ginti savo pozicijas: su švelnesne ir 
lipšnesne politika būčiau jas praradusi. 

Stengiausi įkvėpti Savojos kunigaikščiui jo vertus jausmus 
arba, teisingiau, viską padariau, kad išsaugotų tuos, kuriuos 
pats buvo susiformavęs. 

Princo asmeniška drąsa buvo didžiai įstabi, 0 jo apsukru- 
mas nekėlė abejonių. Jis atsidūrė tarp savų slaptų simpatijų 
Austrijos valdantiesiems namams ir būtinumo šlietis prie Pran- 
cūzijos. Derybas reikėjo vesti iš tolo. Matėme, kaip jis apsisu- 
ko Venecijoje; matėme tą barbetų karą, pradėtą, kad įtiktų 
Liudvikui XIV, taip pat kad turėtų dingstį telkti naujas pajė- 
gas, apie ką slapčia galvojo. 

Tuo tarpu šešėlyje vyko slaptos intrigos; visuose dvaruo- 
se jis turėjo persirengusių pasiuntinių, rengė susitarimus, ku- 
rie turėjo nuskambėti vėliau. 

Buvau jo patikėtinė, tai man didžiai patiko ir darė mano 
gyvenimą labai užimtą. 

Prancūzijos ambasadorius visa tai suuodė ir pranešė sa- 
vo valdovui, tad netrukus atėjo Prancūzijos karaliaus prašy- 
mas pasiųsti Pjemonto pėstininkų pulkus Flandrijon, kad ten 


273 


kovotų prieš imperatorių. Tą dieną, kai kunigaikštis gavo šį 
laišką, jisai svečiavosi pas mane; pranešta atvykus Prancūzijos 
ambasadorių su depešomis. 

— Oho! — pasakė jis man. — Koks nors naujas mūsų 
didžiai mylimo dėdės reikalavimas! Ar man pakviesti ambasa- 
dorių čia? Ar mes drauge priimsime? 

Suprantama, aš sutikau. 

Ambasadorius įėjo ir po keleto apsimainytų žodžių įtei- 
kė depešas. Skaitydamas jas, kunigaikštis balo ir kandžiojosi 
lūpas — tai dvejetas jo didžio susijaudinimo požymių. 

— Kaipgi, pone! — pasakė jisai, sulankstydamas depe- 
šas. — Karalius, jūsų ponas, reikalauja iš manęs, savo sūnėno, 
garantijų? 

— Garantijų? Ne, monsinjore, tiktai pagalbos, kaip pra- 
šoma gero sąjungininko... Jūsų šviesybė priskiria jo didenybei 
ketinimus, kurių jis Visai neturi. 

— Mano įžymusis dėdė nori visiškai mane nuginkluoti, 
kad būtų tikras mano neutralumu kare, kurį pradėjo. Tebū- 
nie! Aš pasiųsiu tris pulkus į Flandriją; tai visa, ką šiuo metu 
galiu. 

— Bijau, kad jo didenybė, puikiai informuotas apie pajė- 
gas, esančias jūsų šviesybės dispozicijoje, anaiptol nepasiten- 
kins tokiu mažu skaičiumi. 

— Savoja — neturtinga šalis, pone. Jos kunigaikštis ne- 
turi kaip Prancūzijos karalius valdinių ir lobių, kuriuos galėtų 
mėtyti į mūšių laukus. Imkite, ką aš galiu duoti, ir palikite tai, 
kas reikalinga mano asmeniškai gynybai. Geografinė padėtis 
mane išstato daugelio kontrsmūgių pavojun; turiu galingų kai- 
mynų; vieną ar kitą dieną jie gali ateiti, smogti man į nugarą; 
nenoriu pasiduoti be kovos; aš gelbėsiu savo garbę, net jeigu 
galėsiu gelbėti vien ją. 

Ambasadoriui neliko nieko kita, kaip tik sutikti; tą jis 1r 
padarė. Dar po kelių nereikšmingų žodžių atsisveikino, bet 
prieškambaryje pasiteiravo, kada aš būnu viena, nes jam rei- 
kia pasikalbėti su manimi be liudytojų. 

Mano vyresnysis rūmininkas jam atsakė, kad aš neturiu 
nustatytų valandų, jo šviesybė atsilanko kelissyk per dieną ir 
dažnai visai nepalieka Smagybės — tokį vardą jis davė mano 
namams. Ambasadorius pasakė atsiųsiąs pasiteirauti mano įsa- 
kymų. 

Be abejo, visa tai man buvo atkartota, o aš pasiskubinau 
persakyti ponui Savojiečiui. Jis labai mane ragino priimti Pran- 
cūzijos pasiuntinį ir jį patyrinėti. Taip galėtume išsiaiškinti daug 
smulkmenų, kurias verta žinoti, ir žengti tvirčiau. 

Audiencijos paprašė tą pat vakarą, ir ją nedelsiant sutei- 
kiau. 

Kad komedija būtų geriau suvaidinta, manęs prašyta ne- 
kalbėti ponui Savojiečiui apie šį laišką ir jo pasekmes; aš atsa- 
kiau su tokiu pat atvirumu. Politikoje dažnai taip esti: duodie- 
si suklaidinamas žinodamas, jog tave perprato, ir užsidedi kau- 
kę, kuria pats nuo savęs nuplėši vaizduodamas, jog ją tebeturi 
ant veido. 

Ambasadorius atvyko oficialiai pasikalbėti su manimi sa- 
vo pono karaliaus vardu. Jo didenybė pageidavo aiškiai žinoti 
kunigaikščio ketinimus. Esą sunku patikėti, kad giminietis, są- 
jungininkas, nusigręžtų nuo jo didenybės; sunku veikti kraštu- 
tinumo spiriamam, ir jo didenybė vylėsi, kad gimusi jo valdi- 
ne, natūraliai, kaip visi aukštakilmiai, linksiu i Prancūziją ir 
veiksiu išvien su savo šalimi. 

— Mano įžymiajam ponui žinomas dėmesys, kuriuo jo 
karališkoji šviesybė jus pagerbia, ponia; jis žino, kaip jūs to 
nusipelnote, kaip esate nepranokstama savo išmintimi ir pui- 
kiais privalumais, kurie spindi iš jūsų. Todėl jis deda viltus į 
jūsų atsidavimą bei išmintį ir tikisi, kad padėsite Savojos kuni- 
gaikščiui suvokti, iš kurios pusės jo laukia šlovė ir sekmė. Jis 
jau gavęs daug malonių iš jo didenybės Prancūzijos karaliaus, 
yra daug jam skolingas, nemanau, kad jis to neprisimena, bet 
vis dėlto... 

— Pone, kaip dera, aš esu dėkinga už garbę, kurią malo- 
nėjo man suteikti jo didenybė Prancūzijos karalius. Man labai 

svetimi tie svarbūs klausimai, apie kuriuos dabar kalbame; bet, 
patikėkite, pone, jeigu monsinjoras Savojos kunigaikštis teik- 
tųsi paklausyti mano kuklaus patarimo, aš jam neduočiau to- 
kio, per kurį turėtų nukentėti jo šlovė ir interesai. 

— Aš dar neužbaigiau savo misijos, leiskite dabar tai pa- 
daryti. Karalius mano ponas ypač trokšta būti jums malonus 
tiek dėl jūsų pačios nuopelnų, tiek dėl didelės pagarbos, kurią 
jaučia ponui kunigaikščiui de Liuinui ir visai jo šeimai; todėl 
man isakė, kad įteikčiau jums jo portretą, papuoštą deiman- 
tais — toki, kokį siunčia asmenims, kuriuos nori ypatingai pa- 
gerbti. Štai šis portretas; jūs, be abejo, jį atpažistate, nes nesyk 
turėjote garbę matyti jo didenybę, tiesa? 

Priėmiau dovaną, kaip derėjo priimti; bet mainais nieko 
nedaviau — nei pažadų, nei kokių nors svarbių Žinių. 

Nelabai patenkintas ambasadorius atsistojęs tarp dviejų 
nusilenkimų metė man tartum kokį post scriptum tokią frazę: 

— Karas Flandrijoje. be abejo, bus ilgas ir pareikalaus 
daug aukų; trys pulkai — tai tikrai ne kažin kas; manau, kad 
ponas Savojos kunigaikštis turėtų parengti keletą kitų; netru- 
kus jo bus jų paprašyta. 

Tie žodžiai buvo priedas prie dovanos; aš tai suvokiau, 
tačiau pasistengiau to neparodyti nei atsakyti; ponas ambasa- 
dorius teišvydo šypseną kaip atsaką į savąją. Nekantriai lau- 
kiau princo, kuris kaip ir aš suprato perspėjimą. 

— Jis nori mane nuginkluoti, tai aišku, nes manęs bijo. 
Galbūt atspėjo mano ketinimus, arba aš buvau kieno nors iš- 
duotas. Bet, prisiekiu dangumi, šito nebus. Sutinku, mano vals- 
tybė maža; bet nors kokia ji būtų, gavau ją iš savo protėvių, o 
šie — Dievo ir savo kardo dėka; apginsiu ją nuo visų pasikėsi- 
nimų, nuo visų antpuolių ir paliksiu savo vaikams, nepraradęs 
ne vienos pilies; atvirkščiai, dar ją padidinsiu, jeigu tik man 
bus lemta gyventi, ir pasirodysiu vertas vardo, kurį nešioju; ma- 
no brangusis dėdė grąžins man labai stiprias Baro, Pinjerolio 
ir Kasalio tvirtoves; aš jas atsiimsiu, arba jie turės jas sugriauti, 
prisiekiu jums, o juk žinote, kad mano priesaika galima tikėti. 

Prisipažįstu, pritariau tokiam išdidumui; nors ir nejau- 
čiau Viktorui Amadėjui tokios pat meilės kaip jis man, buvau 
labai prie jo prisirišusi. Mylėjau jį pakankamai, kad stočiau jo 
pusėn prieš savo karalių, tėvynę, prieš visus maniškius. 

Dievinau mudviejų vaikus; neturėdama tų, kuriuos iš ma- 
nęs atėmė, perkėliau į šituos visą savo švelnumą; jų tėvynė bu- 
vo ir manoji; jų tėvas — brangiausias ir natūraliausias mano 
jausmų objektas. Tad tegalėjau pritarti jo nuostatoms ir viso- 
keriopai jas remti. Liudvikas XIV norėjo Savojos, geidė jos, 
labai jau jam ji patiko — buvo gražus brangakmenis jo karū- 
nai, o mes vylėmės išsaugoti ją sau. Ir mes ją išsaugojome, dė- 
kui Dievui! 

Štai dabar kalbu kaip kadais, lyg dar gyvenčiau Smagy- 
bėj... Užmirštu savuosius šešiasdešimt penkerius metus, už- 
mirštu, kad gyvenu Paryžiuje, kad mano vaikai atsimokėjo man 
nedėkingumu, kad Viktoras Amadėjus stojo atsiskaityti Die- 
vui, kuris teisia karalius. Atmintis — nuostabi burtininkė. 

Iš tikrųjų, pulkai išvyko, tarp jų buvo ir tas, kuriam vado- 
vavo ponas de Veriu. 

Kalbant apie pastarąjį, tai jisai stojo tarnauti Prancūzijai, 
kur susilaukė didelės pagarbos, visai priešingai nei aš: mane 
kaltino viskuo, ir taip būna visada, kai žmogus neturi nė kiek 
tų ydų, kurias visi jame mato, ir kai derėtų žinoti, kas slypi 
širdyje, norint teisingai spręsti. 

Aš pražuvau per savo vyrą, tatai labiau negu aišku; vis 
dėlto visa kaltė suverčiama man. Laimei, yra Dievo teisingu- 
mas. Aš anaiptol nekviečiu pono de Veriu stoti prieš jo teis- 
mą, kad būtų nubaustas; tik aš prašau, kad kaltė ir bausmė 
būtų pasidalinta su tuo, kam priklauso; 0 už savąją aš pakan- 
kamai atgailavau ir galiu tikėtis atleidimo. 

Per tą apgaulingąjį neva gerų santykių su Liudviku XIV 
laikotarpi savo ruožtu mūsų derybos vyko toliau. 

Nuolatos keistasi kurjeriais; dvejetas jų buvo perimti su 
nereikšmingomis siuntomis; tačiau to galėjo pakakti, idant su- 
keltų karaliui naujus įtarimus, ir šiaip jau prastai numaldytus; 

mes to ir bijojome; nebuvome dar visai pasirengę nusiplėšti kau- 
kę ir nežinojome, kaip laimėti laiko, kol sunkumai bus pašalinti. 

Vieną vakarą sėdėjome pas mane ir tarėmės — kunigaikš- 
tis, donas Gabrielis, princas de Karinjanas ir keletas artimų jo 
šviesybės bičiulių; staiga atsidarė durys, ir mes išvydome įžen- 
giant Žmogų aukštais batais, susisupsčiusį apsiaustu, aptašky- 
tą purvais nuo galvos ligi kojų — tikrą nelaimės pasiuntinį. 

Ponas Savojietis, kuris už viską labiau reikalavo, kad man 
nebūtų stokojama pagarbos, įpykęs pašoko ir paklausė, koks 
įžūlėlis drįsta prisistatyti prieš mane tokia ekipuote. 

— Dievaži, pone, tai aš, — atsakė balsas, kurį mes iškart 
atpažinome. — Teisybė, negaišau laiko, kad pakeisčiau šį kos- 
tiumą; atsiprašau jūsų ir ponios; bet pamaniau, kad atsižvel- 
giant į aplinkybes dėl to nebūsiu blogiau sutiktas. 

Tai buvo princas Eugenijus. 

Atvyko iš Vienos niekur nesustodamas ir paskutinėje pa- 
što pastogėje, nepajėgdamas sutramdyti savo nekantrumo, sė- 
do ant žirgo, kad greičiau keliautų ir su viltimi rasti mus visus 
čia susirinkusius. 

— Atgabenu svarbių naujienų, — pasakė jis. — Galiu da- 
bar jas pasakyti čia pat ar pasitraukus su jumis į kokį nuošalų 
kabinetą? 

— Pusbroli, Dieve sergėk, jog drįsčiau lygintis su Karoliu 
Didžiuoju!; vis dėlto kaip ir jis turiu savo apsknitąjį stalą ir sa- 
vo karžygius, be kurių nieko negalėčiau imtis ir nuo kurių nie- 
ko negalėčiau nuslėpti. Tad kalbėkite. 

— Iš jūsų nieko kito ir nelaukiau, narsusis pusbroli; tad 
tuojau pat jums paklūstu, tačiau su sąlyga, kad ponia grafienė 
įsakys man paduoti ką nors maistingesnio nei šitie niekniekiai. 
Mirštu iš alkio, galiu valgyti 17 kalbėti — esu žmogus, gebantis 
daryti keletą dalykų išsyk. 


Karolis Didysis (742-814) — frankų valstybės, Prancūzijos pirm- 
takės, karalius, nukariavęs ir sujungęs daugelį Žemių, sumanus politikas, 
švietimo rėmėjas. 

Pasiskubinta jį patenkinti. 

Kai tik patarnautojai pasišalino, jis pasigręžė į kunigaikš- 
tį, vos vos tramdantį savo nekantrumą. 

— Pone, — pasakė jis, — jūs nusiuntėte tris pulkus Pran- 
cūzijos karaliui, tiesa? 

— Tiesa. 

— Aresate nusiteikęs apnuoginti savo miestus ir pasiūly- 
ti jam likusias pajėgas? 

— Nemanau. 

— Ar linkęs atiduoti Turino ir Veriu tvirtoves, kaip neut- 
ralumo arba sąjungos, kurią jam prisiekėte, sąlygą? 

— Velniai rautų, ne! 

— Ką gi, tuomet laukite, kad pamatysite maršalą de Ka- 
tina su geru kariuomenės korpusu paliekant Kasalį ir atvyks- 
tant patį pasiimti tai, ką jam būsite atsakęs; tačiau to jums ne- 
begrąžins, ir jūsų pilys taps ne saugumo garantijomis, o karo 
grobiu. 

— Visa tai tikra? 

— Tamtyč palikau Vieną, kad jus perspėčiau. Prancūzi- 
jos karaliui gerai tarnaujama, bet imperatoriui — dar geriau, 
nes šis dar neįsivaizduoja esąs saulė ir teikiasi vienodai gerai 
mokėti tiek už mažytes, tiek ir už dideles paslaugas. 

— Ar tai greitai įvyks? 

— Rytoj, šįvakar... Stebiuosi, kad tai dar neįvyko. 

— Ką gi, pusbroli, viskas prarasta, išskyrus garbę! Nors 
prisiekiu Dievu, jog aš ginsiuos, nenusileisiu! 

— Aš tuo neabejojau. 

— Dar nesu visai pasirengęs, aš laukiu... 

— Laukiate to, ką aš jums atgabenu, pone. Dėl menko 
nieko nesiimu kurjerio tarnybos. Prieš tris dienas suėjome są- 
jungon su Ispanijos karaliumi; štai dublikatas sutarties, išsiųs- 
tos iš Vienos į Madridą; čia pridėti imperatoriaus įsipareigoji- 
mai, o štai Anglijos ir Olandijos pasižadėjimai. Kai tik jūs pa- 
sisakysite uŽ sąjungą, jos irgi pasirašys. 

— Betgi, pone, Prancūzijos karalius prie mano vartų, o 
Ispanija, Imperija — toli; kaip man išdrįsti? 

— Mažatiki žmogau! Palūkėkite, kol išgirsite viską. Mila- 
no valdytojas jau gavo įsakymą atvesti jums šešis tūkstančius 
raitelių ir aštuonis tūkstančius pėstininkų. Be viso kito, ketur- 
lypė sąjunga jums užtikrina keturiasdešimt tūkstančių ekiu per 
mėnesį subsidijos, kad galėtumėte mokėti algą daliniams, ku- 
riuos pajėgsite sutelkti. Galiausia jūsų tarnas ir pusbrolis pa- 
skirtas vadovauti šiai nedidukei kariuomenei, jeigu tik jūs ne- 
prieštarausite. 

— Garbė Dievui! Visa kuo puikiausia! Tačiau negaliu pa- 
likti mūsų narsių Žmonių netgi jums, mano pusbroli, ir sėdėti 
be darbo, kai tiek draugų apsiima mane ginti. 

— Jūs, pone, jūs užimsite postą, vertą Savojos namų gal- 
vos, vertą jūsų aukščiausių nuopelnų. Esate sąjunginių pajėgų 
generalisimas, ir štai paskyrimas, kurį jo didenybė imperato- 
rius mane įpareigojo jums įteikti. 

Tai įvyko tartum pamojus burtų lazdele; visi tie dalykai 
buvo seniai rezgami; labai tikėtasi, kad jie pasiseks; bet kad 
atsitiktų taip iškart ir taip laiku, tai prilygo stebuklui. Tad visų 
veiduose sušvito džiaugsmas, svečiai atsistojo su taurėmis ran- 
kose ir spontaniškai sušuko: 

— Tegyvuoja monsinjoras kunigaikštis! 

Viktoras Amadėjus davė ženklą nutilti. 

— Iš entuziazmo pametate galvą, — pasakė jis. — Mes 
ne vieni, 0 šitai turi likti paslaptyje. Man reikia vesti derybas; 
laukime Katina tvirtai pasirengę; mes vienas kitą jau pažįsta- 
me ir mokame pulti mandagiais žodžiais. Bet kaip atsitiko, mie- 
lasis pusbroli, kad ši misija buvo pavesta jums, o mano pasiun- 
tinys Vienoje nieko man apie tai nepranešė? 

— Iš kur, po velnių, jis būtų turėjęs laiko? Praėjo vos ke- 
lios dienos, kai sužinota apie Prancūzijos karaliaus ketinimus 
ir kai nuspręsta tai, ką aš jums dabar pranešiau; abejota, ar jūs 
sutiksite; aš tą garantavau; daviau už jus garbės žodį ir dabar 
atvykau prašyti, kad jį pateisintumėte. 

— Ačiū, pusbroli, aš jums dėkingas. 

— Ir tikiuosi, kad visada liksite dėkingas; tesu jūsų gar- 
siosios giminės jauniausioji atžala; atžala, didžio karaliaus iš- 
mesta už durų kaip nesugebanti jam tarnauti, bet prisiekiu dan- 
gumi, arba aš prarasiu savo vardą, kurį vertinu labiau nei gyve- 
nimą, arba iškelsiu jį taip aukštai, jog priversiu pasaulį Žiūrėti į 
Savojos jaunėlius kaip į kitų namų vyriausiuosius. 

Kaip Žinia, taip kalbėjusysis šlovingai tesėjo savo žodį. 

Likusi nakties dalis praėjo diskutuojant, derinant puoli- 
mo ir gynybos būdus. Aš visame kame dalyvavau, nenorėjau 
palikti princo. 

Iš ryto pranešta apie pasiuntinį nuo Katina. 

Ponas Savojietis sugrižo į Turiną, kad jį priimtų rūmuo- 
se — dėl karališkosios ponios ir ponios kunigaikštienės, su ku- 
nomis pasiuntinys tikriausiai paprašys pasimatyti; nuspren- 
džiau sekti paskui jį, tai yra parvykau į savo namus Turine, kur 
mane matydavo tik tokio pobūdžio progomis. Norėjau viską 
žinoti. 

Pasiuntinys buvo priimtas regimai kaip bičiulis; bet jį iš 
visų pusių stebėjo. Jis atgabeno jau žinomus pasiūlymus; ta- 
čiau išsakyti jie buvo visai kitaip. Katina, išžygiavęs iš Dotini- 
jos!, stūmėsi iki Avilano, kur šiuo metu turėjo įkūręs savo sto- 
vyklavietę, ir iš ten kvietė Savojos kunigaikštį atsiųsti pas jį vals- 
tybės ministrą, kad išklausytų Prancūzijos karaliaus valią. 

Tokia formuluotė buvo sunkiai suvirškinama, tad Vikto- 
ras Amadėjus jos ir nevirškino. 

Labai išdidžiai atsakė, kad nei jo didenybė Liudvikas XIV, 
nei kiti karaliai jo pirmtakai neipratinę Savojos kunigaikščių 
prie tokio netikėtai aukšto tono. Pridūrė mielai atsiųsiąs pas 
maršalą valstybės ministrą, tačiau ne gauti isakymų, o išklau- 
syti pasiūlymus ir taip pat išdėstyti savuosius. 


Dofinija — senovinė Prancūzijos provincija, prijungta 1349 m. 
Pilypo VI. Sostinė Grenoblis. Sudaryta iš Izero, Aukštųjų alpių ir Dro- 
mos departamentų. 

Pasiuntinys neturėjo įgaliojimų reikalauti daugiau. Sugrį- 
žo pas maršalą, kur nusiųstas ir ministras, kad būtų laimėta 
laiko. Šis tyčia kėlė nepriimtinus pasiūlymus iki tolei, kol galė- 
jo įsikūnyti atėję į Milaną įsakymai ir birželio 3-ąją su konfe- 
deratais pasirašytoji Augsburgo sutartis. Kadangi nepaisant 
grafo de Brandi, Milano kunigaikščio įgaliotojo atstovo, uolu- 
mo ir princo Eugenijaus pastangų parengiamieji veiksmai šiek 
tiek vėlavo, nuspręsta, idant komedija būtų suvaidinta iki ga- 
lo, pasiųsti į Paryžių senąjį markizą de Sen Toma, ministrą to- 
kį pat lankstų kaip ir sumanų, akims apdumti ir įtarimams nu- 
kreipti. Šis gavo nurodymus daryti viską, kad misija nepasisek- 
tų, tuo pat metu reiškiant kuo nuolankiausias ir kuo atgailiau- 
sias pretenzijas. 

Markizas net nepajėgė gauti audiencijos — taip karalius 
buvo suerzintas. Pasistengė daug skųstis, dejuoti, koks nelai- 
mingas jo ponas, iš sąžinės paskatų negalįs neboti savo žmo- 
nių interesų, kuriuos yra prisiekęs ginti, ir dėl to turįs susipykti 
su tokiu brangiu ir įžymiu dėde. 

Kai gavo įsakymą išvykti, jis leidosi kelionėn su dideliu 
triukšmu ir pirmąsias dvi dienas tolo nuo Paryžiaus tartum gai- 
laudamas ir pamažu. 

Bet kai tik atsidūrė taip toli, kad jo niekas negalėtų pa- 
siekti, jis be atokvėpio lėkė pašto arkliais, ramumo dėlei pa- 
sukdamas per Šveicariją ir griūte įgriuvo Turinan, kur mes ne- 
kantriai jo laukėme. Niekad nepamiršiu šios dienos; ji buvo 
viena gražiausių mano gyvenime. 

Ponas Savojietis buvo liepęs įrengti dėl manęs slaptus laip- 
tus, kuriais patekdavau į jo apartamentus niekieno nemato- 
ma. Tomis kritiškomis dienomis jis neturėjo laiko būti Smagy- 
bėje. Likdavau savo slaptavietėje, kurią sudarė du kambariai, 
pertvarkyti iš vieno jo kabinetų. Kai atvyko markizas de Sen 
Toma, jis buvo su manimi. 

Vos tik apie markizą pranešta, princas nuėjo jo pasitikti 
iki pat durų. 

— Na? — paklausė jis. 

— Na, monsinjore, viskas vyksta kuo puikiausiai, mane 
išvijo. Veikiau jūsų šviesybės vardu labai atsargiai; laukiau, kol 
mane vėl pakvies, bet nė negalvota tai daryti; to tikėjaus, ir 
štai aš čia. 

— Bravo, markize! — spindinčiomis iš džiaugsmo akimis 
sušuko kunigaikštis. — Bravo! O pastiprinimai jau išvyko iš 
Milano; jiems vadovauja ir juos čia veda mano šaunusis pus- 
brolis. Nebedelsiu pasisakyti, kieno aš pusėje. Šį vakarą rūmai 
pilni daugybės didikų; jie manęs laukia iškilmių salėje; tuoj 
pat einu ten, ir mano žmonės sužinos, kas turi atsitikti. Sekite 
paskui mane, markize, man gali jūsų prireikti. O jūs, contessi- 
na,jūs, mano angele sarge ir mano Egerija!, eikite į savo tribū- 
ną, niekas jūsų nematys, o jūs matysite visus. Žinosiu, kad jūs 
arti manęs laukiate, ir turėsiu daugiau drąsos bei valios. 

Buvo įsakęs įrengti dėl manęs tribūną su pinučiais, kur aš 
įsitaisydavau per visas ceremonijas ir kur likdavau nematoma. 
Pasiskubinau nubėgti ten, kad atsirasčiau salėje pirma jo. Jis 
dar užėjo pas karališkąją ponią ir pas valdančiąją kunigaikš- 
tienę, idant jų atsiprašytų už tai, kad prieš savo valią nutraukė 
taiką, šešiasdešimtį metų viešpatavusią tarp Savojos ir Pran- 
cūzijos namų. Meldė atleidžiamas, kad taip užgauna jų šeimy- 
niškus jausmus; tačiau to reikalaujanti jo garbė ir valstybės in- 
teresai. 

Per tą laiką aš įėjau į salę. 

Iš pradžių mane apkurtino tenai tvyrantis triukšmas. Visi 
kalbėjo vienu metu, vyravo visuotinis sąmyšis; akys blizgėjo, 
gestai darėsi vis energingesni; blogai girdėjau, nes bruzdulys 
buvo didžiulis; tačiau man pasirodė, jog išskiriu grasinimus, 
piktus šauksmus, nukreiptus prieš karalių, ir kurstomas šne- 
kas, palyginti su kuriomis gaskonų pagyros skambėtų kaip kom- 
plimentai. 


Egerija (rom. mit.) — nimfa, kurios patarimų Klausydavo kara- 
lius Numa. Jos vardas literatūroje vartojamas kaip slaptos patarėjos si- 
nonimas. 


Netrukus viską nustelbė šūksniai: 

— Kunigaikštis! Kunigaikštis! Jo šviesybė! Ateina paskelb- 
ti karą; tebūnie palaimintas! 

Mes, prancūzai, neįsivaizduojame pietiečių, kai yra įpykę 
ar džiaugiasi: jausmų proveržiai tokie stiprūs, jog mums atro- 
do beprotiški 17 mus baugina, kai būname jų liudytojai. 

Vis dėlto šiuo metu pagarba nustelbė entuziazmą, ir kai 
pasirodė jo šviesybė, visuose pašaliuose įsigalėjo tyla; tačiau 
kokia tyla! Kokia ji buvo išraiški! Kaip tos akys kalbėjo! Ko- 
kios provokuojančios ir karingos pozos! Koks gestų nekantru- 
mas! 

Kunigaikštis laikėsi oriai ir išdidžiai, jo žvilgsnis spindėjo. 

Užkopė į sostą su neįprastu ryžtu ir užuot atsisėdęs, kaip 
to reikalavo etiketas ir kaip visados darydavo, liko stovėti, nu- 
siėmė skrybėlę ir pasigręžė į du ar tris vyskupus, stovinčius prie 
jo krėslo: 

— Ponai, — tarė jiems, — melskite už mus Dievą, kad 
suteiktų ginklų; rengiuosi paskelbti karą Prancūzijos karaliui. 

Iš visos tos daugybės žmonių, ką tik tokių triukšmingų ir 
pakrikų, sutartinai išsiveržė riksmas: 

— Viva, viva! 

Nejučia man skruostais ėmė riedėti ašaros, nes šiuo me- 
tu princas ir valdiniai buvo žavingi. Viktoras Amadėjus išsi- 
traukė špagą ir valdovo gestu iškėlė ją. Keletą sekundžių reiš- 
kėsi toksai sujudimas, jog būtų išvaręs iš proto tuos, kurie tik 
stebėjo, jame nedalyvaudami. 

Galiausiai paskelbta, jog kunigaikštis nori kalbėti, ir tyla 
vėl įsiviešpatavo taip greitai kaip ir buvo pertraukta. 

— Ponai, — tarė Viktoras Amadėjus, — turiu jums pa- 
aiškinti motyvus, paskatinusius mane imtis tokio svarbaus Žy- 
io. Iš Dievo malonės ir pagal mano protėvių įpėdinystę ši mie- 
loji kunigaikštystė priklauso man. Niekados joksai gyvas žmo- 
gus nėra pažeminęs Savojos namų ar jų ištikimų valdinių; ir 
joksai gyvas Žmogus, kad ir koks didis, jų nepažemins. Prancū- 
zijos karalius nori nuplėšti man garbę, kuri yra ir jūsiškė. Nori 


284 


kaip koki vergą vilkti mane paskui savo vežimą; nori atimti iš 
manęs miestus ir pilis; nori, kad eikvočiau savo turtus ir savo 
vaikų kraują dėl jo garbėtroškystės sukeltų vaidų ir kad nusi- 
lenkčiau jo pasipūtėliškiems įsakymams. Ką galėjau daryti? Su- 
tikti su įžeidimais ir likti susietas su jo interesais todėl, kad 
esame kaimynai ir kad jisai stipresnis už mane? Vien nuo šios 
minties man užverda kraujas. 

Jį pertraukė šauksmai, kurie truko penkias minutes ir įro- 
dė, kad klausytojai buvo dar labiau sujaudinti nei jis pats. 

— Jis man grasino, nes atsisakiau nusilenkti, bet aš ne- 
paisau jo grasinimų; pasikliauju savo šauniosios diduomenės 
uolumu ir atsidavimu; į ją remdamasis jaučiuosi stipresnis. Ar 
aš apsirinku, ponai? 

— Ne, ne! Už ginklų! Prie mūsų sienų! Vykstam tuojau 
pat! 

— Dar ne! Artinasi mūsų sąjungininkai; mano pusbrolis, 
princas Eugenijus Savojietis, forsuotu maršu veda pagalbą. 
Gaunu iš savo sąjungininkų kariuomenės ir pinigų; liaudžiai 
mažai tereiks man duoti. 

— Monsinjore, atleiskite, — pertraukė princas de La Čis- 
terna. — Nors Pjemontas ir maža valstybėlė, bet jeigu kovoja 
dėl savo garbės, nereikalingas niekieno išmaldos. Jūsų diduo- 
menė turtinga; mes, didieji senjorai, turime žemių ir stambių 
pajamų. Galime viską iškentėti; grąžinkite subsidiją savo są- 
jungininkams. Mes užmokėsime, juk taip, ponai? 

Jei šiuo metu būtų paprašyta menulio, jie būtų jį nukabi- 
nę nuo dangaus. Šaukė vienas per kitą, lenktyniaudami, kas 
daugiau pažadės; ir jie padarė dar daugiau: akies mirksniu visi 
ištuštino savo kišenes, prie sosto papėdės ėmė kristi piniginės, 
taip pat brangakmeniai, laikrodžiai, žiedai, netgi deimantais 
nusagstytas Anonsjados kryžius. 

Taip save nudyrus, vienam iš jų kilo mintis pasirašyti ant 
paprasto popieriaus įsipareigojimą išmoketi stambią sumą, lai- 
duojamą savo žemėmis; bematant ir kiti šokosi tą pat daryti. 
Niekad kontribucija nebuvo taip greit surinkta. 

Kanclenis, kuns surinkinėjo šias dovanas, inešė ir savo dalį. 
Kunigaikštis, nežinodamas kaip išreikšti džiaugsmą ir dėkin- 
gumą, leido visiems bučiuoti jam rankas; kiti gi glaudė lūpas 
prie jo apsiausto krašto: tai buvo jaudinantis reginys, galėjęs 
sukrėsti iki pat širdies gelmių. 

Šis posėdis truko vos pusę valandos, tačiau buvo kur kas 
turiningesnis nei daugelis kitų, kuriems nėra pabaigos. Vikto- 
ras Amadėjus buvo kone nuneštas triumfališkai į savo aparta- 
mentus, kur aš pasiskubinau sugrįžti ir kur jis mane aptiko di- 
džiai laimingą. Iškart puolė man į glėbį šaukdamas: 

— Visa tai jūsų dėka; padarėte mane narsų ir drąsų, iš- 
mokėte mane mylėti savo Žmones, juos ginti; taigi džiaukitės 
mano laime ir viskuo, už ką jums esu skolingas. 

Meilė viską priskiria meilei, ir jeigu princas norėjo būti 
didis, tai dėl manęs, dėl to, kad būtų dar labiau mylimas; tok- 
sai jausmas pagimdo herojų. 

Tą pati vakarą manifestu buvo pranešta žmonėms ir re- 
akcijos susilaukta dar geresnės. 

Minia užtvindė gatves šaukdama: “Mirtis prancūzams!“, 
žvangindama ginklais ir grūmodama bankininkams, visokio plau- 
ko komersantams, kuriuos Prancūzija nuolat siuntė į Turiną. 

Teko atimti šautuvus ir kardus iš kiekvieno, kuris nebuvo 
nei milicininkas, nei kareivis; antraip karas būtų prasidėjęs ant- 
rusyk pakartojant siciliškus mišparus! 

Aš slėpiau savo namuose, Turine ir Smagybėje nemaža 
savo tėvynainių, kuriems padėdavau apleisti Pjemontą; šią pir- 
mą minutę prastuomenė būtų juos išpjovusi, jeigu nebūtų im- 
tasi atsargumo priemonių. 

Princas nebūtų radęs sau paguodos, 0 aš — juo labiau. 


Siciliški mišparai — masinės prancūzų žudynės 1282 m. Sici- 
lijoje, valdant Karoliui d'Anžu, šventojo Liudviko broliui. Didįjį pirma- 
dienį, kai varpai kvietė tikinčiuosius į mišparus, siciliečiai sukilo ir Žiau- 
riai išžudė esančius saloje, ypač Palerme, prancūzus. Išsigelbėjo tik dve- 
jetas riterių. 

XVIII 


Kunigaikštis rengėsi išvykti, pirmąsyk nuo mūsų meilys- 
čių pradžios mane palikti. Jo šlovės ir entuziazmo metu tai 
buvo Žiaurus išmėginimas. 

Pasisiūlė man, kad pasielgs kaip Liudvikas XIV savo jau- 
nystėje — išsiveš damas į armiją ir kovos mano akivaizdoje; 
žinojau, kaip už tokį elgesį buvo smerkiamas didysis karalius, 
ir nenorėjau to mėgdžioti. 

Sutarėme, kad aš liksiu Turine, nesitrauksiu iš miesto, vis- 
ką čia prižiūrėsiu ir jam pranešinėsiu apie tai, kas dėsis, kol jo 
nebus. 

Kunigaikštis dar nebuvo regėjęs nei karo, nei mūšių ir vis 
dėlto ėjo pasitikti šių pavojų su ramia narsa, juolab išskirtines- 
ne ir gerbtinesne, kadangi buvo gerai apmąstyta. Puikiai nu- 
jautė, kas jam gresia, ir dėl to apgailestavo kaip ir aš. 

Galiausiai lemtingoji diena atėjo, kunigaikštis išvyko! Jau- 
dinaus ne mažiau nei jis, kai mane apkabino ir graudžiai, aist- 
ringai atsisveikino, kartodamas, kad galbūt daugiau manęs ne- 
beišvys. 

Tai buvo vienintelė jo silpnumo akimirka; paskutinius žo- 
džius savo motinai pasakė tokius: 

— Ponia, jeigu aš negrįšiu, būkite gera grafienei de Ve- 
Tiu. 

Per tą laiką mes gyvenome Turine labai nelaimingi, ypač 
iš nerimo; 0 šiaip miestas buvo gerai saugomas, pašauktinė 
milicija — labai narsi, ir visa apie jo sienas klostėsi kuo pui- 
kiausiai. 

Vis dėlto aš numačiau įvyksiančias nelaimes, kai išvydau 
keičiamus pasirengimus, princą Eugenijų, užuot vadovavusį 
mūsų pajėgoms, sugrįžtant į Vieną, o jo vietoje paskiriant ge- 
nerolą Karafą, — teisybė, sakyta laikinai, — o ypač, kai išvy- 
dau kunigaikščio, tariamojo generalisimo, galias liekant be- 
reikšmes ir visiškai iliuzorines. 

Iš tiesų, netrukus sužinojau princą pralaimėjus mūšyje 
prie Stafardos'. Pirmiausia man kilo noras skubėti pas jį, ta- 
čiau nedrįsau. Visados bijojau vaidų su princais, ir aš, kurią 
kaltindavo tokiu tuščiu išdidumu, aš prieš ponią Savojietę lai- 
kiausi nužemintai ir nuolankiai, rūpestingai vengiau bet ko- 
kios dingsties jai neįtikti; todėl atsižvelgdama ir į šią aplinkybę 
susiturėjau, idant jos neįžeisčiau. 

Prancūzijos ambasadorių uždarė į Ivrė pilį — atsakant į 
tai, kad su markizu d'Oljaniu, kunigaikščio pasiuntiniu, taip 
pat pasielgta Paryžiuje. 

Dėl to man šiek tiek buvo nesmagu; bet visi nesmagumai 
nublanko prieš pralaimėjimo kartėlį. 

Princo laiškai buvo graudūs; jis turėjo sutelkti vis4 savo 
dvasios tvirtybę, gebėjimą numatyti, kad pajėgtų atsispirti išti- 
kusiai nesėkmei. 

Pasikliovė ir tikėjo vien Dievu bei savo kardu. 

Deja! Vis dėlto gavo atiduoti Suzą — raktą nuo savo vals- 
tybės; taigi gavo palikti keletą tvirtovių, kurių netektis buvo 
skaudi: nepertraukiama virtinė negandų, pradžioje iš tiesų pa- 
kertanti drąsą. 

Kai jį vėl išvydau, buvo neatpažįstamas — taip ji pakeitė 
sielvartas. 

— Ar priimsite nugalėtąjį? — paklausė mane įeidamas. 

— Dar mieliau nei nugalėtoją, — atsakiau, — nes ma- 
nau, kad jam reikia manęs. 

Ilgai laikė mane apkabinęs, ir kai atsitraukė, man pasiro- 
dė, kad jo akys pilnos ašarų. 

— Esu nelaimingas, — pridūrė jis, — bet ne nustojęs vil- 
ties; nepaisant metų laiko, mūsų pajėgos dar priešinasi, ir ko- 
kios pajėgos! Tie nelaimingi vodiečiai ir barbetai, kuriuos aš ir 
mano tėvas persekiojome, sukiršinti mūsų bendro priešo, šian- 
dien užėme Barselonetą ir Mon Dofeną; jie pasirodo visur ir 


Siafarda — prie šio Italijos kaimuko Kunėjaus provincijoje 
1690 m. Katina laimėjo mūšį prieš Savojos kunigaikštį. 

renka kontribucijas bei plėšia Dofiniją, kurią jiems palikau. 
Argi gailėtasi manųjų Savojos slėnių?.. Ak, ponia! Kaip dėl 
viso to kaltas Liudviko XIV garbės troškulys ir ko tik jis nepri- 
vers mus padaryti, kad apsigintume! 

Žiema praėjo liūdnai, visaip rengiantis ir triūsiant; kuni- 
gaikštis buvo visur vienu metu. 

Katina pabandė užklupti mūsų pajėgas Aostos slėnyje. 
Pjemontiečių karininkų budrumas išardė priešo kėslus; bet jo 
pastangos susitelkė į Turiną, kuriam maršalas grasino apgulti- 
mi; jeigu užimtų šį miestą, visa būtų žuvę. Taigi Turinas buvo 
tvirtinamas, suvežta maisto atsargų, apginkluoti visi, kurie tik 
pajėgė valdyti ginklą; be atvangos vyko judėjimas — marši- 
ruotės, pratybos. 

Nesitraukiau nuo kunigaikščio nė sekundę; persirengu- 
si vyru, raitomis lydėdavau jį netgi į apsilankymus stovykla- 
vietėse; jis manęs to prašė, ir neturėjau jėgų jam atsakyti. Vik- 
toras Amadėjus, iš prigimties pavydus, per savo nelaimes ta- 
po dar pavydesnis: numanė, kad jam nejaučiu tokio švelnu- 
mo kaip jis man, ir be paliovos kartojo, kad aš ketinu ji palik- 
ti, kad jis galbūt praras savo valdas, o podraug su jomis — 
mane. 

— Ne Žmogui jūs atsidavėte, o valdovui, globėjui: kai ne- 
beteksiu savo galios, ar neatstumsite manęs, ponia? 

Kad nuraminčiau, turėjau visur jį lydėti. Kareiviai labai į 
mane spoksodavo: vieni sakydavo, kad aš ponia kunigaikštie- 
nė, kiti — kad tavoritas pažas. 

— Veikiau tai jo gera draugužė, — pasakė vienas nuovo- 
kus seržantas. 

— Moteris ar velnias, — atšovė kažkuris kareivis, — ta- 
čiau nieko nebijo; šit, šalia jos trinktelėjo mano muškieta, O ji 
nė nemirktelėjo. 

Iš tiesų, aš nebijojau; vykdavau netgi iki priešo sargybos 
postų, jeigu ir princas tenai išsirengdavo; tuo jis didžiavosi, 
nors ir drebėjo dėl manęs. 

Stojus pavasariui, karo veiksmai vėl atsinaujino. 

Per nelaimingą atsitikimą, sprogus parako sandėliui, Ni- 
ca atiteko prancūzams, ir šie netrukdomi galėjo pereiti Ape- 
ninus ir pietines Alpes. Grafas de Vriusakas, tas pats šaunus 
pulkininkas, apie kurį jau kalbėjau, talkinamas grafo Priuros 
ir ševaljė de Vilafalė, laikėsi šiame mieste ilgai ir dar būtų lai- 
kęsis, jeigu ne ta katastrofa; tvirtina, kad jiems dar pasisekė, 
nes leista garbingai kapituliuoti ir pasitraukti su ginklais bei 
manta, mušant būgnams ir plakantis išskleistoms vėliavoms. 
Apsistojęs Oneljoj, po kelių dienų narsiai pabandė atsirevan- 
šuoti. Iš visų pusių rodyti kovingumo ir drąsos stebuklai, deja, 
nesėkmingai. 

Princas Eugenijus nuolat skelbėsi sugrįžtąs ir nuolat nau- 
jos kliūtys jam sutrukdydavo. Buvo numatomas kitai armijai, 
nors ir prašėsi į šią: labai mylėjo savo namus ir laikė pareiga 
paremti jų galvą. Atvyko į tą nelaimingąjį Stafardos mūšį, bet 
per vėlai; paskiau jis mus vėl paliko. 

Galiausiai sugrįžo, atgabendamas nuo imperatoriaus Vik- 
torui Amadėjui karališkosios šviesybės titulą, kurio kunigaikš- 
tis troško labiau už viską; teisybė, iš mandagumo tai šen, tai 
ten būdavo juo pagerbiamas, bet neturėjo tam teisės. Šis 
džiaugsmas jam šiek tiek pakėlė nuotaiką, tačiau princas Eu- 
genijus neslėpė padėties sunkumo. Nevaržomas ir neišsenkan- 
tis pastarojo linksmumas Viktorui Amadėjui buvo šiuo mo- 
mentu reikalingas, kad padėtų atlaikyti tą sunkią naštą. 

Kasdien priešas nuplėšdavo nuo jo karūnos po brangak- 
menį; jis nyko iš pykčio ir nevilties. 

Katina, užėmęs Nicą, prasiveržė pro Avilaną, kur susprog- 
dino įtvirtinimus, iki Rivolio, kurį sudegino — Rivolį, kuni- 
gaikščio puikiuosius rūmus, jo mėgstamąją buveinę! 

Buvau kartu su juo, kai stovėdamas ant Turino aukštumų 
ir stebėdamas degant šią vilą, kurią taip mylėjo, pasakė tuos 
įsimintinus žodžius: 

— Duok Dieve, tebus visi mano rūmai šitaip paversti pe- 
lenais, kad tik priešas pagailėtų mano sodiečių pirkelių! 

Bet priešas jų nepagailėjo; visa Savoja virto smilkstančių 
griuvėsių krūva, ir netgi pačiam Iurinui iškilo grėsmė. Tad iš- 
gąstis tapo visuotinis. Valdančiąją kunigaikštienę, tuomet šeš- 
tame nėštumo mėnesyje, apėmė nepaprasta baimė; kartu su 
karališkąja ponia išvyko į Verseilį, ir visos nereikalingos bur- 
nos nusekė iš paskos, mieste tepasiliko vyrai, pajėgiantys pa- 
kelti ginklus, keletas atsidavusių bei narsių moterų ir aš, pri- 
siekusi nepalikti bėdoje savo meilužio. 

Princas Eugenijus susilaukė džiaugsmo šiek tiek sumušti 
prancūzus vienoje pasaloje — džiaugsmo, jam labai didelio, 
nes nuoširdžiai jų nekentė. 

— Išgirdau ateinant juos su dainomis, — pasakojo jis, — 
kaip tie pagyrūnai yra pratę: tie žmonės nieko neboja! Užtat 
buvo greitai pamokyti; tiktai mano kareiviai pasielgė su jais 
kaip su turkais, o tai, man atrodo, nelabai garbinga; juk be 
paliovos jiems kartoju, kad krikščionių reikia gailėtis. 

Šis jaunikaitis pasižymėjo narsa, prilygstančia tik jo kar- 
vediškiems gabumams; bemaž visuose mūšiuose jis būdavo su- 
žeidžiamas, nes mesdavosi į patį kovos sūkurį, ir jam pasisek- 
davo, jei parsinešdavo tiktai po keletą kulkų padarytų skylių 
drabužiuose. Turėjo nepaprastai užtikrintą ir pastabią akį, ku- 
riai lygių niekur nerastum; vien tik nužvelgęs būsimo mūšio 
lauką, iš anksto nuspėdavo pralaimėjimą arba pergalę. Deja, 
kunigaikštis, ne toks išmintingas arba skaudžiau įžeistas, ne- 
norėjo juo tikėti nei prie Stafardos, nei prie Marsaljos!. 

Princas Eugenijus turėjo prie savęs vieną iš artimų savo 
bičiulių, princą de Komersi, iš Lotaringiečių giminės, besivar- 
žantį su juo narsa ir netgi nutrūktgalviškumu. Turkijoje, Belg- 
rado apgulos metu, man regis, šis jaunikaitis buvo baisiai su- 
žeistas sagajos“ dūriu, kai bandė pagrobti turkų vėliavą; pra- 


Marsalja — kaimukas Pjemonte, kur 1693 m. Katina sumušė 
Savojos kunigaikščio kariuomenę. 
“ sagaja — laukinių tautų naudota trumpakotė ietis. 

sibrovė jos ieškoti į patį priešo kariuomenės vidurį, vienas, su 
kardu dantyse ir po pistoletą abiejose rankose — ir vien todėl, 
kad jo pulko vėliavnešys leido išplėšti savąją! Kokia šauni ir 
beprotiška jaunystė! 

Turino kalvos įtvirtinimai buvo padaryti, galima sakyti, 
nepaimamais. Dvidešimt tūkstančių karių stovyklavo aplink 
Turiną: tai buvo jungtinis Ispanijos, Viurtembergo ir Savojos 
pajėgų korpusas. Laukta dar Bavarijos elektoriaus kunigaikš- 
čio fon Šombergo ir princo Karafos. Jie atvyko, ir kai mes 
kiekvieną dieną laukėme puolimo, Katina savo įpročiu mus 
apmovė ir metėsi ant Karamanjolos, kurią po dviejų dienų 
apkasuose paėmė, padedamas išdavystės, kuri mus supo iš 
visų pusių. 

Smūgis buvo baisus: Karamanjola — tai krašto aruodas, 
placdarmas, viena iš svarbiausių pozicijų. Sužinojęs apie šią 
netektį, Viktoras Amadėjus kelias minutes liko užsisklendęs 
savyje; bet labai greit jam sugrįžo drąsa: tuoj pat įsakė imtis 
radikalių priemonių. Citadelės, kurių nepajėgiama apginti, 
tampa prieglobsčiu priešui: tad paaukojo tas, kurios jam atro- 
dė nenaudingos; sugriauti Kerskas ir Kivasas, visas pasiprieši- 
nimas sukoncentruotas į Kunėją. 

Nuo kampanijos pradžios šis miestas atsispyrė visoms ata- 
koms, ginamas tiktai savų gyventojų ir kelių būrių iš aplinki- 
nių kaimiečių, tarp jų ir aštuonių šimtų vodiečių su garsiuoju 
savo vadu, kurį vadino, kiek pamenu, Džuljelmu. Apie jį buvo 
pasakojama daugybė istorijų su visokiausiais pagražinimais, 
pramanytų ir tikrų; dėl to netgi būta nusiskundimų. 

Apsuptojo miesto pajėgoms vadovavo grafas de La Ro- 
vere, ir grafas di Bernedzis sugebėjo prasiveržti į jį su trim sa- 
vojiečių pulkais bei sąjungininkų dalimis. Kadangi dėl valsty- 
bės finansų jo šviesybė negalėjo suremontuoti įtvirtinimų, gy- 
ventojai tai padarė patys už savo pinigus, kas įrodo, kaip šios 
provincijos buvo atsidavusios savo valdovui. 

Išgasdintas tų pralaimėjimų. princas Eugenijus išsku- 
bėjo pašto arkliais į Vieną prašytis pagalbos: gavo ją nedel- 
siant ir grįžo triumiuodamas; tai iškart pakeitė dalykų pa- 
dėtį. Atsiimta Karmanjola; prašnekta, kad reikia susigrą- 
žinti mūsų deimančiuką Nicą ir apsaugoti nuo tykančio prie- 
šo Monmejaną; bet Karafa nekentė Savojiečių giminės, o 
ypač princo Eugenijaus, kuriam pavydėjo; jis taip energin- 
gai pasipriešino, jog princas nepatenkintas ir suerzintas pa- 
sitraukė į Veneciją. 

Mes atsidūrėme kritiškoje padėtyje: Monmejanas po did- 
vyriškos gynybos, po pasibaisėtino bado ir trisdešimties dienų 
apšaudomuose apkasuose buvo priverstas pasiduoti. Po šios 
netekties Savoja priklausė prancūzams. 

Vis dėlto Kunėjas buvo išgelbėtas. Po grafo di Bernedzio, 
kuris ten įvedė mūsų minėtuosius tris pulkus, savo ruožtu į jį 
prasiveržė grafas Kosta, paskiau — grafas Karetas, abu su nau- 
jais pastiprinimais, leidusiais apsuptiesiems surengti išpuolį; 
gintis padėjo moterys, vaikai, kunigai, vienuoliai, seniai — Vi- 
si, kas tik galėjo. Prie sienų liko keturi tūkstančiai kritusių pran- 
cūzų,; tačiau kiti atkakliai laikėsi, ir jeigu princas Eugenijus ne- 
būtų sugalvojęs jų suklaidinti, pasiųsdamas apgaulingą Žinią, 
kad atskuba gausi pagalba, jie tikriausiai nebūtų pasitraukę, 
kaip dabar atsitiko. 

Kai apgula buvo nutraukta, kunigaikštis panoro nuvykti į 
šį miestą ir paprašė, kad aš jį lydėčiau; apie kunigaikštienę nė 
nekalbėta, lyg jos niekad nebūtų buvę. Taigi aš išvykau su jo 
šviesybe, persirengusi savaisiais raitelio drabužiais, tačiau tai 
buvo šiokia tokia rizika: priešo kariuomenė tebekovojo ir siau- 
tėjo visuose pašaliuose; kuo toliau keliavome, tuo labiau su- 
niokotą matėme šį nelaimingą kraštą, ir toks vaizdas Žeidė 
mums širdį. 

Sutikome besitraukiančius kaimiečius, kurie atpažinę sa- 
vo valdovą puolė jam prie kojų ir aplaistė jas ašaromis. 


293 


— Monsinjore, monsinjore, pasigailėkite! Iš mūsų viską 
ateme! 

— Deja, vaikai mano, — atsakė princas, verkdamas kar- 
tu su jais, — Dievas liudytojas, tai ne mano kaltė; ir jeigu te- 
reikėtų mano kraujo atlyginti už jūsų kentėjimus, aš jo negai- 
lėčiau. Bet štai visa, ką aš galiu... 

Ir jis išvertė prieš juos kapšą, pilną aukso; paskiau, sulau- 
žęs Anonsjados vėrini, kurį turėjo ant kaklo, išdalijo jiems po 
gabalėlį. Iš visų pusių skardėjo entuziazmo ir meilės prover- 
žiai, prie kurių Viktoras Amadėjus buvo pratęs, nes žmonės jį 
dievino. 

Tokių scenų pasitaikydavo be paliovos. Aš buvau sugrau- 
dinta kaip ir jis. Mes drauge bastydavomės po Turino gatves 
ir aplinkinius kaimus, kiek šitai leido priešo grėsmė. Visi bu- 
vo pripratę, kad jį lydėdavau, ir niekas daugiau tuo nesiste- 
bėjo. 

Vis dėlto sykį man teko didžiai susijaudinti. Susitikau ge- 
rąjį abatą Petitą, sugrįžusi į savo parapiją ir dabar su mano 
mažuoju Mišonu gabenantį sakramentą ligoniui. Nebuvau jų 
mačiusi nuo pat savojo iškilimo arba savosios gėdos — kaip 
jums geriau patiks. 

Labai paraudau ir nusukau veidą į šalį; jie dėjosi manęs 
nepastebėję. 

Tais sunkiais laikais garbusis klebonas rodė gerumo ir pa- 
siaukojamo savęs atsižadėjimo stebuklus; jį matydavo visur, 
kur tik savo buvimu galėdavo suteikti paguodą ir pagalbą. 

Manasis Mišonas, nors ir turėjo netrukus būti įšventin- 
tas į kunigus, liko kaip ir anksčiau mažasis Mišonas; nė kiek 
neaugo ir išsaugojo choro berniuko veidą bei manieras. Jo 
leliški bruožai neseno nė viena diena; pati matydama, vis 1a- 
biau ir labiau tuo stebėjaus; jeigu ne katastrofa, kuri jį iškart 
pakeitė, esu įsitikinusi, kad šiuo metu jis dar atrodytų kaip 
dvidešimtmetis; be abejonės, tai privalumas, kurio pavydėtų 
daugelis moterų. 

AIX 


Tas baisusis karas tęsėsi jau dvejus metus. Kunigaikštis 
jame vienas prarado daugiau negu visi jo sąjungininkai kartu 
paėmus; tačiau nesigailėjo į jį įsivėlęs, nes čia buvo jo karūnos 
garbės klausimas. Liudvikas XIV, atvirkščiai, nepaisant savo 
pergalių, jautė, ko vertas toksai priešininkas; taip pat jautė, 
kad geresnė politika būtų jį susigrąžinti prie savęs, negu stum- 
ti priešintis iš paskutiniųjų. Tad parašė per Poną vieną iš tų 
šeimyniškų epistolų, kuriose visi sakiniai esti kruopščiai pa- 
sverti ir kurios iš esmės prilygsta sutartims. 

Siūlyta, kad Viktorui Amadėjui bus grąžinta visa, kas iš 
jo atimta: jam buvo perleidžiami Pinjerolis ir Fenestrelis; ga- 
liausiai buvo atiduodamas Kazalis — tas miestas, parduotas 
Prancūzijos karaliui Mantujos kunigaikščio, kad galėtų apmo- 
kėti savąsias kurtizanes; Kazalis, tasai brangakmenis, kurio gei- 
dė tiek princų! Tai buvo itin gundantis pasiūlymas, ypač kad jį 
lydėjo ponų iš šveicariškųjų kantonų ir Venecijos republikos 
garantijos. Sukrėsta karo, aš linkau prie tokio sprendimo. Slap- 
tasis Prancūzijos pasiuntinys ponas de Šameri gavo įsakymą 
visų pirmiausia pasimatyti su manimi, susitarti ir patraukti sa- 
vo pusėn ar pažadais, ar grasinimais. 

Aš jau buvau pakeitusi savo pažiūras: karas man atrodė 
bjaurus. Pavartojau visas priemones, kad įtikinčiau princą, bet 
šis liko neperkalbamas. Ponas de Šameri šnekėjosi su juo pas 
mane, mano akivaizdoje; parėmiau jo pastangas, bet visa bu- 
vo perniek. Tuomet Prancūzijos pasiuntinys paprašė, kad ku- 
nigaikštis nors laikytųsi neutralumo, jam pastebėdamas, jog 
jeigu toliau bus toks riteriškai užsispyręs, netrukus liks be ka- 
riuomenės. 

— Pone, — sušuko Viktoras Amadėjus, — aš treptelsiu 
koja į savo krašto Žemę, ir iš jos pasirodys kariai. 

Šameri daugiau nemygo; ir rytojaus dieną per markizą 
de Sen Toma jam oficialiai buvo atsakyta, kad jo šviesybė, nors 
ir kas atsitiktų, laikysis savo sąjungininkų. 

Prie tokio sprendimo nemažai prisidėjo princas Eugeni- 
jus, nepermaldaujamas bei asmeniškas Liudviko XIV priešas. 
Nuvykęs į Vieną, jis viską papasakojo imperatoriui, ir šis buvo 
tiek sužavėtas, jog vėl suteikė Viktorui Amadėjui generalisi- 
mo laipsnį — šįsyk su realiais įgaliojimais — ir išvadavo mus 
nuo Karafos, pridariusio tiek blogybių. Tatai jau buvo pusė 
pergalės. 

Princas Eugenijus spinduliavo, tačiau liko ironiškas. Ne- 
pasitikėjo savo pusbrolio ketinimais dėl Prancūzijos. 

— Ponia grafiene, — sakė jis man, — jo karališkoji švie- 
sybė nėra širdimi su mumis; tai ne tikra, gili neapykanta kaip 
manoji pastūmėjo jį karui, o būtinybė ir gėda. Su pirmąja Liud- 
viko XIV šypsena mus paliks. 

— Juk matėte, kaip jis priešinosi, pone! 

— Tai todėl, kad už šypsenos jis (žvelgė dantis, ir jeigu ne 
tai!.. O “> to, daug lemia jūsų žodis, esate prancūzė, jūsų šei- 
mayra  rsalio malonėje, jūs linkstate į didijį karalių, galbūt 
patiton.  manydama, tačiau taip yra. 

— Tevrokštu jo šviesybei ir jo Žmonėms gero. 

— Aš tuo tikiu; tačiau tą gerą kiekvienas savaip supranta. 

Kunigaikštis pas mane, mano akivaizdoje, sušaukė pasi- 
tarimą, kuriame nuspręsta, kad reikia pasinaudoti igytu pra- 
našumu II savo ruožtu pradėti puolimą, perkeliant kovos veiks- 
mus į Dofiniją. 

— Didysis karalius nepratęs, kad būtų ieinama pas jį, — 
pasakė princas Eugenijus, — savo majestotą sutelkė prie sie- 
nų ir įsivaizduoja, kad niekas negali jų peržengti, pirma jam 
nenusilenkęs; mes parodysime, kad galima ir be to apsieiti. 

Jis visąlaik vadino Liudviką XIV didžiuoju karaliumi, ir 
aš nemoku perteikti jums paniekos, su kuria tardavo šiuos žo- 
džius. Čia reiškėsi kunigiška pagieža, ir kai aš jam tai pastebė- 
jau, atsakė: 

— Ką darysi! Buvau pradėjęs dvasininko karjerą, ir tai 
palieka įspaudą sieloje. 

Kaip sakyta, taip padaryta. Princai Savojiečiai užgrobė 
Embreną ir Gilastrą. Mūšis buvo sunkus; krito daugybė narsių 
žmonių; princui de Komersi kulka išmušė tris dantis, ir dėl to 
šis labai nusiminė. 

— Tris mano geriausius! — vis kartojo jis. — Kiti patys 
iškris... O be to, koks gi kavalierius be dantų! 

Princas Eugenijus apkasuose šalia Viktoro Amadėjaus bu- 
vo kontūzytas, o pastarasis išsisuko gyvas ir sveikas. Po šios 
pirmos pergalės princai bemaž be šūvio užėmė Gapą. Visa ėjosi 
kuo puikiausiai; nusiteikta žygiuoti pro Čisterną į Lioną, ap- 
lenkiant Eksą. Provance kilo tokia panika, jog šiek tiek pasku- 
bėję, būtume jį užėmę dar prieš atvykstant pagalbai. Tuomet 
Prancūzija būtų buvus nugalėta, taikos sąlygas diktuotume mes. 
Bet Apvaizda to nenorėjo, ir saulei dar nebuvo lemta nublankti. 

Vieną vakarą, po forsuoto maršo įžengus į nedidelį kai- 
muką, Savojos kunigaikštis pasiskundė stipriu galvos skaus- 
mu, kuris jį kamavo visą dieną; atsigulė lovon tikėdamasis, jog 
miegas jį pagydys, tačiau buvo krečiamas stipraus karščio, ir 
naktį išryškėjo raupai. 

Sąmyšis kilo didžiulis; ką daryti? Kas nutiks tame priešo 
krašte su tokia baisia liga, kuri taip retai dovanoja ir kurią taip 
rūpestingai reikia gydyti? 

Princas nepametė sveikos nuovokos; tik jis vienintelis ją 
išsaugojo. Isakė, kad visa vyktų, lyg jis būtų sveikas, išsiuntė 
kurjerius — vieną pas kunigaikštienę, kitą — pas mane; tik 
pasistengė man parašyti, kad nesirūpinčiau ir nevykčiau pas jį, 
nes nežinojo, ar, ko gero, neužtikčiau čia karališkosios ponios 
ir valdančiosios kunigaikštienės. Paskui jis užsiėmė valstybės 
reikalais, parašė testamentą, visos kariuomenės akivaizdoje pa- 
skelbė, kad skiria princą Eugenijų regentu iki savo sūnaus pil- 
nametystės, atsiprašydamas, kad apeina kunigaikštienės — mat 
sunkios aplinkybės reikalauja tvirtesnės rankos. 

Tai padaręs, dar įsakė, kad jį pergabentų į saugią vietą; 
paskiau susitarė su princu Eugenijum dėl kariuomenės pasi- 

traukimo ir paprašė jį tam vadovauti, 0 tai pasirodė neleng- 
va užduotis. Paviršiun iškilo generolų tarpusavio varžybos; 
jie bemaž atsisakė paklusti princui — ta dingstimi, kad Vik- 
toras Amadėjus neva padarė didelę klaidą, neleidęs jiems Žy- 
giuoti toliau, nepaisant jo sveikatos būklės. Bet Eugenijus 
buvo Žmogus sumanus: žinojo, kad Katina telkia jėgas, sku- 
bančias iš visų karalystės pakraščių; žinojo, kad nepasisekus 
netikėtumo efektui ekspedicija tampa neįmanoma, kad de- 
rėjo pasinaudoti pirmąja stulbesio akimirka, deja, prarasta 
per kunigaikščio ligą; praleidus šią pirmąją akimirką, neiš- 
vengiamai grėsė sutriuškinimas. Trauktis — tai vienintelis 
sprendimas. 

Kareiviai murmėjo kaip ir jų generolai, tačiau save guo- 
dė sakydami: 

— Bent atsikeršijome Prancūzams už jų baisybes Palati- 
nate!, ir nors elgėmės nevisiškai kaip jie, vis dėlto pelnėme mi- 
lijoną kontribucijomis. 

Iš tiesų, jie buvo taip apsikrovę grobiu, jog matydavai ki- 
rasyrus statant ant kortos dvidešimt luidorų. Ieko visa palikti 
ir atsižadėti dar padidinti savo dalį, todėl traukėsi niurzgėda- 
mi. Bet kunigaikštis! Jis labai sirgo, buvo sunkus ligonis. At- 
skubėjusi kunigaikštienė aptiko jo būklę kiek pagerėjusią; o 
aš, aš nedrįsau iki ten nukakti; laikiausi už keletos mylių, kad 
kiekvieną minutę galėčiau sužinoti naujienas. Jis tuo buvo gi- 
liai sujaudintas. 

Galiausiai, ačiū Aukščiausiajam, princas pasveiko! Nu- 
skubėjau pas jį, kai tik kunigaikštienė paliko savo vyrą; ši aki- 
mirka buvo labai miela ir jam, ir man. Būgštavau, kad jo jau 
nebeišvysiu, ir nors nejaučiau jam tokios aistringos meilės, ku- 
ri viską gyvenime nustelbia, tuo laiku aš jį labai mylėjau, nes 
rodė man vien gražiąją savo širdies pusę. 


Palatinatas — dvi Vakarų Vokietijos Pfalco sritys (Žemutinis 
Pfalcas ir Aukštutinis Pfalcas), įėjusios į Bavarijos sudėtį ir Žiauriai nu- 
siaubtos Liudviko XIV. 

Galutinai išsigydyti jisai sugrįžo į Savoją, paskiau į Pje- 
montą, ir kai tik pajėgs nusedėti ant žirgo, ketino vėl atsidėti 
kampanijai. 

Tam tikruose dalykuose šaltesnis, nors daugelyje kitų kur 
kas labiau egzaltuotas, princas Eugenijus jam patarė neįsivelti 
i lemiamą mūšį. Herojai įvertina vienas kitą; princas įvertino 
Katina ir pripažino jo genijų. Viktoras Amadėjus, asmeniškai 
labai narsus, veikiau buvo didis politikas nei didis karvedys. 
Puikiai orientavosi derybose, bet mūšio lauke neturėjo tokios 
greitos neklystančios akies kaip jo įžymusis pusbrolis. 

Atsimokėdamas tuo pačiu, priešas sudegino vienus kuni- 
gaikščio namus, vadinamus Medžioklyne ir kitus, priklausiu- 
sius markizui de Sen Toma. Viktoras Amadėjus regėjo visa ap- 
linkui griūvant; norėjo tai baigti. Į kampanijos, kurią nutraukė 
jo liga, pabaigą atskleidė maištą savo valstybės pietuose; visur 
supo išdavystė. Ponas de Iesė, prancūzų paskirtasis Pinjerolio 
komendantas, papirkinėjo išdavikus, ir iš tiesų tai buvo perne- 
lyg daug dalykų išsyk. 

Deja! Koks pralaimėjimas! Visai kas kita nei Stafarda! 
Katina aukštai iškėlęs nešė savo maršališkąją lazdą ir, kaip juo- 
kavo princas Eugenijus, smūgiai krito ant mūsų pečių. Pasta- 
rasis nebeišlaikė ir prašneko, kad paliksiąs Italiją. Iš tiesų, nu- 
vyko į Vieną prašyti šiokios tokios pagalbos; mums ją dar su- 
teikė, tačiau pastebėdami, kad esame sumušti ir kad sunkoka 
nuolatos perniek aukoti pinigus bei žmones. 

Apsuptas Kazalis; buvo labai svarbu atsiimti šį miestą. Ji- 
sai šiek tiek gynėsi, paskiau ponas de Kreso, gubernatorius, 
kapituliavo. Katina nepasijudino, kad atskubėtų jam į pagal- 
bą, nors galėjo tą padaryti, ir tuomet sąjungininkų kariuome- 
nei būtų buvus prapultis. Bet princas Viktoras Amadėjus, jau 
nusprendęs tartis su Prancūzija gelbėti savo vaitojančius žmo- 
nes, nebedaryti iš Savojos mūšių lauko, kur kovojama dėl sve- 
timų interesų, princas Viktoras Amadėjus užmezgė slaptas de- 
rybas, stengdamasis išsiveržti iš tos aklavietės, kurion buvo 

įvarytas. Apie tai kalbėjo tik su manimi ir su keliais artimais 
patikėtiniais. Katina, kuris turėjo karaliaus instrukcijas, pri- 
ėmė pasiuntinius, tai yra pasiuntinį, ir su juo sutarė, kad Kaza- 
lis bus ginamas tik perpus, paliekant laiko užbaigti derybas, ir 
kad paskiau, kai bus viskas nuspręsta, jį atiduosią. 

Iškelta sąlyga, kad Kazalio tvirtovė būtų nugriauta, o mies- 
tas perduotas Mantujos kunigaikščiui, kuriam ir priklausė prieš 
šio gėdingąjį sandėrį. Iš to laimėjo tik jis vienas: taip jau šiame 
pasaulyje esti, kad Dievo teisingumas dažnai palankus tiems, 
kurie to nenusipelno; štai kodėl tikimasi teisybės iš kur kitur! 

Gandas apie Savojos kunigaikščio ketinimus pasklido, ir 
princas Eugenijus užpyko — mat jo neapykanta niekaip nega- 
lėjo nurimti. Neišsidavė, tačiau įsakė slapta sekti kunigaikščio 
veiksmus, kad jiems sukliudytų, jeigu tik pasirodys įmanoma. 
Viktoras Amadėjus tai pastebėjo ir labai susierzino. Tad pa- 
noro pasimatyti su įgaliotaisiais prancūzų atstovais ir galuti- 
nai su jais susitarti, tačiau nė kalbos negalėjo būti apie jų par- 
sikviesdinimą į Turiną. Kunigaikštis sugalvojo maldininkystę 
pas Loretės Dievo Motiną. Jo pusbrolis darsyk įsižeidė. 

— Saugokitės, — pasakė jis kunigaikščiui, — aš jus jau 
perspėjau, kad mano globa geresnė nei Katina. 

Princui Eugenijui gera buvo taip kalbėti. Nebuvo už nieką 
atsakingas; jam nereikėjo gelbėti valstybės ir valdinių; o ypač — 
neturėjo valstybių ir namų, kuriais privalėjo rūpintis, nors sa- 
vo interesais ir karščiausiais jausmais linko prie imperatoriaus. 

Taigi reikėjo lošti iki galo, užbaigti derybas ir pasirašyti 
tą sutartį, kurios mes taip troškome ir kuri leistų kraštui leng- 
viau atsikvėpti. 

Viktoras Amadėjus išvyko į Loretę, prisidengdamas įža- 
du, kurį neva davęs, kai sirgo raupais. Keliavo vienas, su gana 
didele liokajų palyda, tačiau be manęs, be dvariškių, kaip tik- 
cūzų agentus; aptarti sutarties punktai, ir dargi taip slaptai, 
jog net apsukriausiems šnipams nepasisekė nieko tikra suži- 

noti. Susirinkta naktį kambaryje pas vieną seną kunigą, aptar- 
naujantį šventąją koplyčią ir nė įtart neįtariantį, apie ką bus 
kalbama; patikėjo, kad sueita čia melstis ir duoti ypatingus įža- 
dus. Šnekėtasi prancūziškai, tad jis nieko nesuprato. 

Pirmiausia, dar Turine, pasistengta kunigaikštį suklaidin- 
ti, jam pranešant apie karaliaus Vilhelmo mirtį, dėl kurios ly- 
ga neišvengiamai turėtų iširti ir sąjungininkai atsidurti sunkioje 
padėtyje. Jis žinojo, kad naujiena klaidinga, bet jau buvo tiek 
toli nuėjęs, jog dėl savo žmonių interesų nebegalėjo trauktis. 
Tad Loretėje viską užbaigė, ir sutartis buvo pasirašyta. Štai jos 
sąlygos: 

Pinjerolis, visi jo fortai ir La Peruzos pilis bus nugriauti 
kaip ir Kazalis, o žemės sugrąžintos Savojos kunigaikščiui. 

Princas atgauna visas vietoves, kurias prancūzai buvo iš 
jo atėmę, kai prasidėjo karas. 

Burgundijos kunigaikštis, Prancūzijos vaikaitis, ves Ade- 
laidę Savojietę, vyresniąją Viktoro Amadėjaus dukterį. 

Nuo šiol su Savojos ambasadoriais Prancūzijoje bus el- 
giamasi kaip su karaliaus ministrais. 

Galiausiai kunigaikštis sujungs savo ginklus su Liudvi- 
ko XIV pajėgomis ir tučtuojau įžengs pas milaniečius, kad pri- 
verstų imperatorių ir Ispaniją pripažinti Italijos neutralumą, 
kuris šiuo atveju bus taip pat pripažintas ir Prancūzijos. 

Ši sutartis, perdėm naudinga Savojos kunigaikščiui, su- 
muštam ir nelaimingam, parodė, kiek jis būtų gavęs iš kara- 
liaus, jeigu būtų įstengęs pergalingai užbaigti karą, ir kaip bu- 
vo vertinama jo sąjungininkystė. Dukters santuoka jam buvo 
svarbiausias punktas, kurio labiausiai reikalavo, ir mintis, kad 
ji kada nors taps Prancūzijos karaliene, kėlė jam ypač didelį 
pasitenkinimą. 

— Pirmasis Europos sostas, brangioji grafiene! — kalbė- 
jo jis man. — Ir sprendžiant iš to, kuo taps šis vaikutis, 1š to, 
kas man pranešta apie Burgundijos kunigaikštį, juodu puikiai 
valdys — jinai taip pat kaip ir jis. Išvyks į Prancūzijos dvarą 

mano pamokyta, ir garantuoju jums, nepraeis nė šešių mėne- 
sių, Kai ji taps šeimininke. 

Viktorui Amadėjui buvo labai nepatogu apie sudarytąją 
sutartį pranešti princui Eugenijui. 

— Manys, kad aš jį apgavau; palaikys būtiną mano dis- 
kretiškumą klastingumu, ir visa tai man itin skaudu. Labai my- 
liu savo pusbrolį; norėčiau, kad mūsų rūpesčiai, nuomonės, 
reikmės sutaptų. Deja, vyriausiasis iš Savojos namų tuni kitų 
priedermių nei kalti sau turtą; jis jau yra, tik reikia jį išsaugoti, 
o tai visų sunkiausia, kai tavo priešas — Liudvikas XIV. 

Sutarem, kad aš imsiuos šios užduoties. Princas dažnai 
ateidavo mane aplankyti; jautė man kažkokį draugiškumą, ku- 
ris nė kiek nesumažėjo, kai supyko ant kunigaikščio, dar iršian- 
dien mes palaikom ryšį laiškais. Tad paprašiau jį užeiti ir be 
galo delikačiai pranešiau apie įvykusią jo šviesybės ketinimų 
permainą. Eugenijus svaidė perkūnus ir žaibus, kaip to ir tikė- 
jaus. Šaukė, niršo, keikėsi, — tai jam dažnai atsitikdavo, ypač 
vokiškai; užsiplieskęs metė netgi keletą įžeidimų. Leidau jam 
kalbėti, tik stengiaus nuraminti, kad galėtų išklausyti mano ar- 
gumentus. Tačiau jis nesuteikė man laiko. 

— Ponia, aš jus palieku; susikraunu savo skrynią ir grįžtu 
Vienon papasakoti apie šią išdavystę. O dėl pono mano pus- 
brolio, tai prieš man išvykstant sužinos, ką apie jį galvoju. 

Pasišalino įsiutęs ir nuėjo susiieškoti princo de Komessi, 
savo bičiulio, kad šio jaunikaičio įtūžiu dar labiau save uždeg- 
tų. Tarp šių herojų madinga nekęsti Liudviko XIV, jį be palio- 
vos koneveikti ir niekinti; šitai man atrodė kiek juokingas per- 
lenkimas. 

Komersi šaukė dar garsiau nei Eugenijus. O pastarasis 
nė nepanoro pasimatyti su savo pusbroliu; parašė jam laišką, 
del kurio paskiau gailėjosi — vieną iš tų laiškų, kurie artimų 
žmonių rate šaukiasi kraujo, tačiau kuris šiomis aplinkybėmis 
jaunesniajam tepelnė kilniadvasį vyresniojo atlaidumą. 

Princas de Komersi pasielgė geriau: pagal visas taisykles 
mete kunigaikščiui iššūkį, pagardintą storžieviškomis frazėmis, 

prie kurių pastarasis nebuvo pratęs. Viktorą Amadėjų savo 
ruožtu pagavo pyktis ir užmiršęs, Kas esąs, savąsias princo ir 
tėvo priedermes, liepė perduoti princui de Komersi, kad pa- 
gerbsiąs jį susitikimu. 

Kunigaikščio kamerdineris persigandęs atbėgo mane per- 
spėti, nepaisydamas savo pono draudimo. Žinojau, kad šiam 
pamokslaudama tik tuščiai eikvočiau laiką; pasiunčiau suieš- 
koti markizą de Sen Toma ir jam papasakojau, kas dedasi, pri- 
durdama, kad tik jis vienas galįs sutrukdyti šią kvailystę. 

— Priminkite Viktorui Amadėjui, kad jis turi palaikyti 
savo šeimą ir valdininkus, ir neleiskite jam kaip kokiam nu- 
trūktgalviui eiti šaudytis į tyrus. Šitame reikale būčiau bejėgė, 
ir kai ištraukiamos iš makščių špagos, moterims nevalia įsiterpti; 
vyrų garbė — toks pat delikatus dalykas kaip ir moterų, tiktai 
kitokiu būdu, ir visada dėl jos bijomasi įtarinėjimų, nors, ačiū 
Dievui, jo šviesybės narsa visiems žinoma. 

Sen Toma buvo išmintingas, turėjo didelę įtaką savo po- 
nui: jam pavyko jį suturėti, pasitelkus pagalbon visą tarybą ir 
kariuomenės generolus. 

Tuo tarpu princas Eugenijus, šiek tiek apsiraminęs, pri- 
vertė Komersi susiprotėti. Dvikova neįvyko, sutartis buvo įgy- 
vendinta, ir Valencos prie Po apgula, surengta abiejų kariuo- 
menių — jos pirmoji išdava. 

Ši sutartis vedė į kitas — pirmiausia Vigevano ir Badujos, 
kuriomis visa Europa pripažino Italijos neutralumą, o tai bu- 
vo veik vienintelis Viktoro Amadėjaus siekis, nes jis užvis la- 
biausiai troško išvaduoti savo Žmones nuo karo rykštės. Ga- 
liausiai sudaryta Risviko taika!, o po jos — Karlovicų“. 


Risviko taika — Olandijos miestukas, kur 1697 m. buvo pasira- 
šyta taikos sutartis, užbaigusi Augsburgo lygos karą. 

Karlovicų taika — šiame Serbijos mieste prie Dunojaus 1699 m. 
pasirašyti susitarimai tarp Turkijos, Austrijos, Lenkijos, Rusijos ir Vene- 
cijos. Turkija buvo priversta atsisakyti didelės dalies savo nukariavimų 
Europoje. 

Visos tos sutartys buvo Savojos kunigaikščio darbas ar 
veikiau jo įtakingumo rezultatas ir pelnė jam nemenką šlove. 
Jos atnešė visuotinę taiką; teisybė, jai nebuvo lemta ilgai išsi- 
laikyti, tačiau ne dėl jo, o dėl kitų valdovų kaltės. Ispanijos 
karaliaus testamentas vėl įžiebė nesantaikos deglus; kitaip ir 
negalėjo būti. 

Viktoras Amadėjus kraičio savo dukrai davė Nicos gra- 
fystę, kurią labai gerai sugebėjo vėliau atsiimti. 

Karališkosios nuotakos Prancūzijoje nekantriai laukta, o 
Vienoje buvo nepatenkinti, kad kunigaikštis atsakė šios prin- 
cesės ranką Rumunijos karaliui; tačiau imperatorius dėjosi ne- 
labai įsižeidęs. 

Prigimtinis Savojos sąjungininkas buvo Prancūzijos ka- 
ralius, ir Viktoras Amadėjus to niekad nepamiršo. 


AX 


Princesė, kurios vaikiškos rankelės nešė Prancūzijai ir vi- 
sam pasauliui taikią alyvos šakelę, tuo metu tebuvo devynerių 
metų. Niekados tokia jauna nuotaka neturėjo panašaus vaid- 
mens ir jo neatliko taip tobulai kaip Viktorija Adelaidė. Dau- 
gelį metų aš ją stebėjau; ji dažnai atsilankydavo pas mane, — 
kunigaikštienės nemanė, kad tatai bloga, — ir aš žavėdavausi 
šios jaunos būtybės anksti subrendusiu protu ir nepaprastu sub- 
tilumu. 

Nepasakydavo nė žodžio per daug, nors, matyt, negalėjo 
nesuvokti mudviejų padėties delikatumo; nesikalbėdavo su ma- 
nimi apie savo motiną ir prie manęs ištardavo princesės vardą 
tik tuomet, kai tai būdavo neišvengiama. Atvirkščiai, matyda- 
masis su karališkąja ponia, ji nevengdavo persakyti jai giriamų 
atsiliepimų, kuriuos girdėdavo iš manęs, kai apie ją kalbėda- 
vau, ir duodavo žinoti, kokia palanki josios senelė mano at- 
žvilgiu. Buvusiajai regentei ji dažnai kartodavo: 

— Mano tėvas labai myli grafienę de Veriu, ponia, ir kad 
jam įtiktumėe, taip pat turime ją mylėti. 

Ji gyveno tarp šių intrigų ir sunkumų; per tai įgijo lanks- 
tumą ir proto pastabumą, ir šie ją iš anksto parengė vaidme- 
niui, kurį turėjo atlikti. Vos tik pasirašęs sutartį, tėvas pradėjo 
kasdien jai įteiginėti, kalti į galvą pamoką, kokių turėsianti im- 
tis žygių ateityje. Aš sakau imtis Žygių, nes tai iš tiesų Žygis 
sužavėti šį karalių — tokį išdidų, tokį pasipūtusį, tokį gebantį 
valdytis pirm nei valdant kitus. 

Tad princese dažnai atsilankydavo pas mane paklausinė- 
ti apie Versalio dvaro žmones ir reikalus; matydama, kad šiuo 
atžvilgiu aš menkai išmani, sykį manęs paklausė, kokio am- 
žiaus atvykau į Pjemontą. 

— Buvau labai jauna, ponia: dar neturėjau nė keturioli- 
kos metų. 

— Ir nieko daugiau nežinote apie Prancūzijos karalių ir 
jo dvarą? Tokio amžiaus niekas, manau, nesugebėtų pamoky- 
ti, kaip man ten elgtis. 

— Ponia, ne aš esu skirta monsinjorui Burgundijos kuni- 
gaikščiui; beje, nesu ir toks nepaprastas vaikas kaip princesė 
Adelaidė Savojietė. 

— Ponia, nevadinkite manęs vaiku: tėvas tvirtina, kad nuo 
šiolei nevalia tokiai būti, ir aš pasistengsiu jam paklusti. 

Viktorija Adelaidė, kurios portretą dabar pats metas nu- 
škicuoti, netgi pagal savo amžių buvo labai mažutė; anaiptol 
ne gražuolė, ir neatrodė, kad kada nors tokia taptų. Tikriau 
pasakius, buvo bjauri: riebūs skruostai ir masyvūs žandikau- 
liai; kakta tokia išgaubta, jog iš pradžių nežinota, kas jai daro- 
si (su amžiumi šis defektas kiek sumažėjo); nosis priplota, ne- 
teikianti veidui raiškumo bei iškilnumo; lūpos atsikišusios, sto- 
ros ir mėsingos; dantys jau išgedę; vėliau jie bemaž visi iškrito: 
turėjo pakankamai sąmojaus pati iš to juoktis. 

Atmetus visa tai, akys gražiausios, iškalbiausios, kokios 
tik gali būti, antakiai ir plaukai nuostabūs, tamsiai kaštoniniai, 

tobulai vešantys. Kaip tik šiuose bruožuose slypėjo visas jos 
veido žavesys, kurio, nepaisant suminėtųjų trūkumų, buvo 
nemažai. Oda — stebėtinai balta ir skaisti; galva laikoma gra- 
cingai, galantiškai, iškilniai, ir tai jai pasigėrėtinai tiko; žvilgs- 
nis — isakmus ir kartu traukiantis prie savęs; šypsena — netu- 
rinti sau lygių; ji patiko žmonėms kur kas labiau nei pačios 
puikiausios gražuolės, ir aš mielai būčiau apsimainiusi su ja 
veidu, — aš, kuri savo jaunystėje laikyta pavydėtinu modeliu. 
Augdama turėjo kuo apvaliausią, kuo laisviausią tigūrą, kokią 
tik galima pamatyti. Pradėjęs ryškėti gūžys jos nesugadino, at- 
virkščiai: visa, kas kurią nors kitą būtų bjaurojęs, tapdavo dar 
vienu jos žavumu. Nelabai iškili jos krūtinė atrodė tartum 1š- 
kalta iš antikos marmuro. 

Atėjus metui išvykti, išvakarėse ji gerai valandai atsilan- 
kė pas mane. Kunigaikštis jau buvo čia ir panoro man parody- 
ti, kokia toji mergytė sumani. Užvedė kalbą su ja apie Prancū- 
zijos dvarą, apie tai, kokių pamokymų jai davęs šiuo atžvilgiu, 
ir aš su nepaprasta nuostaba išvydau būsimąją Burgundijos 
kunigaikštienę dėstant planus ir pažiūras, vertas seno, apsitry- 
nusio visuose dvaruose diplomato. 

— Jūs nieko neužmiršote, dukra, — pasakė jai princas, — 
Žinote, kaip turite pradėti iš pat pradžių su karaliumi, Mon- 
sinjoru, ponu Burgundijos kunigaikščiu, o ypač — su ponia de 
Mentenon. 

— O, nagi taip, pone, — atsakė ji, nutaisydama kuo suk- 
čiausią šypseną, — aš jau nebe vaikas, jūs pats man tai sakėte: 
esu princesė, skirta gražiausiam Europos sostui, ir nuo dabar 
privalau sau ruošti vietą, kad paskiau ją turėčiau tokią, kokios 
trokštu, ir ją garbingai užimti. 

Atsakė šitai ne kaip išmokusi savo pamoką papūga, bet 
kaip žmogus, suvokiantis savo žodžius, suprantantis jų reikš- 
mę ir norintis, kad ją suprastų kiti. 

— Ir jūs gerai prisimenate, ką jums dar vakar sakiau dėl 
ponios de Mentenon, dėl jos santykių su karaliumi — santy- 

kių, kaip kalbama, įteisintų Bažnyčios, bet nelabai patinkan- 
čių jo šeimai, ypač Monsinjorui; privalėsite įtikti vieniems ir 
kitiems, o vis dėlto... 

— Svarbiausia šiuo metu — tai karalius, tai ponia de Men- 
tenon; kaip tik juos reikia patraukti į save, ir šitai nesunku, 
taigi! 

— Iš tikrųjų! Ir kaipgi jūs tai padarysite? — patenkintas 
nusišypsojo Savojos kunigaikštis. 

— Dieve mano, pone, Prancūzijos karalius įpratęs prie 
savo paties didybės, prie kitų pagarbos, prie tam tikros bai- 
mes, kuri jį izoliuoja; jis nuobodžiauja, esu tuo tikra, nes ne- 
bėra jaunas, tiesa, teve? Ir dėl to gailisi. Aš jį pralinksminsiu, 
elgsiuos su juo, lyg mūsų neskirtų daugelis metų; stengsiuosi 
žaismingai daryti jam įtaką, nuo kurios jis neatsisakys ir kuri 
vėliau taps tvirta. Įsiminiau visa, ką man patarėte ir papasako- 
jote; tad man bus nesunku nesuklysti, būkite ramus. 

Princas pažvelgė į mane; buvau didžiai nustebinta tokio 
pasitikėjimo savimi ir tokios išminties. 

— O ponia de Mentenon? 

— Ak! Dėl jos visai kas kita: su Skarono našle nesielgia- 
ma kaip su jo didenybe Liudviku XIV, nors ir privalu vaizduoti 
taip elgiantis; jinai niekad neįtars, kad man žinoma skarona- 
da', ir aš jums pažadu, pone, užkariauti ją tokiu bičiulišku ir 
pagarbiu tonu, jog jinai neabejotinai įsivaizduos esanti mano 
senelė. 

— Viską privalote pasiekti, laimėti žaismingai. Tie Žmo- 
nės tenai dabar jums tarsi didelės lėlės, kurioms vėliau lemta 
tapti jūsų įrankiais. Neišleiskite iš galvos, kad privalote pamiršti 
Turiną ir pasidaryti prancūze; kitaip tame krašte nesitikėkite 
sekmės. 

— Tėve, daugiau nebekariausite su Prancūzija, tiesa? — 
paklausė ji suktai, tuo mane sužavėdama. 


skaronada — turimas galvoje vargingas ir skurdus pasiligojusio 
poeto Skarono (Paul Scarron, 1610-1660) gyvenimas. 

— Ne, jeigu tik Prancūzija nepaskelbs man karo ar ne- 
privers manęs paskelbti jį jai, dukra. Dėl nieko negali garan- 
tuoti, kai kalbama apie valstybės interesus. 

— Tuomet pasistengsiu, pone, niekados nežiūrėti į jus 
kaip į priešą, visad prisiminti, kad esate mano tėvas. 

Ir apsivijusi rankomis jo kaklą, pabučiavo kunigaikštį su 
tokiu švelnumu, gracija ir meilumu, jog negalėjai nesižavėti. 

— O kaip aš? — paklausiau ją. — Ar paliksite man, po- 
nia, nors mažytę kertelę savo atmintyje? 

— Kertelę savo bičiulystėje, ponia, jeigu tik sutinkate! Jūs 
mano tėvo bičiulė, patikėtinė; dažnai padedate jam pamiršti 
rūpesčius, kuriuos kelia dar ne visai įsitvirtinusi valstybė; kal- 
bėsitės su juo apie mane, kai jau būsiu išvykusi. Kaipgi galė- 
čiau jūsų nemylėti? 

Ši žavi princesė reikiamu laiku kiekvienam turėjo tinka- 
mą žodį, žvilgsnį, gestą. Niekad nerasiu sau paguodos, kad jos 
netekome. Prancūzija ir Savoja nuolat dėl to verks. 

Paprašiau, kad leistų man ją pabučiuoti. 

— Ponia, — pasakė ji man, — iš visos širdies! Dar čia, 
tarp mūsų, galiu tai daryti; bet netrukus privalėsiu pasvarsty- 
ti ir iš anksto numatyti, kam suteikti tokią garbę; Prancūzijos 
dvare tai didelė rizika. Kunigaikštienės ir tituluotosios da- 
mos man neatleistų, jei dosniai dalinčiau savo skruostą, 0, aš 
tai gerai Žinau, kaipgi! Ir tai darysiu juo apdairiau, nes noriu 
to pamokyti ir vieną garbės damą. O čia nekalbama apie gar- 
bę, kalbama apie tikrą malonumą ir, nesu reikalinga niekie- 
no leidimo. 

Tai sakydama, suėmė mano galvą ir daugsyk pabučiavo — 
čia verkdama, čia juokdamasi, stengėsi apgauti savo liūdesį, 
prašė mane, kad dažnai kalbėčiausi apie ją su jos tėvu, kai jau 
bus išvykusi. 

Paskiau nusiėmė nuo rankos labai dailią apyrankę ir už- 
move ant manosios; toji apyrankė buvo su jos pačios, princo ir 
karališkosios ponios portretais, įrėmintais puikių briliantų. 

— Turėkite ją vardan meilės man ir jiems, ponia... geroji 
mano bičiule! Ir niekad neskirkite mūsų savo bičiulyste. 

Manimi tikriausiai nieks nepatikėtų, nes visa tai neįtiki- 
ma tokio amžiaus vaikui, jeigu nebūtų visų amžininkų paliudi- 
jimų, patvirtinančių mano teiginius. Visas Prancūzijos dvaras, 
taip pat ir Savojos, pažinojo šią žavią dofinę; regėjo ją gims- 
tant, augant ir — deja! — mirštant dvidešimt šeštaisiais savo 
gyvenimo metais, kaip jai buvo išpranašauta Italijoje vieno ži- 
niuonio, kai dar buvo visai mažytė. 

Princesės išvykimas žeidė širdį. Kunigaikštienės grau- 
džiai verkė, o kartu su jomis — ir kunigaikštis: sugrįžęs į Tu- 
riną, — mat palydėjo savo dukrą iki pirmosios pašto pasto- 
tės, — atėjo ir užsidarė pas mane. Princesė de La Čisterna su 
dar viena dama ir markizas di Promeras turėjo ją lydėti iki 
Bovuazeno tilto ir tenai perduoti į kunigaikštienės de Liud ir 
prancūzų pasiuntinių rankas. Atvykus čia, iškilnioji keliauto- 
ja kiek pailsėjo name, kuris jai buvo paruoštas Savojos pusė- 
je. Visas tiltas priklausė Prancūzijai; užžengusi ant jo, prin- 
cesė buvo sutikta grafo de Brijeno ir damų, kurios ją nuvedė 
į kitą būstą, paruoštą Prancūzijos pusėje, kur dvi dienas ilsė- 
josi. Čia lydėjusieji italai ją paliko; išsiskyrė su jais, nepralie- 
jusi nė ašaros. Toliau su ja niekas nekeliavo, išskyrus vienin- 
telę kambarinę ir gydytoją; bet ir šie neturėjo likti Prancūzi- 
joje: pagal susitarimą privalėjo grįžti namo, kad princesė ma- 
žumėlę priprastų prie prancūzų globos, nors jų kalba ji kal- 
bėjo geriau nei savąja. 

Vos tik atvažiavus, jai buvo suteiktas rangas ir padėtis, 
kokie priklausė Burgundijos kunigaikštienei, tartum vedybos 
jau būtų įvykusios. Jos tėvas dėl to buvo labai dėkingas kara- 
liui: paprastai taip nebuvo elgiamasi, ir kitos princesės kelio- 
nės metu patirdavo dėl savo rango didelių sunkumų. Ponia 
manė nuo to išprotėsianti — ji, kuri taip mažai varžėsi ir kartu 
laikėsi įsikibusi į tai, kas jai priklauso, stipriau nei į gyvenimą. 

Adelaidė Savojietė tesėjo, ką buvo pažadėjusi, ir netgi 
daugiau: mat nuo pirmojo pasimatymo su karaliumi, josios įta- 
ka jam buvo užtikrinta... Tačiau, deja, šiuo metu tai nėra ma- 
no pasakojimo tema; galbūt vėliau dar turėsiu progą prie to 
sugrįžti. 


XXI 


Išvykus princesei, vėl atsinaujino atskiros derybos, ir Ris- 
viko bei Karlovicų susitarimai, prie kurių vėliau pasiūlyta pri- 
sijungti kiekvienam iš sąjungininkų, netrukus buvo sutvirtinti 
visų parašais. Šia proga ponas Savojos kunigaikštis tapo bega- 
lės priekaištų taikiniu: jį viešai kaltino perbėgus į kitą pusę ir 
atsidavus tam, kas daugiau pasiūlys. 

Neneigsiu, jis buvo itin apsukrus ir mokėjo pakankamai 
paisyti savo interesų; bet argi tie interesai nesutapo su jo žmo- 
nių interesais ir argi priedermė jam neliepė elgtis taip, kaip jis 
tai darė? 

Tai, kaip įvyko ponios Burgundijos kunigaikštienės vedy- 
bos, manasis vaidmuo jose ir rodomas man palankumas tiek 
suerzino mano priešus, jog tie reiškė savo įsiūtį apkalbomis ir 
šnekomis. Abatas buvo Turine, stūgavo kaip apuokas, tupian- 
tis ant visų stogų, kad tik mane apjuodintų. Viktoras Amadė- 
jus tai žinojo ir norėjo padaryti tam galą, bet aš griežtai pasi- 
priešinau. 

Kad ir ką kalbėtų, nebuvau nei Žiauri, nei kerštinga, ir 
nepadariau kitokio blogio, išskyrus tą, kuris įvyko prieš mano 
valią. 

Sykį mano mažasis Mišonas, tapęs abatu ir dargi labai 
madingu, pasiprašė priimamas, nes esą turįs man atskleisti di- 
džiai svarbių dalykų. 

Visados man būdavo malonu vėl jį išvysti, taip pat ir gerąjį 
poną Petitą, tad kviesdavausi abu į dvarą taip dažnai, kaip tai 
buvo įmanoma. Taigi vieną rytą Mišonas prisistatė pas mane. 

— Ponia, — pasakė jis, — saugokitės! Kėsinamasi jus 
nunuodyti. Bandyta papirkti vieną iš jūsų virėjų: šis susirado 
mane ir viską papasakojo, nes tikriausiai negalėjo prie jūsų 
prieiti. 

— Ir kas gi kėsinasi, mažasis mano abate? Juk tie, kurie 
į ji kreipėsi, tikriausiai turi vardą. 

— To kaip tik ir nežino mano virėjūkštis, kuris vadinasi 
Žakinė ir kuris gamina jūsų taip mėgstamus balandžiais įda- 
rytus pyragėlius. Jis neatpažino papirkėjo, siūliusio nemažai 
pinigų. 

— Žakinė — kvailys. Tokiu atveju paprastai sutinkama, 
netgi imami šiokie tokie rankpinigiai, pasiūlomi už vargą; pas- 
kiau paskiriamas pasimatymas su papirkėjais kokioje nors ge- 
rai saugomoje vietoje, ir ten jie sučiumpami. Kur dabar mes 
iškasime tą papirkėją? Baigsis tuo, jog aš nusigaluosiu iš bado, 
bijodama numirti nuo grūžties. Bet štai kas man ateina į gal- 
vą: tie pabaisos nori nunuodyti ir princą, kuris beveik visados 
valgo kartu su manimi? 

Ši žinia sukėlė man dar didesnį nerimą: netroškau nu- 
mirti, nors ir nesijaučiau esanti laimės viršūnėje. Papasako- 
jau apie tai kunigaikščiui; šis buvo benukreipiąs įtarimus į 
mano vyrą, kuriam šiek tiek pavyduliavo — mat savo buklu- 
mu gerai įžvelgė mano širdyje jausmą, kurį anam išsaugojau; 
sutikau jo samprotavimus su gera mina, ir jis daugiau prie to 
nebesugrįžo. 

Tą pat vakarą, kai mudu šitaip kalbėjomės, į mano kabi- 
netą prisistatė nuo galvos ligi kojų purvais aptaškytas kurjeris; 
šitaip niekados neatsitikdavo. Ponas Savojietis sušuko, aš — 
taip pat, ir abu pamanėm, kad taika nutraukta ir kad priešas 
žygiuoja atimti iš mūsų kokios nors tvirtovės. 

— Iš tikrųjų, atgabenu jūsų šviesybei labai svarbią nau- 
jieną, kuri tikriausiai išardys taiką, — atsakė pasiuntinys. — 
Numirė Ispanijos karalius, ir jis parašė testamentą pono kuni- 
gaikščio Anžu naudai. 

Viktoras Amadėjus, išgirdęs šią naujieną apie Ispanijos 
karaliaus mirtį, nutaisė tą grimasą, kuri man buvo gerai Žžino- 
ma ir kuri reiškė: “Prikišiu čia savuosius liūto nagus" 

Kurjeris atidavė depešas, pridūrė dar kai kurių smulkme- 
nų ir pasišalino. Princas nepratarė nė žodžio; vieną po kito 
peržiūrinėjo laiškus. Galiausiai pasisuko į mane: 

— Ką gi, brangioji grafiene, — sušuko jis, — švęsime dar 
vienas vestuves! Vėl reikės pamokymų, bet šįsyk eisis lengviau. 

— Kaipgi? 

— Taip, aš noriu apvesdinti savo antrą dukterį už Anžu 
kunigaikščio, kai šis taps Pilypu V. Mano šeimos medis turi 
įleisti šaknis po visais sostais. Jau seniai brandinau šį planą, 
numatydamas tai, kas įvyks. Tik su šia sąlyga pasisakysiu, kie- 
no aš pusėje, ir dar būtina, kad Prancūzija pasirodytų stipres- 
nė, nes nenoriu prašauti pro šikšnelę. Katina prie mano sienų: 
nenustebčiau šį vakarą sužinojęs, kad jas jau peržengė; vis dėl- 
to nenusileisiu, jeigu nebūsiu tikras, pažadu jums. 

Niekados nepažinojau kito tokio Žmogaus, taip teisingai 
ir greitai įžvalgaus ir taip gerai gebančio viską įvertinti. 

— Turėsiu ant savo rankų princą Eugenijų, — pridūrė 
jis, — bet ką darysi? Man visad tenka ką nors nešti, tad pasi- 
rinkau ne tokią sunkią naštą. 

Jis neapsiriko nė viena valanda. Vakare, prieš gulant mie- 
go, gavo iš pono Katina laišką, pranešantį, kad jis su penkias- 
dešimčia tūkstančių žmonių įžengė į Savoją, kad ponas kuni- 
gaikštis ypač malonėtų sujungti savuosius ginklus su jojo, kaip 
buvo pasižadėjęs. Be to, maršalas tikino jo šviesybę, kad kara- 
lius jo valdovas bet kuria kaina trokštąs sutvirtinti savo drau- 
gystę ir todėl dar kartą jam siunčiąs didžiai krikščioniškos ir 
katalikiškos didenybės ginkluotųjų pajėgų generalisimo diplo- 
mą — diplomą, kurio Viktoras Amadėjus negalėjo neturėti, 
nes tokius jam siųsdavo kiekviena proga; 0 išvis gražiausia bu- 
vo tai, kad jis ničniekam nevadovavo. 

Negaliu nuneigti, kad visos pono Savojiečio simpatijos 
linko į imperatoriaus, o ne į Prancūzijos karaliaus pusę. Ta- 


312 


čiau galingasis kaimynas jam kėlė nerimą kur kas labiau negu 
imperija, kuri jo nejudino. Panorėjęs Liudvikas XIV galėjo vie- 
nu kąsniu praryti šią vargšę Savoją! 

— Bet, po šimts! — sakydavo kunigaikštis, ir paskiau tie jo 
žodžiai buvo dažnai kartojami. — Nesiduosiu taip lengvai pra- 
ryjamas: atsistosiu skersai gerklės ir vis tiek kur nors įdrėksiu! 

Prasidedant šiam naujam karui, nerimauta, ką darys Man- 
tujos kunigaikštis. Nežinau, ar smulkiau kalbėjau apie šį prin- 
cą: jis tikrai vertas to. Atvyko į Turiną kiek ankstėliau, lydimas 
tokio abato Vantonio, savo kamerhero, kuris vertėsi kaip Ita- 
lijoje vadinama rmuffiano! amatu su labai iškilniomis maniero- 
mis. Jis man priminė žmogų, kuris prieš prisiliesdamas purvi- 
nos pašluostės, užsimauna pirštines. 

Tasai abatas raudonindavosi veidą ir visados vaikščioda- 
vo ant pirštų galų. Visur eidavo už savo poną ir jam parinkda- 
vo meilužių iš visų sluoksnių. Dvi iš jų buvo valdančiosios: gra- 
fienė Kalori — skirta dvarui bei reprezentacijai, ir tokia mer- 
gužė. vardu Matija, kuri lydėdavo kunigaikštį visur ir kuriai šis 
negailėdavo pinigų. Turėjome laimę ją pamatyti Turine: buvo 
labai daili, tačiau stebėtinai begėdiška, nešiojo geltonas koji- 
nes, ir tai mus labai linksmino. Abatas teigė, neva tai įžadas; 
mes norėjome sužinoti, kokiam šventajam, bet jis negalėjo pa- 
sakyti; ponas Savojietis spėjo, kad gegučių dievui. 

Mantujos kunigaikštis pasižymėjo besočiu apetitu: valgy- 
davo kiaurą dieną, o naktimis, kaip jis rimtai sakydavo, turė- 
davo būtinas bendrystes. 

— Nežinau, ponia, kodėl nerodoma noro už manęs ište- 
kėti, — kalbėdavo jis man, — juk mano tikrasis pašaukimas — 
santuoka: niekam kitam nesu sutvertas. 

Faktas lieka faktu, jis turėjo tikrą seralį, saugomą tikrų 
eunuchų. Sykį rytą, kai žiūrėjau pro langą, man parodė vieną 
iš jų einant gatve: jo veidas manęs nesužavėjo. 


ruffiano (it.) — sąvadautojas. 

Vėliau ponas Mantujos kunigaikštis vedė panelę d'Elbet. 
Beprasidedant tam įpėdinystės karui!, Austrija norėjo jam 
ipiršti Arenbergų giminės atstovę, kad turėtų jį savo pusėje; 
bet Vantonis, papirktas Prancūzijos, kunigaikščiui parūpino to- 
kį panelių ir gerų pietų pastiprinimą, jog šis nepajėgė ryžtis ir 
suteikti savo palankumą vienai vienintelei, kad ir kas ji būtų. 
Taip Liudvikas XIV jį laimėjo. 

Jungtiniai Prancūzijos ir Ispanijos reikalai Italijoje jau ge- 
rai klostėsi; išmintingasis Katina juos tvarkė, kaip mokėjo. At- 
vyko dvidešimt keturioms valandoms į Turiną susitarti su princu 
ir nuo jo neslėpė, kad nei šis, nei jis pats dvare nėra aukštai 
vertinami. 

— Kiekvieną minutę laukiu, kad mane atšauks, — pridū- 
rė maršalas. — Esu perspėtas: manęs nemėgsta Versalyje. O 
jūsų, pone, jūsų ten bijomasi. Neišduodu jokios paslapties, tai 
jums sakydamas, o be to, norėdami veikti sutartinai, turime 
gerai žinoti, kokiu einame keliu. Neaišku, kas iš viso to išeis. 

Katina buvo visais atžvilgiais puikus ir pagarbos vertas 
žmogus; tačiau bendraudamas su kitais nepasižymėdavo nie- 
ku ypatingu, niekuo patraukliu — negalėjau tuo pasigirti ir aš. 
Atėjo pas mane tik iš reikalo ir visąlaik su manimi kalbėjosi kaip 
su panele de Liuin, o ne kaip su grafiene de Veriu, o ypač — 
ne kaip su Savojos kunigaikščio meiluže. Savo šalyje jis niekad 
nepataikaudavo nė jokiai meilužei. Kaip tik šitai jį pražudė, ir 
jis pats tą žinojo. 

Sugrįžo į savo kariuomenę ir po savaitės buvo pakeistas. 

Kai sakau pakeistas, šitai nėra visai tikslu: Katina dar 
nebuvo atšauktas; bet jam paskyrė, tariamai kaip padėjėją, o 
iš tiesų — kaip tikrą vadą, maršalą de Vilrua“, kuris jau tuo 


įpėdinystės karas — kalbama apie Ispanijos įpėdinystės karą 
(1701-1713), kilusį Europoje po bevaikio Ispanijos karaliaus Karolio II 
mirties. 
* Vilrua (Francois de Villeroi, 1644-1730) — maršalo Nikola de 
Vilrua (žr. “Pratarmės" 7-4 psl. 11-4 paaišk.) sūnus, gudrus dvariškis, 
maršalas, tačiau kaip karvedys ne itin gabus. 

metu buvo neblogai pasirodęs susidūrimuose su princu Eu- 
genijum. 

Negaliu ištverti čia nenubrėžusi maršalo de Vilrua por- 
treto — Prancūzija ir Savoja tiek jam skolingos už parodytą 
narsą ir sumanumą! 

Prieš savo vedybas gerai jį pažinojau, tuo metu buvo dar 
labai gražus, vienas iš paskutiniųjų mergišių ir įmantriausių 
puošeivų tarp Prancūzijos dvaro jaunuomenės. Jį vadino ža- 
vinguoju; tais laikais turėjo visas dvaro gražuoles ir du ar tris 
kartus už savo meilės nuotykius buvo ištremtas į savąją Liono 
vietininkystę. Nuo vaikystės išaugo su karaliumi, kurį auklėjo 
jo tėvas; tai jam pelnė pastovią karaliaus malonę, neskaitant 
ponios de Mentenon palankumo. 

Tuo metu, kai jį mums atsiuntė, jis tebuvo nusenęs po- 
nios de Vantadur meilužis, bet vis dar save laikė žavinguoju. 
"Taip buvo pratęs nugalėti, jog neabejodavo, kad pergalė pri- 
klausys jam, kaip kitados — gražios damos. Įsivaizdavo leng- 
vai įveiksiąs princą Eugenijų ir visus jo sąjungininkus; visame 
kame buvo pagyrūnas ir patenkintas savimi, užsispyręs kaip 
kvailys, nors nė perpus toksai nebuvo, žodžiu, menkiausias kar- 
vedys, kokį tik Prancūzija turėjo šiame amžiuje. 

Rengėsi kuo prašmatniausiai, diktuodamas madas nely- 
ginant jaunas senjoras ir buvo toks įsitikinęs savo verte, jog 
net nesiteikė niekam pavydėti. 

Suprantama, susilaukiau jo pirmojo apsilankymo. Mei- 
lės požiūriu nebuvo toks griežtas kaip Katina. Jeigu ne tai, nie- 
kad nebūtų žiūrėjęs į veidrodį. Parodė man didelę pagarbą, 
patikino, kad esu gražesnė už visas Prancūzijos dvaro damas 
ir kad nusiaubčiau daugybę širdžių, jei panorėčiau tenai su- 
grįžti. 

— Bet, — pridūrė jis, — aš suprantu, kad jūs tenai nesu- 
grišite: esate karalienė čia. Būsite ja visur, ir vis dėlto jūsų ka- 
ralystė čia — tarsi gėlių puokštė, o mūsų atšiaurus klimatas 
jums nepasiūlytų nieko tokio malonaus ir kvapnaus. 


315 


Štai kunigaikščio de Vilrua kalbos pavyzdys; o štai kitas — 
jo takto; dėl jo gabumų, tai “pamatysime trupinėlius“*, kaip 
sako Pti Žanas “Bylininkuose"! 

Visų pirma jis pradėjo elgtis su ponu Savojiečiu familia- 
riai ir kaip lygus su lygiu, neatsižadėdamas to ir vėliau. Tai bu- 
vo juo labiau jaučiama, kadang;: karališkajai poniai ir poniai 
valdančiajai kunigaikštienei rodė visą savo pagarbą — mat šios, 
kaip Žinia, priklausė Prancūzijos karalių giminei. 

Sykį, lankydamasis kariuomenėje, ponas Savojietis, ap- 
suptas generolų ir visos lydinčiosios diduomenės, per pašne- 
kesį atidarė tabokinę — ketino pasisemti iš jos Žiupsnelį, ta- 
čiau tuo tarpu Vilrua, stovėjęs šalia, be ceremonijų išplėšė ta- 
bokinę jam iš rankos, panardino jon visus savo pirštus, kaip 
būdavo pratęs, ir vėl ją sugrąžino jo šviesybei. Viktoras Ama- 
dėjus paraudo iš pykčio, tačiau nieko nepasakė; ramiai išpylė 
visą tabaką ant žemės ir pašaukė vieną iš savo Žmonių, kad 
jam atneštų kito. Pertraukė pokalbį tik tuo vienu žodžiu: 

— Tabako. 

Vilrua gavo patirti visą gėdą. 

Nuo pat pradžių, kai čia atvyko, ėmė prieštarauti Vikto- 
rui Amadėjui dėl visko, ką šis norėdavo daryti. Kai princas sa- 
kydavo: “ Aš esu generalisimas", tasai atšaudavo: “ Aš turiu ka- 
raliaus įsakymą". Iš tikrųjų turėjo ir jį parodydavo. 

Galite suprasti, koks nepasitenkinimas! Katina ir Savo- 
jos kunigaikštis, abu vienodai gabūs, privalėjo paklusti šio po- 
pierinio karvedžio užgaidoms ir negabumui. Nieko nuostabaus, 
kad toksai didis princas kaip ponas Savojietis sunkiai galėjo 
pakęsti tokį jungą ir jį nusimetė, kai tik pasitaikė proga. 

Taigi tokiomis aplinkybėmis stota mūšin prie Kiario. Ten- 
ka pripažinti, kad nors ir trokšdamas pergalės kariuomenėms, 
princas linkėjo Vilrua geros nesėkmės, o tai nelengva buvo šiam 
suteikti. Atvykęs čia į kariuomenę, princas Eugenijus, kuris nie- 


„ "Bylininkai" — Rasino trijų veiksmų komedija (1668), kurioje 
Pti Žanas — vienas iš personažų. 

kad nepamiršdavo išoriškos pagarbos, nusiuntė Savojos kuni- 
gaikščiui, kaip namų galvai, savo komplimentus ir kartu dova- 
nų gražius turkiškus žirgus, kuriuos dar turėjo iš Zazintos! 
Viktoras Amadėjus dvejetą persiuntė manajai miesto karie- 
tai, tuo sukeldamas didelį kunigaikštienių pavydą. 

Tasai mūšis prie Kiario buvo pralaimėtas per Vilrua, ku- 
ris jį pradėjo, nepaisydamas Viktoro Amadėjaus ir Katina 
nuomonės. Princas čia kovėsi didvyriškai, priversdamas net 
priešus žavėtis jo drąsa; tai davė dingstį princui Eugenijui 
pasakyti: 

— Ponas mano pusbrolis Savojos kunigaikštis labai no- 
rėjo, kad prancūzai būtų sumušti, bet tasai velnias Viktoras 
Amadėjus toks narsus, jog net ir to laukdamas neišturėjo ir 
kovojo su manimi iš visos širdies! 


XXII 


Štai aš ir priėjau tą laiką, kai Viktoras Amadėjus pateikė 
man didžiausių savojo prieraišumo įrodymų, kai jis mane iš 
tikrųjų labiausiai mylėjo ir kai aš, deja, įsitikinau, kad jaučiau 
jam daugiau dėkingumą nei meilę. 

Kaip Žinia, princas pietaudavo pas mane mažne kasdien; 
tačiau niekad nepraleisdavo progos čia pavakarieniauti, ir dargi 
draugijoje visų tų šviesių protų, dvariškių ir jo mėgstamų ge- 
nerolų, kuriuos tik pavykdavo mums sutelkti. Mažai tepakęs- 
davau moterų, ir čia jos patekdavo tiktai kruopščiai pasvėrus 
jų kandidatūras. Moterys vienos kitų nemėgsta, ypač dvare. 
Patekti 1 šias vakarienes buvo labai geidžiama: visokiais įma- 
nomais būdais stengtasi išsirūpinti pakvietimą, bet aš elgiausi 
labai atsargiai, ir būdavo priimami tik mano bičiuliai. 


Zazinia — viena iš Jonijos jūros salų, tada priklaususių Turkijai. 

Vieną vakarą — nepaprastai negirdėtas dalykas! — po- 
nas Savojietis atsiuntė man žinią, kad neatvyksiąs: esą užlai- 
komas karališkosios ponios, kuri pasikvietė vieną seną damą 
iš Šamberi, jį užauginusią ir tamtyč atvykusią su juo pasimatyti. 

Buvau taip blogai nusiteikusi, jog visus išprašiau ir sėdau 
vakarieniauti viena prie prancūziško patiekalo, kurį paprastai 
valgydavau tik drauge su kunigaikščiu. Kramsnojau labiau iš 
pykčio nei iš papratimo, paskiau atsiguliau ir netrukus užmi- 
gau. Dar buvo anksti. Vidurnaktį atsibudau nuo baisių skaus- 
mų, atrodė, lyg kas plėštų vidurius. Pasišaukiau savąsias tar- 
naites, visų pirma prancūzes, — tik jomis pasitikėjau, — ir pri- 
siminusi mažojo Mišono perspėjimą ėmiau šaukti, jog esu nu- 
nuodyta. 

— Dieve mano, ponia! — pasakė Mariona. — Visai gali- 
mas daiktas: tasai bjaurusis abatas de La Skalja tiek sykių kar- 
tojo, kad jus netrukus nubaus Dievo ranka! 

— Meilute, negaiškime laiko kalboms. Skubiau gydyto- 
ją! Ir skubiau poną kunigaikštį! Gydytojas pasakys, ar mes ne- 
apsinnkame, 0 jo šviesybė man duos įstabiojo venecijietiško 
priešnuodžio; noriu laikytis už jo rankos. 

— Bet jeigu jūs tuojau pat išgertumėt, ponia... 

— Nežinant, kad tikrai esu to reikalinga? Ne, ne, Marno- 
na, negalima pamesti galvos, antraip aš jos niekad nebeatra- 
siu. Tučtuojau išsiųsk du mano žmones, ir tegul jie paskuba; 
laikas nelaukia! 

Laimė, buvau Turine; po ketvirčio valandos gydytojas ir 
kunigaikštis prisistatė pas mane. Pirmasis pareiškė, kad aš iš tie- 
sų nunuodyta, o antrasis pasiskubino man duoti deramą dozę 
mūsų vaisto ir nė už ką nesutiko, kad gerčiau bet kokių kitų, tad 
galiu pasakyti, jog už savo gyvybę turiu būti dėkinga jam. 

Ištyręs išskyras, gydytojas pareiškė nežinąs šio nuodo ir 
negalįs manęs išgydyti įprastais vaistais. Visą naktį kamavaus 
tarp gyvybės ir mirties; Viktoras Amadėjus nesitraukė nuo ma- 
nęs ne minutės. Pirmiausia įsakė suimti ir apklausinėti mano 
virtuvės tarnus, grasindamas jiems kankinimais. Pageidavau, kad 

išimtis būtų padaryta manųjų pyragėlių kepėjui. Kad ir kiek klau- 
sinėta, prašyta, griežtai įsakinėta bei didžiai rūstauta, nieko ne- 
sužinota — tai liko paslaptis. Tiktai vienas iš virtuvės vyresniųjų 
papasakojo, kad kažkoks žmogus, pašalietis, prisistatęs iš ryto 
neva pasiteirauti vieno iš patarnautojų, kurį išvakarėse aš bu- 
vau išvijusi. Tasai žmogus sukinėjosi apie krosnis, ir jį teko iš- 
mesti už durų, tačiau prisilaikant kai kurių elgesio normų. 

Visi vienu balsu apkaltino jį. 

Vidudienį gydytojas pareiškė, kad man pavojus nebegre- 
sia. Jo šviesybė parodė tokį džiaugsmą, jog jam amžinai liksiu 
dėkinga. Įsakė atlaikyti padėkos mišias, ir tuo pat metu paty- 
lomis rekomendavo abatui de La Skaljai apleisti Turiną. 

Anyta, sužinojusi, kas atsitiko, persiuntė man mano vyro 
laišką; po to aš jį dažnai vis paskaitinėdavau, todėl moku at- 
mintinai; ir dabar, kai rašau, jis vis dar man prieš akis: 


Nerandu sau paguodos, kad praradau šią moterį — 
visa man ją primena ir niekas negali ištrinti iš atminties, 
nuolatos jos gailauju ir nejaučiu jai jokios neapykantos dėl 
to, kiek privertė mane kentėti. Visa širdimi trokštu, kad ji 
būtų laiminga! Vis susizgrimbu begalvojąs, kad šis princas 
nemyli jos, kaip aš mylėjau, ir kad nesuteikia jai tokios lai- 
mės, kokios nusipelno. Matote, ponia, aš toli gražu nepa- 
sveikęs Ir visai netrokštu sugrįžti į Savoją. 


Nuo visų šių žodžių pasijaučiau sykiu ir geriau, ir blo- 
giau. Kodėl jis buvo toksai silpnas, jeigu mane mylėjo, ir kodėl 
aš neturėjau kantrybės? Visomis išgalėmis ėmiau nekęsti savo 
anytos ir abato de La Skaljos; pareiškiu, kad nekęsiu jų iki sa- 
vo paskutiniosios dienos: tai vienas iš manųjų geidulių. 

Po šio kvailo nutikimo aš bemaž visą mėnesį išgulėjau 10- 
voje. Per tą laiką Kremona laimingai neatiteko į princo Euge- 
nijaus rankas!. Bet Vilrua čia pakliuvo į nelaisvę — didžiam 


! Šį Italijos miestą (Lombardijoje), kurio įgulai vadovavo Vilrua, 
1702 m. buvo apsupęs princas Eugenijus. 

abiejų kariuomenių džiaugsmui. Man regis, jo paties pajėgos 
džiaugėsi labiau negu priešo; kareiviai viešai dainavo kupletą, 
kurį, kol aš dar nepalikdavau savo kambario, atėjęs ponas Sa- 
vojietis man persakė ir kuris mane labai pralinksmino: 


Prancūzai, dėkokim Belonai!, 
Šit laimė be galo: 

Išlaikėm tvirtai sau Kremoną, 
Netekom tik vado! 


— Štai mes ir išvaduoti nuo Vilrua, — pridūrė kunigaikš- 
tis. — Imperatorius jį sugrąžins, nes jo nebijo; bet kol kas Pran- 
cūzija atsiųs kitą generolą, ir senasis nebegrįš. 

Iš tikrųjų, sužinojome, kad turėsime Vandomo kunigaikštį. 
Viktoras Amadėjus buvo tik perpus patenkintas. Man regis, 
jis jau planavo padaryti staigų posūkį aplink: būtų norėjęs, kad 
jį tam priverstų, o Vandomo kunigaikštis ne toks žmogus, ku- 
riuo galėtum pasiteisinti dėl savosios permainos ir kurio per- 
galės padarytų poną Savojietį neteisų. 

O aš buvau sužavėta: visą gyvenimą girdėjau pagyras šiam 
puikiam karvedžiui. Žinojau jo protą, karinius talentus, gyslo- 
mis tekantį Henriko IV kraują. Mano tėvas jį nelabai mėgo, 
nes juo nepasitikėjo; bet motina ji labai vertino ir būdama tie- 
siog šventa atleisdavo jo paleistuvystes. Reikia pasakyti, Van- 
domo kunigaikštis šiuo atžvilgiu viršijo bet koki saiką. Prano- 
ko visa, kas skandalingose kronikose buvo pasakojama kaip 
tingiausia ir paleistuviškiausia; jeigu dar pridursime nešvan- 
kiausia, būsime nušvietę tris pagrindines jo ydas. Atmetus tai, 
buvo Žavingas; ne tik itin gražus, bet prakilnios išvaizdos ir ne- 
paprastai malonus. Deja, minėtosios ydos stūmė jį ieškotis pa- 
dugnių meilių; nė viena moteris nenorėjo turėti su juo ryšių ar 
bent nepnisipažino turinti, kadangi nė už vieną negaliu garan- 
tuoti, ką daro slapčiomis. 


Belona (rom. mit.) — karo deivė. 


Ponas Vandomo kunigaikštis atvyko, kai aš dar tik svei- 
kau. Apsireiškė Turine pasveikinti jos prakilniausiosios šviesy- 
bės karališkosios ponios ir valdančiosios kunigaikštienės; bet 
nors ir ištisai paskyręs tą pirmąją dieną oficialioms prieder- 
mėms, šnibštelėjo princui į ausį, kad degąs troškimu pamatyti 
mane; 1 iš tikrųjų, rytojaus dieną, iš anksto nepranešęs, atvy- 
ko pas mane į namus, 

— Ak! — sušuko įeidamas ir įsidrėbdamas į fotelį, nie- 
kaip kitaip manęs nepasveikinęs. — Tikiuosi, kad bent čia Pran- 
cūzija, kad kalbama prancūziškai, kad valgoma prancūziškai, 
kad mylimasi prancūziškai; taigi štai aš, ponia, didžiuojuos, kad 
esu pas jus, šalia jūsų, kad galėsiu parašyti ir paskelbti Euro- 
pai, kokį grožio stebuklą mes padovanojome šiam kunigaikš- 
čiui, kuris jau vien dėl to turėtų būti mums amžinai ištikimas. 

Atsakiau jam prideramai, pasverdama visus žodžius, nes 
ponas de Vandomas buvo tikrai žmogus, galintis priversti ne- 
tyčia prasitarti; kunigaikštis mane dėl to perspėjo. Įsakiau pa- 
tiekti į stalą puikius pietus, kuriuos jis teikėsi pagerbti, ir pasi- 
stengiau ji pripratinti prie sūrio, Pjemonte dedamo į visus pa- 
dažus. Kai kuriais atvejais jam tai pasirodė gardu. 

— Ak! — pasakiau. — Jeigu jūs paragautumėt vieno pa- 
tiekalo, kurį man gamindavo toksai abatas Alberonis, — vė- 
liau mes jį išsiuntėme į Parmą, — būtumėt dar labiau sužavė- 
tas, pone. 

— Ponia, pasilieku šią pavardę atmintyje, ir visur teirau- 
siuos to abato Alberonio bei jo patiekalų. 

Iš tikrųjų, jis ją įsiminė, ir pati to nejausdama tadien aš 
prisidėjau, kaip pamatysite, prie vienos iš didžiausių ir keis- 
čiausių šio amžiaus karjerų. 

Albertonis lydėjo Parmos arkivyskupą, kai šis savo valdo- 
vo vardu nuvyko derėtis su ponu de Vandomu, tuomet jau nu- 
galėtoju. Tarp kitų keistų įpročių kunigaikštis turėjo ir toki, 
jog priiminedavo ambasadorius ir pačius svarbiausius asme- 
nis, sėdėdamas ant tam tikros kėdės ir užsiėmęs tuo, prie ko 
šiaip galima prileisti tik savo vaistininką ar kamerdinerį. 

Arkivyskupas pasijautė labai įžeistas tokio elgesio ir išėjo 
ipykęs, o tai derybų nepastūmėjo į priekį. Vis dėlto jas reikėjo 
privesti iki pabaigos; arkivyskupas užsispyrė ir nesutiko sugrįžti, 
bet taip pat nesutiko, kad jį kas nors pakeistų. 

— Turiu teisę reikalauti, kad ponas de Vandomas mane 
priimtų tinkamai, — sakė jis. 

Šiuo atžvilgiu jis buvo teisus. 

O ponas de Vandomas atsakydavo: 

— Aš savęs nevaržysiu dėl to seno šykštuolio, kuris netu- 
ri nė vieno ganytojiško žiedo su brangakmeniais; priiminėjau 
ant savo kėdės kur kas prašmatnesnius kuoduočius, ir tie buvo 
patenkinti: ir jis turės būt patenkintas arba velniop jo sutartis 
ir visą keverzonę! 

Kaip matome, kivirčas nežadėjo greitai baigtis, kadangi 
niekas nenorėjo nusileisti, ir nežinota, kaip išeiti iš tos padė- 
ties, tačiau Alberonis apsiėmė pašalinti sunkumus, jeigu tik 
bus leista jam veikti. Pasisiūlė nuvykti ir toliau tęsti pokalbius 
nuo tos vietos, kur arkivyskupas juos paliko. Alberonis be ypa- 
tingo triukšmo skynėsi sau kelią: sugrižęs į Parmą, arkivysku- 
pas ji apibūdino savo valdovui kaip labai linksmą juokdarį, ir 
kunigaikščiui šis labai patiko. 

— Tad važiuok pas tą keistą princą, — pasakė jo šviesybė 
abatui, — ir tai bus lyg pasakėčia apie beždžionę ir karūną: 
neabejoju, kad tavo apsukrumas ir protas man pasitarnaus gė- 
riau nei labiausiai prityrę derybininkai. 

Aš nepaminėjau vienos aplinkybės, kuri tačiau yra svar- 
biausia ir kuri užvis labiausiai arkivyskupą užgavo: mat neži- 
nau, kaip tatai pasakyti, nes teko nelaiminga moters dalia ir 
nemoku kalbėti lotyniškai. 

Per tą pokalbių vidurį, svarbiausiu bei rimčiausiu metu, 
ponas de Vandomas staiga atsistojo ir parodė išsigandusiam 
arkivyskupui tai, ką tikriausiai jis niekad nebuvo parodęs Pran- 
cūzijos priešams — ir dar apimtas gerokai pranokstančio jo 
įpročius valyvumo protrūkio. 

— Betgi, — pasakė jis, nereikia, kad svetimšaliai mus ap- 
kaltintų esant... 

Jeigu norite, patys istatykite žodį. 

Laimė, Alberonis nebuvo išrankus kaip arkivyskupas. At- 
vyko, pasiprašė priimamas kaip Parmos kunigaikščio pasiunti- 
nys, kuriam tuojau pat suteiktų audienciją. 

— Parmos kunigaikščio pasiuntinys! — sušuko princas 
de Vandomas. — Nejau vėl tasai blankaus veido arkivysku- 
pas? Pasakyk jam, kad aš ten pat, kur buvau anądien. 

Kai jam buvo atsakyta, kad tai iš pažiūros smagus ir ne- 
pretenzingas abatas, ponas de Vandomas jį priėmė. Kelias se- 
kundes nužvelgęs jį užtikrinta akimi, kokia vertindavo mūšių 
arenas, pasiteiravo vardo. 

— Alberonis. 

— Alberonis! Dievuliau brangus! Ar esi buvęs Turine? 

— Taip, monsinjore. 

— Pažįsti grafienę de Veru? 

— Arją pažįstu! Esu už viską jai skolingas. 

— Tai būtų priežastis, kad jos nebepažintum, jeigu tavo 
"viskas" būtų ko nors vertas; bet ar sutaisysi man frikasė? 

— Taip, monsinjore, visa, ko pageidausite. 

— Patinki man, Alberoni, ir noriu derėtis su tavimi, vei- 
kiau dėl tavęs paties, o ne dėl tavo šeimininko. Kodėl ne tu čia 
kalbėjai aną dieną! Mes jau būtume susitarę. Palauk truputėlį, 
pereisime į kambarį, kur yra mano kortos. ir tada viską ap- 
svarstysime. 

Ir atsikėlęs taip greitai, kaip jo padėtis leido, pradėjo tą 
pačią procedūrą kaip ir prie vyskupo, tiktai Alberonis nė kiek 
neisižeidė. 

Nuo šios dienos tasai nebepalikdavo pono de Vandomo. 
nebent tik mūšio metu; tapo jo patikėtiniu, virėju ir t.t. ir t.t. 
Nusekė paskui kunigaikšti Prancūzijon, ir čia prasidėjo jo sėk- 
mė, paskiau padariusi ji kardinolu, pirmuoju ministru, Ispani- 
jos arbitru — žodžiu, viskuo, ką patys matėme ir ką kiekvienas 
šiuo metu žino. 

Ponas de Vandomas pranešė kunigaikščiui labai greit at- 
vyksiant Ispanijos karalių, pridurdamas, kad Liudvikas XIV 
pageidaująs, jog jo šviesybė keliautų pasitikti jo katalikiško- 
sios didenybės į Aleksandriją. Tenai turėjo persidanginti visas 
dvaras. Nesijaučiau pakankamai stipri sekti paskui princą; bet 
jis taip to norėjo, jog sutikau būti gabenama litjera!, inkognito 
ir su sąlyga, kad apie tai bus kuo mažiau kalbama. Pastebėjau, 
kad Viktoras Amadėjus buvo pavydus: laikiau tai bjauria yda, 
ypač Žmogui, kuriam jauti daugiau draugiškumo nei meilės. 
Kenčiau ją vos ištverdama, bet šitai dar niekis palyginus su 
tuo, kas dėjosi vėliau. 

Princesės nukako į Aleksandriją pirma manęs. Ponia Sa- 
vojos kunigaikštienė skundėsi, kad buvau kartu paimta ir aš, 
tačiau ne savo vyrui, o namykščiams, kurie nepamiršo to at- 
kartoti. 

— Tikiuosi, kad Ispanijos karalius jos nepamatys! — pa- 
sakė ji. 

Kunigaikštis išgirdo apie tokias kalbas. Ne taip įsivaizda- 
vo valdymą, kad būtų kišamasi į jo asmeniškus reikalus; tad 
griežtai išbarė princesę, kurios akys dar per pietus liko parau- 
dusios. 

— Ponia de Veriu mano bičiulė, ponia, — buvo jai pasa- 
kęs. — Noriu, kad ją gerbtų kaipo tokią — jūs lygiai taip pat, 
kaip ir kiti. Jinai niekad niekuo jūsų neįžeidė, neturite dėl ko 
ja skųstis: nepulkite jos; grafienė pamatys Ispanijos karalių, 
jeigu manys tiūkama jį pamatyti ir užimti mano dvare vietą, 
kuri jai priklausys pagal kilmę, protą ir grožį. 

Nepamačiau Ispanijos karaliaus — man visai buvo ne- 
įdomu, likau gerai užsislėpusi, tai mane kur kas labiau tenkino. 


litjera — karietos kabina ant pritvirtintų ienų, iš priekio ir iš 
užpakalio gabenama arklių; tais laikais prabangus didžiūnų ekipažas. 

Išsilaipinęs Finalėje, Pilypas V lengva karietaite nuka- 
ko į Aleksandriją. Kunigaikštis išvažiavo gana toli jam prieš- 
priešiais, ir abu susitikę išlipo iš ekipažų ir pasibučiavo. Komp- 
limentai truko neilgai: karalius atsiprašė negalįs pasiūlyti jo 
šviesybei vietos šalia savęs mažutėje karietaitėje, tačiau pri- 
imsiąs jį vėliau, nes ketinąs šį pat vakarą pakviesti vakarie- 
nės. 

"Taip gerai sutarus, ponas Savojietis sugrįžo į miestą ir už- 
suko pas mane papasakoti apie šį susitikimą, paskiau nuvyko 
pas karalių savo giminietį. Su jo katalikiškosios didenybės des- 
pacho' senjorais iš anksto buvo sutarta, kad jis turėsiąs fotelį ir 
kad atsižadąs paprašyti rankos, kaip pasielgė Karolis Emanue- 
lis“, asmeniškai nuvykęs vesti Pilypo II? dukterį, tačiau dėl to- 
telio susitarimas vis dėlto liko galioti. 

Ponui de Luviliui, to dvaro faktotumui patarus, ceremo- 
niją pakeitė: kunigaikštis buvo priimtas stačiomis. Pilypas V 
atšaukė vakarienę, nes neva neatvykę jo patarnautojai. Žodžiu, 
Viktoras Amadėjus susilaukė visokių įmanomų pažeminimų; 
tad sutrumpino savo apsilankymą ir pasipiktinęs sugrįžo pas 
mane į būstą paprašyti kąsnelio užkrimsti ir, svarbiausia, išlie- 
ti savo širdį. 

— Jie dar pamatys! — pasakė jis man. — Nesielgs šitaip 
su manimi mano namuose, kad aš neatsikeršyčiau! 

Rytojaus dieną Ispanijos karalius atvyko jį aplankyti ir 
neatsisėdo; po to nuėjo pas princeses, su kuriomis pasirodė 
labai mielas, ypač su Pono dukra — savo teta ir uošve vienu 
metu. 

Kunigaikštis laikėsi labai mandagiai, oriai ir santūriai. 

Atsisveikindamas su karaliumi, kurį palydėjo tiktai mylią 
už miesto, žemai jam nusilenkė ir pasakė: 


despacho (isp.) — pasiuntinystė. 
Karolis Emanuelis — čia, matyt, kalbama apie Karolį Emanu- 
elį I (Didįjį), Savojos kunigaikštį 1580-1630 m. 
? Pilypas II (1527-1598) — Ispanijos karalius. 

— Jūsų didenvbe man atleis. jeigu nedalyvausiu kampa- 
nijoje asmeniškai, kaip anksčiau buvau nusprendęs; netgi. ga- 
limas daiktas, nepajėgsiu parūpinti daug pajėgų: mano žmo- 
nes labai išsekinti — nėra nei karių. nei pinigų: nesu turtingas, 
mūsų kalnai nederlingi; bet mano geri linkėjimai visados lydės 
jūsų didenybės ginklus. 

Mandagybė tuo ir užsibaigė. ir pažistantys princą nuo šiol 
galėjo pranašauti, kas atsitiks. 

Jisai skubiai sugnižo į Turiną; aš iškeliavau išvakarėse, kad 
jam netektų manęs laukti. Kai įkėliau koją i namus, Babetė. 
kurios nebuvau pasiėmusi kartu, atėjo man pasakyti, kad rasiu 
nepažįstamąjį, pasislėpusi mano vaikų kambario gilumoje; kad 
jo šviesybė atsiuntęs jai įsakymą priimti jį kuo slapčiausiai. elgtis 
su juo, lyg tai būtų jis pats, ir kuo geriausiai aptarnauti. Man 
perduotas kunigaikščio raštelis viską paaiškino: tai buvo gra- 
tas fon Aversbergas, slaptasis imperatoriaus pasiuntinys. 

Nuo viso to pasijaučiau labai prislėgta; man regėjosi ne- 
išvengiama krašto pražūtis ir visokiausių negandų, visos Eu- 
ropos šmeižtų taikiniu tapęs princas. Pasižadėjau sau jam tą 
pasakyti, kai vėl pasimatysime. 

— Žinau, ką darau, — atšovė jis. — Jau vien dėl to, kad 
esate prancūzė, neturiu jūsų klausytis. 

Visi pasitarimai vyko pas mane, mano akivaizdoje. Gra- 
fas atvežė labai geras sąlygas, bet Viktoras Amadėjus norėjo 
daugiau. Nežinau, kas iš viso to būtų išėję, jeigu Prancūzijos 
ambasadorius, ponas Felipo, per savo šnipus nebūtų susekęs 
išsiųsto pas princą Eugenijų kurjerio. Tučtuojau atskubėjęs i 
rūmus, susirado jo šviesybę ir visas raudonas iš pykčio pradėjo 
skųstis bei priekaištauti. Savojos kunigaikštis jo klausėsi su šalta 
panieka. 

— Bet. monsinjore, — neatlyžo Felipo. — kokie jūsų ka- 
rališkosios šviesybės ketinimai? 

— Ar aš privalau jums duoti ataskaitą, pone? 

— Ne man, bet mano valdovui. 

— Jeigu jis manęs paklaus. žinosiu, kaip atsakyti. 


— Monsinjore, aš būsiu priverstas apie visa tai parašyti. 

— Rašykite, pone; ambasadoriaus žodžiai — šnipo Žžo- 
džiai, aš puikiai suprantu. 

— Monsinjore, jų didenybės Prancūzijos ir Ispanijos ka- 
raliai jums parsiųs princeses jūsų dukras, jeigu juos priversite 
elgtis su jumis kaip su priešu. 

— Tegul parsiunčia: mums trūksta tarnaičių. 

Pokalbis turėjo čia sustoti; sumojau tai greičiau negu jie; 
nes nebuvau pagauta pykčio, ir daviau ženklą Felipo, kad pa- 
sišalintų. Šisai suprato, kad patarimas geras, nes juo pasinau- 
dojo: nusilenkė princui, kuris jam teatsakė vos krustelėdamas 
galvą, ir mus paliko. 

— Brangioji grafiene, — tarė man Viktoras Amadėjus, — 
stiklai jau sudužo, ir mes išvysime prieš save Ispaniją su Pran- 
cūzija. Teįvyks, kaip panores Dievas; bet aš daugiau kęsti ne- 
galėjau. Malonekite ką nors pasiųsti, kad tuojau pat suieškotų 
Aversbergą. 

Grafas atėjo, ir juodu užsidarė vieni; niekad nesužino- 
jau, kas buvo pasakyta šiame pasitarime. Tik mačiau jo išda- 
vas. Felipo parašė; kažin. ar pažymėjo užgaulius kunigaikščio 
žodžius apie savo dukras? Viena yra tikra — pasekmės buvo 
baisios; karalius atsiuntė ponui de Vandomui įsakymą nugin- 
kluoti pjemontiečių dalis, esančias kartu su jo pajėgomis ir ką 
tik pademonstravusias narsumo stebuklus Luzaros mūšyje: Ši- 
ta operacija buvo atlikta be pasipriešinimo, nes nieko nesiti- 
kėta. Nuginkluotus kareivius inkorporavo į prancūzų pulkus 
ir gerai apsupo — mat būgštavo, kad nedezertyruotų. 

Niekad nesu regėjusi didesnio itūžio kaip tą, kuris ištiko 
Viktorą Amadėjų, kai sužinojo šią naujieną; vakarieniavo pas 
mane su Aversbergu ir dviem ar trim artimaisiais. Metė depe- 
šą ant žemės ir trenkė kumščiu į stalą, stipriai nusikeikdamas. 


Luzaros mūšis — prie šio Italijos miestuko įvyko 1702 m. mū- 
šis tarp austrų ir prancūzų, vadovaujamų kunigaikščio Vandomo ir talki- 
namų savojiečių. Abi pusės skyrė pergalę kiekviena sau. 

— Grafe fon Aversbergai, galite pranešti imperatoriui, 
kad aš kovosiu iki paskutinio savo kareivio ir paskutinių ištek- 
lių, idant pasipriešinčiau Liudviko XIV ambicijoms. Nėra rei- 
kalo daugiau jums čia slėptis; rytoj visi valdiniai sužinos mano 
sprendimą: pašauksiu juos prie savęs, ir jie manęs nepaliks kaip 
ir kitados. Atsakau jums už juos. 

Jo pasipiktinimas kaip dulkių šuoras pasklido po visą ša- 
lį; visur, visuose sluoksniuose vien tik ir skambėjo šūksmai ir 
įsiūtis; liaudis, buržuazija, diduomenė — visi atskubėjo. 

Tą pat vakarą, kai sužinota apie šį keistą poelgį, ambasa- 
dorius Felipo buvo suimtas savo rūmuose, taip pat ir visi pran- 
cūzai, gyvenę Pjemonte, 0 jų prekės užgrobtos. 

Naktį kunigaikštis įsakė sušaukti įtakingiausius didikų 
asamblėjos narius. norėdamas su jais pasitarti. 

— Ponai, — pasakė jiems, tai į jus, po Dievo, aš dedu 
savo viltis, kad gaučiau satisfakciją už įžeidimą, kuris visiems 
mums bendras ir kurio narsūs žmonės negali pakęsti. 

Nuaidėjo šauksmai ir baisūs grasinimai, privertę mus — 
ponią kunigaikštienę ir mane — sudrebėti, nes abi negalėjo- 
me pamiršti gimusios prancūzėmis. 

Nors viešumoje savo padėtimi priešai, privačiame gyve- 
nime toli gražu nejautėme viena kitai neapykantos. Dažnai pa- 
laikydavome ryšius, nežinant netgi Viktorui Amadėjui, ir aš 
duodavau poniai Savojietei patarimų, kuriais ji pasinaudoda- 
vo. Šitas įtūžio protrūkis mums nei vienai, nei kitai nepatiko. 

Ji atsiuntė vieną iš savo moterų man pasakyti, kaip yra 
nusiminusi dėl to, kas turės įvykti, pridurdama, kad tuo metu 
norėtų būti jau toli nuo čia; atsakydama į tai, liepiau jai per- 
duoti, kad mielai išvykčiau kartu su ja. 

Princas pasiuntė atvesdinti Felipo, nuo kurio buvo nenu- 
leidžiama akių ir kurio visi popieriai buvo peržiūrėti. 

Felipo deramai palaikė savo valdovo garbę. 

— Kaipgi, pone, — pasakė jam kunigaikštis, — karalius 
drįso imtis tokio žemo poelgio, netgi nepamėgines užtikrinti 

jums saugumo? Nesuka sau galvos dėl jūsų laisvės, gyvybės! O 
juk ištikimai jam tarnaujate. 

— Jo didenybė gali elgtis su manim kaip tinkamas: mano 
laisve ir gyvybė priklauso jam, — atsakė Felipo taip ramiai, lyg 
būtų kalbama apie medžioklę. 

— Bet ar suvokiate, kad šis jūsų valdovo poelgis žemas: 
nuginkluoti sąjungininką, kuris ramiai miega, pasikliaudamas 
sutartimis! 

— Kokiomis? Ar tomis, kurias jūsų šviesybė sudarė sų 
mano valdovu, ar tomis, kurias rengėsi pasirašyti su grafu fon 
Aversbergu, jau daugiau kaip menesį besislapstančiu pas po- 
nią grafienę de Veriu? 

Išgirdęs ši atsakymą, kunigaikštis neteko amo, tačiau tuč- 
tuojau susivaldė, kad netgi labai įžvalgioms ambasadoriaus 
akims neparodytų, koks yra sutrikęs; bet jam toptelėjo mintis, 
kad išdavė Babetė ar Mariona, o Dievas žino, kad jos apie tai 
nė negalvojo. 

— Aš galiu keršyti, pone, — atsakė jis. Mane tiek sykių 
paniekino, tad už savo kerštą atsiskaitysiu vien Dievui... Pra- 
nešiu jums savo valią. 

— Nusilenksiu jai, jeigu manysiu esant tinkama, senjore; 
mat aš atsiskaitau už savo veiksmus karaliui, savo valdovui, ir 
Europai, kurie abu mus teis. 

— (Gal kartais dristumėt pasakyti, kad neturėjau teisės 
jus suimti? 

— Ne, monsinjore, neturėjote; neturėjote tiek priežas- 
čių paimti savo žinion mano asmenį, kiek karalius, mano yąal- 
dovas — įsakyti, kad nuginkluotų jūsų dalinius; nejau abejoja- 
te, kad jeigu esate jo išlaikomas, tai jo didenybė negali elgtis 
kaip tinkamas su jumis, jūsų kareiviais ir netgi valstybe, mon- 
sinjore ? 

— Išeikite, išeikite, pone! — sušuko kunigaikštis, nesį- 
tverdamas pykčiu. — Išeikite! Arba aš užmiršiu jūsų rangą ir 
nežinau, ką... 

— Man regis, kad jau daug valandų jūsų šviesybė jo ne- 
beprisimena, — šaltai atkirto Felipo, nusilenkdamas ir pasi- 
rengęs išeiti. — Bus galima jam tą priminti. 

Kunigaikštis vos vos tvardėsi; vis dėlto nugalėjo save, kad 
nebūtų galima suversti kaltę jam. 

Kitos dienos rytą gavo Liudviko XIV depešą, skamban- 
čią taip: 

Pone, kadangi pasitikėjimas, garbė ir jūsų asmeninis 
parašas tarp mūsų nieko nereiškia, siunčiu savo pusbrolį 
Vandomo kunigaikštį jums paaiškinti mano valią; turėsite 
dvidešimt keturias valandas apsispręsti. 


Dvidešimt keturios valandos atvangos buvo vienas juo- 
kas, kunigaikštis atsakė tuojau pat: 


Sire, grasinimai manęs negąsdina,; imsiuos priemonių, 
kurias laikysiu labiausiai tinkamomis, atsižvelgiant į nie- 
kingą poelgį su mano pajėgomis, dėl nieko daugiau nepri- 
valau aiškintis ir nenoriu klausytis jokių pasiūlymų. 


Vis dėlto jam pasiūlyta priimti prancūzų įgulą Turine ir 
Pjemonto atsparos punktuose; jis nė nesivargino atsakyti, ta- 
čiau per kelias savaites visoje šalyje suorganizavo puikią gy- 
nybą. 

Antrusyk tapau liaudies, kovojančios už savo laisvę, va- 
dovaujamos nepaprastai gabaus valdovo, entuziazmo liudyto- 
ja. Neįtikėtina, ką jie padarė: tvirtovės buvo atstatytos; kariuo- 
menė susitvėrė tartum burtų lazdele pamojus; visi diduome- 
nės ir buržuazijos pinigai sunešti princui, kuris kuo puikiau- 
siai mokėjo jais pasinaudoti. 

Kareiviai, kuriuos Prancūzija nuginklavo ir inkorporavo į 
savo pulkus, dezertyravo ir sugrįžo po savomis vėliavomis. Prin- 
cas spinduliavo. 

— Matote, mano žmonės mane myli, — kalbėjo jis man.— 
Ir neabejoju, kad man pritars visa Europa, pasipiktinusi Žžo- 
džio sulaužymu, tokia negarbinga išdavyste... Mokėsiu pasi- 

priešinti; bet imperatorius brangiai parduos man savo para- 
mą. Ak! Kodėl neturiu pakankamai didelės valstybės, kad ga- 
lečiau apsieiti be kitų pagalbos! 

Buvo sudarytas planas suimti princą ir išsiųsti Prancūzi- 
jon; apie tai mane perspėjo keliomis eilutėmis bičiulis, kurio 
čia neįvardinsiu ir kuris man pasitarnaudamas rizikavo savo 
galva: aš to niekad neužmiršau. Kunigaikštis turėjo vykti vizi- 
tuoti pasienio linijas, siekdamas padaryti nepralaužiamas ar 
bent pajėgias gintis; kaip tik šios kelionės metu ketinta jį pa- 
grobti; priešui užėmus kunigaikštystę, tikriausiai Veriu šeima 
manęs vėl pareikalautų. Priešindamasi jai. Prancūzijoje nesu- 
laukiau savo tėvų paramos, jie man tai gerai įrodė; taigi Visiš- 
kai priklausiau nuo jų malonės, mano bičiulis tai žinojo; štai 
kodėl jis šitaip pasistengė ir man pranešė, nes Viktoras Ama- 
dėjus ne kiek jam nerūpėjo. 

Šis perspėjimas mane pasiekė keistai. Jau sakiau, princas 
mėgo žynius; turėjo keletą jų Turine, pas kuriuos dažnai vyk- 
davo pasitarti ir kuriais pasikliaudavo. Aš jį irgi lydėdavau, per- 
pus jais tikėdama, perpus norėdama prasiblaškyti, kelissyk jie 
buvo mane apgavę, tačiau, antra vertus, išpranašavę ir labai 
teisingų bei keistų dalykų. Kelios dienos po visų šitų įvykių 
Mariona atėjusi pranešė, kad prie durų laukia žmogus, kuris 
sakosi esąs venecijietis ir teiraujasi manęs, tvirtindamas, neva 
aš su malonumu jį pamatysianti. 

— Pasakykite poniai grafienei, — pridūrė jis, — kad čia 
tasai. pas kurį jinai buvo patarimų. 

— A, taip! — sušukau aš, — Tegul įeina, atvyksta pačiu 
laiku. 

Iš tikrųjų, tai buvo mūsų raganius iš Venecijos: galite pa- 
tys spręsti, kaip aš jį priėmiau, nes žiedas tikrai man išgelbėjo 
gyvybe; jis manęs klausėsi ramiai, tuo neišskaitomu veidu, ku- 
ris sudarė vieną iš jo didžiųjų stiprybių. 

— Aš atvykau svarbiausia tam, ponia, kad padaryčiau jums 
didelę paslaugą, ir, tikiuosi, nepavėlavau. 

— Koks reikalas? 


L) 

— Tegul jo šviesybė nepalieka miesto: jam gresia didelis 
pavojus! Parengta pasala, jį turi pagrobti ir išgabenti į Prancū- 
Ziją; dėl šios ekspedicijos duoti visi nurodymai. 

— Jūs tikrai žinote? Tai tikrumas ar pranašystė? 

— Jei būčiau apgavikas, tuo pasinaudočiau su jumis, po- 
nia, bet aš pasakysiu teisybę: tai perspėjimas, kurį man paves- 
ta jums perduoti. Štai kelios eilutės nuo bičiulio, kad patikė- 
tumėte. 

Susirūpinusi perskaičiau. 

— Matote, mano žodžiais galima tikėti, aš jūsų neapgau- 
dinėju. O dabar, jeigu nonte Žinoti, ką sako lemtis, tai didžios 
nelaimės gresia ponui Savojos kunigaikščiui, nors šiai pasalai 
nelemta pasisekti; bet didžiausia nelaimė — jog turės jus pra- 
rasti. 

— Aš numirsiu? 

— Visai ne; paliksite šį kraštą. 

— Savo noru? 

— Savo noru. 

— Ir tai atsitiks greitai? 

— Ilgai nedelsite; jeigu norite, rytoj galiu jums patikslinti 
laiką. 

— O kodėl aš išvyksiu? 

— Nenoriu jums to sakyti. 

— Vis dėlto pageidaučiau žinoti. 

— Klausykite, ponia, jūs laikotės žodžio; jeigu teiksitės 
duoti savąjį, kad visame kame man paklusite, jūsų smalsumas 
bus patenkintas, bet ne dabar. 

— Kodėl gi? 

— Esu tikras, kad būtų žalinga jūsų laimei, jeigu šiandien 
sužinotumėte likimą, kuris jūsų laukia; tačiau jeigu sutiktu- 
mete man pažadėti, kad neatidarysite jo iki tos dienos, kai pa- 
liksite Italiją, duosiu jums užantspauduotą sašė su jūsų horos- 
kopu. Tada pamatysite, ar aš jus apgaudinėju. 

— Ką gi, sutinku, duokite. 

— Aš rytoj atnešiu jums tą sašė. 

Pasiskubinau su šiuo žmogumi atsisveikinti ir greičiau su- 

sirasti princą, kad jį supažindinčiau su gautuoju perspėjimu; 
šis nė kiek nesusijaudino. 

—- Šitaip manęs nesučiups, — pasakė jis, — mokėsiu uŽ- 
tikrinti savo saugumą. Ak! Jeigu Liudvikas XIV atvyktų į Itali- 
ją arba jeigu Pilypas V nebūtų už mano valstybės ribų, prisie- 
kiu jums, kad... Ką gi, atsilyginsime jiems už vargą. 

— Jūs nesileisite planuojamon kelionėn? 

— Leisiuos, bet pirma paskelbęs manifestą, kuriuo supa- 
žindinsiu savo žmones su šiuo Prancūzijos karaliaus planu ir 
jų paprašysiu mane saugoti, pamatysite, būsiu paliktas ramy- 
bėje, ir išaiškinta mina nesprogs. Dėkui, grafiene, jūsų bičiulis 
pasirinko labai savotišką pasiuntinį; ką gi čia veikė jūsų Žiniuo- 
nis, jeigu nesibijo atsidurti ginkluotų susidūrimų sūkury? 

— Jis atvyko į Turiną dėl jūsų. Argi jo nekvietėte? 

— Ne visai taip, — sutrikęs atsakė kunigaikštis. Būdavo, 
kad jis raudonuodavo, kai turėdavo prisipažinti savo patiklu- 
mą; esu pastebėjusi, kad ypač tatai atsitikdavo sunkiais momen- 
tais. — Aš tik jam parašiau, kad man būtų malonu jį pamatyti. 

— Jis jus suprato ir atvyko. 

Rytojaus dieną raganius man atnešė tokį nelyginant amu- 
letą, labai vykusiai padarytą rytietišku pavyzdžiu, ir paprašė, 
kad nešiočiau jį ant kaklo iki pažadėtosios dienos. 

— Dar turiu kai ką pridurti, — pasakė jis. — Kad ir koks 
pavojus jums grėstų, neišsigąskite: nemirsite nei nuo ligos, nei 
nuo nelaimingo atsitikimo; pirma jums lemta nuveikti didį dar- 
bą — toli nuo čia. 

— Kokį? 

— Išgelbėsite svarbaus asmens gyvybę; išsaugosite pas- 
kutinijį įžymiausiojo ir vertingiausiojo Europos medžio pum- 
purą ir ramiai nugyvensite savo dienas, šitai jums pažadu. 

Jis tesėjo Žodį. O dėl sašė, tai jį atidariau, kai turėjau 
tam teisę: tenai radau kaip tik tai, kas man nutiko vėliau. Nie- 
kados daugiau nesutikau tokio gero Žžiniuonio, nors kreipiausi 
patarimo į daugelį, nes Viktoras Amadėjus man perdavė šią 
savo ligą. 

AXIV 


Viktorui Amadėjui atėjo išbandymų metas; reikia pripa- 
žinti, kad jis pasirodė visais atžvilgiais neprilygstamas ir kad 
pranoko savo lemtį. 

Pasirašė Vienos sutartį, pagal kurią imperatorius įsipa- 
reigojo jam padėti; bet vis dėlto maršalas de La Fejadas už- 
grobė Savoją, kuriai ponas de Vandomas grasė iš priešingos 
pusės. 

Kiekviena diena atnešdavo žinių apie netektį arba pra- 
laimėjimą; visi atvykstantys kurjeriai turėjo ryšėti krepu, nes 
su jais atvykdavo gedulas. Princas buvo visur; toje pačioje vie- 
toje nenakvodavo daugiau kaip tris paras paeiliui, o dar blo- 
giau — versdavo mane visada jį lydėti. Buvo apniktas pašėlu- 
sio pavydo, nors tam daviau dingsti tik visai nedideliu savo at- 
šalimu, kurio niekaip nepajėgiau įveikti. 

Kaip Žinia, niekad pernelyg aistringai šio princo nemylė- 
jau: mane prie jo rišo bičiulystė ir dėkingumas. Be to, tais lai- 
kais jis nebuvo itin mielas. Šis pavydas man kėlė pasibjaurėji- 
mą, ir vien tetroškau iš jo išsivaduoti. 

Nuo tada susidariau planą, kurį paskiau įgyvendinau: 
dvi aplinkybės jį suvėlino. Pirmoji — tai ypač piktybiški rau- 
pai, kuriais susirgau ir kurie privertė visus nerimauti, tik ne 
mane: mūsų raganiaus pranašystė teikė tikrumo, jog nenu- 
mirsiu. Laimė, jie mane sugriebė Iurine, kunigaikščiui i!- 
sintis; jeigu ne palankios aplinkybės, nežinau, kas būtų at- 
sitikę. Kad nepasirodyčiau nedėkinga, deramai pripažinsiu 
jo nuopelnus: vos tik susirgau, jis užsidarė su manimi, nesi- 
traukė nė per žingsnį ir patsai slaugė su atidumu ir švelnu- 
mu, kurių niekados neužmiršiu. Tuščiai gydytojai jam kal- 
bėjo apie pavojų ir riziką; tuščiai jo motina atėjo maldauti 
mažne atsiklaupusi ant kelių, kad pagalvotų apie save ir sa- 
vo Žmones; tuščiai aš pati prašiau jį, kad paliktų mane liki- 
mui; štai ką jis atsakė: 


334 


— Priverčiau grafienę de Veriu palikti savo vyrą, šeimą ir 
namus; kad ir kuo mane kaltintų, aš jos niekad neužmiršiu! 
Bet, dėkui Dievui, ji neturi jokio pagrindo! Tad privalau jai 
pakeisti visa, ką iš jos atėmiau; tad jos neapleisiu. 

Tesėjo žodį ir, kol grėsė pavojus, neišeidavo iš mano kam- 
bario, kur dirbo su savo ministrais; tačiau šiems tai Visai nepa- 
tiko, kaip vėliau iš jų pačių sužinojau. 

Kai ėmiau sveikti, jis tik vienai nakčiai sugrįžo į savo na- 
mus, ir tai prireikė jį labai įtikinėti. Aš be paliovos prašiau veid- 
rodžio, norėdama sužinoti, ar labai likau subjaurota, ir kas- 
kart man negailestingai jo atsakydavo. Pagaliau, kai atgavau 
jėgas ir pradėjau keltis iš lovos, nebuvo kaip daugiau slėpti. 
Visi veidrodžiai mano kambaryje buvo uždangstyti; įsakiau Ma- 
rionai nuimti šiuos dangalus. 

— Ponia, — atsakė ši, — tuoj ateis monsinjoras; jis pats 
nori su jumis dėl to pakalbėti ir mums uždraudė jums paklus- 
ti, jeigu pareikalautumėte veidrodžio. 

“Ką gi, — pagalvojau, — esu bjauri, ir norima man tai 
pranešti švelniai." 

Jeigu būčiau galėjusi pati prieiti ir nuplėšti tuos nelai- 
mingus apvalkalus, tikrai būčiau tai padariusi; tačiau buvau 
per silpna. 

Galiausiai kunigaikštis atvyko ir su didžiausiu švelnumu 
pabučiavo. 

— Jūs man sugrąžinta, brangioji grafiene; tebus palai- 
mintas gailestingasis Dievas! 

— Dėkoju, pone, už jūsų prisirišimą; deramai jį jaučiu, 
patikėkite; bet pasakykite man... 

— Arjūs vis dar graži, taip? Mano akimis, jūs visada bū- 
site pati gražiausia. 

— Bet kitų akimis, pone, kokia aš? 

— Argi jums svarbu? 

— Žinoma, kas nori kelti siaubą, pone; o be to, del sa- 
Vęs pačios... 

— Nusiraminkite, — atsakė jis šalčiau, — jums lieka dar 
pakankamai žavumų, kad patenkintumėte išrankiausiuosius. 
Ką gi, pamatysite save ir nuspręsite. 

Jis nuėjo prie didžiulio venecijietiško veidrodžio, kurį 
buvo man padovanojęs ir kurį turiu čia prieš save, kai rašau 
šias eilutes; paskiau, nutraukdamas gazą, kuriuo buvo uždeng- 
tas, tarė: 

— Žiūrėkite! 

Pirmiausia man kilo paskata užsimerkti ir atitolinti tą aki- 
mirką, kurios taip troškau. 

— Drąsiau! — paragino princas, — drąsiau! Visai ne- 
baisu! 

Galiausiai pažiūrėjau ir išvydau skeletą, visą randuotą, 
raudonomis akimis, be antakių ir virto vėžio spalvos. 

Ištikta siaubo šūktelėjau ir nualpau. 

Nei Viktoras Amadėjus, nei manosios moterys manęs ne- 
suprato: matydavo mane tokią bjaunią, jog dabar palyginti jiems 
atrodžiau nuostabi, ir nebeprisiminė, kad nebuvau mačiusi savo 
veido nuo tada, kai jo bruožai pasikeitė. Prireikė daug laiko, 
kol prie jų pripratau. 

Tačiau princas nepamiršdavo kas minutę man kartoti: 

— Brangioji širdute, aš tokią jus dar labiau myliu; būsiu 
tikresnis, kad priklausysite man vienam ir niekieno mintys, iš- 
skyrus manąsias, jūsų nesuterė. 

Komplimentas menkai tepamalonino. Reikia mylėti žmo- 
gų stipriau, nei aš mylėjau poną Savojietį, kad atsižadėtumei 
visų kitų Žavėjimosi. 

Prancūzijoje pradėta kalbėti apie sambūrį filosofų, no- 
rinčių pažinti visus įspūdžius, visus jausmus ir juos aiškinti. 
Tad tegul jie man pasako, kodėl nuo šio laiko aš, nors priva- 
lėjau mylėti princą už viską, už ką buvau jam skolinga, prie- 
šingai, ėmiau juo bodėtis taip, jog nepajėgdavau šalia jo iš- 
tverti. Teisybė, jis privertė mane brangiai sumokėti uŽ savąji 
rūpestį, kuri parodė. 

Dėl vieno iš keistų savo proto ypatumų, kurių jis turėjo 
tiek daug, princas buvo patenkintas, kad aš visą gyvenimą lik- 
siu tokia ir kad niekad nebeatgausiu kitados turėto veido; bet 
kuo toliau sveikau, tuo labiau dariausi panaši jeigu ir ne į tą, 
kokia buvau anksčiau, tai nors į savo pačios portretą, vis tiek 
panašų, kad ir kiek išblukusį. Viktoras Amadėjus dėl to nepa- 
prastai apmaudavo ir vis baisiau pavyduliavo, kad net ėmė blo- 
gai su manimi elgtis, tad grandinė man tapo per sunki. 

Jau sakiau, kad tuo metu turėjau dvi priežastis likti šalia 
j0; kol kas pateikiau tik pirmąją; antroji ir tikresnė — tai jį UŽ- 
griuvusi neganda. Nenorėjau kunigaikščio palikti, kai jam ne- 
sisekė — mane graužtų sąžinės priekaištai, o be to, iš tiesų neži- 
nojau, ko imtis, kad išsivaduočiau iš jo tironijos. Nemačiau 
jokios galimybės, jis niekados nenuleisdavo nuo manęs akių. 

Buvau griežtai uždaryta, visiškai nieko nepriiminėjau, ne- 
vykdavau į dvarą ir tepalikdavau namus kokiai nors iškylai ka- 
rieta ar nukakti į vilą. 

Jis mane vežiodavosi kartu su savimi į visas keliones, kar- 
tais versdamas praleisti dvi ar tris dienas kokiame nors bjau- 
name mieste, kur mirdavau iš nuobodulio — dargi taip, jog 
valdančioji kunigaikštienė per tarpininką pasakė: 

— Jeigu kada nors ir būčiau pykusi ant vargšės grafienės, 
tai dabar jai atleisčiau; niekas negali pavydėti tokio gyvenimo: 
ji daro man didelę paslaugą, apsaugodama nuo jo. 

Kitais atžvilgiais neturėjau dėl ko skųstis. Kunigaikštis, 
taupus su visais, negailėjo pinigų man, apipildamas dovano- 
mis. Netgi prašiau jį, kad liautųsi; esant tokiai jo turtinei pa- 
dėčiai, jam galėjo būti sunku. Atsakė man, kad atimčiau iš jo 
vienintelę laimę. Tikrai, kai dabar pagalvoju iš metų nuotolio, 
aš buvau nedėkinga; savaip jis mane labai mylėjo, aš jį — taip 
pat, noIzs ir ne tiek. 

Tuo laiku gavau laišką, kuris sukėlė man didelę pagundą 
visa tai baigti, pasiūlydamas būdą, kurio tuščiai ieškojau vi- 
suose pašaliuose. 

Visiškai nesimatydavau su jokia gyva dvasia, išskyrus mi- 
nistrus, kurie dirbdavo pas mane su savo valdovu, ir gerąjį po- 
ną Petitą, kartais lydimą mažojo Mišono, dar mažesnio negu 
bet kada, nors netrukus turėjo gauti beneficiją. 

Sykį išvydau atvykstant gerąjį kleboną su paslaptinga mi- 
na, taip sukausčiusia jo atvirą veidą, jog mane suėmė juokas. 

— Su kuo ateinate, brangusis klebone? — paklausiau. — 
Atrodo, kad užantyje laikote Pandoros! skrynią. 

— Ponia, nežinau, ką atnešu, nei kiek giliai pasiliks viltis; 
bet štai laiškas, kurį nepažįstamas Maltos ordino* komando- 
ras Mane prašė jums perduoti. Kadangi iš pradžių kiek spyrio- 
jausi, nes nežinojau, kas tai per pranešimas, jis man pasakė, 
kad tai nuo pono jūsų brolio. Tikiuosi, jis manęs neapgavo. 

— Duokite, — tariau, — jr pažadu: kad ir kas jame būtų, 
jūs perskaitysite. 

Atplėšiau laišką: tikrai, jis buvo nuo ševaljė de Liuino, 
kuris pelnė sau šlovę karališkose jūrų pajėgose ir kreisavo Vi- 
duržemio jūroje prieš anglų laivyną. 

Šiuo metu jis turėjo šiek tiek atliekamo laiko ir teiravosi, 
ar man nebūtų malonu, jeigu atvyktų jo praleisti šalia manęs. 
Pagrįstai nepasitikėjo paštu ir paprašė vieną iš savo bičiulių, 
vykstančių i Turiną, ar nesutiktų perduoti jo laišką. Viešai bu- 
vo kalbama, kad aš labai nelaiminga, ir jis norėjo sužinoti, kaip 
yra iš tikrųjų, siūlydamas savo pagalbą, kad išvaduotų mane iš 


Pandora (gr. mit.) — pirmoji moteris, kurią kaip keršto įrankį 
Dzeusas įsakė sukurti Hefaistui ir Atėnei. Vyriausiasis dievas, išleisda- 
mas ją už Prometėjo brolio Epimetėjo įteikė šiam dovanų skrynią, kurio- 
je buvo sudėtos visos ydos, nelaimės ir ligos. Nors buvo pasakyta jos ne- 
atidaryti, smalsioji Pandora ją pravėrė, ir visos tos blogybės ištrūko lais- 
vėn, dugne liko tik viena viltis, nes Pandora suskubo užvožti dangtį. Iš čia 
posakis — “Pandoros skrynia“, kai po grožiu ir žavesiu kas slepia daug 
nelaimių. 

Maltos ordinas — seniausias ir garsiausias religinis ir karinis 
ordinas, susikūręs Kryžiaus Žygių laikais ir egzistuojantis dar šiomis die- 
nomis. Komandoras — riterių ordino vyresniojo laipsnis. 

vargo, jeigu tik jį kentėjau. Neabejojo, kad jo bičiulis, žmogus 
didžiai apdairus, sugebės perduoti laišką, nors ir kaip buvau 
saugoma, ir prašė, kad jam atsakyčiau tuo pačiu keliu. 

Ponas Petitas jau seniai nedavė man ramybės, kad užbaig- 
čiau ryšį, kuriam iš religijos pozicijų negalėjo pritarti ir kuris 
dabar buvo tapęs mano gyvenimo nelaime. 

Perskaitęs šį laišką, jis užgiedojo Nunc dimittis! ir sušuko, 
esą Dievas įkvėpė ševaljė, jog reikia priimti jo pasiūlymą ir iš- 
sivaduoti nuo šios nuodėmės, kurioje tiek metų skendėjau. 

Atsakiau, kad nieko kita ir netrokštu, aiman, visų pirma 
negaliu palikti kunigaikščio jį ištikusioje bėdoje, o paskiau — 
kad nežinau kaip šitai padaryti, nes, aišku, jis manęs neišleis. 

— Praneškite ponui savo broliui, ponia, kad atvyktų; jam 
tatai visai lengva. O dėl jo šviesybės nelaimių, tai mes visi įsiti- 
kinę, kad jūs esate jų vienintelė priežastis. Dviguba neištiki- 
mybė, su kuria gyvena, atitolina nuo Dievo globos jo valstybę, 
o pati palieka kęsti visokeriopą jo kerštą. Taigi nė kiek nesi- 
varžykite padaryti tam galą. 

— Bet. pone, jeigu taip yra iš tikrųjų, tai kodėl Liudvi- 
kas XIV buvo toks laimingas, kol gyveno nesilaikydamas išti- 
kimybės, apie kurią kalbate, ir kodėl visos nelaimės užgriuvo 
jį, kai vėl ėme laikytis padorumo, vesdamas ponią de Mente- 
non? Tai manęs anaiptol nepaguodžia. 

Bažnytininkai turi atsaką į viską. 

— Jis išperka kaltę, ponia, išperka kaltę, ir, nelaimei, 
podraug jo karalyste. O dėl jūsų, patikėkite manimi, tai te- 
reikia jums sutikti su pono ševaljė pasiūlymu, ir mes tikrai 
rasime būdą, kaip sutvarkyti visa kita. Beje... ar galiu jums 
viską pasakyti? 

— Kalbeėkite atvirai, aš to noriu. 


Nunc dimittis (servum tuum Domine) — lot.: “Dabar tu susig- 
rąžinsi (savo tarną, Viešpatie)“ — seno žydo Simeono žodžiai, kai išvydo 
Mesiją (NT. Evangelija pagal Luką II, 25-29). 

— Ką gi, išdrįsiu, nes momentas lemtingas; išgirsite tiesą 
ir paskiau pasirinksite, aš tuo neabejoju, reikiamą sprendimą... 
Jūsų čia nemėgsta. 

— A! — atsiliepiau užgauta. — Ir kodėl gi? 

— Pirmiausia, kad jūs prancūzė, o prancūzų nekenčia. 
Su kiekviena nesėkme kaltina jus išdavyste; be to, kalbama, 
neva jūs pakuždate princui tam tikras priemones, kurioms di- 
džiūnai nepritaria; o prastuomenė jus laiko ragana ir prisieki- 
nėja, atseit kunigaikštis yra įtakojamas jūsų apžavų: jums pri- 
skiria vienas paskui kitą sekančius šalies pralaimėjimus ir pra- 
radimus. Kai kuriose kaimo bažnyčiose meldžiamasi, kad jūs 
būtumėt pašalinta, ir galiausiai, jeigu jau reikia viską jums at- 
skleisti, netgi karališkoji ponia anądien verkdama mane mal- 
davo, kad prikalbinčiau jus išvykti. 

— Karališkoji ponia — irgi! 

— Ne iš savo pačios paskatų, bet paklusdama viešajai nuo- 
monei. Jinai jus myli, tačiau yra įtakojama našlaujančiosios 
ponios grafienės de Veriu; o be to... 

— Be to, ji mano, kad aš atimu dalį jos įtakos sūnui, ta- 
čiau kurio ji nepažįsta ir kuriam niekas nedaro įtakos. Štai čia 
tikroji priežastis. Aš pagalvosiu, brangusis abate, grįžkite pas 
mane rytoj, duosiu atsakymą. 

Aš iš tiesų galvojau. 

Praleidau siaubingą naktį. Visi potroškiai kreipė mane 
Prancūzijon. Ten buvo ponas de Veriu; mano šeima galbūt pa- 
dėtų mums vėl suartėti; kunigaikštis de Ševrezas, mano brolis, 
užėmė labai gerą padėtį ir turėjo visas galimybes sutvarkyti šį 
reikalą, jeigu tik panorėtų. Man širdis plakė stipriau pagalvo- 
jus, kad vėl išvysiu savo vyrą, vienintelį žmogų, kurį myliu, kurį 
mylėjau visą gyvenimą; tuo niekas nepatikės, ir vis dėlto tai 
tiesa. Bet palikti kunigaikštį, mano geradarį; palikti savo vai- 
kus žinant, kad daugiau jų nebeišvysiu, tatai buvo baisu. Įpuo- 
liau į siaubingą sumaištį; galiausiai nusprendžiau šiaip ar taip 
atsikviesti ševaljė ir su juo pasišnekėti. 

Pasakiau princui, kad ponas Petitas iš vieno keliautojo 
sužinojo jį esant Genujoje ir kad aš laišku pakviečiau atsilan- 
kyti čia. Viktoras Amadėjus kiek spyriojosi, bet pasitelkusi švel- 
numą pasiekiau savo, ir jis leido jam atvykti — ne į Turiną, bet 
į užmiesčio namus; šitai dar geriau man tiko. 

— Jūs labai mylite savo brolį, ponia, — pasakė jis. 

— Nežinau, ar jį myliu, nes jo nepažįstu arba pažįstu la- 
bai mažai; mudu taip ilgai nesimatę! 

Žinojau, kad toks atsakymas princą patenkins, ir todėl jis 
gerai priims ševaljė; antraip, ko gero, nebūtų norėjęs su juo 
pasimatyti; mat pavyduliavo dėl visko, netgi dėl mano švelnių 
jausmų giminiečiams. 

Prieš pat broliui atvykstant, o tai neprailgo sulaukti, ga- 
vau šiek tiek laisvės nuvažiuoti su vaikais į Smagybę. Princas 
juos labiau mylėjo negu kunigaikštienės ir nuo jų beveik nie- 
kados nesiskyrė. Jau minėjau, kad sekdamas Liudviku XIV jis 
juos įteisino, nenurodydamas motinos. Manoma, kad šito aš 
jo paprašiau, ir griežti šventeivos niekaip negalėjo su tuo susi- 
taikyti; bet jis tą padarė savo laisva valia, aš dėl to nesukau sau 
galvos. Įteisino juos abu. Mano sūnus visados turėjo mazkizo 
de Suzo titulą; o mano duktė buvo princesė Marija Viktorija, 
kuri nepakeitė vardo, ištekėdama už savo pusbrolio Viktoro 
Amadėjaus, nebylio princo de Karinjano sūnaus. 

Nekalbu apie šį nebylį, nei apie doną Gabrielį, nes lio- 
viausi su jais mačiusis, nes, kaip sakiau, buvau griežtai uždary- 
ta ir nuo visų atskirta. 

Brolis atvyko. Su gailesčiu regėjo, kokia mano padėtis, 
ir elgėsi su mano vaikais ne kaip su seserėnais, o kaip su Sa- 
vojos kunigaikščio palikuoniais; tai mane paskatino išsiųsti 
juos į Turiną. 

Kai vakare atvyko jo šviesybė, ševaljė kalbėjosi su juo pa- 
garbiai, kaip dera su karūnuotąją galva, bet labai šaltai ir kaip 
žmogus, visai netrokštantis, kad būtų į jį žiūrima kitaip nei į 
svetimą. 

— Iš jūsų labai drąsu čia atvykti, pone. — pasakė jam Vik- 
toras Amadėjus. — šiuo metu pas mus prancūzus nelabai myli. 

— Su jūsų šviesybės saugumo garantija aš niekuo nerizi- 
kavau, monsinjore, — atsakė ševaljė. 

— Esate kilnus ir narsus priešas, pone; malonu tokius ma- 
tyti prieš save. 

— Jo didenybės pajėgose visi tokie, monsinjore; netenka 
rinktis. 

Per šią vakarienę su jais abiem jaučiausi gana nesmagiai: 
mano brolis buvo dar mažiau malonus nei princas. Pastarasis, 
užuot pasilikes, kaip buvo pratęs, pareikalavo savo karietos. 

— Ponia, aš sugrišiu po kelių dienų, — pasakė jis, gaižiai 
nužvelgdamas mane. — Palieku jus šeimyniniams atsivėrimams. 

Mano brolis minutėlei buvo palikęs mus vienus. Pabandžiau 
kaip įmanydama jį numaldyti, bet atsakinėjo man vis taip pat: 

— Nenoriu dalybų; juk negalite vienu metu skirti dėmesį 
man ir ševaljė. Palikite visa jam, sutinku, aš jums nebetrukdysiu. 

Širdies gilumoje džiaugiausi; leidau jam išvykti, savo ruož- 
tu nutaisydama rūgščią miną. 

Išgirdęs karietą nutolstant, brolis vėl pasirodė. 

— Sese, tarė jis, — reikia jus iš čia ištraukti. 

— Nieko kita ir nenoru, tik nežinau, kaip tą padaryti. 

— Jeigu tunte ryžto, visko imuosi pats. 

— Turėsiu visa, ko tik norėsite, bet paskubėkite! 


XXV 


Iš tiesų likome visai vieni. 

Kitas dienas paskyriau aprodyti ševaljė ši žavingą kraštą, 
kuris jam labai patiko: didžiai linksmi ir laisvi bastėmės nuo 
ryto iki vakaro. Po gražiųjų dienų, kurias praleidau su savo 
vyru, šios akimirkos išliko man atmintyje kaip pačios mieliau- 
sios, kokias tik išgyvenau nuo savo pirmosios jaunystės. 

Iki galo sudarėme savo planą; buvo drąsus, tačiau kaip 
tik tai teikė daugiausiai šansų, kad pasiseks. Nusprendėme, 
kad aš paprašysiu princą, jog leistų man palydėti ševaljė iki 
sienos ir užuot sugrįžusi kirsiu ją drauge su juo muitininkų ir 
kareivių panosėje: šie nedrįs man sukliudyti. 

Visas sunkumas — išgauti sutikimą; drįsau tikėtis, kad 
Viktoras Amadėjus, ketinantis netrukus keliauti šion pusėn, 
pamanys, jog noriu atsirasti ten anksčiau jo. 

Nuvykusi į Turiną pasimatyti su kunigaikščiu ir jam pa- 
teikti savo prašymą, susidūriau su netikėtu pasipriešinimu: 

— Negaliu patenkinti jūsų pageidavimo: rizikuočiau jus 
prarasti. Priešo pajėgos pernelyg arti, ir gresia pavojus, kad 
būsite jų sučiupta. Pagalvokite, koks džiaugsmas priešui pa- 
imti nelaisvėn Savojos kunigaikščio meilužę! Kokios brangios 
išpirkos pareikalautų už jus iš manęs! 

— Bet, pone, aš atsargi, per daug neišsikišu į priekį, ir 
manęs nesučiups, pažadu jums. 

— Nekalbėkite man daugiau, tai neįmanoma, niekad su 
tuo nesutiksiu. 

Kad ir kaip stengiaus, nieko kita nepajėgiau pasiekti: grį- 
žau labai suirzusi, tiesiog nežinojau, kaip mes išsisuksime iš 
šios keblios padėties. Ševaljė nenusiminė. 

— Nusiraminkite, sese, — tarė man. — Kunigaikštis pats 
mums atveria kelią: rengiasi vienon iš savo išvykų; apsimeski- 
te, kad susirgote ir negalite jo lydėti; pasakykite, kad vėliau 
prie jo prisijungsite; iškeliaukite, ir būsite pagrobta, aš jums 
pažadu. 

Iš tikrųjų, tai buvo geriausias būdas, ir tuojau pat juo pa- 
sinaudojome, pradėdami vaidinti savąjį spektaklį. Ševaljė at- 
sisveikino su kunigaikščiu ir demonstratyviai išvyko. 

Tą pat vakarą princas sugrįžo: dar buvo šaltokas, šiek tiek 
suvaržytas; tačiau debesys išsisklaidė, ir aš vėl jį išvydau tokį 
kaip visados. Jis man pranešė, kad netrukus ketina leistis ke- 
lionėn ir kad džiaugiasi, jog pasiims mane kartu. Nė kiek nc- 

sistengiau jam prieštarauti, o be to, nejučia mane apėmė šird- 
gėla: mat, nepaisant visko, aš jį mylėjau, ir nuo minties, kad 
apleisiu visiems laikams, paliksiu liūdną ir nelaimingą, pasiju- 
tau nekaip. Pasistengiau būti švelni kaip paprastai, ir tai jį su- 
žavėjo. 

Jam išvykus, galvojau apie savo pabėgimą, apie tai, ką tu- 
riu pasiimti, apie būsimą savo likimą Prancūzijoje. Brolis ne- 
slėpė, kad tėvai sutiks mane nepalankiai, kad negalėsiu ko nors 
išjų tikėtis, kad kunigaikštis ir kunigaikštienė de Ševrezai griežti 
ir ne itin paslaugūs. Kai prašnekau apie susitaikymą su savo 
vyru, jis papurtė galvą, nurodydamas jog apie tai nedera sva- 
joti nė iš tolo. 

— Jo motina net iš trijų šimtų mylių atstumo kelia jam 
baimę, — pasakė man, — o nusiteikimas jūsų atžvilgiu Pary- 
Žiuje toks, jog nepadės jį susigrąžinti; bet vis tiek vykite, pasi- 
imkite, kas jums priklauso, ir aš tikiuosi kiek vėliau jums at- 
kurti tinkamą padėtį. 

Turine aš buvau karalienė; Paryžiuje turėjau tapti eiline 
ypata, be abejo, užsidariusia vienuolyne, o tai nė kiek nepa- 
keistų mano gyvenimo. Rengiausi palikti savo vaikus, visus 
savo vaikus — juk ponia de Veriu sulaikys savuosius anūkus, 
o kunigaikštis nė kiek nenusiteikęs man atiduoti markizą de 
Suzą ir Mariją Viktoriją. Liūdna! O be to, aš mylėjau Italiją, 
mylėjau šį kraštą, kur palikau tiek gerų akimirkų, kur regė- 
jau prabėgant savąją jaunystę. Žiauru daugiau nebeišvysti jos; 
jau buvau bepasiliekanti, ir galiu jus užtikrinti, kad jeigu bū- 
čiau nesitikėjusi vėl sutikti poną de Veriu, aš nebūčiau pali- 
kusi Turino. 

Po nemigos nakties galutinai pasiryžau — nusprendžiau 
išvykti. Babetei ir Marionai, kurios turėjo paskui mane sekti, 
liepiau supakuoti manuosius papuošalus ir brangakmenius. Pa- 
siemiau drabužius, vertingą mantą, visus pinigus, kokius tik 
galėjau surinkti, ir laukiau pasirengusi. 

Pasitaikė viena aplinkybė, kuri mane padrąsino. 

Kunigaikštienė per mudviejų patikėtinę man pranešė, kad 
mirė markizas de Sen Sebastjanas, ir jo našlė atvyko į Turiną. 
Buvo parašius princui, kuris įsakė ją iškviesti ir suteikė jai la- 
bai ilgą audienciją. Vakare jis paklausė karališkosios ponios, 
ar ši nebūtų patenkinta vėl išvysti personą, kurią kadais pager- 
bė savo malonėmis ir kuri jų tikrai buvo nusipelniusi. Pridūrė, 
kad ilgus metus ji buvo nelaiminga ir kad nuo šiolei įsikurs 
dvare, kur ramiai gyvens ir mėgausis gražiu turtu, kurį užkalė 
per savo ašaras. 

— Norėčiau kaip ir kitados ją įtaisyti šalia jūsų šviesybės, 
ponia; ar sutiktumėte? — paklausė jis. 

Princesė tikėjosi ją būsiant man pavojinga varžove, 0 jai 
pačiai — atsidavusia būtybe; priėmė ją, tokį nuoširdumą pri- 
skirdama savo nuopelnams. Markizė de Sen Sebastjan visa- 
dos buvo labai graži; taip pat dar buvo jauna ir turėjo tą suktą 
bei apsimetėlišką charakterį, atvedusi ją ten, kur mes matėme. 

Karališkoji ponia ją priėmė kuo puikiausiai, pati pristatė 
kunigaikštienei, kuriai markizė parodė begalinę pagarbą ir kuri 
jai pasirodė labai miela. Gudruolė vengė princo, nes šis, turint 
omeny jos planus, pernelyg prisiminė praeitį. Negalėjo nei at- 
stumti. nei priimti jo; buvo kur kas patogiau laikyti jį iš pagar- 
bos per atstumą. Viktoras Amadėjus mylėjo mane dar pakan- 
kamai aistringai, kad neperžengtų šio barjero, nors galbūt apie 
tai ir galvojo. 

Kunigaikštienė anaiptol neturėjo noro pakeisti tai, kas 
žinoma, į netikrumą, tad mane perspėjo, kad galėčiau žiūrėti 
savų interesų ir vietos. Man šitai sukėlė tikrą palengvėjimą. 
Taigi princas turės bičiulę, netgi meilužę, nes juodu tikriausiai 
nesustos tokiame gražiame kelyje: tasai nukirstas iš pašaknų 
jausmas, be abejo, vis dar ruseno jų širdyse. Sen Sebastjan am- 
bicinga, ir užimti mano vietą — tai didelė pagunda; ir jinai ją 
užims. 

Iš pradžių dėjausi nieko nežinanti; paskiau man toptelė- 
jo, kad visai nebloga būtų parodyti nedidelį pavydą, taip galė- 

siu pakišti savo meilužiui mintį mane apgauti, jeigu to dar ne- 
padarė. Apskritai pavydas tam pasitarnauja. 

Todėl pirmą sykį jį susitikus, apsimečiau sugižus, ir jis 
del to pasmalsavo; išsisukinėjau atsakinėti į jo klausimus, ga- 
liausiai leidau sau tiek įsikarščiuoti, kad išpoškinau, jog jeigu 
pats esi toks įtarus, tai nors kitus reikia patausoti nuo baimės 
graužaties. 

— Kaip? Ko jūs bijotės? Iš kur tos kvailystės? 

— Jūs tą gerai žinote, pone; kam versti kartoti tai, kas 
jums nera naujiena? 

— Tebūsiu aš pakartas, jeigu... 

— Jūs priėmėte markizę de Sen Sebastjan. 

— Teisybė. Na ir kas toliau? 

— Kaip, kas toliau? Betgi markizė yra toji graži mergužė, 
kurią taip mylėjote, dėl kurios verkėte dar tada, kai su jumis 
susipažinau ir dėl kurios man buvo taip sunku jus paguosti. Ji 
vis dar graži, ir dar yra laisva; kaip man jos nebijoti? 

Viktoras Amadėjus prisiekė, kad visai apie tai negalvoja, 
ir aš supratau, kad kartkartėmis vis dėlto prisimena, kol kas 
dar nedažnai; bet laikui bėgant šitai ateis. 

“Ką gi, — tariau sau, — jis mane užmirš!" 

Mes esame taip sutverti, jog ši mintis mane nuliūdino, 
nors anuo momentu karščiausiai to troškau. Norėjau būti už- 
miršta ir kartu to bijojau, norėjau perkirsti šiuos saitus ir vis 
dėlto jų gailėjaus. 

Paskutinįsyk, kai mačiausi su princu, vos pajėgiau sutu- 
rėti ašaras; dusau, tačiau negalėjau išsiduoti, kad esu susi- 
jaudinus. Jis labai nerimavo dėl mano sveikatos, sulaikan- 
čios mane atokiai nuo jo dar kelioms dienoms, privertė, kad 
prisiekčiau, jog nedelsiu prie jo prisijungti ir jog kasdien sių- 
siu pas jį kurjerius. Sakytum jis nujautė atsisveikinimą amži- 
nybei, nes triskart sugrįžo mane pabučiuoti ir niekaip ncga- 
lėjo išsiplėšti iš mano glėbio; galiausiai nebesusivaldžiau ir 
apsipyliau ašaromis. 

— Svarbiausia, — kartojo jis, — nevykite toliau sutarto- 
sios vietos; paimkite palydą ir nestatykite savęs pavojun. Pri- 
valėjau pasakyti, kad lauktumėte manęs čia, bet pristigau ryŽ- 
to. Palieku jums princą de La Cisterną; jūs atvyksite su juo, 
atvyksite netrukus, tiesa? 

Pažadėjau jam tai; žvelgiau. kaip jis išeina, ir kai mane 
paliko, nualpau. Manosios prancūzės laukė netoliese, nu- 
manydamos, kas atsitiks. Nunešė mane i lovą; likau joje visą 
vakarą su vaikais prie savęs; nenorėjau išleisti jų iš akių nė 
mirksnį. Retsykiais viena pati gailiai sušukdavau pagalvoju- 
si. kad rengiuosi juos palikti ir kad vėliau jie galbūt mane 
smerks. Jeigu nebūčiau jų taip mylėjusi, būčiau juos pasie mu - 
si su savimi: bet būtų praradę turtingą padėtį ir puikią atei- 
ti, o Paryžiuje teturėtų nežinomų bastardų rangą: reikėjo 
aukotis; aš taip ir padariau, bet gyvenime niekas man tiek 
nekainavo. 

(Galiausiai sutartoji diena atėjo: iš vakaro Babetė, ma- 
nęs neperspėjusi, išsiuntė vaikus į Turiną, kad jų nebematy- 
čiau ir kad išvykimas būtų ne toksai skausmingas. Princas de 
La Čisterna ir jo dragūnai lydėjo mano karietą, prikrautą di- 
džios vertės dalykų, kurie būtų tapę geru grobiu. Turėjau dar 
ir antrą, ne mažiau brangią už pirmąją. Nebuvome numatę 
dragūnų, ir tai man kėlė šiokį toki rūpestį; vis dėlto mano 
brolis buvo perspėtas per pasiuntinį, kada išvyksiu ir kokiu 
keliu važiuosiu. 

Mečiau žvilgsnį į ši namą, kuris man priklausė, kur pra- 
leidau tiek ramių ir laimingų valandų, kur dar vakar paskutinį- 
syk bučiavau savo vaikus, ir atkritau į karietos gilumą, neatsa- 
kiusi ponui de La Čisternai, kuris nusivožęs skrybėlę prisiarti- 
no prie karietos durelių. Jis pamanė. kad aš negaluoju, ir pasi- 
traukė. 

Trečiame nakvynės postovyje, jau man baigiant vakarie- 
niauti, paslaptingai įslinkusi Mariona pranešė atvykus gerai 
persirengusi pasiuntinį nuo mano brolio. 

Šiąnakt, be jokio triukšmo, turėsią mus pagrobti. Vieš- 
bučio šeimininkas papirktas: dragūnams, saugantiems abi ka- 
retas, į vyną įpilta migdomųjų, taip pat princui ir jo Žmonėms; 
karietas išveš iš kiemo ir laikys pakinkytas, mes nueisime prie 
jų aplinkine, iš miesto vedančia gatvele, kad niekas mūsų ne- 
pastebėtų. Dėl geresnės priedangos viešbučio šeimininkas po 
visko įsipilsiąs sau irgi to vyno, kad rytojaus dieną, aptikę jį 
miegantį su kitais, jo neįtartų. 

Šis žavus planas buvo suregztas prie stalo penkių ar šešių 
prancūzų senjorų, visų daugiau ar mažiau giminiečių, kurie 
džiaugėsi, kad galės pagrobti Savojiečio meilužę. Man teliko 
pritarti — kaip tokiems nutrūktgalviams, planas nestokojo tam 
tikros nuovokos. 

Visa buvo atlikta kuo puikiausiai: mus išgabeno, niekam 
nieko nenujaučiant, sakytum, padedant kerams, kaip fėjų pa- 
sakose. Prancūzų avanpostai buvo labai toli nuo čia; nesitikė- 
ta, kad būtų galima taip akiplėšiškai užklupti: reikėjo būti pran- 
cūzu, kad sumanytum tokį planą, o svarbiausia — kad jį įgy- 
vendintum. Mano pagrobėjai būtų galėję perpjauti įmigusiems 
dragūnams gerkles, bet aš iškėliau sąlygą, kad jiems nebūtų 
padaryta nieko bloga. Be to, mano pagrobėjų buvo nedaug; 
koks tuzinas nutrūktgalvių, viesulu perskriejusių kraštą ir ap- 
simetusių savojiečių kariuomenės marodieriais; buvo persiren- 
g€ pjemontiečių uniforma, ir kalbos tapatumas padėjo jiems 
išlikti neatpažintiems. 

Bėgome visą naktį; visur buvo paruošta maisto ir arklių, 
nesustota nė sekundės. Auštant susitikome stambų dalinį, kuris 
mūsų laukė; galėjome nieko nebebijoti, ir aš galiausiai atsidū- 
riau tarp savo tėvynainių, susilaukdama galybės komplimentų. 

Grafas d'Estrė atėjo manęs pasiteirauti, kur norėčiau va- 
žiuoti. Atsakiau, kad vyksiu į Paryžių, Bulua gatvės karmeličių 
vienuolynan, kur turėjau keletą gerų bičiulių. 

— Tad varyk į Paryžių! — šūktelėjo jis mano vežėjui — 
taip palydimos ką tik ištekėjusios princesės. 

Nenorėjau perkirsti sienos, neparašiusi Savojos kunigaikš- 
Čiui; štai mano laiškas: 


Monsinjore, 

Galėčiau bandyti apgauti jūsų šviesybę, pasakyti, kad 
mane pagrobė ir kad ne savo valia palikau Italiją; bet laiky- 
čiau negarbinga slėpti nuo jūsų teisybę. Aš išvykau savo no- 
ru, padedama pono ševaljė de Liuino ir mūsų bičiulių. 

Nepaisant to, liksiu amžinai dėkinga už malones, ku- 
riomis jūsų karališkoji šviesybė mane apipylė, ir prašau pa- 
tikėti, kad nedėkingumas mano širdžiai svetimas. Pavedu 
jums savo vaikus, kuriuos man buvo labai žiauru palikti; 
jie dabar turės tik jus, būdami toli nuo savo motinos, kuri 
dėl jų nieko negali nuveikti. Jeigu mano atžvilgiu pasilaiky- 
site nors kokią pagiežą, meldžiu, kad ji nekristų ant šių vargšų 
nekaltųjų, jie tik turi jums priminti laimės metą, kuris, deja, 
nebegali sugrįžti. Neužmirškite manęs visiškai ir darsyk pa- 
tikėkite, kad aš išsaugosiu apie jus amžiną prisiminimą... 


Nenurodžiau jam savo pasitraukimo priežasties. Būtų te- 
kę apkaltinti mus abu, o kam to reikia? 

